
PREFAŢĂ 


Cartea Românească este prima casă de editură care şi-a permis luxul de a 
mă prezenta publicului românesc. Menţinându-se, în ce mă priveşte, pe 
aceeași linie paradoxală, vechea şi vrednica instituţie crede că a sosit 
momentul să inversăm rolurile, făcându-mi deosebita onoare de a mă 
solicita să o reprezint eu pe ea — semnând cuvântul, să număr pârjoalele și 
să-i bârfesc cumva cartofii... 


Când o mare editură, cum e Cartea Românească, se hotărăște să scoată la 
iveală o carte de bucate înseamnă: primo, că a descoperit o lucrare bună şi 
secundo, că şi-a înţeles deplin rostul ei pe lume, fiindcă o bună carte de 
bucate e o nouă treaptă de marmură în suișul spre civilizație! 


Civilizaţia fără cultură, ca și cultura fără civilizaţie, pot vieţui, dar una fără 
alta nu înseamnă nimic... Nici Americanul care își plimbă vasta ignoranță 
în jurul pământului în şapte zile, cinci ore şi nouăsprezece secunde, pe cel 
mai nou biplan, cu unsprezece motoare, calorifer, baie şi ascensor, nici 
Asiaticul care, de mii de ani, îşi contemplă ombilicul în vermina lui 
milenară și, după ce mănâncă trei cămile şi doi elefanţi, se preface în... 
palmier, nu pot fi modele pentru o ţară ca a noastră, care, de abia acum, îşi 
gospodărește viitorul. De asta și-a dat bine seama Cartea Românească, iar 
editarea acestui op e încă o dovadă! 


De la munte, la Dunăre şi mare, România prezintă terenul cel mai variat în 
pitoresc şi avuţii, între altele şi gastronomiceşte... Tot soiul de vite şi 
orătănii, vânat, peşte, fructe, cu ce n-a miluit Creatorul acest blagoslovit 
pământ, unde expresii precum «untul și mierea curgeau pe uliți» nu fac 
altceva decât să simbolizeze o legendară stare de fapt?! Marea Neagră, cu 
scrumbiile (care sunt și de Dunăre, dar și de apă sărată...), cu guvizii, 
stavrizii, barbunii, calcanii, aterinele, midiile şi crevetele ei, râurile și 
lacurile cu raci de toate dimensiunile, de la cel de Căldărușani, cât o 
caradașcă, până la cel de Brateș, Dorohoi sau Braşov, cât o langustină, cu 
păstrăvi, lostriţe, cegi, crapi, moruni, nisetri, păstrugi, carași, bibani, şalăi, 
ştiuci, lini, porcuşori pitici şi somni uriași; munţii și văile împădurite, în 
care mişună vânatul cu păr şi foieşte cel cu pană; viile şi livezile cu cele mai 
minunate varietăţi de fructe, de la lămâia Balcicului, până la mura, smeura, 
căpşuna şi fraga Carpatului; turmele şi cirezile de pe tot cuprinsul țării, fără 


să mai socotim grâul şi păpuşoiul în veșnică abundență, ar putea îndestula 
un continent întreg... când ai zarzavat, până la crustaceu. 


Excelentă, de asemeni, mi s-a părut ideea de a complecta numeroasele 
reţete practice (se vede imediat că sunt verificate!) cu o colecţie de meniuri 
pe sezoane. Alegerea meniului e, pentru multe căsnicii, unul dintre cele mai 
penibile momente ale zilei, neîntrecut, poate, decât de acela al îngurgitării 
lui... 


— Ce mâncăm astăzi? In cartea doamnei Marin veţi găsi zilnic răspunsul. El 
poate fi modificat, desigur, dar gospodina nu se mai găseşte în faţa 
neantului. Ce-ul şi Cum-ul sunt rezolvate — şi cu, dar şi fără sos! 


Îmi aduc aminte cum, odată, mulţumită ignoranței celor mai mulţi în 
prepararea vânatului (y compris vânătorii...), am mâncat două zile în șir 
fazani, sub toate formele. Mă găseam la aperitiv, într-un mic oraş de 
provincie, cu un prieten la care eram găzduit. Un nou-venit se adresă unui 
vecin: 


— Bine că te-am găsit, Nicule! Jenică mi-a trimis șase fazani, dar 
bucătăreasa mea e proastă, iar nevasta cultă, aşa că nu știe nici una cum să-i 
gătească... M-am gândit atunci să ți-i trimit ţie! Cred că au și ajuns. 


Amicul Nicu îi mulţumi călduros, dar, îndată ce plecă noul venit, se adresă 
amicului meu: 


— Uite ce e, dragă Costică, nici la mine nu știe cineva să gătească fazanii! 
Nu vrei să îi iei tu? 


Prietenul meu îi primi, invitând la masă pe toţi acei care, ca să întrebuințăm 
o expresie de la jocul de cărţi, trecuseră mâna... 


Sunt convins că, având la îndemână volumul acesta, fazanii vor circula mai 
puţin și asta e bine! Doamna Sanda Marin, pe care nu am onoarea să o 
cunosc personal, este, desigur, o foarte bună gospodină. Nu mă îndoiesc că 
la domnia-sa acasă se mănâncă bine. Asta e, fără îndoială, meritoriu! Sunt 
sigur că, mulțumită domniei-sale, se va mânca bine, în orice caz mai bine 
decât înainte, în foarte multe case. Și asta e și mai meritoriu! 


Pentru aceasta, o rog frumos să primească cele mai călduroase felicitări din 
partea mea, dar să-mi îngăduie ca, înainte de-a încheia aceste rânduri de 
prisos (cartea nu are nevoie de recomandare), să-i fac o confidență: urmez, 
de ceva vreme, un regim alimentar sever, pe care mă silesc (după puteri) să- 


| calc cât mai rar. Din cauza domniei-sale, astăzi îl voi călca din nou și nu- 
mi pare rău... 


E ora dejunului. De abia am terminat lectura sau, mai bine zis, inspecția 
imaginară, însă amănunțită, a strălucitei sale bucătării! Cu aburii de friptură 
în narine și cu nu știu ce ispită de fruct oprit în cerul gurii, nu-i pot ascunde 
că mă duc direct la restaurant, unde voi comanda tot ce n-am voie să 
mănânc, începând, până una alta, chiar cu câţiva raci (strict oprit!), ca să-i 
fac în ciudă medicului. Ba, ceva mai mult, nu mă voi sfii să arozez 
crustaceul cu un pahar (de alb, fireşte...), nu însă înainte de a-l închina 
pentru succesul operei și lauda autoarei!... 


Păstorel Teodoreanu 
1936 


SFATURI ȘI LĂMURIRI 


Tehnica modernă a pus la îndemâna gospodinei nu numai maşina de gătit 
încălzită cu lemne sau cu petrol, dar şi mașina încălzită cu gaz metan sau 
electricitate. 


Maşina de gătit cu cuptor înlocuieşte pe deplin cuptorul bătrânesc într-o 
bucătărie modemă. Pe lângă mașina de gătit sunt necesare o masă, câteva 
scaune, un spălător pentru vase. Bucătăria trebuie să fie oglindă de curată 
cu tot ce se găseşte în ea. Curăţenia în bucătărie este semnul unei bune 
gospodine. Unde se ţine curat, nu se adună vara muște şi alte insecte. Un 
vas nespălat poate strica un fel de mâncare pregătit cu muncă şi cheltuială. 
Uneori poate fi chiar otrăvitor. 


Obiectele de bucătărie sunt îndeajuns de cunoscute. Sunt totuși unele 
indispensabile. Astfel pe lângă cele arătate mai sus, dintr-o bucătărie nu 
trebuie să lipsească: mașina de tocat carne, fundul de lemn, sita, răzătoarea, 
cuțite, linguri de lemn și borcane sau cutii pentru făină şi sare. De asemenea 
este foarte necesar şi un ceas. 


Gospodinele chibzuite trebuie să aibă tot ce este necesar în bucătărie. 
Numai astfel vor reuşi să prepare economic bucate reușite. 


> Orice mâncare cu sos este mai gustoasă dacă se ţine o jumătate de oră la 
cuptor înainte de a fi servită la masă. 


> Pentru a nu se întări, ficatul nu trebuie sărat înainte de a fi fript. 


> Pentru a înlesni frăgezirea unei cărni tari, fie de vită, fie de pasăre, se 
poate adăuga, la fiert sau la prăjit, puţin bicarbonat, în proporţie de o 
linguriţă la 5 1 lichid, sau în sosul din cratiţă, la 1 kg de carne. 


— Pentru prăjit este bine să se amestece untură cu ulei în părți egale. 


— [nainte de a frige în untură peşte, carne sau zarzavat, acestea trebuie 
bine zvântate cu o cârpă. Numai astfel se vor rumeni frumos. 


>  Supele, sosurile, zarzavaturile capătă un gust mai fin dacă li se adaugă 
puţin unt proaspăt, după ce au fost luate de pe foc. 


> Untul se păstrează mai multă vreme proaspăt dacă se ţine în apă fiartă 
cu puţină sare, bine răcită. 


1) Se foloseşte termenul de ulei în loc de untdelemn, deoarece la noi în ţară se întrebuinţează la gătit 
ulei obținut din plante indigene, pe când untdelemnul se obține din măsline. 

> Untul puţin iute, sau care are vreun iz, recapătă gustul bun dacă se spală 
în apă cu puţin bicarbonat. De exemplu, pentru Y kg unt se pune într-un 
castron Y ] de apă şi o linguriţă rasă de bicarbonat. Se amestecă bine untul 
cu o lingură de lemn curată, se limpezeşte apoi în două, trei ape reci. 


> Untul bătut spumă se obţine repede dacă se taie untul proaspăt în 
bucățele mici într-un vas care se introduce în alt vas cu apă caldă. Cum 
începe să se moaie, fără să se topească, se scoate din vasul cu apă caldă, se 
amestecă şi se bate apoi spumă la loc răcoros. 


>  Frişcă bătută. Înainte de a fi bătută, frişca se ţine două ore la gheaţă. Se 
bate pe gheaţă până se face spumă, dar nu mai mult, pentru a nu se face unt. 
Zahărul se pune numai la urmă, când este aproape bătută, în proporţie de o 
lingură la 14 kg de frişcă. 


> Frişca bătută cu zahăr, întrebuințată la torturi și la prăjituri, trebuie bine 
scursă înainte de a fi folosită, deoarece zerul pe care îl lasă strică atât 
gustul, cât și forma prăjiturii. 


> Zahăr vanilat. Într-un borcan bine închis se pune zahăr pisat şi un baton 
de vanilie. Pe măsură ce se întrebuințează, se adaugă alt zahăr în loc. Când 
vanilia nu mai dă parfum, se înlocuieşte cu alta proaspătă. În loc de vanilie 
se poate întrebuința vanilină. 


>  Dulceaţa nu se zahariseşte dacă se şterge marginea tingirii, în timpul 
fiertului, cu o cârpă curată, muiată în apă rece. 


> Nucile întrebuințate la torturi și prăjituri capătă un gust plăcut de alune 
când sunt prăjite puţin în cuptor, înainte de a fi folosite. 


>  Magiunul, marmelada, peltelele se pun calde în borcane. Când acestea 
sunt de sticlă, se înfăşoară cu o cârpă udă ca să nu plesnească. 


> Praful de copt. Este un praf care face să crească aluaturile. Se găsește în 
comerț. 


>  Fecula este făină extrasă din cartofi. Se întrebuințează în cofetărie 
pentru a lega unele creme şi sosuri. Dă un gust mult mai fin ca făina de 
grâu. Se vinde în pachete la unele magazine. 


>  Glucoza se întrebuințează mult în cofetărie ca adaos pe lângă zahăr, la 
prepararea siropului, a șerbetului, pentru glazuri etc. Se aseamănă cu 


mierea, fiind transparentă, dar fără culoare, şi se găseşte în comerţ la unele 
magazine sau la fabricile de bomboane. 


> Baia de apă este un mod de a fierbe preparatele ce nu trebuie să vină în 
contact direct cu căldura mașinii. Vasul care conține aceste preparate se 
introduce în alt vas ceva mai mare, cu apă clocotită. 


—> Apa de var. Pentru a obţine apă limpede de var, se stinge într-un vas 
curat 14 kg de var cu 2-3 ] de apă. După ce varul a fiert, se lasă să se 
răcorească. Varul gros se depune la fund, iar în apa limpede de deasupra se 
tin fructele pentru dulceaţă. 


>  Bicarbonatul poate să înlocuiască cu succes apa de var; la 2 | de apă se 
pune o lingură rasă de bicarbonat. 


Important 


Cantităţile indicate în rețetele cuprinse în carte sunt socotite pentru șase 
persoane. 


MĂSURI 


1 pahar de vin = 1 1% dl (150 cm5) 

1 ceaşcă obișnuită de cafea cu lapte = 2 dl (200 cm) 
1 ceașcă mare de cafea cu lapte = 2 1 dl (250 cm?) 
1 lingură rasă de făină = 15 g 

1 lingură cu vârf de făină = 25 g 

1 ceaşcă de făină = 250 g 

1 lingură de zahăr = 25 - 30 g 

1 ceașcă de zahăr = circa 200 g 


1 lingură de untură sau de unt = 25 g 


APERITIVE ȘI SALATE 
APERITIVE 


1. OUĂ UMPLUTE PICANTE 


6 ouă, 2 gălbenușuri, 1 lingură muştar, 100 ml ulei, 100 g carne de pasăre 
sau şuncă, 2 castraveți în oţet, sare, piper, câteva frunze salată verde. 


Se fierb ouăle tari; după ce s-au răcit se curăţă, se taie în două în lat şi se 
taie puţin și din capetele rotunjite, astfel ca ouăle să poată sta în picioare ca 
niște păhărele. Se scot gălbenușurile și se împart în două. Jumătate se trece 
prin sită şi se amestecă cu o lingură de muștar, cu gălbenușurile crude şi cu 
puţină sare. Se pune uleiul, turnându-l câte puţin şi amestecând mereu, până 
ce sosul este gata. Gălbenușurile lăsate deoparte se freacă bine cu carnea de 
pasăre fiartă ori friptă sau șunca, date prin mașina de tocat. Se adaugă 
castraveţii tocaţi foarte mărunt și o lingură sau două din sosul pregătit mai 
înainte. Se pune sare și piper după gust. Cu această compoziţie se umplu 
ouăle cu vârf. Se toarnă sosul în farfuria cu care vor fi servite la masă, și 
deasupra se aşază jumătăţile de ou umplute. Împrejur se pun foi de salată 
verde sau aspic tocat. 


2. OUĂ UMPLUTE CU CIUPERCI 


6 ouă, 2 gălbenușuri, 1 lingură muştar, 100 ml ulei, 100 g șuncă, 100 g 
ciuperci, sare, piper, câteva frunze salată verde. 


Se pregătesc la fel ca mai sus. Se înlocuiesc castraveţii în oţet cu ciuperci 
înăbuşite şi tăiate foarte mărunt. 


3. OUĂ UMPLUTE CU PEȘTE SAU CU GÂTURI DE RACI 


6 ouă, 1 gălbenuș, 1 linguriţă muştar, 1 linguriţă zeamă de lămâie sau oțet, 
150 ml ulei, un rest de pește rasol sau câteva gâturi de raci, sare, câteva 
frunze salată verde. 


Se fierb ouăle, se curăţă și se taie în lat. Se taie câte o bucăţică din vârfuri, 
ca să poată sta ouăle în picioare, ca păhărelele. Se scot gălbenușurile, se dau 
prin sită. Din aceste gălbenușuri se pune cam o lingură la o parte; va servi 
spre a îmbrăca ouăle, la sfârșit. Celelalte gălbenușuri se freacă bine cu o 
linguriţă de muştar, un gălbenuş crud, sare și lămâie. Uleiul se pune puţin 


câte puţin. Se face o maioneză legată, i se adaugă resturi de peşte (şalău, 
ştiucă, morun etc.) sau gâturi şi labe de raci, tăiate mărunt. Cu această 
compoziție se umplu ouăle cu vârf, acoperind şi albușul până la margine. Se 
netezeşte cu cuțitul umplutura și se presară gălbenușul dat prin sită. 
Deasupra se pune câte o bucăţică de gât de rac. Se așază ouăle umplute pe 
farfurie şi se pun împrejur frunze de salată sau aspic tocat. 


ALT FEL: OUĂ ÎN ASPIC 
6 ouă, 6 felii limbă afumată (fiartă), 250 g aspic, câteva frunze salată verde. 


Se fierb ouăle jumătate tari şi se curăţă. Se aşază pe farfuria cu care vom 
servi la masă feliile de limbă fiartă, iar peste ele se pun ouăle, unele lângă 
altele. Deasupra se toarnă aspicul bine răcorit, puţin câte puţin, ca să se 
prindă de ouă. Operația aceasta se face la loc răcoros şi farfuria nu se mișcă 
din loc până nu este aspicul întărit. Înainte de a servi, se pune împrejurul 
ouălor aspic tocat şi salată verde tăiată ca tăiţeii. 


ALT FEL: OUĂ UMPLUTE CU FICAT 


6 ouă, 100 g ficat de pasăre (ideal de gâscă), unt proaspăt cât o nucă, un 
vârf de linguriţă sare, câteva frunze de salată verde. 


Se fierb ouăle tari, se curăță şi se taie în două în lungime. Se scot 
gălbenuşurile, se trec prin sită și se freacă cu ficatul de pasăre fiert. Se 
adaugă unt proaspăt cât o nucă, se potriveşte de sare. Cu această compoziţie 
bine frecată se umplu jumătăţile de ou cu vârf şi se aşază în farfurie pe un 
strat de salată verde tăiată ca tăiţeii. 


ALT FEL: OUĂ UMPLUTE CU PASTĂ DE PEŞTE 


6 ouă, 50 g unt, 1 linguriţă pastă de peşte (anchois), câteva frunze de salată 
verde. 


Se fierb ouăle tari. După ce s-au răcit, se curăță şi se taie în lung. Se scoate 
cu grijă gălbenuşul din albuș, fără ca albușul să se rupă. Gălbenușurile se 
pun într-un castron şi se adaugă untul şi o linguriţă de pastă de peşte ce se 
cumpără gata preparată. Se freacă totul bine până ce se obţine o pastă 


omogenă cu care se umplu albușurile. Se așază pe o farfurie și se pun 
împrejur frunze de salată verde. 


4. OUĂ UMPLUTE CU SOS DE MUȘIAR 


6 ouă, 2 linguri muştar, 2 gălbenuşuri, sare, 150 ml ulei, 3 sardele de Lissa, 
capere, 2-3 castraveți în oţet. 


Se pregătesc cele 6 ouă ca mai sus. Se freacă gălbenușurile date prin sită cu 
muştarul, gălbenușurile crude, sare, ulei turnat puţin câte puţin, ca la 
maioneză. Separat, se spală şi se curăță de oase sardelele, se taie foarte 
mărunt câteva capere şi 2—3 castraveți mici în oţet. Se amestecă toate 
acestea cu jumătate din sosul de muştar și se umplu jumătăţile de ou. Pe 
fiecare ou se pune câte o caperă. Sosul rămas se toarnă într-o farfurie, iar 
deasupra se aşază cu grijă ouăle. Împrejur se pun frunze de salată verde sau 
felii de ridichi de lună. 


ALT FEL: OUĂ CU MAIONEZĂ 


6 ouă, 2 gălbenușuri, 1 linguriţă muștar, 100 g ulei, 1 lingură smântână, un 
vârf de linguriţă sare, 2-3 măsline sau puţină salată verde. 


Se fierb ouăle tari. Când s-au răcit se curăţă de coajă și se taie în două, în 
lung. Se așază pe o farfurie cn gălbenușul în jos și se toarnă deasupra un 
strat de maioneză (y. 49) pregătită cu muștar, la care s-a adăugat o lingură 
bună de smântână. Peste fiecare ou se aşază o frunzuliță de salată verde sau 
frunze de pătrunjel, ori bucățele de măsline. 


ALT FEL: OUĂ CU SOS PICANT 


6 ouă, 2 gălbenușuri, 1 linguriţă muștar, 100 g ulei, 2 castraveți muraţi în 
oţet, un vârf de linguriţă sare. 


Se fierb ouăle tari. Când sunt reci, se curăţă de coajă, se taie felii rotunde și 
se aşază pe o farfurie unele peste altele. Separat se face un sos de muştar cu 
ou în felul următor: se pun într-un castron o linguriţă de muștar, 
gălbenuşurile crude și un praf de sare. Se freacă cu o lingură de lemn până 
s-a amestecat oul cu mușştarul, apoi se adaugă puţin câte puţin ulei. Când 
sosul este gata, se adaugă 2-3 castraveți în oțet şi capetele de albuș 
răscoapte, toate tăiate foarte mărunt. Se potriveşte de sărat și de acru. Este 


bine ca sosul să fie puţin mai sărat. Acest sos se toarnă peste feliile de ou 
aşezate în farfurie, iar împrejur se pun foi de salată verde și felii de ridichi. 
In sos se poate adăuga și puţin oțet. 


5. ROȘII PORIUGHEZE CU OREZ 


12 roşii mijlocii, 2 ardei, 100 g orez, sare, piper, câteva frunze de salată 
verde. Pentru maioneză: 1 gălbenuş, 1 linguriţă muștar, 50 g ulei. 


Se aleg roșii mijlocii, se taie un capac, se scobesc. Se presară sare, piper, 
puţin oţet şi se lasă la o parte, să se scurgă. Se fierbe în apă 100 g de orez; 
se scurge bine şi se amestecă cu două linguri de maioneză pregătită cu 
muștar și cu doi ardei copţi, tăiați mărunt. Se umplu roşiile, se așază pe 
farfurie, cu salată verde sau cu frunze de pătrunjel împrejur. 


6. ROȘII UMPLUIE CU CARNE ȘI CIUPERCI 

12 roşii mijlocii, putină carne de pasăre fiartă sau friptă, 3-4 ciuperci, sare, 
piper, puţin oţet. Pentru maioneză: 1 gălbenuș, 1 linguriţă muștar, 50 g ulei. 
Se pregătesc roşiile după cum s-a arătat mai sus. Se lasă să se scurgă după 
ce s-a pus sare, piper, oţet. Se taie mărunt un rest de carne de pasăre, fiert 
sau fript, se amestecă cu maioneză, adăugând câteva ciuperci tăiate felii și 


fierte în apă cu sare. Se umplu roşiile scurse, se pune peste fiecare o felie de 
ciupercă și se aşază pe farfurie cu frunze de pătrunjel verde împrejur. 


7. ROȘII UMPLUIE CU PEŞTE 


Aceleași cantități ca mai sus. Se înlocuieşte carnea cu bucățele de peşte 
fiert. 


Se pregătesc la fel ca mai su2222s (y. 6), înlocuind carnea de pasăre cu 
bucățele de peşte fiert, căruia i s-au scos oasele. 


ALI FEL: ROȘII UMPLUTE CU TON 


12 roşii mici, 1 cutie ton conservat în ulei, sare, piper, 1 linguriţă oţet, 
frunze pătrunjel verde. Pentru maioneză: 1 gălbenuș, 50 ml ulei, 1 linguriţă 
zeamă de lămâie sau oțet, sare. 


Se aleg roşii tari. Se taie un capac, se scobesc. Se presară cu sare și piper și 
se stropesc cu puţin oţet. Se așază pe o farfurie cu gura în jos, ţinându-le așa 
câtva timp să se scurgă. Cu furculița se sfărâmă tonul într-un castron, se 
adaugă maioneza. Se freacă bine împreună. Cu această pastă se umplu 
roşiile, scurse de zeama lăsată. Se așază pe farfurie cu frunze de pătrunjel 
verde împrejur. 


8. SALATĂ DE SCRUMBII SAU DE CHERCI, CU CARTOFI 


1 scrumbie mijlocie, 600 g cartofi, 2 cepe mijlocii, 1 linguriţă oţet, 2 linguri 
ulei, câteva măsline. 


Se curăță scrumbia; se spală şi se lasă câteva ore în apă rece, ca să se 
desăreze. Se taie bucăţi. Se pregătește o salată de cartofi, se aşază într-o 
farfurie și deasupra se pun bucăţile de scrumbie. Se pun împrejur felii de 
ceapă tăiată subţire și măsline. Salata este mai gustoasă dacă se pregăteşte 
cu o oră, două înainte de a fi servită. La fel se pregăteşte și din cherci. 


ALT FEL: SALATĂ DE ȚÂRI 

6 ţări, 4 linguri oţet, 3 linguri ulei, 6 legături mărar, 1 legătură ceapă verde. 
Se coc ţării pe maşina de gătit şi se bat cât sunt calzi pe fundul de lemn, cu 
pilugul de la piuliță. Se curăţă de pieliță și de oase și se scarmănă în fâșii 
subțiri de tot. Se opăresc cu oţet (dacă este prea acru, oţetul se îndoaie cu 


apă) şi se amestecă cu foi de mărar alese şi spălate, şi cu cozi de ceapă 
verde tăiate mărunt. Inainte de a servi salata se adaugă uleiul. 


ALT FEL: SALATĂ DE SARDELE DE LISSA 
Sardele, ceapă, roşii, măsline, ulei, oţet. 


Se curăţă bine sardelele. Se spală și se lasă câtva timp în apă rece. Se așază 
apoi pe o farfurie lungă și se pun împrejur felii de ceapă tăiate subţire, felii 
de roşii şi măsline. Se toarnă deasupra ulei și oţet. 


9. SCRUMBII SĂRATE CU SOS DE MUȘIAR 


2 scrumbii mijlocii, 1 linguriţă muștar, 50 g ulei, oțet după gust, câteva 
măsline sau frunze de salată verde. 


Se ţine scrumbia 24 ore în apă, ca să se desăreze. Se curăța şi se scoate şira 
spinării. Se taie bucăţi şi se aşază pe o farfurie. Se freacă lapţii într-un 
castron cu o lingură de lemn adăugând muştarul. Uleiul se pune puţin câte 
puţin, ca la maioneză. Se subțiază cu oţet. Se toarnă sosul peste pește, 
punând împrejur măsline desărate, salată de cartofi, salată verde. 


10. SCRUMBII MARINATE 


2 scrumbii mijlocii, 2 cepe, 1 morcov mic, boabe de piper, boabe de muștar, 
1 frunză de dafin, câteva măsline, 5 linguri ulei, 2 îinguri oţet. 


Se aleg scrumbii sărate, cu lapţi. Se ţin 24 ore în apă ca să se desăreze, 
schimbând apa odată sau de două ori. Se curăţă, se scoate şira spinării. Se 
taie bucăţi și se aşază rânduri într-un borcan, alternând bucăţile de scrumbie 
cu felii de ceapă și cu felii de morcov tăiate subţire. Se adaugă măslinele 
puţin fierte, boabele de piper, boabele de muștar, frunza de dafin. Peste 
acestea se toarnă următorul sos: se freacă bine lapţii într-un castron, se pune 
ulei, puţin câte puţin, și se subție cu oţet până se face un sos albicios. 
Deasupra se toarnă de un deget ulei, se leagă borcanul și se lasă 5-6 zile să 
se marineze. 


ALT FEL: SCRUMBII RULATE 


3 scrumbii mici (cu lapţi), 2 linguriţe muștar, 1 pahar oţet (potrivit de acru), 
1 ceapă, 1 morcov, 1 foaie dafin, boabe piper, boabe muştar, 50 ml ulei. 


Se aleg scrumbii sărate, cu lapţi. Se curăţă, li se taie capul şi se desfac în 
două în lungime, scoțând şira spinării. Se pun în apă sau în lapte ca să se 
desăreze și se țin 24 de ore la loc răcoros. Se scurg, se şterg și peste fiecare 
jumătate de scrumbie se întinde puţin muştar. Se fac sul cu pielea în afară şi 
se fixează sulurile cu o scobitoare, ca să nu se desfacă. Separat se fierbe oţet 
atât cât trebuie ca să acopere peștele. Se așază scrumbiile într-un borcan, cu 
felii de ceapă şi felii de morcov. Se adaugă o foaie de dafin, boabe de piper 
şi boabe de muştar. Lapţii se freacă bine cu puţin oţet, se amestecă cu restul 
de oţet fierbinte și se toarnă cu totul în borcan. Se pune deasupra, de un 


deget, ulei, se leagă borcanul cu hârtie pergament și se lasă 5-6 zile să se 
marineze. 


11. CIUPERCI MARINATE 


500 g ciuperci, câteva boabe de piper, 1 frunză de dafin, 1 linguriţă muştar, 
16 pahar oțet, 1 lingură ulei, sare. 


Se aleg ciuperci tinere, închise și foarte proaspete. Se spală şi se fierb în apă 
cu sare 15 minute. Se așază în borcan cu boabe de piper și frunză de dafin, 
iar peste ele se toarnă oțet fiert, potrivit de sărat şi amestecat, după ce s-a 
răcorit, cu puţin muștar. Deasupra se pune de un deget ulei, se leagă 
borcanul şi se ţine la rece câteva zile, să se marineze. 


ALT FEL: MĂSLINE MARINATE 


250 g măsline, 1 frunză pătrunjel verde, 1 foaie dafin, 3 felii lămâie, 1 pahar 
oţet (potrivit de acru). 


Se aleg măsline mari, frumoase, se crestează fiecare în lung şi se fierb în 
câteva clocote, schimbând apa o dată sau de două ori ca să se desăreze. Se 
scurg și se pun într-un borcan, așezând printre ele o frunză de pătrunjel 
verde, o foaie de dafin, 2-3 felii de lămâie. Se toarnă deasupra oţet de vin 
fiert, răcorit şi potrivit de acru. Deasupra se pune un strat subţire de ulei. 
Borcanul se leagă şi se poate păstra astfel câteva săptămâni. 


ALT FEL: MĂSLINE UMPLUTE 
250 g măsline, 50 g unt, 1 linguriţă pastă de peşte (anşoa). 


Se aleg măsline mari, frumoase şi se fierb în apă în câteva clocote, ca să se 
mai desăreze. Se crestează în lung, li se scoate sâmburele cu grijă, ca să nu 
se sfărâme, și se umplu, ajutându-ne cu linguriţa, cu puţină pastă de pește 
frecată cu unt. Se aşază măslinele pe farfurie, cu frunze de salată împrejur. 


12. SALATĂ DE ICRE DE CRAP 


200 g icre de crap, 50 g miez de franzelă, 150 ml ulei, sare, zeamă de 
lămâie. 

Se spală icrele, se scurg de apă și se curăţă de pieliţe. Se sărează şi se pun 
într-o farfurie de tablă pe colțul mașinii de gătit, pe o cratiţă cu apă 
fierbinte, amestecându-se din când în când, până se înroșesc. Separat se 
înmoaie în apă o bucată de miez de franzelă, se stoarce, se freacă cu puţin 
ulei şi apoi se amestecă cu icrele. Se bat apoi icrele cu o furculiță și se pune 
uleiul puţin câte puţin și zeamă de lămâie după gust. Sunt mult mai 
gustoase servite cu ceapă tăiată mărunt. 


ALT FEL: SALATĂ DE ICRE DE ȘTIUCĂ 
250 g icre de ştiucă, 250 ml ulei, sare, zeamă de lămâie, câteva măsline. 


Icrele de știucă se pot pregăti spălate sau nespălate. Procedeul este același, 
doar că icrele spălate au o culoare mai frumoasă, însă nu se leagă la bătut ca 
cele nespălate. 


Icrele se spală şi se curăță de pielițe (acestea se mai aleg şi în timpul 
bătutului), apoi sunt puse cu sare într-o pânză rară şi se lasă câteva ore la 
rece, ca să se scurgă complet de apă. După ce sunt scurse, se pun într-un 
castron, unde vor fi bine bătute cu furculita. Înainte de a începe, se dă la o 
parte din ele ceva mai puţin de un sfert din cantitate. Celelalte sunt bătute 
cel puţin 1⁄2 oră, punându-se alternativ zeamă de lămâie câtă trebuie și ulei, 
puţin câte puţin. Când sunt gata, se ameste că și cu icrele lăsate la o parte. 
Acestea fiind întregi, bob de bob, dau aspect frumos icrelor bătute. Se aşază 
salata de icre pe farfurie, iar împrejur se pun măsline și frunze de salată 
verde. 


ALT FEL: SALATĂ DE ICRE NEGRE 
100 g icre negre, 50 g miez de franzelă muiat, 200 ml ulei, sare. 


Salata se pregăteşte din icre tescuite, care trebuie frecate într-o piuliță de 
marmură sau, dacă nu avem, într-o strachină, cu lingura de lemn. Se adaugă 
miez de franzelă muiat și stors bine, cam jumătate din cantitatea de icre. Se 
freacă bine, până când pâinea e complet amestecată cu icrele. Se adaugă, 
puţin câte puţin, uleiul (cam dublul cantităţii de icre), zeamă de lămâie și, 
dacă icrele nu sunt prea sărate, sare după gust. Icrele trebuie frecate cel 


puţin Y oră. Se aşa ză frumos pe farfurie, iar împrejur se pune aspic tocat, 
felii subțiri de ridichi de lună și frunze de salată. 


ALT FEL: SALATĂ DE ICRE IMITATE 


1 1⁄4 ceaşcă cu apă, 4 linguri griș, 1 lingură pastă de peşte, 1⁄2 linguriţă boia, 
100 g ulei, 1 linguriţă oţet sau zeamă de lămâie, o ceapă mijlocie. 


Se pune apa la fiert într-o cratiţă mică. Când apa dă în clocot, se toarnă 
grișul în ploaie. Se fierbe amestecând, până ce pasta devine potrivit de 
consistentă. Se dă la o parte și după ce s-a răcorit, se freacă punând pasta de 
peşte, boiaua pentru culoare și ulei ca la orice salată. Se potriveşte de sărat 
şi de acru, se adaugă ceapă tocată și se așază pe o farfurie, punând câteva 
măsline împrejur. 


13. SALATĂ DE CREIER 


1 creier de vițel, o felie de pâine muiată în lapte, 100 g ulei, zeamă de 
lămâie sau oţet, sare, piper. Câteva foi de salată verde şi câteva măsline. 


Se fierbe creierul (v. 292). După ce s-a răcorit, se freacă într-un castron şi se 
amestecă cu miezul de pâine muiat în lapte şi stors. Se freacă bine cu 
lingura de lemn, adăugând câte puţin ulei. Se pun lămâie, sare și piper. 
După gust se poate adăuga, înainte de a servi, și puţină ceapă tocată mărunt. 
Se aşază frumos pe farfurie, se pun împrejur foi de salată verde și măsline. 


14. SALATĂ DE PIURE DE FASOLE 


300 g fasole boabe, 100 g ulei, 1 lingură zeamă de lămâie (sare de lămâie 
sau oţet), o ceapă mijlocie, sare. 


Se fierbe fasolea uscată, se scurge și se trece prin sită. După ce s-a răcorit se 
pune piureul într-un castron și se bate bine cu o furculiță, adăugând uleiul 
turnat cu încetul și zeama de lămâie (poate fi înlocuită cu zeama de lămâie 
ce se găseşte în comerţ, de vânzare, în sticluțe). Se potrivește de sărat. Când 
este gata, se amestecă cu ceapă tocată mărunt. Este o salată puţin 
costisitoare şi foarte gustoasă. 


15. SALATĂ RUSEASCĂ 


300 g cartofi, 1 morcov mijlociu, o mână de fasole verde, o mână de mazăre 
boabe, 2 ouă răscoapte, 1 linguriţă muştar, 100 g ulei, 2 linguri oţet sau 
lămâie, sare. 


Se pun într-un castron cartofii și morcovii fierţi, tăiaţi în cuburi mici, fasole 
verde şi albuş de ou răscopt, tăiate în bucățele mici, mazăre boabe. Separat 
se face următorul sos: se trec prin sită gălbenușurile răscoapte, se amestecă 
cu puţin muștar, se adaugă sare şi ulei, puţin câte puţin, ca la orice 
maioneză. Se subțiază cu lămâie sau cu oţet. Când este gata, se toarnă peste 
zarzavatul tăiat. Se amestecă şi se lasă la o parte un sfert de oră, pentru a se 
îmbiba bine cu sos. Apoi se gustă și se potrivește de acru și de sărat. Se 
aşază pe farfurie şi se acoperă cu sos maioneză (y. 47). 


16. ZACUSCĂ DE ARDEI ȘI GOGOȘARI 


1 kg roșii, 4 gogoşari, 4 ardei grași, 1 morcov mijlociu, 1 ceapă, 2-3 căţei de 
usturoi, 50 g ulei, 1 lingură zahăr, sare. 


Se fierb roşiile şi se trec prin sită. Între timp se coc gogoșarii şi ardeii. Se 
curăță, se îndepărtează cotorul şi seminţele, și se taie felii nu prea mărunte. 
Se curăță morcovul şi se taie felii, de asemenea se taie ceapa peştişori. 
Morcovul şi ceapa se prăjesc uşor în ulei și, când s-au muiat, se pun în sosul 
de roşii, împreună cu gogoșarii, ardeii și usturoiul. Se adaugă zahărul și se 
potriveşte gustul sărat. Această zacuscă se poăte păstra și pe iarnă. Pentru 
aceasta, când este gata, se pune în borcane care se acoperă cu hârtie 
pergament sau cu celofan, se leagă şi se fierb o jumătate oră într-un vas cu 
apă. 


17. ZACUSCĂ DE VINETE ȘI GOGOȘARI 


500 g roșii, 2 vinete mijlocii, 4 gogoşari, 1 ceapă (facultativ), 50 g ulei, 1 
lingură zahăr, sare. 


Se coc vinetele și gogoșarii. Se curăţă și se toacă împreună pe fund (se pot 
toca numai vinetele, iar gogoșarii se taie felii). Se opăresc roşiile, se curăță 
de pieliță și se taie în sferturi. Se pun vinetele, gogoşarii și roşiile într-o 
cratiţă cu uleiul în care s-a rumenit ceapa (facultativ). Se pune zahărul, se 
potrivește gustul sărat și se lasă să fiarbă la foc mic până mai scade zeama, 
observând să nu se prindă de fund. Se poate păstra pe iarnă ca şi zacusca de 
ardei. 


18. VINEGRETĂ 
Aceleaşi cantităţi ca la salata rusească și puţină came. 


Se face la fel ca salata rusească. Se adaugă carnea rasol sau friptă, tăiată în 
bucățele mici. 


19. PIFTII DE PORC ȘI DE VIŢEL (RĂCITURI) 
1 kg de picioare, 3 l apă, o căpățână mică de usturoi, sare. 


Piftiile se pot face din picioare și din urechi de porc, de asemenea din 
picioare de vițel. Mai gustoase sunt cele amestecate. 


Se pun la fiert, într-un vas cu apă rece, două picioare de porc și două de 
vițel, bine spălate şi curăţite. Se lasă să fiarbă descoperite, la foc mic, şi din 
când în când se ia spuma. Se sărează. Sunt gata atunci când carnea se 
desface ușor de pe os. Se scot oasele înainte de a se răci și se așază carnea 
în farfurii. Zeama se curăță de grăsime și se încearcă dacă este destul de 
legată, punând câteva picături pe o farfurioară. Dacă acestea se întăresc bine 
la rece, se dă la o parte oala cu zeamă și se lasă să se limpezească. În caz 
contrar se lasă pe foc, să mai dea câteva clocote. După gust, se poate adăuga 
în zeamă puţin usturoi pisat, înainte de a fi strecurată. Se toarnă apoi zeama 
peste carnea din farfurii şi se lasă să se prindă. Înainte de a fi servite se pot 
răsturna, ștergând fundul farfuriei cu un şervet muiat în apă fierbinte. 


20. PIFTII DE PASĂRE (RĂCITURI) 


O pasăre de aproximativ 1 kg, 2-3 l apă (după timpul cât trebuie să fiarbă 
pasărea), 2-3 căţei de usturoi, sare. 


Se fac din curcan, gâscă, găină (cocoș), pui. Se curăță pasărea, se taie, 
alegând bucăţile potrivite pentru piftii. Se pune apa să fiarbă și când dă în 
clocot, se pun labele și capul, apoi bucăţile pe rând, nu odată, pentru ca 
zeama să nu iasă tulbure. Se ia spuma, se adaugă puţină sare și se lasă să 
fiarbă la foc mic, până sunt gata, fără să se sfărâme carnea. Se scot labele şi 
capul, iar bucăţile de pasăre se aşază în farfurii. Se continuă la fel ca mai 
sus (v. 19). 


21. PATEU IMITAT 


2 cepe mijlocii, 1 lingură untură, 2 linguri pesmet, 50 g drojdie, 1 pahar 
lapte, 2 ouă răscoapte, un praf de enibahar, un praf de piper, sare. 


Se toacă ceapa foarte mărunt și se rumenește într-o cratiţă, cu o lingură de 
untură. Se adaugă pesmetul și laptele în care s-a muiat drojdia, sare, piper şi 
un praf de enibahar. Se amestecă totul bine pe foc, până se îngroașă. Se 
pregătesc dinainte ouăle fierte, răscoapte. Se curăţă, se scot gălbenușurile, 
se zdrobesc cu furculiţa şi se amestecă cu compoziţia de mai sus. Se aşază 
pateul pe farfurie, iar împrejur se pun albuşurile tocate mărunt. 


22. CIUPERCI UMPLUIE 


500 g ciuperci, 50 g ulei, 2 linguri frunze de pătrunjel tocat, un praf de 
piper, sare. 


Se aleg ciuperci albe, frumoase și potrivit de mari. Se spală. Se așază 
ciupercile într-o cratiţă pe mașină, punând în fiecare ciupercă un praf de 
sare şi puţin ulei. Se acoperă și se ţin până se moaie. Separat se toacă 
mărunt picioarele ciupercilor, se pun în altă cratiţă şi se înăbușă cu puţină 
sare și ulei. Când sunt bine muiate și scăzute, se dau la o parte să se 
răcorească, se amestecă cu pătrunjel tocat mărunt, cu piper praf şi cu 
această tocătură se umplu ciupercile de asemenea răcorite. Se așază pe 
farfurie şi se servesc reci. 


23. CIUPERCI UMPLUTE CU BRÂNZĂ 


500 g ciuperci, 50 g unt, 100 g brânză de Brăila, 1 lingură mărar sau 
pătrunjel verde, tocat. 


Se pregătesc ciupercile ca mai sus (v. 22) și se pun într-o cratiţă la foc să se 
moaie pe jumătate, punând în fiecare câte un praf de sare şi o bucăţică de 
unt. Picioarele ciupercilor se toacă și se înăbușă de asemenea în altă cratiţă, 
cu puţină sare şi unt. Se trece prin mașină sau printr-o sită rară brânza de 
Brăila. Se freacă bine până devine ca o pastă, se amestecă cu picioarele 
ciupercilor tocate şi înăbușite şi cu pătrunjel sau mărar verde, tocat mărunt. 
Cu această pastă se umplu ciupercile, se presară cu parmezan ras iar 
deasupra fiecăreia se pune o bucăţică mică de unt proaspăt. Se aşază într-o 
cratiţă de pământ, se dau la cuptor, unde se ţin până se rumenesc frumos 
deasupra. Se servesc fierbinți. 


SALATE 


24. SALATĂ VERDE 


1 căpăţână mare de salată verde sau 2 mijlocii, 3 linguri ulei, 1 lingură oţet, 
sare, piper, muștar (facultativ). 


Se spală salata în mai multe ape, se curăță de frunzele veștede și 
îngălbenite, se desprind frunzele unele de altele şi se scurg bine de apă. Într- 
un castron se pregătește un sos din ulei cu lămâie sau cu oțet, sare și un praf 
de piper. După gust se poate adăuga și puțin muştar, care trebuie frecat la 
început cu uleiul turnat picătură cu picătură, apoi subţiat cu lămâie sau oţet. 
Când sosul este gata, se pune salata, se amestecă cu furculiţa şi cu lingura 
de salată. În același fel se pregăteşte salata de marule, de păpădie, de 
andive, salata creaţă etc. Salata trebuie pregătită numai cu puţin timp înainte 
de a fi servită, deoarece dacă stă prea mult se veştejește și pierde din gust. O 
salată veştedă, nepregătită, se împrospătează dacă este ținută un timp în apă 
rece 


25. SALATĂ VERDE CU SMÂNTÂNĂ 


1 căpățână mare de salată sau 2 mijlocii, 2 linguri smântână, 1 lingură 
zeamă de lămâie sau oţet, sare, piper. 


Se alege și se spală salata verde ca mai sus (v. 24). Se amestecă smântâna 
cu sare, piper şi lămâie sau oţet. Se toarnă peste salată şi se amesteca ușor 
împreună. 


26. SALATĂ DE ANDIVE 


500 g andive, 2 linguri ulei, 1 lingură oţet, sare, un praf de piper 
(facultativ). 


Se pregăteşte la fel ca salata verde. În sos se poate adăuga puţin muştar. 


27. SALATĂ DE CASTRAVETI 
500 g castraveti, 2 linguri ulei, 1 lingura oţet, sare, piper (facultativ). 


Se curăță castraveţii și se taie felii foarte subţiri. Se sărează ceva mai mult 
decât s-ar cere după gust. Se ţin în castron o jumătate de oră, ca să lase apa. 


Se scurge apa, se adaugă ulei și oțet sau lămâie, piper dupa gust, și se 
amestecă. 


28. SALATĂ DE VARZĂ ALBĂ 
500 g varza, 3 linguri ulei, 2 linguri oţet, 15 linguriţă sare. 


Se taie varză foarte fin şi se sărează. Se lasă să stea o jumătate de oră. Se 
stoarce în mâini. Se adaugă ulei și oţet și se amestecă. 


29. SALATĂ DE VARZĂ ROȘIE 


500 g varză roşie, 3 linguri ulei, 1⁄2 ceașcă oţet îndoit cu apă, 1⁄2 linguriţă 
sare. 


Se taie varza foarte fin. Se sărează, se amestecă, se lasă să stea puţin şi se 
stoarce bine. Se pune la foc sa fiarbă oţet de vin îndoit cu apă şi cu sare cât 
trebuie. Se toarna oţetul clocotit peste varză şi se amestecă bine câteva 
minute cu o lingură și cu o furculiță de lemn sau de os (lingurile de metal 
coclesc repede în oţet). 


Varza astfel pregătită se poate ţine la rece, în borcane bine acoperite, câteva 
săptămâni. Înainte de a servi la masa, se adauga uleiul. 


30. SALATĂ DE VARZĂ ROȘIE CU MERE 


500 g vară roșie, 2 mere mijlocii, 1 rădăcină mică de hrean, 3 linguri de 
ulei, 15 ceașcă oţet îndoit cu apă, 1⁄2 linguriţă sare. 

Se taie varza foarte fin, se sărează, se amestecă şi se stoarce, apoi se 
opăreşte cu oţet, aşa cum s-a arătat mai sus. Se rad merele pe răzătoare şi se 
amestecă cu varza. 


Se adaugă uleiul. Se așează varza în salatieră, iar pe margini se presară 
hrean ras. Acestă salată este mult mai gustoasă decât salata pregătită numai 
din varză roşie. 


31. SALATĂ DE SFECLĂ 
500 g sfeclă, 1 rădăcină mică de hrean, 2 linguri ulei, 1 lingură oţet, sare. 


Sfecla pentru salată se poate pregăti fie coaptă la cuptor, fie fiartă. Pentru 
fiert, sfecla se spală şi se pune la foc cu apă rece, cât să o cuprindă bine. In 


ambele cazuri sfecla este gata când furculița intră ușor în ea. După ce se 
răceşte, se curăță de coajă și se taie în felii. Se sărează şi se toarnă oţet. Se 
poate păstra astfel în borcane bine acoperite, la rece, câteva săptămâni. 
Înainte de a se servi, după gust, se pot adâuga ulei şi hrean ras. 


32. SALATĂ DE PRAZ 
O legătură de praz, 2 linguri ulei, 1 lingură oţet, un praf de piper, sare. 


Prazul se poate face salată crud sau fiert. Dacă se fierb, se pune prazul 
cuățit și tăiat în bucăţi de 5 — 6 cm, cu apă fierbinte, la foc şi se lasă să dea 
câteva clocote. Prazul fierbe repede, de aceea trebuie să se observe să nu se 
sfărâme. Se face sosul din ulei, oţet, sare și piper, cu sau fără muştar. Și se 
toarnă pest prazul scurs de apă şi răcorit. Cu acleşi sos se prepară şi salata 
de praz crud. 


33. SALATĂ DE CARTOFI 


1 kg cartofi, 3 linguri ulei, 1 lingură oţet, un praf de piper, sare muștar și 
ceapă (facultativ). 


Se fierb cartofii cu coajă și încă fierbinţi se curăţă și se taie în felii subțiri. 
Separat se pregăteşte sosul cu ulei, oțet, sare, piper, cu sau fără muștar, și se 
toamnă peste cartofii încă fierbinţi, pentru ca aceştia să se îmbibe cu sos. 
După gust se pot pune felii subțiri de ceapă. 


34. SALATĂ DE CARTOFI CU CEAPĂ 


1 kg cartofi, 4 cepe, 15 ceașcă oțet îndoit cu apă, 1 lingură zahăr, sare. 
Pentru sos: 2 gălbenuşuri, 100 g ulei, 1 lingură zeamă de lămâie sau oţet, un 
praf de piper, sare. 


Se fierb cartofii, se curăță calzi, se taie felii și se pun într-un carton. Se 
toamnă deasupra oţetul îndoit cu apă şi zahărul. Se taie cepele felii foarte 
subțiri, se amestecă cu cartofii, se pune sare, se acoperă și se dă la rece. 


A două zi se face o maioneză din două gălbenușuri, cu ulei, sare, piper, 
zeamă de lămâie sau oţet. Se subțiază cu apă atât, cât să se poată amesteca 
ușor cu salata de cartofi. Se potrivește gustul sărat şi acru. Este foarte 
gustoasă. 


35. SALATĂ DE CARTOFI CU TARHON 


1 kg cartofi, 1 gălbenuș, 1 linguriţă muștar, 1 linguriţă zahăr, 100 g ulei, 1 
lingură zemă de lămâie sau oţet, sare, 1 lingură pătrunjel verde și mărar 
tocat, câteva foi de tarhon. 

Se fierb cartofi chifle, se curăţă și se taie potrivit de subţiri. Se face o 
maioneză cu muştar, bine potrivită de sare și oţet sau lămâie, la care se 
adaugă zahărul, mărar și pătrunjel verde tocat mărunt și puţin tarhon. Se 
amestecă cu cartofii, se așează în salatieră și împrejur se pun felii de roşii 
sau ardei cruzi tăiați mărunt. 


36. SALATĂ DE FASOLE BOABE 


500 g fasole boabe, 1 morcov, 1 pătrunjel, 3 cepe, 3 linguri ulei, 1 lingură 
oţet, câteva măsline, sare. 


Se fierbe fasolea (v. 435) cu un morcov, pătrunjel și o ceapă. Când este gata, 
se scurge bine, se scoate zarzavatul şi, cât este încă fierbinte, se adaugă 
sarea şi se amestecă cu sosul de oțet și ulei, pregătit separat. Se adaugă 
măsline și felii de ceapă (după dorinţă). 


37. SALATĂ DE CARTOFI ŞI FASOLE BOABE 
500 g cartofi, 250 g fasole boabe, 2 cepe, 3 linguri ulei, 1 lingură oţet, sare. 


Se amestecă fasolea și cartofii fierţi și se pregăteşte salata ca mai sus (v. 
36). 


38. SALATĂ DE FASOLE VERDE 
1 kg fasole grasă, 3 linguri ulei, 1 lingură oţet, sare, 2-3 căţei de usturoi. 


Pentru salată se preferă fasolea grasă. Se curaţă, se spală și se pune la fiert 
cu apă fierbinte şi puţină sare. Când este gata, se scurge foarte bine de apă 
și se amestecă cu sosul de ulei, oţet și sare. După gust se adaugă mujdei de 
usturoi (v.57). 


39. SALATĂ DE ŢELINĂ 


500 g ţelină, un gălbenușş, 50 g ulei, 1 linguriţă muștar, 1 lingură oţet, sare. 


Se curăţă telina și se taie ca fideaua. Se opăreşte cu apă clocotită cu sare. Se 
scurge bine şi se amestecă fie cu un sos maioneză, fie cu un sos de ulei, oţet 
și muştar. La fel se poate face salata cu ţelină crudă, neopărită, 


40. SALATĂ DE SPANAC 


1 kg spanac, un ou rascopt, 2 linguri ulei, 1 lingură oţet, sare, un praf de 
piper. 

Se alege spanacul şi se spală în mai multe ape. Se opărește cu apă clocotită 
sărată, se scurge şi se taie nu prea mărunt. Se așază în farfuria de salată, iar 
deasupra se toarnă un sos făcut din ulei, oţet, sare, piper. Împrejur se pun 
felii de ou răscopt. 


41. SALATĂ DE CIUPERCI 


500 g ciuperci, 2 linguri ulei, 2 linguri oţet, sare, piper, pătrunjel verde 
tocat. 


Se curăţă ciupercile, se spală şi se pun să fiarbă în apă cât să le cuprindă, cu 
sare și puţin oţet. Când sunt gata, se scurg și se taie în felii nu prea subțiri. 
Se face sosul din ulei, oţet, sare și piper, ca pentru orice salată, şi se 
amestecă. Se adaugă pătrunjel verde, tăiat foarte fin. La fel se pregătește 
salata de ciuperci sau de urechiuşe, care se serveşte cu mujdei de usturoi și 
mămăliguţă. 


42. SALATĂ DE PĂTLĂGELE VINETE 
3 vinete mijlocii, 150 g ulei, o lingură oţet, sare. 


Pătlăgelele vinete se coc pe jăratic sau pe flacără, la gaz. Se ţin pe foc iute 
până încep să se moaie şi se înegrește coaja. Cât sunt încă fierbinţi, se 
curăță cu grijă de coajă, se spală bine în apă rece, ca să nu rămână nici cea 
mai mică fărâmitură de coajă înegrită, și se pun pe un fund de lemn. Se 
apasă cu mâna ca să se scurgă apa din ele şi se toacă cu un cuţit de lemn. Se 
pun într-un castron, se sărează și se bat bine cu furculiţa sau cu o lingură de 
lemn, punând ulei îndeajuns. Oţet şi ceapă tăiată mărunt se pun după gust. 
La începutul verii când vinetele sunt încă scumpe, se sporesc cu dovlecei 
fierţi, în părţi egale, în felul următor: se aleg dovlecei tineri, fără seminţe, se 
rad de coajă şi se pun la fiert în apă sărată. Când sunt gata, se pun într-o 


pânză să se scurgă bine de apă, cel puţin o oră. După ce s-au scurs, se toacă 
împreună cu vinetele şi se pregătesc ca mai sus. 


43. SALATĂ DE ARDEI COPŢI 
12 ardei graşi, 3 linguri ulei, 1 lingură oţet, sare. 


Se aleg ardei grași cât mai netezi. Se coc pe mașină, cu grijă să nu se ardă. 
Se pun într-o cratiţă, unii peste alţii, cu sare, se acoperă şi se lasă astfel un 
sfert de oră. Se curăţă de pieliță, se spală bine în apă rece ca să rămână 
foarte curaţi şi se scurg. Se face sosul cu ulei, oţet şi sare, se ia pe rând câte 
un ardei, se moaie bine în acest sos și se așază în farfuria de salată. De 
obicei se serveşte salata de vinete împreună cu cea de ardei, adăugând și 
câteva felii de roșii. 


44. SALATĂ DE GOGOȘARI 
6 gogoşari, 2 linguri ulei, 1 lingură oţet, sare. 


Se aleg gogoşari mari și nevătămaţi, se coc pe mașină şi se curăţă la fel ca 
ardeii. Se taie în sferturi, se îndepărtează cotorul și seminţele, și se aşază 
frumos în salatieră. Deasupra se toarnă un sos făcut din ulei, oţet şi sare. 


45. SALATĂ BULGĂREASCĂ (ORIENTALĂ) 


500 g cartofi, 250 g roşii, 2 ardei grași, 1 castravete, 2 cepe, 3 linguri ulei, 1 
lingură oţet, sare. 


Este o salată de vară care se prepară din toate zarzavaturile ce se pot mânca 
crude: roșii, ardei, castraveți, ceapă, tăiate toate în felii subțiri, la care se 
adaugă felii de cartofi fierţi. Se face sosul și se amestecă. Împrejur se pun 
frunze de salată verde, măsline sau felii de ouă răscoapte. 


46. SCORDOLEA DE NUCI 


250 g nuci, 1 felie de pâine, 2-3 căţei de usturoi, 100 g ulei, 1 lingură otet, 
sare. 

Se curăță nucile de coajă şi se pisează bine într-o piuliță de piatră. Se 
adaugă o bucată de miez de pâine albă, muiat în apă şi stors, și puţin 
usturoi, după gust. Se freacă bine într-un castron, punând câte puţin ulei, 


până se face ca o cremă untoasă. Se adaugă sare și puţin oţet sau zeamă de 
lămâie. 

Se serveşte cu raci fierţi, cu rasol de pasăre, salată de castraveți, de sfeclă 
etc. Se poate servi și ca sos; în acest caz se subţie cât trebuie cu puţină apă. 


SOSURI 
SOSURI RECI 


47. SOS MAIONEZĂ 
3 gălbenușuri, 300 g ulei, 1 linguriţă zeamă de lămâie sau oţet, sare. 


Se pun gălbenușurile într-un castron, cu zeama de lămâie şi un praf de sare. 
Se freacă cu o lingură de lemn sau se bat cu telul până ce gălbenușurile sunt 
bine amestecate. Apoi se adaugă uleiul picătură cu picătură. Se freacă 
mereu, punând din când în când şi puţină lămâie. Când maioneza începe să 
se îngroaşe, se poate adăuga și câte o linguriţă de ulei odată, dar nu mai 
mult. 


Dacă se întâmplă ca maioneza să se taie în cursul pregătirii, se pune un 
gălbenuş de ou în alt castron, se amestecă cu o lingură de lemn apoi, cu o 
linguriţă, se adaugă puţin câte puţin din maioneza care s-a tăiat, până se 
amestecă toată. 


Una din cauzele pentru care uneori maioneza se taie este întrebuințarea 
uleiului prea rece. De aceea iarna se recomandă ca uleiul să fie puţin 
încălzit înainte de întrebuințare. 


Dacă maioneza este reușită, dar prea groasă, se poate subția cu puţină apă. 


48. SOS MAIONEZĂ CU SMÂNTÂNĂ 
2 gălbenușuri, 200 g ulei, Y linguriţă zeamă de lămâie, 2 linguri smântână 
groasă, sare, piper. 


Se pregăteşte sosul maioneză şi când este gata, se adaugă smântâna. 
Maioneza se sporeşte și în același timp capătă un gust fin. 


49. SOS MAIONEZĂ CU MUȘTAR 


2 gălbenușuri, 1 linguriţă muștar, 200 g ulei, 112 linguriţă zeamă de lămâie 
sau oțet, sare. 
Se amestecă de la început muștarul cu ouăle. Se lucrează ca şi maioneza 


simplă. Și la această maioneză se poate adăuga, când este gata, o lingură de 
smântână de fiecare gălbenuș. 


50. SOS MAIONEZĂ CU TARHON 


2 gălbenuşuri, 1 linguriţă muștar, 200 g ulei, 15 linguriţă oţet, 1 linguriţă 
tarhon tocat, 1 castravete mic în oţet. 
Se face un sos maioneză cu muştar, ca mai sus (y. 49), adăugând, dacă este 


necesar, ceva mai mult idei, ca să fie foarte legat. Când este gata, se adaugă 
câteva frunze de tarhon, precum şi un castravete în oţet, tocat mărunt. 


51. SOS PICANT CU VERDEŢURI 


2 gălbenuşuri, 1 linguriţă muștar, 200 g ulei, 1⁄2 linguriţă zeamă de lămâie 
sau oțet, sare, câteva frunze de haţmaţuchi (plantă asemănătoare 
pătrunjelului, cu gust picant), de pătrunjel și ceapă verde. 


Se face sosul maioneză ca mai sus (v. 49). Se adaugă verdeaţa tăiată toată 
foarte fin. 


52. SOS TARTAR 

2 gălbenuşuri, 1 linguriţă muștar, 200 g ulei, 1⁄2 linguriţă oţet sau zeamă de 
lămâie, sare, 1 castravete mic în oţet, 1 lingură arpagic tocat, 1 lingură 
capere, verdeață (tarhon și pătrunjel). 


Se face sosul maioneză ca mai sus (y. 49). Se adaugă arpagicul, castravetele 
în oţet, caperele şi verdeaţa, toate tăiate foarte fin. 


53. SOS MAIONEZĂ ECONOMIC 


2 gălbenușşuri, 200 g ulei, 1 linguriţă zeamă de lămâie, sare, piper. Pentru 
sosul de făină: 1 linguriţă unt, 2 linguriţe făină, 1 ceașcă lapte îndoit cu apă, 
sare. 

Se pregătește sosul maioneză și când este gata se amestecă cu 2-3 linguri de 
sos de făină. 


54. SOS DE OU 


1 ou, 1 gălbenuș, 200 g ulei, 1 linguriţă zeamă de lămâie, sare, 1 castravete 
mic în oțet, 1 linguriţă cozi de ceapă verde tocate mărunt. 


Se fierbe un ou răscopt. Se dă gălbenușşul prin sită, se pune un gălbenuș 
crud, sare, puţină lămâie, şi se face cu ulei un sos de maioneză. Când este 


gata, se pune albușul răscopt, un castravete în oțet și cozile de ceapă, toate 
tăiate foarte fin. 


55. SOS DE MUȘIAR 
2 lingurite muștar, 100 g ulei, sare, puţin oţet sau zeamă de lămâie. 


Se subție mușştarul cu puţin oţet de vin sau cu zeamă da lămâie și se freacă 
cu uleiul turnat picătură cu picătură. 


56. SOS DE MUŞTAR CU TARHON 


2 linguriţe muștar, 1 linguriţă zahăr, 100 g ulei, sare, 1 linguriţă oţet, 2 
linguriţe tarhon. 


Se amestecă muştarul cu zahărul pisat şi se freacă turnând uleiul picătură cu 
picătură. Se potriveşte de acru și de sărat, şi se subțiază, dacă e necesar, cu 
puţin oţet; la urmă se adaugă foile de tarhon tocat. Acest sos este foarte 
gustos. Se poate servi la rasol. 


57. MUJDEI DE USTUROI 
2 căpăţâni de usturoi, un praf de sare, 1⁄2 ceaşcă apă sau zeamă de carne. 


Se curăță usturoiul şi se striveşte cu puţină sare în piulița de lemn, până se 
face ca o alifie. Se pune în sosieră şi se toarnă deasupra zeamă de carne sau 
apă. 


58. SOS DE USTUROI (AIOLI) 


1 căpăţână de usturoi, 1⁄2 linguriţă boia de ardei, 1 gălbenuș, 100 g ulei, sare, 
15 linguriţă oţet. 


Se striveşte usturoiul în piulița de lemn sau şi mai bine într-una de piatră. Se 
adaugă boiaua de ardei, sare și un gălbenuş. Se toarnă puţin câte puţin 
uleiul, ca la maioneză, şi zeamă de lămâie. Se freacă totul până devine ca o 
cremă. 


SOSURI CALDE 


59. SOS DE USTUROI CU FĂINĂ 


14 lingură unt, 1 lingură făină, 1 ceaşcă zeamă de carne, 1 lingură oțet, 1 
căpățână mică de usturoi. 
Se face un rântaş alb din unt şi făină. Se stinge cu zeamă de carne sau de 


zarzavat, sau chiar cu apă. Se adaugă oţetul, sarea și usturoiul bine strivit în 
piuliță. Se lasă să fiarbă 10 minute la foc mic. Se serveşte la rasol. 


60. SOS DE MĂRAR CU SMÂNTÂNĂ 

15 lingură unt, 1 lingură făină, 1 ceașcă lapte, 2 linguri smântână, 1 lingură 
mărar tocat, sare. 

Se face un rântaş alb din unt cu făină. Se stinge cu o ceașcă de lapte sau cu 
zeamă de carne. Se adaugă smântâna, mărarul tocat fin şi sare. Se ţine la foc 
potrivit să dea câteva clocote mici. La foc mare, smântâna se taie. Se 
serveşte la rasol. 


61. SOS DE MĂRAR CU OU 


1 gălbenuș, 1⁄2 lingură unt, 1 lingură făină, 1 ceașcă zeamă de carne, 1 
lingură mărar tocat, 1 lingurită oţet, sare. 


Se prăjește ușor, fără să se îngălbenească, făină în unt. Se stinge cu zeama 
de carne. Se pune mărarul tocat fin. Inainte de a se servi se adaugă puţin 
oţet de vin sau zeamă de lămâie și se bate cu un gălbenușş. 


62. SOS DE HREAN 
1 gălbenuș, 1 lingură smântână, 1 lingură hrean ras, 1 linguriţă oţet, sare. 


Se freacă gălbenuşul cu smântâna. Se pune hreanul ras, puţină sare și oţet 
după gust. Se ţine la foc în alt vas cu apă fierbinte, fără să fiarbă, până se 
servește. 


63. SOS DE ROȘII 


500 g roşii, unt proaspăt cât o nucă, 1 linguriţă zahăr, sare, 1 frunză de 
țelină. 


Se spală câteva roşii frumoase, se rup bucăţi şi se pun să fiarbă; se trec prin 
sită, se adaugă sarea, zahărul, untul și frunza de ţelină. Se lasă să mai fiarbă 
până se îngroaşă cât trebuie. Inainte de a se servi, se scoate frunza de ţelină. 


64. SOS DE FĂINĂ 


14 lingură unt sau ulei, 1 lingură făină, 2 cești zeamă de carne, câteva frunze 
de pătrunjel, sare. 


Se face un rântaș din unt sau ulei şi făină. Se stinge cu zeama de carne. Se 
lasă să fiarbă la foc mic, amestecând mereu. Se adaugă frunze de pătrunjel 
şi dacă avem la îndemână, pieliţe şi picioare de la 4-5 ciuperci foarte bine 
spălate. Din când în când se ia cu o lingură pielita care se formează la 
suprafaţă. Trebuie să fiarbă aproape o oră. Când este gata se trece prin sită. 


65. SOS DE CIUPERCI CU SMÂNTÂNĂ 


250 g ciuperci, 1 lingură unt, 1 lingură făină, 1 ceașcă zeamă de came, 2 
linguri smântână, câteva fire de pătrunjel, sare. 


Se spală și se taie ciupercile în felii subţiri. Se înăbușă pe foc cu Y% lingură 
de unt. Se face un rântaș alb, din 1⁄2 lingură de unt și o lingură de făină. Se 
stinge cu zeamă de came. Se adaugă ciupercile înăbușite, sare și puţin 
pătrunjel tocat fin. Se lasă să fiarbă amestecând din când în când. Dacă 
sosul este prea gros, se mai adaugă zeamă de carne. Se ia cu o lingură 
pielița ce se formează la suprafață. Se adaugă smântâna și se lasă să dea un 
clocot, dar la foc mic, pentru ca să nu se taie smântâna. 


66. SOS PENIEU FRIPTURI 


1 lingură unt, 1 lingură făină, 1 ceaşcă zeamă de carne, 1 lingură oțet, 1 
linguriţă muștar, 100 g cuiperci, unt proaspăt cât o nucă, sare. 


Se prăjeşte o lingură de făină cu 1⁄2 lingură de unt, ţinându-se pe foc până 
începe să se rumenească. Se stinge cu zeama de carne, la care s-a adăugat 
oţetul și o linguriţă de muștar. Se lasă să dea un clocot. Se înăbușă în unt 
ciupercile tăiate felii, se amestecă cu sosul, adăugând și unt proaspăt cât o 
nucă. Dacă nu se serveşte imediat, se ţine la cald într-un vas cu apă 
fierbinte. 


67. SOS CALD DE MUȘIAR 


2 cepe mari, 1 lingură unt, 1 linguriţă făină, 2 cești zeamă de carne sau apă, 
1 păhărel de vin alb, 1 linguriţă muștar, Y linguriţă zahăr, un praf de piper, 
sare. 


Se taie ceapa şi se pune într-o cratiţă cu o lingură de unt. Se lasă să se moaie 
fără să se rumenească, se adaugă făina și, după ce se îngălbeneşte puţin, se 
stinge cu zeama carne. Se adaugă un păhărel de vin alb. Se lasă să fiarbă 20 
de minute şi se ia pielița ce se formează la suprafață. Înainte de a servi, se 
adaugă muștarul muiat cu puţină zeamă, piperul şi zahărul. Se trece prin 
sită. Se servește cald. 


SUPE ŞI CIORBE 
SUPE 


68. SUPĂ DE CARNE 


1,5 kg came, 4 l apă, 2 morcovi frumoși, 1 rădăcină pătrunjel, 1⁄2 rădăcină 
țelină, 2 cepe, 1⁄4 varză (facultativ), sare. 


Se pune la foc mic, într-o oală descoperită, carnea şi o bucată bună de os. 
Pentru ca supa să fie mai gustoasă, se pune cu apă rece la foc; Supă de 
verdețţuridacă însă se urmărește ca rasolul să fie mai bun, se pune cu apă 
fierbinte. În amândouă cazurile, supa trebuie să fiarbă la foc potrivit, în 
clocote mici; numai astfel sucul va ieși treptat din carne şi supa va fi mai 
limpede. Când începe să dea în clocote, se ia spuma cu o lingură speciala cu 
găuri și se toarnă o lingură de apă rece. Aceasta face să se mai ridice un 
rând de spumă la suprafaţă, care este din nou luată cu lingura. Operația se 
repetă încă odată. Când supa nu mai are nici o urmă de spumă deasupra, se 
şterge spuma uscată de pe marginea oalei cu o cârpă umedă, dar foarte 
curată, și se adaugă sare, mai puţină decât se cere, deoarece supa scade la 
fiert, şi se sărează. Se adaugă zarzavatul curăţat și spălat. Varza dă supei un 
gust tare şi uneori displăcut. Dacă adaugă totuși la zarzavat, şi fierbe separat 
un sfert de varză mijlocie și se adaugă în supă numai când aceasta i-e 
aproape gata. Se pot adăuga la supă, odată cu zarzavatul, şi măruntaie de 
pasăre. După ce s-au pus toate acestea se acoperă oala, pentru ca supa, să nu 
scadă prea tare, lăsând totuşi o mică deschizătură, și se fierbe la foc potrivit 
până este gata. Trebuie să fiarbă neîntrerupt cel puţin trei ore, însă numai în 
clocote mici. Când este gata, se strecoară și numai atunci i se adaugă 
garnitura cu care dorim să o servim la masă. 


69. SUPĂ DE PASĂRE 
Se întrebuințează aceleași zarzavaturi ca la supa de carne (v. 68). 


Se pregăteşte din clapon sau din găină. Se curăţă pasărea bine, să nu aibă 
tuleie, și se procedează la fel ca la supa de carne. Se serveşte cu aceleași 
garnituri sau se drege cu gălbenuș de ou şi cu puţină lămâie. 


70. SUPĂ DE GRIȘ 


Pentru 6 persoane: 4 linguri cu vârf de griş. 


Când supa este gata, se strecoară jumătate din ea într-o oală mai mică şi 
când aceasta clocotește, se toarnă cu o mână câte puţin griş, iar cu o lingură 
se amestecă pentru ca să nu se facă cocoloşi. Într-un sfert de oră este gata. 
Se adaugă şi restul de supă. Se servește, după gust, cu frunze verzi de 
pătrunjel, tăiate fin. 


71. SUPĂ CU OREZ 
Pentru 6 persoane; 3 linguri cu vârf de orez. 


Se alege orezul, se spală şi se pune la fiert în supa strecurată. Se amestecă 
din când în când cu lingura, pentru ca să nu se prindă de fund. Orezul fierbe 
în jumătate de oră. După gust, la masă se poate adăuga lămâie. 


72. SUPĂ CU GĂLUȘTE DE GRIȘ 
Găluștele: 1 lingură unt sau untură, 1 ou, 4 linguri griș, sare. 


Se freacă oul cu o lingură rasă de unt sau de untură, până se face ca o 
cremă. Se pune grișul câte puţin şi sare. Pasta trebuie să aibă consistenţa 
unei smântâni groase. 


Se strecoară supa într-o cratiţă destul de mare, astfel încât găluștele să nu se 
atingă între ele şi să se sfărâme. Când supa clocoteşte, se ia cu o linguriţă 
din pasta de griș şi se dă drumul în supă. Se acoperă cratiţa și se lasă să 
fiarbă ia foc mic. În douăzeci de minute sunt fierte. Când sunt gata, se iau 
cu lingura de spumuit, se pun în castron cu grijă să nu se sfărâme şi se 
strecoară deasupra supa în care au fiert, adăugând și restul de zeamă care a 
fost ținut la cald. 


73. SUPĂ CU TĂIŢEI 
Pentru 8 persoane se face o foaie de tăiţei dintr-un ou. 


Se face un aluat de tăiţei (v. 604). Se întinde cu sucitorul pe masa de aluat o 
foaie de grosimea unei muchii de cuţit şi se lasă puţin să se zbicească, fără 
să se usuce de tot. Se face sul şi se taie fin cu un cuţit ascuţit. Se resfiră uşor 
cu mâna şi se lasă să se usuce bine înainte de a fi întrebuinţați. Este bine să 
fie pregătiți cu o zi mai înainte. Se pune la fiert supa într-o cratiţă și când 


clocoteşte, se dă drumul tăițeilor. Se trage cratita pe foc mic și se fierb un 
sfert de oră. 


74. SUPĂ CU PĂTRĂŢELE 
Pentru 6 persoane se face o foaie de aluat dintr-un ou. 


Se face un aluat de tăiței (v. 604). Se împătureşte foaia în patru şi se taie 
mici pătrăţele. Se fierb la fel ca tăițeii. 


75. SUPĂ CU GOGOȘELE DE ALUAT 
Pentru 6 persoane se face o foaie de aluat dintr-un ou. 


Se face un aluat ca pentru tăiţei (. 604). Se întinde foaia, se unge cu ou și 
se îndoaie în două. Cu o formă mică cât un ban se taie mici rotocoale, care 
se rumenesc într-o cratiţă în untură multă. Se servesc cu supa la masă. 


76. SUPĂ CU TURNĂŢEI 
Tumăţei: 2 ouă, 2 linguri făină, sare. 


Se freacă într-un castron ouăle cu făina până când aluatul se face ca o 
smântână. Se pune sare. Se toarnă cu încetul în supa care clocoteşte la foc. 
Se fierb zece minute. 


77. SUPĂ CU FRECĂŢEI 
Frecăţei: 1 ou, 1 lingură lapte, 150 g făină, sare. 


Din ouă, făină şi o lingură de lapte, se face un aluat potrivit de tare. Se lasă 
puţin să se zbicească. Se dă pe răzătoarea rară. Se lasă să se usuce pe masa 
de aluat. Se fierb în supă ca și tăițeii. 


78. SUPĂ CU PUF DE OU 
Puful: 2 ouă, 1 linguriţă făină, sare. 


Se freacă bine două gălbenușuri cu o linguriţă plină de făină și puţină sare 
Se bate albușul spumă, se amestecă împreună și se toarnă toată compoziţia 
deodată într-o cratiţă mare, în care s-a strecurat supa clocotită. Se acoperă, 
se lasă să fiarbă 10 minute. Trebuie servit imediat ce este gata, pentru ca să 
nu se lase. 


79. SUPĂ CU GĂLUȘTE DE OREZ 
Găluştele: 1⁄2 ceaşcă orez, 1⁄2 ceaşcă lapte, unt proaspăt cât o nucă, 1 ou, sare. 


Se alege şi se spală orezul. Se pune la fiert cu laptele şi o bucăţică de unt 
proaspăt. Se sărează. Se fierbe mai mult decât orezul cu lapte obișnuit. Se ia 
de pe foc și se adaugă oul. Când s-a răcit bine, se ia cu lingurița din pastă și 
se fac mici cocoloşi cu mâna, se dau prin făină și se pun la fiert în apă 
clocotită, cu puţină sare. Când sunt gata, se scot cu lingura de spumuit, se 
scurg și se pun în castron. Deasupra se strecoară supa. 


80. SUPĂ CU GĂLUȘTE DE CARTOFI 

Găluștele: 250 g cartofi, 1 ou, 1 lingură făină, 1 lingură unt proaspăt, sare, 
piper. 

Se fierb cartofii, se curăță de coajă și se trec prin mașina de tocat sau prin 
răzătoare. Se freacă untul, se adaugă oul, făina, sare, puţin piper și se 
amestecă cu cartofii. Se formează găluştele cu mâna, se dau ușor prin făină, 
se pun la fiert în apă clocotită; în 10 minute sunt gata. Se scurg, se pun în 
castron, iar deasupra se toarnă supa. 


81. SUPĂ DE ZARZAVAT 


1 morcov mijlociu, 1 rădăcină pătrunjel, 2 fire de praz, 3 cartofi mijlocii, 2 1 
zeamă de came. 


Morcovul, pătrunjelul și prazul se taie fin ca tăiţeii, iar cartofii se taie puţin 
mai groși. Se pun la fiert în supă strecurată. Se adaugă sare cât trebuie. 


ALTĂ SUPĂ DE ZARZAVAT 


1 morcov mijlociu, 1 rădăcină pătrunjel, 1 fir de praz, 1⁄2 ţelină, 3 cartofi, 1⁄2 
lingură unt, 2 | zeamă de carne. 


Morcovul, pătrunjelul, prazul, ţelina și cartofii se taie ca tăiţeii. Se încinge 
într-o cratiţă untul, se pune tot zarzavatul, afară de cartofi, amestecând cu 
lingura, până se moaie, fără să se rumenească. Se toarnă deasupra apă cât să 
acopere zarzavatul, se lasă să dea în clocot, şi când zarzavatul este aproape 
fiert, se adaugă și cartofii. Se potriveşte de sare. Când este gata, se toarnă 
deasupra zeama de carne și se lasă să mai dea împreună un clocot. 


82. SUPĂ DE ZARZAVAT CU ULEI 


3 l apă, 1 morcov, 1 pătrunjel, 3 cartofi, o mână de mazăre, o mână de 
fasole verde, 1 dovlecel, 1 conopidă mică, 3 roşii, Y lingură ulei, 1 lingură 
făină, sare. 


Se taie tot zarzavatul felii și se fierbe într-o oală, în apă cu sare, împreună 
cu mazărea, fasolea verde, dovlecelul tăiat bucăţi şi câteva buchete de 
conopidă. Se face un rântaş din făină cu puţin ulei. Se amestecă încet cu 
supa, la care se mai adaugă roşiile curăţite de pieliță și tăiate bucăţi. Se 
potriveşte de sare. Se lasă sa dea câteva clocote împreună. 


83. SUPĂ CÂMPENEASCĂ 


3 l apă, 1 morcov, 1 gulie, 2 fire de praz, 3 cartofi mijlocii, 1 ţelină mică, 1 
lingură unt sau ulei, sare, 1 gălbenuș, 1 lingură smântână. 


Morcovul, gulia și prazul se taie ca fideaua și se înăbușe într-o cratiţă cu o 
lingură de unt sau de ulei. Se curăţă cartofii și ţelina, se fierb şi se trec prin 
sită. Se pune zeama la fiert într-o oală de supă, împreună cu zarzavatul 
înăbuşit. Se potrivește de sare, se lasă să fiarbă și când supa este gata, se 
drege în castron cu un gălbenuș și cu puțină smântână. 


ALTĂ SUPĂ CÂMPENEASCĂ 


3 l apă, 1 morcov, 3 cartofi, 1 mână de mazăre, 1 mână de fasole verde, 1 
dovlecel, 1 conopidă mică, 3 roşii, 1⁄2 lingură ulei, 1⁄2 lingură făină, sare. 


Se taie tot zarzavatul felii și se fierbe într-o oală, în apă cu sare, împreună 
cu mazărea, fasolea verde, dovlecelul tăiat bucăţi şi câteva buchete de 
conopidă. Separat se face un rântaş din făină cu puţin ulei. Se amestecă 
încet cu supa, la care se mai adaugă roşiile curăţite de pieliță și tăiate bucăţi. 
Se potriveşte de sare. Se lasă să dea împreună câteva clocote. 


84. SUPĂ FRANŢUZEASCĂ CU ZARZAVAT 

1 morcov, 1 pătrunjel, 1⁄2 ţelină, 1 praz, 1 ceapă, 12 varză mică, o mână de 
mazăre, 1 salată mică, 1% lingură unt, Y linguriţă zahăr, sare, 2 1 zeamă de 
carne. 


Se taie fin ca tăiţeii tot zarzavatul. Se amestecă totul cu mâna după ce s-a 
adăugat un praf de sare și zahărul pisat. Se pun într-o cratiţă cu Y lingură de 


unt și se înăbușă la foc potrivit. Se amestecă cu o lingură, ca să nu se ardă, 
însă încet să nu se sfărâme. 


Separat se fierbe varza tăiată fin. Când zarzavatul a început să se moaie, se 
toarnă deasupra zeama de supă, astfel încât să fie bine acoperit. Se adaugă 
varza fiartă şi scursă, puţină mazăre boabe verde și câteva frunze de salată 
verde. Când totul este bine fiert, se adaugă restul de supă, se lasă să dea 
împreună un clocot şi se servește. 


85. SUPĂ DEASĂ DE MORCOVI (CREMĂ) 


3 l apă, Y lingură unt topit, 500 g morcov, 1 ceapă, 4 cartofi mari, 1⁄2 
linguriţă zahăr, sare, unt proaspăt cât o nucă. 


Supa de morcovi, ca şi toate supele de zarzavat, se poate pregăti, în lipsă de 
zeamă de came, cu apa în care a fiert alt zarzavat, de pildă fasole boabe sau 
verde, conopidă, sparanghel, mazăre etc. În cel mai rău caz, se poate face și 
numai cu apă. Se taie morcovii în felii subţiri şi se înăbușă într-o cratiţă cu 
untul şi cu ceapa tăiată de asemenea în felii subţiri. Când morcovul a 
început să se moaie, se pune sarea, zahărul, câteva frunze de pătrunjel, 
cartofii curăţaţi şi tăiaţi felii; se toamă atât lichid, încât să fie acoperit bine. 
Se lasă să fiarbă cu capac trei sferturi de oră până la o oră, la foc mic. Se 
trece zarzavatul prin sită, se adaugă din zeamă cât trebuie şi se lasă să mai 
dea câteva clocote. Se pune o bucată de unt proaspăt cât o nucă în supa 
luată de pe foc. Se serveşte cu bucățele de pâine prăjită în unt. 


86. SUPĂ DE CARTOFI 


3 l apă, 500 g cartofi, 1 morcov, 1 pătruniel, 1 praz, % ţelină, 1 ceapă, 1 
lingură unt sau ulei, 1 lingură făină, sare. 


Se fierbe zarzavatul în apă cu sare. Când este complet fiert, se strecoară, iar 
în zeamă se fierb cartofii tăiați bucățele. Se prăjeşte puţin în unt sau în ulei 
o ceapă tăiată mărunt, peste care se pune o lingură de făină. Se stinge cu 
puţină apă sau cu zeamă din supă. Se lasă să dea două, trei clocote. Se 
amestecă încet cu supa, ca să nu se formeze cocoloși. Se mai lasă să fiarbă. 
Înainte de a servi supa, se adaugă frunze de pătrunjel tăiate fin. 


87. SUPĂ DE PIURE DE CARTOFI (CREMĂ) 


3 l apă, 750 g cartofi, 1 ceapă, 1 gălbenuș, 1 lingură smântână, sare. 


Se fierb într-o oală cu apă cartofii curăţaţi și tăiaţi bucățele, cu ceapă şi sare. 
Se lasă să fiarbă acoperit o jumătate de oră. Se încearcă dacă sunt fierți. Se 
trec prin sită cât sunt încă fierbinţi. Se subţiază cu zeama lor şi se lasă să 
mai dea câteva clocote. Se bate un gălbenuș cu o lingură bună de smântână. 
Se amestecă încet cu spuma. Se adaugă o bucăţică de unt proaspăt şi frunze 
de pătrunjel tăiate fin. Se serveşte cu bucățele de pâine prăjită în unt. 


88. SUPĂ DE CARTOFI CU PRAZ 


3 l apă, 400 g cartofi, 1 morcov, 1 pătrunjel, 1⁄2 ţelină, 3 fire de praz, unt 
proaspăt cât o nucă. 


Se fierbe zarzavatul în apă cu sare. Când este fiert se strecoară, iar în zeamă 
se fierb cartofii tăiați cuburi egale şi prazul tăiat în felii subţiri. Se lasă să 
fiarbă până încep să se sfărâme. Înainte de a servi, se adaugă o bucăţică 
mică de unt proaspăt. Se serveşte cu bucățele de pâine prăjite în unt. 


Se mai poate pregăti înăbușind prazul tăiat felii cu puţin unt, înainte de a-l 
pune la fiert. 


89. SUPĂ DE CIUPERCI 


3 l apă, zarzavat de supă, 500 g ciuperci, 1 linguriţă unt, 1 lingură făină, 
sare, piper, 1 gălbenuş. 


Se aleg ciuperci tinere, adică încă închise, și foarte proaspete. Se spală bine, 
se curăţă şi se taie în felii potrivite. Ca să rămână albe, pe măsură ce sunt 
curățite, se pun într-un castron cu apă şi puţin oţet. Se scurg bine şi se 
înăbuşă într-o cratiţă cu 1⁄2 lingură de unt, sare, piper și puţină frunză de 
pătrunjel tocat fin. Se prăjește uşor o lingură de făină în 1⁄2 lingură de unt şi 
se stinge cu apa în care a fiert zarzavatul de supă. Se adaugă ciupercile şi se 
lasă să mai fiarbă. Înainte de a servi, se drege cu un 1 gălbenuş. 


ALTĂ SUPĂ DE CIUPERCI 
3 l apă, zarzavat de supă, 500 g ciuperci, 1 lingură unt, sare, piper, 1 lingură 
griș, 2 linguri smântână. 


Se pregătesc ciupercile ca mai sus şi se înăbușă într-o cratiţă cu unt, un praf 
de sare şi un praf de piper. Separat se fierbe zarzavat de supă şi când este 
gata, se strecoară; zeama se lasă să dea în clocot, apoi în ea se toarnă încet o 


lingură de griș. Se adaugă ciupercile şi înainte de a servi se drege cu 
smântână. 


90. SUPĂ DEASĂ DE FASOLE BOABE (CREMĂ) 


4 l apă, zarzavat de supă, 300 g fasole, 1 ceapă, unt proaspăt cât o nucă sau 
ulei. 


Fasolea aleasă şi spălată se fierbe într-o oală cu apă; după ce dă în clocot, se 
scurge apa și se toarnă altă apă fierbinte. Se adaugă un morcov tăiat în 
patru, o ceapă mare şi un pătrunjel cu frunze. Se lasă să fiarbă pe foc mic. 
Se încearcă dacă a fiert luând un bob de fasole şi strivindu-l între degete. Se 
scoate zarzavatul şi se trece prin sită fasolea şi ceapa, cât sunt încă fierbinți. 
Se subţiază cât trebuie cu zeama lor. Se lasă să mai dea câteva clocote, 
amestecând mereu, ca să nu se prindă de fund. După ce se ia de pe foc, se 
adaugă o bucăţică de unt proaspăt sau o lingură de ulei. Se serveşte cu 
bucățele de pâine prăjită în unt. 


91. SUPĂ DEASĂ DE MAZĂRE VERDE (CREMĂ) 


3 l apă, 500 g mazăre boabe verde, 1 salată verde, o mână de spanac, unt 
proaspăt cât o nucă. 


Într-o oală cu apâ se fierb mazărea şi câteva frunze de spanac şi de salată, 
tăiate fin. Se lasă să fiarbă înăbuşit, la foc potrivit, trei sferturi de oră. Când 
mazărea este bine fiartă, se trece prin sită. Se subţiază cu zeama în care a 
fiert şi se lasă să mai dea câteva clocote, amestecând din când în când. 
Înainte de a servi, se adaugă o bucăţică de unt proaspăt şi o lingură sau două 
de mazăre verde fiartă separat. 


92. SUPĂ DEASĂ DE MAZĂRE USCATĂ (CREMĂ) 


4 | apă, 400 g mazăre uscată, 1 morcov mic, 1 ceapă mică, 1 felie de 
slănină, 1⁄2 lingură unt sau 1 lingură ulei, 1⁄2 linguriţă zahăr, sare. 


Se alege, se spală și se pune mazărea la muiat din ajun. A doua zi se 
schimbă apa și se pune la foc mic cu apă rece, să se încălzească cu încetul. 
Se prăjesc puţin în unt sau în ulei morcovul, ceapa, pătrunjelul și o felie de 
slănină fiartă, tăiate în pătrăţele mici. Toate acestea se adaugă în oala cu 
mazăre după ce a dat în fiert. Se sărează și se lasă să fiarbă aproape două 
ore. Se trece prin sită și se subțiază cu zeama din oală, adăugând apă, dacă 


este nevoie. Se pune zahărul. Se lasă să mai fiarbă, amestecând din când în 
când, ca să nu se prindă de fund. Când este gata, se adaugă puţin unt 
proaspăt sau o lingură de smântână și, dacă avem, puţină mazăre verde 
conservată. Se serveşte cu bucățele de pâine prăjită în unt. 


93. SUPĂ DE MĂCRIŞ 


3 1 apă, 500 g măcriș, 2 cartofi, 1 lingură unt, sare, 1 gălbenuș, 2 linguri 
smântână. 

Măcrișul trebuie să fie foarte tânăr, de aceea această supă nu este gustoasă 
decât foarte devreme primăvara. Se alege și se spală bine măcrișul. Se 
înăbușă într-o cratiţă cu puţin unt până când se moaie. Se trece apoi într-o 
oală cu apă în care a fiert zarzavat, împreună cu cartofii curăţaţi și tăiați 
bucăţi, şi sare cât trebuie. Se lasă să fiarbă jumătate de oră. Când este 
aproape gata, se adaugă câteva frunze de măcriş spălate, care au fost 
păstrate de la început, şi se mai dă odată în clocot. Înainte de a fi servită, se 
drege cu un gălbenuş și două linguri de smântână. 


94. SUPĂ DE LINTE 

4 ] apă, 300 g linte, 1 ceapă, 2-3 căţei de usturoi, o crenguţă de cimbru, 1 
lingură unt, untură sau ulei, 1 lingură făină. 

Se alege lintea, se spală și se pune să stea în apă de seara până a doua zi. Se 
pune la fiert într-o oală cu apă rece, cu ceapă tăiată mărunt, usturoi şi 
cimbru. Se lasă să fiarbă încet; sarea se pune numai la sfârșit când lintea 
este fiartă, altfel rămâne tare. Sa face un rântaș dintr-o lingură de făină cu 
puţin ulei sau untură, se amestecă cu supa, se potrivește de sare şi se lasă să 
mai dea câteva clocote. 


95. SUPĂ DEASĂ DE LINTE 
* Se folosesc aceleași cantități ca la reţeta 94. 


Se fierbe lintea şi când este gata se trece prin sită. În loc de rântaş de făină, 
se adaugă la fiert 2-3 cartofi. 


96. SUPĂ DE ROŞII 


1,5 kg roșii, 3 linguri orez, 1 gălbenuș, 2 linguri smântână, 2 1 zeamă de 
carne sau apă, sare, 1 linguriţă zahăr. 


Se pun într-o oală roşiile spălate și tăiate bucăţi, cu puţină sare. Se acoperă 
şi se lasă să fiarbă înăbușit în apa pe care o lasă singure. Când s-au muiat 
bine, se trec prin sită şi se subțiază cu zeamă de carne sau cu zeamă în care 
a fiert zarzavat. Se pune zahărul, orezul și se lasă să fiarbă bine, se 
potriveşte de sare. Înainte de a fi servită, se drege supa cu un gălbenuș şi cu 
două linguri de smântână. Este foarte gustoasă şi rece. În acest caz, zeama 
de supă cu care se subțiază trebuie bine curățată de grăsime. 


Orezul poate fi înlocuit cu arpacaş muiat în apă din ajun, ca să fiarbă mai 
uşor. 


97. SUPĂ DE ROŞII CU USTUROI 


1 kg roşii, 1 ceapă, 1 lingură unt sau ulei, 1 morcov şi 1 pătrunjel, 200 g 
orez, 1 linguriţă zahăr, 3 căţei de usturoi, sare, 2 | zeamă de carne. 


Se îngălbenește o ceapă tăiată mărunt în puţin unt sau ulei. Se spală roşii 
bine coapte, se rup în bucăţi și se pun împreună cu ceapa într-o oală 
acoperită, la foc mic. Când s-au muiat, se adaugă un morcov mic și o bucată 
de pătrunjel, orezul ales şi spălat, zeamă de carne sau apă în care a fiert 
zarzavat, sarea, zahărul și usturoiul. Se lasă să fiarbă acoperit trei sferturi de 
oră, până ce orezul se face ca o cremă. Se trece totul prin sită şi se lasă să 
mai dea câteva clocote, amestecând ca să nu se prindă de fund. 


98. SUPĂ DEASĂ DE CONOPIDĂ (CREMĂ) 


3 l apă, 1 conopidă frumoasă, Y lingură unt, 1 lingură făină, 1 gălbenuș, 2 
linguri smântână, sare. 


Se fierbe o conopidă în apă cu sare. Se rup câteva buchete din conopidă 
pentru garnitură și se păstreaza în zeamă. Se încălzesc fără să se 
îngălbenească untul și făina şi se sting cu 2-3 cești de apă. Se trece 
conopida prin sită, se amestecă cu sosul de făină, se subţiază cu zeama în 
care a fiert conopida şi se lasă să mai fiarbă pe foc mic. Din când în când se 
ia cu o lingură pielița pe care o formează untul ridicat la suprafață. Când 
este gata, se drege cu un gălbenuș bătut cu două linguri de smântână și se 
adaugă buchetele de conopidă fiartă. 


99. SUPĂ DE GULII (CREMĂ) 


3 l apă, 3 gulii frumoase, 300 g cartofi, Y lingură unt, 1 lingură făină, 1 
gălbenuş, 2 linguri smântână,sare. 


Se curăţă guliile și cartofii, se taie bucăţi şi se pun la fiert într-o oală cu apă 
şi puţină sare. Se lasă să fiarbă bine. Se face un rântaș din jumătate lingură 
de unt, cu o lingură de făină. Se stinge cu zeama din oală şi se amestecă 
încet cu supa. Când legumele sunt bine fierte, se trec prin sită și se lasă supa 
să mai dea câteva clocote. Se drege în castron cu o lingură de smântână și 
cu un gălbenuș. 


ALTĂ SUPĂ DE GULII 


Se curăță câteva gulii şi câţiva cartofi. Guliile se taie în felii subțiri, iar 
cartofii în cuburi mici. Se pregătește supa la fel ca la crema de gulii, fără să 
se treacă prin sită. Se drege cu ou şi smântână. 


100. SUPĂ DEASĂ DE DOVLEAC (CREMĂ) 


4 |] apă, 500 g dovleac, 1 ceapă, 2 linguri unt, 1 lingură făină, 2 linguri 
smântână, sare. 


Se curăță dovleacul de coajă şi de sâmburi, se taie bucăţi şi se înăbușă cu 
puţin unt și o ceapă tăiată mărunt. Se fierbe jumătate de oră la foc mic. Se 
face un sos alb din făină şi unt, subţiat cu puţină apă, și se amestecă cu 
dovleacul trecut prin sită. Se adaugă apoi apă în care a fiert zarzavat, se 
pune sare și se lasă să fiarbă la foc mic; din timp în timp se ia cu o lingură 
pielița ce se formează deasupra prin ridicarea untului la suprafaţă. Se drege 
cu două linguri de smântână. 


101. SUPĂ DEASĂ DE LEGUME (CREMĂ) 


4 l apă, 1 lingură unt, 2 cepe, 250 g roșii, 300 g cartofi, 2 căţei de usturoi, o 
mână de fasole fidea, unt proaspăt cât o nucă. 


Se prăjește ceapa în unt fără să se îngălbenească. Se toarnă deasupra apă 
sau de preferință apâ în care a fiert alt zarzavat, de exemplu conopidă, 
fasole etc. Se pune la fiert într-o oală, se adaugă roşii frumoase şi bine 
coapte, cartofii curăţaţi și tăiaţi bucăţi, sare și usturoi. Se acoperă şi se lasă 
să fiarbă. Se trece prin sită şi se lasă să mai dea câteva clocote. Înainte de a 


servi, se adaugă fasolea verde fiartă și tăiată în bucățele mici, și puţin unt 
proaspăt. 


102. SUPĂ DE VARZĂ 


3 l apă, 1 varză mijlocie, o ceaşcă orez sau arpacaș, 1 gălbenuş, 2 linguri 
smântână, sare. 


Se taie varza mărunt, se opăreste, se scurge de apă şi se pune la fiert într-o 
oală, cu apă fierbinte. Se adaugă jumătate ceașcă de arpacaş sau de orez ales 
şi spălat (arpacașul se moaie în apă din ajun). Se lasă să fiarbă, se potrivește 
de sare şi când este gata, se drege în castron cu un gălbenuș și cu smântână. 


103. SUPĂ DE CEAPĂ 


3 l apă, 250 g ceapă, 2 linguri unt, o lingură făină, sare, 6 felii de pâine 
prăjită în unt, 1 lingură brânză rasă. 


Se taie ceapa în felii foarte subţiri și se pune la foc cu o lingură de unt. Nu 
trebuie să se îngălbenească. Când începe să se moaie, se trage cratița pe 
marginea mașinii, se adaugă făina. Se amestecă mereu și când ceapa și făina 
au luat o culoare gălbuie, se sting cu apă sau, mult mai bine, cu zeamă de 
carne, amestecând continuu. Se pune sare şi se lasă să fiarbă încet în sfert 
de oră. între timp se prăjesc feliile de pâine în unt. Deasupra supei din 
farfurii se pune câte o feliuță de pâine presărată cu parmezan ras. 


104. SUPĂ DEASĂ DE SPANAC (CREMĂ) 


3 l apă, 500 g spanac, 1 lingură unt sau untură, 1 lingură făină, 1 gălbenuș, 2 
linguri smântână, sare. 


Se alege spanacul, se spală cu grijă și se pune la fiert când apa clocotește. 
Separat se prăjeşte uşor făina în untură și se stinge cu apa în care fierbe 
spanacul. Se toarnă rântașul în oala cu spanac, se trece totul prin sită, se 
potrivește de sare și se lasă să mai dea câteva clocote. Când este gata, se 
drege în castron cu un gălbenuș și puţină smântână. 


105. SUPĂ DE SALATĂ 


3 l apă, 6 salate, 1 ceapă, 1 căpăţână de usturoi, 1 lingură untură, 50 g 
slănină, 2 ouă, sare. 


Se pune apa la foc. Când dă în clocot, se adaugă sare, o ceapă și câţiva căţei 
de usturoi, toate tocate, şi câteva salate tăiate bucăţi. Separat se prăjesc în 
untură slănina tăiată cuburi şi câţiva căţei de usturoi tocat. Când încep să se 
rumenească, se pun în supă. În tigaia în care s-a prăjit slănina, se face o 
omletă obișnuită din două ouă, se taie în cuburi și se pune în supă înainte de 
a fi servită la masă. După dorinţă se poate adăuga puţin oţet. 


ALT FEL: SUPĂ DE VERDEŢURI 


2-3 | zeamă de carne sau de zarzavat, 1 salată, 200 g spanac sau măcriș, 
hațmaţuchi, 2 gălbenuşuri de ou, 1 linguriţă unt, 1 vârf de cuţit de zahăr, 
sare. 


Se alege și se spală spanac sau măcriș, o salată frumoasă, puţin haţmaţuchi. 
Toate acestea sunt tăiate şi înăbușite cu puţin unt. Se ţin pe foc mic până se 
moaie, vreo jumătate de oră. Se pune sare, un vârf de cuţit de zahăr şi 2-31 
de zeamă de carne sau de zarzavat. Se lasă să mai fiarbă o jumătate de oră. 
Înainte de a servi se drege cu 2 gălbenuşuri de ou. Se serveşte cu crutoane 
de pâine prăjită sau cu orez care a fost fiert în supă. 


106. SUPĂ DE CHIMEN 


3 l apă, zarzavat de supă, 1 lingură chimen, 1 lingură unt, 1 lingură făină, 
sare, 6 felii de pâine tăiate cuburi. 


Se fierbe în apă o lingură de chimen și zarzavat de supă. Se prăjeşte uşor o 
lingură de făină cu o lingură de unt şi se stinge cu zeama strecurată. Se lasă 
să dea câteva clocote. Se potriveşte de sare. Se servește cu cuburi de pâine 
prăjită în unt. Supa este mai gustoasă dacă se înlocuiește apa în care se 
fierbe chimenul, cu zeamă de carne. 


CIORBE 


107. CIORBĂ ŢARĂNEASCĂ 


2 l apă, 1 1 borş, 1 kg carne de vacă, 1 ceapă, 1 morcov, 1 pătrunjel, 1⁄2 
țelină, 1 mână fasole ţucără, 14 varză mică, 2 cartofi, 2 roşii, verdeață 
(mărar, pătrunjel, leuștean), sare. 


Se taie carnea de vacă în bucăţi potrivite şi se pune la fiert într-o oală cu 
apă. Când începe să fiarbă, se ia spuma de două trei ori. Se pune sare. Se 
adaugă apoi tot zarzavatul tăiat mărunt, fasolea țucără tăiată bucăţi și spre 
sfârşit varza, cartofii şi roşiile, sau o lingură de bulion de roşii. Se lasă să 
fiarbă cât trebuie, fără sa se sfărâme zarzavatul. Separat se fierbe 1 1 borş şi 
se strecoară în oala în care fierbe zarzavatul. Se adaugă frunze de leuștean 
sau de tarhon, de pătrunjel şi de mărar. Se gustă de sare, se potrivește de 
acru, se adaugă la nevoie sare de lămâie dizolvată separat, în apă. Se lasă să 
mai dea câteva clocote. 


108. CIORBĂ RUSEASCĂ CU SMÂNTÂNĂ 

Aceleaşi cantități ca mai sus (y. 107), în plus puţină sfeclă, 1 gălbenuș. 2 
linguri smântână. 

Se fierbe carnea la fel ca la borşul ţârănesc. Se pune tot zarzavatul tăiat 
mărunt şi se adaugă și puţină sfeclă tăiată ca fideaua. Se adaugă borşul fiert 


separat, verdeață, sare. Se bate bine în castron gălbenușul cu două linguri de 
smântână. Se toarnă borşul amestecând încet. Se serveşte. 


109. CIORBĂ DE VIŢEL 
2 l apă, 1 l borş, pentru rest aceleași cantităţi ca la ciorba ţărănească. 


Se fierb bucăţile de carne și se ia spuma. Se pune morcov, şi o rădăcină de 
pătrunjel, puţină varză și ceapă tăiată mărunt. Se adaugă borșul fiert separat, 
verdeață şi sare. Se drege cu gălbenuș și smântână. 


110. CIORBĂ DE MIEL 


2 l apă, 1 1 borş, 1 kg carne de miel, 1 morcov, 1 pătrunjel, 1 ceapă, 
verdeață, cozi de ceapă verde, sare, 3 linguri orez, 1 gălbenuș, 2 linguri de 
smântână. 

Se fierb în apă cu sare capul şi bucăţi de carne de miel. După ce dă în 
clocot, se ia spuma și se adaugă: un morcov, un pătrunjel și o ceapă mică 
tăiate mărunt. Când sunt fierte, se toarnă borşul fiert separat şi strecurat, şi 
se adaugă o frunză de pătrunjel, cozi de ceapă verde tăiate fin și 2-3 linguri 
de orez ales și spălat. Se lasă să fiarbă orezul, se gustă de acru şi se drege în 
castron cu un gălbenuș şi două linguri de smântână. În loc de orez se pot 
pune găluşte preparate în felul următor: se freacă o lingură de unt sau de 
unturâ cu un ou, bine, până se face ca o cremă. Se pune sare și se adaugă 
făină până ce compoziţia devine ca o smântână groasă. Se iau cu o linguriţă 
şi se dă drumul găluștelor în ciorbă, când clocotește. Se fierb un sfert de 
oră. 


111. CIORBĂ DE BERBEC 
2 l apă, 1 1 borş, 750 g carne de berbec, 1 morcov, 1 pătrunjel, 1⁄2 varză 
mică, 500 g roşii, 1 ardei gras, sare. 


Se taie carnea bucăți potrivite. Se fierbe în apă, cu un morcov și un 
pătrunjel. Se ia spuma, se potriveşte de sare. Când carnea este fiartă pe trei 
sferturi, se adaugă varza tăiată ca tăițeii, roşiile și un ardei gras tăiat mărunt. 
Odată cu ciorba se servesc ardei mici, iuți. 


112. CIORBĂ DE PASĂRE 


2 l apă, 1 l borş, 1 pasăre cam de 1 kg, 1 morcov, 1 pătrunjel, 1 ceapă, 
verdeață, sare, 3 linguri orez, 1 gălbenuș, 2 linguri smântână. 


Se face la fel ca ciorba de miel. 


113. CIORBĂ DE PUI TÂNĂR 


1,5 l apă, 1 1 borş, 1 pui mijlociu, zarzavat de supă, 3 linguri orez, verdeață, 
cozi de ceapă verde, 2 roşii, sare, 1 gălbenuş, 2 linguri smântână. 


Într-o oală cu apă clocotită se pun la fiert un morcov, o rădăcină de 
pătrunjel şi o ceapă tăiată mărunt. Când zarzavatul începe să fiarbă, se 
adaugă puiul tăiat bucăţi, labele, capul, pipota și ficatul. Se pune sare. Se ia 
spuma, se adaugă orezul ales şi spălat, borşul fiert separat şi strecurat, 


cozile de ceapă verde, mărar și pătrunjel tăiate fin și roşiile tăiate bucăţi și 
fără seminţe. Inainte de a servi, se drege în castron cu un gălbenuș și cu 
două linguri de smântână. 


114. CIORBĂ DE POTROACE 


1,5 l apă, 1,5 l zeamă de varză, măruntaie de gâscă, sau de curcan, zarzavat 
de supă, 3 linguri orez, verdeață. 


La ciorba de potroace, borşul este înlocuit cu zeamă de varză. Se fierb 
aripile, picioarele, gâtul și pipota de gâscă sau de curcan, tăiate în bucăţi 
potrivite. Se adaugă un morcov, un pătrunjel, un sfert de ţelina și o ceapă 
tăiată mărunt, orezul ales şi spălat. Separat se fierbe zeama de varză, care se 
toarnă în oală când carnea și zarzavatul fierbe. Se potriveşte de sare. Se 
adaugă pătrurjel și mărar verde tăiate fin. 


115. CIORBA DE BURTĂ (SCHIMBEA) 


4 1 apă, 1 kg burtă, 1 picior de vițel, zarzavat de supă, 2 foi de dafin, 10 
boabe piper, 2 linguri oţet, 2 gălbenușuri, sare. 


Se spală în mai multe ape şi se curăţă cu sare până rămân albe, 1 kg de 
burtă şi un picior de vițel. Se pun la fiert în apă cu sare, cu un morcov, un 
pătrunjel și o ceapă întreagă, foi de dafin, boabe de piper. Se lasă să fiarbă 
bine la foc potrivit. Se scoate burta şi după ce s-a răcorit, se taie în formă de 
tăiței mai groși, de asemenea și carnea de pe picior. Se pun într-o oală, se 
strecoară zeama în care au fiert şi se lasă să mai dea câteva clocote. Se bat 
gălbenuşurile cu două linguri de oţet de vin sau o jumătate de lămâie și se 
amestecă încet cu zeama din oală. Se serveşte fără să se mai pună pe foc. 


116. CIORBĂ DE PERIȘOARE 


2 l apă, 1 1 borş, zarzavat de supă, verdeață, 3 roşii, sare, 1 gălbenuș, 2 
linguri smântână. Perişoare: 500 g carne, 1 felie de pâine, 2 linguri orez, 1 
ceapă, 1 ou, sare, piper. 


Se pune la fiert într-o oală cu apă, un morcov, un pătrunjel, o ceapă, toate 
tăiate mărunt, şi osul ce rămâne de la carne, și se lasă să fiarbă bine. Se 
toarnă borşul fiert separat și strecurat, se adaugă verdeață tăiată fin, roşiile 
cărora li s-au scos sâmburii şi sare. Se lasă să dea câteva clocote. Se face o 
tocătură din came, miezul de la o felie de pâine muiat și stors bine, se 


adaugă orezul; ceapa tocată fin, un ou, sare, piper. Se fac perișoare mici cu 
mâna udă şi se pun la fiert în ciorbă. Înainte de a servi, se scoate osul din 
ciorbă și se drege cu un gălbenușş bătut cu smântână. 


117. CIORBĂ DE DOVLECEI UMPLUȚI 


Aceleaşi cantităţi ca mai sus (v. 116), plus 6 dovlecei tineri. 


Se pun la fiert un morcov, un pătrunjel, o ceapă, puţină ţelină. Se aleg 
pentru umplut şase dovlecei tineri, mai subțiri, se rad de coajă, se taie în 
două și se scobesc înăuntru. Se face umplutura din 0,5 kg de carne. Osul 
rămas de la came se pune la fiert împreună cu zarzavatul. Carnea se trece 
prin mașină împreună cu miezul de la o felie de pâine muiat și stors bine, şi 
se amestecă puţin orez, ales, spălat şi înflorit (fiert puţin) mai înainte, un ou, 
o ceapă mică tocată, verdeață și sare. Cu această tocătură se umplu 
dovleceii, care se fierb în supa de zarzavat. Dacă mai rămâne umplutură, se 
fac perişoare, care se pun de asemenea la fiert. Separat se fierbe borşul, se 
strecoară în oala cu dovlecei şi se adaugă verdeață, câteva cozi de ceapă 
tăiate mărunt și sare cât trebuie. Se lasă să fiarbă la foc potrivit. Într-un 
castron se bate gălbenuşul cu smântână și se amestecă încet cu ciorba. 


118. CIORBĂ DE DOVLECEI 


2 l apă, 1 l borş, zarzavat de supă, 3 dovlecei frumoși, 2 roşii, verdeață, 
sare, 1 gălbenuș și 2 linguri smântână sau 1 lingură ulei şi 1 lingură făină. 


Se pun la fiert într-o oală cu apă, o ceapă tăiată mărunt, un morcov şi un 
pătrunjel întregi. Când zarzavatul este fiert, se adaugă borşul fiert separat, 
dovleceii curăţaţi și tăiați potrivit, roşiile și puţin mărar şi pătrunjel verde. 
Se potriveşte de sare și se observă să nu fiarbă prea mult, pentru ca 
dovleceii să nu se sfărâme. La ciorbă se poate adăuga puţin rântaș de făină 
cu ulei sau se drege cu un gălbenuș şi puțină smântână. 


119. CIORBĂ DE FASOLE VERDE 
2 l apă, 1 1 borş, zarzavat de supă, 500 g fasole grasă, verdeață, 1 ardei gras, 
3 roşii mijlocii, sare. 


Intr-o oală cu apă clocotită, se pun la fiert un morcov, un pătrunjel și o 
ceapă tăiată mărunt. Se adaugă fasolea tăiată în bucăţi, verdeață, cozi de 
ceapă verde, un ardei gras, toate tăiate mărunt, și roşiile curățate de seminţe. 


Când este aproape gata, se adaugă borşul fiert separat şi strecurat. Se 
potriveşte de sare. Se poate servi simplă sau dreasă cu ou şi smântână. 


120. CIORBĂ DE CARTOFI ȘI FASOLE VERDE 


250 g fasole grasă, 250 g cartofi, pentru rest aceleaşi cantități ca mai sus (v. 
119). 


Se fierb într-o oală cu apă morcovul, pătrunjelul și o ceapă. Se adaugă 
fasolea grasă tăiată în bucăţi și la urmă cartofii curăţaţi, tăiați în cuburi, și 
sare. Se lasă să fiarbă până încep cartofii să se sfărâme. Se adaugă frunze de 
pătrunjel şi de mărar tăiate fin și borşul fiert separat și strecurat. Se lasă să 
mai dea un clocot. Se scoate morcovul și pătrunjelul și se serveşte simplă 
sau dreasă cu ou şi cu smântână. 


121. CIORBĂ DE CARTOFI ȘI SFECLĂ 


1 sfeclă cam de 500 g, 250 g carofi; pentru rest aceleaşi cantități ca | 
“Ciorba de fasole verde". 


Se curăţă sfecla, se taie ca tăiţeii şi se fierbe într-o oală cu un morcov întreg 
şi o ceapă tăiată mărunt. Când sfecla este aproape fiartă, se adaugă cartofii 
curățiți şi tăiați subţiri, verdeață, sare. Când zarzavatul începe să se moaie, 
se pune borşul fiert separat şi strecurat. Se lasă să mai dea câteva clocote. 
Dacă vrem să aibă o culoare frumoasă, roşie, când ciorba este gata, se dă 
oala la o parte şi după ce s-a răcorit puţin, se pune sfeclă rasă (crudă) în 
strecurătoarea de macaroane şi se cufundă în oală, astfel încât sfecla din 
strecurătoare să fie acoperită cu zeamă. Se ţine un sfert de oră, până iese 
culoarea din sfeclă şi ciorba se înroșeşte. Se scoate strecurătoarea cu sfecla 
crudă şi se servește ciorba dreasă cu ou şi smântână. 


122. CIORBĂ DE CARTOFI 
500 g cartofi, pentru rest aceleași cantităţi ca la “Ciorba de fasole verde”. 


Se pun la fiert într-o oală cu apă, un morcov întreg și o ceapă tăiată mărunt. 
Când a început să fiarbă, se adaugă cartofii curăţaţi și tăiați în bucăţi 
potrivite. Se pune sare şi verdeață multă, mărar, pătrunjel, cozi de ceapă 
verde, leuștean, toate tăiate mărunt. Se adaugă borşul fiert separat. Este mai 
gustoasă dreasă cu smântână. 


123. CIORBĂ DE FASOLE BOABE 
3 l apă, 1 l borş, 300 g fasole uscată, zarzavat de supă, 200 g roşii, verdeață. 


Se pune fasolea la fiert. După ce a dat câteva clocote, se schimbă apa cu altă 
apă tot fierbinte. Se adaugă un morcov, un pătrunjel şi o ceapă tăiată 
mărunt. Când zarzavatul este aproape fiert, se pune sarea, borşul fiert 
separat şi strecurat, roşiile și verdeaţa: mărar, pătrunjel, cozi de ceapă, 
leuştean. Se lasă să dea împreună câteva clocote. 


124. CIORBĂ DE VERDEAŢĂ 


2 l apă, 1 l borş, o farfurie adâncă plină cu verdeață, 3 linguri orez, 1 
bucăţică zahăr, sare, un gălbenuș, două linguri smântână. 


Se pun la fiert într-o oală cu apă frunze de lobodă, frunze de sfeclă, cozi de 
ceapă verde, mărar, pătrunjel, după gust și leuștean, tăiate mărunt. Se 
adaugă borșul fiert separat și strecurat, sarea, zahărul și orezul ales și spălat. 
Se lasă să fiarbă. Se serveşte simplă sau dreasă cu un gălbenuș şi cu o 
lingură de smântână. 


125. CIORBĂ DE URZICI 
Se folosesc aceleași cantităţi ca la “Ciorba de verdeață”. 


Se aleg urzici tinere, se spală, se opăresc și se pun la fiert într-o oală cu apă. 
Se adaugă o ceapă tăiată mărunt, orez sau crupe de porumb. Când totul este 
fiert, se pune borşul fiert separat. Se potriveşte de sare, se lasă să mai dea 
un clocot şi se serveşte simplă sau dreasă cu smântână. 


126. SÂRBUȘCA 


1 l apă, 2 l zer, 1 morcov mijlociu, 1 ceapă, 300 g cartofi, 1 lingură mălai, 
sare. 


Se pune la fiert într-o oală cu apă, un morcov întreg și o ceapă tăiată 
mărunt. Când a început să fiarbă, se adaugă cartofii curăţaţi şi tăiați în 
bucăţi potrivite. După ce se fierb şi cartofii, se toarnă zerul rămas de la 
strecuratul brânzei de vaci. Se potriveşte de sare. Se lasă să dea din nou în 
clocot și se adaugă o lingură de mălai tumat în ploaie, ca grișul. După 
câteva minute ciorba este gata. 


127. CIORBĂ DE ȘTEVIE 


2 l apă, 1 l borş, 500 g ștevie, 1 ceapă, 1 lingură ulei, 1⁄2 lingură făină, 3 
linguri orez sau 2 cartofi frumoși, sare. 


Se alege ştevia, se pune la fiert și se continuă la fel ca la borşul de urzici. 
Separat se prăjeşte o ceapă tocată cu o lingură de ulei, se pune făina; se 
rumenește şi se stinge cu apă. Se amestecă cu ciorba și se lasă să mai dea un 
clocot. În loc de orez, se pot pune la fiert câţiva cartofi tăiaţi mărunt. 


128. CIORBĂ DE CRUPE DE PORUMB 
2 l apă, 1 l borş, o farfurie adâncă de crupe de porumb, verdeață, sare. 


Se spală o farfurie de crupe de porumb și se pun la fiert într-o oală cu apă. 
Se adaugă verdeţuri de tot felul tocate mărunt şi când totul este bine fiert, se 
toarnă borşul fiert separat. Se potriveşte de sare. 


129. CIORBĂ DE BUREȚI 
2 lapă, 1 l borş, 500 g bureţi, zarzavat de supă, sare. 


Ciorba se poate pregăti cu bureţii proaspeţi, cum au fost culeşi din pădure, 
sau cu bureţi uscați pentru iarnă. Se fierb într-o oală cu apă, un morcov, 
pătrunjel, mărar şi o ceapă. Se aleg bureţii să nu fie viermănoși, se taie în 
două sau mai mărunt şi se pun în oala cu zarzavat. Când sunt fierţi, se 
adaugă borşul fiert separat, se potriveşte de sare și se lasă să mai dea 
împreună câteva clocote. După gust se poate adăuga puţin rântaș, făcut 
dintr-o ceapă tocată, prăjită în ulei cu puţină făină, și stinsă cu apă. Bureţii 
uscați se pun la muiat din ajun, într-un vas cu apă. 


130. CIORBA DE HRIBI (MÂNĂTĂRCI) 


Se folosesc aceleași cantităţi ca la ciorba de bureti. 


Se face la fel ca şi ciorba de bureţi, adăugându-se la fiert și o mână de orez 
sau de arpacaş, care fierbe mai uşor dacă este muiat din ajun în apă. De 
asemenea şi hribii uscați trebuie muiaţi din ajun în apă. 


131. CIORBĂ DE CRAP 


2 l apă, 1 1 borş, 6 bucăţi de crap (cam 600 g), zarzavat de supă, 3 linguri 
orez, verdeață, sare. 


Se taie mărunt un morcov, un pătrunjel, ceapă. Se pun să fiarbă cu apă, 
adăugind orezul ales şi spălat. Se curăţă crapul, se scoate osul amar de la 
cap, iar după ce a fost spintecat şi i s-au scos mațţele, se mai spală numai 
într-o apă, fără să fie ţinut mult, ca să nu-i iasă dulceaţa. Se taie bucăți și 
când zarzavatul este aproape fiert, se pune și peştele în oală (de obicei 
bucăţile frumoase se aleg pentru prăjit sau pentru altă mâncare, iar la ciorbă 
se pun capul şi coada). Se lasă să fiarbă la foc potrivit. Se ia spuma şi se 
potrivește de sare. Când este aproape gata, se pune borşul fiert separat și 
strecurat, precum şi o mână de verdeață tăiată mărunt. Se lasă să mai dea 
împreună un clocot. Se serveşte rece sau caldă. La fel se face şi ciorba de 
pește mărunt. 


132. CIORBĂ DE PEȘTE CU ZEAMĂ DE VARZĂ 
3 | zeamă de varză, zarzavat de supă, 600 g peşte, verdeață. 


Se potriveşte de acră zeama de varză, adăugând apă dacă trebuie. Se fierbe 
cu zarzavat tăiat mărunt: morcov, pătrunjel, ceapă. Când este aproape gata, 
se pune peștele curățit şi tăiat în bucăţi potrivite. Se lasă să fiarbă cât 
trebuie, se ia spuma, se potrivește de sare și se adaugă după gust verdeață 
tăiată mărunt (mărar, pătrunjel, tarhon etc.). 


133. CIORBĂ DE CHITICI (PEŞTIȘORI MĂRUNȚI) 
Se folosesc aceleași cantităţi ca la “Ciorba de crap”. 


Se taie mărunt mult zarzavat de supă și se fierbe într-o oală cu apă. Se 
curăță peștișorii mărunți de maţe, strângându-i de la coadă spre cap, iar 
dacă sunt mari și au solzi, se curăță şi de solzi. Se spală și se pun la fiert în 
apa cu zarzavat. Se adaugă borşul fiert separat și sare. Peștele nu se fierbe 
prea mult ca să nu se sfărâme. Când este aproape gata, se adaugă o mână de 
verdeață tocată. 


MÂNCĂRI DE OUĂ 


134. OUĂ CU SPANAC 


6 ouă, 1,5 kg spanac, 1 lingură unt, Y£ lingură făină, 6 felii de pâine, sare. 


Se pregăteşte piureul de spanac (v. 404). Separat se prăjesc în unt feliile de 
pâine. Se fierb ouăle jumătate tari, se curăță şi se aşază câte unul peste o 
felie de pâine prăjită. Deasupra se toarnă piureul de spanac, fierbinte. 


135. SUFLEU DE OUĂ 


6 ouă, 1 lingură unt, 1 lingură făină, 1⁄2 l lapte, 2 albușşuri, sare, 1 praf de 
piper, 1 lingură brânză rasă. 


Se fierb ouăle jumătate tari şi se aşază într-o farfurie de sticlă rezistentă la 
foc, unsă cu unt. Se face următorul sos de făină: se prăjeşte uşor o lingură 
de făină în unt şi se stinge cu lapte fierbinte. Se amestecă mereu cu lingura, 
pentru a nu se face cocoloși. Se pune sare şi un praf de piper și se lasă să 
fiarbă încet pe marginea mașinii o jumătate de oră, ca să scadă. Se amestecă 
din timp în timp ca să nu se prindă. Când sosul este destul de gros, se 
amestecă cu două albuşuri bătute spumă, se toarnă peste ouă, se presară cu 
brânza rasă şi se dă la cuptor la foc potrivit. Se așază pe grătar ca să aibă 
căldură mai mult de sus şi sa nu se întărească ouăle. 


136. OCHIURI ROMÂNEȘTI 
De obicei se socotesc 2 ouă de persoană. 


Se pune apa la fiert, fără sare, într-o cratiţă cu pereţii scunzi. Cratiţa trebuie 
să fie destul de mare, pentru ca ouăle să nu fiarbă înghesuite și să poată fi 
ușor scoase din apă. Când apa clocoteşte, se sparg ouăle pe rând într-o 
farfurioară mică şi li se dă drumul în cratiţă, binișor ca să nu se sfărâme. Se 
acoperă cratiţa și se trage mai la o parte, pe foc mic, astfel încât să nu mai 
clocotească. Se ţin trei minute, până ce albușul se coagulează, fără ca 
gălbenuşul să fie răscopt. Se scot cu grijă, cu o lingură lată, găurită, se așază 
pe farfuria cu care vor fi servite la masă şi peste ele se toarnă unt topit 
fierbinte. Se pot servi şi cu ceapă prăjită în grăsime. La fiert se poate 
adăuga puţin oţet, o lingură la un litru de apă, care ajută ca albuşul să nu se 
resfire în apă şi să se coaguleze egal în jurul gălbenușului. Ouăle pentru 
ochiuri româneşti trebuie să fie tot atât de proaspete ca și ouăle de fiert. 


137. OCHIURI CU BRÂNZĂ 
6 ouă, 1 lingură unt, 1⁄2 lingură făină, 1⁄2 l lapte, 3 linguri brânză rasă, sare. 


Se fac ochiuri românești, fierte ca mai sus în apă cu puţin oţet (v. 136). Se 
scurg şi se așază pe o farfurie unsă cu unt, rezistentă la foc. Separat se face 
un sos alb din unt și făină, stins cu o ceașcă mare de lapte. Se adaugă 
parmezan sau altă brânză rasă. Se lasă să fiarbă sosul cinci minute, 
amestecând mereu ca să nu se prindă la fund. Se toamă peste ouă, se 
presară brânză rasă și se dă cinci minute la cuptor, la foc foarte iute. Se pot 
servi şi imediat fără să fie date la cuptor. 


138. OCHIURI CU PRAZ 


6 ouă, 2 linguri unt, 1⁄2 lingură făină, 2 cești cu lapte, 1 fir de praz, 6 felii de 
pâine, 1 lingură brânză rasă, sare. 


Se pregătesc ochiuri românești. Pe o farfurie rezistentă la foc se așază 
fiecare ou bine scurs, pe o felie de pâine prăjită în unt. Separat se face un 
sos alb ca mai sus (v. 137), în loc de brânză se pune însă un fir de praz tăiat 
ca fideaua și înăbușit în unt. Se toarnă sosul peste ouă, se presară cu 
parmezan ras şi se dă la cuptor, la foc iute. 


139. OCHIURI LA CAPAC 
Se socotesc 2 ouă şi unt cât o jumâtate de nucă pentru fiecare persoană. 


Ochiurile la capac se pregătesc în farfurioare sau în tigăițe rezistente la foc, 
cu care pot fi servite şi la masă. Numărul farfurioarelor trebuie să fie egal 
cu numărul persoanelor. Mărimea farfuriei trebuie să fie potrivită ca să 
încapă numai bine două ouă. Se așază farfurioarele pe mașină și se pune în 
fiecare câte o bucăţică mică de unt proaspăt, cât o jumătate de nucă. Când 
untul s-a topit, se sparg ouăle cu grijă în farfurioară. Sare se pune puţină 
numai pe albuş, deoarece pe gălbenuș lasă urme albicioase, care strică 
aspectul ouălor. Se ţin pe maşină 4-5 minute, la foc mic, până ce albușul 
devine lăptos. Se servesc fierbinţi, îndată ce sunt gata. 


140. OCHIURI LA CAPAC CU SMÂNTÂNĂ 


6 ouă, 1⁄2 lingură unt, două linguri smântână, sare. 


Se pregătesc ochiurile la capac așa cum s-a arătat mai sus întrebuințându-se 
însă o singură formă cu marginile scunde, rezistentă la foc. Când ochiurile 
încep să se prindă, se toarnă peste ele smântână și un praf de sare. Se dau 
puţin la cuptor. 


141. OCHIURI CU SOS DE ROȘII 


6 ouă, 1⁄2 lingură unt; pentru sos: 500 g roşii, unt proaspăt cât o nucă, un 
praf de făină, sare, 1 linguriţă zahăr, 1 frunză de ţelină. 


Se pregătesc ochiurile ca mai sus (v. 140). In loc de smântână însă, se 
toarnă deasupra un sos de roșii (v.63) şi se dau la cuptor. 


142. OCHIURI ÎN TOMATE 


6 ouă, 6 roşii frumoase, o lingură de unt proaspăt, 6 feliute mici de şuncă, 
sare. 


Se aleg pătlăgele roşii netede și destul de mari, ca să încapă în fiecare câte 
un ou. Se taie capacul, Se golesc de miez, se pune în fiecare câte o bucăţică 
mică de unt proaspăt şi un praf de sare; se aşază într-o tavă unsă bine cu 
unt. Se dau la cuptor la foc iute, şi se ţin până se înfierbântă. 


În acest timp se pregătesc ochiurile în apă. Se pune în fiecare roşie câte o 
feliuță de şuncă rumenită în tavă sau câteva felii de ciuperci înăbuşite în 
unt. Deasupra se așază oul bine scurs de apă. Se dau câteva minute la cuptor 
Și se servesc. 


143. OCHIURI ÎN CUIB 
6 ouă, 6 felii de parizer, Y lingură untură, sare, câteva frunze de salată. 


Se taie parizerul în felii. Se încinge untură într-o tigaie şi se așază feliile de 
parizer. La căldură, pielita dimprejur se strânge, felia de parizer luând forma 
unui cuib, în care se sparge câte un ou. Se presară albușul cu puţină sare și 
se țin pe mașină până când ochiurile sunt gata. Se așază pe farfurie cu 
garnitură de frunze de salată împrejur. Pentru ca să iasă bine cuiburile, 
feliile de parizer trebuie să fie neapărat întregi. 


144. OUĂ ÎN CUIB PE SPANAC 


6 ouă, 1 kg spanac, 2 linguri unt, 1 lingură smântână, 1 lingură brânză rasă, 
sare. 


Se alege spanacul (y. 403) și se fierbe. Se lasă la o parte, la cald, o lingură 
de spanac, iar restul se aşază într-o formă de pământ rezistentă la foc, cu 
două linguri de unt. Se presară brânză rasă şi se pune puţină smântână. 
Separat se bat albuşurile, se adaugă sare și se toarnă peste spanacul din 
formă. Se netezește albuşul cu dosul lingurii și din loc în loc se fac găuri 
rotunde, cât să încapă un gălbenuș. La mijloc se face o gaură ceva mai 
mare, în care se aşază spanacul păstrat la cald. În fiecare gaură se pune câte 
un gălbenuş, cu grijă, să rămână întreg. Se dă la cuptor, la foc potrivit, până 
se prinde gălbenușul. Se servesc în formă. 


145. JUMĂRI MOLDOVENEȘTI (SCROB) 
6 ouă, 1 lingură unt, 3 linguri lapte, sare. 


Se topeşte untul într-o tigaie. Se bat ouăle într-un castron, se adaugă laptele 
şi sare cât trebuie. Se toarnă peste untul fierbinte şi se amestecă cu lingura 
la foc, până încep să se întărească. 


146. JUMĂRI CU SLĂNINĂ 
6 ouă, 50 g slănină afumată (sau şuncă), 1⁄2 lingură unt, 3 linguri lapte, sare. 


În tigaia în care se vor face jumările se pun bucățele mici de slănină şi se 
lasă să se prăjească la foc potrivit. Separat se bat ouăle cu laptele, se adaugă 
sare (dacă slănina nu este prea sărată), se toamă peste slănina rumenită și se 
amestecă pe foc până încep să se întărească. La fel se pot pregăti jumări cu 
şuncă tăiată mărunt. 


147. JUMĂRI CU BRÂNZĂ 


6 ouă, 1 lingură unt, 3 linguri.smântână, 2 linguri brânză rasă, 3 felii de 
pâine tăiate cuburi, sare. 


Se bat ouăle cu smântână și sare. Se toarnă în tigaia în care s-a înfierbântat 
untul. Se amestecă și când încep să se prindă, se pune brânza rasă. 


Se servesc cu gamitură de cuibușoare de pâine prăjite în unt. 


148. JUMĂRI CU CEAPĂ 


6 ouă, 1 ceapă frumoasă, 1 lingură unt, 3 linguri lapte, sare. 


Intr-o tigaie se prăjeşte cu unt o ceapă tăiată în felii foarte subţiri, cu grijă, 
să nu se înnegreascâ. Deasupra se toarnă ouăle bătute cu lapte și puţină sare. 
Se amestecă până sunt gata. 


149. JUMĂRI CU PĂTLĂGELE VINETE ȘI ROŞII 


4 roşii frumoase, 1 căţel de usturoi, 1 linguriţă zahăr, 6 ouă, 1 vânătă 
mijlocie, 1 lingură făină, 3 linguri lapte, 2 linguri unt, 1 lingură untură, sare. 


Se curăță de seminţe şi se scurg de apa lor câteva roşii mijlocii, bine coapte. 
Se pun într-o cratiţă cu unt, cu un căţel de usturoi sfărâmat, sare și o 
bucăţică de zahăr. Se lasă să scadă la foc mic, o iumătate de oră. Se taie 
vânăta în felii subțiri de 1⁄2 cm, astfel încât să iasă 10-12 felii. Se fierb puţin 
în apă cu sare, şi se ţin sub teasc 20 de minute pentru ca apa din ele să se 
scurgă. Se dau apoi prin făină și se prăjesc în untură. Trebuie pregătite în 
ultimul moment, altfel se moaie până sunt servite. Se face un scrob obișnuit 
din 6 ouă și se așază pe o farfurie de servit mai adâncă. La mijloc se face 
loc cu o lingură și se toarnă sosul de roșii, iar de jur împrejur se pun 
vinetele prăjite. 


150. ROȘII UMPLUIE CU JUMĂRI 


6 ouă, 6 roșii frumoase, 2 linguri unt, 3 linguri lapte, 1 lingură brânză rasă, 
sare. 


Se pregătesc roşiile la fel ca la ochiuri în tomate (y. 142). Separat se 
pregătesc jumările. Când roşiile încep să se moaie, se umplu fiecare cu 
jumări, iar pe deasupra se presară brânză rasă. Se dau o clipă la cuptor şi se 
servesc foarte fierbinți. 


151. OMLETĂ 
6 ouă, 2 linguri lapte, sare, 1 lingură unt sau untură. 


Tigaia pentru omletă trebuie să fie de fontă groasă. Dacă este subţire, 
omleta se arde înainte de a se coace. De asemenea trebuie să fie de mărime 
potrivită cu numărul ouălor, adică cu un diametru de 25 cm la marginea de 
sus, pentru şase ouă. 


Se bat ouăle, se adaugă laptele sau o lingură de smântână, și sare. Se pune 
tigaia cu o lingură de unt sau de untură la foc tare și când s-a înfierbântat, se 
toamnă ouăle bătute. Când încep să se întărească, se introduce pe dedesubt 
un cuţit cu vârful lat, sau se mișcă iute tigaia, ca să nu se prindă omleta pe 
fund. Cu ajutorul cuţitului se împăturește omleta în trei, după ce s-a pus 
garnitura dorită, și se servește. 


Garnitura la omletă poate fi de: 

1. Piure de spanac sau foi de spanac întregi, opărite și înăbușite în unt. 
2. Roșii înăbușite în unt, după ce s-au scos seminţele. 

3. Vârfuri de sparanghel fiert în apă, opărite cu unt. 


4. Brânză, şuncă, etc. 


152. OMLETA CU VERDEAŢĂ 


Aceleaşi cantități ca pentru omleta simplă, se adaugă în plus 2 linguri de 
verdeață tocată. 


După ce se bat ouăle și se adaugă laptele și sarea, se pune verdeaţa (frunze 
de pătunjel, mărar şi cozi de ceapă verde) tăiată foarte fin. Se coace ca şi 
omleta simplă. 


153. OMLETĂ CU CIUPERCI 


Aceleaşi cantităţi ca pentru omleta simplă, în plus 250 g ciuperci, 1 lingură 
de unt. 


Se spală ciupercile şi se taie în felii foarte subțiri. Se înăbușă în unt până ce 
se moaie și scade zeama pe care o lasă. Se încinge untul în tigaie. Se toarnă 
ouăle bătute; când încep să se prindă, se pun ciupercile. Se coace. 


154. OMLETĂ CU CARTOFI 
500 g cartofi, 4 ouă, 1 lingură unt, sare, piper. 


Se fierb cartofii cu coaja, se curăţă și se zdrobesc fierbinți cu furculiţa. Se 
amestecă cu gălbenuşul, se adaugă sare, piper și la sfârșit albuşul bătut 
spumă. Se coace ca și omleta obişnuită. 


ALTĂ OMLETĂ CU CARTOFI 


500 g cartofi, 3 ouă, 1⁄2 lingură untură, sare, piper, 1 linguriţă mărar tocat. 


Se curăţă cartofii și se rad cruzi pe răzătoarea cu găuri mici. Se adaugă 
ouăle, sare, piper, mărar tocat. Se amestecă. Se pune tigaia cu untură pe foc 
bun şi când s-a încins, se toamă compoziţia. Când s-a rumenit omleta pe o 
parte, se întoarce cu un cuţit şi se rumeneşte şi pe cealaltă parte. Se serveşte 
cu salată verde. 


155. OMLETĂ CU CARTOFI PRĂJIŢI 


Aceleaşi cantități ca pentru omleta simplă, în plus 300 g cartofi, 2 linguri 
untură. 


Se curăță cartofii, se taie subțiri şi se prăjesc în untură sau în ulei (y. 376). 
Când sunt rumeni, se toarnă deasupra ouăle bătute cu lapte și puţină sare, ca 
pentru orice omletă. 


156. OMLETĂ ECONOMICĂ 


4 ouă, 2 linguri făină, 34 pahar lapte, drojdie cât o nucă, 1⁄2 lingură untură, 
sare, piper, verdeață. 


Se moaie cu puţină apă o bucăţică de drojdie cât o nucă mică, se adaugă 
ouăle, făina, se amestecă cu laptele (sau cu apă). Se adaugă sare, piper și 
puţină verdeață tocată. Se pune tigaia cu unt sau cu untură pe foc bun și 
când s-a încins, se toarnă ouăle și se acoperă cu un capac. Când s-a rumenit 
omleta pe o parte, se întoarce cu un cuţit şi se rumeneşte și pe cealaltă parte. 


157. OUĂ UMPLUTE ÎN COAJA LOR 


6 ouă, 1 lingură smântână, 1 felie de pâine, sare, piper, 1 linguriţă mărar 
tocat. 


Se fierb ouăle tari, după ce au fost bine spălate. Se lasă să se răcească. Se 
taie în lung, în două, cu un cuţit ascuţit, astfel încât să nu se sfărâme coaja. 
Se scot albuşul şi gălbenușul pe un fund de lemn, iar cojile se lasă la o 
parte. Se toacă oul destul de mărunt fără să se zdrobească însă de tot. Se 
adaugă o lingură plină de caimac sau de smântână şi miezul de la o felie 
subțire de franzelă muiat în lapte. Se amestecă totul până nu se mai 
cunoaște pâinea; se pune sare, piper şi mărar tăiat fin. Cu această pastă se 
umplu puţin bombat cojile de ou, se bat pe deasupra în pesmet fin şi se 
prăjesc în unt numai pe partea umplută. Se servesc calde. 


158. OUĂ UMPLUTE CU BRÂNZĂ 


6 ouă, 2 gălbenușuri, 2 linguri brânză, 1 lingură smântână, 1 lingură unt, 
sare, piper. 
Pentru sos: 1 ceaşcă smântână, 1 linguriţă făină, sare. 


Se fierb ouăle tari. Se curăță şi se taie în două în lungune. Se scot 
gălbenuşurile și se freacă într-un castron cu două gălbenușuri crude, puse pe 
rând. Se adaugă brânza rasă, o lingură de smântână, sare și puţin piper. Se 
freacă bine până se face ca o smântână groasă. Cu această compoziţie se 
umplu albuşurile până în margini. Se presară cu brânză rasă și se aşază pe o 
tavă unsă cu unt. Se dă la cuptor, la foc iute. Se face un sos dintr-o ceașcă 
de smântână cu puţină făină şi sare. Se aşază ouăle pe farfuria de servit şi se 
toamă sosul fierbinte împrejur. 


159. CHIFTELE CA DE PIEPT DE PASĂRE 


5 ouă, 1 ceapă, 1 felie pâine, 1 cartof, 1 lingură făină, sare, piper, verdeață, 
2 linguri untură, 1 lingură pesmet. 


Se toacă ceapa mărunt și se prăjeşte în puţină untură. Se bat într-un castron 
patru ouă ca pentru omletă, se pune sare și se toarnă peste ceapa prăjită. Se 
fac jumări şi când sunt gata se dau la o parte să se răcorească. Se trec apoi 
prin mașină, împreună cu o felie de pâine muiată în lapte și stoarsă şi cu un 
cartof, de prefefrinţă fiert. Se amestecă bine, se mai adaugă un ou crud, o 
lingură de făină, sare, piper și verdeață tocată. Se fac chiftele, se dau prin 
pesmet şi se prăjesc în untură. Se servesc cu salată verde. 


160. OUĂ RĂSCOAPTE PORTUGHEZE 
6 ouă, 500 g roșii, 1 lingură unt, 1 lingură brânză rasă, sare. 


Se fierb ouăle tari, se curăţă de coajă și se taie felii. Separat se spală câteva 
roşii nu prea coapte, se scot seminţele și se taie felii. O parte din aceste roșii 
se aşază pe fundul unei farfurii rezistente la foc, bine unsă cu unt. Se 
presară puţină sare. Deasupra se așază feliile de ouă, apoi un rând de roșii. 
Se sărează, se pune unt topit, se presară brânză rasă şi se dau la cuptor la 
foc potrivit. 


161. OUĂ PRĂJITE ÎN ALUAT 


6 ouă, 1 albuș, 100 g făină, 1 păhărel apă caldă, drojdie cât o alună, sare, 
200 g ulei pentru prăjit. 


Se fierb ouăle tari, se curăţă de coajă și se taie în două în lungime. Din timp 
se pregăteşte astfel aluatul în care vor fi prăjite ouăle: se cerne făina într-un 
castron, se face loc la mijloc, se pune o linguriţă de ulei, un vârf de cuţit de 
sare și un păhărel de vin cu apă căldicică în care s-a muiat drojdla. Se 
amestecă cu furculița până se obţine un aluat fără cocoloși, subţire ca o 
smântână (cantltatea de apă depinde de calitatea făinii). Se acoperă cu o 
farfurie şi se lasă să dospească la loc cald 2-3 ore. Cu puţin înainte de 
întrebuințare, se adaugă un albuș bătut spumă; în această pastă se pun pe 
rând jumătăţile de ou, căutând să fie acoperite cu aluat, se scot şi se prăjesc 
într-o cratiţă cu ulei, sau cu ulei amestecat cu untură, bine încins. Se scot pe 
farfurie şi se servesc cu salată verde. Uleiul rămas de la prăjit se 
întrebuințează la alte mâncări. 


RACI, MELCI, MIDII 


162. RACI FIERŢI 


18 raci, apă cât să-i cuprindă, sare, câţiva căţei de usturoi, o frunză de dafin, 
puţine condimente. 


Se controlează ca toţi racii care trebuie pregătiţi să fie vii. Se fierbe atâta 
apă într-o oală cât să acopere racii, nu mai mult. La patru litri de apă se 
pune o lingură plină de sare; în orice caz, apa se gustă deoarece ea trebuie 
să fie mai sărată decât se cere la gust. Se pun câţiva căţei de usturoi și, după 
gust, puţine condimente, adică o frunză de dafin și un fir de pătrunjel, iar 
cine doreşte, zarzavat de supă şi ceapă. Se fierb la foc iute. Când zeama 
clocoteşte, se aruncă înăuntru racii, bine spălaţi în mai multe ape și scurși, 
şi câteva boabe de piper. Se ţin pe foc încă cinci minute, nu mai mult, 
socotite din momentul când au dat în clocot. Se lasă să se răcească în apa 
lor. Se aşază frumos pe o farfurie, se pun împrejur frunze de pătrunjel. Cine 
dorește, poate să scoată maţul din gâturi când racii sunt încă vii, înainte de 
a-i fierbe. 


163. PILAF DE RACI 


18 raci mijlocii, 3 l apă, 1 lingură sare, 3 căţei de usturoi, 6 linguri ulei, 1 
ceaşcă mare de orez. 


Se fierb racii în apă cu sare. După dorinţă se poate adăuga în apă zarzavat 
de supă şi ceapă. Când s-au răcorit, se curăţă de coajă, se scoate maţul din 
gâturi, iar acestea împreună cu labele sunt puse la o parte. De asemenea se 
pot lăsa la o parte câteva carapace care se umplu la sfârşit cu orez și servesc 
drept garnitură. Se îndepărtează stomacul şi cele două pietre albe, când 
există, iar restul de coji se pisează bine în piulița de piatră. Se încing într-o 
cratiţă trei linguri de ulei, se pun cojile pisate și când încep să se 
rumenească, se sting cu patru cești de zeamă în care au fiert racii. Se lasă să 
fiarbă bine. Se strecoară zeama printr-o sită fină. Separat se încing trei 
linguri de ulei, se pune orezul ales şi spălat şi când începe să se rumenească, 
se adaugă două cești de zeamă în care au fiert cojile de raci. Se dă orezul la 
cuptor 20-30 minute şi nu se mai umblă cu lingura. Când este gata, se dă la 
o parte şi se amestecă cu labele și cu o parte din gâturi. Se adaugă un praf 
de piper. Se aşază într-o formă de tablă, păstrând câteva linguri cu care se 


umplu carapacele. Se răstoarnă din formă pe farfurie și se pun împrejur 
gâturile rămage şi carapacele umplute cu orez. 


164. SCORDOLEA DE RACI 


18 raci mijlocii, 50 nuci, 1 felie de pâine, câţiva căţei de usturoi, 100 g ulei, 
1 lingură oţet, sare. 


Se fierb racii. Se curăță nucile de coajă şi se pisează bine într-o piuliță de 
piatră. Se adaugă o bucată de miez de pâine albă, muiat în apa în care au 
fiert racii şi bine stors, după gust, puţin usturoi pisat. Se freacă bine într-un 
castron, punând câte puţin ulei, până se face ca o cremă untoasă. Se adaugă 
sare și oțet sau zeamă de lămiie. Se așază pe farfurie și se pun împrejur raci 
fierți sau numai gâturile şi labele curăţite. 


165. MIDII FIERTE 


2 kg midii, 1 pahar de vin, 1 ceapă, 1 frunză de pătrunjel, cimbru, dafin, 2 
căţei de usturoi, sare, piper. 


Ca și la raci, o primă condiţie la pregătirea midiilor este ca ele să fie cât se 
poate de proaspete. Fie că sunt servite cu scoica, fie fără scoică, trebuie mai 
întâi foarte bine spălate, chiar rase cu cuțitul, ca să nu mai rămână urmă de 
nisip. Nu se ţin prea mult în apă, ci se spală pe rând una câte una. Scoicile 
trebuie să fie bine închise. Când sunt întredeschise, se introduce foarte puţin 
vârful unui cuţit. Dacă se închid imediat, înseamnă că sunt vii, dacă nu se 
închid, înseamnă că sunt moarte și trebuie aruncate. După ce sunt bine 
spălate, se pun într-o cratiţă încăpătoare, nu prea multe odată, pentru a fi 
cuprinse uniform de căldură. Când sunt vii, mdiile se deschid imediat la 
fiert. Se adaugă ceapa tăiată felii, mirodeniile, sarea, piperul şi un pahar de 
vin alb sau de apă. Se acoperă cratiţa și se fierb la foc iute. Din când în când 
se saltă cratița, astfel încât să vină toate în contact cu focul. După 10-15 
minute, toate midiile trebuie să fie deschise, deci gata. Se scot pe rând, se 
îndepărtează jumătatea de scoică de care nu este prinsă carnea, se pun într- 
un castron. Se scurge deasupra zeama din cratiţă, dar încet, pentru ca nisipul 
care s-a mai desprins de pe midii la fiert să rămână la fund. Se servesc calde 
cu zeamă de lămâie. 


166. MIDII PESCĂREȘTI 


Aceleaşi cantități ca mai sus, în plus 50 g unt proaspăt, 2 linguri pesmet, 1 
lingură pătrunjel verde tocat, 1 linguriţă zeamă de lămâie. 


Se fierb midiile ca mai sus (v. 165). Se scoate cu totul carnea din scoică, se 
ține la cald, dar nu direct pe mașină. Se scurge zeama în alt vas, Se spală 
cratita, se pune un pahar nu prea plin de vin alb şi o ceapă mică tăiată foarte 
mărunt. Se lasă să scadă la foc iute. Se adaugă zeama în care au fiert midiile 
şi se lasă să dea 2-3 clocote. Se trage pe marginea mașinii, se adaugă untul 
tăiat în bucățele mici ca să se topeascâ repede și pesmetul turnat în ploaie, 
ca să nu facă cocoloşi, apoi pătrunjelul și zeama de lămâie. Se pun midiile 
în sos şi se lasă pe foc, dar fără să fiarbă. Se servesc fierbinți. 


167. PILAF DE MIDII 


Aceleaşi cantităţi ca la “Midii fierte”, în plus 1 ceașcă cu orez, 2 linguri unt 
sau ulei, 1 ceapă mică, 1 linguriţă bulion, sare, piper. 


Se fierb midiile cu puţină apă şi se scoate carnea dinăuntru. Se prăjesc uşor 
în unt sau în ulei o ceapă mică, tăiată mărunt, și o ceașcă de orez ales, spălat 
şi apoi bine uscat. Se sting cu două cești din zeama în care au fiert midiile, 
la care se adaugă, dacă este necesar, zeamă de came sau apă. Se pune 
bulionul de roșii, sarea și piperul. Se dă la cuptor. Când orezul este aproape 
gata, se pun midiile. Se răstoarnă și se servește fierbinte. 


168. MIDII PRĂJITE 


Aceleaşi cantităţi ca la “Midii fierte”, în plus 1 ou, 2 linguri făină, 2 linguri 
lapte, sare, piper, 100 g untură sau ulei. 


Se fierb midiile după cum s-a arătat mai sus și se scot din scoică. Din ou, 
lapte, făină, sare și piper se face un aluat gros ca o smântână. Se iau midiile 
cu o furculiță, se moaie în aluat și se pun la prăjit în untură sau în unt 
fierbinte. Se servesc cu zeamă de lămâie. 


169. MELCI FIERŢI 


3 duzini de melci, 1 pahar oțet, 1 lingură sare, 1 pahar cu vin, 1 ceapă, 1 
morcov, 3 căţei de usturoi, cimbru, dafin, sare, 10 boabe piper. 


Melcii sunt mai gustoși începând din octombrie până în martie, când se 
închid pentru iarnă cu o pojghiță ca un capac, formată din sucurile lor 
întărite. Se pot mânca și în lunile de vară; în acest caz trebuie ţinuţi însă 15 


zile într-un paner închis sau într-o cutie, într-un loc răcoros, ca să elimine 
toată murdăria din intestine, deoarece aceasta strică gustul mâncării. Se 
spală melcii bine în mai multe ape. Dacă au capac acesta se desprinde ușor 
cu vârful unui cuţit ascuţit. Se pun într-un vas încăpător şi peste ei se toamă 
un pahar de oţet și o lingură de sare de bucătărie. Se amestecă ușor şi se ţin 
astfel două ore, pentru ca sucurile să se dizolve. Se scurg și se spală în mai 
multe ape. Se fierb apoi cu Y litru de apă rece, un pahar de vin, ceapă şi 
morcovul tăiate felii, mirodenii, sare şi piper. Când încep să fiarbă, se ia 
spuma de 2-3 ori. Se acoperă şi se lasă să fiarbă în clocote mici trei ore. Se 
scot din scoică şi se servesc calzi, cu lămâie. 


170. MELCI PRĂJIȚI ÎN ALUAT 


Aceleaşi cantități ca mai sus (v. 169), în plus 1 ou, 2 linguri făină, 2 linguri 
de lapte, 1 linguriţă ulei, 1 lingură arpagic tocat, 100 g untură sau ulei. 


Se fierb melcii şi se scot din scoică. Cu două ore înainte se face un aluat ca 
de clătite, din făină, lapte, o linguriţă de ulei, un gălbenuș și sare. Înainte de 
a se pune la prăjit se adaugă albușul bătut spumă și arpagicul tăiat fin. Cu 
un sfert de oră înainte de a servi, se iau câte 8-10 melci odată, se moaie în 
aluat, se întorc cu o furculiță pentru a se acoperi complet şi se introduc în 
untură încinsă. Se repetă operaţia de 2-3 ori până se prăjesc toţi melcii. 
Trebuie să se procedeze repede, pentru ca primii melci sâ nu stea prea mult 
la o parte, până sunt ultimii gata. Se servesc fierbinţi, cu o garnitură de 
pătrunjel puţin prăjit in untură. 


PEŞTE 


171. CRAP RASOL 


1 crap cam de 1,5 kg, ceapă, zarzavat de supă, 1 păhărel de oțet, 2 l apă, 1 
frunză de dafin, sare, 5 boabe piper. 


Se curăţă peştele de solzi şi se scoate cu grijă osul amar de la cap, care 
amăreșşte peştele la fiert. Se curăţă înăuntru şi se spală. În vasul special de 
fiert peştele, se fierb un morcov tăiat felii, o ceapă, o rădăcină subţire de 
pătrunjel, câteva felii de cartofi, o frunză de dafin, sare şi câteva boabe de 
piper. Peștele capătă un gust deosebit dacă se adaugă la fiert oţet sau vin 
alb. Înainte de a pune peştele la fiert, se opăreşte cu 4-5 linguri de oţet, ca să 
păstreze culoarea albăstruie a pieliţei. Acest oţet se poate adăuga apoi la 
fiert. După ce a fiert zarzavatul, se trage cratiţa la o parte, se aşază peştele 
pe grătarul vasului și se lasă în apă. În momentul când se pune peştele la 
fiert, apa nu trebuie să mai fiarbă, deoarece dacă peştele este cuprins brusc 
de o căldură prea mare, pielea se strânge şi carnea se desface. Numai atunci 
când există o îndoială asupra prospeţimei peștelui, acesta se pune la fiert 
direct în apă clocotită. Timpul cât se ţine peştele la fiert depinde de 
mărimea lui. Se cunoaște dacă este gata atunci când, trăgând de o aripioară, 
se desprinde uşor. Peştele rasol servit rece se lasă să se răcească în apă. Se 
scoate apoi cu grătarul, se aşază cu grijă pe o farfurie lungă, ca să nu se 
sfărâme, şi se garniseşte împrejur cu zarzavatul fiert şi cu frunze verzi de 
pătrunjel sau cu felii de lămâie. Se serveşte cu maioneză (y. 47). Se poate 
servi și cald cu unt. 


172. PIFTIE DE CRAP 
1 kg pește, 1⁄2 l apă, sare, 3 căţei de usturoi. 


Se curăţă peştele ca pentru rasol. Se taie bucăţi potrivite și se pun împreună 
cu capul într-o cratiţă cu atâta apă, cât să le cuprindă. Se fierb la foc 
potrivit. Se ia spuma şi se adaugă puţină sare. Se țin până ce zeama a scăzut 
destul, astfel încât, luând o picătură între degete, să se simtă cleioase. Dacă 
peştele este fiert, iar zeama nu este destul de concentrată, se scoate peștele 
şi se lasă să scadă zeama cât trebuie. La nevoie se poate adăuga o foaie de 
gelatină. Se aşază peştele într-o farfurie adâncă sau într-un castron și 
deasupra se strecoară zeama. După gust se poate adaugă puţin usturoi pisat 


în zeama răcorită, înainte de a fi strecurată în castron. Se ţine câteva ore la 
rece pentru ca să se închege. 


173. BURTĂ DE CRAP ÎN SARAMURĂ 
1 crap de 1 kg, 1 linguriţă ulei, 1 linguriţă boia, sare. 


Se alege un crap mai mare, se curăţă şi se taie capul și coada. Se despică 
peştele în două, în lungime, se scot înotătoarele, șira spinării și oasele mai 
mari. Se ung jumătăţile de crap cu ulei și se frig la grătar, întâi pe o parte, 
apoi pe cealaltă. Între timp se fierbe apă cu sare şi cu puţină boia de ardei. 
Se aşază peştele în farfurie, se toarnă saramura deasupra şi se serveşte rece, 
cu mămăligă. Capul și coada se fierb în ciorbă sau în piftii. 


174. MÂNCARE DE CRAP 


1 crap de 1 kg, 1 lingură unt sau ulei, 20 fire arpagic, 1⁄2 lingură făină, 2 
pahare vin roșu, pătrunjel verde, dafin, 2 căţei de usturoi, un praf de piper, 
sare. 


Se curăţă crapul, se taie în bucăţi de mărime potrivită şi se lasă cu sare până 
ce se pregăteşte sosul. Se pune la foc într-o cratiţă o lingură de unt sau ulei 
cu arpagicul curăţit și opărit. Când arpagicul începe să se îngălbenească, se 
pune făina. Se amestecă pe foc 5 minute. Se adaugă, vinul, pătrunjelul 
verde, frunza de dafin și usturoiul pisat mărunt. Pentru ca mirosul de usturoi 
să nu fie tare (după gust), acesta se pune nesfărâmat şi se scoate înainte de 
a, servi. Se lasă să fiarbă acoperit un sfert de oră. Se pune peştele cu un praf 
de piper, se lasă să fiarbă înăbuşit până este gata. Se servește cald. Aceeași 
mâncare se poate face din peşte amestecat, de exemplu: lin, știucă, tipar. 


175. GHIVECI DE CRAP 


1 crap de 1 kg, 3 linguri ulei, 1 ceapă, 1 morcov, 1 pătrunjel, ţelină, 2 
linguri bulion sau 4 roșii, o mână de mazăre, o mână de fasole verde, 5 
boabe de piper, sare. 


Se curăță peștele, se taie în bucăţi, se dă sare și se lasă să stea până se 
pregăteşte zarzavatul. Se prăjește în ulei ceapa tăiată felii, când este 
îngălbenită se adaugă un morcov, un pătrunjel şi ţelină, tăiate felii; când 
acestea încep să se moaie, se adaugă bulionul subţiat cu apă sau roşiile, 
mazărea, fasolea verde tăiată în bucăţi, câteva boabe de piper. Când sunt 


aproape fierte, se pun două linguri de ulei și peștele și se lasă să fiarbă 
înăbuşit la cuptor. Mâncarea trebuie să fie scăzută; dacă se observă însă că 
scade prea tare și peştele nu este încă gata, se mai adaugă puţină apă. Se 
serveşte rece. 


176. PLACHIE DE CRAP 


1 crap de 1 kg, 3 linguri de ulei, 3 cepe mijlocii, 1 pahar vin roşu, 1 lingură 
bulion, 6 felii de lămâie, 2 foi de dafin, 5 boabe de piper, sare. 


Se pregătește peştele la fel ca pentru prăjit (4. 178). Se prăjesc în ulei cepele 
tăiate felii. Se sting cu vinul roșu, la care se adaugă bulionul, lămâia, foile 
de dafin şi piperul. Se pun atât peştele, cât și uleiul în care a fost prăjit, 
trecut printr-o sită. Se dă la cuptor să fiarbă înăbușit, până scade cât trebuie. 
Se servește rece. Plachia se poate pregăti și cu peștele neprăjit. 


177. CRAP LA CUPTOR 


1 crap de 1,5 kg, 3 linguri ulei, 1 pahar vin alb, 3 cepe, 2 căţei de usturoi, 2 
foi de dafin, 5 boabe de piper, 1 lingură bulion de roșii, sare. 


Se curăţă crapul, se sărează pe afară și înăuntru și se lasă să stea cel puţin 
un sfert de oră. Se aşază într-o cratiţă lungă în care să încapă bine. Se pune 
ceapa tăiată fetii subțiri, usturoiul, vinul, uleiul, foile de dafin, piperul, 
bulionul de roșii și sarea. Se unge bine crapul cu ulei, se dă la cuptor, se ţine 
o oră şi jumătate. Se unge din când în când cu sosul din cratiţă. Dacă scade 
prea mult înainte de a fi peştele gata, se mai pune puţină apă. Înainte de a 
servi, se scoate usturoiul. 


178. CRAP PRĂJIT 
1 crap de 1 kg, 100 g ulei, 2 linguri făină, sare, pătrunjel verde. 


Se curăță peştele, se taie în bucăţi de mărime potrivită şi se sărează. Se pune 
uleiul să se înfierbânte. Se usucă peştele cu o cârpă, se dă prin făină și se 
prăjeşte pe ambele părţi în uleiul fierbinte. Se serveşte cald, este bun însă şi 
rece. Se așază pe o farfurie lungă, iar împrejur se pun frunze de pătrunjel. 
Se poate prăji şi în pesmet; în acest caz se dă prin făină, se moaie în ou și în 
pesmet înainte de a se prăji. 


179. BIBAN ÎN SARAMURĂ 


1,5 kg biban, 2 linguri sare, 1 linguriţă de boia, 1 pahar apă. 


Bibanul se curăță mai greu de solzi. De aceea întâi se frige şi apoi se rad 
solzii. Se curăță peștii înăuntru și se spală, se usucă și se pun să se frigă 
direct pe plita încinsă şi bine presărată cu sare. Se întorc pe o parte şi pe 
cealaltă, încet ca să nu se sfărâme. Pe măsură ce sunt gata, se pun pe un 
fund şi ușor, cu un cuţit, se curăţă solzii și negreala rămasă de la fript. Se 
aşază într-o farfurie adâncă sau într-un castron, se toarnă apă fiartă şi sărată 
în care se pune și un ardei mic, iute sau puţină boia de ardei. Se serveşte 
rece cu mămăligă. Cine ţine să-i curețe întâi de solzi, poate să încerce cu 
răzătoarea de legume. 


180. GUVIZI PRĂJIŢI 

1,5 kg guzivi, 100g ulei, 2 linguri făină, sare, pătrunjel verde. 

Se curăţă guvizii, se sărează și se lasă să stea o jumătate de oră. Se usucă cu 
o cârpă curată, se dau în făină şi se prăjesc în ulei fierbinte. Se aşază pe 
farfurie, cu frunze de pătrunjel. Se servesc cu lămâie. 

181. ȘALĂU RASOL 


Se folosesc aceleași cantităti ca la crapul rasol (v. 171). 


Se pregătește la fel ca şi crapul. 


182. ȘALĂU CU MAIONEZĂ 


Se fierbe șalăul. Se scurge bine de apă, se scot cu grijă toate oasele. Carnea 
se desface mai ușor când peştele este cald. Se scoate carnea cât mai 
întreagă. Se așază pe o farfurie lungă de forma peștelui, se toarnă deasupra 
un sos de maioneză (y. 47). Se pun împrejur, după gust şi după posibilitate, 
foi de salată verde, aspic, gâturi de raci, feliuţe de castraveți în oţet etc. 


183. FILEU DE ȘALAU PANE 
1 șalău de 1 kg, 2 ouă, 2 linguri făiuă, 3 linguri de pesmet, sare, 100 g ulei. 


Se curăţă un şalău mijlociu. Se taie capul şi coada. Se desface exact în două, 
în lungime. Se curăţă de piele, se scoate șira spinării şi se observă să nu mai 
rămână oase. Se sărează şi se lasă să stea o jumătate de oră. Se dă prin 


făină, apoi prin ou și prin pesmet și se prăjește în ulei fierbinte. Se servește 
cu maioneză sau cu lămâie. 


184. ȘTIUCĂ UMPLUTA FIARTĂ 


O ştiucă de 1 kg, o felie de pâine, 1 lingură de lapte, 1⁄2 ceaşcă ulei, 2 ouă, 
foi de pătrunjel, sare, piper. 1 morcov, 1 ceapă, 4 cartofi mijlocii, 2 1 apă. 


Se curăţă știuca. Se scoate pielea cu atenţie ca să rămână întreagă. Cine este 
îndemânatic face o simplă tăietură pe burtă, apoi cu ajutorul unui cuţit mic 
şi nu prea tăios, începe să desfacă pielea, astfel încât la sfârşit pielea rămâne 
prinsă numai de cap. Se poate însă tăia de la început capul, apoi se 
desprinde pielea la gât și se scoate de pe peşte ca o mănuşă întoarsă pe dos. 
Se spală, se freacă cu puţină sare și se lasă la o parte. Se desface carnea de 
pe oase, se trece prin mașina de tocat, împreună cu miezul de la o felie de 
pâine muiat în lapte şi stors. Se freacă totul bine cu ulei, se adaugă ouăle, 
pătrunjel tocat, piper şi puţină sare. Se umple pielea de știucă bine stoarsă 
de apă. Se dă forma peştelui, se coase pe unde s-a umplut şi se aşază la loc. 
Se pune într-o cratiţă lungă la fiert, cu apă și sare, zavat şi cartofi și toate 
oasele care s-au scos din peşte. Se lasă să fiarbă. Se așază în farfurie şi se 
toarnă deasupra puţină zeamă strecurată. Împrejur se pun cartofii şi 
morcovii fierți. Se serveşte rece, cu lămâie, sau caldă cu unt sau cu sos de 
roşii (v. 63). 


185. ȘTIUCĂ UMPLUTĂ LA CUPTOR 
Aceleaşi cantități ca mai sus, în plus 2 linguri de unt. 


Se pregăteşte peştele și umplutura la fel ca mai sus (v. 184). După ce se 
umple, se pune untul într-o cratiţă lungă, se așază peștele şi se dă la cuptor. 
Se unge din când în când cu untul din cratiţă. Se serveşte caldă, cu lămâie. 


186. PLĂTICĂ LA CUPTOR 


1,5 kg plătică, 3 linguri ulei, 2 linguri oţet, sare, piper, 1 lingură pătrunjel 
verde tocat. 


Se curăță peștele, se spală şi se dă sare. Se lasă să stea cu sare o jumătate de 
oră. Se pun câteva linguri de ulei într-o tavă, se așază peştele şi se dă la 
cuptor, la foc mijlociu. Se ţine aproximativ o oră. Din când în când se unge 
cu uleiul din tavă. Când este gata, se așază peștele pe o farfurie. Se toarnă 


oţetul în tavă, se amestecă cu sosul rămas, se pune pătrunjel tocat şi se 
potriveşte de sare şi piper. Se toarnă peste peştele din farfurie şi se serveşte 
după ce s-a mai răcorit. 


187. MÂNCARE DE LIN 


1,5 kg lin, 100 g unt topit, 1 lingură făină, 1 mână de ciuperci, 1 ceapă, sare, 
piper, 1 paliar de vin, 1 gălbenușş. 


Se curăţă de solzi câţiva peşti mai mici, se taie capetele, se despică în două 
în lungime și se scoate şira spinării. Se spală în mai multe ape și se ţin un 
ceas cu sare. Se usucă, se dau prin făină și se prăjesc puţin în unt 
înfierbântat. Se înăbușă separat în unt câteva ciuperci și ceapa tăiată felii. 
Se amestecă pentru ca să nu se ardă. Se pun în cratiţa cu peşte, se adaugă 
sare, piper, vinul amestecat cu apă. Se dă la cuptor să fiarbă până când 
peștele este gata. Se bate sosul cu un gălbenuș. 


188. IAHNIE DE LIN 
1,5 kg lin, 100 g ulei, 1 lingură făină, 4 cepe mijlocii, 2 linguri bulion, sare. 


Se pregăteşte peştele după cum am arătat mai sus. Se dă prin făină și se 
prăjeşte în ulei. Separat tot în ulei, se prăjeşte ceapa tăiată felii subţiri, peste 
care se toarnă bulionul subţiat cu o ceașcă de apă. Se aşază peştele în cratiţă 
împreună cu sosul de ceapă. Se dă la cuptor și se lasă să fiarbă înăbușit o 
jumătate de oră. Se potriveşte de sare. Se serveşte după ce s-a mai răcit. 


189. SCRUMBII RASOL 


Se curăţă şi se fierb la fel ca şi crapul. Se servesc calde cu lămâie. 


190. SCRUMBII LA TIGAIE 
1,5 kg scrumbii, 1 lingură ulei, 2 lămâie, frunze de pătrunjel. 


Se curăţă scrumbiile, se taie în două în lung şi se sărează. Se încinge bine 
tigaia pe foc, fără unt şi fără ulei, deoarece scrumbiile fiind grase, lasă 
singure grăsime. Se usucă bine într-o cârpă curată, se ung cu puţin ulei, se 
pun apoi în tigaia încinsă și se prăjesc pe amândouă părţile. Se așază pe o 
farfurie lungă, cu garnitură de felii de lămâie și frunze de pătrunjel. Se 
servesc cu lămâie. 


191. CALCAN FIERT 
1,5 kg calcan, 21 apă, sare, 6 cartofi mijlocii, 50 g unt proaspăt. 


De obicei calcanul nu se serveşte întreg. Când este de mărime potrivită, se 
curăță înăuntru, se taie cu un foarfece mare coada și înotătoarele de jur 
împrejur și se spală bine în mai multe ape. Se face o tăietură în lung pe 
partea unde pielea este neagră, aproape de șira spinării, astfel încât la fiert 
peştele să fie pătruns la fel de căldură. Se așază peştele în vasul special de 
fiert peşte cu partea albă în sus, cu apă rece și puţină sare. Se pune la foc 
mare până începe să fiarbă. Se trage apoi pe marginea mașinii și se lasă să 
fiarbă în clocote mici. Se încearcă cu un chibrit. Când lemnul intră uşor în 
partea cea mai groasă, peștele este fiert. Se curăță de piele, se așază pe 
farfurie şi se servește cu cartofi fierți și cu unt. 


Peștele tăiat din bucată se fierbe în același fel. Foarte gustos este ficatul de 
calcan. Se poate pregăti fiert sau prăjit, ca și peștele. 


192. CALCAN PRĂJIT 


Se curăţă, se taie bucăţi potrivite şi se pregăteşte la fel ca şi crapul (y. 178). 


193. CALCAN PRĂJIT ÎN UNT 


1,5 kg calcan, 3 linguri lapte, 100 g unt topit, 2 linguri făină, 50 g unt 
proaspăt, ! lămâie, frunze de pătrunjel. 


Se curăţă calcanul şi se taie în bucăţi potrivite, care se ţin un sfert de oră 
într-un castron cu puţin lapte. Se încinge unt într-o tigaie. Se scurg bucăţile 
din lapte, se dau prin făină şi se prăjesc în unt. Se aşază pe farfurie, iar 
deasupra se toarnă unt proaspăt topit şi puţină zeamă de lămâie. Se presară 
pătrunjel verde, tocat. Se serveşte foarte fierbinte, cu cartofi fierţi, așezați 
împrejur. 


194. CALCAN LA CUPTOR 
1,5 kg calcan, 3 linguri unt, Y2 lingură făină, 200 g smântână, sare, piper. 


Se curăţă un calcan de mărime potrivită și se pregăteşte ca pentru fiert. Se 
unge cu unt o farfurie rezistentă la foc. Se sărează calcanul cât trebuie, se 
aşază în farfurie cu partea albă în sus. Se stropeşte bine cu unt. Se acoperă 
cu un capac sau, dacă lipseşte, cu o coală de hârtie albă mai tare, de 


mărimea farfuriei. Se dă la cuptor la foc mijlociu, se ţine aproximativ o oră. 
Se unge din timp în timp cu untul din farfurie. Se încearcă cu un chibrit, ca 
şi calcanul fiert, şi când este gata, se scoate din cuptor și se curăţă de piele. 


Separat se încălzește o jumătate lingură de unt. Când este fierbinte se pune 
tot atâta făină și se amestecă fără a lăsa să se îngălbenească. Se adaugă 
smântâna, turnată câte o linguriţă, şi se amestecă mereu. Se adaugă sare și 
piper. Se ţine la cald, într-un vas cu apă fierbinte. Cu 10 minute înainte de a 
servi, se toarnă sosul în farfurie peste calcan. Se serveşte foarte fierbinte. 


195. MARINATĂ DE PEŞTE 


1,5 kg peşte, 100 g ulei, 2 linguri făină, 2 linguri oțet, 2 linguri bulion, 2 foi 
de dafin, 10 boabe piper, sare. 


Se pregăteşte peştele la fel ca la cel prăjit în ulei. Se lasă să se răcească. În 
tigaia în care s-a prăjit peştele, se mai adaugă ulei și când este fierbinte, se 
pune un vârf de lingură de făină, care se stinge cu oţet de vin îndoit cu apă. 
Se adaugă bulionul de roşii, foile de dafin, piperul. Pentru 1 kg de peşte 
sunt necesare două cești de sos. Se potriveşte gustul sărat și acru. Marinata 
se poate face din crap, nisetru, morun etc. 


196. ZACUSCĂ DE PEȘTE 


1,5 kg peşte, 100 g ulei, 2 linguri făină, 1 castravete mic în oţet, 1 morcov, 1 
pătrunjel, 500 g roșii, 1 ceapă, 2 foi de dafin, 10 boabe piper, sare. 


Se curăță peştele, se spală şi se taie felii. Se dă sare. Se usucă într-o cârpă, 
se tăvăleşte prin făină și se prăjeşte în ulei încins. Separat se fierb cu puţină 
apă un castravete murat în oţet, un morcov şi un pătrunjel, toate tăiate felii. 
Între timp se fierb roşiile şi se trec prin sită; se amestecă cu zarzavatul şi cu 
castravetele fiert, se adaugă puţină ceapă prăjită și se potriveşte de sare. 
După câteva clocote, se adaugă peştele prăjit, frunza de dafin şi boabele de 
piper. Se dă la o parte, se serveşte rece. 


Zacusca de peşte se poate păstra mai multă vreme. În acest caz, peștele nu 
se dă prin făină înainte de a fi prajit. Zacusca răcorită se aşază în borcane, 
se acoperă cu hârtie pergament, se leagă şi se fierbe o jumătate de oră într- 
un vas cu apă. 


197. PEȘTE LA CUPTOR 


1,5 kg peşte, 1 lingură făină, 1 lingură unt, 2 cești zeamă, 2 linguri brânză 
rasă, sare. 


Se întrebuinţează orice fel de peşte fiert, căruia i s-au scos cu atenţie oasele 
şi pielita. Dacă peştele a rămas de la masă și s-a răcit în farfurie, se pune în 
apa în care a fiert și se ţine pe marginea maşinii până se încălzește. Se 
scurge bine de apă şi cât este încă fierbinte se curăță de oase și de piele. 


Se face un sos alb cu o lingură de făină, una de unt și zeama în care a fiert 
peştele. Se adaugă în sos două linguri de brânză rasă. Se așază peștele într-o 
formă rezistentă la foc, se toarnă deasupra sosul, se presară cu brânză rasă şi 
puţin unt proaspăt. Se dă la cuptor, la foc iute. Este gata îndată ce prinde 
culoare. 


198. PEȘTE LA CUPTOR CU MACAROANE 


500 g peşte, 300 g macaroane, 1⁄2 lingură făină, 1 lingură unt, 2 cești lapte, 1 
lingură brânză rasă, unt proaspăt cât o nucă. 


Se întrebuințează resturi de orice peşte fiert, căruia i s-au scos oasele și 
pielea.Se fierb macaroanele în apă cu sare. Se face un rântașş din făină şi 
unt. Se stinge cu lapte sau cu zeama în care a fiert peştele. Se lasă câteva 
minute să fiarbă. 


Într-o farfurie rezistentă la foc se pun câteva linguriţe de sos. Se așază apoi 
bucăţile de peşte şi din nou câteva lingurite de sos. Deasupra se întind 
macaroanele bine scurse, se toarnă restul de sos și se presară brânza rasă şi 
câteva, bucățele de unt. Se dă la cuptor. Este gata când s-a rumenit 
deasupra. 


199. PEȘTE LA CUPTOR CU CIUPERCI 


1 kg pește, zarzavat de supă, 500 g ciuperci, 2 linguri unt, 1 lingură făină, 1 
ceaşcă smântână sau lapte, 100 g brânză rasă. 


Se fierbe în apă cu sare și zarzavat, morun, nisetru sau păstrugă. După ce s- 
a răcorit, se taie bucăţi mici. Se curăță ciupercile, se taie felii nu prea subțiri 
şi se înăbușă cu o lingură de unt și sare. Se face un rântaș dintr-o lingură de 
unt şi o lingură de făină, şi se stinge cu o ceașcă de smântână sau cu lapte. 
Separat se pregătește brânza rasă (sau caşcaval). Se unge o formă rezistentă 
la foc cu unt. Se așază alternând, rânduri de peşte, ciuperci, sos, brânză. 


Ultimul rând trebuie să fie de sos; se presară brânza, se dă la cuptor să se 
rumenească. 


200. CHIFTELE DE PEȘTE 


250 g pește fără oase, 2 chifle, 2 ouă, 2 linguri brânză rasă, sare, piper, 2 
linguri făină, 100 g untură sau ulei. 


Se fac din orice rest de pește fiert, morun, păstrugă, șalău sau ştiucă. Se scot 
cu grijă toate oasele și pielea și se toacă peștele mărunt. Se adaugă chiflele 
muiate în apă și bine stoarse, ouăle, brânza rasă, sarea, piperul. Se amestecă 
totul bine împreună. Se fac chiftele rotunde care se dau prin făină şi se 
prăjesc în untură sau în ulei tierbmte. Se servesc cu sos de roșii (v. 63). 


TOCĂTURI 


201. PÂRJOALE MOLDOVENEŞTI 


750 g carne macră, 1 ceapă miilocie, o felie de pâine, 1 morcov, 1 cartof, 1 
ou (sau o ligură de făină), sare, piper, verdeață tocată, 2 linguri pesmet, 100 
g untură. 


Pârjoalele se pot face din carne de vacă, de porc şi de miel. Se dă prin 
maşina de tocat carne macră mai grăsuță. În cazul când carnea nu este de 
loc grasă, se adaugă, când se toacă prin maștnă, o lingură bună de jumări 
rămase de la topitul unturii. Odată cu carnea, se dă prin maşină şi o ceapă 
tocată, prăjită în puţină untură, iar la sfârşit miezul de la o felie de pâine 
groasă cât două degete, muiată în apă și stoarsă. Este bine ca tocătura să fie 
dată încă o dată prin mașină. Pentru ca pârjoalele să fie mai fragede şi mai 
pufoase, se pot adăuga un morcov și un cartof, curăţiți și dați prin mașină 
odată cu carnea. Se adaugă un ou care poate fi înlocuit la nevoie cu o 
lingură de făină, apoi sare, un praf de piper, puţin pătrunjel sau mărar tocat 
fin. Se amestecă cu o lingură de lemn. Separat, pe un fund, se pregătește 
pesmetul. Se ia cu lingura din tocătură, se fac cu mâna perişoare rotunde, 
care se tăvălesc în pesmet și, se turtesc pe fund cu cuțitul, pentru a căpăta 
forma dorită, lunguiaţă sau rotundă. Se pune untura într-o tigaie la foc și 
când este bine încinsă, se prăjesc pârjoalele pe ambele părți. 


202. PERIŞOARE CU SMÂNTÂNĂ 


Pentru tocătură, aceleași cantități ca mai sus. Pentru sos: 1 ceaşcă de 
smântână, 1 linguriţă de făină (sau 1 lingură unt, 2 linguri făină, 1 ceașcă 
apă, 2 linguri smântână), 1 linguriţă mărar tocat. 


Se pregăteşte carnea de tocătură ca mai sus (v. 201). Se fac în mână mici 
perișoare rotunde, care se dau în făină şi se prăjesc în untură. Se așază într-o 
cratiţă. Se toarnă deasupra smântână bătută cu o lingură de făină. Se adaugă 
o linguriţă de mărar tocat fin şi se potriveşte de sare. 


Pentru a se face economie de smântână, se face separat un rântaș alb dintr-o 
1 lingură de unt şi o lingură de făină. Se stinge cu o ceașcă de apă (sau de 
lapte) și se adaugă o lingură sau două de smântână. Se pune sare și mărar ca 
mai sus. Se toarnă deasupra perișoarelor şi se lasă să fiarbă puţin la foc mic. 
La un foc prea iute, smântâna se taie. 


203. CHIFTELE CU SOS DE ROȘII 


Pentru tocătură, aceleași cantităţi ca la “Pârjoale moldovenești” (v. 201). 
Pentru sos: 500 g roşii, 1 lingură imtură, 1 linguriţă făină, 1 bucăţică de 
zahăr, puţină frunză de ţelină, sare. 


Se face tocătură ca mai sus (y. 202) şi se formează chiftele rotunde care se 
dau prin făină şi se prăjesc în untură. Se pun într-o cratiţă. Se face un sos de 
roşii (v. 63), se toamă deasupra și se lasă să dea câteva clocote la foc mic. 


204. CHIFTELE MARINATE 


Pentru tocătură, aceleași cantităţi ca la “Pârjoale moldovenești” (y. 201). 
Pentru sos: 500 g roşii, 1 lingură untură, 1 linguriţă făină, 1 lingură oţet, 1 
bucăţică de zahăr, sare, 2 foi de dafin, 10 boabe de piper. 

Se pregătesc chiftelele ca mai sus (y. 203) şi se aşază într-o cratiţă. Se face 
un sos de roșii în care se adaugă oţetul, foile de dafin și piper. Se toarnă 


deasupra chiftelelor şi se lasă să dea câteva clocote la foc mic. Se ţin calde 
la cuptor. 


205. CHIFTELE MARINATE CU IARHON 


Aceleaşi cantităţi ca pentru “Chiftele marinate”, în loc de dafin, 1 legătură 
mică de tarhon. 


Se pregătesc la fel ca mai sus (v. 204) adăugând tarhon în loc de foi de 
dafin. 


206. ARDEI UMPLUŢI 


12 ardei grași mijlocii, 750 g carne macră, 1 felie de pâine, 1 ceapă, 3 
linguri orez, 1 linguriţă mărar tocat, sare, 2 linguri untură, 1 lingură bulion, 
1 linguriţă făină, 2 linguri smântână, 1 ceaşcă apă. 


Se dă carnea şi o felie de pâine muiată și stoarsă bine prin maşina de tocat. 
Când carnea este slabă, se adaugă şi o lingură de jumări rămase de la topitul 
unturii. Separat se prăjesc în puţină untură ceapa tăiată mărunt și orezul ales 
şi spălat. Se sting cu puţină apă şi se amestecă cu carnea. Se aleg ardei 
grași. Se taie un capac în jurul codiţei, se curăță de semințe. Dacă ardeii 
sunt iuți, se opăresc în apă clocotită, în care se ţin cinci minute. Se scurg 
bine și se umplu cu tocătură. 


Înainte de a fi aşezaţi cu sos în cratiţă, după ce se umplu, ardeii trebuie 
prăjiți într-o tigaie cu puţină untură. Se aşază în cratiţă şi se toamă deasupra 
un sos făcut din făină, bulion de roșii şi apă. Se acoperă şi se pun să fiarbă 
înăbuşit la cuptor. Înainte de a servi, se pun două, trei linguri de smântână 
sau se serveşte smântâna separat în sosieră. 


207. DOVLECEI UMPLUŢI 


6 dovlecei mijlocii, 500 g came macră, 1 felie de pâine, 1 ceapă mică, 2 
linguri orez, 1 linguriţă mărar tocat, sare. Pentru sos: 2 linguri untură, 1 
ceapă mică, 1 linguriţă de făină, 4 roşii, sare. 


Se pregătește tocătura ca pentru ardei. Se aleg dovlecei cât mai egali ca 
mărime, se rad de coajă, se taie în două și se scobesc de miez. Se umplu cu 
tocătură. Se prăjesc apoi pe toate părțile în untură. Dacă rămâne tocătură, se 
fac mici perișoare, se prăjesc în untură şi se aşază în cratiţă, împreună cu 
dovleceii. Se face un sos cu o ceapă tăiată şi îngălbenită în untură, puţină 
făină şi apă. Se pun roşiile tăiate bucăţi. Se dau la cuptor să fiarbă înăbușit. 
Când sunt gata, se adaugă smântâna sau se servește separat în sosieră. 


208. CARTOFI UMPLUŢI 


12 cartofi mijlocii. Pentru tocătură și sos, aceleași cantităţi ca la “Dovlecei 
umpluţi”. 


Se curăţă cartofii, se scobesc și se pregătesc la fel ca dovleceii. 


209. CHIFTELE DE CARTOFI CU CARNE 


400 g cartofi, 250 g carne, 1 ceapă, 1 ou, 1 lingură făină, sare, piper, 100 g 
untură sau ulei. 


Se fierb cartofii, se curăţă și se trec prin mașină. Se amestecă cu o lingură 
de făină, un ou și carnea dată prin mașină și prăjită cu puţină ceapă. Se 
adaugă sare și piper. Se fac chiftelele ca mai sus (v. 204) și se prăjesc în 
untură sau în ulei. Se servesc cu sos de roșii. 


210. GULII UMPLUIE 


12 gulii mijlocii, 400 g carne macră, 1 felie pâine, 1 ceapă mică, 1 lingura 
orez, 1 linguriţă mărar tocat, sare. Pentru sos: 2 linguri untură, Y lingură 
făină, 1 ceaşcă zeamă de carne (sau apă), 1 lingură bulion, 5 bucățele zahăr, 
sare. 


Se aleg gulii tinere, cam de aceeași mărime. Se curăţă, se scobesc şi se 
umplu cu o tocătură ca pentru ardei. Se aşază în cratiţă și se toarnă deasupra 
un sos făcut dintr-un rântaş de făină cu untură, stins cu zeamă de carne la 
care se adaugă bulion de roșii și puţin zahăr ars. După ce fierb pe mașină, se 
dau la cuptor. 


211. ROȘII UMPLUIE 


12 roşii frumoase, 600 g carne macră, 1 felie de pâine, 2 linguri orez, 1 
ceapă, sare, 1 lingură untură, 2 linguri smântână. 


Se face tocătura ca pentru ardei (v. 206). Se aleg roșii rotunde, netede. Se 
taie capacul, se golesc și se scot semințele. Se umplu cu tocătura, se aşază 
capacul la loc şi se pun în cratiţă. Din miezul scos, trecut prin sită, se face 
un sos ca pentru ardei, se toarnă peste roşii şi se fierb înăbuşit la cuptor. 
Înainte de a servi, se adaugă smântână. Tocătura se poate pregăti de 
asemenea ca pentru musacaua de vinete (y. 216). 


ALTE ROȘII UMPLUIE 


12 roșii frumoase, 400 g carne de vițel, 50 g slănină fiartă, 3 linguri pesmet, 
1 ou, 1 lingură smântână, verdeață tocată, sare, piper, 2 linguri untură, 1 
lingură făină. 


Se pregătesc roşiile ca mai sus. Se face o umplutură din came de vițel, dată 
prin maşină cu o felie de slănină fiartă. Se adaugă pesmetul, un ou, 
smântâna, sare, piper și puţină verdeață tocată fin. Se ung roșiile înăuntru și 
capacele cu o pană dată prin ou, se umplu și se aşază capacele la loc. Se pun 
roşiile într-o cratiţă, iar deasupra se toamă un sos de roşii (y. 63). Se dau la 
cuptor. 


212. VINETE UMPLUIE 


6 vinete potrivite, 500 g carne macră, 1 ceapă, 1 lingură untură, 1 ou, sare, 
piper. Pentru sos: 1 lingură untură, 1 ceapă, 1 lingură făină, 1 ceaşcă apă, 1 
lingură bulion. 


Se aleg pătlăgele vinete mai mici, de aceeași mărime, se taie cozile și se 
opăresc cinci minute într-o oală cu apă clocotită. Se scot, se răcoresc cu apă 
rece, apoi se țin 14 oră sub teasc, pentru ca apa să iasă din ele. Se scobesc. 
Se dă carnea prin maşină, se prăjeşte în untură cu puţină ceapă, se adaugă 
sare, piper și un ou. Se umplu vinetele. Se face un sos dintr-o lingură de 
untură, o ceapă tăiată mărunt și făină. Se adaugă apă, puţin bulion şi miezul 
scos din vinete. După ce a fiert, se strecoară prin sită. Se toarnă peste 
vinetele aşezate în cratiţă. Se lasă să fiarbă înăbușit. Înainte de a servi se 
dau o jumătate de oră la cuptor. 


213. MERE UMPLUTE 


12 mere mijlocii, 500 g carne macră, 1 lingură untură, 1 ou, sare. Pentru 
sos: 2 linguri unt sau untură, 8 bucățele zahăr, Y linguriţă făină, 2 cești 
zeamă de came (sau apă), sare. 


Merele nu se curăță de coajă. Se spală, se taie un căpăcel la partea cu 
codiță. Se scobesc. Se dă carnea prin mașină. Se prăjeşte puţin în unt sau în 
untură şi se adaugă un ou și sare. Se umplu merele, se pun capacele 
deasupra şi se aşază într-o cratiţă cu unt. Se face un sos cu zahăr ars, un praf 
de făină şi zeamă de carne; se toarnă deasupra. Se fierb înăbușite la cuptor. 


214. MUSACA DE VARZĂ 


1 varză mijlocie, 750 g carne macră, 1 ceapă, 4 linguri untură, 2 linguri 
pesmet, 4 linguri smântână, sare, piper. 


Se prăjeşte în untură, cu puţină ceapă, carnea dată prin mașină. Se adaugă 
sare și piper. Se aleg foile de la o varză frumoasă, se taie cotorul, se opăresc 
şi se scurg bme. Se unge o cratiţă cu untură și se presară cu pesmet. Se 
aşază câteva foi pe fund, apoi un strat de carne tocată și din nou un rând de 
foi de varză. Se repetă această operaţie de 2-3 ori, până se isprăvesc carnea 
şi varza. Deasupra se presară pesmet, se pune unt sau untură, smântână 
amestecată cu un praf de sare. Se dă la cuptor. Când este gata se răstoarnă. 


215. VARZĂ CLUJASCĂ 


1 varză miilocie, 750 g carne macră, 1 ceapă, 4 linguri untură, 1 ceașcă 
smântână, sare, piper. 


Se prăjeşte în untură, cu puţină ceapă, carnea dată prin maşină. Se toacă 
potrivit de mărunt o varză frumoasă, se opărește cu apă clocotită cu sare, se 
scurge foarte bine. Se unge o cratiţă cu o lingură de untură, se pune un rând 
de varză, unul de carne, o lingură de smântână și se continuă alternând 
varză, carne și smântână. Ultimul rând trebuie să fie de smântână. Se 
potriveşte de sare și piper. Se dă la cuptor. 


216. MUSACA DE VINETE 


4 vinete mijlocii, 750 g carne macră, 1 morcov, 1 cartof, 2 cepe, 1 ou, 2 
linguri smântână, sare, piper, 4 linguri untură, 2 linguri făină, 1 lingură 
pesmet, 4 roşii sau 1 lingură bulion, 1 ceaşcă zeamă de carne sau apă. 


Se aleg vinete mijlocii. Se taie fără să se curețe, în felii groase de un deget. 
Se opăresc cu apă sărată şi se aşază sub un fund cu o greutate pe el, ca să se 
scurgă. 


Se dă prin maşină carnea împreună cu morcovul şi cartoful crud. Se prăjeşte 
carnea și ceapa tăiată mărunt cu o lingură de untură. După ce s-a răcorit 
puţin, se adaugă un ou, smântână, sare şi piper. Se scot vinetele de sub 
teasc, se zvântă cu un şervet, se dau prin făină și se prăjesc în untură, 
fiecare felie pe ambele părţi, Vinetele se pot prăji şi fără a fi opărite. Într-o 
cratiţă unsă cu untură și presărată cu pesmet se așază un rând de vinete, un 
strat de came, și aşa mai departe, până se isprăvesc carnea şi vinetele. Este 
de preferat ca ultimul strat să fie de vinete. Deasupra se toarnă o ceaşcă de 
zeamă de carne cu o lingură de bulion de roșii, sau se prin câteva roșii tăiate 
felii. Se dă la cuptor să scadă. Când este gata, se răstoamă pe o farfurie. 
Pentru a economisi untura și totodată pentru ca mâncarea să fie mai ușoară, 
se pot pregăti vinetele neprăjite în untură. Astfel, vinetele tăiate felii se 
prăjesc uşor, pe ambele părţi, direct pe plita potrivit de încinsă. Pe măsură 
ce se rumenesc, se pun într-un castron presărate cu puţină sare. Se acopăr și 
se țin să se aburească până ce se pregăteşte carnea pentru musaca. Se face 
apoi musacaua la fel ca mai sus. 


217. MUSACA DE CARTOFI 


Aceleaşi cantități ca pentru “Musaca de vinete”, în loc de vinete 400 g 
cartofi; nu se dau prin făină la prăjit. 


Se poate pregăti cu cartofii cruzi sau fierți. Cartofii cruzi se curăță, se taie 
felii groase de un deget. Se prăjesc foarte puţin în untură, pe ambele părți. 
Pentru rest se procedează la fel ca la musacaua de vinete. 


218. MUSACA DE DOVLECEI 


3 dovlecei mijlocii; pentru tocătură şi pentru rest, aceleaşi cantităţi ca Ia 
“Musaca de vinete”. 


Se rad dovleceii de coajă. Se taie felii rotunde de grosimea degetului. Se 
sărează și se lasă un sfert de oră să se scurgă de apă. Se usucă cu o cârpă, se 
dau în făină, se prăjesc în untură pe ambele părţi. Pentru rest se procedează 
la fel ca la musacaua de vinete. 


219. MUSACA DE CONOPIDĂ 


1 conopidă frumoasă, 500 g carne macră, 1 ceapă, 3 linguri unt sau untură, 
1 ou, sare, piper, 2 linguri pesmet. 


Se rup buchetele, fără cotoare, de la o conopidă frumoasă, se spală și se 
fierb pe jumătate în apă cu sare. Se scurg de apă. Se dă carnea prin maşina 
de tocat. Se prăjește în unt sau în untură cu o ceapă tăiată mărunt. Se adaugă 
un praf de piper, sare şi un ou. Se unge o formă cu unt, se presară pesmet. 
Se aşază un rând de conopidă, împărțind astfel buchetele, încât stratul să fie 
cât mai egal. Se pune un rând de carne apoi alt rând de conopidă. Se presară 
pesmet, se adauga o lingură de unt. Se dă la cuptor. Când este gata se 
răstoarnă. 


220. MUSACA DE TĂIŢEI 


300 g tăiței (2 ouă, 300 g făină, apă cât cuprinde o coajă de ou, sare), 500 g 
carne macră, 1 ceapă mică, 3 linguri unt, sare, piper, 2 linguri pesmet. 


Tocătura de carne se pregătește ca mai sus (y. 214). Se pun tăiţeii (v. 604) la 
fiert în apă clocotită cu sare, se fierb nu prea mult, se răcoresc cu apă rece, 
se scurg bine și se opăresc cu unt. Se unge forma cu unt, se presară pesmet 
şi apoi se aşază un rând de tăiţei, un rând de carne şi așa mai departe. 
Deasupra se presară pesmet şi se mai pune puţin unt. Se dă la cuptor. Se 
răstoamă. La fel se poate pregăti cu macaroane de casă sau cumpărate. 


221. SARMALE CU VARZĂ DULCE 


1 varză mare sau 2 mijlocii, 750 g carne macră, 1 felie pâine, 2 cepe, 2 
linguri orez, 100 g untură, sare, piper, mărar tocat, 1 crenguţă mică de 
cimbru, 1 ardei gras, 6 roșii sau 2 linguri bulion, 11 borş. 


Se dă prin maşină carnea de porc sau amestecată, de vacă şi de porc, şi 
miezul de la o felie groasă de pâine, muiat și stors bine. Separat se prăjeşte 
în untură ceapa tăiată mărunt. Când începe să se îngălbenească, se adaugă 
orezul ales și spălat. Se prăjește ușor şi orezul, se stinge cu puţină apă, apoi 
se amestecă cu carnea, se adaugă verdeață tocată mărunt, sare şi un praf de 
piper. Se desfac foile de la o căpățână frumoasă de varză. Se taie cotorul de 
la fiecare foaie şi se opăresc cu borş, ținându-le până se moaie. Se taie foile 
în bucăţi potrivit de mari și în ele se învelește carnea pentru sarmale. 
Adevăratele sarmale moldoveneşti se fac mici cât o nucă. Varza rămasă 
neîntrebuințată la sarmale se taie ca tăițeii mai groși. Se pune un strat de 
varză tăiată în cratiţă, apoi se așază sarmalele una lângă alta și un al doilea 
rând, dacă ies mai multe. Între rânduri se așază felii de roşii. Deasupra se 
pune încă un strat de varză tăiată și un ardei gras, tăiat subțire. Se adaugă 
câteva linguri de borş, fiert separat, strecurat și îndoit cu apă ca să nu fie 
prea acru, roşiile tăiate felii sau puţin bulion de roşii sau de ardei și o 
lingură bună de untură. Se lasă să fiarbă pe maşină, apoi se dă la cuptor, la 
foc potrivit şi se ţin până scade zeama atât cât trebuie. Sarmalele sunt mult 
mai bune încălzite, de aceea este mai bine să fie pregătite din ajun. 


222. SARMALE CU VARZĂ ACRĂ 


Aceleași cantităţi ca mai sus (y. 221), 1 linguriţă de boia de ardei în loc de 
roşii sau bulion. 


Se pregătesc la fel ca sarmalele de varză dulce, varza în loc să fie opărită 
însă, este spălată cu apă rece ca să piardă din acreală, iar sarmalele se fierb 
numai în apă, fără borș, adăugându-se puţină boia de ardei în loc de roșii 
sau bulion. Vara se poate adauga un ardei gras, tăiat subţire. 


223. SARMALE CU FOI DE VIŢĂ 


250 g foi de viță; celelalte cantităţi sunt aceleași ca pentru “Sarmale cu 
varză dulce”; în plus o ceaşcă de smântână sau de iaurt. 


Se opăresc frunzele și se fac apoi sarmale la fel ca sarmalele de varză, de 
preferință din carne de miel sau de vițel. Se aşază în cratiţă, se adaugă 
untură și puţină apă şi se lasă să fiarbă încet pe maşină. Când sunt aproape 
gata, se toamă 2-3 linguri de borș amestecăt cu puţin bulion de roşii, se 
potrivesc de sare şi se dau o jumătate de oră la cuptor (borşul nu se pune de 
la început, deoarece întăreşte frunzele de viță care devin neplăcute la 
mâncat). Se servesc la masă cu smântână sau cu iaurt. 


224. SARMALE DE MIEL CU FRUNZE DE ȘTEVIE 


500 g foi de ștevie sau de spanac. Celelalte cantități sunt aceleași ca pentru 
“Sarmale cu varză dulce”; în plus o ceaşcă de smântână. 


Se opăresc frunzele. Se fac sarmale la fel cu cele de varză; la sfârșit se 
adaugă puţin borş amestecat cu bulion de roșii. Se servesc la masă cu 
smântână sau cu iaurt. Se pot face la fel şi cu frunză de spanac. 


225. DROB DE MIEL (CIGHIR) 


500 g măruntaie, 2 ouă, 1 felie de pâine, 1 lingură smântână, 1 lingură 
verdeață tocată, 2 fire ceapă verde, sare, piper, 1 lingură untură. 


Se trec prin maşina de carne măruntaiele de la un miel, inima, ficatul, 
plămânii. Se adaugă ouăle, puțin miez de pâine muiat în lapte (după 
dorinţă), sare, un praf de piper, smântână și verdeață multă, mărar, pătrunjel 
şi ceapă verde, tocate mărunt cu o parte din cozi. Se spală prapurul bine, în 
mai multe ape. Se unge puţin cu untură o tigaie cu marginile joase. Se 
întinde prapurul în tigaie astfel încât să rămână mult și pe margini, pentru a 
putea fi întors deasupra peste umplutură. Se pune umplutura peste prapur în 
tigaie, se așază cu o lingură ca să fie stratul de aceeași grosime, se întorc 
marginile prapurului deasupra, se coace la cuptor. Se serveşte întreg sau se 
taie felii. 


226. DROB DE MIEL ÎN ALUAT 


Pentru tocătură aceleaşi cantități ca mai sus (y. 225). Pentru aluat 1 ou, 150 
g făină, 1 lingură de unt sau de untură, sare. 


Drobul poate fi învelit în aluat în loc de prapur. Se pregătește tocătura ca 
mai sus. Se face un aluat fraged dintr-un ou, făină și unt. Se întinde o foaie 
ca de tăiţei, se aşază în tigaia unsă cu unt sau cu untură. Se pune umplutura 
într-un strat de grosime egală. Se întorc marginile potrivind să nu vină prea 
mult aluat unul peste altul. Se unge cu ou. Se dă la cuptor. 


227. CROCHETE DE CARNE 


300 g carne fiartă (sau friptă), 1 ceapă mică, % lingură unt, 2 linguri făină, 2 
ceşti zeamă de carne (sau apă), 2 ouă, sare, piper, 1 lingură pesmet, 50 g 
untură. 


Carnea fiartă, rămasă de la rasol, se dă prin mașină. Se prăjeşte apoi cu o 
lingură de unt şi cu o ceapă tăiată mărunt. Separat, din % lingură de unt, o 
lingură de făină și două cești zeamă de carne, se face un sos de făină ceva 
mai gros. Se amestecă cu carnea, se adaugă două gălbenuşuri și un praf de 
piper. Cantitatea de sos trebuie potrivită atât, cât să lege carnea, nu mai 
mult, altfel crochetele devin cleioase, fără frăgezime. Se lasă să se răcească. 
Pe un fund de lemn se pregătește pesmetul. Se iau cu lingura cantităţi egale 
din compoziţie, se dau prin făină, se formează crochete de aceeași mărime, 
se lasă pe fund. Se amestecă albușul rămas, fără să fie bătut spumă, cu un 
praf de sare. Se dau crochetele prin acest amestec, apoi prin pesmet și se 
prăjesc în untură fierbinte, la fel pe toate părţile. Se servesc ca garnitură la 
legume. 


228. RULADĂ DE CARNE 


750 g came, 100 g slănină (sau măduvă), 1 felie de pâine, 2 cepe, 2 ouă, 1 
linguriţă verdeață, sare, piper, 1 linguriţă ulei, 1⁄2 lingură făină, 1 lingură 
untură. 


Se dă prin maşina de tocat, carne de porc sau de vițel, împreună cu slănina 
şi o felie groasă de pâine, muiată în lapte şi stoarsă. Se adaugă cepele tăiate 
mărunt şi prăjite în untură, un ou întreg și un gălbenuș, verdeață tăiată 
mărunt, sare şi un praf de piper. Din această tocătură se face un sul gros, 
cam cât un pahar, care se tăvăleşte prin făină. Albuşul rămas se amestecă, 
fără să fie bătut spumă, cu o linguriţă de ulei și un praf de sare. Se unge 


rulada de carne cu albușul și se dă la cuptor într-o tavă cu untură fierbinte. 
Se face un sos de ciuperci (y. 65) și când rulada este aproape gata, se toarnă 
deasupra şi se lasă să mai dea un clocot împreună. Inainte de a servi, se taie 
felii. 


229. BUDINCĂ DE CARNE CU CARTOFI 


500 g carne, 1 ceapă, 1 felie de pâine, 2 linguri unt (sau untură), 1 lingură 
făină, 1⁄2 ceaşcă zeamă de carne (sau apă), 300 g cartofi, sare, piper, 
verdeață, 1 lingură pesmet. 


Se dă prin maşina de tocat carnea împreună cu ceapa şi miezul de la o felie 
de pâine muiat şi stors. Se înfierbântă într-o tigaie o lingură de unt sau de 
untură, se pune carnea şi când începe să se rumenească, se presară făină. Se 
amestecă și se stinge cu zeama de carne. Se adaugă sare, piper și puţin 
mărar sau pătrunjel tocat. Separat se fierb cartofii, se curăță de coajă şi se 
trec prin mașina de tocat. Se unge cu unt o formă de sticlă rezistentă la foc, 
se presară pesmet şi se așază un strat de carne, unul de cartofi, şi aşa mai 
departe. Deasupra se toarnă o lingură de unt şi se presară pesmet. Se ține la 
cuptor până se rumeneşte. Se serveşte cu un sos de roșii. 


230. MITITEI 


1 kg came de vacă de la gât, 200 g seu de vacă, câte un vârf de cuţit de 
piper, chimen, bicarbonat, 1 căpăţână de usturoi, sare. 


Se trec de trei ori prin mașina de tocat carnea împreună cu grăsimea. Se 
sărează cât trebuie și se lasă să stea 2-3 ore la gheaţă. Se adaugă un praf de 
piper și puţin chimen pisat fin și un vârf de cuţit de bicarbonat. Se face 
separat un mujdei de usturoi cu puţină zeamă de came, se strecoară şi se 
adaugă în tocătură atât cât trebuie. Se pune la mașina de tocat tubul de tablă 
prin care se umplu maţele pentru cârnaţi. Se dă tocătura încă o dată prin 
maşină și, pe măsură ce iese cârnatul din tub, se taie de mărimea mititeilor. 
În lipsa acestui tub, se iau cu lingura cantități egale din tocătură și, cu 
mâinile udate în apă, se formează cârnăciori de aceeași mărime, care se 
aşază pe o scândură. Se frig la grătar, la foc iute. În timpul cât se frig, se 
ung cu o pană muiată în zeamă de carne. 


ALT FEL DE MITITEI 


Aceleaşi cantități ca mai sus, în plus 2 linguri de frişcă. 


Se trece de două ori prin mașină carnea de la gât împreună cu seul de vacă. 
Se amestecă cu 1% linguriţă de sare și se dă la gheaţă pentru 24 ore, 
amestecându-se în acest timp de câteva ori. A doua zi se mai trece odată 
prin mașină adăugând o linguriţă de bicarbonat, încă Y linguriţă de sare, 2-3 
cuişoare, puţin chimen și piper, toate pisate fin, şi frișca nebătută. Se 
pisează o căpățână de usturoi cu puţină apă şi se strecoară în tocătură numai 
zeama. Se bate bine o jumătate de oră și se fac mititei ca mai sus. 


MÂNCĂRI DE CARNE ŞI FRIPTURI 
CARNE DE VACĂ 


231. RASOL DE VACĂ 
1 14 kg carne, zarzavat de supă, 6 cartofi mijlocii, 14 varză, 4 l apă, sare. 


Carnea cea mai gustoasă pentru rasol este mugurul de piept, fluierul și 
carnea de la coadă. Se pune carnea la fiert într-o oală cu apă clocotită și se 
spumueşte de câte ori se ridică spuma. Se adaugă zarzavatul şi se lasă să 
fiarbă trei ore la foc potrivit. Când carnea este aproape fiartă, se adaugă în 
supă cartofii curățiți şi tăiaţi în două şi 2-3 bucăţi de varză care a fost mai 
înainte fiartă pe jumătate în apă. Cartofii nu trebuie lăsați să fiarbă prea 
mult, pentru a nu se sfărâma. Se aşază rasolul pe farfurie, se pun împrejur 
cartofii, varza şi morcovii din supă, tăiaţi felii. Se serveşte cu sos de hrean 
şi murături sau salată de sfeclă. 


232. RASOL CU SMÂNTÂNĂ 


1 14 kg carne de pe coaste, zarzavat de supă, 4 l apă, 1 ceaşcă smântână, 1 
linguriţă făină, 1 lingură brânză rasă, sare. 


Se scoate camea de pe coaste, se face o ruladă (sul), se leagă cu aţă și se 
pune la fiert ca mai sus (v. 231), adăugând zarzavat ca pentru orice supă. 
Când carnea este fiartă, se scoate aţa şi se așază într-o tavă. Se amestecă 
într-o cratiţă smântână cu 2-3 linguri zeamă de carne, făină, sare și o lingură 
de brânză rasă. Se toarnă peste rasol, cu grijă ca toată camea să fie acoperită 
cu un strat gros. Se presară cu parmezan ras. Se dă la cuptor, se ține până 
capătă o culoare frumoasă. Se serveşte cu gamitură de macaroane sau de 
orez. 


233. TOCANĂ 


1 14 kg carne, 1 lingură untură, 4 cepe mijlocii, 5 roşii sau 1 lingură bulion, 
1 praf de făină, sare, piper. 


Se alege came de la piept, mai grasă, sau carne de pe coaste. Se taie carnea 
în bucăţi potrivite și se prăjește cu o lingură de untură. Se adaugă ceapa 
tăiată felii subţiri. Se lasă până se prăjesc. Se pune puţină apă, se acoperă şi 
se fierb înăbuşit, adăugând din când în când câte o lingură de apă fierbinte, 


până ce carnea este frăgezită. Se adaugă o lingură de bulion de roşii sau 
roşii curăţite de coji şi de seminţe, sare, piper şi un praf de făină. Se acoperă 
şi se lasă să scadă la cuptor. Se servește cu mămăligă. 


234. GULAŞ CU GĂLUȘTE 


1 kg came, 1 lingură untură, 4 cepe mijlocii, 15 linguriţă boia de ardei, 1 
lingură bulion sau 5 roşii. Pentru găluşte: 1 lingură unt sau untură, 1 ou, 2 
linguri făină, 1 lingură apă, sare. 


Se taie carnea în bucăţi potrivite și se prăjeşte cu o lingură de untură. Se 
adaugă ceapa tăiată felii subţiri. Se amestecă din când în când ca să nu se 
ardă. Când începe să se rumenească, se adaugă boiaua de ardei, bulionul de 
roșii sau roşiile curăţite de coji şi de seminţe, sare şi puţină apă. Se lasă să 
fiarbă înăbuşit, adăugând din când în când puţină apă, până ce se frăgezește 
carnea. Separat se freacă o lingură de unt sau de untură cu un ou, făină, 
puţină apă și sare. Se amestecă totul bine. Se ia cu lingurița din pastă şi se 
dă drumul găluștelor în apă clocotită. Se ţin să fiarbă 10 minute. Se scurg și 
se pun în mâncare sau se opăresc cu unt şi se servesc ca gamitură. Mâncarea 
trebuie să fie foarte fierbinte. 


235. CARTOFI CU CARNE 


600 g carne, 1 14 kg cartofi, 1 lingură untură, 2 cepe mijlocii, verdeață, 4 
roşii sau 1 lingură de bulion, sare. 


Se taie carnea în bucăţi potrivite. Se prăjesc în cratiţă cu ceapa tăiată mărunt 
şi cu o lingură de untură. Se amestecă din când în când ca să nu se ardă. 
Când ceapa începe să se îngălbenească, se pune sare și puţină apă caldă. Se 
lasă să fiarbă o oră, tumând din când în când puţină apă caldă. Se curăţă 
cartofii și se taie în lung. Pentru a nu se sfărâma, cartofii trebuie frecaţi cu 
puţină sare înainte de a fi puşi în cratita cu carne. Se mai adaugă în mâncare 
mărar sau pătrunjel tocat fin și puţin bulion de roşii sau boia de ardei, 
pentru culoare. Când cartofii sunt aproape gata, se pune cratita pentru o 
jumătate de oră la cuptor. Cartofii nu se amestecă cu lingura ca să nu se 
sfărâme, ci se clatină numai din când în când cratiţa, pentru a nu se prinde 
de fund. Mâncarea nu trebuie să fie prea scăzută. 


236. PRAZ CU CARNE 


600 g carne, 2 legături praz, 1 lingură untură, 1 lingură bulion, 1 bucăţică 
zahăr, sare. 


Se pune carnea la foc, la fel ca pentru mâncarea de cartofi; nu se pune 
ceapă, deoarece prazul are el singur miros tare. Se curăță prazul. Se taie în 
bucăţi potrivite. Se prăjește uşor într-o tigaie cu puţină untură. Se pune 
peste carne numai când aceasta este frăgezită. Prazul fierbe foarte repede, şi 
dacă stă prea mult la foc, se sfărâmă. Se adaugă bulion de roșii și o bucăţică 
de zahăr. Se gustă de sare. Se dă la cuptor. Mâncarea este bună mai scăzută. 


237. MORCOVI CU CARNE 


600 g came, 1 kg morcovi, 3 linguriţe zahăr, 1 lingură untură, 1 linguriţă 
făină, sare. 


Se pune carnea la foc la fel ca pentru mâncarea cu cartofl. Se curăță 
morcovii. Dacă sunt mari, se taie felii subţiri; dacă se întrebuinţează carote 
mici, rotunde, se lasă întregi. Se prăjesc uşor morcovii, întregi sau felii, cu 
puţină untură. Se pun în cratiţa cu came când aceasta este frăgezită. Separat 
se arde zahărul și se stinge cu puţină apă fierbinte. Se adaugă făina. Se 
toamă în mâncare. Se gustă de sare. Când este aproape gata, se dă o 
jumătate de oră la cuptor. 


238. FASOLE BOABE CU CARNE 


600 g carne, 400 g fasole uscată, 1 lingură untură, 2 cepe, 1 lingură bulion 
sau 5 roşii, 1 frunză de dafin. 


Se pregăteşte carnea la fel ca pentru mâncarea cu cartofi. Se alege fasole 
care nu lasă coji și se fierbe separat, schimbând apa odată sau de două ori. 
Când carnea este aproape fiartă, se adaugă fasolea, care nu trebuie să fie de 
loc sfărâmată. Se pune sare, puţin bulion sau roșii și o frunză mică de dafin. 
Mâncarea nu trebuie să fie prea scăzută, este mai gustoasă cu puţină zeamă. 


239. FASOLE VERDE CU CARNE 


600 g carne, 1 kg fasole, 2 cepe, 1 lingură untură, 1 linguriţă făină, 1 lingură 
bulion sau 4 roşii, sare, verdeață. 
Se taie carnea în bucăţi potrivite. Se prăjeşte cu două cepe tăiate mărunt și 


cu o lingură de untură. După ce s-a rumenit carnea, se adaugă făina, puţină 
sare, se amestecă, se toarnă apă caldă cât s-o cuprindă şi se pune fasolea 


curățită şi spălată. Se lasă să fiarbă împreună. Când fasolea este aproape 
fiartă, se gustă de sare, se adaugă o lingură de bulion sau câteva roşii, puţină 
verdeață și se dă la cuptor. Se poate face şi cu fasolea fiartă separat şi bine 
scursă. Se pune peste came când aceasta este frăgezită. 


240. BAME CU CARNE 


600 g came, 1 kg bame, 1 lingură untură, 1 ceașcă de borş, 1 lingură bulion 
sau 4 roşii, 1 păhărel de vin. 


Se pregăteşte carnea ca pentru mâncarea cu cartofi. Între timp se curăță 
bamele de codiță, se opăresc cu borş sau cu oţet îndoit cu apă. Se clătesc 
apoi în mai multe ape reci. Se scurg bine. Se pun în cratita cu bame numai 
când aceasta este aproape fiartă. Se adaugă sare, bulion sau roșii tăiate în 
două și fără seminţe. Când sunt aproape gata, se adaugă un păhărel de vin și 
se dau la cuptor. 


241. VINETE CU CARNE 


600 g carne, 3 vinete mijlocii, 2 linguri untură, 1 lingură bulion sau 4 roșii, 
1 ardei gras, sare. 


Se pregăteşte carnea ca pentru mâncarea cu cartofi. Se taie câteva vinete, 
fără să se curețe de coajă, în bucăţi potnvite. Se opăresc cu apă sărată, în 
care se lasă să stea 10 minute. Se storc apoi bine cu mâna şi se pun într-un 
şervet să se scurgă. Se înfierbântă untura într-o tigaie, se pun vinetele să se 
rumenească puţin și se așază apoi în cratiţa cu carne. Se adaugă sare, dacă 
este necesar, apoi o lingură de bulion de roșii îndoit cu apă, sau roşii tăiate 
în două, și un ardei gras tăiat mărunt. Se dau la cuptor. 


242. PRUNE USCATE CU CARNE 


600 g carne, 500 g prune uscate, 2 linguri untură, 1 linguriţă făină, 6 
linguriţe zahăr, sare. 


Se pregătește carnea ca pentru mâncarea cu cartofi, însă fără ceapă. Se spală 
prunele, se opăresc, se scurg şi se pun peste carne, când aceasta este pe 
jumătate fiartă. Se adaugă puţină sare și un sos de zahăr ars, ca la morcovii 
cu came. Se dau la cuptor, adăugând 1-2 linguriţe de zahăr (sau mai mult, 
după gust), dacă sosul nu este destul de dulce. 


243. GUTUI CU CARNE 
1 kg gutui, pentru rest aeeleaşi cantități ca la mâncarea de prune. 


Se pregăteşte carnea ca pentru mâncarea cu cartofi (v. 235), însă fără ceapă. 
Se spală gutuile (nu se curăță de coajă), se taie bucăţi potrivite, se scot 
mijlocul pietros şi căsuţa cu seminţe și se prăjesc uşor cu puţină untură. Se 
pun peste carne când aceasta este aproape gata. Se adaugă un sos de zahăr 
ars, în care s-a pus un praf de făină. Se dau jumătate de oră la cuptor. 


244. PERE CU CARNE 
1 kg pere, pentru rest aceleaşi cantități ca la mâncarea cu prune. 


Se face la fel ca mâncarea de gutui. 


245. VARZĂ DULCE CU CARNE 


600 g carne, 1 varză frumoasă (cam de 1 kg), 1 ceașcă borş, 1 lingură 
bulion sau 4 roșii mijlocii, 1 ardei gras, 3 linguri untură, sare. 


Se alege carne grasă și se pregătește ca pentru mâncarea cu cartofi (v. 235). 
Se taie o varză sau două, mărunt ca fideaua. Se dă sare și se stoarce cu 
mâna pentru ca să iasă apa din ea. Se pune în cratiţa cu carne când aceasta 
este pe jumătate fiartă și se adaugă o lingură bună de untură. Se toamă 
deasupra borş fiert separat și bine limpezit. Se lasă să fiarbă o oră. Se gustă 
de sare, se pune bulion de roșii sau câteva roșii tăiate felii. Se ţine cel puţin 
o oră la cuptor. După ce s-a așezat varza, nu se mai dă cu lingura, se mişcă 
numai cratița într-o parte și în alta, ca să nu se prindă pe fund. Dacă este 
prea scăzută, se mai adaugă puţină apă. Mâncarea cu varză este mult mai 
gustoasă pregătită din ajun. 


246. VARZĂ ACRĂ CU CARNE 


600 g carne, 1 varza acră, 2 linguri untură, puţină boia de ardei, o lingură 
bulion. 


Se pregătește carnea ca pentru mâncarea cu cartofi. Se spală în apă rece o 
căpăţână sau două de varză murată. Se taie mărunt ca fideaua. Trebuie pusă 
din timp în cratița cu carne, deoarece varza murată fierbe mai greu. Se pune 
apă, puţină boia de ardei, piperul și o lingură de bulion. Se lasă să fiarbă cel 


puţin două ore. Se dă apoi la cuptor încă o oră. Mâncarea trebuie să fie 
grasă. Este mai gustoasă dacă este pregătită din ajun. 


247. GHIVECI 


600 g carne, 1 kg legume asortate, 2 linguri untură, sare, unt proaspăt cât o 
nucă. 


Se pregăteşte carnea ca pentru mâncarea cu cartofi. Se taie puţină varză în 
bucăţi, un morcov, un pătrunjel și 1⁄2 ţelină în felii subţiri, se curăță o mână 
de bame (v. 240), una de mazăre, una de fasole verde. Se curăţă un dovlecel 
şi se taie în bucăţi potrivite, precum și o vânătă care se opărește și apoi se 
scurge bine. Dacă se găseşte conopidă, se pun şi câteva buchete de 
conopidă. La sfârşit se adaugă 2-3 roșii tăiate în două, un ardei gras tăiat 
mărunt şi câţiva cartofi curățiți şi tăiaţi în bucăţi ca şi dovleceii. Se aşază 
rânduri de zarzavat şi de came într-o tavă ce merge la cuptor. Se adauga 
sare și untură cât trebuie. 


Se dă la cuptor și se lasă să fiarbă înăbuşit. Dacă scade prea tare mai înainte 
de a fi zarzavatul fiert, se adaugă puţină apă. Nu se umblă cu lingura ca să 
nu se sfărâme zarzavatul; se mișcă uşor cratiţa într-o parte şi în alta, pentru 
a nu se prinde pe fund. Când este aproape gata, se ia capacul, se lasă să se 
rumenească puţin deasupra și se adaugă câteva bucățele de unt proaspăt. 


248. FRIPTURĂ ÎNĂBUȘITĂ 


1,5 kg carne, 50 g slănină, 2 cești zeamă de carne, 3 cepe mijlocii, 2-3 căţei 
de usturoi, 1 lingură untură, 2 foi de dafin, 5 boabe piper, sare. 


Se alege o bucată de pulpă sau altă carne macră. Se sărează, se împănează 
cu slănină și cu usturoi, se leagă, pentru a căpăta o formă și se pune la fript 
într-o cratiţă cu puţină untură. Se întoarce pe toate părțile. După 20 minute 
se toarnă două cești de apă sau zeamă de carne. Se adaugă ceapa tăiată felii 
subțiri, foile de dafin și piperul și se dă la cuptor, acoperită, să fiarbă 
înăbuşit timp de trei ore. Între timp se întoarce de două ori. Se scoate 
capacul şi se unge friptura din când în când cu zeama din cratiţă. Se mai 
ține astfel 1⁄2 oră, până când capătă culoare frumoasă. Sosul trebuie să fie 
scăzut, totuși, dacă este nevoie, se mai adaugă puţină apă. Se aşază carnea 
pe farfurie, se scoate aţa, se taie felii. Sosul se trece prin sită se toarnă 


deasupra sau se amestecă cu puţină smântână și se serveşte cald în sosieră. 
Friptura se servește cu garnitură de legume. 


249. RULADĂ UMPLUTĂ CU FICAT 


1 kg carne, 200 g ficat, 50 g slănină, 1 felie de pâine, 1 ou, frunze de 
pătrunjel, 3 cepe, 1 lingură untură, 1 ceașcă zeamă de carne, 1 păhărel de 
vin alb, 2 linguri smântână, sare. 


Se alege came de sub coaste. Se bate bine cu ciocanul de lemn, fără să se 
rupă, astlel încât să se obţină o fâșie de 1 cm grosime. Se sărează. Se face o 
tocătură din ficat dat prin mașină împreună cu o bucată de slănină și o felie 
groasă de pâine muiată în lapte și bine stoarsă; se adaugă 1⁄2 ceapă tocată, 
pătrunjel, sare şi un ou. Se întinde umplutura pe carnea bine ştearsă, se 
rulează ca o clătită și se leagă. Apoi se pune într-o cratiţă cu puţină untură 
să se prăjească. Se adaugă ceapa tăiată felii și când şi aceasta este puţin 
rumenită, se toarnă un păhărel de vin alb şi zeama de carne, se dă la cuptor 
şi se lasă să fiarbă înăbușit o oră și jumătate. Când este gata, se scot aţele, se 
aşază pe farfurie, se taie, iar sosul scăzut, trecut prin sită, se dă din nou în 
fiert, se amestecă cu puţină smântână sau cu ciuperci înăbușite și se serveşte 
lângă friptură. 


250. ȘNIŢEL RUSESC 


750 g carne macră, 1 lingură ulei, 1 lingură făină, 3 linguri untură (sau ulei). 
Pentru sos: 500 g roşii, 1 linguriţă unt, 1 linguriţa făină, 1 bucăţică zahăr, 
usturoi sau cimbru, sare. 


Se taie carnea în felii groase de un deget. Se bat feliile foarte bine pe fund 
până când carnea începe aproape să se rupă. Dacă are pielițe sau tendoane, 
acestea se taie cu vârful cuţitului, de asemenea se crestează carnea și pe 
margini, pentru ca atunci când se pune la fript, să nu se strângă. Șniţelele 
astfel pregătite se sărează și se ung cu ulei. Se dau prin făină şi se prăjesc în 
untură sau în ulei mult (grăsimea nu se pierde deoarece şnițelele nu sug 
multă grăsime, iar după ce s-a răcit, poate fi scursă într-o cratiţă și 
întrebuințată la alte mâncări). Șniţelele prăjite se așază într-o cratiţă, unele 
peste altele. Separat se face un sos de roșii (v. 63) cu un fir de cimbru, sau o 
foaie de dafin, ori doi, trei căţei de usturoi, după gust. Sosul se toarnă peste 
şnițele, dar numai cu o jumătate de oră înainte de a fi servite, ca să nu sugă 
prea mult sos, și se dau la cuptor să se înfierbânte. Se așază pe o farfurie şi 


de o parte se pune sfeclă fiartă, presărată cu hrean, iar de cealaltă parte, 
fasole verde cu unt. 


251. FRIPTURĂ LA TAVĂ 
1 kg carne macră, 3 cepe mijlocii, 1 lingură untură, 1 lingură bulion, sare. 


Se alege carne macră de la pulpă sau de la coadă. Se sărează și se ține o 
jumătate de oră. Se aşază într-o tavă cu ceapă tăiată felii subțiri și cu o 
lingură de untură. Se rumeneşte pe ambele părţi, apoi se toarnă câteva 
linguri de apă și se ține pe mașină să fiarbă acoperit 1 1⁄2 - 2 ore, adăugând 
din când în când puţină apă, până se frăgezeşte. Când carnea este frăgezită, 
se unge cu untură şi se dă la cuptor unde se ţine descoperită până se 
rumenește. Când este gata, se scoate, se taie felii subțiri şi se ţine la cald. 
Între timp se face repede unnătorul sos: se scurge grăsimea din tavă, iar în 
zeama care a rămas, se adaugă 1-2 linguri de apă şi puţin bulion de roşii. Se 
lasă să dea câteva clocote, amestecând cu lingura pentru a se lua toată 
rumeneala de pe fundul tăvii. Sosul se strecoară și se toarnă fierbinte peste 
friptură. Se serveşte cu garnitură de macaroane fierte și opărite cu unt, sau 
cu cartofi. 


252. ANTRICOATE LA GRĂTAR 
6 antricoate, 1 linguriţă untură (sau o feliuță de slănină), sare. 


Antricoatele trebuie să fie proaspete, nu însă din ziua în care a fost tăiată 
vita, ci ţinute până a doua sau a treia zi. Altfel sunt tari, oricât de bine ar fi 
fripte. Se încinge bine grătarul. Se bate carnea ușor cu mânerul cuţitului sau 
cu lama satârului și se sărează. Se șterge cu o cârpă și se pune pe grătarul 
încins şi bine uns cu o bucată de slănină crudă sau o pană muiată în untură. 
Nu se întoarce decât când este destul de rumenită pe o parte și nu se înțeapă 
cu furculiţa la întors. Durata de frigere depinde de grosimea antricotului. La 
foc bine potrivit, un antricot nu prea gros se frige în 10-15 minute. Se 
cunoaște ca este destul de fript atunci când apar la suprafață 2-3 picături de 
zeamă roşiatică. Se aşază în farfurie, se pune peste fiecare o bucăţică de unt 
proaspăt. Se servesc cu cartofi prăjiţi şi cu salată. 


253. ANTRICOATE CU CEAPĂ PRĂJITĂ 


6 antricoate, 3 cepe mijlocii, 2 linguri ulei, sare. 


Se frig antricoatele la tavă sau la grătar. Se taie ceapa în felii foarte subțiri. 
Se înfierbântă uleiul și când acesta este bine încins, se pune ceapa la prăjit 
dată prin puţină făină. Se amestecă ușor cu o furculiță până se rumenește 
bine, fără să se ardă. Se așază antricoatele pe farfurie, se pune ceapa 
deasupra. Se servesc cu cartofi prăjiți. 


254. BIFTEC ÎN FĂINĂ 
250 g muşchi de vacă, 1 lingură făină, 2 linguri untură, sare. 


Se curăță mușchiul de pielițe, se taie în bucăţi potrivite. Se dă sare. Se usucă 
bine cu o cârpă, se dau prin făină, se frig în untură fierbinte, întâi pe o parte, 
apoi pe cealaltă, ca şi antricoatele. Când sunt gata se scot şi se ţin la cald. Se 
pregătește repede următorul sos: se scurge o parte din, grăsimea din tavă, iar 
în sosul rămas se toarnă o lingură de apă. Se lasă să dea câteva clocote, 
amestecând cu lingura să se ia rumeneala de pe tavă. Sosul se strecoară 
peste biftec. Se servește fierbinte cu cartofi prăjiți. 


CARNE DE VIŢEL 


255. VITEL CU CIUPERCI 


750 g carne, 400 g ciuperci, 1 lingură unt sau untură, 1 linguriţă făină, 1 
păhărel vin, 1 ceașcă zeamă de carne sau apă, 1 linguriţă bulion, 1 ceapă 
mică, sare. 


Se taie carnea de vițel în bucățele potrivite. Se pun într-o cratiţă să se 
prăjească cu o lingură de unt sau de untură și o ceapă tăiată mărunt. Se 
spală ciupercile şi se taie în feliuţe subţiri. Când carnea este bine rumenită, 
se pun ciupercile și se amestecă ușor cu o lingură de lemn, până ce încep să 
piardă din umezeală. Se presară cu făină și se amestecă din când în când cu 
lingura la foc potrivit, până ce începe şi făina să se îngălbenească. Se toarnă 
vinul și zeama de carne, în care s-a amestecat o lingură de bulion de roșii. 
Se potriveşte de sare. Se acoperă, se dă la cuptor, se ţine să fiarbă la foc 
potrivit. 


256. TOCANĂ DE VIŢEL 


1 kg came, 1 lingură untură, 1 ceapă, 1 linguriţă făină, 1 păhărel vin, 2-3 
cești zeamă de carne, 1 lingură bulion, 1 căţel de usturoi, sare, piper. 


Se taie carnea de vițel în bucăţi potrivite. Se pun într-o cratiţă să se 
prăjească cu o lingură de untură. Se adaugă o ceapă tăiată mărunt și o 
lingură de făină. Când făina s-a îngălbenit, se toarnă încetul cu încetul vinul 
şi zeama de came. Se adaugă bulionul de roșii, un căţel de usturoi sfărâmat, 
sare, piper. Se acoperă, se dă la cuptor să fiarbă la foc potrivit o oră și 
jumătate. Mâncarea trebuie să fie scăzută. Se servește cu garnitură de pâine 
prăjită în unt. 


257. PAPRICAȘ DE VIŢEL 


1 kg came, 3 cepe mijlocii, 2 ardei graşi, 1 linguriţă făină, 1 linguriţă boia 
de ardei, Y lingură bulion, 2 linguri untură, sare. Pentru găluşte: 1 lingură 
unt sau untură, 1 ou, 2 linguri făină, 1 lingură apă, sare. 


Se pune carnea ca mai sus (v. 256) să se prăjească cu ceapa tăiată felii 
subțiri. Când ceapa s-a îngălbenit, se adaugă boia de ardei, bulionul subţiat 
cu apă şi cei doi ardei grași. Se pune zeamă de carne sau apă, atât cât să 


acopere carnea. Se dă la cuptor să fiarbă acoperit. Se serveşte cu găluşte de 
făină (y. 234). 


258. VITEL CU DOVLECEI 


750 g carne, 1 lingură unt sau untură, 1 ceapă, 1 linguriţă făină, 4 dovlecei 
frumoşi sau 50 dovlecei în floare, 1 linguriţă mărar tocat, 2 linguri 
smântână, sare. 


Se prăjeşte carnea de vițel în unt sau în untură, cu ceapă și puţină făină. Se 
adaugă apă şi se lasă să fiarbă înăbuşit. Se rad dovleceii de coajă. Cei mici 
în floare se lasă întregi, cei mari se taie în patru în lung, apoi în bucăţi de 5- 
6 cm. Se prăjesc în puţină grăsime. Când carnea este pe jumătate fiartă, se 
pun dovleceii și mărarul, se dă cratiţa la cuptor și se lasă să fiarbă înăbuşit 
până ce dovleceii sunt gata. Dovleceii prea fierți se sfărâmă ușor. După 
gust, înainte de a se servi, se pot adăuga două linguri de smântână. 


259. CIULAMA DE VIŢEL 


1 kg carne, 1 l apă, 1 morcov, 1 ceapă, 1 pătrunjel, 1 lingură unt, 1 lingură 
făină, sare. 


Se taie carnea în bucățele potrivite. Se pune la fiert cu un litru de apă rece și 
sare. Carnea trebuie să fie acoperită cu apă. Când dă în clocot, se ia spuma 
de 2-3 ori. Se adaugă un morcov, o ceapă și o rădăcină de pătrunjel. Se lasă 
să fiarbă încet. Cratiţa se ţine pe trei sferturi acoperită. Separat, într-o 
cratiţă, se prăjeşte, fără să se rumenească, o lingură de făină cu o lingură 
bună de unt. Se stinge cu zeama în care a fiert carnea. Se lasă să dea câteva 
clocote. Sosul trebuie să fie gros ca o smântână și fără nici un cocoloş. Se 
toamnă sosul peste carne, după ce s-a scos zarzavatul, se ţine fierbinte pe 
foc, fără să fiarbă. Dacă mâncarea nu este servită imediat, se ţine cratiţa în 
apă fierbinte, iar deasupra se pun câteva bucățele de unt proaspăt, ca să nu 
se formeze pieliță. După gust, se pot adăuga în ciulama și ciuperci tăiate și 
înăbuşite în unt. Mâncarea devine mai gustoasă. 


260. PIEPT DE VITEL UMPLUT 


1,5 kg carne, 1 lingură pesmet, 3 cepe, 1 căţel usturoi, 1 linguriţă vin alb, 1 
ou, verdeață, sare, piper, 1 lingură untură. 


Se alege o bucată de carne de la piept. Se scot oasele cu grijă, ca să nu se 
sfărâme carnea, trăgându-le pe rând pe fiecare, sau folosind un. cuţit dacă 
nu ies singure. Se taie astfel carnea pe margini, încât să capete o formă 
dreptunghiulară, cam de 30 cm lungime pe 20 cm lăţime. Se introduce un 
cuţit ascuţit de bucătărie în partea mai largă a pieptului, despărțind carnea în 
două, pentru a forma un fel de buzunar, lăsând pe celelalte trei parți carnea 
netăiată pe o distanță de 2 cm. La carnea tăiată de pe margini, se mai 
adaugă puţină carne de vacă (dacă avem) şi se trece prin mașina de tocat. 
Castronul în care se pregăteşte umplutura se freacă bine cu un căţel de 
usturoi tăiat în două. Se pune carnea, o lingură de pesmet, o ceapă tocată şi 
prăjită ușor în unt, o linguriţă de vin alb, sare, piper, puţină frunză de 
pătrunjel tocată și un ou. Se amestecă totul bine, se umple pieptul şi se 
coase cu 2-3 împunsături. Se apasă puţin pe dinafară, pentru a avea o 
grosime egală. Se unge pieptul cu puţină grăsime, se aşază în cratiţă cu felii 
de ceapă, se acoperă, se dă la cuptor la foc potrivit. Când totul începe să se 
rumenească, se adaugă apă sau zeamă de carne, până la jumătatea cărnii. Se 
fierbe înăbuşit două ore. Când este aproape gata, se unge zeama din cratiţă 
şi se mai lasă puţin să capete culoare. Se scot aţele, iar după ce s-a răcorit 
puţin, se taie şi se serveşte cu sosul din cratiţă scurs de grăsime şi cu 
garnitură de macaroane sau de piure de cartofi. 


261. PULPĂ DE VIŢEL LA TAVĂ 
1,5 kg came, 1 lingură untură, sare. 


Se alege o pulpă cam de 1,5 kg. Se dă sare, se ține o jumătate de oră, se 
pune apoi în tavă, se unge cu unt sau cu untură și se dă la cuptor la foc 
potrivit. Se ţine o oră și jumătate. Se unge din timp în timp cu zeama pe 
care o lasă. Se taie felii, se serveşte cu cartofi sau cu legume și cu sosul din 
cratiţă scurs de grăsime și fiert cu o lingură de apă. 


262. PULPĂ DE VIŢEL ÎMPĂNATĂ 


1,5 kg carne, 50 g slănină, 2 cepe, 1 lingură untură, 1 păhărel de vin alb, 3 
ceşti zeamă de carne, sare. 


Se alege o pulpă cam de 1,5 kg. Se sărează. Se împănează cu bucăţi de 
slănină. Se aşază pulpa în tavă cu felii de ceapă, se unge cu unt sau cu 
untură și se dă la cuptor. După un sfert de oră, se adaugă vinul și după ce 
acesta a scăzut, se toarnă zeama de carne. Se acoperă și se lasă să fiarbă o 
oră. Se scoate apoi capacul, se mai ţine o jurnătate de oră, udând friptura la 
fiecare 10 minute. Când a prins culoare, se scoate și, ca să nu piardă tot 
sucul, se lasă puţin la o parte înainte de a o tăia. Se scurge grăsimea, iar 
sosul se servește lângă friptură, cu garnitură de macaroane, cartofi etc. 


263. FRIPTURĂ DE VIŢEL DE LA RINICHI 
1,5 kg came, 1 lingură untură, sare. 


Se alege o bucată de carne cu rinichi. Se desprinde rinichiul, scoțând 
grăsimea dimprejur. Cu un cuţit ascuţit se desfac oasele, iar carnea se bate 
ușor cu latul unui satâr. Se întinde apoi carnea pe fund, se aşază rinichiul la 
loc, se dă puţină sare, se rulează carnea în jurul rinichiului şi se înveleşte 
totul într-o fâşie subțire de grăsime scoasă de la rinichi. Se leagă cu aţă. Se 
pune într-o tavă la cuptor cu o lingură de untură, se frige ca și viţelul la tavă 
(v. 261). Se servește cu macaroane, cu cartofi sau cu diferite zarzavaturi. 
Sosul din cratiţă, după ce s-a scurs grăsimea, se lasă să fiarbă cu două 
linguri de apă. Se strecoară și se serveşte în sosieră. 


264. RULADE DE VIŢEL 


1 kg carne macră, 1 felie pâine, 100 g slănină, 1 ou, sare, piper, 2 cepe, 1 
morcov, 1 lingură untură, 1 păhărel de vin alb. 


Se taie carnea felii ca pentru şniţele, de 1 cm grosime. Se bat cu ciocanul de 
lemn pentru a se subţia aproape la jumătate, fără însă să se rupă. Se taie 
marginile cu cuțitul, astfel încât bucăţile obținute să aibă aceeaşi mărime, 
cam de 10 cm pe 15 cm. Resturile de carne, ca un sfert de kilogram, se dau 
de două ori prin mașină, împreună cu o bucăţică de miez de pâine muiat în 
lapte și stors și 100 g de slanină proaspătă. Se amestecă bine într-un castron, 
împreună cu un ou, sare piper. Se udă un fund de lemn și se așază bucăţile 
de carne una lângă alta. Pe fiecare bucată se pune o cantitate egală de 
umplutură, care se întinde cu un cuţit ud, apoi se rulează și se leagă cu aţă. 


Se așază într-o cratiţă felii subțiri de ceapă, cu o lingură de untură, iar peste 
ele un rând de felii de morcov. Se pun ruladele deasupra, una lângă alta, nu 
însă prea strânse. Se dau la cuptor, până încep să se rumenească. Se toarnă 
apoi un păhărel de vin şi, dacă este, zeamă de carne. Se acoperă și se lasă să 
fiarbă înăbuşit un ceas şi un sfert. Se scoate capacul și se udă de câteva ori 
carnea cu sosul scăzut din cratiţă. Se scot ruladele, se desfac aţele, se ţin la 
cald. Se scurge grăsimea din cratiţă; în sosul care a mai rămas, se adaugă 
două linguri de apă şi se lasă la foc iute să dea câteva clocote. Se trece prin 
sită, se toamă peste rulade. Se servesc cu macaroane sau cu piure de 
legume. 


265. ȘNIŢEL VIENEZ 


750 g carne, 1 lingură făină, 2 ouă, 2 linguri pesmet, 2 linguri untură (se 
poate amesteca cu ulei), sare. 


Una din condiţiile pentru ca șniţelul să reușească bine este ca bucăţile de 
carne să nu fie tăiate în lungul fibrelor, ci în curmeziș. Se taie carnea felii de 
1 cm grosime. Se bat uşor cu ciocanul de lemn, astfel încât să fie subţiate 
aproape la jumătate. Se sărează. Se dau în făină, în ou bătut și apoi în 
pesmet foarte fin. Se înfierbântă o lingură de untură şi o lingură de ulei într- 
o tigaie. Când grăsimea este foarte fierbinte, se pun şnițelele să se 
rumenească pe o parte, apoi se întorc pe cealaltă parte. După ce se rumenesc 
frumos pe ambele părţi, se așază pe o farfurie fierbinte și se servesc cu mai 
multe feluri de legume. ca: fasole, mazăre, cartofi, piure de spanac, sfeclă 
roșie. 


266. ȘNIŢEL NATUR 
1 kg carne, 1 lingură făină, 2 linguri untură, sare. 


Se pregăteşte la fel ca şniţelul vienez, se dă însă numai în făină, fără ou și 
pesmet. Se serveşte la fel. 


267. COTLETE DE VIŢEL PANE 
6 cotlete, 1 lingură făină, 2 ouă, 2 linguri pesmet, 2 linguri untură, sare. 


Se taie cotletele groase de 2 cm. Se îndepărtează bucăţica de os de la şira 
spinării și pieliţa din lungul osului. Se scurtează și costita dacă este prea 


lungă. Se sărează. Se dau prin făină, ou și pesmet. Se prăjesc ca și şnițelul 
vienez. Se servesc cu cartofi, sau cu alte legume. 


268. PICIOARE DE VIŢEL RASOL 


3-4 picioare de vițel (circa 1,5 kg), 2 l apă, 1 lingură oţet, 1 foaie de dafin, 1 
pătrunjel, sare. 


Se curăță bine picioarele şi se spală în mai multe ape. Se pun într-o cratiţă 
cu apă rece şi se ţin la foc până începe să se formeze spumă. Se dau la o 
parte și se spală imediat cu apă rece. Se pun la fiert într-o cratiţă cu 2 1 de 
apă cu sare, o lingură de oțet sau de zeamă de lămâie, o frunză de dafin, și o 
rădăcină de pătrunjel. Se pun picioarele la fiert și se ţin două ore să fiarbă 
continuu, dar în clocote mici. Se servesc foarte fierbmţi, cu mujdei de 
usturoi sau cu sos de muștar, sos de roşii etc. Pentru ca picioarele să rămână 
albe la fiert, se obișnuiește ca în apa în care se fierb, să se pună o lingură de 
grăsime și o lingură de făină, care se moaie cu puţină apă rece, amestecând 
bine pentru a nu se forma cocoloşi. După ce picioarele au fiert şi zeama s-a 
răcit, se strânge grăsimea și se întrebuințează la alte mâncări. 


269. PICIOARE DE VIŢEL CU SOS 

Aceleaşi cantități ca mai sus. Pentru sos: 1 lingură de unt, 1 lingură făină, 2 
cești de zeamă, 1 gălbenuș, 1 linguriţă zeamă de lămâie, 100 g ciuperci, 
sare. 


Se fierb picioarele de vițel ca mai sus (v. 268). Când sunt bine fierte se scot 
oasele. Între timp se pregăteşte un sos de făină, bătut cu gălbenuş de ou și 
puţină zeamă de lămâie (xy. 64), se pune într-o cratiţă împreună cu picioarele 
de vițel şi câteva ciuperci tăiate felii şi înăbușite în unt. Se ține mâncarea 
fierbinte pe mașină, fără să dea în clocote. Se servește foarte fierbinte. 


270. TUSLAMA DE BURTĂ 


1 kg burtă, 1 picior de vițel, zarzavat de supă, 1 foaie de dafin, 1 lingură 
untură, 2 morcovi mijlocii, 1 linguriţă făină, 1 gălbenuș, 1 linguriţă oţet sau 
zeamă de lămâie. 

Se spală în mai multe ape şi se curăță cu sare până rămân albe, o bucată de 


burtă şi un picior de vițel. Se pun la fiert în apă, cu un morcov, un pătrunjel, 
o ceapă şi o foaie de dafin. Când sunt gata, se scot din apă și după ce s-au 


răcorit, se taie în bucățele potrivite, atât burta, cât şi carnea de pe picior. Se 
aşază într-o cratiţă. Separat se prăjesc uşor în untură doi morcovi dați pe 
răzătoare. Se adaugă puţină făină. Se stinge cu zeamă în care a fiert burta. 
Se lasă să fiarbă înăbuşit, se trece sosul prin sită, se bate cu un gălbenuș, se 
adaugă zeamă de lămâie sau oțet şi se toarnă în cratiţă peste burtă. Se lasă 
să mai fiarbă împreună, dar la foc mic, pentru ca oul să nu se taie. Se 
serveşte fierbinte. 


CARNE DE MIEL ȘI DE BERBEC 


271. STUFAT DE MIEL 


750 g carne, 40 fire ceapă verde, 20 fire usturoi verde, 2 linguri untură, 1 
linguriţă de făină, 1 pahar de borş sau 2 linguri oţet, 1 lingură bulion, sare. 


Se taie camea de miel în bucăţi potrivite care se prăjesc cu o lingură de 
grăsime. Se adaugă un praf de făină. Separat se opăresc firele de ceapă şi de 
usturoi verde. Se înnoadă fiecare fir în formă de opt. Se prăjesc uşor în 
puţină untură, fără să se îngălbenească. Se pun în cratița cu carne, se adaugă 
un pahar de borș fiert şi limpezit, îndoit cu apă, sare, bulion de roșii. După 
ce a început să fiarbă, se dă la cuptor şi se lasă să fiarbă înăbușit, până scade 
cât trebuie. Mai puţin aspectuoasă, dar la fel de gustoasă, se poate face 
mâncarea tăind ceapa şi usturoiul în bucățele, în loc să fie înnodate. 


272. MIEL CU SPANAC 


750 g carne, 2 kg spanac, 1 linguriţă făină, 2 linguri untură, 1 ceapă, 1 
lingură bulion, sare. 

Se prăjesc în untură bucăţile de carne cu o ceapă tăiată mărunt și se adaugă 
un praf de făină. Se curăţă spanacul, se spală în mai multe ape, se opăreşte 
şi se scurge bine. Se pune în cratiţa cu carne, se adaugă bulionul, puţină apă 
şi sare. Se acoperă și se dă la cuptor o jumătate de oră. Dacă scade tare, se 
mai adaugă puţină apă. Se pot adăuga și câteva felioare de lămâie, după 
dorinţă. 


273. MIEL CU MĂCRIȘ 

Aceleași cantităţi ca la “Miel cu spanac”, în plus o linguriţă de zeamă de 
lămâie. 

Se pregăteşte la fel ca mielul cu spanac. Când este aproape gata, se adaugă 
puţină zeamă de lămâie. 


274. ANGHEMAHT DE MIEL 
1 kg carne, 1 l apă, % lingură unt, 1⁄2 lingură făină, 6 felii de lămâie, sare. 


Se pregătește la fel ca anghemahtul de pui (v. 328). 


275. CIULAMA DE MIEL 
Se folosesc aceleași cantităti ca la “Ciulama de vițel”. 


Se pregătește la fel cu ciulamaua de vițel (v. 259). 


276. MIEL CU CIUPERCI 


750 g carne, 400 g ciuperci, 1 lingură unt sau untură, 1 ceapă mică, 1 ceașcă 
zeamă de carne sau apă, 2 linguri smântână, 1 linguriţă făină, puţin piper, 
sare. 


Se prăjesc în aceeaşi cratiţă, cu o lingură de unt sau de untură, bucăţile de 
carne, o ceapă tăiată mărunt şi ciupercile spălate și tăiate felii subţiri. Se 
adaugă sare. Când începe totul să se rumenească, se toarnă zeamă de carne 
şi se lasă să scadă. Dacă mâncarea este prea scăzută, se mai adaugă puţină 
zeamă de carne sau apă. Cu un sfert de oră înainte de a servi, se amestecă 
smântâna cu făina și piperul, se toarnă peste mâncare şi se lasă să dea 2-3 
clocote. 


Se poate pregăti aceeași mâncare fierbând separat ciupercile tăiate felii. Se 
pun în mâncare odată cu smântâna și se lasă să dea împreună câteva 
clocote. 


277. DROB DE MIEL 
Vezi la “Iocături" (y. 225). 


278. FRIPTURĂ DE MIEL 
2 kg carne de miel, 1 lingură untură, sare. 


Se spală carnea de miel, se dă sare şi se lasă să stea o jumătate de oră. Se 
aşază într-o tavă, cu spatele în sus. Se dă la cuptor, la început la foc moale. 
Se unge din timp în timp cu grăsime. La sfârşit se întărește focul și nu se 
mai atinge, ca să se rumenească frumos și să se întărească bine coaja. Se 
taie repede pe fund de lemn şi se aşază bucăţile pe farfurie. Sosul care a 
rămas în tavă se curăță de grăsime, se pune să fiarbă cu o lingură de apă, 
amestecând pentru ca să se ia rumeneala de pe fund. Se trece prin sită și se 
serveşte separat. Nu se toamă peste friptură, pentru ca să nu se moaie coaja. 
Se serveşte cu cartofi prăjiţi şi cu salată verde. 


279. MIEL PANE 


1,5 kg came de miel, 2 ouă, 1 lingură făină, 2 linguri pesmet, 3 linguri 
untură, sare. 


Se spală bucata de miel, se taie în bucăţi late de 2-3 degete. Se sărează şi se 
tin 20 de minute. Se dau în făină, apoi în ou şi la urmă în pesmet. Se prăjesc 
în untură fierbinte sau în unt amestecat cu ulei (la o lingură de unt, două 1 
linguriţe de ulei). Se servesc cu legume şi salată verde. 


280. MIEL LA GRATAR 
1,5 kg came de miel, 1 felie de slănină sau 1 linguriţă de untură, sare. 


De la un miel gras se aleg pulpele și capul pieptului, adică 1 bucata dintre 
umărul din față până la deşert. Se curăță carnea de pe oase, se taie bucăţi de 
mărimea unui biftec și se dă sare. Se încinge grătarul, se unge cu o bucată 
de slănină sau cu o pană muiată în untură și se aşază bucăţile de came. Se 
lasă să se rumenească frumos pe ambele părți. Se servesc cu cartofi prăjiți. 


281. PULPĂ DE BERBEC LA TAVĂ 
2 kg pulpă, 50 g slănină, 1 căpăţână usturoi, 1 lingură untură, sare. 


Se alege totdeauna carne de berbec tânăr și care nu miroase. Totuşi, carnea 
de berbec nu se întrebuințează niciodată prea proaspătă şi se ţine cel puţin 
2-3 zile după ce animalul a fost tăiat, la un loc răcoros și bine aerisit, iar 
iarna se păstrează 5-6 zile. Se curăţă pulpa de pielițe şi mai ales de grăsime, 
care are un gust neplăcut. Se curăță, însă numai cu o oră înainte de 
pregătire. Pulpa pregătită pentru fript se împănează sau nu cu slănină şi 
usturoi, după gust. Se sărează şi se așază în tavă. Se ţine astfel o jumătate de 
oră, se dă apoi la cuptor, la foc potrivit. Cât stă la cuptor, se unge din când 
în când cu zeama din tavă, până se frăgezeşte, iar la sfârșit se unge cu 
untură. Când este gata, se taie felii, iar sosul se curăță de grăsime, se fierbe 
cu puţină apă şi se serveşte separat. Garnitura obişnuită la friptura de berbec 
este fasolea boabe sau. piureul de fasole. 


282. COTLETE DE BERBEC LA TIGAIE 


6 cotlete, 1 lingură untură, sare, piper. 


Se taie cotletele de grosimea degetului. Se curăţă de grăsime şi de pieliţa 
din lungul osului. Se bat mai ales pentru a li se da o formă. Se dă sare și 
piper. Se frig pe ambele părți în untură fierbinte. Se servesc cu garnitură de 
fasole boabe. 


283. COTLETE DE BERBEC LA GRATAR 
6 cotlete, 1 linguriţă ulei, sare, piper. 


Se taie cotletele şi se pregătesc ca mai sus (v. 282). Se ung cu ulei și se țin 
câteva minute. Se pun pe grătarul încins bine, se frig pe ambele părţi, se 
sărează când sunt aproape gata. Se servesc cu fasole boabe. 


CARNE DE PORC 


284. TOCANĂ DE PORC 


Se pregăteşte la fel ca tocana de vacă (v. 233). 


285. CARNE DE PURCEL CU VARZĂ 


Se pregăteşte la fel ca varza cu carne de vacă (y. 245 - 246). 


286. SARMALE CU CARNE DE PURCEL 
Vezi 221 - 222. 


287. VARZĂ ACRA CU COSTIŢA AFUMATĂ 


1 varză murată cam de 1 kg, 300 g costiță afumată, 3 linguri untură, 1 
linguriţă boia de ardei, 10 boabe piper, sare. 


Se taie o varză mare, murată, în felii. Dacă este prea acră, se spală într-o apă 
sau două şi se scurge bine. Se taie costita afumată cu şorici cu tot, în felii 
groase de un deget. Dacă slănina este prea sărată, se va ţine câtva timp în 
apă. Se aşază pe fundul cratiţei unsă cu grăsime un rând de felii de varză, 
apoi un rând de slănină, urmând aşa până se termină varza şi slănina. Se 
adaugă o ceașcă de apă şi untură. Această mâncare nu este gustoasă decât 
grasă și bine scăzută. Trebuie să fiarbă înăbuşit cel puţin trei ore. Când este 
aproape gata, se adaugă câteva boabe de piper şi, după gust, puţină boia de 
ardei. Dacă în timpul fiertului scade prea tare, se adaugă puţină apă. Este 
mult mai gustoasă încălzită a doua zi. Se răstoarnă ca o budincă. 


288. LINTE CU COSTIŢĂ AFUMATĂ 


500 g linte, 300 g costiță afumată, 1 ceapă, 1 căţel de usturoi, 1 lingură 
untură, 1 lingură bulion, 1 foaie de dafin, sare. 


Se alege lintea, se spală și se pune într-o cratiţă cu apă rece să fiarbă pe 
jumătate, în clocote mici. Se prăjește ușor, cu o lingură de untură, o ceapă 
tăiată mărunt şi se așază aceeaşi cratiţă cu lintea şi cu costiţa tăiată bucăți. 
Se lasă să fiarbă circa o oră la foc potrivit. Se adaugă puţin bulion de roșii, 
un fir de usturoi, o frunză de dafin sau o crenguţă de cimbru şi sare cât 


trebuie. Se acoperă, se dă la cuptor și se mai ţine un sfert de oră. Aceeași 
mâncare se poate pregăti şi cu fasole boabe. 


289. PULPĂ DE PORC LA CUPTOR 
2 kg pulpă, 1 linguriţă chimen, sare. 


Se sărează un but de porc (pulpa dinapoi) și se lasă să stea o jumătate de 
oră. Se aşază într-o tavă, se toamă 2-3 linguri de apă şi se presară cu puţin 
chimen. Se pune la cuptor, la foc potrivit. Se unge din când în când cu 
zeama din tavă. Dacă aceasta scade, se mai adaugă o lingură sau două de 
apă. Nu se pune untură la fript, carnea de porc fiind grasă. Trebuie bine 
friptă, altfel se digeră greu. Se ţine la cuptor cam două ore și jumătate. Se 
taie felii, se serveşte cu sosul din tavă, curăţit de grăsime şi strecurat, și cu 
cartofi prăjiți. Când purcelul este tânăr, se pune la fript cu șoriciul, acesta 
crestându-se în formă de pătrate mici, cu un cuţit ascuţit. Dacă în timpul 
friptului șoriciul se rumeneșşte prea tare, se acoperă cu o hârtie albă. Când 
friptura este gata, înainte de a o tăia, se desprind cu un cuţit pătratele de 
şorici rumenite. Se aşază pe aceeași farfurie cu fripura tăiată felii. 


290. COTLETE DE PURCEL LA GRĂTAR 
6 cotlete, 1 linguriţă de untură sau 1 felie slănină, sare. 


Se taie cotletele de grosimea degetului. Când sunt prea grase, se curăță de 
grăsime, se taie apoi bucăţile de oase dinspre șira spinării și se scurtează 
costițele dacă sunt prea lungi. Se dă sare şi se ţin așa o jumătate de oră. Se 
frig pe grătarul bine încins și uns cu puţină slănină crudă. Se servesc cu 
legume. 


291. FELII DE PARIZER PANE 


12 felii de parizer, 1 lingură făină, 1 ou, 2 linguri pesmet, 2 linguri untură 
(sau ulei). 

Se taie feliile de parizer potrivit de groase și se îndepărtează pielița 
dimprejur; se dau prin făină, prin ou bătut şi pesmet şi se rumenesc frumos 
în untură amestecată cu ulei. Se servesc cu cartofi. 


CREIER, LIMBĂ, FICAT, RINICHI 


292. CREIER FIERT 
2 creieri de vacă sau 3 creieri de vițel, 11 apă, 1 lingură otet, sare. 


Înainte de a fi curăţit, creierul trebuie ținut cel puţin o oră în apă rece, ca să 
iasă tot sângele și cheagurile care s-ar înnegri la fiert. Se schimbă apa odată 
sau de două ori. Se scoate, se curăță pielita de deasupra, încet ca să nu se 
sfărâme, se mai spală odată şi se pune la fiert în apă călduţă, cu sare și 
foarte puţin oţet. Se lasă să fiarbă în clocote mici 20 minute. Se scurge. Se 
serveşte fierbinte, întreg sau tăiat felii, cu unt topit și puţin rumenit, lămâie 
sau sos de roşii. 


293. SALATĂ DE CREIER 
Vezi 13. 


294. CREIER PANE 


1 creier de vacă sau 2 creieri de vițel, 1 lingură făină, 2 ouă, 2 linguri 
pesmet, 2 linguri unt sau untură, sare. 


Se fierb creierii ca mai sus (y. 292). Se lasă să se răcească în apa lor. Se 
scurg, se taie de grosimea degetului. Se dau prin făină, ou și pesmet şi se 
prăjesc în unt sau în untură fierbinte. Se servesc cu garnitură de mazăre 
boabe, cu fasole verde sau cu sos de roșii. Se poate pregăti pane şi creierul 
nefiert. 


295. CREIER CU ROȘII LA CUPTOR 


1 creier de vacă sau 2 creieri de vițel, 150 g ciuperci, 4 roșii frumoase, 2 
linguri unt, 1 lingură pesmet, 1 lingură brânză rasă, sare. 


Se curăţă creierul și se fierbe (v. 292). Se taie felii subţiri. Se curăță de 
asemenea câteva ciuperci, se taie felii şi se înăbușă în unt. Se pune sare. Se 
unge cu unt o formă rezistentă la foc, se aşază un rând de felii de creier, un 
rând de roşii tăiate felii subțiri şi fără coajă, un rând de ciuperci și din nou 
un rând de creier. Se toarnă deasupra unt topit, se presară pesmet și brânză 
rasă şi se dă la cuptor. Se ține până se rumenește. 


296. LIMBĂ RASOL 


1 limbă cam de 1 kg, 3 l apă, 2 cepe, 1 pătrunjel, 10 boabe piper, 1 foaie de 
dafin, sare. 


Se spală limba în mai multe ape, frecând-o cu puţin mălai pentru a se lua 
toată murdăria dintre pori. Se scoate gâtlejul şi se ţine limba cel puţin o oră 
în apă rece, înainte de a fi pregătită. Se pune la fiert într-o oală cu apă rece. 
Când începe să dea în clocot, se ia spuma, se adaugă zarzavatul, foaia de 
dafin, sare, piper, se acoperă şi se lasă să fiarbă potolit timp de trei ore 
(limba de vițel şi cea de purcel fierb mai repede). Se curăţă fierbinte de 
piele, începând de la vârf, trăgând ușor și ajutându-ne cu un cuţit mic. Se 
serveşte fierbinte cu sos de hrean, de roşii sau cu alt sos. Zeama în care a 
fiert poate servi la pregătirea unei supe de zarzavat. 


297. LIMBĂ CU SOS DE SMÂNTÂNĂ 


Aceleași cantități ca mai sus, în plus 1 ceapă, 1 lingură unt, 1 linguriţă 
făină, 1 ceașcă smântână, sare. 


Se fierbe limba ca mai sus (y. 296), se curătă de pieliță, se taie felii şi se 
aşază în cratiţă. Se prăjeşte în unt o ceapă tăiată mărunt. Când ceapa a 
început să se îngălbenească, se adaugă făina. Se stinge cu o ceașcă din 
zeama în care a fiert limba, se face un sos potrivit de gros, se adaugă 
smântâna, se toarnă peste limbă și se lasă să mai fiarbă 10 minute la foc 
mic. 


298. LIMBĂ CU SOS DE ROŞII 


Aceleaşi cantități ca la “Limba rasol”, în plus 1 ceapă, 1 lingură unt, 1 
linguriţă făină, 2 linguri bulion, 1 linguriţă zahăr, sare. 


Se fierbe limba și se pregăteşte sosul ca pentru “Limbă cu sos de smântână” 
înlocuind smântâna cu bulion de roșii și adăugând o linguriţă de zahăr. 


299. LIMBĂ RECE CU MĂSLINE 

Aceleaşi cantităţi ca la “Limbă rasol”, în plus 2 linguri ulei, 2 cepe, 1 
linguriţă făină, 2 linguri bulion, 1 păhărel de vin, 200 g măsline, sare. 

Se pregătește la fel ca limba cu sos de smântână, înlocuind untura cu ulei, 
smântâna cu bulion, iar la ultimele clocote se adaugă măslinele spălate și 


fierte cinci minute în apă. Se serveşte rece. 


300. LIMBĂ UMPLUTĂ 


Aceleași cantităţi ca la “Limba rasol”, în plus 1 felie de pâine, 1 ou (sau 1 
lingură făină), 1 linguriţă de verdeață tocată, sare, piper, 1 Y lingură unt sau 
untură, 1 lingură făină, 2 linguri smântână. 


Se fierbe limba. Se curăță de piele și se taie grăsimea și carnea dinspre 
gâtlej, astfel încât să capete o formă. Se desface limba în lungime, în două, 
cu un cuţit, se scoate puţină carne dinăuntru, se dă prin mașină împreună cu 
grăsimea, cu camea scoasă de la gâtlej şi cu miezul de la o felie de pâine 
muiat în lapte şi bine stors. Se adaugă un ou, sare, piper și verdeață tocată. 
Se umple limba și se leagă cu aţă ca să nu iasă umplutura. Se pune într-o 
tavă la cuptor, cu o lingură de unt, și se toarnă deasupra, din când în când, 
câte puţin din zeama în care a fiert limba. Se ţine astfel să fiarbă înăbușit 
încă o jumătate de oră. Separat se prăjește ușor Y lingură făină în tot atâta 
unt. Se stinge cu o ceașcă de zeamă în care a fiert limba. Se amestecă 
smântâna. Se face un sos nu prea gros, care se toarnă peste limbă. Se lasă să 
dea împreună câteva clocote. Înainte de a servi se scot aţele. Se taie limba 
felii şi se așază pe farfurie astfel, încât să pară întreagă. Se servește 
fierbinte. 


301. LIMBĂ PANE 


Aceleaşi cantităţi ca la “Limba rasol”, în plus 1 lingură făină, 2 ouă, 2 
linguri pesmet, 2 linguri untură. 

Se fierbe limba, se curăță de piele şi se taie felii subțiri, Se dau prin făină, 
ou şi pesmet și se prăjesc la fel ca şnițelul vienez (y. 265). 


302. FICAT DE VIŢEL ÎNĂBUȘIT 


750 g ficat, 50 g slănină, 1 lingură unt, 1 lingură făină, 1 păhărel de vin, 1 
lingură bulion (sau 4 roșii), 2 cești zeamă de carne, sare, piper, foaie de 
dafin, 1 fir de pătrunjel verde, 1 fir de cimbru. 


Se curăţă ficatul de pielita de deasupra. Se împănează cu câteva bucățele de 
slănină. Se freacă cu puţin piper. Sare se pune numai la urmă, când ficatul 
este gata, deoarece altfel se întăreşte la foc. Se şterge cu o cârpă curată 
uscată, se pune într-o cratiţă cu jumătate lingură de unt să se prăjească pe 


ambele părți câteva minute, la foc iute. Separat se rumenește o lingură de 
făină cu jumătate lingură de unt, se stinge cu zeamă de carne amestecată cu 
vin, în care se pun o frunză de dafin, un fir de cimbru și unul de pătrunjel. 
Se adaugă o lingură de bulion sau roşii tăiate în două și fără seminţe. După 
ce a fiert totul împreună se toarnă peste ficat și se pune deasupra o foaie de 
hârtie unsă cu unt. Se acoperă și se fierbe înăbuşit la foc mic. Când este 
gata, se aşază ficatul pe farfurie, se taie felii, iar sosul curăţit de grăsime se 
trece prin sită, se potriveşte de sare și se toarnă deasupra. 


303. BUDINCĂ DE FICAT 


500 g ficat, 2 chifle, 1 ceapă mică, 150 g unt proaspăt, 2 ouă, sare, piper, 1 
linguriţă de verdeață tocată, 2 linguri unt topit, 1 lingură pesmet. 


Se curăță ficatul de pielițe și de vine. Se dă de două ori prin mașină, 
împreună cu două chifle muiate în lapte și bine stoarse și o ceapă tocată 
mărunt și rumenită în unt. Se freacă untul proaspăt până se face spumă și se 
adaugă două gălbenușuri. Se amestecă totul împreună cu ficatul şi se freacă 
bine câtva timp. Se adaugă sare, piper, frunză de pătrunjel tocată şi, după 
gust, un praf de enibahar sau magheran. La sfârșit se adaugă albușul bătut 
spumă. Se unge o formă cu unt, se presară cu pesmet fin, se toamă 
compoziţia şi se coace la foc potrivit. Se răstoarnă, se servește cu sos de 
roşii sau de ciuperci. 


304. ROȘII UMPLUTE CU FICAT 


12 roşii frumoase, 250 g ficat, 3 chifle, 1 ceapă mică, 2 ouă, 50 g unt 
proaspăt, 2 linguri unt topit, sare, piper, 2 linguri smântână. 


Se aleg roșii netede, frumoase, se taie capacul şi se scobesc înăuntru. 
Ficatul se taie felii și se prăjeşte uşor în unt. Se trece apoi prin mașina de 
tocat împreună cu trei chifle muiate bine în lapte şi stoarse. În untul rămas 
de la ficat se prăjeşte o ceapă tăiată mărunt, se amestecă cu tocătura, la care 
se mai adaugă gălbenuşurile,untul proaspăt, albușurile bătute spumă, sare și 
piper după gust. Cu această tocătură se umplu roşiile, se aşază în cratiţă, 
peste fiecare roşie se pune o bucăţică de unt și se dă la cuptor, la foc bun. 
Miezul scos din roșii se fierbe, se trece prin sită şi se toarnă peste roșii, 
după ce acestea s-au rumenit puţin. Înainte de a servi se adaugă 2-3 linguri 
de smântână. 


305. FICAT PRĂJIT ÎN TIGAIE 
750 g ficat, 1 lingură făină, 1 praf de piper, 2 linguri unt sau untură. 


Ficatul pentru prăjit nu trebuie spălat înainte, cel mult se poate ţine un sfert 
de oră în lapte și apoi uscat bine într-o cârpă curată. Se taie în felii cât mai 
egale ca grosime, pentru ca să fie pătrunse egal de căldură. Se presară cu 
puţin piper, se dau prin făină şi se prăjesc în unt sau în untură fierbinte. Se 
țin 10 minute, se întorc cu o furculiță fără să fie împunse, pentru ca să nu 
iasă mustul. Ficatul nu este bun prea fript; cu cât se ține mai mult la foc, cu 
atât pierde din gust şi din frăgezime. Când este aproape gata, se sărează. Se 
serveşte pe farfurii calde, cu legume și cu un sos, după gust. 


306. FICAT LA GRĂTAR 


750 g ficat, 50 g unt proaspăt, 1 praf de piper, 1 linguriţă pătrunjel tocat, 1⁄2 
lingură unt topit. 


Se curăţă ficatul și se taie felii cât mai egale ca grosime. Se presară cu puţin 
piper, se ung cu unt şi se pun la fript pe grătarul încins, la foc potrivit, 
ținându-se 10-15 minute. În acest timp se mai ung odată și se întorc de două 
ori pe o parte şi pe alta. Se sărează. Ficatul prea fript pierde din gust şi din 
frăgezime. Trebuie servit imediat. Când este gata, se aşază pe o farfurie 
fierbinte, se pune pe fiecare felie de ficat o bucăţică mică de unt proaspăt cu 
puţină verdeață. Se serveşte cu garnitură de legume și salată. 


307. FRIGĂRUI DE FICAT 
750 g ficat, 1 lingură unt, 1 linguriţă ulei, 100 g slănină, 1 praf de piper. 


Se curăţă ficatul, se taie în felii de grosimea degetului, iar fiecare felie în 
pătrate de circa 3 cm. Se dă puţin piper. Se înfierbântă o lingură de unt cu o 
linguriţă de ulei și se pune ficatul numai o clipă până începe să se 
rumenească pe ambele părți. Se dă la o parte şi se pun câte patru bucăţi pe o 
frigare mică, alternând cu felii de slănină. Se înfierbântă grătarul și se așază 
frigăruile. Se frig 15 minute pe foc potrivit. Se sărează când sunt aproape 
gata. Se servesc cu legume şi salată. 


308. MÂNCARE DE RINICHI 


6 rinichi de purcel, sau 2 rinichi de vițel, sau 1 rinichi de vacă, 3 cepe 
mijlocii, 2 linguri unt sau untură, 1 linguriţă făină, 1 ceașcă zeamă de carne 
sau apă, 1 linguriţă bulion, 1 păhărel de vin, sare, piper. 


Se curăţă rinichii de pieliță, se spală în mai multe ape, se taie în două în 
lungime, se scoate grăsimea din mijloc, deoarece dă miros greu rinichiului. 
Cu cât rinichiul este de la un animal mai bătrân, cu atât trebuie curățit mai 
atent ca să nu miroasă. Fiecare jumătate se taie în curmeziș, în felii de 5-6 
milimetri. Rinichiul de vacă, după ce este tăiat felii, se opăreşte cu apă 
clocotită şi se scurge bine. Apoi se spală cu apă amestecată cu oţet. Înainte 
de a fi pus pe foc, trebuie uscat cu un şervet. 


Se taie mărunt ceapa şi se prăjeşte cu o lingură de untură. Când începe să se 
îngălbenească, se adaugă făina şi se amestecă până când începe să se 
rumenească. Se stinge cu zeamă de carne, se adaugă puţin bulion de roşii 
sau boia de ardei, sare şi piper. Se lasă să fiarbă 10 minute. Într-o tigaie se 
înfierbântă 1⁄2 lingură de untură, se pun feliile de rinichi bine şterse şi se țin 
atât, cât să capete culoare, dar nu să se rumenească. În câteva minute sunt 
gata. Se pun în cratiţă cu sos, se adaugă vinul. Se țin câteva minute pe 
mașină fără să fiarbă, până ce totul s-a încălzit bine şi rinichii s-au îmbibat 
cu sos. Rinichii nu trebuie ținuți niciodată mult la foc. Cu cât fierb mai 
mult, cu atât se întăresc. 


309. MÂNCARE DE RINICHI CU CREIER 


1 rinichi de vițel, 1 creier de vițel, pentru rest aceleași cantităţi ca mai sus 
(v. 308). 


Se curăţă rinichiul ca mai sus, se taie felii. Se curăță de asemenea un creier 
de vițel, se spală şi se ţine 10 minute în apă clocotită, se scurge bine și se 
taie în bucăţi de 3-4 cm. Se face un sos ca mai sus, se lasă să fiarbă. Se 
înfierbântă 1⁄2 lingură de untură, se pun feliile de creier și de rinichi, bine 
scurse, se întorc pe ambele părți până capătă culoare. Se scot cu lingura cu 
găuri, se pun în sos, se țin câteva minute pe marginea mașinii, fără să fiarbă. 
Mâncarea se serveşte fierbinte. 


310. MÂNCARE DE RINICHI CU CIUPERCI 


1 rinichi de vițel, 250 g ciuperci, pentru rest aceleași cantităţi ca la 
“Mâncare de rinichi”. 


Se pregătesc atât rinichii, cât şi sosul, ca pentru mâncarea de rinichi. 
Ciupercile se curăță, se spală și se taie felii. Se înăbușă cu puţin unt. Se pun 
în sos cu câteva minute înaintea rinichiului. Se ţin pe marginea mașinii să se 
înfierbânte fără să fiarbă. Se serveşte fierbinte, cu felii mici de pâine prăjite 
în unt. 


311. CIULAMA DE RINICHI 


1 rinichi de vacă sau 2 rinichi de vițel, 2 linguri unt, 1 lingură făină, 2 cești 
zeamă de came, sare, piper. 


Se face un sos alb de făină, prăjind ușor o lingură de făină într-o lingură de 
unt, și se stinge cu zeamă de carne. Se potrivește de sare și de piper. Se lasă 
să fiarbă încet, pe marginea maşinii, 20 de minute, adăugând, dacă este 
necesar, câte puţină zeama de carne, până ce sosul se leagă ca o smântână 
subțire. 


Se curăţă rinichiul aşa cum s-a arătat la mâncarea de rinichi. Se taie felii 
subțiri și se pun la foc într-o tigaie cu o lingură de unt. Nu se sărează. Se ţin 
numai câteva clipe, până capătă culoare, fără să se rumenească. Se aşază 
feliile de rinichi în cratiţă cu sosul de făină și se lasă să dea împreună un 
singur clocot. Se serveşte mâncarea foarte fierbinte. 


312. RINICHI FRIPŢI, CU SOS DE MUȘIAR 


2 rinichi de vițel, 1 lingură unt topit, 50 g unt proaspăt, 1 păhărel vin, 1 
linguriţă muştar, 1 linguriţă pătrunjel verde tocat, 1 linguriţă zeamă de 
lămâie, sare, piper. 


Se curăţă de pielițe doi rinichi de vițel, se spală şi se usucă cu o cârpă. Se 
lasă întregi. Se înfierbântă într-o tavâ o lingură bună de unt şi se pun rinichii 
să se rumenească la foc iute, pe ambele părți. Se sărează. Se pot pune și în 
cuptor, dacă acesta este bine încins. Se ţin circa 20 minute, astfel încât 
rinichii să nu fie nici prea fripţi, nici în sânge. Se scot pe o farfurie fierbinte, 
se taie iute felii subţiri și se acoperă cu altă farfurie fierbinte. Se ţin la cald, 
dar numai câteva minute, până ce se pregătește sosul. Din timp se pregătesc 
la îndemână vinul, mușştarul subțiat cu puţin vin, 2-3 bucățele de unt 
proaspăt cât o nucă, o linguriţă de pătrunjel verde tocat, o linguriţă de 


zeamă de lămâie. După ce s-a scos rinichiul, se toamă în tavă vinul și se 
lasă să dea câteva clocote, în timp ce se taie rinichiul. Se adaugă în sos 
muştar, unt, pătrunjel, lămâie, sare, piper. Nu trebuie să fiarbă. Se toarnă 
peste rinichi. Se serveşte fierbinte, cu bucățele de pâine prăjită în unt. 


313. RINICHI PRĂJIŢI 
2 rinichi de vițel, 1 lingură untură, sare, 12 feliuţe de pâine, 1 lingură unt. 


Se curăţă rinichii, se taie felii destul de subțiri. Se înfierbântă o lingură de 
untură. Se usucă bine rinichii cu o cârpă şi se pun să se rumenească pe 
amândouă părţile 15 minute. Nu trebuie uscați, pentru a nu-și pierde din 
frăgezime. Când sunt aproape gata, se sărează. Se servesc fierbinţi, cu felii 
de franzelă prăjită în unt. 


314. FRIGĂRUI DE RINICHI DE PURCEL 

6 rinichi de purcel, 50 g unt proaspăt, 1 linguriţă pătrunjel verde tocat, sare, 
piper. 

Se curăţă rinichii fără să se scoată grăsimea care îi învelește. Se taie în două 
în lungime, jumătăţile nu se desprind însă de tot. Se opăresc și se usucă bine 
cu o cârpă. Se înfig pe frigărui de lemn sau de metal. Se ung cu unt şi se 
frig pe grătar la foc bun. Se scot de pe frigărui, iar pe fiecare rinichi se pune 
câte puţin unt, care a fost amestecat, fără să fie frecat spumă, cu un praf de 
sare, piper și puţin pătrunjel tocat. Se servesc fierbinţi, cu legume și salată. 


315. UGER PANE 


500 g uger, 2 l apă, 1 ceapă, 1 frunză de dafin, 5 boabe piper, sare, 1 lingură 
făină, 2 ouă, 2 linguri pesmet, 2 linguri untură. 


Se fierbe ugerul până se frăgezește, în apă cu sare, o ceapă, frunză de dafin, 
şi piper. După ce s-a răcorit puţin, se taie ugerul în felii foarte subţiri, care 
se bat în făină, apoi în ou și în pesmet și se prăjesc frumos în untură 
fierbinte. Se serveşte cu cartofi, mazăre, fasole etc. 


MÂNCĂRI ȘI FRIPTURI DE PASĂRE 


316. PUI CU MAZĂRE VERDE 


1 pui mare, 750 g mazăre boabe, verde, 1 lingură unt, 1 linguriţă făină, 1 
linguriţă zahăr, sare, 1 linguriţă mărar verde, tocat. 


Puiul curăţit se spală în mai multe ape şi se taie în şase sau opt bucăţi 
potrivite. Se înfierbântă untul şi se prăjesc ușor bucăţile de pui bine scurse 
de apă. Nu trebuie să se rumenească, ci să se îngălbenească frumos pe toate 
părțile. Se adaugă făina și când și aceasta este puţin îngălbenită, se pun 2-3 
linguri de apă şi mazărea boabe. Se lasă să fiarbă înăbușit, la foc potrivit. 
Când mazărea este pe jumătate fiartă, se pun sarea şi zahărul. Dacă între 
timp mâncarea scade prea tare, se mai adaugă câte o lingură de apă. Când 
este aproape gata, se pune mărar verde tocat fin. 


317. PUI CU MAZĂRE PĂSTĂI 


1 pui mare, 1 kg mazăre păstăi verzi, 1 ceapă mică, 1 linguriţă făină, 1 
linguriţă zahăr, 1 linguriţă bulion, 1 lingură unt sau untură, sare. 


Se curăţă păstăile de mazăre ca și fasolea verde, se spală. Se prăjesc uşor 
bucăţile de pui în unt ca mai sus (y. 316), adăugând o ceapă dată prin 
răzătoare, făina şi la sfârşit păstăile de mazăre. Se mișcă cratita din când în 
când, ca să nu se ardă pe fund, sau se dă ușor cu o lingură de lemn. După ce 
au început şi păstăile să se moaie, se adaugă câte puţină apă, să fiarbă 
înăbuşit o jumătate de oră. Nu trebuie.să fiarbă prea mult, pentru ca să nu se 
sfărâme nici puiul, nici păstăile. Când este aproape gata, se adaugă sare, 
zahăr şi bulion. Se ţine la cuptor o jumătate de oră înainte de a fi dată la 
masă. Se poate servi şi cu smântână. 


318. PUI CU FASOLE VERDE 


1 pui mare, 1 kg fasole verde, 1 ceapă mica, 1 linguriţă făină, 1 linguriţă 
bulion, 1 lingură unt sau untură, 1 linguriţă pătrunjel verde, tocat, sare. 


Se prăjesc uşor bucăţile de pui în unt sau în untură, se adaugă o ceapă dată 
pe răzătoare și făina. Se curăţă fasolea. Dacă puiul este foarte tânăr, fasolea 
se fierbe separat, se scurge de apă atât cât trebuie pentru ca mâncarea să 
aibă sos. Se acoperă, se dă la cuptor o jumătate de oră. Dacă puiul este mai 
mare și nu prea fraged, se aşază fasolea crudă peste puiul înăbuşit cu unt, se 


toarnă o ceaşcă bună de apă sau de zeamă de carne și se lasă să fiarbă 
acoperit. Dacă scade prea mult, se mai adaugă apă. Se pune bulion și 
verdeață tocată. 


Aceeași mâncare se poate face fără ceapă, iar când este gata, se adaugă 2-3 
linguri de smântână. 


319. PUI CU BAME 
1 pui mare, pentru rest aceleași cantităţi ca la “Bame cu carne” (y. 240). 


Se prăjesc uşor bucăţile de pui în unt sau în untură, se adaugă o ceapă tocată 
şi un praf de sare. Se pregătesc bamele ca pentru “Bame cu carne”. Se pun 
în cratiţă cu bucăţile de pui, se adaugă sare, bulion sau roșii tăiate în două și 
fără seminţe, şi 2-3 linguri de apă. Se lasă să fiarbă înăbuşit. 


320. PUI CU DOVLECEI 
1 pui mare, pentru rest aceleași cantităţi ca la “Viţel cu dovlecei” (v. 258). 


Se prăjesc uşor bucăţile de pui în unt sau în untură, cu o ceapă tăiată mărunt 
şi făină. Se rad dovleceii, se taie în bucăţi potrivite, iar dacă sunt în floare, 
se lasă întregi. Se pun în cratiţă cu bucăţile de pui, se lasă să se rumenească 
circa un sfert de oră, se adaugă apoi câteva linguri de apă și se fierb 
înăbuşit. Se pune sare. După gust se pot adăuga 2-3 linguri de smântână 
înainte de a servi la masă. 


321. PUI CU CONOPIDĂ 


1 pui mare, 2 conopide mijlocii, 1 ceapă, 1 lingură unt sau untură, 1 lingură 
făină, 2 linguri smântână, sare. 


Se prăjesc uşor bucăţile de pui cu unt și cu o ceapă rasă, se aşază în cratiţă. 
Se fierbe în apă cu sare, conopidă curăţită şi desfăcută în buchete mici. Nu 
se fierbe prea tare, pentru a nu se sfărâma. Se scurge bine de apă, se pune în 
cratiţă cu puiul. Se face separat un rântaş alb din unt şi făină. Se stinge cu 
zeamă de carne sau cu apa în care a fiert conopida. Se amestecă cu 
smântâna şi se toarnă peste pui. Se potriveşte de sare. Se lasă să fiarbă la 
foc mic un sfert de oră. Sosul nu trebuie să fie prea gros. Dacă scade, se 
poate subția cu 2- 3 linguri de zeamă de la conopidă. După gust se poate 
adăuga în sos puţină zeamă de lămâie. 


322. PUI CU CIUPERCI 


1 pui mare, 500 g ciuperci, 1 ceapă, 1 linguriţă făină, 2 linguri unt sau 
untură, 2 linguri smântână, sare. 


Se prăjesc ușor bucăţile de pui într-o cratiţă cu o lingură de unt și o ceapă 
rasă. Se adaugă făina. Separat se înfierbântă o lingură de unt în care se pun 
ciupercile spălate şi tăiate felii subţiri. Se amestecă să nu se ardă și se ţin pe 
maşină până ce ciupercile şi-au lăsat toată apa. Se fierb un sfert de oră, se 
aşază în cratița cu puiul, se sărează. Se acoperă și se dau o jumătate de oră 
la cuptor. Se face sosul potrivit de scăzut. Cine doreşte poate adăuga, cu 
cinci minute înainte de a servi, două linguri de smântână. 


323. PUI CU ROȘII 


1 pui mare, 1 kg roșii, 1 lingură unt sau untură, 2 cepe, 1 linguriţă făină, 
sare. 


Se înăbușă bucăţile de pui într-o cratiţă cu unt. Separat se prăjeşte în untură 
ceapa tăiată mărunt, se adaugă făina și se toarnă totul peste pui în cratiţă. Se 
pun roșiile spălate și tăiate în două și sare. Se acoperă, se lasă să fiarbă 
înăbuşit, fără să se adauge apă, până ce roşiile sunt potrivit de fierte, fără să 
fie prea sfărâmate. 


324. PUI CU SMÂNTÂNĂ 


2 pui mijlocii, 1 lingură unt, 1 ceaşcă smântână, 1 linguriţă făină, 1 linguriţă 
mărar tocat, sare. 


Se înăbușă în unt bucăţile de pui. Se pune sare. Se adaugă câte puţină apă și 
se lasă să dea câteva clocote. Se pune smântâna, în care s-a amestecat 
puţină făină. Se lasă să fiarbă la foc mic. Când se face economie de 
smântână, se prăjeşte uşor o jumătate lingură de unt cu tot atâta făină și se 
stinge cu apă. Se lasă să dea câteva clocote pentru a se obţine un sos nu prea 
gros. Se adaugă 1-2 linguri de smântână. Se toarnă peste pui. Când este 
aproape gata, se adaugă puţin mărar tocat. 


325. CIULAMA DE PUI 


2 pui mijlocii, 1 | apă, 1 morcov, 1 ceapă, 1 pătrunjel, 1 lingură unt, 1 
lingură făină, sare. 

Se pregătește la fel cu ciulamaua de vițel (y. 259), cu deosebire că puiul se 
fierbe mai puţin decât carnea de vițel. 


326. PAPRICAȘ DE PUI 
2 pui mijlocii, 2 cepe, 1 lingură untură, 1 linguriţă făină, 1 linguriţă paprica. 


Se taie puiul bucăţi, se rumenește într-o tigaie cu puţină untură. Se prăjeşte 
separat în untură ceapa rasă, se adaugă făina şi o linguriţă de paprica sau 
boia de ardei. Se stinge cu o ceașcă de apă. Se face un sos potrivit de gros, 
în care se aşază bucăţile rumenite de pui. Se dă la cuptor o jumătate de oră. 
Se serveşte cu găluşte de făină (v. 234). 


327. PILAF DE PUI 


1 pui mare, 1 l apă, 1 ceapă, 1⁄2 ceaşcă orez, 2 linguri unt topit, unt proaspăt 
cât o nucă, sare. 


Puiul tăiat bucăţi se fierbe în apă cu o ceapă și puţină sare. Bucăţile de pui 
trebuie să fie acoperite de apă. Se fierbe la foc mic. Se ia spuma. Puiul nu 
trebuie să fie prea fiert. Se alege orezul, se spală şi apoi se usucă într-o 
cârpă. într-o cratiţă se înfierbântă untul şi se prăjeşte uşor orezul. Se toarnă 
trei cești din zeama în care a fiert puiul, bine limpezită, se așază bucăţile de 
pui, se acoperă şi se dă la cuptor, la foc mic, 20-25 de minute. Nu se umblă 
cu lingura în pilaf. Înainte de a servi, se pune peste pilaf puţin unt proaspăt, 
tăiat în bucățele foarte mici, ca să se topească repede. 


328. ANGHEMAHI DE PUI 


2 pui mijlocii, 1 l apă, 1 ceapă, 1 lingură unt, 1⁄2 lingură făină, 6 felii de 
lămâie, sare. 


Se fierb bucăţile de pui la fel ca pentru pilaf. Se face separat un rântaş alb 
dintr-o lingură de unt cu o jumătate lingură de făină. Se stinge cu zeama în 
care au fiert puii, foarte bine limpezită. Se face un sos mult mai subţire 
decât cel pentru ciulama. Se toarnă sosul peste pui, după ce s-a îndepărtat 
ceapa. Se adaugă câteva felii subțiri de lămâie, fără sâmburi, se potrivește 
de sare și se lasă să dea împreună un clocot. Se serveşte foarte fierbinte. Se 
poate pregăti și cu bucăţile de pui prăjite. 


329. MÂNCARE DE PUI CU MĂSLINE 


1 pui mare, 2 linguri ulei, 4 felii de pâine, 4 roșii, 150 g ciuperci, 100 g 
măsline, 1 linguriţă făină, 1 căţel usturoi, 1 păhărel de vin, sare. 


Se taie puiul în bucăţi potrivite. Se sărează şi se prăjeşte în ulei. Se scoate 
într-o cratiţă şi se ţine la cald. În uleiul în care s-au rumenit bucăţile de pui, 
se prăjește pâinea tăiată în cuburi mici egale. Se păstrează și acestea la cald, 
în aceeași tigaie se pun roşiile curăţite de pielițe și de seminţe, făina şi un 
căţel de usturoi bine sfărâmat. Când roşiile încep să scadă, se adaugă vinul 
şi tot atâta zeamă în care au fiert ciupercile. Se face un sos potrivit de 
scăzut, se gustă de sărat. Se pun în cratița cu puiul ciupercile fierte și bine 
scăzute şi măslinele spălate şi de asemenea fierte câteva minute în apă și 
înăbuşite. Deasupra se toarnă sosul, se ţine pe marginea mașinii până ce se 
încălzeşte, fără să fiarbă. Se așază mâncarea în farfurie, iar împrejur se pun 
cuburile mici de pâine prăjită. 


330. PUI CU CIUPERCI ȘI CU ARPAGIC 


1 pui mare, 1 l apă, zarzavat de supă, cimbru, frunză de pătrunjel, foaie de 
dafin, 2 linguri unt, 150 g arpagic, 150 g ciuperci, 1 lingură făină, 1 
gălbenuș, 1 lingură smântână, 1 linguriţă zeamă de lămâie, sare, piper. 


Se pun bucăţile de pui la fiert. Se adaugă o ceapă, un morcov, mirodeniile și 
sarea. Se lasă să fiarbă înăbușit. Separat se înăbușă într-o cratiţă, cu puţin 
unt și câteva linguri de apă, arpagicul curăţit și ciupercile. Când puiul este 
destul de fiert, se face un rântaș dintr-o lingură de făină și o lingură de unt, 
se stinge cu zeama strecurată de la pui. Se lasă să fiarbă circa 20 de minute. 
La sfârșit se bate sosul cu un gălbenuș, se adaugă smântâna, zeama de 
lămâie și puţin piper. Se așază puiul într-o cratiţă, fără zarzavat şi mirodenii, 
se pun ciupercile şi arpagicul bine scăzute, iar deasupra se toamă sosul. Se 
ține totul la cald în altă cratiţă cu apă fierbinte. 


331. PUI LA TAVĂ 
2 pui mijlocii, 1 lingură unt, sare. 


Se curăţă puii, se spală și se sărează. Se pun într-o tavă potrivită, cu puţin 
unt. Se dau la cuptor și se ung din când în când cu unt. Când sunt aproape 
gata, nu se mai ung, ca să se rumenească frumos deasupra. Se servesc cu 


cartofi şi cu salată. Sosul din tavă se lasă să mai fiarbă cu o lingură de apă, 
se strecoară şi se serveşte în sosieră. 


332. PUI RUMENIŢI ÎN TIGAIE 
2 pui mijlocii, 1 lingură unt, sare. 


Se curăţă puii, se taie în bucăţi şi se sărează. Se pun bucăţile în unt sau în 
untură fierbinte și se rumenesc frumos pe toate părţile. Se servesc cu 
garnitură de legume. 


333. PUI PANE 
2 pui mici, 1 lingură făină, 2 ouă, 2 linguri pesmet, sare, 2 linguri untură. 


Se prăjesc bucăţile de pui la fel ca şniţelul vienez (y. 265). 


334. PUI LA FRIGARE 


Puii curăţaţi şi săraţi sunt puşi în frigare. Se leagă bine cu sfoară, pentru a 
nu se învârti în jurul frigării. Când jarul este încins, se pune frigarea la foc 
şi se învârtesc puii să nu se ardă. Se ung mereu cu unt și cu puţină apă, cu o 
pană. Când sunt aproape gata, nu se mai ung, ca să se rumenească frumos 
deasupra. Se desface aţa, se taie puii în două şi se servesc cu cartofi prăjiţi 
şi cu salată sau castraveți muraţi. După gust, se pot unge puii cu zeamă de 
mujdei de usturoi de 2-3 ori în timpul friptului. 


335. GĂINĂ RASOL 
1 găină de circa 1 kg, 4 l apă, zarzavat de supă, sare. 


Se alege o găină grasă, se curăță, se spală și se pune la fiert în apă fierbinte. 
Se ia spuma, se sărează şi se adaugă tot zarzavatul ca pentru supă (v. 68). 
Trebuie să fiarbă cel puţin 2-3 ore, după cât este de bătrână. Se taie, se 
aşază pe farfurie, se serveşte cu catofi fierți şi cu sos, la fel ca rasolul de 
vacă. De obicei se serveşte însă cu mujdei de usturoi. 


336. MÂNCĂRI DE GĂINĂ 


Toate mâncările de pui cu sos şi zarzavat se pot face şi din găină, cu 
deosebire că trebuie ţinute la foc mai multă vreme pentru a se frăgezi 
carnea. Găina pentru pilaf trebuie bine fiartă, iar găina friptă trebuie 


frăgezită, înăbuşind-o la început cu 2-3 linguri de apă într-o cratiţă. Se frige 
apoi ca şi puiul. 


337. OSTROPEL DE RAŢĂ 


1 rață mijlocie, 1 lingură untură, 3 cepe, 1⁄2 lingură făină, 1 lingură bulion, 2 
căţei de usturoi, sare, 10 boabe piper, 1 foaie de dafin, 2 linguri oţet de vin. 


Se curăţă rața, se taie bucăţi, se sărează și se înăbușă într-o cratiţă cu puţină 
untură. Dacă rața este grasă, se pune fără untură în cratiţă, deoarece lasă 
singură grăsime. Se lasă să se rumenească. Se adaugă cepele tăiate felii 
subțiri, făina și se amestecă până începe să se rumenească. Se stinge cu 
puţină apă. Se mai adaugă o lingură de bulion, usturoiul, sarea, piperul, o 
frunză de dafin. Se toarnă sosul peste carne, se lasă să fiarbă până ce rața 
este destul de fragedă. Când este aproape gata, se adaugă oţetul. Se lasă să 
mai dea un clocot. Sosul trebuie să fie potrivit de scăzut. La fel se face şi 
ostropelul de gâscă sau de găină. 


338. RAŢĂ CU MĂSLINE 


1 rață mijlocie, 1 lingură untură, 4 cepe, 1 linguriţă făină, 1 lingură bulion, 
200 g măsline, sare. 


Se prăjesc bucăţile de rață cu o jumătate lingură de untură (dacă rața este 
grasă, se pune fără untură în cratiţă, deoarece lasă singură grăsime). Se 
adaugă câte puţină apă şi se lasă să fiarbă înăbușit. Se taie ceapa felii subțiri 
şi se rumenește cu o jumătate lingură untură. Se adaugă făina, se stinge cu 
puţină apă. Se toarnă sosul în cratita cu carne. Se potriveşte de sare, se lasă 
să fiarbă înăbușit la foc potrivit. Se adaugă o lingură de bulion şi când rața 
este aproape fiartă, se pun măslinele fierte în apă, separat, 10 minute. Se 
lasă să mai dea câteva clocote. Aceeaşi mâncare se pregăteşte cu ulei și se 
serveşte rece. La fel se pregătește şi gâsca cu măsline. 


339. RAŢĂ CU VARZĂ 
1 rață mijlocie, pentru rest aceleași cantităţi ca în “Carne cu varză”. 


Se pregătește la fel ca mâncarea de carne cu varză (y. 245 - 246). 


340. BOBOC DE RAŢĂ PE VARZĂ 


1 boboc mare de rață, 1 varză frumoasă, 2 linguri untură, 1 linguriţă boia 
sau 1 lingură de bulion, 10 boabe piper, sare. 


Pentru friptură se alege totdeauna o rață tânără. Se curăță rața, se sărează și 
se pune întreagă într-o tavă cu puţină untură şi 2-3 linguri de apă. Se dă la 
cuptor și se unge mereu cu sosul din tavă. Se lasă să se frăgezească, dar să 
nu se frigă de tot. Se taie mărunt o varză frumoasă. Dacă varza este acră, se 
scurge bine de zeamă, ca să piardă din acreală. Se prăjeşte puţin cu o 
lingură de untură. Se potrivește de sare, se pune, după gust, puţină boia de 
ardei, iar la varza dulce, puţin bulion de roșii şi boabe de piper. Se pune 
varza în tava în care se frige rața, se așază rața deasupra și se dă la cuptor să 
se rumenească cât trebuie. 


341. RAŢĂ CU MAZĂRE BOABE 


1 rață mijlocie, 700 g mazăre boabe verde, 2 cești zeamă de came, 1 
linguriţă zahăr, 1 lingură unt, sare. 


Se fierbe mazărea boabe cu zeama de carne. Când este aproape fiartă, se 
adaugă sare, zahăr şi puţin unt. Se frige o rață tânără la tavă ca pentru rața 
pe varză. Când rața este friptă, se pune mazărea împrejur şi se mai lasă 
puţin la cuptor să se rumenească. 


342. GÂSCĂ CU CASTRAVEŢI 


1 kg carne de gâscă, 1 ceapă, 1 linguriţă făină, 6 castraveți mijlocii muraţi, 
16 linguriţă boia de ardei. 


Se taie dintr-o gâscă bucăţile potrivite pentru mâncare şi se aşază în cratiţă 
fără untură, deoarece gâsca lasă singură grăsime. Când încep să se 
rumenească, se adaugă o ceapă tăiată mărunt, se amestecă până se 
îngălbeneşte și se presară făina. Se toarnă câte puţină apă și se lasă să fiarbă 
înăbuşit, până ce se frăgezeşte gâsca. Dacă scade, se mai adaugă câte puţină 
apă. Se spală castraveţii în mai multe ape, se curăţă sau nu de coajă, după 
dorinţă, se taie în bucăţi potrivite. Se pun în cratița cu gâsca. Dacă trebuie, 
se mai adaugă apă, boia de ardei şi se lasă să fiarbă până se moaie 
castraveţii şi sosul este destul de scăzut. 


343. GÂSCĂ FRIPTĂ LA CUPTOR 


Se frige la fel ca şi curcanul (v. 348). 


344. GÂSCĂ UMPLUTĂ 


Se pregătește la fel ca şi curcanul umplut (y. 349). 


345. GÂSCĂ PE VARZĂ 


Jumătate dintr-o gâscă, 1 varză frumoasă, 1 lingură untură, 2 ceşti zeamă de 
carne, 10 boabe piper, sare. 


Se pregătește gâsca ca pentru fript. Se taie mărunt o varză murată frumoasă, 
se fierbe în apă clocotită 10 minute și se scurge bine. Se pune într-o cratiţă 
cu o lingură bună de untură și zeamă de carne, atât cât să fie acoperită. Se 
lasă să fiarbă la foc mic. Dacă scade, se mai adaugă câte puţină apă. Varza 
nu trebuie să se rumenească. Se aşază gâsca într-o tavă adâncă cu 2-3 
linguri de apă. În timpul cât se frige, se udă din când în când cu zeama din 
tavă. Se adaugă varza şi piperul, se mai ţine la cuptor până se frige gâsca cât 
trebuie, fără să se usuce. Se aşază varza pe farfurie și deasupra gâsca tăiată 
în bucăţi. Se serveşte fierbinte cu ardei iute. 


346. FICAT DE GÂSCĂ NATUR 


300 g ficat, 3 linguri untură de gâscă. 


Se alege un ficat frumos, proaspăt și alb, se îndepărtează vâna de sânge și 
locul unde a fost fierea și se ţine două ore în apă puţin sărată. Se şterge uşor 
cu o cârpă şi se aşază într-o cratiţă, cu untură de gâscă. Se acoperă cu o 
hârtie unsă cu unt şi se dă la cuptor la foc potrivit. Se unge din când în când 
cu untura din cratiţă. Când este gata, se presară cu sare. Se serveşte cald sau 
rece, după gust. 


347. MÂNCARE DE CURCAN 


Toate mâncările de curcan cu sos se pregătesc la fel cu cele de gâscă şi de 
rață. 


348. CURCAN FRIPT 


Se curăță curcanul, se spală în mai multe ape. Se scurge bine, se sărează și 
se lasă astfel să stea o oră. De obicei se taie vârful aripilor şi picioarele, din 
care se pregătesc, împreună cu măruntaiele, piftii sau altă mâncare. Se așază 
într-o tavă potrivită ca mărime, cu 2-3 linguri de apă și o lingură de untură, 
se dă la cuptor. Se unge mereu cu sosul din tavă. La început se lasă focul 
mai mic, ca să se frăgezească cu încetul, apoi se iuțeşte focul, iar curcanul 
se unge cu puţin ulei amestecat cu rom, sau numai cu untură — nu însă cu 
aceea din tavă — pentru ca să se rumenească. Cu jumătate de oră înainte de 
a fi gata, nu se mai unge de loc. Un curcan potrivit de mare se ţine circa 
două ore şi jumătate la cuptor. Curcanul fript este tăiat pe fund. Se desprind 
piciorul şi aripa de la încheietură, iar pieptul se taie în felii subțiri, puţin 
oblice pe coșul pieptului. Se așază frumos pe farfurie. Se scurge grăsimea 
din tavă, sosul rămas se lasă să dea câteva clocote cu o lingură de apă, se 
strecoară, se serveşte în sosieră. Tot atât de gustos este și curcanul servit 
rece. 


349. CURCAN UMPLUT 


Pentru un curcan de 4 kg se face următoarea umplutură: 250 g pâine albă, 
ficatul de curcan, 100 g unt proaspăt, 2 ouă, sare, piper, mărar tocat, 100 g 
ciuperci. 


Se pregăteşte curcanul ca mai sus (v. 348). Se face o umplutură din pâine 
muiată în lapte şi stoarsă bine, care se amestecă cu ficatul de curcan dat prin 


maşină, sau cu puţin ficat de vițel. Se freacă untul proaspăt spumă, se 
amestecă cu tocătura, se pun ouăle, sarea şi piperul. Se freacă totul bine 
până devine ca o pastă. După gust se pot adăuga și câteva ciuperci, fierte în 
apă şi tăiate bucăţi, și puţină verdeață. Se umple curcanul, se coase şi se 
frige la fel ca mai sus. 


350. PORUMBEI CU MAZĂRE BOABE 


3 porumbei, 2 linguri unt, 150 g arpagic, 50 g slănină afumată, 1 linguriţă 
făină, W ceaşcă zeamă de came, 2 cești mazăre verde, 1 linguriţă zahăr, 
sare. 


Pentru orice mâncare, trebuie aleşi totdeauna numai porumbei tineri. Se 
curăţă ca şi puii, se sărează și se pun într-o cratiţă, întregi, astfel încât să nu 
fie înghesuiți, cu puţin unt. Se adaugă arpagicul curăţit și slănina afumată, 
tăiată în cuburi mici. Se dau la foc potrivit şi se ţin să se rumenească frumos 
atât porumbeii, cât şi slănina. Cratiţa se mișcă mereu, ca să nu se ardă 
arpagicul. Se face separat un rântaș mai închis din 1⁄ lingură de unt şi făină, 
se stinge cu zeama de carne. Se toarnă sosul în cratita cu porumbeii. Se 
adaugă mazărea boabe, o linguriţă de zahăr şi sare. Se lasă să fiarbă înăbuşit 
până ce mazărea este gata (circa trei sferturi oră). Se taie porumbeii în două, 
se aşază pe o farfurie. Se scurge grăsimea, aplecând cratița într-o parte. Se 
toamnă apoi mazărea cu sosul peste friptură. 


351. PORUMBEI FRIPŢI 
3 porumbei, 100 g slănină, 1 lingură unt, sare. 


Se curăță porumbeii, se sărează și dacă ficatul n-a fost atins de fiere, se 
pune înăuntru. Se învelesc în felii subţiri de slănină, se dau la cuptor să se 
frigă cu puţină untură. Se ung mereu, iar când sunt aproape gata, se scoate 
slănina, se ţine la cald, iar porumbeii se lasă încă puţin în tavă şi se ung cu 
untură arnestecată cu boia de ardei, să prindă caloare. Se servesc pe feliile 
de slănină, cu garnitură de diferite legume, așezate în mici moviliţe în jurul 
lor. 


352. PORUMBEI UMPLUŢI 


3 porumbei, 150 g carne de vițel, 2 chifle, 1 ou, 1 ceapă mică, 1 lingură unt, 
sare, piper, pătrunjel verde tocat. 


Se curăță porumbeii, se sărează. Se umplu cu o umplutură făcută din carne 
de vițel tocată, pâine muiată în lapte și stoarsă și ficatul de porumbel, toate 
date de două ori prin mașină și amestecate cu un ou, ceapă prăjită în unt, 
sare, piper, pătrunjel tocat. Se frig în tavă cu unt și se servesc cu o garnitură 
de legume. 


VÂNAT 


353. PREGĂTIREA IEPURELUI 


lepurele se jupoaie astfel: se face o tăietură pe burtă, se desprinde cu cuțitul 
pielea de pe carne, se taie blana în jurul labelor și apoi, cu ajutorul cuţitului, 
se desprinde blana, trăgând de la coadă spre cap și întorcând-o pe dos ca pe 
o mănuşă. Se desprinde apoi cu un cuţit în jurul botului. Se scot dinţii şi 
ochii. Se scot intestinele care se aruncă, apoi măruntaiele, care se pun la 
rece până la întrebuințare. Se îndepărtează de la început fierea, cu grijă să 
nu atingă ficatul. Se strânge într-un castron tot sângele până la ultima 
picătură și chiar chiagurile, dacă există. Se amestecă cu 2-3 linguriţe de vin 
roşu şi se păstrează pentru pregătirea sosului la mâncare. Se curăţă carnea 
de pielițele subţiri. Astfel pregătit, iepurele este pus într-un castron de 
pământ cu o marinată fiartă, pregătită dintr-o ceașcă de oţet, slăbit cu puţină 
apă dacă este tare, o lingură de ulei, câteva felii foarte subțiri de morcov şi 
de ceapă, câteva fire de pătrunjel, de cimbru, două foi de dafin sfărâmate, 
sare, piper. Mirodeniile şi zarzavatul sunt puse deasupra, iar iepurele trebuie 
udat des cu marinată. Se ţine aşa cel puţin câteva ceasuri; iarna poate sta şi 
două zile. 


354. FRIPTURĂ DE IEPURE 


Spinarea de la un iepure mare, 100 g slănină afumată, 1 căpăţână de usturoi, 
1 lingură unt sare. 


Se curăţă iepurele și se lasă să se marineze, așa cum s-a arătat mai sus. Se 
alege partea bună de friptură, adică spinarea cu muşchii, la care se lasă şi 
picioarele dinapoi, dacă friptura trebuie să fie mai mare. După ce se scoate 
din marinată, se zvântă bine cu un şervet. Se împănează apoi, cu bucățele 
mici de slănină, de circa 3 cm lungime pe 1⁄2 cm lăţime, introduse cu 
ajutorul unui ac special (se găseşte de cumpărat la prăvăliile cu articole de 
menaj). Se poate împăna friptura şi cu căţei de usturoi. Slănina nu trebuie 
introdusă adânc, pentru a se rumeni la foc. Se întrebuințează slănină 
afumată, fără carne. Friptura se aşază într-o tavă lungă, cu spatele în sus, cu 
două linguri de apă şi una de unt. Se dă la cuptor la foc potrivit. Trebuie 
unsă des cu untul din tavă. Se serveşte cu sosul ei sau cu un sos pentru 
vânat 


355. FRIPTURĂ DE IEPURE CU SMÂNTÂNĂ 


Aceleași cantități ca mai sus (v. 354), în plus 1 ceaşcă smântână, 1 ceașcă 
zeamă de carne, 1 linguriţă făină. 


Se frige iepurele la tavă, ca mai sus. Când este gata, se scoate din tavă și se 
ține la cald, acoperit. Se scurge untul care a servit la fript, în tavă rămânând 
numai sosul pe care l-a lăsat friptura. Acesta se subţiază cu puţină zeamă de 
carne şi se lasă să dea în fiert. Se adaugă smântână amestecată cu făină şi se 
fierbe la foc mic, amestecând mereu ca să se ia toată rumeneala din fundul 
tăvii. Se trece sosul prin sită şi se toarnă în farfurie, peste friptură. După 
dorință se poate adăuga, înainte de a pune smântâna, și zeama strecurată de 
la marinată. 


356. IEPURE CU MĂSLINE 


1 iepure, 3 linguri ulei, 4 cepe, 250 g arpagic, 209 g măsline, 1 păhărel de 
vin, 1 linguriţă bulion, sare, piper. 


Se curăţă şi se marinează iepurele ca mai sus (y. 354). Se scoate bucata 
potrivită pentru friptură, iar restul se taie în bucăţi. Se prăjește ușor în ulei 
ceapa tăiată mărunt. Când începe să se îngălbenească, se pun bucăţile de 
iepure și se lasă să se rumenească. Se adaugă apoi câte puţină apă caldă 
până ce fierbe carnea. Separat se prăjeşte ușor arpagicul în ulei. Se toarnă în 
mâncare. La ultimele clocote, când iepurele este destul de fraged, se mai 
adaugă un păhărel de vin amestecat cu bulion, măslinele fierte separat, în 
apă, circa 10 minute, şi sângele, păstrat de la început, amestecat cu câteva 
linguriţe de vin roșu. Dacă are chiaguri, se trece prin sită. Se gustă de sare şi 
piper. Se potriveşte sosul să fie scăzut, nu însă complet, deoarece mai scade 
când se răceşte mâncarea. 


357. IEPURE CU ZARZAVAT 


1 iepure, zarzavat de supă, 3 cepe, 2 linguri ulei, 1 frunză de dafin, 150 g 
arpagic, 1 păhărel cu vin, 1 lingură bulion, sare, piper. 


Se pregăteşte iepurele ca pentru mâncarea cu măsline. Se prăjeşte ușor o 
ceapă tăiată felii cu o lingură de ulei. Se adaugă iepurele tăiat bucăţi. Se 
lasă puţin să se rumenească, se pune apoi câte puţină apă, ca să se 
frăgezească. Se prăjesc, de asemenea în ulei, doi morcovi, o rădăcină de 
pătrunjel, 1⁄2 ţelină, toate tăiate felii rotunde. Când carnea s-a fiert pe 


jumătate, se adaugă zarzavatul, sare, piper, o frunză de dafin, arpagicul 
prăjit în ulei. Se adaugă şi sângele subţiat cu zeamă de la marinată şi 
strecurat, un păhărel cu vin amestecat cu bulion și se lasă să scadă cât 
trebuie. Se serveşte rece. 


358. PAPRICAȘ DE IEPURE 


1 iepure, 1 lingură untură, 3 cepe mari, 100 g slănină, 2 cești zeamă de 
carne, 1 linguriţă boia, 1 lingură bulion, sare. 


Se pregăteşte iepurele, se taie bucăţi, se pune la marinat. Se prăjește ușor 
într-o tigaie, în untură, ceapa tăiată felii și slănina fiartă, tăiată în bucățele 
de 1 cm. Se scurge bine iepurele din marinată, se pun bucăţile în cratiţă, se 
lasă să se rumenească. Se adaugă apoi câte puţină apă sau zeamă de carne, o 
linguriţă de boia de ardei şi o lingură de bulion, subţiate cu zeama de la 
marinată, trecută prin sită. Se potriveşte gustul sărat. Se lasă să fiarbă o oră 
şi jumătate până ce carnea devine fragedă. 


359. PULPA DE CAPRIOAEĂ LA TAVĂ 


Carnea de căprioară fiind foarte fragedă, nu este neapărat necesar să fie 
marinată. Cel mult se unge cu ulei amestecat cu rom și se lasă să stea așa 
câteva ore. Dacă însă trebuie să fie păstrată o zi sau două, ea se ţine într-o 
marinată făcută dintr-un pahar de vin alb, un pahar de oţet de vin, trei 
linguriţe de ulei, un morcov, două cepe și o jumătate de țelină, tăiate felii, 
câteva fire de cimbru, dafin, pătrunjel, sare, piper. Proporţiile sunt date 
pentru 2 kg de came. Dacă durata păstrării este mare, aceeași marinată 
trebuie fiartă înainte de întrebuințare. Carnea de căprioară nu trebuie 
spălată. După ce se jupoaie, se şterge cu o cârpă uscată, îndepărtându-se 
astfel firişoarele de păr care s-au lipit de carne. Se desface ușor pielița 
subțire de pe carne și se împănează cu felii subțiri de slănină. Apoi se 
sărează sau se ţine în marinată de mai sus. Înainte de a fi pusă se mai şterge 
bine cu o cârpă, se unge cu ulei, apoi se așază într-o tavă și se pune la 
cuptor la foc iute. Se întoarce la început pe o parte, apoi pe cealaltă și se 
unge din când în când cu ulei. După aceea, se lasă să se rumenească. Dacă 
în timpul friptului sosul scade prea tare, se mai adaugă câteva lingurițe de 
apă. Când este gata, se scoate pe o farfurie ţinută la cald, iar în tava în care 
s-a fript pulpa, se toarnă sosul de la marinată sau puţin vin, se lasă să dea un 
clocot şi se adaugă această zeamă la sosul cu care se serveşte friptura. Se 


serveşte cu o garnitură de legume şi sos de vin. Inainte de a servi, se 
îmbracă osul la un capăt cu o manşetă de hârtie tăiată în formă de crin. 


360. COTLETE DE CAPRIOARĂ 
6 cotlete, 1 lingură unt, 2 linguriţe ulei, sare. 


Se taie cotletele de circa 2 cm grosime și se bat uşor ca să se mai subţieze. 
Se pune într-o tigaie untul amestecat cu ulei. Când grăsirnea este fierbinte, 
se pun cotletele şi se frig pe ambele părți. Nu trebuie lăsate să se usuce. Se 
servesc cu sos de ciuperci sau cu sos de vin pregătit separat, la care se 
adaugă şi sosul din tigaia în care s-a. fript. 


361. ȘNIŢEL DE CAPRIOARĂ 


Aceleaşi cantităţi ca la “Șniţel de vițel” (v. 265). 


Se taie felii de carne din spinare sau din pulpă, se bat ușor cu ciocanul de 
lemn. Se stropesc cu puţin oţet înainte de a le pune la prăjit. Se pregătesc la 
fel ca şniţelele de vițel (v. 265). Se servesc cu garnitură de legume. 


362. PORC MISIREŢ 


Carnea de porc mistreţ tânăr se pregăteşte, după ce a fost curăţită de piele, 
de păr şi de vine, ca orice carne de porc. Dacă mistrețul este mai bătrân, se 
ține câteva zile într-o marinată făcută din vin alb şi oţet, puţin ulei, felii de 
morcov, ceapă, cimbru, dafin, usturoi, sare, piper. 


363. PREPELIŢE LA FRIGARE 


6 prepeliţe, câteva frunze de viţă, 200 g slănină, 6 felii de pâine, 1 lingură 
unt, sare. 


Spre deosebire de alte vânaturi, prepelițele trebuie pregătite cât mai 
proaspete. Se jumulesc cu puţin înainte de a fi pregătite. Se scot intestinele 
şi măruntaiele, se pârlesc iute la flacără de spirt, se şterg cu o cârpă uscată. 
Se pune ficatul înăuntru cu puţină sare. Se învelesc întâi într-o frunză de 
viță unsă cu unt, apoi, într-o felie foarte subțire de slănină, dar destul de 
mare ca să le acopere cât mai mult. Se leagă cu aţă. Se pun câte 2-3 pe 
frigări mici de lemn. Se frig pe grătar la foc iute. Când sunt gata, se scot de 


pe frigări, se desfac aţele, se scoate frunza de viță. Se presară cu sare. Se 
servesc cu slănina în care au fost fripte, pe felioare de pâine prăjită în unt. 


364. PREPELIŢE LA TAVĂ 
Aceleaşi cantităţi ca mai sus (v. 363). 


Se pregătesc la fel ca mai sus. Se așază mai multe într-o tavă, se dau la 
cuptor, se udă din când în când cu sosul lor. Se servesc ca și cele fripte la 
frigare, se toarnă în farfurie și sosul pe care l-au lăsat în tavă. Acesta, după 
ce s-au scos prepelițele, se subțiază cu câteva linguriţe de zeamă de carne şi 
se lasă să dea câteva clocote. 


365. PILAF DE PREPELIŢE 
4 prepelite, 2 linguri unt, 1 ceapă mijlocie, 1 ceașcă mare de orez, sare. 


Se curăță patru prepelițe, se taie în două în lungime și se sărează. Se 
înfierbântă o lingură de unt într-o cratiţă, se pun prepeliţele și se ţin până 
încep să prindă culoare, fără să se rumenească prea tare. Se adaugă apă cât 
să le cuprindă şi o ceapă tăiată în două. Se lasă să fiarbă acoperit. În altă 
cratiţă se încinge o lingură bună de unt, se adaugă o ceașcă de orez și se 
amestecă până începe orezul să se îngălbenească. Se stinge cu două cești de 
zeamă strecurată în care au fiert prepelițele, amestecând până începe orezul 
să fiarbă. Când este pe jumătate fiert, se adaugă prepelițele, se gustă de sare 
şi se dă cratiţa la cuptor, la foc potrivit. Se ţine până ce orezul este fiert, fără 
să fie sfărâmat şi lipicios. După ce a fost dat la cuptor, nu se mai umblă cu 
lingura în orez. 


366. POTÂRNICHI LA FRIGARE 


3 potârnichi, frunze de viţă, 200 g slănină, 6 felii de pâine, 1 lingură unt, 
sare. 


Înainte de a fi jumulite, potârnichile trebuie ţinute 24 de ore, după ce au fost 
împuşcate, dar nu mai mult, într-un loc răcoros şi bine ventilat. Când timpul 
este foarte răcoros, pot fi ţinute şi două zile. Se curăță de pene în ultimul 
moment, se scot și intestinele. Se trec prin flacără de spirt, se şterg cu o 
cârpă uscată. Se îndepărtează capul şi labele. Ficatul se curăţă și se pune la 
loc, după ce i s-a dat un praf de sare. Se învelesc cu frunze de viţă bine unse 
cu unt și apoi în felii subțiri de slănină. Se leagă cu aţă. Se pun pe frigare la 


foc bun şi se învârtesc. Se frig în circa 20 de minute, cu grijă să nu se usuce. 
Când este gata, se scot slănina și frunza de viţă, se sărează şi se servesc cu 
slănină, pe felii de pâine prăjită. Se socotește o potârniche pentru două 
persoane. 


367. POTÂRNICHI CU SMÂNTÂNĂ 


3 potârnichi, 1 lingură unt, 2 cepe mijlocii, 1 ceașcă smântână, 1 linguriţă 
făină, sare, piper. 


Se curăță potârnichile ca pentru fript. Se pun la cuptor în tavă cu puţin unt 
şi ceapă tăiată felii. Se întorc pe amândouă părţile şi se țin până încep să se 
rumenească. Separat, într-o cratiţă, se pun pe foc potrivit smântâna 
amestecată cu un praf de făină, unt, sare și piper. Focul nu trebuie să fie 
prea mare, pentru ca smântâna să nu se taie. Când clocotesc, se toarnă peste 
potârnichi, se mai lasă 14 oră la cuptor şi se udă cu sosul de smântână. 
Înainte de a servi se taie fiecare potârniche în patru. Se servesc foarte 
fierbinţi. Se poate adăuga la smântână o linguriţă de zeamă de lămâie. 


368. SIIARII LA FRIGARE 
6 sitari, 200 g slănină, 1 lingură unt, 6 felii de pâine, sare. 


Sitarul nu este gustos dacă se pregătește imediat după ce a fost vânat. 
Toamna trebuie ţinut cu pene cu tot, cel puţin 24 de ore, atârnat într-un loc 
bine ventilat, iar pe timp răcoros, poate fi ţinut două, trei zile. Se curăţă de 
pene când este aproape de a fi fript. Se frige cu capul și cu labele, și nici 
intestinele nu se scot. Se smulg penele, se pârlesc sitarii la flacără și se şterg 
cu o cârpă uscată. Se scot ochii, se face o tăietură la gât prin care se scoate 
gușa și una mai jos prin care se scoate pipota. Se îndoaie capul înspre 
picioare și se învelesc cu felii foarte subţiri de slănină fiartă. Se leagă cu 
aţă. Se pun pe frigaie, se ung cu unt și se frig la foc viu. Nu trebuie serviţi 
prea uscați. Când sunt gata se scot aţele şi se servesc cu slănină pe felii de 
pâine prăjită în unt. 


369. SITARI LA TAVĂ 


Aceleaşi cantități ca mai sus (y. 368). 


Se pregătesc sitarii la fel ca pentru frigare. Se frig apoi în tavă ca și 
potârnichile (v. 367). 


370. SITARI UMPLUŢI 


6 sitari, 1 ceapă mică, 100 g slănină, 100 g ciuperci, 1 lingură unt, 1 ou, 
sare, piper, 200 g slănină, 6 felii de pâine. 


Se pregătesc sitarii la fel ca pentru frigare. Se scot intestinele, se taie mărunt 
împreună cu ceapa, slănina şi ciupercile. Se prăjesc ușor 15 minute cu puţin 
unt, la foc potrivit. Se adaugă sare, piper, și când totul s-a mai răcorit, şi 1 
ou. Se amestecă bine, se umplu sitarii. Se învelesc în felii foarte subţiri de 
slănină, se ung cu unt și se frig în tavă, la cuptor. Se servesc pe felii de 
pâine prăjită în unt. 


371. INTESTINE DE SITARI 


Intestinele de la 6 sitari, 1 ficat de pasăre, 100 g ciuperci, 1 linguriţă frunză 
de pătrunjel tocat, 1 lingură unt, 1 gălbenuş, sare, piper, 12 feliuţe de 
franzelă. 


Se scot intestinele sitarului și se toacă mărunt cu o bucăţică de ficat de 
pasăre sau de vițel. Se taie mărunt câteva ciuperci și frunze de pâtrunjel, se 
pun să se înăbușe cu unt. Când încep să se moaie, se adaugă intestinele de 
sitar și se ţin pe foc, amestecând din când în când, până încep să se 
rumenească. Se adaugă sare, piper şi un gălbenuș. Se taie feliuțe subțiri de 
pâine, se ung cu această tocătură şi se dau puţin la cuptor. Se servesc ca 
aperitive sau ca garnitură la friptura de sitari. 


372. FRIPTURĂ DE FAZAN 
2 fazani, 100 g slănină, 1 lingură unt, sare. 


Dintre toate vânaturile cu pene, fazanul este acela care trebuie neapărat 
ținut câteva zile după ce a fost vânat, înainte de a fi pregătit. Durata aceasta 
de fezandare (frăgezire și maturare) depinde însă de vreme și de 
temperatură. Pe timp umed și călduros nu trebuie ţinut mai mult de trei zile. 
Pe timp răcoros se poate păstra și o săptămână. În orice caz, se păstrează 
vânatul cu penele, la un loc bine ventilat și, fie că se ţine 3-4 zile, fie că se 
ține o săptămână, nu trebuie lăsat niciodată până ce capătă un miros greu. 
Un fazan cu miros neplăcut nu mai este bun de pregătit. 

Penele se curăță în ultimul moment. Se îndepărtează capul, labele şi 


intestinele. Nu se spală, se pârleşte numai la flacără și se şterge cu o cârpă 
uscată, atât pe dinafară, cât şi înăuntru. Se împănează sau se înveleşte în 


felii subţiri de slănină. Se frige la tavă sau la frigare, întocmai ca 
potârnichia. 


373. FRIPTURĂ DE RAŢĂ SĂLBATICĂ 


1 rață, 100 g slănină, 1 lingură unt, 1 linguriţă pătrunjel verde tocat, sare, 1 
păhărel cu vin. Pentru marinată: 1 pahar oţet, 2 frunze de dafin, 1 ceapă 
mică, 10 boabe piper, sare. 


Se curăță rața, se pârlește și se șterge cu o cârpă uscată. Se face o marinată 
din oţet, foi de dafin, ceapă, piper și sare. Se fierbe și, cum clocoteşte, se 
opăreşte rața. Se acoperă şi se lasă să stea o oră. Se şterge din nou bine cu 
cârpa, se pune înăuntru ficatul, o bucăţică de unt şi câteva frunze de 
pătrunjel. Se împănează cu slănină, fâșii foarte mici, care se introduc numai 
la suprafaţă. Se așază în tavă cu puţină untură, la foc iute, și se unge în 
timpul friptului. Se servește cu garnitură de legume şi cu sosul din tavă. 
După ce s-a scos rața din tavă, se adaugă un păhărel de vin şi se lasă sosul 
să mai dea câteva clocote. Se trece prin sită şi se serveşte în sosieră. 


374. OSTROPEL DE RAŢȚĂ SĂLBATICĂ 
Aceleaşi cantităţi ca pentru “Ostropel de rață”. 


Se pregătește ca şi ostropelul de rață (v. 337). 


LEGUME ȘI ZARZAVAT 


375. CARTOFI COPŢI 
12 cartofi mijlocii, sare, unt proaspăt. 


Se spală cartofii bine, apoi se șterg. Se presară cu sare, se pun în cuptor. Se 
întorc pe o parte şi pe alta ca să-i cuprindă bine căldura. Cartofii mijlocii se 
coc într-o oră și jumătate. Când sunt gata se așază pe farfurie pe un şervet. 
Se servesc fierbinți, cu unt proaspăt. Se pot coace şi curățiți de coajă. 


376. CARTOFI PRĂJIŢI 
1 kg cartofi, 3 linguri untură sau ulei, sare. 


Cartofii se prăjesc frumos numai în grăsime multă, fie untură, fie ulei. Se 
curăță cartofii şi se taie în lungime, astfel încât să se obţină bucăţi de 
grosimea creionului. Se spală într-o apă şi se usucă foarte bine cu un şervet. 
Se înfierbântă untura într-o tigaie mai adâncă. Se pun cartofii în untură, la 
început nu prea fierbinte, și se împrăştie uşor cu o furculiță ca să nu stea 
lipiţi unii de alţii. După circa 10 minute, se împinge tigaia pe foc iute, 
pentru ca untura să se înfierbânte la maximum. Se ţin până când cartofii 
încep să capete o culoare aurie. Se prăjesc circa o jumătate de oră. Se scot 
cu o lingură cu găuri ca să se scurgă de untură, se presară cu sare şi se 
servesc imediat fierbinți. Grăsimea în care s-au prăjit cartofii poate fi 
întrebuințată la alte mâncări. 


377. CARTOFI PRĂJIŢI FELII 
500 g cartofi, 4 linguri untură amestecată cu ulei, sare. 


Se curăţă cartofi de mărime potrivită, de preferință lunguieţi. Se taie felii 
foarte subţiri și cât mai egale. Se spală în ape multe, până rămâne apa 
limpede. Se usucă bine pe un şervet. Se încinge untură mai multă, 
amestecată în părți egale cu ulei. Se dă drumul la puţini cartofi odată, ca să 
nu se răcească untura. Pe măsură ce primii sunt gata, se pun alţii în untură. 
Trebuie să fie rumeniţi şi crocanţi. Când sunt toţi gata se sărează. Se pot 
servi pe lângă o friptură sau singuri ca aperitiv. 


378. CARTOFI NOI 


1 kg cartofi noi, 1 lingură unt, 1 linguriţă mărar tocat, sare. 


Cartofii noi nu se curăţă de coajă, ci se rad cu cuțitul sau, după ce au fost 
ţinuţi câtva timp în apă, se freacă cu un șervet aspru și cu puţină sare. Se 
mai spală într-o apă, se scurg şi se pun într-o cratiţă cu o lingură de unt. Se 
mișcă des cratiţa, ca să nu se prindă de fund și se lasă să se rumenească 
uniform. Când sunt aproape gata, se sărează şi se presară cu mărar tăiat 
mărunt. La fel se pot pregăti cu untură sau cu ulei. 


379. CARTOFI NOI ÎNĂBUȘIŢI 
1 kg cartofi noi, 1 lingură unt sau untură, 1 ceaşcă apă, sare. 


Se rad cartofii şi se opăresc cinci minute în apă clocotită cu sare. Se scurg 
bine și se pun într-o cratiţă cu o lingură de unt sau de untură. Se dau la 
cuptor acoperiţi şi se ţin să se rumenească. Se adaugă 1⁄2 ceașcă de apă și se 
lasă la cuptor până zeama scade de tot. Cartofii rămân foarte fragezi 
înăuntru și rumeni pe afară. 


380. CARTOFI CU CEAPĂ 
1 kg cartofi, 1 ceapă, 1 lingură untură, sare. 


Se fierb cartofii cu coajă. Se curăţă, se taie felii. Se taie o ceapă mărunt, se 
pune la foc cu untura fierbinte. Când ceapa s-a muiat, se adaugă cartofii şi 
sarea, și se ţin pe foc până se înfierbântă. Se amestecă din când în când ca 
să nu se prindă de fund şi să nu se ardă ceapa. 


381. MÂNCARE DE CARTOFI CU SLĂNINĂ 


1 kg cartofi, 1 ceapă, 1 lingură unt sau untură, 100 g slănină, 2 cești zeamă 
de carne, 1 lingură smântână, sare, piper. 


Se taie mărunt o ceapă şi se prăjeşte ușor cu o lingură de unt, fără să se 
rumenească, împreună cu o bucată de slănină afumată, tăiată în mici cuburi. 
Se adaugă cartofii cruzi, curăţiţi și tăiaţi felii subţiri. Se toarnă zeamă de 
carne cât să acopere cartofii. Se potriveşte de sare și de piper. Se dă la 
cuptor la foc bun, până se moaie cartofii. Înainte de a servi se adaugă 
smântâna. 


382. CARTOFI CU SMÂNTÂNĂ 


1 kg cartofi chifle, 2 ceşti lapte, 1 lingură unt, 1 ceaşcă smântână, sare. 


Se spală cartofii (de preferință cartofi chifle) şi se pun la fiert cu apă rece. 
Se adaugă puţină sare. Se lasă să fiarbă circa 20 de minute, până încep să se 
moaie. Într-o altă cratiţă cu fund gros se pune să fiarbă laptele. Cartofii 
fierți se curăță de coajă, se taie felii şi se pun în laptele clocotit, cu o lingură 
de unt. Se lasă să mai fiarbă la foc mic un sfert de oră. Laptele trebuie să fie 
bine scăzut. Se adauga smântâna, mişcând cratiţa, ca să cuprindă cartofii. Se 
mai ţin 5-6 minute la foc, se servesc fierbinţi. 


ALT FEL DE CARTOFI CU SMÂNTÂNĂ 
1 kg cartofi, 1 ceașcă smântână, 1 lingură unt, sare. 


Se curăţă cartofii de coajă, se taie sferturi și se pun la fiert în apă rece cu 
puţină sare. Când sunt gata, se scurge apa, se adaugă smântâna, untul și se 
potrivesc de sare. Se ţin pe maşină până încep să dea în clocot. 


383. CIULAMA DE CARTOFI 

1 kg cartofi, 1 lingură untură, 2 linguri făină, 1 lingură brânză rasă, sare. 

Se curăţă cartofii, se taie feli rotunde mai grosuţe și se fierb în apă cu sare, 
fără să se sfărâme. Separat se face un sos alb, dintr-o lingură de untură și 


făină, care se stinge cu apa în care au fiert cartofii. Se adaugă brânză rasă. 
Se toarnă sosul peste cartofii scurşi de apă şi se dă câteva minute la cuptor. 


384. CARTOFI LA CUPTOR 

1 kg cartofi, 1 lingură unt, 2 ouă, 2 linguri brânză rasă, 1 ceașcă smântână. 
Se fierb cartofii, se curăţă, se taie felii şi se sărează. Se unge cu unt o formă 
ce merge la cuptor. Se așază un rând de cartofi, un rând de brânză rasă, un 
rând de felii de ouă răscoapte. Se repetă, până se umple forma. Între rânduri 
se pune câte puţin unt. Deasupra se toarnă smântâna, se presară brânză rasă 


sau caşcaval ras şi se dă la cuptor o jumătate de oră până se rumenesc. Se 
servesc în formă. 


ALT FEL DE CARTOFI LA CUPTOR 
Aceleași cantități ca mai sus. 


Se fierb cartofii, se curăţă, se taie felii. Se amestecă smântâna cu ouăle, 
brânza rasă şi sare. Se unge o formă cu unt. Se așază cartofii în rânduri, 


alternând cu compoziţia de mai sus. Deasupra se presară parmezan ras și se 
adaugă câteva așchii de unt. Se ţin 34 oră la cuptor, la foc potrivit Se servesc 
în formă. 


385. CARTOFI CU DOVLECEI LA CUPTOR 


500 g cartofi, 30 dovlecei în floare, 1 ceașcă smântână, 1 lingură brânză 
rasă, sare. 


Se prăjesc uşor în unt cartofii curăţiți şi tăiaţi felii. De asemenea dovleceii 
în floare. Se așază într-o cratiţă de pământ un rând de cartofi și unul de 
dovlecei, se toarnă deasupra smântâna cu puţină sare. Se presară brânza 
rasă. Se dau la cuptor 1⁄2 de oră, la foc potrivit. 


386. CARTOFI CU MACAROANE LA CUPTOR 


400 g cartofi, 200 g macaroane, 2 linguri brânză rasă, 2 linguri unt, 500 g 
roșii, sare, piper. 


Se unge cu unt o cratiţă ce merge la cuptor. Se aşază un rând de cartofi 
fierţi, tăiaţi felii subţiri, se presară brânza rasă. Deasupra se așază un rând 
de macaroane fierte în apă cu sare, scurse şi amestecate cu o lingură de unt 
şi brânză, apoi un rând de carfofi şi brânză. Se toarnă un sos de roșii (v. 63) 
potrivit din sare și piper. Se dau la cuptor. 


387. MUSACA DE CARTOFI CU LINTE 


500 g cartofi, 200 g linte, 1 ceapă, 2 linguri untură, 1 lingură pesmet, 1 
lingură bulion, sare, piper. 


Se fierb cartofii cu coajă, se curăţă şi se taie felii. Se fierbe din timp lintea, 
se scurge și se trece prin mașina de carne. Într-o tigaie se prăjește o ceapă 
cu puţină untură, se adaugă lintea și se mai ţine câteva minute pe foc; se 
adaugă sare și piper. Se unge o cratiţă cu untură, se presară pesmet, se așază 
un rând de cartofi, unul de linte şi aşa mai departe. Se toarnă o ceașcă de 
apă în care s-a amestecat bulionul şi se dă la cuptor. Când este gata se 
răstoamă. 


388. MUSACA DE CARTOFI CU ZARZAVAT 


500 g cartofi, 2 linguri lapte, 1 lingură unt, 1 morcov, 1 pătrunjel, 3 cepe 
mrjlocii, 2 linguri untură, 1 lingură bulion, 1 lingură pesmet, sare. 


Se face un piure de cartofi (v. 391). Separat se fierb un morcov şi un 
pătrunjel. Se taie ceapa mărunt, se prăjeşte cu puţină untură şi se adaugă 
morcovul și pătrunjelul trecute prin mașină. Se potrivește de sare. Se unge 
cratita cu untură, se presară pesmet şi se întinde un strat de piure de cartofi. 
Deasupra se aşază zarzavatul tocat peste care se pune restul de piure. Se 
toamnă bulion subţiat cu apă, cât să acopere cartofii, se dă la cuptor. Când 
este gata, se răstoarnă. 


389. CARTOFI UMPLUȚŢI CU BRÂNZĂ 


6 cartofi frumoşi, 200 g brânză de vacă, 2 ouă, 1⁄2 lingură făină, 1 lingură 
unt, sare. 


Se curăță cartofii cruzi, se taie în două, în lat, și se scobesc înăuntru, 
formând ca nişte găoace cu peretele de 1 cm de gros. Se taie foarte puțin din 
fund, ca să poată sta în tavă. Se face o umplutură de brânză de vacă cu 
puţină brânză de oi, două ouă, sare, făină. Se umplu cartofii cu vârf 
netezindu-se cu un cuţit. Se aşază într-o cratiţă cu unt fierbinte şi se lasă 
puţin să se rumenească pe fund. Se pune apoi câte puţină zeamă de carne 
sau apă şi se lasă să fiarbă înăbușit până ce se frăgezesc. Înainte de a servi 
se adaugă câteva linguri de smântână. 


ALI FEL DE CARTOFI UMPLUȚI CU BRÂNZĂ 


Se spală cartofii şi se fierb pe jumătate. Se curăţă, se taie în două și se 
scobesc ca mai sus. Se face o umplutură dintr-o felie groasă de pâine muiată 
în lapte şi stoarsă, o bucată de brânză de vacă cam de 150 g, două ouă, sare, 
piper, mărar tocat. Se umplu jumătăţile de cartofi, se presară deasupra 
brânza rasă și se așază cu unt într-o tavă sau într-o farfurie rezistentă la foc. 
Se ţin în cuptor până se rumenesc și înainte de a-i servi, se pun deasupra 
câteva linguri de smântână. 


390. CARTOFI UMPLUȚI ÎN COAJĂ 
12 cartofi mijlocii, 1 lingură unt, 2 gălbenușuri, 1 lingură brânză rasă, 100 g 
şuncă sau parizer. 


Se aleg cartofii tineri, netezi şi la fel de mari, se spală şi se coc la cuptor (v. 
375). Se taie la capăt un capac și cu ajutorul unei, linguriţe se scoate tot 


miezul. Se freacă repede, cât este fierbinte, cu o lingură de unt. Se adaugă 
pe rând două gălbenușuri, brânză rasă, sare și şuncă tăiată mărunt. Se umplu 
cartofii la loc cu vârf, netezindu-i cu lama cuţitului. Se presară cu brânză 
rasă şi se stropesc cu unt topit. Se aşază pe o tavă, se dau la cuptor, se ţin 
circa 20 de minute, până se rumenesc deasupra. Se aşază pe o farfurie, pe 
şervet, se servesc imediat, fierbinţi. Șunca poate fi înlocuită cu aceeași 
cantitate de parizer sau cabanos, tăiate bucățele mici. 


391. PIURE DE CARTOFI 
500 g cartofi, 2 linguri unt, 3 linguri lapte, sare. 


Se curăţă cartofii, se taie în sferturi şi se pun la fiert într-o cratiţă cu apă cât 
să-i acopere și puţină sare. Se fierb repede, se scurg de apă și se trec cât sunt 
fierbinţi printr-o sită. Se bat bine cu unt în cratița în care au fiert. Când au 
devenit albi şi spumoşi ca o cremă, se adaugă laptele fierbinte, câte puţin. 
Se mai bat apoi pe foc, ca să se înfierbânte, fără însă să se rumenească pe 
fund sau să fiarbă. Se potriveşte gustul sărat. Se serveşte imediat. Cu cât 
aşteaptă, cu atât este mai puţin gustos. Se poate pregăti piureul fără să se 
mai treacă prin sită cartofii. Astfel, după ce au fiert, se scurg şi se sfărâmă 
bine cu o lingură de lemn, pe margmea mașinii. Se adaugă untul şi laptele și 
se mai bat repede, până nu rămâne nici un cocoloş. 


392. FRIGĂNELE DE CARTOFI 


300 g cartofi, 1 ou, 1⁄2 ceașcă făină, 1⁄2 ceașcă lapte, sare, piper, 1 linguriţă 
pătrunjel verde tocat, 2 linguri untură. 


Se curăţă cartofii cruzi și se rad pe răzătoarea cu găury mai mari. Se adaugă 
sare, piper şi pătrunjel verde tocat. Separat se face un aluat de clătite (v. 
631). Se amestecă cu cartofii. Se ia dm compoziţie cu linguriţa și se toarnă 
în untura fierbinte. Se rumenesc pe ambele părți. 


ALT FEL DE FRIGĂNELE DE CARTOFI 


300 g cartofi, 1 ou, 1 lingură făină, un vârf de cuţit de bicarbonat, sare, 
piper, 2 linguri untură. 


Se curăţă cartofii şi se dau prin răzătoare ca mai sus. Se adaugă 1 ou, făină, 
bicarbonat, sare şi un praf de piper. Se ia din compoziţie cu lingura și se 
rumenesc chiftelele pe ambele părţi, în untură sau în ulei. Se servesc cu 
salată verde sau iarna cu sos de roșii sau cu smântână. 


393. CHIFTELE DE CARTOFI CU BRÂNZĂ 


300 g cartofi, 2 ouă, 1 lingură brânză rasă, sare, piper, 2 linguri făină, 2 
linguri untură. 


Se fierb cartofii, se curăţă şi se trec prin sită sau prin maşina de tocat carne, 
se amestecă cu ouăle bătute ca pentru omletă, o lingură de brânză rasă, o 
lingură de făină, sare şi puţin piper. Cu această pastă se face un cârnat gros, 
care se taie felii de un deget de groase. Aceste felii se tăvălesc prin făină și 
se prăjesc pe ambele părţi în untură fierbinte. 


394. CHIFTELE DE CARTOFI COPŢI 


500 g cartofi, 1 felie pâine, 2 lingim făină, 2 ouă, 1 linguriţă verdeață tocată, 
1 lingură pesmet, 2 linguri untură. 


Se coc cartofii. Se rup în două, se scobesc, iar miezul se freacă bine 
împreună cu o felie de pâine muiată în lapte şi stoarsă. Se adaugă sare, un 
praf de piper, o lingură rasă de făină, gălbenușurile, puţină frunză verde de 
pătrunjel şi la sfârşit cele două albușuri bătute spumă. Se fac chifteluţe 
rotunde, se dau prin făină, ou şi pesmet şi se prăjesc în untură sau în ulei. 


395. CHIFTELE DE CARTOFI PRĂJITE ÎN ULEI 
500 g cartofi, 2 linguri făină, sare, 2 linguri ulei. 


Se fierb cartofii, se curăţă şi se dau prin mașina de tocat carne, se amestecă 
cu făină, se pune sare și se frământă. Se fac chiftele ca mai sus (v. 394), și 
se prăjesc în ulei fierbinte. "e pot servi cu murături sau cusalată verde. 


396. TURTĂ DE CARTOFI 
500 g cartofi, 50 g unt, sare, piper, 1 lingură untură. 


Se coc cartofii la cuptor. Se rup în două, se scobesc, iar miezul se sfărâmă 
cu furculita. Se adaugă sarea, piperul și untul. Se încinge într-o tigaie 
untura, se întind egal cartofii sfărâmaţi, apăsându-i cu lingura, se lasă să se 
rumenească pe o parte, apoi se întoarce ca o clătită turta formată, lăsând-o 
să se rumenească și pe cealaltă parte. Se taie sferturi şi se servește pe lângă 
legume. 


397. IAHNIE DE CARTOFI 


1 kg cartofi, 2 cepe, 2 linguri ulei, 1 ceașcă apă, 1 lingură bulion, sare, o 
frunză mică de dafin, 3 roşii, verdeață tocată. 


Se curăţă cartofii și se taie în lung, în sferturi. Se prăjeşte în ulei ceapa 
tăiată mărunt și când s-a îngălbenit, se pun cartofii. Se lasă puţin, pe foc, 
apoi se toarnă o ceașcă de apă în care s-a adăugat o lingură de bulion, sare 
şi o frunză de dafin. Se lasă să fiarbă înăbuşit fără să se mai amestece cu 
lingura în cratiţă. Dacă mai trebuie, se adaugă puţină apă. Se pot pune și 
câteva roşii tăiate în două și fără seminţe. La sfârşit se adaugă puţin 
pătrunjel sau mărar tocat. Se lasă să se răcorească înainte de a servi. 


398. GĂLUȘTE DE CARTOFI LA CUPTOR 


500 g cartofi, unt proaspăt cât o nucă, 2 ouă, 2 linguri făină, 2 linguri brânză 
rasă, sare, piper, 1 lingură unt topit. 


Se fierb cu coajă cartofii, se curăţă şi se trec prin sită sau prin mașina de 
carne. Se adaugă unt cât o nucă, două ouă, făina şi o lingură de brânză rasă. 
Se potriveşte de sare și de piper. Se fac găluşte cu mâna dată prin făină. Se 
pune o cratiţă cu apă şi puţină sare la foc şi când dă în clocot, se introduc 
găluștele. Se ţin un sfert de oră fără să mai fiarbă. Se scurg, se așază într-o 
formă, se pune brânză rasă printre ele, se stropesc cu unt topit și se dau 
câteva minute la cuptor. 


399. GĂLUȘTE DE CARTOFI CU SOS DE ROȘII 


500 g cartofi, 2 linguri făină, sare, piper, 1 ceapă, 1 linguriţă untură, 500 g 
roşii sau 1 lingură bulion, 1 lingură brânză rasă. 


Se fierb cartofii, se curăţă şi se trec prin sită sau prin maşina de carne. Se 
adaugă făină astfel încât aluatul să fie ceva mai tare, se potrivește de sare și 
piper. Se fac cu mâna dată prin făină, mici cârnăciori de grosimea degetului 
și se fierb în apă cu sare la fel ca mai sus (y. 398). Între timp se face un sos 
de roșii în felul următor: se prăjeşte o ceapă tocată mărunt în puţină untură, 
se stinge cu apă şi se lasă să fiarbă până se moaie. Se adaugă câte puţin 
bulion şi se potrivește de sare. Se scurg găluştele, se așază pe farfurie, 
deasupra se toarnă sosul, se presară puţină brânză rasă și se servesc calde. 


400. PIURE DE URZICI CU ULEI 


1 kg urzici, 1 lingură făină, sare, 1 ceapă, 1 lingură ulei, hrean. 


Nu sunt bune decât urzicile foarte tinere, ieşite la începutul primăverii. Se 
aleg frunzele, se spală în mai multe ape. Nu se scurge apa din vasul în care 
se spală, ci se scot urzicile cu mâna în alt vas cu apă, astfel încât tot nisipul 
şi pământul de pe ele să rămână în fundul vasului. Se repetă această 
operație de câteva ori, până când urzicile rămân foarte curate. Se fierb în 
apă clocotită cu sare, în vas descoperit. Când sunt gata, se scurg, se trec prin 
sită sau se toacă pe un fund de lemn. Se pun din nou la foc, se amestecă cu 
făină şi cu 2-3 linguri de zeamă în care au fiert urzicile, și se bat bine pe 
mașină până ce se umflă. Se servesc fierbinţi, cu hrean ras, ceapă prăjită în 
ulei și mămăligă. 


401. PILAF DE URZICI 
500 g urzici, 1 ceapă, 2 linguri ulei, 1 ceaşcă orez, sare. 


Se aleg și se spală urzicile ca mai sus (v. 400). Se pun la fiert. Se prăjeşte 
ceapa tăiată mărunt cu ulei. Se adaugă orezul şi se prăjeşte ușor. Se scurg 
urzicile, se toacă, dar nu prea mărunt, se aşază în cratiţă cu orezul, se toarnă 
două cești de apă în care au fiert urzicile, se potriveşte de sare, se dă la 
cuptor 20-30 de minute. Orezul este fiert când luat între degete se sfărâmă 
uşor. Boabele de orez trebuie să rămână însă întregi. Se serveşte rece. 


402. PILAF DE URZICI CU ARPACAȘ 
500 g urzici, 1 ceapă, 2 linguri ulei, 1 ceașcă arpacaș, sare. 


Se face la fel cu pilaful de orez, arpacașul trebuie însă muiat în apă din ajun, 
ca să fiarbă mai ușor. 


403. SPANAC CU UNT 
1,5 kg spanac, 50 g unt proaspăt, sare. 


Se alege spanacul şi se spală în mai multe ape ca şi urzicile. Se fierbe 
descoperit în apă clocotită cu sare. Când este gata, se scurge bine de apă, se 
pune puţin unt proaspăt şi se serveşte imediat, ca garnitură la friptură sau cu 
crochete, friganele etc. 


404. PIURE DE SPANAC 


1,5 kg spanac, 1 ceapă (după gust), 1 lingură unt, 1⁄2 lingură făină, 1 ceaşcă 
zeamă de came sau lapte, sare. 


Se alege, se spală și se fierbe spanacul. Se scurge, se toacă fin pe un fund de 
lemn, sau se dă prin maşină. Se taie mărunt o ceapă și se prăjeşte ușor cu o 
lingură de unt. Se pune spanacul și se presară făina. Când aceasta este bine 
amestecată, se toarnă o ceaşcă din apa în care a fiert spanacul (sau o ceașcă 
de lapte ori de zeamă de carne). Se ţine pe mașină amestecând mereu, până 
ce spanacul a fiert și este destul de legat. 


ALT FEL DE PIURE DE SPANAC 
1,5 kg spanac, 1 lingură unt, 1⁄2 lingură făină, sare. 


Se fierbe spanacul şi se toacă. Separat se prăjește uşor făina cu o lingură de 
unt. Se stinge cu o ceașcă sau două de apă în care a fiert spanacul. Se lasă să 
dea câteva clocote, până ce se obţine un sos gros ca o smântână. Se 
amestecă cu spanacul și se lasă să mai fiarbă puţin, amestecând ca să nu se 
prindă pe fund. În loc de rântaşul cu făină, se poate adăuga la spanac o 
ceaşcă bună de smântână în care s-a pus un praf de făină. Piureul de spanac 
se serveşte cu ochiuri, crochete, frigănele. 


405. SPANAC LA CUPTOR 


1,5 kg spanac, 3 linguri brânză rasă, 50 g unt proaspăt, % lingură făină, sare, 
6 felii de franzelă, 2 linguri unt topit, 1 lingură pesmet. 


Se pregătește piureul de spanac ca mai sus (v. 403), adăugând două linguri 
de brânză rasă și puţin unt proaspăt. Se prăjesc câteva felii de pâine în unt. 
Se unge cu unt o formă rezistentă la foc. Se așază feliile de pâine la fund, se 
toarnă spanacul deasupra, se presară cu o lingură de pesmet fin, amestecat 
cu o lingură de brânză rasă. Se dă la cuptor, aşezând forma pe un grătar, 
pentru ca spanacul să nu fiarbă, ci numai să se rumenească deasupra. Se 
serveşte în formă. 


406. SPANAC CU CIUPERCI LA CUPTOR 
1 kg spanac, 150 g ciuperci, 3 linguri unt, 2 linguri brânză rasă. 


Se alege și se spală spanacul în mai multe ape. Se opăreşte în apă clocotită, 
cu sare. Se scurge apăsând ca să iasă toată apa și se pune într-o cratiţă cu o 
lingură de unt. Separat se înăbușă în unt ciupercile curăţite și tăiate felii. Se 


amestecă spanacul cu ciupercile, se adaugă brânza rasă și o lingură de unt. 
Se așază într-o formă rezistentă la foc, se presară brânză și puţin unt, se dă 
câteva minute să se rumenească deasupra. 


407. BUDINCĂ DE SPANAC 


1 kg spanac, 2 linguri unt, 1 lingură făină, 1 ceașcă lapte, 3 ouă, 50 g şuncă 
sau parizer, sare, 1 lingură brânză sau caşcaval ras. 


Se alege spanacul, se spală în mai multe ape şi se fierbe. Se scurge și se 
toacă pe fund sau se trece prin mașina de tocat. Separat se face un sos gros 
dintr-o lingură de unt şi o, lingură de făină, stinse cu o ceașcă de lapte sau 
de apă în care a fiert spanacul. Se amestecă cu piureul de spanac şi după ce 
s-a mai răcorit, se adaugă trei gălbenușuri puse pe rând, iar la sfârşit cele 
trei albuşuri bătute spumă şi puţină şuncă tăiată mărunt. Se potriveşte de 
sare. Se unge bine cu unt o formă de budincă, se toamă compoziţia, se 
acoperă şi se pune cu totul în alt vas cu apă, la cuptor. Se ţine 40-50 de 
minute. Se răstoarnă și se presară deasupra cu puţină brânză rasă sau cu 
caşcaval ras. 


408. BUDINCĂ DE CLĂTITE CU SPANAC 


1 kg spanac, 2 linguri unt, 1 lingură făină, 1 lingură brânză rasă. Pentru 
clătite: 2 ouă, 1 ceașcă lapte, 1 ceaşcă făină, sare. 


Se face un piure de spanac (v. 404). Separat se fac 12-14 clătite din ouă (v. 
631). Se unge bine cu unt o cratiţă de mărimea clătitelor, se aşază o clătită 
pe fund şi 3-4 pe margini, ca odată cratita plină, să poată fi întoarse 
deasupra și toată budinca să fie îmbrăcată în clătite. Se pune un strat de 
piure de spanac, o clătită și aşa mai departe, până când se umple cratiţa. Se 
întorc deasupra clătitele de pe margini, se stropeşte budinca cu unt şi se dă 
la cuptor să se rumenească. Când este gata, se răstoarnă și.se presară 
deasupra brânză rasă. 


409. SUFLEU DE SPANAC 
1 kg spanac, 2 linguri unt, Y lingură făină, 1⁄2 ceaşcă smântână, 2 linguri 
brânză rasă, 3 ouă, sare. 


Se fierbe spanacul şi se toacă. Se înfierbântă într-o cratiţă o lingură de unt, 
se adaugă făina și se lasă să se îngălbenească, se pune spanacul, se ţine 


câteva minute pe foc şi se adaugă câte puţin smântâna, amestecând mereu. 
Se dă la o parte și se amestecă cu brânza rasă. Se potriveşte de sare. Când 
începe să se răcorească, se adaugă gălbenușurile puse pe rând și la urmă 
albuşurile bătute spumă. Se unge o formă bine cu unt și se toarnă 
compoziţia. Se stropeşte cu unt, se presară brânză rasă şi se dă la cuptor. Se 
ține trei sferturi de oră la foc bun, până crește frumos. Se serveşte în formă. 


410. ȘTEVIE 
Aceleași cantități ca pentru mâncările de spanac. 


Mâncările de ştevie se pregătesc la fel ca mâncările, de spanac. 


411. MĂCRIȘ CU OU 
1 kg măcriș, 2 linguri unt, 2 gălbenușuri, 2 linguri smântână, sare. 


Se curăţă şi se spală măcrișul la fel ca urzicile. Se scurge şi, dacă este tânăr, 
se înăbușă într-o cratiţă cu unt. Dacă este mai bătrân, se opăreşte întâi în apă 
clocotită cu sare, se scurge pe o sită şi se pune apoi într-o cratiţă cu unt. Se 
ține pe foc circa o jumătate de oră, se potriveşte de sare. Când este gata se 
dă la o parte, se adaugă puţin unt proaspăt. Se ţine la cald. Se bat într-un 
castron smântâna cu gălbenușurile, se amestecă cu măcrișul, se înfierbântă 
împreună fără să fiarbă. Se serveşte cu ouă răscoapte tăiate în sferturi. 


412. SPARANGHEL FIERT 


1,5 kg sparanghel, 2 l apă, sare. Pentru sos: 2 gălbenușuri, 1 linguriţă 
muştar, 100 g ulei, sare, lămâie, sau 2 linguri unt, 1 lingură pesmet. 


Se alege sparanghel foarte proaspăt. Se curăță de partea fibroasă şi se spală 
în mai multe ape. Se leagă câte 8-10 fire într-un mănunchi și se taie apoi 
toate de aceeași lungime. Se pune la fiert apă cu sare și când clocoteşte, se 
dă drumul legăturilor de sparanghel. Apa trebuie să le cuprindă bine. Din 
momentul când dau în clocot, se ţin la foc circa o jumătate oră. Trebuie să 
fiarbă încet. Se scurg, se taie aţele şi se aşază pe un şervet, pe farfurie. Se 
serveşte cu maioneză sau cu unt topit și pesmet prăjit. Sparanghelul fiert se 
poate servi şi rece, cu sos tartar (y. 52). Sosul se servește separat, în sosieră. 


413. CHIFIELE DE SPARANGHEL LA CUPTOR 


1 kg sparanghel, 2 l apă, 2 linguri făină, 2 linguri brânză rasă, 1 lingură unt, 
3 ouă, 3 linguri untură, 1 ceașcă smântână, 1 linguriţă făină, sare. 


Pentru chiftele se preferă sparanghel cu firul verde și subțire. Se curăță şi se 
fierbe la fel ca mai sus (v. 412) și se scurge bine de apă. Se trece prin 
mașina de tocat carne. Se adaugă făina, brânza, o lingură de unt, ouăle puse 
pe rând, sare. Se amestecă totul împreună. Se face o pastă groasă ca o 
smântână. Se ia cu lingura din compoziţie, se dă drumul într-o tigaie cu 
untură fierbinte şi se rumenesc chiftelele pe amândouă părțile. Se aşază într- 
o formă rezistentă la foc. Se toarnă deasupra smântâna amestecată cu o 
linguriţă de făină, se presară brânză rasă. Se dau o jumătate de oră la cuptor. 


414. DOVLECEI CU SMÂNTÂNĂ 


6 dovlecei mijlocii sau 1 kg dovlecei în floare, 1 lingură unt, 1 ceașcă 
smântână, 1 linguriţă făină, sare. 


Se rad dovleceii de coajă. Dacă sunt mici, în floare, se lasă întregi, cei mai 
mari se taie potrivit, în lung. Se pun în apă fierbinte, sărată, să dea câteva 
clocote. Când încep să se moaie, se scurge bine apa și se înăbușă puţin în 
unt. Se adaugă apoi smântâna amestecată cu făina. Se dau la cuptor, la foc 
mic. Dovleceii trebuie să fie fierti, dar nu sfărâmaţi. 


415. DOVLECEI CU SOS ALB 


6 dovlecei mijlocii, 2 l apă, sare, 1 lingură unt, 1 lingură făină, 1 ceașcă 
lapte, 2 linguri brânză rasă. 


Se rad dovleceii de coajă, se rad apoi pe o răzătoare cu găuri mari, astfel 
încât să iasă lungi, ca tăițeii. Se fierb puţin în apă clocotită, potrivită de 
sare. Când sunt aproape fierţi, se scurg prin strecurătoarea de macaroane. În 
acest timp se face un sos alb din făină și unt, stins cu lapte (sau cu zeama de 
la dovlecei), se amestecă cu dovleceii şi cu brânza rasă. Se aşază într-o 
formă și se dau la cuptor să se rumenească. 


416. MÂNCARE DE DOVLECEI 

6 dovlecei mijlocii, 2 linguri unt, 1 ceapă, 1 linguriţă făină, 1 lingură bulion, 
1 ceaşcă zeamă de carne, pătrunjel verde tocat. 

Se curăță dovleceii ca mai sus (v. 414). Se înăbușă într-o cratiţă cu puţin 
unt. Se face un sos din ceapă tăiată mărunt și prăjită uşor în unt, făină, o 


lingură de bulion, zeamă de came. Se toarnă peste dovlecei, se țin până sunt 
fierţi, dar nu sfărâmaţi. Inainte de a servi se adaugă puţin pătrunjel tocat. 


417. DOVLECEI ÎN FLOARE,GRECEȘTI 


1 kg dovlecei în floare, 2 linguri ulei, 100 g arpagic, 2 lingurite mărar și 
pătrunjel verde tocat. 


Se aleg dovlecei tineri, foarte proaspeţi. Nu se rad, se spală numai şi se 
rumenesc într-o cratiţă cu puţin ulei. Separat se prăjeşte ușor, de asemenea 
în ulei, arpagicul, se stinge cu puţină apă și se lasă să fiarbă înăbușit, până 
se moaie. Se pune arpagicul în aceeași cratiţă cu dovleceii, se adaugă puţină 
apă, verdeață tocată şi se potriveşte de sare. Se poate adăuga în sos și zeama 
de la o jumătate de lămâie. 


Se dau la cuptor şi când sunt gata, se servesc după ce s-au mai răcorit. 


418. DOVLECEI CU CARTOFI LA CUPTOR 


3 dovlecei, 300 g cartofi, 2 ouă, 1 lingură untură, 1 lingură brânză rasă, 1 
linguriţă verdeață tocată, 2 cești lapte, 50 g unt proaspăt, sare. 


Se rad dovleceii, se curăță cartofii şi se taie felii (cruzi). Se fierb ouăle 
răscoapte. Se unge cu untură o formă rezistentă la foc, se aşază un rând de 
felii de cartofi, un rând de felii de dovlecei, unul de felii de ouă răscoapte, 
se presară brânză, puţină verdeaţa și din nou cartofi, dovlecei şi ouă. 
Deasupra se toarnă lapte, potrivit de sărat, cât să acopere legumele din 
formă, se pun câteva bucățele de unt proaspăt şi se dă la cuptor, la foc 
potrivit, până ce se fierb cartofii și dovleceii. 


419. DOVLECEI CU MAZĂRE ȘI VERDEAȚĂ 
1 kg dovlecei în floare, 4 roşii, 250 g mazăre verde boabe, 1 ceapă, 1 
linguriţă mărar și pătrunjel tocat, 2 linguri ulei, sare. 


Se toacă ceapa mărunt și se prăjește cu puţin ulei. Se adaugă dovleceii în 
floare, proaspeţi, câteva felii de roșii și verdeață tocată. Se potrivește de 
sare, se acoperă şi se dă la cuptor. Când dovleceii sunt gata, se adaugă 
mazărea fiartă separat în apa cu sare. Mâncarea se serveşte rece. 


420. CHIFTELE DE DOVLECEI 


3 dovlecei mijlocii, 1 ou, 2 linguri făină, 1 linguriţă verdeață tocată, sare, 
piper, 2 linguri untură. 


Se fierb dovleceii şi se scurg bine (se ţin la scurs cel puţin o jumătate de 
oră, ca să lase apa din ei). Se toacă, se amestecă cu un ou, făină, piper, sare, 
verdeață. Se toarnă cu lingura într-o tigaie cu untură (sau ulei) fiterbinte. Se 
prăjesc pe ambele părţi şi se servesc cu salată. 


421. DOVLECEI PRĂJIŢI 
3 dovlecei mijlocii, 2 linguri făină, 1⁄2 ceaşcă lapte, 3 linguri untură. 


Se rad dovleceii de coajă şi se taie fie în lung, fie rotund, în felii de % 
centimetru grosime. Nu trebuie să se săreze înainte de a fi puși la prăjit. 
Se înfierbântă untura. Pentru ca dovleceii să fie frumos rumeniţi, trebuie 
prăjiţi în untură multă. Se dau dovleceii în făină, se moaie în lapte și din 
nou se dau în făină. Se rumenesc pe ambele părți. Trebuie serviţi imediat ce 
sunt gata. Dacă stau, se moaie cojița de deasupra. Se sărează la masă. 


422. DOVLECEI PANE 
3 dovlecei mijlocii, 1 lingură făină, 1 ou, 1 lingură pesmet, 3 linguri untură. 


Se pregătesc dovleceii la fel ca pentru prăjit. Se dau prin făină, ou și 
pesmet. Se rumenesc în untură multă, fierbinte. Se servesc îndată ce sunt 
gata. Se sărează la masă. 


423. DOVLECEI UMPLUŢI CU MIEZUL LOR 


6 dovlecei mijlocii, 1 felie pâine, 2 cepe, 1 lingură făină, 1 ou, 1 lingură 
bulion sau 4 roşii, 1 linguriţă verdeață tocată, sare, piper, 2 linguri untură 
sau ulei. 


Se aleg dovlecei proaspeţi de mărime mijlocie. Se rad, se taie în două și se 
scobesc. Miezul scos se toacă împreună cu o felie de pâine muiată şi stoarsă 
şi o ceapă prăjită. Se adaugă un ou, sare, piper, făină și verdeață tocată. Cu 
această compoziție se umplu dovleceii şi se aşază într-o cratita cu puţină 
untură şi se rumenesc. Separat se face următorul sos de roșii: se prăjeşte 
ușor o ceapă tocată cu puţină untură, se pune un vârf de lingură de făină, se 
stinge cu apă, se adaugă bulion, se lasă să dea câteva clocote și se toarnă în 
cratiţă peste dovlecei. Se dă la cuptor o jumătate de oră până sunt dovleceii 
fragezi. 


Aceeași mâncare se poate pregăti, înlocuind untura cu ulei și oul cu o 
lingură de făină. 

424. DOVLECEI UMPLUŢI CU BRÂNZĂ 

6 dovlecei mijlocii, 2 linguri unt sau untură, 2 linguri brânză, 1 lingură 
pesmet, sare, 2 linguri smântână. 


Se rad dovleceii, se taie în două și se scobesc. Miezul se prăjeşte cu puţină 
untură, se amestecă cu brânza (fie brânză albă de Brăila, fie altă brânză) şi 
cu pesmetul. Se potriveşte de sare. Se umplu dovleceii şi se pregătesc la fel 
ca mai sus (v. 423), adăugând în sos, dacă avem, puţină smântână. 


ALI FEL DE DOVLECEI UMPLUȚI CU BRÂNZĂ 


6 dovlecei mijiocii, 150 g brânză de vacă, 2 ouă, 25 g unt proaspăt, mărar 
tocat, 1 lingură unt topit, 2 linguri smântână, sare. 


Se aleg dovlecei mijlocii, se rad, se taie în două și se scobesc. Se opăresc și 
se lasă să se scurgă. Separat se freacă brânza de vacă cu ouăle și cu untul 
proaspăt. Se adaugă puţin mărar tocat și se potrivește de sare. Se umplu 
dovleceii, se aşază într-o cratiţă cu unt și se rumenesc la cuptor. Dacă este 
necesar, se toarnă câte puţină apă. Înainte de a servi, se adaugă smântâna. 


425. ALŢI DOVLECEI UMPLUȚI 


6 dovlecei mijlocii, 200 g brânză de vacă, 1 ou, 1 lingură pesmet, 2 linguri 
orez, 1 ceapă mică, 1 linguriţă verdeață tocată, 2 linguri unt sau untură, 4 
roşii sau 1 lingură bulion. 


Se rad dovleceii, se taie în două sau în trei bucăţi, după mărime, şi se 
scobește miezul. Separat se freacă brânza de vacă cu ou şi cu pesmet. Se 
adaugă orezul fiert cu puţină apă, o ceapă mică tocată și rumenită cu unt sau 
untură, sare, piper, verdeață tocată. Cu această compoziţie se umplu 
dovleceii, se rumenesc pe toate părtile, în cratiţă, cu o lingură de untură. 
Deasupra se toarnă un sos de roșii și se dau la cuptor să fiarbă înăbușit, 
până sunt dovleceii fragezi. 


426. DOVLECEI UMPLUTI CU SUFLEU DE BRÂNZĂ 


5 dovlecei frumoşi, 2 linguri unt, 1 lingură făină, 1 ceașcă lapte sau apă, 2 
linguri brânză, 2 ouă, sare. 


Se aleg dovlecei frumoşi. Se taie în patru, întâi în lat, apoi fiecare bucată în 
două, în lungime. Se opăresc în apă clocotită cu sare. Se scot, se scurg, iar 
când s-au răcorit, fiecare sfert se scobeşte înăuntru. Separat se face un sos 
gros dintr-o lingură rasă de unt şi o lingură plină de făină, care se stinge cu 
apă sau cu lapte, amestecând mereu să nu se facă cocoloși, până se îngroașă 
bine şi se desface de pe cratiţă. Se dă la o parte să se răcorească, apoi se 
adaugă brânză rasă, sare și pe rând două gălbenuşuri și cele două albuşuri 
bătute spumă. Cu această compoziţie se umplu sferturile de dovlecei, se 
așază unele lângă altele într-o tavă unsă cu unt. Se presară deasupra brânză 
rasă, se dau la cuptor, se ţin până ce creşte umplutura. Se scot şi se aşază pe 
farfurie. 


427. DOVLECEI CU ROȘII LA CUPTOR 


3 dovlecei mijlocii, 500 g roșii, 1 lingură făină, 190 g brânză albă, 2 linguri 
unt sau untură, sare. 


Se aleg dovlecei de mărime potrivită. Se rad, se taie felii rotunde și se 
prăjesc în unt sau în untură. Se unge cu unt o formă rezistentă la foc, se 
aşază rânduri de dovlecei alternând cu felii de roşii și cu feliuţe subţiri de 
brânză de Brăila. Se potrivesc de sare, se presară deasupra brânză rasă şi se 
pun câteva bucățele de unt. Se dau la cuptor. Se servesc în formă. Se mai 
pot pregăti dovleceii ca mai sus, așezându-i în formă cu felii de roșii, şi 
înlocuind brânza cu câţiva căţei de usturoi, tocaţi şi rumeniţi cu puţină 
untură. Deasupra se presară pesmet și câteva bucățele de unt. 


428. SUFLEU DE DOVLECEI 


4 dovlecei mijlocii sau 750 g dovlecei în floare, 3 linguri unt, 2 linguri 
făină, 1⁄2 ceaşcă lapte sau apă, 2 linguri brânză, 3 ouă, sare. 


Se rad dovleceii, se taie în bucăţi potrivite și se opăresc cu apă clocotită și 
sare. Se scurg, se așază într-o formă de pământ (terină), cu unt. Se ţin puţin 
pe foc până iese toată umezeala din ei. Se face separat o compoziţie ca 
pentru sufleul de fasole (v. 434). Se toarnă deasupra, se presară brânză rasă. 
Se dă o oră la cuptor, la foc mijlociu, până creşte. Se serveşte în formă. 


429. PILAF CU DOVLECEI 


3 dovlecei mijlocii, 1 ceașcă orez, 1 ceapă, 2 linguri ulei, sare, mărar tocat, 
2 cești cu apă. Pentru sos: 500 g roşii, 1 linguriţă zahăr, 1 linguriţă făină, 1 
frunză de ţelină, sare. 


Se rad dovleceii, se taie și se rumenesc cu puţin ulei. Se pregătește orezul ca 
pentru pilaful de urzici (v. 401). Se așază într-o cratiţă orezul şi dovleceii, 
împreună cu uleiul în care au fost prăjiți, se adaugă apă, două ceşti la o 
ceaşcă de orez. Se potriveşte de sare. Se pune verdeață, se acoperă, se lasă 
să fiarbă la cuptor, la foc mic, o jumătate de oră. Este gata când bobul de 
orez se strivește ușor între degete. Se servește cu sos de roșii pregătit din 
roşii fierte cu sare, zahăr, făina şi o frunză de ţelină. Orezul poate fi înlocuit 
cu arpacaș, care trebuie muiat din ajun pentru ca să fiarbă mai uşor. 


430. FASOLE VERDE CU ULEI 


1 kg fasole grasă, 1 ceapă, 2 linguri ulei, 4 roșii, 1 linguriţă făină, 1 linguriţă 
verdeață tocată, sare. 


Se curăță fasolea, de preferinţă fasole grasă. Se pune în apă fierbinte să dea 
câteva clocote. Se prăjește cu ulei o ceapă tocată, se pune făină şi se stinge 
cu apă. Se adaugă roşiile curăţite de pielițe sau bulion, verdeață și fasolea 
scursă de apă. Se potriveşte de sare şi se dă la cuptor. 


431. FASOLE VERDE CU OMLETĂ LA CUPTOR 
750 g fasole, 3 ouă, 1 lingură făină, 3 linguri lapte, 2 linguri unt, sare. 


Se curăță fasolea şi se fierbe. Se scurge şi se aşază cu unt într-o formă 
rezistentă la foc. Separat se bat ouăle ca pentru omletă, cu făină și lapte sau 
smântână. Se potriveşte de sare. Se toarnă compoziţia peste fasole şi se dă 
la cuptor. Se ţine până se prinde ca o omletă. Se servește în formă. 


432. FASOLE VERDE CU UNI PROASPĂT 
1,5 kg fasole, 50 g unt proaspăt, sare. 


Se curăţă fasolea rupând-o la capete. Se spală şi se pune la fiert în apă 
clocotită cu un praf de sare. Se fierbe descoperită, la foc potrivit. Se scurge, 
se adaugă puţin unt proaspăt, mișcând cratița pentru ca untul să le cuprindă 
bine. Se potriveşte de sare şi se serveşte fără să se mai ţină pe foc. 


433. FASOLE VERDE CU SMÂNTÂNĂ 
1,5 kg fasole, pentru rest aceleași cantităţi ca la “Dovlecei cu smântână”. 


Se curăţă fasolea şi se fierbe cu apă clocotită. Se scurge și se pregătește la 
fel ca dovleceii cu smântână (v. 414). 


434. SUFLEU DE FASOLE VERDE 


750 g fasole fidea, pentru rest aceleași cantităţi ca la “Sufleu de dovlecei” 
(v. 428). 


Se curăţă fasolea și se fierbe în apă clocotită cu puţină sare. Se scurge, se 
aşază cu unt într-o formă rezistentă la foc şi se ţine pe mașină până iese 
umezeala din fasole. Separat se prăjesc două linguri nu prea pline de făiriă, 
în două linguri de unt topit, fierbinte. Se amestecă, fără să se rumenească de 
loc şi se sting cu lapte sau cu apă. Se lasă să fiarbă până se îngroaşă bine şi 
se desface de pe cratiţă. Se dă la o parte. Când compoziţia s-a răcorit puţin, 
se adaugă brânza rasă și gălbenușurile puse pe rând. 


Se potriveşte de sare. La sfârșit se adaugă albuşurile spumă. Se toarnă 
compoziţia peste fasole, se stropeşte cu unt, se presară brânză, se dă la 
cuptor o oră. Se serveşte când a crescut frumos. 


435. FASOLE BOABE, FIARTĂ 
500 g fasole uscată, 1 ceapă, 1 morcov, 1 pătrunjel, 1 frunză de dafin, sare. 


Se alege fasolea şi se spală. Înainte de a fi pusă la fiert, se ţine două ore în 
apă călduţă. Se scurge și se pune într-o oală cu apă rece, cât să le cuprindă 
bine. Se pune pe foc mic, să înceapă încet să fiarbă. După ce dă în clocot se 
trage la o parte, se scurge şi se pune din nou pe foc potrivit, cu altă apă 
fierbinte. Se adaugă o ceapă, zarzavatul, o frunză de dafin, spre sfârșit se 
pune sarea. Se fierbe pe foc mic. Numai astfel boabele rămân întregi. Se 
servește caldă sau rece, cu murături. După gust se pot adăuga doi, trei căţei 
de usturoi. Când se aşază în castron sau în farfurie, se scoate zarzavatul şi 
frunza de dafin. Dacă fasolea este mai veche se moaie în apă din ajun. 


436. FASOLE BOABE CU SLĂNINĂ 


500 g fasole uscată, 1 păhărel vin roșu, 1 ceapă, 2 linguri untură, 100 g 
slănină afumată, 1 lingură bulion, 1 frunză de dafin. 


Se alege fasole cu bobul mare. Se ţine, înainte de a fi pusă la fiert, două ore 
în apă abia călduţă. Se scurge şi se pune într-o oală cu apă rece, care să o 
acopere cu un strat de un deget. Se pune oala pe foc mic, să înceapă să 
fiarbă cu încetul. Cum dă în clocot, se trage la o parte, se scurge și se pune 
din nou la foc potrivit, cu apă fierbinte, în cantitate egală cu aceea vărsată. 
Se adaugă un păhărel de vin roșu. Se lasă să fiarbă la foc potrivit, se ia 
spuma. Separat se prăjeşte în untură o ceapă tăiată mărunt și se pune în 
oală, după ce fasolea a început să fiarbă, împreună cu slănina afumată, 
tăiată mărunt, o lingură de bulion, o frunză de dafin; spre sfârșit se pune 
sarea. Fasolea, după soi, trebuie să fiarbă circa 1 1⁄2 - 3 ore. Dacă scade prea 
mult în timpul fiertului, se mai adaugă puţină apă clocotită. 


437. IAHNIE DE FASOLE 


500 g fasole uscată, 3 cepe, 2 linguri ulei, 1 lingură bulion, 1 frunză de 
dafin. 


Se alege fasolea și se fierbe după cum s-a arătat mai sus. Se prăjeşte 
separat, în ulei, ceapa tăiată peştişori și când fasolea este fiartă, se amestecă 
cu aceasta, se adaugă bulion, o frunză de dafin, sare. Se ţin să dea câteva 
clocote împreună. Nu trebuie lăsată să scadă prea tare; se serveşte răcorită. 


438. FASOLE BĂTUTĂ 
500 g fasole uscată, 2 cepe, 2 linguri ulei, sare, 1 căpățână usturoi. 


Se alege fasolea boabe și se fierbe (u. 436). Dacă fasolea este nouă, nu 
trebuie ținută în apă mai înainte. Se trece fierbinte prin sită şi se bate bine la 
foc până creşte. Se serveşte cu ceapă prăjită în ulei sau cu mujdei de usturoi 
şi cu mămăliguţă. 


439. MAZĂRE VERDE ÎNĂBUȘITĂ 
1 kg mazăre boabe, verde, 1 lingură unt, 1 linguriţă zahăr, sare. 


Mazărea pentru gătit trebuie să fie proaspătă, altfel nu este gustoasă. Se 
alege mazărea și se pune la foc cu o lingură de unt. Se acoperă, se ține să 
fiarbă înăbuşit, la foc mic. Din când în când se adaugă câte o lingură de apă. 
Se pune sare, o linguriţă de zahăr. Se serveşte cu frigănele sau cu crochete. 


440. MAZĂRE VERDE FIARTĂ 


1 kg mazăre boabe, verde, 1 1 apă, 50 g unt proaspăt, 1 linguriţă zahăr, 1 
linguriţă mărar verde tocat, sare. 

Se alege mazărea, se pune la fiert cu apă clocotită și cu un praf de sare. 
Trebuie să fiarbă circa o jumătate de oră, nu însă la foc mare. Când este 
gata, se scurge, se lasă o clipă pe mașină, ca să nu mai aibă de loc apă. Se 
pune sare, o linguriţă de zahăr, o linguriţă de mărar verde tocat şi unt 
proaspăt. 


441. MAZĂRE VERDE CU SLĂNINĂ 


1 kg mazăre verde boabe, 200 g arpagic, 150 g slănină fiartă, 1⁄2 lingură 
făină, 1 lingură unt. 


Se alege mazărea. Se prăjesc uşor cu puţin unt arpagicul și slănina fiartă, 
tăiată în mici cuburi. Când sunt puţin rumenite, se pune şi mazărea. În acest 
timp, se face un rântaş din unt cu făină. Se stinge cu o ceaşcă de apă. Se 
toarnă sosul peste mazăre, se lasă să fiarbă circa jumătate de oră. Se 
potriveşte de sare, se serveşte cu crochete. 


442. SUFLEU DE MAZĂRE 


500 g mazăre verde, boabe, pentru rest aceleași cantităţi ca la “Sufleu de 
fasole”. 


Se pregătește la fel ca sufleul de fasole (y. 434). 


443. MAZĂRE VERDE PĂSTĂI 
1 kg mazăre păstăi, 1 lingură unt, 1 linguriţă zahăr, 1 linguriţă făină, sare. 


Se curăță păstăile de mazăre ca și fasolea verde, apoi se pregătesc ca 
mazărea verde boabe. 


444. MAZĂRE BĂTUTĂ 


500 g mazăre uscată, 3 cepe, 1 cartof, sare, 2 linguri ulei, 1 căpățână 
usturoi. 


Se alege mazărea uscată. Se spală și se lasă să stea două ore în apă călduţă. 
Se scurge şi se pune cu apă rece pe foc potrivit, să înceapă să fiarbă cu 


încetul. Se ţine circa două, trei ore. Se adaugă de la început o ceapă şi un 
cartof. Când mazărea este bine fiartă şi mai ales foarte scăzută, se trece 
fierbinte prin sită; se pune din nou într-o oală şi se bate pe marginea 
maşinii, până se umflă şi devine spumoasă. Se potriveşte de sare. Se 
serveşte cu ceapă prăjită în ulei sau cu mujdei de usturoi, de asemenea cu 
miez de varză acră. 


Mazărea bătută este mai bună dacă la două părţi mazăre se adaugă o parte 
de fasole bătută. 


445. LINTE FIARTĂ 
500 g linte, 1 ceapă, 1 morcov, 1 pătrunjel, 50 g unt proaspăt. 


Se alege lintea cu grilă, bob cu bob, ca să nu rămână pietricele prin ea, Se 
ține două ore în apă călduţă. Se pune la fiert cu apă rece, cu o ceapă şi 
zarzavat. Trebuie să fiarbă încet, ca să nu se terciuiască. Sare se pune numai 
la sfârşit, când lintea este aproape fiartă, altfel rămâne tare. Când este gata, 
se scurge și se adaugă o bucată de unt proaspăt. Untul trebuie să fie tăiat în 
bucăţi mici ca să se topească repede. Se amestecă, se serveşte fierbinte. 


446. LINTE CU SLĂNINĂ 
500 g linte, pentru rest aceleaşi cantități ca la “Fasole boabe cu slănină”. 


Se alege, se fierbe și se pregăteşte la fel ca fasolea boabe cu slănină (v. 
436). Nu se pune vin în mâncare. 


447. LINTE BĂTUTĂ 
500 g linte, sare, 2 cepe, 2 linguri ulei. 


Se pune lintea la fiert, la fel ca mai sus (y. 445). Se scurge, se trece fierbinte 
prin sită. Se pune din nou în cratiţă şi se bate pe mașină până devine 
spumoasă. Se mai adaugă câte puţin din apa în care a fiert, ca să nu fie prea 
groasă. Se serveşte cu ceapă prăjită în ulei. Este foarte gustoasă dacă la fiert 
se adaugă câteva felii de slănină afumată, tăiată mărunt, iar înainte de a fi 
servită, se amestecă cu puţin unt proaspăt. 


448. CHIFTELE DE LINIE 


250 g linte, 1 felie pâine, 1 ceapă mică, 1 ou, sare, piper, 1 lingură făină, 2 
linguri untură. 


Se fierbe lintea așa cum s-a arătat mai sus. Se scurge bine. Se trece prin 
mașina de tocat adăugând o felie mai groasă de pâine muiată în apă şi 
stoarsă bine, ceapă prăjită în untură, un ou, sare, piper și doi căţei de usturoi 
(după gust). Se fac cu mâna chiftele care se dau prin făină și se prăjesc în 
untură. Sunt gustoase și pot fi servite în locul chiftelelor de carne, când 
lipsește carnea. 


449. ROȘII UMPLUIE CU OREZ 


12 roşii potrivit de mari, 2 cepe, 1 ceașcă de orez, 2 linguri ulei, 1 linguriţă 
verdeață, sare, piper. Pentru sos: miezul de la roșii, 1 ceapă, 1 lingură ulei, 1 
linguriţă făină, 1 linguriţă zahăr, sare. 


Se aleg roşii netede, rotunde și potrivit de mari. Se taie un căpăcel în partea 
unde a fost codița, se scot miezul și seminţele cu grijă, ca să nu se spargă 
roşiile, și se pun cu gura în jos, să se scurgă. Separat se prăjește în ulei 
ceapa tăiată mărunt, se adaugă orezul, şi când începe să se îngălbenească, se 
stinge cu apă. Se ţine câteva minute pe foc să înflorească orezul (începe să 
se umfle). Se dă la o parte, se adaugă verdeață tocată, sare și piper. Se 
umplu roşiile. Se aşază într-o cratiţă cu un sos făcut dintr-o lingură de ulei 
în care s-a prăjit o ceapă tocată, miezul scos din roşii, făină, zahăr şi sare. 
Se dă la cuptor să fiarbă puţin, la foc potrivit. Roşiile trebuie să rămână 
întregi, frumoase. 


Tot atât de gustoase sunt și roșiile umplute cu arpacaş. Se fac la fel, 
arpacașul trebuie însă muiat în apă din ajun, ca să fiarbă mai repede. 


450. ROȘII UMPLUTE CU CIUPERCI 


12 roșii mijlocii, 250 g ciuperci, 2 cepe, 2 linguri ulei, 1 linguriţă bulion de 
ardei, 1 căţel de usturoi, 1 lingură pesmet, 1 linguriţă zahăr, sare, piper. 


Se pregătesc roşiile ca mai sus (y. 449). Se lasă să se scurga. Se prăjeşte în 
ulei ceapa tocată mărunt. Se spală ciupercile, şi după ce se îndepărtează 
vârful piciorului, se toacă mărunt. Se pun în uleiul cu ceapă, se adaugă sare, 
piper. Se amestecă și când ciupercile încep să se moaie, se adaugă o 
linguriţă de bulion de ardei, usturoiul sfărâmat, o lingură bună de pesmet și 
puţină apă. Se amestecă pe foc până când compoziţia devine destul de 


groasă. Se umplu roşiile și se presară pesmet. Se pun la cuptor cu o lingură 
de ulei şi puţin bulion de roșii subțiat; se amestecă cu o linguriţă de zahăr. 
Se servesc reci. In loc de ulei se pot pregăti cu unt, dar se servesc calde. 


451. ROȘII CU SUFLEU DE BRÂNZĂ 


12 roşii mijlocii, 2 ouă, 1 lingură făină, 2 linguri unt, 1 15 ceașcă lapte sau 
apă, 1 lingură brânză rasă, sare. 


Se aleg roşii rotunde, frumoase, se taie în două în lățime, se scobeşte 
miezul. Se lasă cu gura în jos să se scurgă. Se prăjeşte ușor făina cu o 
lingură de unt, se stinge cu lapte. Se face un sos destul de gros, se adaugă 
brânză rasă, gălbenușurile, sarea şi la sfârşit albușurile bătute spumă. Se 
așază roşiile într-o formă cu marginile joase, unsă bine cu unt, se pune în 
fiecare câte o lingură de umplutură, se presară brânză și se dau la cuptor, la 
foc potrivit. Se servesc în formă. 


452. ARDEI UMPLUȚI CU OREZ 
12 ardei, pentru rest aceleaşi cantităţi ca la “Roşii umplute cu orez”. 


Se spală ardeii, se scoate capacul în jurul codiţei şi se pre-gătesc la fel ca 
roşiile cu orez (y. 449). In orez se poate adăuga un morcov ras pe răzătoarea 
mică. După ce s-au așezat în cratiţă, înainte de a tuma sosul, se lasă să se 
rumenească puţin în ulei, întorcându-i pe toate părţile. Se toarnă sosul, se 
dau la cuptor. Se servesc reci. 


453. ARDEI UMPLUTI CU ARPACAȘ 


Se fac la fel ca ardeii umpluţi cu orez; arpacașul se moaie în apă din ajun și 
se ține ceva mai mult la fiert, ca să nu rămână bobul tare. 


454. ARDEI UMPLUJI CU VINETE 


12 ardei, 3 vinete mijlocii, 1 felie de pâine, 1 ceapă, 1 ou, 1 lingură făină, 
sare, piper, 2 linguri untură. Pentru sos: 500 g roșii, 1 linguriţă făină, 1 
linguriţă zahăr, sare, 1 frunză de ţelină. 

Se scot cotoarele de la ardei și se curăță de seminţe. Se coc vinetele ca 


pentru salată, se toacă împreună cu puţin miez de pâine albă muiat în lapte 
şi o ceapă tocată, prăjită. Se adaugă un ou, sare, piper şi făină. Se umplu 


ardeii cu această compoziţie, se înmoaie capătul în puţină făină şi se prăjesc 
în untură, Se aşază în cratiţă cu un sos de roşii (y. 63) și se dau la cuptor să 
fiarbă încet. 


455. PILAF DE ARDEI 
6 ardei grași, pentru rest aceleași cantităţi ca la “Pilaf de praz”. 


Se pregăteşte la fel ca pilaful de praz (y. 494) înlocuind prazul cu câțiva 
ardei grași tăiați ca fideaua și înăbușşiţi în ulei. Se adaugă la fiert şi puţin 
mărar tocat. 


456. VINETE ÎMPĂNATE (IMAMBAILDI) 


6 vinete potrivite, 4 cepe, 1 morcov, 1 pătrunjel, 1 ţelină, 1 ardei gras, 1⁄2 
varză, 6 căţei de usturoi, frunze și cozi de ţelină, 2 linguri ulei. Pentru sos: 2 
linguri bulion sau 300 g roşii, 1 linguriţă făină, 1 lingură ulei, 1 linguriţă 
zahăr, sare. 


Se aleg vinete proaspete, mai mici. Se taie capătul dinspre coadă, apoi cu un 
cuţit mic se fac patru despicături în lungime, fără a pătrunde prea adânc. Se 
țin circa 10 minute înapă clocotită. Se scot, se sărează, se aşază una lângă 
alta pe un fund de lemn, iar deasupra se pune alt fund cu greutăţi pe el. Se 
lasă astfel la teasc o jumătate de oră, să se scurgă și să iasă amăreala din ele. 
Între timp se taie ceapa peştişori şi se rumeneşte în ulei. Se taie ca fideaua 
tot zarzavatul şi se prăjeşte de asemenea în ulei. Când zarzavatul s-a muiat, 
se umplu vinetele prin despicături, adăugând și câte un fir de usturoi, se 
leagă cu frunze de ţelină opărite şi se aşază într-o cratiţă. Dacă mai rămâne 
zarzavat, se pot umple și câțiva ardei graşi, care se așază printre vinete. Se 
face un sos din puţin ulei, bulion sau câteva roșii date prin sită, sare, piper, o 
linguriţă de zahăr și făină. Se toarnă sosul în cratiţă și se lasă să fiarbă 
înăbușit, la foc potrivit, o jumătate de oră. Se serveşte rece. 


457. VINETE GRECEȘTI 

3 vinete mijlocii, 1 lingură făină, 3 căpăţâni de usturoi, 500 g roșii, 3 linguri 
ulei, 1 linguriţă zahăr, sare. 

Se aleg vinete mijlocii, se taie felii, se opăresc câteva minute în apă 


clocotită cu sare și se țin 20 minute sub teasc. Se scurg, se dau prin făină și 
se rumenesc în ulei la foc mijlociu, încet, ca să fie bine pătrunse. Se curăţă 


usturoiul, se prăjeşte ușor cu puţin ulei, se adaugă roşiile fără coajă, zahărul 
şi sarea. Se lasă să fiarbă acoperit până ce usturoiul începe să se moaie. Se 
aşază feliile de vinete frumos pe farfurie, iar la mijloc se toamă sosul de 
roșii cu usturoi. 


458. VINETE CU BRÂNZĂ LA CUPTOR 


3 vinete mijlocii, 3 linguri făină, 4 linguri unt sau untură, 1 15 ceașcă cu 
lapte, 100 g brânză, sare, 1 linguriţă pesmet, unt proaspăt cât o nucă. 


Se prăjesc vinetele ca pentru “Vinete greceşti” (v. 457) şi se prăjesc în unt 
sau untură. Separat se face un sos alb din două linguri de unt în care se 
prăjesc ușor două linguri de făină şi se stinge cu lapte. Se adaugă brânză 
rasă, se potriveşte de sare şi de piper. Într-o formă rezistentă la foc, se aşază 
rânduri alternând de vinete și de sos. Deasupra se presară pesmet şi se 
adaugă câteva bucățele de unt. Se dă la cuptor până începe să se 
rumenească. 


459. VINETE UMPLUIE CU OREZ 


6 vinete mijlocii, 15 ceașcă orez, 500 g roşii, 1 ceapă, 1 căţel de usturoi, 1 
linguriţă de zahăr, sare, piper, 2 linguri ulei, 1 lingură pesmet. 


Se aleg vinete potrivit de mari. După ce s-a tăiat capătul dinspre coadă, se 
taie vinetele în două, în lungime. Se pun în apă clocotită şi se ţin un sfert de 
oră. Se scot, se sărează şi se aşază pe masa de lemn, deasupra punându-se 
un fund cu greutăţi pe el. Se ţin astfel o jumătate de oră să se scurgă. Se 
prăjeşte o ceapă tăiată mărunt cu o lingură de ulei. Se adaugă roşiile tăiate 
bucăţi, usturoiul, zahărul, sare, piper. Se lasă totul să fiarbă până se obţine 
un sos bine scăzut, Se trece prin sită. Se fierbe separat în apă 1⁄2 ceașcă de 
orez. Se scobesc jumătăţile de vinete, se toacă miezul, se amestecă cu 
orezul scurs de apă și cu o parte din sos. Se unge cu ulei o formă de pământ 
cu margini joase, se așază vinetele; cu o lingură se pune umplutură în 
fiecare, se presară pesmet, se dă la cuptor la foc potrivit. Când sunt gata, se 
toamnă împrejur sosul de roșii care a mai rămas. Aceeaşi mâncare se poate 
pregăti cu unt, servindu-se caldă. 


460. VINETE UMPLUIE LA CUPTOR 


6 vinete mijlocii, 1 lingură făină, 2 linguri brânză rasă, 2 ouă, 1 ceașcă 
lapte, 2 linguri unt. 


Se pregătesc vinetele la fel ca mai sus (v. 459). După ce au stat o jumătate 
oră la teasc, se scot, se scobeşte miezul și se aşază vinetele într-o formă de 
pământ unsă cu unt. Dintr-o lingură de unt şi una de făină se face un rântaș 
care se stinge cu puţină apă sau lapte. Se amestecă cu brânza, miezul de la 
vinete bine tocat, gălbenușurile, sare și la urmă albușurile spumă. Cu o 
lingură se umplu vinetele cu această compoziţie, se presară brânză rasă și se 
dau la cuptor, la foc bun. Se servesc în formă. 


461. VINETE PORTUGHEZE 


4 vinete mijlocii, 150 g brânză, 2 linguri făină, 2 linguri untură, 2 cepe, 500 
g roșii, 1 fir de usturoi, cimbru, dafin, sare, piper, 1 linguriţă zahăr, 1 
lingură unt, 1 linguriţă pesmet. 


Se aleg vinete mijlocii, se taie felii de 1 cm grosime. Se opăresc, se scurg, 
se sărează şi se pun pe un fund de lemn să stea 20 de minute cu un teasc 
deasupra. Separat se înfierbântă o lingură de unt în care se prăjesc cepele 
tăiate mărunt. Se adaugă roşiile tăiate în două, un fir de usturoi, cimbru, 
frunză de dafin, sare, piper, și zahăr. Se lasă să fiarbă înăbușit o jumătate de 
oră, până ce sosul se îngroaşă. Se şterg feliile de vinete, se dau prin făină și 
se prăjesc în untură. Se trece sosul prin sită, se pun câteva linguri pe fundul 
unei forme rezistente la foc, iar deasupra câteva feliuţe subţiri de brânză 
albă (telemea). Se aşază apoi feliile de vinete, se repetă din nou punând sos, 
felii de brânză și apoi vinete. Când totul este așezat, se toarnă deasupra 
sosul care a mai rămas, se presară brânză rasă amestecată cu pesmet, se 
stropeşte cu unt, se dă la cuptor, la foc iute. Se servesc în formă. 


462. MÂNCARE DE VINETE CU ROȘII ȘI ARDEI 


2-3 vinete mijlocii, 1 kg roşii, 2 cepe, 6 ardei grași, 2-3 căţei de usturoi, 2-3 
linguri ulei, mărar, pătrunjel, sare, piper. 


Se taie roşiile felii. Se așază un rând pe fundul cratiţei, apoi se pune un rând 
de ceapă crudă tăiată peştişori (felii subţiri). Se taie în patru vinetele, se 
opăresc, se scurg, se așază peste ceapă, iar deasupra se pun ardei graşi tăiaţi 
rotocoale. Peste ardei se pun câţiva căţei de usturoi tăiaţi în două, mărar, 
pătrunjel tocat, sare şi piper (facultativ). Deasupra se pune restul de roșii 


tăiate felii. Se acoperă cratiţa cu capacul şi se lasă să fiarbă la foc mic. Când 
începe să lase apă, se adaugă uleiul. Se mișcă cratita din când în când, 
pentru a se controla dacă nu s-a prins de fund. Se dă la cuptor până ce scade 
complet. Se lasă să se răcească în cratiţă și se răstoarnă ca o budincă. 


463. VINETE COAPTE, CU BRÂNZĂ 
6 vinete mijlocii, 200 g brânză, 2 linguri unt, 1 linguriţă pesmet, sare. 


Se aleg vinete mijlocii. Se coc la fel ca pentru salată observând ca să 
rămână cât mai albe. Nu se toacă. Se dă sare. Se unge o formă cu unt, se 
aşază felii subţiri de brânză, deasupra se pun trei vinete întregi care se 
întind cu cuțitul, astfel încât să formeze un strat; se pune unt, apoi iar 
brânză și vinete. Deasupra se presară brânză rasă amestecată cu pesmet, se 
stropeşte cu unt, se dau la cuptor la foc iute. Se servesc în formă. 


464. CHIFTELE DE VINETE CU SOS DE ROȘII 


3 vinete mijlocii, 2 ouă, 2 linguri făină, sare, piper, 3 linguri ulei. Pentru 
sos: 500 g roșii, 1 ceapă, 1 linguriţă zahăr, sare. 


Se coc vinetele, se curăţă și se așază pe un fund inclinat să se scurgă. Se 
toacă şi se amestecă cu două ouă, sare, piper şi făină, astfel încât compoziţia 
să fie mai mult moale. Se iau cu lingura din compoziţie şi se dă drumul 
chiftelelor în ulei încins, prăjindu-le pe ambele părţi. Separat se fierb 
roşiile, se trec prin sită și se amestecă cu puţină ceapă prăjită. Se adaugă 
sare și o linguriţă de zahăr. Se ţine să dea câteva clocote. Se așază chiftelele 
în sosul de roșii şi se lasă pe marginea maşinii să fiarbă foarte încet, ca să 
nu se sfărâme. Se servesc calde sau reci. 


465. BAME GRECEŞTI 


1 kg bame, 3 cepe, 500 g roşii sau 2 linguri bulion, 1 ceaşcă oțet sau borş, 1 
linguriţă făină, 1 linguriţă zahăr, sare, 3 linguri ulei. 


Bamele trebuie să fie tinere şi proaspete, altfel sunt băloase. Se rup codițele 
şi se opăresc cu borş sau cu oţet îndoit cu apă. Se ţin astfel un sfert de oră, 
se scurg şi se spală în 2-3 ape reci. Se prăjesc uşor în ulei cepele tăiate 
mărunt, se presară făina, se sting cu apă, se adaugă bulion sau roșii curățate 
de seminţe, zahăr şi sare. Se pun bamele în sos. Se lasă să fiarbă încet. Ca 
să nu se sfărâme. Se servesc reci. 


466. CONOPIDĂ CU UNT 
2 conopide mari, 50 g unt, 1 lingură pesmet, sare. 


Se aleg conopide cu floare albă şi frumoasă. Se taie coada cât mai aproape 
de căpățână. Cu un cuţit mic se desprind toate frunzulițele din jurul 
conopidelor. Se spală în apă rece şi se pun la fiert într-o oală cu apă 
clocotită, sărată. Se fierb circa o jumatate de oră, descoperit, la foc iute, 
Conopida se fierbe totdeauna aproape de masă, deoarece stând în apă, se 
înroşește. Când sunt gata, se scurg bine de apă, se aşază pe farfurie, se 
toarnă deasupra unt topit şi se presară pesmet puţin rumenit în unt. Se poate 
servi cu sos de roșii (v. 63) sau cu sos alb pregătit cu unt, o lingură de făină 
şi apa în care a fiert conopida. Această apă în nici un caz nu se aruncă, 
deoarece poate servi la pregătirea unei supe de zarzavat foarte gustoasă. 


467. CONOPIDĂ LA CUPTOR 


1 conopidă mare sau 2 mijlocii, W lingură făină, 2 linguri unt, 1 ceaşcă 
lapte, 2 linguri smântână, 2 linguri brânză rasă, 1 linguriţă pesmet, sare. 


Se desface o conopidă, mare, frumoasă, se rup buchetele, se taie la fiecare 
codiţa şi frunzele mici, verzi, dimprejur. Se spală, se fierbe în apă clocotită 
cu sare și se scurge bine. Se așază într-o formă unsă cu unt. Cât fierbe 
conopida, se face un sos alb din 14 lingură de unt și Y lingură făină. Se 
stinge cu o ceașcă de lapte sau cu apa în care a fiert conopida. Se ţine puţin 
să fiarbă, dar să nu se îngroașe, să rămână ca o smântână. Dacă este necesar, 
se mai adaugă lapte. Când este gata, se amestecă cu smântână și cu brânză 
rasă și se toarnă peste conopidă, încet, ca să pătrundă printre buchete. Se 
presară cu brânză amestecată cu pesmet, se stropeşte cu unt. Se dă la cuptor 
iute, până se rumeneşte deasupra. 


ALT FEL DE CONOPIDĂ LA CUPTOR 


1 conopidă mare, 1 ceaşcă smântână, 3 ouă, 1 linguriţă făină, 1 lingură unt 
sau untură, 1 lingură brânză, 1 lingură pesmet. 


Se spală o conopidă frumoasă și se fierbe ca mai sus. Se bat ouăle, se 
amestecă cu smântâna, făina și sarea. Se unge o formă rezistentă la foc cu 
untură și se presară pesmet prajit. Se aşază buchetele de conopidă, deasupra 
se toarnă sosul, se adaugă câteva bucățele de unt, se presară brânză și se dă 
la cuptor. 


468. CONOPIDĂ CU CIUPERCI LA CUPTOR 


1 conopidă mare, 200 g ciuperci, 2 linguri făină, 2 linguri unt, 1 1⁄2 ceaşcă 
lapte, 1 gălbenuș, unt proaspăt cât o nucă, 1 lingură brânză, sare. 


Se fierbe o conopidă frumoasă în apă cu sare. Când este gata, se desfac 
buchetele. Între timp se curăţă ciupercile, se taie felii subțiri şi se înăbuşă cu 
puţin unt. Separat se face un sos dintr-o lingură de unt şi două linguri de 
făină, se stinge cu două cești de lapte sau de apă în care a fiert conopida. 
Când este fiert și potrivit de gros, se amestecă cu un gălbenuş şi, cu câteva 
picături de lămâie. Se potriveşte de sare. Se unge cu unt o formă rezistentă 
la foc, se așază câteva buchete de conopidă într-un strat cât mai egal, un 
rând de ciuperci iar deasupra restul de conopidă. Se toarnă apoi sosul de 
făină. Se mai presară puţină brânză, se adaugă câteva bucățele de unt și se 
dă la cuptor până începe să se rumenească. Se serveşte în formă. 


469. SUFLEU DE CONOPIDĂ 


1 conopidă mare, 3 ouă, 1⁄2 lingură făină, 1 ceașcă lapte, 3 linguri brânză, 1 
ceapă, 2 linguri unt, unt proaspăt cât o nucă, sare. 


Se fierbe conopida, se scurge, se trece prin sită. Separat se prăjeşte uşor o 
ceapă tocată mărunt, cu o lingură de unt. Se adaugă făina, se stinge cu lapte 
sau cu apă. Se ţine să fiarbă până se îngroașă ca o smântână. Se amestecă cu 
conopida, se adaugă două linguri de brânză rasă, trei gălbenușuri, o bucăţică 
de unt proaspăt cât o nucă şi la sfârșit trei albuşuri bătute spumă. Se 
potriveşte de sare. Se toarnă compoziţia într-o formă unsă cu unt. Se presară 
brânză. Se dă la cuptor la foc potrivit, ţinându-se până creşte și se 
rumenește frumos deasupra. Același sufleu se poate pregăti și din dovlecei. 
Cine nu doreşte să pună ceapă în sufleu, poate prăji direct făina în unt, 
continuând apoi ca mai sus. 


470. VARZĂ DE BRUXELLES CU UNT 
1 kg varză, 2 linguri unt, sare. 


Se alege varza cât mai mică, dearece aceasta este tânără. Se curăță de 
frunzele galbene, se spală în mai multe ape și se pun la fiert în apă clocotită, 
care trebuie să le acopere bine. Se pune sare. Se ţin să fiarbă descoperit, la 
foc iute un sfert de oră. Se scurg, se pun într-o cratiţă cu o lingură de unt și 
se mai ţin un sfert de oră, până ce le pătrunde untul. Se mișcă cratita ca să 


nu se prindă pe fund. Înainte de a servi se mai adaugă 2-3 bucățele mici de 
unt proaspăt. 


471. VARZĂ DE BRUXELLES CU BRÂNZĂ 
1 kg varză, 2 linguri unt, 3 linguri brânză, sare. 


Se fierbe varza în apă multă, se scurge. Se unge cu unt o formă rezistentă la 
foc, se presară brânză rasă. Se așază varza, punând între rânduri puţină 
brânză rasă și unt. Se presară brânză și deasupra, se stropeşte cu unt, se dă 
la cuptor câteva minute, până se rumenește. 


472. VARZĂ DE BRUXELLES LA CUPTOR 
1 kg varză, pentru rest aceleași cantităţi ca la “Conopidă la cuptor”. 


Se fierbe varza cu multă apă, se scurge, se pregăteşte la fel cu conopida la 
cuptor (v. 467), cu sos alb sau numai cu smântână. 


473. VARZĂ ROŞIE ÎNĂBUȘITĂ 


1 varză cam de 1 kg, 1 ceapă, 1 linguriţă făină, 1 păhărel vin roşu, 2 linguri 
untură, sare. 


Se taie o varză roşie ca fideaua. Separat se prăjeşte o ceapă tăiată mărunt în 
untură. Se adaugă varza, se presară făină, se toarnă un păhărel de vin roșu. 
Se potriveşte de sare şi se lasă să fiarbă înăbuşit circa două ore. 


474. VARZĂ DULCE CĂLITĂ 
1 varză de 1 kg, 3 linguri untură, 10 boabe piper, sare. 


Se înfierbântă untură sau ulei într-o cratiţă. Se taie varza ca fideaua, se pune 
în cratiţă şi se ţine pe foc potrivit să se rumenească încet o oră. Din când în 
când se amestecă cu lingura, ca să nu se prindă pe fund și se toarnă câte o 
lingură de apă, dacă este necesar. Se potriveşte de sare și se adaugă câteva 
boabe de piper. Se poate acri (după gust) cu puţin borş sau cu sare de lămâie 
dizolvată în apă. 


475. VARZĂ CU TĂIŢEI 


1 varză mică, 300 g tăiţei, 2 linguri unt, 2 linguri untură,sare, piper. 


Se taie ca fideaua o varză dulce şi se pune într-o cratiţă cu o lingură de 
untură, ținându-se până începe să se moaie. Se potrivește de sare şi piper, 
care nu trebuie să lipsească. Între timp se fierb tăiţeii (trebuie să fie cantități 
aproximativ egale de varză şi de tăiţei), se scurg şi se amestecă cu unt. Se 
aşază într-o formă rezistentă la foc, un rând de varză, unul de tăiţei şi aşa 
mai departe. Deasupra se pun câteva bucățele de unt și se dă la cuptor să se 
rumenească. 


476. VARZĂ ACRĂ CĂLITĂ 
1 varză mare, 3 linguri untură sau ulei, 10 boabe piper. 


Dacă varza murată este prea acră, se spală întâi în apă. Se scurge bine de 
apă și se taie ca fideaua. Se pregăteşte apoi la fel ca varza dulce. Când este 
aproape gata, se adaugă şi câteva boabe de piper. 


477. VARZĂ ACRĂ CU MĂSLINE 
1 varză mare, 3 linguri ulei, 150 g măsline, 1 linguriţă boia de ardei. 


Dacă varza murată este prea acră, se spală întâi în apă. Se scurge bine și se 
taie ca fideaua. Se rumenesc în ulei două cepe tăiate mărunt, se adaugă 
varza. Când începe să se rumenească, se pune o linguriţă de boia de ardei 
muiată într-o ceașcă de apă, şi se lasă să fiarbă înăbușit. La ultimele clocote 
se adaugă câteva măsline spălate cu apă călduță. Dacă este necesar, din 
când în când se adaugă la varză puţină apă. Se potriveşte de sare. Varza 
trebuie sa fie scăzută. 


478. SARMALE CU CRUPE DE PORUMB 


1 varză mare murată, 1 ceaşcă de crupe (păsat), 2 cepe, 2 linguri jumări 
(rămase de la topitul unturii), 3 linguri untură, sare, piper, 1 linguriţă boia 
de ardei, 2-3 bucăţi de şorici afumat. 


Crupele de porumb nu sunt altceva decât porumb măcinat, însă mult mai 
mare decât mălaiul obişnuit. Sarmalele se pot face atât cu varză acră, cât şi 
cu varză dulce. Aceasta din urmă se opăreşte cu borş înainte de a fi 
pregătită. Pentru șase persoane ajunge o ceașcă de crupe. Acestea cresc mult 
la fiert. Se taie mărunt cepele și se pun să se rumenească cu o lingură de 
untură. Se adaugă jumările rămase de la topitul unturii sau o bucată de 


slănină afumată tăiată mărunt. Se pun crupele după ce au fost bine spălate și 
scurse şi se sting cu o ceașcă de apă. Se amestecă mereu ca să nu se 
lipească. Când au început să se umfle, se dau la o parte să se răcorească 
puţin. Se adaugă sare și piper. Se pregăteşte varza ca pentru sarmalele 
obişnuite. Sarmalele de crupe se fac mari cam cât oul de găină. Varza care a 
rămas se taie ca fideaua, se aşază pe fundul cratiţei, se pun sarmalele, iar 
printre rânduri, câteva bucăţi de şorici afumat și fiert. Se toarnă apă, sau 
borş când sarmalele sunt făcute cu varză dulce. Se poate adăuga și puțin 
bulion sau boia de ardei. Se lasă să fiarbă la cuptor, înăbușit, cam două ore. 
Sunt mai gustoase încălzite. 


479. SARMALE CU OREZ 


1 varză mare, 2 cepe, 1 ceașcă orez, sare, piper, 1 linguriţă verdeață tocată 
mărunt, 1 linguriţă boia, bulion, 3 linguri ulei. 


Ca şi cele cu carne, sarmalele cu orez se pot face din varză acră sau din 
varză dulce. Varza acră se spală cu apă rece, iar varza dulce se opăreşte cu 
borş. Se rumeneșşte în ulei ceapa tăiată mărunt. Când a început să se 
îngălbenească, se adaugă orezul ales și spălat. Se stinge cu o ceașcă de apă. 
Se pune sare, piper, verdeață tocată și, după gust şi posibilitate, o mână de 
stafide fără sâmburi, alese şi spălate. Între timp se pregăteşte varza, se fac 
sarmale și se aşază în cratiţă, după ce pe fundul acesteia s-a pus un rând de 
varză tăiată mărunt. Deasupra se mai pune un rând de varză. Se toarnă apă 
la cele făcute cu varză acră şi borş la cele cu varză dulce. Se pune puţin 
bulion sau boia şi două linguri de ulei. Se dau la cuptor să fiarbă înăbușit o 
oră. Când orezul este fiert, se dau la o parte. Se servesc reci. 


480. SARMALE CU OREZ ȘI HRIBI (MÂNĂTĂRCI) 

Aceleaşi cantități ca mai sus (y. 479), în plus 3 linguri de hribi. 

Se pregătesc la fel ca sarmalele cu orez, adăugându-se la o ceașcă de orez 
trei linguri de hribi, muiaţi din ajun și tăiați mărunt. 


481. GĂLUȘTE DE VARZĂ 


500 g varză, 2 linguri brânză rasă, 1 lingură griș, 2 ouă, sare, piper, 1 
lingură pesmet. 


Se fierbe varza în apă cu sare, se scurge și se trece prin mașina de tocat. Se 
adaugă brânza rasă, grișul, două ouă, sare, piper. Se amestecă bine. Se pune 
la fiert într-o cratiţă apă cu puţină sare și când dă în clocot, se ia cu o 
linguriţă din compoziţie și se dă drumul gălușştelor în apă. Se lasă să fiarbă 
la foc mic circa 20 de minute. Se scurg din apă, se aşază pe farfurie, se 
presară pesmet puţin rumenit şi se servesc cu sos de roșii (v. 63). 


482. PÂRJOALE DE VARZĂ 


500 g varză, 1 felie de pâine, 2 ouă, 1 linguriţă verdeață tocată, sare, piper, 1 
lingură făină, 2 linguri untură. 


Se fierbe varza, se scurge bine de apă, se trece prin mașina de tocat sau se 
toacă mărunt cu cuțitul, impreună cu o felie de pâine muiată şi stoarsă și doi 
cartofi fierți (după dorință). Se adaugă sare, piper, două ouă şi puţină 
verdeață tocată. Se fac pârjoale care se dau prin făină şi se rumeneso în ulei 
sau untură. Se servesc cu cartofi şi salată verde. 


483. VARZĂ LA CUPTOR 


1 kg varză, 1 lingură făină, 3 linguri untură sau unt, 2 linguri brânză rasă, 1 
ceașcă smântână, 1 lingură pesmet. 


Se curăţă o varză frumoasă de frunzele verzi. Se taie în două, apoi fiecare 
jumătate în felii groase cât degetul. Se pun în apă clocotită cu puţină sare, 
să fiarbă 10 minute. Se scot feliile pe o sită să se scurgă bine de apă. Se dau 
prin făină şi se prăjesc în unt sau în untură. Nu trebuie rurnenite, se ţin 
numai până încep să se îngălbenească. Se unge bine o formă cu unt, se 
aşază feliile de varză, iar printre ele se pune brânză rasă. Se toarnă deasupra 
smântână în care s-a adăugat un praf de făină și unul de sare, se presară 
deasupra brânza rasă amestecată cu pesmet. Se dă la cuptor, la foc potrivit; 
se ţine până se rumeneşte frumos deasupra. 


484. BUDINCĂ DE VARZĂ 


1 kg varză, 3 ouă, 2 linguri unt, 3 cepe, 2 linguri pesmet, 2 linguri brânză, 
unt proaspăt cât o nucă, sare, piper. 


Se alege o varză frumoasă. Se curăță, apoi se desprind 6-7 foi întregi și cât 
mai mari. Se lasă la o parte. Se taie varza mărunt şi se pune într-o cratiţă cu 
două linguri de unt, la foc mic. Se ţine circa o jumătate de oră, amestecând 
din timp în timp, până se moaie de tot, dar fără să se rumenească. Se adaugă 
cepele tăiate mărunt şi puţin pătrunjel verde tocat. Când și ceapa s-a muiat, 
se dă la o parte. După ce s-a răcorit puţin, se adaugă o lingură de pesmet, 
ouăle bătute ca pentru omletă, brânză și sare. Se amestecă bine. Într-un 
castron se aşază un şervet destul de mare ca să iasă capetele peste marginea 
castronului. Se așază foile de varză astfel, încât marginile să vină puţin 
unele peste altele; se pune umplutura. Se adună marginile șervetului, se 
leagă strâns cu o sfoară, dându-i o formă rotundă, ca varza. Se fierbe 
acoperit într-o oală cu apă clocotită, cu puţină sare, o oră. Dacă apa scade la 
fiert, se mai adaugă, întorcând şi varza odată, ca să fiarbă la fel pe toate 
părţile. Când este gata, se desface şervetul şi se așază varza pe o farfurie 
fierbinte. Se toarnă deasupra unt proaspăt topit şi se presară pesmet. În loc 
de unt, se poate pune sos de roşii. Se serveşte foarte fierbinte. Se poate face 
aceeaşi budincă cu varza fiartă, înăbușită în unt. Se dă apoi prin mașina de 
tocat și se adaugă ceapa rumenită separat. 


485. SUFLEU DE VARZĂ 


1 varză mijlocie, 100 g unt proaspăt, 1 lingură făină, 1 lingură brânză rasă, 
2 linguri smântână, 3 ouă, sare, piper, 1 linguriţă pesmet. 


Se taie în patru o varză mijlocie şi se pune să fiarbă 10 minute. Se scurge 
bine de apă şi se toacă mărunt. Separat se freacă spumă untul, se adaugă 
făina, brânza rasă, smântâna şi gălbenuşurile. Se amestecă cu varza, se 
potriveşte de sare şi de piper. La urmă se adaugă cele trei albuşuri bătute 
spumă. Se unge cu unt o formă rezistentă la foc, se toarnă compoziţia, 
deasupra se presară pesmet şi se pun câteva bucățele de unt. Se dă la cuptor 
la foc potrivit, ţinându-se până creşte şi se rumeneșşte frumos deasupra. 


486. CLĂTITE CU VARZĂ 


400 g varză, 2 ouă, 1 ceaşcă făină, 1 1⁄2 ceașcă lapte, 1 lingură unt, sare, 
smântână. 

Se face un aluat de clătite din două ouă (v. 631). Se taie mărunt o varză 
mică (de preferință se rade pe răzătoarea cu găuri mari). Se dă puţină sare şi 
se amestecă cu aluatul de clătite. Se fac clătite obișnuite, se rumenesc într-o 
tigaie cu puţin unt, pe ambele părţi, ţinându-se la cald până ce sunt toate 
gata. Se servesc fierbinţi, așezate unele peste altele, ca o budincă, cu 
smântână. 


487. ANDIVE ÎNĂBUȘITE CU UNT 
1 kg andive, 1 lingură unt, 1 linguriţă zeamă de lămâie, sare. 


Se curăţă andivele de frunzele galbene și se retează din coadă. Se spală bine 
în mai multe ape reci, să nu rămână nisip printre frunze. Se unge cu o 
lingură de unt o cratiţă potrivit de mare, în care să încapă andivele așezate 
unele lângă altele. Se pun în cratiţă, se presară sare, se adaugă 3-4 linguri de 
apă, zeama de la o jumătate de lămâie și încă o lingură de unt deasupra. La 
început se pun câteva minute pe foc iute, până ce dă apa în clocot, se 
acoperă perfect şi se dau la cuptor. Trebuie să fiarbă înăbușit circa o oră, la 
foc mic, astfel încât în acest timp să nu se mai adauge apă, dar nici să nu se 
ardă andivele pe fund. Se așază pe farfurie, se servesc foarte fierbinți. 


488. ANDIVE LA CUPTOR 


1 kg andive, 1 lingură unt, pentru rest aceleași cantități ca pentru “Conopida 
la cuptor”. 


Se fierb andivele înăbușit ca mai sus (v. 487) şi se așază într-o formă unsă 
cu unt. Se pregătesc apoi la fel cu conopida la cuptor (v. 467). 


489. PRAZ UMPLUT CU OREZ 


1 legătură bună de praz, 1 ceașcă orez, 3 linguri unt, sare, piper. Pentru sos: 
2 cepe, 1 lingură unt, 1 linguriţă făină, 1 linguriţă zahăr, 1 lingură bulion 
sau 4-5 roşii, sare. 


Se taie prazul bucăţi lungi de circa 6 cm și se trage cu grijă miezul. Foile de 
deasupra rămân în formă de tuburi care se umplu. Miezul scos se toacă 
mărunt, se înăbușă cu puţin unt. Separat se prăjeşte orezul în unt, se stinge 
cu o ceaşcă de apă. Când orezul începe să se umfle, se amestecă cu prazul 


înăbuşit, se adaugă sare, piper. Se umple prazul şi se pune în cratiţă cu unt. 
Se face un sos din ceapă tocată mărunt şi rumenită, făină, bulion de roşii, 
zahăr şi puţină apă. Se toarnă deasupra. Se dă la cuptor. Se lasă să fiarbă 
până scade sosul cât trebuie. Se servește fierbinte. Se poate pregăti cu ulei, 
în acest caz servindu-se rece. 


490. CHIFTELE DE PRAZ 


1 legătură mică de praz. Pentru rest aceleași cantități ca pentru “Chiftelele 
de sparanghel”. 


Se pregătesc la fel ca chiftelele de sparanghel (v. 413). 


491. TURTĂ DE PRAZ 


6 fire frumoase de praz, 1 lingură unt, 1 ou, sare, piper. Pentru aluat: 150 g 
făină, 1 ou, unt cât o nucă. 


Se face un aluat dintr-un ou, făină cât se cere şi puţin unt. Se taie mărunt 
prazul şi se moaie într-o tigaie cu o lingură de unt. Se pune sare și piper. Se 
dă la o parte şi după ce s-a răcorit, se amestecă cu un ou. Se întinde o foaie 
de aluat, se îmbracă o formă de turtă, se pune prazul şi se acoperă cu altă 
foaie de aluat. Se unge cu ou, se dă la cuptor până se rumenește deasupra. 
Se serveşte fierbinte, cu salată. 


492. PRAZ CU SMÂNTÂNĂ 

1 legătură bună de praz, 1 ceașcă lapte, 1 lingură unt, 1 ceaşca smântână, 1 
linguriţă brânză. 

Se curăţă prazul, se taie bucăţi și se pune la fiert cu apă docotită, schimbând 
apa de 2-3 ori. Se scurge bine și se înăbușă cu puţin lapte, 10-15 minute. Se 
pune sare. Se așază cu unt, într-o formă rezistentă la foc; se toarnă deasupra 
o ceașcă de smântână. Se presară brânză rasă, se dă un sfert de oră la cuptor. 


493. PRAZ CU MĂSLINE 

1 legătură bună de praz, 150 g măsline, 3 linguri ulei, 1 linguriţă făină, 1 
lingură bulion, 1 linguriţă oţet, sare. 

Se curăță prazul, se taie bucăţi şi se opăresc cu apă cu sare. Se încinge 
uleiul într-o cratiţă, se pune prazul scurs de apă și se ţine până începe să se 


rumenească. Separat, se prăjeşte ușor făina cu o lingură de ulei, se stinge cu 
puţină apă, se adaugă bulionul și o lingurită de oţet. Se toarnă sosul în 
cratița cu praz şi se dă la cuptor. Când este aproape gata se adaugă 
măslinele opărite câteva minute în apă clocotită. Se potrivește de sare. 
Mâncarea se serveşte călduţă. 


494. PILAF DE PRAZ 


6 fire de praz, 1 ceapă, 1 ceașcă de orez, 2 cești apă, 3 linguri ulei, 1 lingură 
bulion sau 4 roșii, sare, piper. 


Se toacă ceapa mărunt și se prăjeşte cu două linguri de ulei. Se alege orezul, 
se spală, se usucă şi se amestecă cu ceapa, când aceasta s-a topit fără să se 
rumenească. între timp se taie prazul felii subțiri, se înăbuşă cu o lingură de 
ulei, se așază în cratiţă cu orezul, se adaugă roşiile fără coajă și fără 
seminţe, sau o lingură de bulion și două ceşti de apă. Se potrivește de sare şi 
de piper şi se dă la cuptor până scade apa, iar orezul este potrivit de fiert. Se 
serveşte mâncarea răcorită. La fel se face cu arpacaș, muiat însă din ajun ca 
să fiarbă mai repede. 


495. MÂNCARE DE ŢELINĂ 


6 teline, 1 ceapă, 1 linguriţă făină, 1 lingură bulion, 1 linguriţă zahăr, 3 
linguri ulei, pătrunjel verde tocat, sare. 


Se curăţă telina, se taie felii care se prăjesc cu puţin ulei. Se aşază în cratiţă. 
În tigaia în care s-a prăjit ţelina, se mai adaugă o lingură de ulei şi se 
rumenește o ceapă tocată; se pune făină, se stinge cu puţină apă, se adaugă 
bulion, sare și zahăr. Se toarnă sosul peste telina din cratiţă şi se dă o 
jumătate de oră la cuptor. Mâncarea se servește răcorită, după ce s-a 
presărat deasupra pătrunjel verde tocat mărunt. 


496. ŢELINĂ CU CIUPERCI 


4 teline, 2 cepe, 200 g ciuperci, 1 lingură făină, 1 păhărel de vin, 2 linguri 
untură, sare, piper, foaie de dafin. 


Se curăţă rădăcinile de ţelină destul de adânc, ca să nu rămână nimic din 
coaja fibroasă care le acoperă. Se taie în două, iar fiecare jumătate în felii 
groase de 1 cm. Se pun la fiert cu apă rece, care să le cuprindă bine. Se 
pune sare. Se fierb până încep să se moaie. Se scot și se scurg. Separat se 


rumenesc cepele tăiate mărunt, cu o lingură de untură, se adaugă făina și se 
lasă să se rumenească. Se sting cu un păhărel de vin amestecat cu apă. Se 
mai adaugă sare, piper, foaie de dafin. Se lasă sosul să fiarbă o jumătate de 
oră. Când este bine fiert şi destul de scăzut, se strecoară în cratița în care au 
fost așezate feliile scurse de ţelină, adăugând și câteva ciuperci curăţite, 
tăiate mărunt și înăbușite o untură. Se potriveşte de sare. Se acoperă și se 
fierbe înăbuşit circa 20 de minute. Se serveşte fierbinte. 


497. PIURE DE ŢELINĂ 
6 teline, 3 cartofi mijlocii, 2 linguri unt, 3 linguri de lapte. 


Se curăţă, se taie în sferturi şi se pun la fiert ţelinele ca mai sus (v. 496). 
După o jumătate de oră, se adaugă cartofii curățiți de coajă. Când sunt fierți, 
se scurge apa, se trec prin sită şi se pregătesc la fel ca piureul de cartofi (v. 
391). 


498. GULII ÎNĂBUŞITE 
6 gulii mijlocii, 1 lingură unt sau untură, 1 linguriţă zahăr, sare. 


Se aleg gulii tinere, se curăţă, se taie în două, apoi în feliuţe destul de 
subțiri. Se pun într-o cratiţă cu o lingură de unt sau de untură, o linguriţă de 
zahăr, sare şi două, trei linguri de apă. Se lasă să fiarbă înăbușit, la foc mic, 
mișcând cratita din când în când, ca să nu se prindă de fund. Dacă este 
necesar, se mai adaugă puţină apă. Se servesc cu frigănele sau cu crochete. 


499. MÂNCARE DE GULII 


6 gulii mijlocii, 1 lingură unt sau untură, 1 ceapă, 1 linguriţă făină, 1 ceașcă 
zeamă de came sau apă, 1 lingură bulion, 2 linguriţe zahăr, sare. 


Se aleg numai gulii tinere, celelaltfe fiind aţoase. Se curăţă şi se taie felii 
groase de jumătate centimetru și se înăbuşă cu puţin unt sau untură. Separat 
se rumenește o ceapă tăiată mărunt, se adaugă făina, se sting cu puţină 
zeamă de carne sau cu apă. Se adaugă bulion de roșii și două linguriţe de 
zahăr ars. Se toarnă peste gulii, se lasă să scadă. Se serveşte fierbinte. 


500. NAPI CU SMÂNTÂNĂ 


1 kg napi, 2 linguri unt, 1 linguriţă făină, 1 ceașcă lapte, 2 linguri smântână. 


Se taie napii în două și fiecare jumătate în alte trei sau patru bucăţi. Se 
curăță bucăţile dându-le în același timp şi o formă mare cât o nucă. Se spală 
şi se usucă într-un şervet. Se încălzește unt într-o cratiţă, se pun napii, se țin 
înăbușiţi circa 20 de minute, la foc potrivit. Se mișcă cratiţa, pentru a nu se 
lipi de fund. Se pune sare. Separat se face un rântaș alb din unt și făină. Se 
stinge cu o ceașcă de lapte. Când sosul a fiert, se adaugă smântâna, se 
toamnă peste napi şi se lasă să mai fiarbă înăbușit, la foc mic, circa 20 de 
minute. Se servesc cu frigănele sau cu crochete. 


501. PIURE DE NAPI 
400 g napi, 400 g cartofi, 2 linguri unt, 3 linguri lapte, sare. 


Se curăţă napii şi se taie în felii subţiri. Se pun la fiert cu puţin lapte sau cu 
zeamă de carne. Se trec prin sită împreună cu aceeași cantitate de cartofi 
fierti în apă. Se procedează apoi ca pentru piureul de cartofi (v. 391). 


502. MORCOVI TINERI (CAROTE) CU UNT 


1 kg morcovi (carote), 2 linguri unt, 2 cești zeamă de carne sau apă, 2 
linguri rase zahăr, sare. 


Se rad morcovii cu un cuţit bine ascuţit. Se pun într-o cratiţă cu două linguri 
de unt, două cești de apă sau zeamă de carne, două linguri rase de zahăr și 
sare. Se lasă să fiarbă înăbușit, la foc potrivit, mişcând cratita din când în 
când ca să nu se prindă pe fund. Când sunt gata, sosul trebuie să fie destul 
de scăzut. Numai dacă morcovii încep să se rumenească înainte de a fi 
destul de fierți, se mai adaugă o lingură sau două de apă. Se servesc cu 
frigănele sau cu crochete. 


503. MORCOVI DE IARNĂ CU UNT 
Aceleaşi cantități ca mai sus (4. 502). 


Se rad morcovii şi se taie felii subțiri. Se pun la fiert într-o cratiţă cu apă 
rece. După câteva clocote se scot, se scurg şi se pun să fiarbă înăbușit cu 
unt, apă, zahăr și sare, la fel ca morcovii tineri. 


504. MORCOVI CU SMÂNTÂNĂ 


Aceleași cantități ca mai sus (y. 502), în plus 1 ceașcă smântână, 1 linguriţă 
făină. 


Se pregătesc morcovii, fie tineri, fie de iarnă, la fel ca morcovii cu unt. Se 
amestecă separat smântâna cu făina şi se toarnă deasupra. Cum s-au 
înfierbântat, se servesc. 


505. MÂNCARE DE MORCOVI 


1 kg morcovi, 3 cepe, 2 linguri unt sau untură, 1 linguriţă zahăr, 1 linguriţă 
făină, 2 ceşti zeamă de carne sau apă, 1 gălbenușş, sare. 


Se rad morcovii, se taie felii şi se pun să fiarbă cu apă rece, circa 10 minute. 
Se scurg. Se taie cepele felii foarte subțiri și se pun într-o cratiţă cu unt și cu 
morcovii fierți şi scurși. Se adaugă sare și o linguriţă de zahăr. Se ţin o 
jumătate de oră pe foc mic, mișcând cratiţa din când în când, ca să nu se 
prindă ceapa şi morcovii pe fund. Se presară făina și se toarnă zeama de 
carne sau apă. Se lasă să mai fiarbă 20 de minute. Înainte de a servi, se 
amestecă separat un gălbenuş cu puţin sos din mâncare și se toarnă apoi 
totul deasupra. Se servește fierbinte, cu frigănele. 


506. CEAPĂ UMPLUTĂ 


12 cepe mijlocii, 1 felie pâine, 12 nuci, sare, piper, 1 linguriţă verdeață, 2 
linguri ulei, 2 linguri făină, 1 lingură bulion, 1 linguriţă zahăr, sare. 


Se aleg cepe de mărime mijlocie, se curăţă și se fierb în apă cu sare până 
încep să se moaie. Se scurg din apă și după ce s-au mai răcorit, se scobesc, 
iar miezul se toacă împreună cu o felie de pâine muiată şi stoarsă, la care se 
adaugă sare, piper, verdeață și câteva nuci pisate bine, într-o piuliță de 
piatră. Cu această compoziţie se umplu cepele şi se aşază în cratiţă. Între 
timp se pregătește sosul. Se face un rântaș din ulei cu făină, care se stinge 
cu apă. Se adaugă puţin bulion, zahăr, sare. Se strecoară sosul peste cepele 
din cratiţă şi se dă la cuptor. Se ţin până încep să se rumenească. 


507. CEAPĂ UMPLUTĂ CU USTUROI 
12 cepe mijlocii, 4 căpăţâni de usturoi, 2 linguri ulei, sare, piper, 1 lingură 
pesmet. 


Se opăresc cepele şi usturoiul cu apă clocotită. Se scobesc cepele. Se 
pisează în piuliță de piatră usturoiul și miezul scos din ceapă, cu sare, piper 


şi puţin ulei. Se umplu cu această pastă cepele, se presară deasupra pesmet 
şi se dau la cuptor într-o farfurie cu puţin ulei. Se țin până se rumenesc. 


508. CEAPĂ UMPLUTĂ CU OREZ 
12 cepe mijlocii, 2 ceaşcă orez, 2 linguri ulei, sare, piper, verdeață. 


Se aleg cepe frumoase, de mărime potrivită. Se scobesc miezurile și se pun 
să fiarbă un sfert de oră în apă cu sare. Se scurg și când s-au mai răcorit, se 
umplu cu orez, la fel ca roşiile (y. 449). Se dau la cuptor. La fel se pot face 
umplute cu ciuperci. 


509. GHIVECI CU ULEI 


Zarzavat de tot felul, în total 1,5 kg, 4 cepe, 4 roșii, 3 linguri ulei, pătrunjel 
verde tocat. 


Se pregăteşte zarzavatul astfel: se taie puţină varză în bucăţi, un morcov, un 
pătrunjel şi o jumătate de ţelină în felii subţiri, se curăță o mână de bame 
care se opăresc cu borş, una de mazăre, una de fasole verde. Se rade un 
dovlecel şi se taie în bucăţi potrivite, precum și o vânătă, care se opăreşte 
mai înainte cu apă. Dacă se găseşte, se pun și câteva buchete de conopidă și 
la urmă roşiile tăiate în două şi fără seminţe, un ardei gras tăiat mărunt şi 
câţiva cartofi curaţați şi tăiaţi în bucăţi ca şi dovleceii. Separat se rumenesc 
în ulei cepele tăiate felii, se pune zarzavatul, dacă trebuie se mai adaugă 
ulei, puţină apă, sare. Se dă la cuptor, se ţine la foc potrivit, până ce tot 
zarzavatul a fiert. Nu se umblă cu lingura pentru a nu se sfărâma, se mișcă 
numai cratița într-o parte şi în alta, controlându-se dacă nu s-a prins pe 
fund. Când este aproape gata, se adaugă puţin pătrunjel verde tocat. Se 
serveşte rece. 


510. LEGUME ASORTATE 


200 g morcov, 200 g mazăre verde, 200 g fasole, 200 g cartofi, 1 conopidă 
mijlocie, 3 linguri unt. 


Se pregătesc separat: morcovi, mazăre, fasole, cartofi, aşa cum s-a arătat la 
fiecare, şi se fierbe o conopidă frumoasă. Se așază pe o farfurie rotundă 
conopida la mijloc, împrejur fasolea, apoi cartofii, morcovii şi, în sfârșit, 
mazărea. Se toarnă unt peste conopidă, se servesc cât mai fierbinţi. 


511. ȘNIŢEL DE LEGUME 


2 morcovi, 1 pătrunjel, 4 cartofi, 4 de varză, o mână de fasole, una de 
mazăre; 2 ouă, 2 linguri făină, 1 lingură brânză rasă, 1 lingură pesmet, 2 
linguri untură, sare. 


Se fierb împreună sau separat, în apă cu sare: morcovii, pătrunjelul, cartofii 
fără coajă, varza (opărită mai înainte), fasolea verde și mazărea boabe, 
verde. Se scurg bine din apă și se toacă împreună, afară de mazăre, potrivit 
de mărunt. Separat se amestecă o lingură de făină cu două ouă, se adaugă 
zarzavatul, brânza rasă şi sare dacă mai trebuie. Se ia cu lingura din 
compoziţie, se fac chiftele rotunde cu mâna dată prin făină şi se turtesc apoi 
în formă de şniţel, pe un fund presărat cu pesmet. Se rumenesc în untură și 
se servesc cu salată. 


512. CHIFTELE DE ZARZAVAT 


2 morcovi, 2 pătrunjei, 1 ţelină, 1 praz, 5 cartofi, 2 ouă, 2 linguri brânză, 3 
linguri făină, sare, piper, 3 linguri untură sau ulei. 


Se fierbe tot zarzavatul și cartofii fără coajă. Se scurg bine de apă, se dau 
prin maşina de came. Se adaugă două linguri de făină, două ouă, brânză, 
sare, piper. Se fac chiftele rotunde care se dau prin făină și se prăjesc în 
untură sau în ulei. 


513. BUDINCĂ DE CLATITE CU LEGUME 


O mână de fasole verde, o mână de mazăre boabe, câteva buchete de 
conopidă, 1 dovlecel mic, 2 cartofi, 1 morcov, 1 lingură făină, 1 lingură unt, 
1 ceașcă lapte, 2 ouă, 2 linguri brânză rasă, 2 linguri smântână, sare. Pentru 
clătite: 2 ouă, 1 ceașcă făină, 1 ceașcă lapte, 1 lingură unt, sare. 


Se fac 14-5 clătite din două ouă (y. 631). Dinainte se pregătesc legumele 
fierte separat, adică fasole verde, mazăre boabe, câteva buchete de 
conopidă, un dovlecel, doi cartofi, un morcov, acestea din urmă curăţite şi 
tăiate bucăţi potrivite. În acest timp se pregăteşte sosul astfel: se prăjeşte o 
lingură de făină cu o lingură de unt şi înainte de a se rumeni, se stinge cu 
lapte, potrivind sosul să aibă consistenţa smântânii. Se pune sare. După ce 
s-a mai răcorit, se adaugă ouăle, brânza rasă şi smântâna. Se unge bine cu 
unt o cratiţă de mărimea clătitelor. Se aşază două clătite pe fund și trei, 
patru pe margini, astfel încât după ce s-a umplut cratiţa, să poată fi întoarse 


deasupra, toată budinca fiind îmbrăcată în clătite. Se pune un strat de 
legume amestecate, două linguri de sos, o clătită şi aşa mai departe, până ce 
se umple cratita. Se întorc deasupra clătitele de pe margini, se stropeşte 
budinca cu unt și se dă la cuptor să se rumenească. Când este gata se 
răstoamă. 


514. CIUPERCI CU SMÂNTÂNĂ 


1 kg ciuperci, 2 linguri unt, 1 ceaşcă smântână, 1 linguriţă făină, sare, mărar 
tocat. 


Se aleg ciuperci, de preferință mici, în orice caz foarte proaspete, albe și cu 
carnea tare. Se curăţă, se rup picioarele, iar ciupercile mari se taie în patru 
sau în mai multe bucăţi, după mărmie. Pe măsură ce sunt curăţite, se aruncă 
într-o cratiţă cu apă rece în care s-a pus puţin oţet şi un praf de sare, pentru 
a nu se înnegri înainte de a fi puse foc. Îndată ce sunt toate curăţite, se pun 
în cratiţă să se înăbușe, cu unt şi puţină sare. Se amestecă din când în când 
se fierb până ce apa pe care au lăsat-o este aproape scăzută. Când sunt gata, 
se adaugă smântâna amestecată cu făină și se lasă la foc mic până încep din 
nou să fiarbă. Înainte de a servi, se adaugă puţin mărar verde tocat. În loc de 
a se amesteca cu smântână, făina poate fi prăjită ușor în unt şi stinsă, 
adăugându-se apoi smântână. Totul se toarnă peste ciuperci şi se lasă să dea 
câteva clocote. 


515. CIULAMA DE CIUPERCI 


1 kg ciuperci, 2 linguri unt, 2 linguri făină, sare, piper. 


Se pregătesc ciupercile la fel ca mai sus (v. 514) și se fierb în apă cu puţină 
sare. Se prăjeşte ușor făina în unt și se stinge cu o ceașcă din zeama în care 
au fiert ciupercile. Se lasă să fiarbă încet până ce sosul este potrivit de gros. 
Se amestecă cu ciupercile; se dă sare şi piper şi se lasă să dea împreună 
câteva clocote. Se serveşte foarte fierbinte, cu mămăligă. 


516. MÂNCARE DE CIUPERCI 
1 kg ciuperci, 2 cepe, 4 roşii, 2 linguri unt, 1 linguriţă făină, sare, verdeață 
tocată. 


Se curăţă ciupercile ca mai sus (v. 514) și se taie bucăţi. Se taie ceapa felii și 
se prăjește uşor cu o lingură de unt. Se pun ciupercile și se ţin până scade 


toată apa din ele. Se adaugă făină, câteva roşii fără coajă și seminţe, sare și 
puţină verdeață tocată. Se lasă să fiarbă acoperit până ce mâncarea este 
potrivit de scăzută. Se serveşte fierbinte. Se poate pregăti la fel cu ulei, 
servindu-se rece. 


517. CIUPERCI CU OUĂ 


750 g ciuperci, 2 cepe, 1 lingură unt, 1 linguriţă făină, 1 ceașcă zeamă de 
carne, 1 ceașcă smântână, 3 ouă, sare, piper. 


Se curăţă ciupercile ca mai sus (y. 514). Se toacă mărunt atât ciupercile, cât 
şi ceapa și se prăjesc împreună ușor cu o lingură de unt. Se presară făina, se 
toarnă zeamă de carne sau apă. Se adaugă sare, piper şi când ciupercile sunt 
fierte, smântâna. Se fierb câteva ouă tari, se curăţă, se taie felii, se aşază pe 
o farfurie fierbinte. Se toamă ciupercile deasupra. Se servesc fierbinţi. 


518. CIUPERCI UMPLUIE 


1 kg ciuperci, 1 ceapă, 1 lingură unt, 25 g unt proaspăt, 1 linguriţă făină, 1 
păhărel vin, 1 lingură bulion, 2 linguri pesmet, 1 linguriţă frunze de 
pătrunjel tocat, sare, piper. 


Se aleg ciuperci mari, frumoase. Se rupe piciorul, se spală şi se scurg. Se 
aşază toate într-o formă rezistentă la foc, stropindu-le cu puţin unt. Se dau 
la cuptor până încep să se moaie. Se toacă mărunt picioarele împreună cu 
ciupercile mărunte și cu o ceapă. Se pun la foc cu o lingură de unt. Când s- 
au muiat, se presară făina, se adaugă vinul și zeama de carne sau apă. Se 
lasă să fiarbă. Se mai adaugă bulion, sare, piper şi pesmet. Se ţin pe foc 
până ce pasta este suficient de legată. Se adaugă pătrunjel verde tocat. Se 
pune câte o linguriţă de umplutură în fiecare ciupercă, netezind deasupra cu 
un cuţit. Se presară pesmet fin, se dau un sfert de oră la cuptor. Înainte de a 
servi, se pune peste fiecare ciupercă o bucăţică mică de unt proaspăt. Se pot 
pregăti, de asemenea, fără bulion și fără pesmet. 


519. CIUPERCI LA GRĂTAR 


Se spală ciuperci mari, frumoase şi se rupe piciorul. Se șterg fără să se 
curețe de pieliță și se presară cu puţină sare. Se pun la fript pe grătarul 
încins și înainte de a servi, pe fiecare ciupercă se pune o bucăţică mică de 
unt proaspăt. Se servesc foarte fierbinţi. 


520. CIUPERCI LA TAVĂ 


Se pregătesc ciupercile ca mai sus (y. 519). Se usucă, se aşază într-o tavă 
unele lângă altele şi în fiecare ciupercă se pune un praf de sare şi o bucăţică 
de unt proaspăt. Se dau la cuptor. Se ţin până se moaie. Se servesc fierbinți. 


521. CIUPERCI ÎN ALUAT 


500 g ciuperci frumoase, 1 ou, 1⁄2 ceașcă făină, 1⁄2 ceașcă lapte, sare, 3 
linguri untură sau ulei. 


Se aleg ciupercile mijlocii, se rup picioarele, se spală şi se usucă bine cu un 
şervet. Se face un aluat de clătite (v. 631) dintr-un ou, făină şi lapte, se 
moaie ciupercile în aluat şi se prăjesc într-o cratiţă cu multă untură fierbinte 
ca să le cuprindă bine. Se rumenesc pe amândouă părţile, se presară puţină 
sare, se servesc fierbinți. 


522. MÂNCARE DE HRIBI 


200 g hribi (mânătărci), 4 cepe mijlocii, 1 linguriţă făină, 1 lingură bulion, 
verdeață, sare, piper, 3 linguri ulei. 


Hribii uscați se aleg cu foarte mare grijă, să nu aibă viermi. Se spală în 
câteva ape și se lasă în apă căldicică din ajun până a doua zi. Se scurg bine 
de apă și se taie ca tăițeii mai groşi. Apa în care s-au muiat hribii se lasă să 
se limpezească şi se păstrează. Separat se rumenesc în ulei cepele tăiate 
mărunt, se presară făina, se sting cu o ceaşcă din apa limpezită în care au 
fost muiaţi hribii. Se adaugă bulion, sare, piper. Se pun hribii și se lasă să 
fiarbă împreună, adăugându-se câte puţin din apa în care au fost muiaţi, 
până ce mâncarea este gata. Se servește rece cu pătrunjel verde, tocat 
mărunt, deasupra. 


523. PILAF DE HRIBI 


150 g hribi (mânătărci), 1 1⁄2 ceaşcă orez, 2 cepe, 3 linguri ulei, 1 lingură 
bulion, sare, piper. 


Se moaie hribii din ajun. Se prăjesc în ulei două cepe tăiat mărunt. Se 
adaugă orezul ales, spălat şi apoi uscat într-un șervet. Când orezul și ceapa 
încep să se îngălbenească, se aşază într-o cratiţă, împreună cu 150 g de hribi 
fierți şi tăiaţi felii. Se toarnă trei cești din apa în care au fost muiaţi și fierti 
hribii, după ce a fost limpezită. Se adaugă sare, piper și o lingură de bulion. 


Se ţine la cuptor până ce orezul este fiert. Se serveşte rece. Atât mâncarea, 
cât şi pilaful se pregătesc la fel și din hribi proaspeţi. Pilaful de hribi se 
poate servi şi cald, cu sos de smântână. 


FĂINOASE ȘI DIFERITE FELURI CU BRÂNZĂ 


524. RISOTO CU SOS DE ROȘII 


1 15 ceaşcă orez, 2 linguri unt, 3 cești zeamă de carne, 2 linguri brânză rasă, 
unt proaspăt cât o nucă, sare. 


Se alege orezul, se spală și se usucă cu un şervet. Se infierbântă într-o 
cratiţă untul, se pune orezul și se amestecă până începe să se îngălbenească. 
Se toarnă zeama de carne şi se dă la cuptor, la foc potrivit. Se lasă circa 25 
de minute fără să se amestece, până ce orezul este fiert, dar nesfărâmat, bob 
de bob. Se unge o formă de tablă bine cu unt, se așază orezul la care s-a 
adăugat o bucăţică de unt proaspăt și puţină brânză rasă, se dă câteva 
minute la cuptor și se răstoarnă pe farfurie. Se presară deasupra brânză rasă 
sau caşcaval ras, iar împrejur se pune cu lingura un sos gros de roșii (v. 63). 
Se serveşte foarte fierbinte. 


525. RISOTO CU FICAT 


1 1% ceaşcă orez, 3 linguri unt, 4 cești zeamă de carne, 200 g ficat, unt 
proaspăt cât o nucă. 


Se pregăteşte orezul ca mai sus, se taie în bucățele mici ficatul şi se înăbușă 
cu puţin unt, fără însă să se usuce. Când orezul este fiert, se adaugă puţin 
unt proaspăt, se așază într-o formă de tablă unsă cu unt, de preferință cu 
gaură la mijloc. Se pune apoi ficatul, după ce a fost sărat cât trebuie, 
apăsându-l puţin cu ingura, astfel încât să intre în orez. Se dă câteva minute 
la cuptor, apoi se răstoarnă pe farfurie. Se serveşte cu sos de roşii sau de 
ciuperci. 


526. RISOTO CU MÂNCARE DE RINICHI 
Pentru risoto aceleaşi cantităti ca mai sus. Pentru mâncare de rinichi, v. 308. 


Se pregăteşte orezul după cum s-a arătat și se aşază într-o formă de tablă cu 
gaură la mijloc, bine unsă cu unt. Se dă câteva minute la cuptor. Separat se 
face mâncarea de rinichi, cu sau fără ciuperci (v. 308 și 310). Se răstoarnă 
orezul pe farfurie, iar la mijloc se aşază mâncarea de rinichi. 


527. RISOTO CU LIMBĂ 


1 ceaşcă orez, 1 limbă de vițel, 1 ceapă, 1 morcov, 1 patrunjel, 3 linguri unt, 
1 lingură făină, unt proaspăt cât o nucâ, 100 g brânză rasă, sare. 


Se fierbe o limbă de vițel (u. 296) cu o ceapă și zarzavat. Se curăţă de piele 
şi se taie în cuburi mici. Se face un sos gros ca o smântână, dintr-o lingură 
de unt și o lingură de făină. Se stinge cu zeama în care a fiert limba şi se 
amestecă cu bucăţile de limbă. Se prăjeşte ușor în unt orezul și se stinge cu 
două cești de zeamă limpezită în care a fiert limba. Când orezul este fiert, se 
amestecă cu puţin unt proaspăt și cu 100 g de brânză rasă ușor, pentru a nu 
se sfărâma orezul. Se pune într-o formă cu gaură mare, bine unsă cu unt. Se 
dă câteva minute la cuptor, se răstoarnă pe farfurie, iar la mijloc se așază 
limba. Se serveşte fierbinte. 


ALI FEL: RISOTO MILANEZ 


1 ceaşcă orez, 2 1 cești (circa 600 g) carne, 1 ceapă, 1 lingură unt, 1 lingură 
bulion roșii, 1 vârf de linguriţă praf de şofran, sare, piper, 100 g parmezan 
ras. 


Gustul specific acestui fel îl dă şofranul şi parmezanul care nu trebuie să 
lipsească. Se toacă o ceapă măruntă şi se trage cu o lingură bună de unt. 
Când ceapa s-a topit și începe să se îngălbenească, se adaugă o ceaşcă de 
orez ales şi spălat. Se lasă câteva minute să se înfierbânte și orezul, se 
toamă două cești și jumătate de carne, în care s-a amestecat o lingură de 
bulion de roșii. Se adaugă sare, piper și un praf de șofran. Se dă la cuptor 
vreo 20 de minute până e absorbită toată zeama și orezul e potrivit de fiert. 
Se răstoarnă și se serveşte cu parmezan ras. 


528. PILAF BULGĂRESC 


1 Y% ceașcă orez, 3 cepe mijlocii, 4 roșii, 2 ardei grași, 3 cești cu apă, 3 
linguri ulei, sare 


Se taie ceapa mărunt. Se pune într-o cratiţă cu ulei, amestecând din când în 
când până începe ceapa să se moaie. Se adaugă ardeii tăiați felii, apoi orezul 
ales şi spălat și roşiile tăiate. Se toarnă trei ceşti de apă, se potrivește de 
sare, se acoperă și se dă cratiţa la cuptor. Se ţine 20-30 de minute, până se 
fierbe orezul. Se răstoarnă și se serveşte puţin răcorit. 


529. MACAROANE CU BRÂNZĂ 


400 g macaroane, 100 g brânză rasă, 50 g unt proaspăt, sare. 


Se fierb 3 l apă cu puţină sare. Când apa clocotește, se dă drumul 
macaroanelor, rupte sau nu în bucăţi, după dorinţă. Îndată ce încep din nou 
să fiarbă se dau la o parte, pe foc mai mic, și se ţin să clocotească încet. 
Macaroanele nu trebuie lăsate să fiarbă prea mult şi nici la foc mare, 
deoarece se sfărâmă și devin cleioase. Se scurg bine de apă prin 
strecurătoarea specială, cu găuri mari şi se limpezesc cu apă rece. Se pun în 
cratiţă, se adaugă untul proaspăt, desfăcut în mai multe bucăţi pentru a se 
topi repede, și două linguri de brânză rasă. Se mișcă cratita până începe 
brânza să se topească, se adaugă încă două linguri de brânză și se ţin o clipă 
pe foc să se înfierbânte, fără să se mai topească brânza, Se toarnă în 
farfurie, se servesc firbinţi. 


530. MACAROANE LA CUPTOR 
Aceleaşi cantități ca mai sus, în plus 1 linguriţă pesmet. 


Se pregătesc macaroanele la fel ca mai sus. Se pun într-o formă rezistentă la 
foc, unsă cu unt. Se presară deasupra brânză rasă amestecată cu puţin 
pesmet și câteva bucățele de unt proaspăt. Se dau la cuptor la foc iute, se ţin 
câteva minute, până ce se rumenesc deasupra. 


531. MACAROANE CU SOS DE ROȘII 


Aceleaşi cantităţi ca la “Macaroane cu brânză”. Pentru sos: 500 g roşii, 1 
linguriţă zahăr, unt proaspăt cât o nucă. 


Se pregătesc la fel ca macaroanele cu brânză. Se face un sos de roșii cu 
zahăr, sare, puţin unt. Se toarnă peste macaroane sau se servește separat. 


532. SPAGHETE CU OUĂ ȘI SOS DE ROȘII 


400 g spaghete, 3 ouă, 1 lingură unt, 1 lingură brânză. Pentru sos: aceleaşi 
cantități ca mai sus. 


Se fierb spaghetele în apă cu sare, se scurg și se amestecă cu o lingură de 
unt. Se fierb ouăle răscoapte. Din timp se pregătește un sos de roșii, foarte 
picant. Se unge bine cu unt o formă rezistentă la foc, se pune un rând de 
spaghete, unul de felii de ouă și câteva linguri de sos. Se continuă până se 
umple forma. Se presară brânza rasă și se dă la cuptor să se rumenească. 


533. SPAGHETE ÎN FORMĂ 


300 g spaghete, 2 linguri unt, 1 lingură făină, 1 ou, 100 g ciuperci, 1 lingură 
brânză, sare. Pentru aluat: 150 g făină, 1 gălbenuș, 50 g untură, 2 linguri 
apă, sare. 


Se face un aluat din făină, untură, un galbenuș, apă, sare, cu care se îmbracă 
o formă rezistentă la foc. Se opreşte un rond de aluat pentru capac. Se fierb 
spaghetele în apă cu sare, se scurg. Separat se face un sos potrivit de legat, 
din unt, făină și o ceașcă de apă, la care se adaugă un ou. Se amestecă cu 
spaghetele şi se pun ciupercile fierte sau înăbușite în unt. Se potriveşte de 
sare. Se aşază în formă îmbrăcată în aluat, se acoperă cu capacul de aluat, 
care se lipește pe margini cu apă rece, și se coc la cuptor, Se răstoarnă şi 
după dorinţă se servesc cu salată verde. 


534. BUDINCĂ DE MACAROANE 


300 g macaroane, 4 linguri brânză, 2 ouă, 1 ceașcă lapte sau smântână, 2 
linguri unt, 1 lingură pesmet. 


Se fierb macaroanele în apă cu sare, se scurg şi se limpezesc cu apă rece. Se 
freacă într-un castron brânza de vacă amestecată cu brânză de oi, sau numai 
brânză de vacă, cu două ouă, o ceașcă de lapte sau de smântână, o lingură 
de unt, sare. Se amestecă cu macaroanele. Se unge o formă cu unt, se 
presară cu pesmet, se toarnă macaroanele, se dau la cuptor. Se ţin trei 
sferturi de oră. Când sunt gata se răstoarnă. 


535. PLĂCINTĂ CU MACAROANE 


Aceleași cantități ca mai sus, fără pesmet, în plus 2 linguri unt. Pentru foaia 
de plăcintă: 250 g făină, 1 lingură, ulei, 12 ceașcă apă caldă, 1⁄2 linguriţă 
sare, sau se cumpără 250 g foi din comerţ. 


Se face o foaie de plăcintă (y. 605). Se aşază într-o formă sau chiar într-o 
cratiţă bine unsă cu unt, 4-5 rânduri de foi stropite între ele cu unt, lăsând 
marginile să iasă afară din cratiţă, pentru a putea fi întoarse apoi peste 
macaroane. În lipsă de timp, foile pot fi cumpărate de la o plăcintărie. Se 
fierb macaroanele, se scurg și se amestecă cu unt, brânză, ouă bătute 
separat, sare şi puţină şuncă slabă, tăiată mărunt (facultativ). Se toarnă 
compoziţia în cratita îmbrăcată cu foile de plăcintă, se întorc marginile 
deasupra, astfel încât macaroanele să fie bine învelite. Se unge deasupra cu 


unt. Se dă la cuptor. Se răstoarnă şi se servește cu sos de roşii sau cu alt sos, 
după gust. 


536. PLĂCINTĂ CU MACAROANE ȘI CARNE 


250 g macaroane, 2 ouă, 2 linguri brânză, 3 linguri unt, 1⁄2 ceașcă lapte, 250 
g carne, 1 ceapă. Pentru foaia de plăcintă, aceleași cantități ca mai sus (v. 
535). 


Se pregăteşte foaia de plăcintă și macaroanele la fel ca mai sus. Se trece 
carnea prin maşină şi se prăjeşte în unt cu o ceapă tocată mărunt. Se toarnă 
câte puţină apă și se mai ţine pe maşină până scade apa şi carnea începe să 
se prăjească. În forma îmbrăcată cu foile de plăcintă se aşază un rând de 
macaroane, se întinde apoi carnea şi se pune deasupra restul de macaroane. 
Se acoperă cu foile de plăcintă, se unge cu unt și se dă la cuptor. Se 
răstoarnă și se servește cu sos de roșii. 


537. IOFCA (MACAROANE DE CASĂ) 


Se face un aluat ca de tăiței (v. 604). Când foaia s-a uscat pe jumătate, se 
face sul şi se taie în panglici late de un deget. Se resfiră pe masa de aluat și 
se lasă să se usuce. Se fierb cu apă și sare, ca şi macaroanele de târg. Se 
pregătesc la fel, cu brânză, şuncă etc. 


538. IOFCA CU MÂNĂTĂRCI (HRIBI) 


150 g hribi, 1 ceapă, 3 linguri unt, 1 lingură bulion, 2 linguri brânză rasă, 
sare. Pentru iofca: 150 g făină, 1 ou, 1 lingură apă, sare. 


Se pregăteşte iofcaua dintr-un ou, aşa cum s-a arătat mai sus, și se fierbe în 
apă cu sare. Pe de altă parte se taie ca fideaua o farfurie de hribi, muiaţi în 
apă din ajun (y. 522). Se toacă o ceapă mărunt și se prăjeşte uşor cu o 
lingură de unt. Când începe să se îngălbenească, se pun hribii, se daugă o 
lingură de bulion și puţină zeamă de carne sau apă. Se lasă să fiarbă 
înăbuşit, se potrivește de sare. Se scurge iofcaua de apă, se amestecă cu o 
lingură de unt și două linguri de brânză rasă. Se așază într-o formă un strat 
de iofca, se toarnă mâncarea de hribi şi se aşază restul de iofca. Se stropeşte 
cu unt, se presară brânză și se serveşte în formă. La fel se poate pregăti cu 
sbârciogi sau cu ciuperci. 


539. MAMĂLIGĂ FIARTĂ 
500 g mălai, 1% l apă, 1 linguriţă sare. 


Se pune ceaunul cu apă la fiert. Separat se pregătește mălaiul proaspăt 
cernut. Când apa dă în fiert, se adaugă o linguriţă de sare și se presară puţin 
mălai. După câteva minute, când apa clocoteşte se toarnă tot mălaiul 
deodată și se despică movilița de mălai în două cu făcălețul. Se lasă să 
fiarbă cu încetul circa o jumătate de oră. Apoi se amestecă bine de tot, 
apăsând cu făcălețul spre pereţii ceaunului. Dacă mămăliga pare prea 
moale, se mai presară puţin mălai, amestecând continuu. La sfârşit se ţine 
făcăleţul drept în mămăligă și se freacă repede între palme. Apoi se scoate. 
Dacă iese curat, înseamnă că mămăliga este fiartă. Dacă se lipeşte 
mămăliga de el, se mai lasă să fiarbă. Se moaie în apă o lingură de lemn și 
se adună mămăliga, păturind-o dinspre margini. Se mai lasă câteva clipe pe 
maşină pentru ă se răscoace la fund şi pentru a se răsturna uşor. Se apucă 
bine ceaunul de urechi cu o cârpă, se scutură de câteva ori în lături și se 
răstoamă mămăliga pe un fund de lemn, pregătit la îndemână (nu pe farfurie 
ca să nu cruzească mămăliga). Se taie felii cu ajutorul unei sfori curate sau 
cu un cuţit de lemn. 


540. MĂMALIGĂ PRIPITĂ 
Se folosesc aceleași cantități ca mai sus (v. 539). 


Se pune ceaunul cu apă la fiert. Când apa este fierbinte se pune sare şi se 
presară puţin mălai. La primele clocote, se introduce mălaiul (cernut și 
pregătit la îndemână) lăsându-i să cadă în ceaun în formă de ploaie şi 
amestecând continuu cu făcălețul. Dacă mămăliga pare destul de tare, nu se 
mai adaugă mălai (trebuie să se țină seamă că mămăliga se mai îngroașă la 
fiert), dar se amestecă mai departe apăsând cu făcăleţul spre pereţii 
ceaunului. Când mămăliga este destul de fiartă, se scoate făcălețul, se curăță 
cu o lingură de lemn udată în apă, apoi tot cu lingura se strânge mămăliga 
dinspre margini şi se mai lasă o clipă pe foc. După ce au mai răbufnit de 
câteva ori aburii, se apucă ceaunul cu o cârpă de urechi, se scutură de 
câteva ori şi se răstoarnă pe un fund curat de lemn. Mămăliga pripită este 
mai moale decât mămăliga fiartă şi se serveşte la masă lângă ochiuri, brânză 
cu smântână, topitură etc. 


541. URS DE MĂMĂLIGĂ (BULZ) 


Se face o mămăligă potrivit de tare. Se iau cu lingura bucăţi de mărimea 
unui măr mijlociu, se umple fiecare cu o linguriţă sau două de brânză de 
burduf. Se rotunjesc în mână. Se pun să se coacă în spuză fierbinte. Sunt 
gata atunci când au o culoare rumenă pe afară, iar brânza s-a topit înăuntru. 


542. MĂMĂLIGĂ PRĂJITĂ 


Mămăliga rămasă din ajun se taie felii de un deget de groase şi de mărime 
potrivită. Se prăjesc în ulei fierbinte. Se servesc cu fasole sau cu mazăre 
bătută. 


543. MĂMĂLIGĂ LA CUPTOR 


400 g mălai, 1 14 l apă, 1 linguriţă sare, 200 g brânză, 100 g unt, 2 ouă, 2 
linguri lapte, sare. 


Se face o mămăligă mai moale. Se unge cu unt o formă rezistentă la foc. Se 
pune un strat subțire de mămăligă așezată uşor și întinsă cu o lingură muiată 
în unt. Se pune un strat de brânză de burduf sau de telemea, după gust, și 
unt, apoi din nou mămăligă, brânză, unt. Ultimul strat trebuie să fie de 
mămăligă. Se bat ouăle cu puţin lapte şi cu sare ca pentru omletă. Se toarnă 
peste mămăligă, se presară brânză rasă, se dă la cuptor până ce se rumenește 
deasupra. Se serveşte în formă. 


544. BALMUȘŞ 
400 g mălai, 1% l lapte îndoit cu apă, 200 g brânză de oi, sare. 


Se pune la fiert laptele îndoit cu apă, din care se face o mămăligă ceva mai 
moale. Când este gata, se adaugă brânza de oi şi se mai amestecă până se 
încorporează bine toata brânza. Se răstoarnă. Se serveşte foarte fierbinte, cu 
smântână. 


545. MĂMĂLIGĂ CU OCHIURI 


400 g mălai, 1 14 | lapte îndoit cu apă, sare, 1 lingură unt, 2 linguri 
smântână, 2 linguri brânză, 6 ouă, unt proaspăt cât o nucă. 
Se pune la fiert laptele îndoit cu apă, din care se face o mămăligă potrivit de 


moale. Când este gata, se adaugă untul, smântâna și brânza. Se unge cu unt 
o formă rezistentă la foc, se aşază mămăliga, se netezește deasupra, apoi cu 


dosul unei linguri muiate în unt topit, se fac cuiburi de mărimea unui ou. Se 
sparge câte un ou în fiecare cuib, se pun deasupra câteva bucățele de unt și 
se dă la cuptor până începe să se prindă albușşul. Se serveşte în formă. 


546. GĂLUŞTE DE MĂMĂLIGĂ 


Se face o mămăligă potrivit de tare. Se adaugă puţin unt și brânză rasă. Se 
ia cu lingura din mămăligă, se fac găluşte care se dau prin ou bătut și 
pesmet şi se rumenesc pe toate părțile în unt sau în untură fierbinte. Se 
servesc la masă cu smântână şi brânză rasă. 


547. ALIVANCĂ 


400 g brânză de vacă, 4 ouă, 4 linguri mălai, 2 linguri făină, 2 linguri 
smântână, 1 lingură unt, 1 ceașcă smântână pentru servit. 


Se freacă într-un castron brânza de vacă până devine ca o cremă. Se pun pe 
rând ouăle, mălaiul, făina, smântâna, untul. Se pune sare. Se amestecă bine 
compoziţia şi se toarnă într-o tavă unsă cu unt sau așternută cu foi de varză. 
Se coace la cuptor la foc potrivit. Se taie în bucăţi, se servesc fierbinţi cu 
smântână proaspătă. Alivanca nu trebuie lăsată să aştepte deoarece se 
măreşte stând. 


548. PĂPARĂ DE PÂINE 


12 felii de pâine, 2 cești lapte, 4 linguri brânză de oi, 2 linguri unt, 2 ouă, 1 
lingură brânză rasă, sare. 


Se taie dintr-o franzelă albă felii groase de un deget. Se pun să se moaie cu 
lapte. Se unge cu unt o formă rezistentă la foc. Se așază pe fund un rând de 
felii de pâine, se presară brânză de oi, care nu trebuie să fie iute, apoi din 
nou pâine și brânză, având grijă ca forma să nu fie prea plină, deoarece 
papara creşte la cuptor. Se adaugă o lingură de unt şi două ouă bătute cu o 
ceaşcă de lapte și puţină sare. Se presară brânză rasă. Se dă la cuptor să se 
rumenească încet, trei sferturi de oră. 


549. CHIFLE UMPLUIE 


6 chifle rotunde, 2 ceşti lapte, 1 ou, 2 linguri brânză rasă, 1 ceașcă 
smântână, 2 linguri unt, verdeață, sare, piper. 


Se taie capace la chifle. Se scobeşte miezul, care se moaie cu o ceașcă de 
lapte. Se freacă adăugând un ou, verdeață, sare, piper și brânză rasă. Se 
moaie în lapte atât chiflele, cât şi capacele, se umplu cu compoziţia de mai 
sus, se așază într-o farfurie rezistentă la foc, cu o lingură de unt și se dau la 
cuptor. Când sunt rumene, se toarnă în farfurie laptele rămas, amestecat cu 
o ceașcă de smântână, se lasă să dea un clocot și se servesc cu totul. 


550. FRIGĂNELE DE PÂINE 


12 felii de pâine, 1⁄2 ceaşcă lapte, puţin zahăr, 1 ou (sau 2 dacă ouăle sunt 
mici), 1 linguriţă ulei, 2 linguri untură. 


Se taie dintr-o franzelă albă felii groase de un deget. Se moaie în lapte cu 
puţin zahăr câteva minute. Se scot din lapte şi se dau prin ou bătut 
amestecat cu o linguriţă de ulei. Se prăjesc pe ambele părţi, în unt sau în 
untură fierbinte, cu puţin înainte de a fi servite, la masă. Se servesc cu 
legume opărite cu unt, cartofi cu smântână etc. 


551. FRIGĂNELE DE ALUAT 
1 ou, 3 linguri făină, 1⁄2 ceaşcă lapte, sare, 2 linguri untură. 


Se freacă bine într-un castron un ou cu trei linguri pline de făină, cu grijă să 
nu se facă cocoloşi. Se subţiază cu lapte, astfel încât să se obţină un aluat 
ceva mai gros ca la clătite. Se pune sare. Se înfierbântă într-o tigaie untură 
sau unt amestecat cu puţin ulei. Când grăsimea este bine încinsă, se pune 
câte o lingură de compoziţie. Se fac mici chiftele care se prăjesc pe ambele 
părţi. Se servesc cu legume opărite cu unt. 


552. PILAF DE GRIȘ 
1 ceaşcă griş (nu prea plină), 4 cești apă, 50 g unt proaspăt, sare. 


Se pune apă la fiert cu puţină sare. Când apa clocoteşte, se toarnă o ceaşcă 
mică de griş, cu încetul, să curgă în ploaie. Se amestecă mereu să nu se facă 
cocoloși și se lasă să fiarbă până se face ca o smântână groasă. Se pun 50 g 
unt proaspăt şi se serveşte cald cu zahăr şi cu scorţişoară pisată. 


553. CROCHETE DE GRIŞ 


1 ceaşcă griș, 3 ceşti apă sau lapte, 2 ouă, 1 lingură făină, 2 linguri untură, 
sare. 


Se toarnă ca mai sus grișul în apă sau în laptele care clocotește. Se pune 
sare. Se fierbe amestecând mereu până se îngroașă. Când s-a răcorit, se pun 
ouăle. Din această compoziţie se fac cu mâna crochete de grosimea unui 
cârnat, se dau prin făină şi se prăjesc în untura fierbinte. Se servesc cu 
legume. 


554. CHIFIELE DE GRIȘ LA CUPTOR 


16 ceaşcă griș, 3 cești lapte, 1 linguriţă zahăr, sare, 1 gălbenuş, 1 ceaşcă 
smântână, 1 lingură unt, 1 lingură brânză rasă, sare. 


Se pune laptele să fiarbă cu un praf de sare și zahăr. Când clocoteşte, se 
toarnă grișul cu încetul, să cadă în ploaie, amestecând mereu să nu se facă 
cocoloşi. Se dă la o parte, se adaugă un galbenuş, se amestecă și se 
răstoarnă compoziţia pe un fund udat cu apă. Se întinde cu cuțitul un strat 
gros de un deget. Se lasă să se răcească. Se taie romburi şi se așază într-o 
formă unsă cu unt. Se toarnă smântâna în care s-a pus puţină sare, deasupra 
se presară brânza rasă şi se dau la cuptor 20 de minute. Se servesc în formă. 


555. CROCHETE DE CAȘCAVAL 


250 g caşcaval, 1 lingură unt, 1 lingură făină, 1 ceașcă zeamă de carne sau 
de lapte. Pentru prăjit: 1 lingură făină, 1 ou, 1 lingură pesmet, 2 linguri 
untură. 


Se taie caşcavalul în cuburi mici. Se face un sos alb ceva mai gros, din unt 
şi făină și se stinge cu zeamă de carne. Cantitatea de sos trebuie potrivită 
atât, cât să lege brânza, nu mai mult, deoarece altfel crochetele devin 
cleioase, fără frăgezime. Se lasă să se răcească. Se amestecă sosul cu 
caşcavalul. Se fac crochete, se dau prin făină, ou și pesmet și se rumenesc în 
untură. 


556. CAŞCAVAL PANE 


300 g caşcaval, 1 lingură făină, 1 ou (mare), 2 linguri pesmet, 2 linguri 
untură. 

Se taie cașcavalul în felii de mărime potrivită, groase de circa 1 cm. Se dau 
prin făină, ou bătut și pesmet. Se rumenesc pe ambele părți în untură multă, 
fierbinte. 


557. CAŞCAVAL ÎN ALUAT 


250 g caşcaval, 2 linguri untură. Pentru aluat aceleaşi cantităti ca la 
“Frigănele de aluat” (v. 551). 


Se pregătește din timp un aluat de frigănele. Se taie cașcavalul în felii de 
mărime potrivită, groase de 1 cm. Se înfierbântă untură mai multă într-o 
cratiţă. Se moaie caşcavalul în aluat şi se rumenește în untură fierbinte. 


558. GĂLUŞTE DE BRÂNZĂ LA CUPTOR 


250 g apă, 60 g unt sau untură, 150 g făină, 4 ouă, 2 linguri brânză, sare, 
piper. Pentru sos: 1 lingură unt, 2 imguri făină, 2 cești lapte, 2 linguri 
brânză rasă, sare. 


Se pun într-o cratiţă la foc apa cu untul sau untură și un vârf de cuţit de sare. 
Când dau în clocot se toarnă făina, toată odată, și se amestecă bine până se 
desprinde aluatul de pe cratiţă. 


Se dă la o parte, se mai amestecă puţin şi când s-a mai răcorit, se adaugă pe 
rând ouăle. Compoziţia nu trebuie să fie prea moale. Se pune puţin piper şi 
brânză rasă. 


Se pregătește o cratiţă cu apă clocotită şi sare, se ia cu lingurița din 
compoziţie şi se dă drumul găluștelor în apă. Se fierb la foc mic cam 20 de 
minute, să nu se sfârâme. Între timp se pregătește sosul. Se prăjeşte o 
lingură bună de făină într- o lingură de unt, se stinge cu lapte și se face un 
sos potrivit de legat. Se pune sare şi, după ce s-a mai răcorit, două linguri de 
brânză rasă. Se aşază găluștele într-o formă cu puţin unt, se toarnă sosul 
deasupra, se presară brânză şi se dă la cuptor la foc potrivit, o jumătate de 
oră. 


559. GĂLUȘTE DE BRÂNZA CU SOS DE ROȘII 


Se fac găluştele la fel ca mai sus (y. 558), se aşază într-o formă rezistentă la 
foc, se toarnă deasupra un sos de roșii (v. 63). Se presară brânza şi se dau la 
cuptor. 


560. SUFLEU DE BRÂNZĂ NUMAI CU ALBUȘ 


1 lingură unt, 1 lingură făiină, 1 15 ceaşcă lapte, 150 g brânză rasă, 50 g 
caşcaval, 6 albuşuri, sare, piper, % lingură unt pentru uns forma și puţin 
pesmet. 


Se face un rântaș alb dintr-o lingură de făină și o lingură de unt. Se stinge 
cu lapte sau cu smântână subţire. Cum începe să fiarbă, se dă la o parte, se 
adaugă brânza rasă și cașcavalul tăiat în bucățele mici. Se pune sare şi, după 
gust, puţin piper sau nucşoară pisată. Se amestecâ cu albușurile bătute 
spumă și se toarnă compoziţia într-o formă bine unsă cu unt și presărată cu 
pesmet. Se presară brânza rasă, se dă la cuptor. Se serveşte îndată ce a 
crescut şi s-a rumenit deasupra. 


561. COLŢUNAȘI CU CARNE LA CUPTOR 


Pentru aluat de tăiţei, v. 604. 250 g came, 1 lingură unt, 1 ceaşcă zeamă de 
carne sau apă, 1 linguriţă făină, 1⁄2 | zeamă de carne pentru fiert, 1 lingură 
brânză, 1 lingură unt, piper. 


Se face un aluat de tăiței din două ouă, însă ceva mai moale. Separat se 
trece prin maşină carnea, de preferință de berbec, se prăjește într-o tigaie cu 
unt, se toarnă o ceașcă de zeamă de came şi se adaugă făina. Se lasă să 
scadă şi se dă la o parte să se răcorească. Se întinde foaia de aluat, se pun 
din loc în loc movilițe de carne, deasupra se pune a doua foaie de aluat 
(foarte subţire) şi se taie cu o formă rotundă. Se strâng bine marginile între 
degete. Se opăresc 20 de minute în supă clocotită (să nu fiarbă), se scurg și 
se așază într-o farfurie rezistentă la foc, punând între ei brânză, piper şi unt. 
Se toarnă zeamă de carne concentrată cât să-i cuprindă şi se dau la cuptor 
trei sferturi de oră, la foc potrivit. 


562. COLŢUNAȘI CU BRÂNZĂ 


Pentru aluat de tăiței, v. 604. 200 g brânză de vacă, 1 ou, 1 linguriţă făină, 
puţin zahăr, sare, 2 linguri unt. 


Se face un aluat de tăiței din două ouă, însă ceva mai U moale. Se întinde o 
foaie şi înainte de a se zbici, se taie pătrate de 5-6 cm. Se freacă separat 
brânza de vacă cu un ou, puţin zahăr (după dorinţă), făină şi sare. Se poate 
adăuga şi o lingură de brânză de oi, dacă nu este iute. În fiecare pătrat de 
aluat se pune cu linguriţa puţină brânză, se întoarce în două, astfel încât să 
formeze triunghiuri, strângându-se bine marginile între degete, pentru a se 
lipi bine aluatul. Cu un sfert de oră înainte de masă se fierb la foc potolit, 
într-o cratiţă mare cu apă clocotită şi sare. Se scurg bine de apă şi se opăresc 
cu unt. Se servesc fierbinți. 


563. COLŢUNAȘI CU CARNE, FIERŢI 


Pentru aluat de tăiţei, v. 604. 250 g came, 1 lingură untură, 1 ceapă, 1 ou, 
sare, piper. 


Se pregătește foaia de aluat la fel ca mai sus. Se taie pătrate de 5-6 cm. Se 
trece prin maşină carnea crudă sau rasol fiert și se prăjeşte în untură cu o 
ceapă coaptă în cuptor şi tăiată mărunt. Se toarnă câte puţină apă ca să nu se 
usuce carnea prea tare. Se dă la o parte, se amestecă cu un ou şi după ce s-a 
răcorit, se umplu pătratele de aluat. Se lipesc şi se fierb la fel ca și colțunașii 
cu brânză. Se servesc cu sos de roșii sau cu smântână. Se pot pregăti la fel, 
cu creier fiert și tocat mărunt sau cu jumări rămase de la topirea unturii, 
trecute prin mașină împreună cu ceapa coaptă în cuptor. 


564. COLŢUNAȘI CU CARNE PRĂJIȚI 


1 ceaşcă caimac, 2 ouă, 1 lingură rom, făină, sare. Pentru umplutură, 
aceleaşi cantităţi ca mai sus. 2 linguri untură pentru prăjit. 


Se face un aluat mai îndesat din caimac, ouă, o lingură de rom, sare și făină 
cât se cere. Se întinde foaia ca de tăiţei, se taie pătrate de 6-7 cm şi se 
umplu cu o tocătură de came pregătită ca pentru colţunași fierți. Se îndoaie 
în colţ, astfel încât să formeze triunghiuri şi se lipesc bine pe margini. Se 
rumenesc în grăsime clocotită, pe ambele părți. Se servesc fierbinți, sunt 
însă buni şi reci. 


565. PLĂCINTĂ CU BRÂNZĂ 


300 g brânză de vacă, 30 g unt proaspăt, Y lingură făină, 2 ouă, 1⁄2 ceașcă 
lapte, sare, 2 linguri unt. 


Se face un aluat de plăcintă (y. 605). Se întinde foaia foarte subțire şi, după 
ce s-a uscat puţin, se taie în bucăţi de mărimea tăvii în care se va așeza 
plăcinta. Se face o umplutură din brânză de vacă şi anume: se freacă într-un 
castron brânza cu untul, se adaugă ouăle, amestecând mereu și la urmă 
laptele şi făina. Se potriveşte de sare. Se unge tava cu unt, se pun 4-5 foi de 
plăcintă, unse între ele cu unt, apoi se mai aşază câteva foi de plăcintă unse 
între ele cu unt. Se stropeşte cu unt și se dă la cuptor, la foc potrivit. Când s- 
a copt, se taie pătrate şi se aşează pe o farfurie. Se servește caldă cu 
smântână. 


566. PLĂCINTĂ CU CARNE 


400 g came macră, 1 lingură untură, 1 ceapă, 1 ou, 1 lingură smântână, sare, 
piper, 2 linguri unt. Pentru aluat de plăcintă (v. 605). 


Se face la fel ca plăcinta cu brânză, înlocuind brânza cu o tocătură de carne 
pregătită în felul următor: se taie carea bucăţi, se rumenește într-o cratiţă cu 
o lingură de untură, se pune sare și se adaugă câte puţină apă, lăsând carnea 
să fiarbă înăbușit până se frăgezește. În acest timp se coace la cuptor o 
ceapă de mărime potrivită. Se lasă camea să se răcorească şi se trece 
împreună cu ceapa prin mașina de carne. Se adaugă un ou, o lingură de 
smântână şi se potriveşte de sare şi piper (facultativ). Se umplu foile de 
plăcintă şi după ce s-a copt, se taie bucăţi şi se serveşte fierbinte. La fel de 
gustoasă este plăcinta făcută cu carne fiartă în supă (rasol) și dată prin 
maşină împreună cu o ceapă coaptă în cuptor. 


567. POALE ÎN BRÂU 


500 g făină, 10 g drojdie (o bucăţică mare cât o nucă), 2 ouă, 1 lingură unt, 
1 lingură ulei, lapte sau apă, 1 linguriţă zahăr, sare. Pentru umplutură: 150 g 
brânză, unt proaspăt cât o nucă, 1 ou, 1 linguriţă făină, 2 linguri lapte, 1 
linguriţă zahăr, sare. 


Se moaie într-un castron drojdia cu puţină apă abia călduţă. Se pune un 
pumn de făină cernută, puţin câte puţin, amestecând până se face ca o 
smântână groasă. Se presară cu făină și se lasă la cald, ca să crească. Făina 
rămasă se pune într-un vas mai mare, se face loc la mijloc şi se pun ouăle 


bătute cu puţină sare, o lingură de unt topit și una de ulei. Se adaugă și 
plămădeala crescută și se frământă bine de tot, până ce aluatul se desprinde 
de pe mâini și dă pe vas. La frământat se pune atâta lapte sau apă călduţă, 
încât să se obțină un aluat potrivit de moale. Pentru umplutură se frământă 
separat brânza de vacă sau de oi cu untul, se adaugă ouăle, laptele, făina, 
zahărul și sare cât trebuie. Se întind pe rând foi potrivit de groase, se taie 
pătrate de 15 cm. Se umplu cu brânză, se întorc colţurile spre mijloc, în 
formă de plic. Colţurile plicului se mai aduc odată către mijloc și se lipesc 
bine ca să nu iasă brânza. Se ung pe deasupra cu ou bătut şi se coc în tavă, 
la foc potrivit. Se servesc calde. 


568. PLĂCINŢELE CU CARNE 


1 pahar caimac, 1 pahar făină, sare, 1 linguriţă unt. Pentru umplutură, 
aceleași cantităţi ca pentru “Colţunași fierți” (v. 563). 


Se face un aluat dintr-un pahar de caimac gros (smântână de pe lapte fiert), 
unul de făină și puţină sare. Se întinde în lung, se unge cu o pană cu unt 
topit și, se împătureşte în trei. Se acoperă cu un şervet şi se lasă 10 minute 
să se odihnească la rece. Se întinde foaia ceva mai groasă ca pentru tăiţei și 
se taie în dreptunghiuri de 6 pe 12 cm. Se prepară camea ca pentru 
colțunași, se pune câte o moviliţă pe jumătatea fiecărei bucăţi de aluat, se 
îndoaie cealaltă jumătate deasupra, astfel încât să formeze pătrate. Se strâng 
marginile între degete ca să se lipească. Se ung cu ou bătut şi se așază pe o 
tavă. Se coc în cuptor, la foc iute. 


569. PIROȘII DIN ALUAT DOSPIT 


500 g făină, 30 g drojdie, 1 lingură zahăr, lapte, 1 ou, 1 lingură unt, 1 
linguriţă rasă de sare. 


Se cerne într-un vas făina şi se face loc la mijloc. Separat se face o 
plămădeală din drojdie, o lingură de zahăr, 1⁄2 ceaşcă de lapte călduţ și un 
pumn de făină. Se lasă la cald să crească. Când plămădeala a crescut, se 
răstoarnă în vasul cu făină, se adaugă oul, sarea, o lingură de unt sau de 
untură şi atâta lapte călduţ, cât să se obțină un aluat potrivit de tare. Se 
frământă bine până ce aluatul nu se mai lipeşte de mâini. Se lasă la cald să 
crească, după ce s-a presărat deasupra puţină făină. Când a crescut, se 
răstoarnă pe masa de aluat presărată cu făină, se împarte în două şi se întind 
pe rând foile groase de un deget. Se taie forme rotunde de mărimea unui 


pahar, se pune umplutură, se îndoaie în două, strângând bine marginile între 
degete, astfel încât muchia să rămână deasupra, iar cele două capete se 
întorc dedesubt. Se lasă să crească pe un şervet presărat cu făină şi se coc 
apoi la cuptor, la foc potrivit, sau se prăjesc în untură multă, foarte fierbinte. 
Umplutura pentru piroşti poate fi pregătită cu carne, brânză, ciuperci, piure 
de cartofi amestecat cu ceapă prăjită, creier etc. 


570. PIROŞTI NEDOSPITE 


500 g făină, 2 linguri untură, 2 ouă, 1 linguriţă rasă de sare, 25 g unt sau 
untură sleită. 


Se cerne făina pe masa de aluat. Se pune circa 14 din această făină într-un 
vas și se opăreşte cu două linguri de untură clocotită. Se amestecă până ce 
făina a cuprins toată untura. Se pune peste făina de pe masă, se adaugă 
ouăle, sarea şi atât lapte călduţ, cât se cere la frământat pentru a se obține un 
aluat potrivit de tare. Se frământă aluatul bine, apoi se împarte în trei bucăţi 
şi fiecare se întinde separat, cât se poate de subțire. Se unge prima foaie cu 
untură sleită, se aşază deasupra a doua foaie, se unge și aceasta, iar 
deasupra se pune ultima foaie. Se împătureşte în patru, se acoperă cu un 
şervet și se lasă o jumătate de oră la rece. Se întinde apoi o singură foaie, se 
fac piroşti la fel ca mai sus şi se coc la cuptor la foc iute. 


571. BRÂNZOAICE 


400 g făină, 150 g untură, 1 pahar lapte, 50 g drojdie, 3 linguriţe zahăr, 1 
linguriţă rasă de sare. Pentru umplutură: 200 g brânză, 1 ou, 1 lingură 
smântână, 1 linguriţă făină, sare, vanilie şi zahăr după gust. 


Se cerne făina într-un vas, se face loc la mijloc și se pune untura bine sleită, 
nu lichidă. Se frământă. După ce făina a cuprins toată untura, se adaugă, 
turnat cu încetul, laptele în care s-a muiat drojdia, zahărul şi sarea. Se 
frământă mai departe şi când aluatul nu se mai lipește de vas, se dă lao 
parte la rece, lăsându-l să crească încet circa trei ore. Se întinde foaia de 
aluat nu prea subțire se taie pătrate de 6-9 cm, se pune deasupra câte o 
linguriţă de umplutură, se aduc colţurile la mijloc în formă de plic, apăsând 
ușor cu degetul muiat în apă, ca să se lipească, se ung cu ou și se dau la 
cuptor la foc bun. Umplutura: brânza de vacă dată prin sită se freacă cu un 
ou, făină, smântână, un praf de sare, vanilie şi zahăr după gust. 


572. VATRUȘCHI (BRÂNZOAICE) 


Pentru aluat, aceleași cantităţi ca la “Piroşti din aluat dospit” (y. 569). 
Pentru umplutură, cantităţile de mai sus (v. 571). 


Se face un aluat crescut ca pentru piroşti. Între timp se pregăteşte brânza 
pentru umplutură din brânză de vacă frecată cu ou, smântână, zahăr, făină şi 
un praf de sare. Se întinde foaia de aluat, se taie forme rotunde ceva mai 
mari (ca o farfurioară), se pune câte o linguriţă bună de brânză și se adună 
marginile aluatului în formă de pungă, lăsând brânza totuși descoperită. Se 
unge cu ou, se înțeapă brânza de câteva ori cu furculiţa și se coc la cuptor, 
pe o tavă unsă cu unt, la foc iute. 


573. PLĂCINŢELE CU BRÂNZĂ 


Pentru aluat aceleași cantități ca și la “Plăcinţele cu carne” (v. 568). 
Umplutura: 100 g brânză de oi, 100 g brânză de vacă, 1 ou, 1 linguriţă 
făină, 1 lingură lapte, sare. 


Se face aluatul și se coc întocmai ca plăcinţelele cu came. Pentru 
umplutură, se freacă brânza de oi cu brânza de vacă, un ou, lapte, făină și 
sare. 


574. CLĂTITE CU CARNE 


Pentru clătite, v. 631. Umplutura: 250 g came macră, 1 lingură untură, 1 
ceapă mică, 1 ou, sare, piper. 


Se fac 16-18 clătite din două ouă, la fel cu cele pentru dulceaţă, dar fără 
zahăr. Se pregăteşte 14 kg de carne ca pentru “Plăcinta cu carne” (v. 566). Se 
pune în fiecare clătită o linguriţă de came, se întorc marginile laterale 
înăuntru și se face sul. Se dau prin ou amestecat cu o linguriţă de ulei și se 
rumenesc în untură fierbinte. Se servesc ca garnitură la orice legumă. Pot fi 
umplute de asemenea cu ficat, creier fiert şi tocat, şuncă. 


575. CLĂTITE CU BRÂNZĂ 


Pentru clătite, v. 631. 1 ceașcă smântână, 1 lingură brânză rasă. Umplutura: 
300 g brânză, 1 lingură smântână, 1 ou, 1 linguriţă făină, sare. 


Se fac 16-18 clătite din două ouă, fără zahăr. Separat se freacă brânza de 
vacă cu smântâna, un ou, făină şi sare. Cu această compoziţie se umplu 


clătitele, se întorc marginile înăuntru și se rulează. Se așază toate într-o 
formă rezistentă la foc, se toarnă o ceașca de smântână îndoită cu lapte în 
care s-a pus puţină sare, deasupra se presară brânza rasă şi se dau la cuptor 
o jumătate de oră. 


576. BLINI 


2 pahare făină, 1 ceașcă lapte, 30 g drojdie, 4 ouă, 1 lingură zahăr, 1 pahar 
făină de hrişcă, sare, 1 lingură unt sau untură. 


Se cerne într-un vas făina, se opăreşte cu o ceaşcă de lapte clocotit și se 
freacă până ce devine ca o cremă. Se lasă să se răcorească cât suferă 
degetul. Se adaugă drojdia muiată cu o lingură de lapte călduţ și se lasă la 
cald să crească. Între timp se freacă gălbenușşurile cu zahărul până se albesc, 
se amestecă cu plămădeala, se mai adaugă un pahar de făină de hrișcă, 
albușurile bătute spumă, o jumătate linguriţă de sare şi, dacă este necesar, 
încă puţin lapte cald (coca pentru blini trebuie să fie ceva mai groasă decât 
coca pentru clătite). Se lasă din nou la o parte să crească. Se încinge unt sau 
untură într-o tigaie şi se toarnă cu lingura din compoziţie, procedându-se ca 
la clătite. Se aşază unele peste altele și se servesc la masă calde, cu unt 
topit, smântână, ouă răscoapte tocate, icre, sardele etc. 


577. PAPANAȘI FIERŢI 


250 g brânză de vacă, 2 ouă, 3 linguri griș, sare, 2 linguri unt, 1 lingură 
făină, 1 lingură pesmet. 


Se freacă într-un castron brânza de vacă cu ouăle, grișul şi sarea. Se 
amestecă bine până se obţine o compoziţie potrivit de tare. Se ia cu lingura 
din ea, se fac cu mâna muiată în făină mici găluşte rotunde, se turtesc puţin 
între mâini și cu degetul se face la fiecare o adâncitură la mijloc. Se pune la 
fiert o cratiţă cu apă și puţină sare. Când apa dă în clocot, se pun papanașii 
şi se țin până se ridică cu toţi deasupra. Se trage cratiţa la o parte şi se mai 
lasă să fiarbă circa 10 minute la foc foarte mic (dacă fierb în clocote mari, 
papanașii se terciuiesc). Se scurg, se opăresc cu unt și se presară deasupra 
pesmet prăjit. Se servesc foarte fierbinți cu smântână. 


578. PAPANAŞI PRĂJIŢI 


300 g brânză de vacă, 2 ouă, 3 linguri făină sau 2 linguri făină și 1 lingură 
griş, sare, 2 linguri untură. 


Se freacă într-o cratiţă brânza de vacă cu gălbenușurile, făină, sare și la 
urmă se adaugă albușurile spumă. Compoziţia nu trebuie să fie prea tare. Se 
ia cu lingura din compoziţie și se fac cu mâna muiată în făină papanași 
potriviți de mari, care se prăjesc în unt sau în untură fierbinte, pe ambele 
părți. Se servesc, îndată ce sunt gata, cu smântână sau cu zahăr pudră. 


579. VĂRZĂRI 


14 ceașcă ulei, 1⁄2 ceașcă apă, sare, făină. Umplutura: 1 varză mică, murată, 2 
linguri ulei, piper. 


Se face un aluat din jumătate ceașcă de ulei, jumătate ceașcă de apă, sare și 
făină cât cuprinde. Aluatul trebuie să fie potrivit de moale. Se frământă bine 
şi se lasă să se odihnească un sfert de oră, acoperit cu un şervet. Din timp se 
taie mărunt varza murată, se scurge bine de zeamă și se prăjeşte ușor cu 
două linguri de ulei (nu se rumeneşte). Se adaugă un vârf de cuţit de piper. 
Din aluat se întind două foi ca de tăiței. Se taie pătrate, se umplu cu varză, 
se întorc colțurile spre mijloc, în formă de plic. Colţurile plicului se mai 
aduc odată spre mijloc şi se lipesc bine, ca să nu iasă varza. Se coc în tavă 
la foc potrivit. Se pot face şi cu varză dulce, care trebuie opărită mai înainte 
cu borş. 


580. BOGACI 


500 g făină, 14 l lapte, 15 g drojdie, 1 lingură zahăr, 2 ouă, 60 g unt sau 
untură, 250 g jumări, 1 linguriţă rasă sare, piper și puţin chimen. 


Se cerne făina pe masa de aluat, se face loc la mijloc şi se toarnă laptele în 
care s-au muiat drojdia și o lingură de zahăr. Se adaugă ouăle, 60 g unt sau 
untură, sare și piper. Se frământă. Din timp se pregătesc pe o farfurie jumări 
rămase de la topitul unturii, date prin mașină. Se întinde aluatul într-o foaie 
groasă de un deget, se întind deasupra jumările într-un strat cât mai egal, se 
împătureşte în patru și se dă 10 minute la rece. Se repetă această operaţie 
încă de trei ori, la intervale de 10 minute, după care se întinde o foaie 
groasă de circa 2 cm. Se taie forme rotunde de mărimea unui pahar de vin, 
se ung deasupra cu ou, se presară câteva boabe de chimen și se coc la foc 
bun. 


Din rămășițele de aluat se mai întinde o foaie, se taie bastonașe de lățimea 
unui creion, se presară chimen sau parmezan ras şi se coc la cuptor. Se obţin 
sărăţele delicioase. 


581. PATEURI CU CARNE 


Pentru aluat franțuzesc, (y. 611). Umplutura: 250 g came macră, 1 ceapă 
mică, 1 lingură untură, 1 ou, sare, piper. 


Se face un aluat franțuzesc din care se întinde o foaie potrivit de subțire. 
Între timp se pregăteşte carnea așa cum s-a arătat la “Plăcinta cu carne” (v. 
566). Din foaia întinsă se taie rondele cu o formă mică de tablă (cât gura 
unui pahar de vin). Jumătate din numărul lor se așază pe tava în care se vor 
coace. Se umezesc uşor cu o pensulă, cu apă. La celelalte se taie mijlocul cu 
o formă ceva mai mică (cât gura unui păhărel de ţuică). Fiecare cerc 
exterior se aşază peste o rondelă din tavă, cu atenţie să se potrivească bine 
marginea. Se pune la mijloc puţină carne, iar deasupra se așază rondul tăiat 
cu forma cea mai mică. Se ung cu ou bătut şi se coc în cuptor bine încins. 


582. PATEURI CU BRÂNZĂ 


Pentru aluat franțuzesc, v. 611. Umplutura: 150 g brânză de vacă, unt 
proaspăt cât o nucă, 2 linguri lapte, 1 ou, 1 linguriţă făină, sare. 


Se fac la fel ca pateurile cu carne. Umplutura de brânză se face ca la “Poale 
în brâu” (v. 567). 


ALUATURI ȘI DULCIURI DE CASĂ 


583. COZONACI 


1 kg fâină, 7 gălbenușuri, 4 albușuri, 300 g zahăr, 250 g unt, 2 linguri ulei, 
lapte cât se cere (circa % litru), 1 lingură rom, vanilie. 50 g drojdie, 1 
linguriţă rasă de sare. 


Se moaie drojdia cu puţin lapte călduţ (nu trebuie să fie fierbinte deoarece 
drojdia se opărește şi nu mai creşte aluatul) şi o bucăţică de zahăr. Se 
opăresc într-o oală mică 3-4 linguri de făină cu puţin lapte clocotit, 
amestecând bine să nu se facă cocoloși. Când s-a răcorit maiaua atât cât 
suferă degetul introdus în ea, se amestecă cu drojdia și apoi se bate bine 
până se fac băşici mari. Se presară puţină făină, se acoperă cu un şervet şi se 
pune la un loc cald să crească. în acest timp, se freacă gălbenușurile, întâi 
cu sare, ca să-se închidă la culoare, apoi cu zahărul pisat sau dacă este tos, 
cernut printr-o sită fină şi turnat câte puţin peste gălbenuşuri. Se freacă bine 
până ce se fac ca o cremă spumoasă. Când plămădeala a crescut destul, se 
toarnă peste restul de făină cernută într-o covată și ţinută la cald, se 
amestecă adăugând gălbenuşurile, puţin lapte călduţ şi albușurile bătute 
spumă. Se frământă cel puţin o jumătate de oră, aducând aluatul de pe 
margini spre mijloc. Se pune uleiul, romul, puţin câte puţin, untul topit, 
cald, iar dacă aluatul pare prea tare, se mai adaugă puţin lapte călduţ. Se 
adună aluatul în covată, se acoperă cu o față de masă, se așază la cald, 
departe de uşă sau de fereastră, şi se lasă să crească circa două trei, ore. 
Când a crescut destul, se unge mâna cu unt, se iau bucăţi din el, se 
împletesc pe masa de aluat presărată cu făină și se pun în forme unse cu unt. 
Aluatul nu trebuie să ajungă la jumătatea formei. Se mai lasă să crească tot 
la cald, se unge cu ou, se presară cu zahăr grunzos și cu nuci sau stafide. Se 
pun la copt (v. pâine 822) la foc potrivit şi se ţin circa o oră. Când sunt gata, 
se scot din forme şi se lasă să se răcorească, nu însă la loc rece și nici în 
curent. La frământat se pot adăuga și stafide fără sâmburi, după ce au fost 
alese, spălate şi şterse într-un şervet. 


584. COZONACI ECONOMICI 


1 kg făină, 3 ouă, 250 g zahăr, 100 g untură, 3 linguri ulei, lapte cât se cere 
(circa Y litru), 1 lingură rom, vanilie, 50 g drojdie, 1 linguriţă rasă sare. 


Aluatul se frământă și se lucrează la fel ca mai sus. 


585. COZONAC CU SMÂNTÂNĂ 


400 g aluat de cozonac (pentru un cozonac mijlociu), 15 lingură unt pentru 
uns tava. Umplutura: 750 g smântână, 2 linguri făină, 5 gălbenușuri, 3 
albușuri, 150 g zahăr, 1 lingură rom, vanilie, coajă de lămâie, un praf de 
sare. 


Din aluatul de cozonac se întinde o foaie groasă de circa 0,5 cm și de 
mărimea tăvii în care se coace. Se unge tava cu unt, se așază foaia de aluat 
pe fund. Din alte două bucăţi se fac pe masa de aluat suluri de grosimea 
creionului, se împletesc şi se așază de jur împrejur, lipite de marginea tăvii, 
apăsând capetele, ca să se unească între ele. Se lasă să crească. Se 
pregăteşte dinainte umplutura din smântână, făină, 5 gălbenușuri, 3 albușuri 
spumă, o lingură de rom, zahăr, un praf de sare, jumătate baton de vanilie și 
puţină coajă de lămâie rasă. Se freacă gălbenușurile cu zahărul și făina, se 
adaugă albușurile, smântâna şi celelalte, și se toarnă în formă, să nu treacă 
însă peste marginea de aluat. Se unge marginea cu ou, se presară stafide și 
se dă la cuptor. Când este gata, se scoate din formă după ce s-a răcit. 


586. COZONAC CU BRÂNZĂ DE VACĂ 


400 g aluat de cozonac. Umplutura: 500 g brânză de vacă, 3 ouă, 100 g 
zahăr, 50 g unt proaspăt, 40 g făină, 1 ceaşcă lapte, vanilie, coajă de lămâie, 
25 g stafide, 1⁄2 linguriţă sare. 

Se aşază aluatul ca pentru cozonacul cu smântână și se lasă să crească. Se 
freacă împreună brânza cu untul şi zahărul. Se adaugă ouăle pe rând, sare, 
apoi făina şi laptele. La urmă se pune vanilia, coaja de lămâie şi stafidele 
alese și spălate. Se toarnă în formă. Se ung cu ou atât aluatul, cât și brânza. 
Se coace la fel cu cozonacul cu smântână. 


587. COZONAC CU BRÂNZĂ DE OI 


400 g aluat de cozonac. Umplutura: 500 g brânză de oi, 3 ouă, 1 lingură 
smântână, 1 lingură făină, sare. 


Se face la fel cu cozonacul cu brânză de vacă. 


588. COZONAC CU BRÂNZĂ ZBURATĂ 


400 g aluat de cozonac. Umplutura: 4 l lapte curat, 100 g unt proaspăt, 100 
g zahăr vanilat, 2 linguri făină, 4 albuşuri spumă, coajă de lămâie, un praf 
de sare. 


Prepararea umpluturii: Se pune dinainte la prins într-o oală de pământ doi 
litri de lapte. Când este bine prins se toarnă cu smântână cu tot într-o oală 
cu doi litri de lapte care clocotește. Laptele se brânzește. Se toarnă în 
strecurătoarea de brânză și se lasă o oră să se scurgă, apoi se presează o 
jumătate de oră sub un fund, cu o greutate deasupra. Se obţine o brânză 
dulce care se trece prin sită. La această brânză se adaugă untul proaspăt, 
frecat până se face ca o cremă, zahărul vanilat (umplutura trebuie să fie 
dulce), făina și albuşurile spumă. Compoziţia trebuie să aibă consistenţa 
unei smântâni groase. Se îmbracă forma 


cu aluat de cozonac, așa cum s-a arătat mai sus, se întinde umplutura într-un 
strat mai gros, de 2-3 degete. Deasupra se așază un grilaj făcut din şuviţe 
subțiri de aluat, se unge cu albuș, iar golurile grilajului se umplu cu migdale 
curăţite și tăiate în lung. Se coace o oră la cuptor, la foc potrivit. 


589. COZONAC CU OREZ 


400 g aluat de cozonac. Umplutura: 4 cești lapte, 1 ceașcă orez, 4 linguri 
zahăr, 3 ouă, vanilie sau vanilină, 25 g stafide, un praf de sare. 


Se pregătește la fel cu cozonacul cu smântână. Pentru umplutură se fierbe 
orezul cu lapte şi cu zahăr. Se lasă să se răcorească, se pun ouăle, un praf de 
sare, jumătate baton de vanilie şi stafide. 


590. COZONAC CU GRIȘ 


400 g aluat de cozonac. Umplutura: 4 ceşti lapte, 1⁄2 ceaşcă griș, 4 linguri 
zahăr, 3 ouă, vanilie sau vanilină, 25 g stafide, un praf de sare. 

Se fierbe grișul cu lapte, zahăr și vanilie, astfel încât să se obțină un pilaf 
mai mult moale. După ce s-a răcorit, se pun ouăle și stafidele. Se pregătește 
la fel cu cozonacul cu smântână. 


591. COZONAC CU CIOCOLATĂ 


400 g aluat de cozonac. Umplutura: 6 ouă, 150 g zahăr, vanilie sau vanilină, 
50 g cacao, 3 linguri lapte. 


Se aşază aluatul în tavă, la fel ca la cozonacul cu smântână. Umplutura se 
face în felul următor: se freacă bine gălbenușurile cu zahărul pisat cu o 
bucăţică de vanilie sau cu vanilină, până se face ca o cremă. Se adaugă 50 g 
de cacao muiată cu două linguri de lapte. Se amestecă totul bine şi la urmă 
se pun cele 6 albușuri bătute spumă. Se toarnă umplutura peste aluatul din 
tavă, se presară deasupra migdale curăţite şi tăiate în lung, se coace circa 34 
de oră. 


ALT FEL DE COZONAC CU CIOCOLATĂ 


400 g aluat de cozonac. Umplutura: 1 lingură unt, 2 linguri făină, 1 ceașcă 
lapte, 3 gălbenușuri, 50 g cacao, 3 linguri lapte, 1⁄2 ceașcă smântână, 100 g 
zahăr, vanilie. 


Se face un sos alb potrivit de gros, dintr-o lingură de unt și două linguri de 
făină, stins cu o ceașcă de lapte vanilat. După ce s-a mai răcorit, se adaugă 
gălbenuşurile, cacao muiată cu trei linguri de lapte, smântâna și zahărul. Se 
amestecă totul bine şi se toarnă compoziţia în forma îmbrăcată în aluat de 
cozonac. Se coace la foc potrivit circa o oră. 


592. COZONAC CU NUCĂ 


600 g făină, 1 ceaşcă lapte, 2 ouă întregi, 2 gălbenușuri, 1⁄2, linguriţă sare, 
140 g unt proaspăt, 2 linguri zahăr, 20 g drojdie, vanilie. Umplutura: 500 g 
nuci măcinate, 350 g zahăr pisat, un praf de sare, 12 ceaşcă lapte. 


Se moaie drojdia cu o linguriţă de zahăr şi puţin lapte călduţ. Se freacă 
untul spumă cu două linguri de zahăr. Se cerne în covată făina, se face loc la 
mijloc și se toarnă plămădeală, o ceaşcă de lapte, două ouă întregi și două 
gălbenuşuri frecate cu 14 linguriţă de sare; se frământă, adăugând şi untul 
frecat spumă, până face aluatul bășici şi se desprinde de pe mână. Coca 
trebuie să fie ceva mai tare decât la cozonacul obișnuit. Se lasă să crească. 
Umplutura: se amestecă nucile trecute prin mașină cu zahărul pisat și cu un 
vârf de linguriţă de sare. Se opăreşte cu 1⁄2 ceașcă de lapte clocotit şi se 
freacă până se face pasta potrivit de consistentă (dacă este necesar, se mai 
adaugă lapte, dar cu grijă, deoarece pasta devine uşor prea moale). Aluatul 
crescut se desparte în două, se întinde prima foaie pe masa presărată cu 
făină, deasupra se întinde jumătate din nucă, într-un strat cât mai egal, se 


rulează și se pune în formă de tablă, unsă cu unt. Același lucru se repetă cu 
a doua bucată de aluat. Se ung cu ou şi se dau imediat la cuptor, fără să se 
lase aluatul în formă să crească, deoarece se fac goluri între nucă și aluat. 
Se coace la foc potrivit. 


593. CORNURI CU NUCĂ 
Aceleaşi cantităţi ca pentru “Cozonac cu nucă”. 


Atât aluatul, cât şi nuca se pregătesc la fel ca mai sus. Se întinde pe masa de 
aluat o foaie groasă de un deget; se taie în formă de triunghi mai lunguieţ, 
de mărimea dorită. Se întinde nuca pe foaie şi se face sul, întorcându-l de la 
bază spre vârf. Capetele se aduc puţin spre mijloc, în formă de com. Se ung 
cu ou, se presară zahăr, se pun deasupra jumătăţi de nucă, se coc la foc 
potrivit. 


594. COZONAC CU MAC 


Umplutura: 200 g mac, 200 g zahăr, 34 l lapte, 2 linguri pesmet, 100 g unt, 
vanilie sau vanilină. 


Se spală macul cu apă rece, se pune apoi într-o cratiţă și se toarnă peste el 
apă clocotită. Se ţine astfel câteva ceasuri. Se scurge de apă și se pisează 
bine, de preferinţă într-o piuliță de piatră, punând câte puţin mac odată. Se 
fierbe apoi cu lapte, pesmet, zahăr şi vanilie, amestecând mereu, până se 
face o pastă destul de groasă. Se adaugă untul. Se lasă să se răcească. Se 
amestecă, după dorinţă, cu stafide sau cu coajă rasă de lămâie. Cu această 
umplutură se fac cozonaci la fel cu cei cu nucă. 


595. CORNURI CU MAC 


Se pregăteşte macul ca la 594, se umplu apoi ca şi cornurile cu nucă. 


596. COVRIGEI DE COZONAC (POLONEZI) 
500 g aluat de cozonac, 125 g unt proaspăt. Pentru sirop: 250 g zahăr, 1⁄2 1 
apă, 1 lingură glucoză, puţin rom (după dorinţă). 


Se cântăresc 500 g aluat de cozonac. Se întinde cu sucitorul o foaie cât mai 
pătrată, groasă de un deget. Se pune la mijloc o bucată de unt proaspăt (nu 
trebuie să fie de la gheață, dar nici prea moale). Se împachetează la fel ca la 


aluatul franțuzesc (v. 611). Se întinde o foaie, de trei ori mai lungă decât 
lată, se împăturește în trei. Se lasă 14 de oră să se odihnească la rece. Se 
repetă încă odată operaţia de mai sus, împăturind de data aceasta aluatul în 
patru. Se întinde din nou foaia groasă de 3-4 cm. Se taie fâșii de circa 30 cm 
lungime și 2 cm lățime, se răsuceşte fâșia ușor pe masă și se împletește în 
formă de covrig. Se aşază covrigii pe tava neunsă și se coc la foc bun. Se 
lasă să se răcească. În acest timp se face un sirop de zahăr, apă şi o lingură 
de glucoză (vezi detalii). Se introduc pe rând covrigii în siropul fierbinte și 
se aşază pe farfurie, unii peste alţii. 


597. MELCI DE COZONAC 


500 g făină, 1 ceaşcă lapte, 10 g drojdie, 3 ouă, 120 g unt, 100 g zahăr, 
vanilie sau vanilină, 1 lingură rom, ' linguriţă sare. Umplutura: aceleași 
cantităţi ca la “Cozonac cu nucă” (y. 592). Pentru sirop: 250 g zahăr, 1⁄2 1 
apă, 1 lingură glucoză, vanilie sau vanilină. 


Se frământă aluatul la fel ca la cozonac (v. 583). Se lasă să crească. Se 
desparte în două, se întinde pe fund câte o foaie dreptunghiulară, se unge cu 
ou bătut și deasupra se întinde jumătate din umplutura de nucă, într-un strat 
cât mai egal. Se face sul, care se taie în bucăţi de 3 cm lungime. Se așază 
bucăţile în tavă pe una din feţe. Se lasă să crească la cald, se ung cu albuș și 
se coc la foc bun. Cum se scot din cuptor se introduc pe rând în sirop 
fierbinte. 


598. TRANDAFIR 


400 g făină, 30 g drojdie, 2 ouă întregi, 1 gălbenuș, 1 pahar de lapte, 2 
linguriţe zahăr, 1% linguriţă sare, 1 lingură rom, vanilie sau vanilină. Pentru 
cremă: 125 g unt, 100 g zahăr pudră. 


Se cerne făina într-o covată şi se face loc la mijloc. Se-parat se freacă 
drojdia cu două linguriţe de zahăr şi puţin lapte până se face ca o cremă. Se 
toamă peste făină, se adaugă două ouă întregi și un gălbenuș, frecat cu sare, 
laptele cald, o lingură de rom și vanilie. Se frământă bine până se face 
băşici. Aluatul trebuie să fie potrivit de moale. Se lasă la cald să crească. Se 
freacă untul proaspăt cu zahărul pisat până se face spumă. Când aluatul a 
crescut, se răstoarnă pe masa de aluat presărată cu făină, se întinde o foaie 
groasă de 1 cm, iar deasupra se întinde crema de unt într-un strat cât mai 
uniform. Se rulează sul şi se taie în bucăţi de 3-4 cm, care se așază pe una 


din feţe, într-o formă rotundă, unsă cu unt (nu se așază bucăţile prea 
îndesate ca să aibă loc să crească). Se lasă să crească, se ung cu albuș și se 
coc la foc potrivit. Când sunt gata se presară cu zahăr pudră. 


599. GOGOȘI CU DULCEAŢĂ (CRAFLE) 


500 g făină, 50 g zahăr, 50 g unt, 4 gălbenuşuri, 25 g drojdie, 1⁄2 linguriţă 
sare, vanilie sau vanilină, lapte cât se cere. 


Se moaie drojdia cu puţin lapte cald şi se amestecă cu 2-3 linguri de făină, 
astfel încât să se obţină o cocă groasă ca o smântână. Se lasă la cald să 
dospească. Separat, în vasul în care se frământă aluatul, se freacă 
gălbenușurile cu sarea, apoi cu zahărul. Se pune plămădeala și se frământă, 
adăugând alternativ făină şi lapte călduţ, până ce este cuprinsă toată făina. 
Coca trebuie să fie moale, însă nefrământată (lapte se pune cât cere făina). 
Când se desprinde aluatul de pe mână, se adaugă untul topit cald, câte puţin, 
frământând până ce aluatul face bășici. Se lasă să crească la cald. Când 
aluatul a crescut, se frământă din nou, ca să dea înapoi, şi se răstoarnă pe 
masa de aluat presărată cu făină. Se împarte în două și se întinde o foaie 
groasa de 1 cm. Se înseamnă pe jumătate din foaie, cu o formă de tablă, 
ronduri de circa 6 cm diametru (fără să se taie) şi pe fiecare rond se pune 
câte un bob de vişină din dulceaţă (boabele de vișine se ţin câteva minute pe 
maşină, într-o tăviţă, ca să se scurgă zeama din ele) sau puţină marmeladă 
cu un cornet. Din cealaltă jumătate de foaie se taie, cu aceeași formă, 
rondele care se aşază peste dulceaţă sau marmeladă și se apasă împrejur cu 
degetul ca să se lipească (să nu aibă făină între ele). Când sunt acoperite 
toate, se taie din nou cu aceeași formă, pătrunzând complet aluatul. Se aşază 
gogoșile pe un şervet presărat cu făină, se acoperă cu alt şervet şi se lasă la 
cald să crească. Se întinde apoi a doua bucată de aluat şi se fac gogoșile la 
fel. Se încinge untura, într-o cratiţă încăpătoare. Se pun gogoșile pe rând în 
untură fierbinte, cu faţa în jos. Se întorc cu o sârmă rotundă, să se prăjească 
frumos şi pe cealaltă parte. Se scot pe un grătar de sârmă, ca să se scurgă 
untura. Se presară zahăr vanilat. Gogoșile sunt reuşite când sunt rumene- 
aurii, cu margine albă împrejur. Untura trebuie să fie potrivit de încinsă; 
dacă este rece se îngreunează gogoșile, dacă este prea fierbinte, se prăjesc 
prea repede şi rămân crude înăuntru. 


600. CORNURI DIN ALUAT DE COZONAC 


500 g făină, 25 g drojdie, 2 gălbenușuri, 3 linguri ulei, 100 g unt proaspăt, 3 
linguri zahăr, 1 lingură rom, vanilie sau zahăr vanilat, 1% linguriţă sare şi 
lapte cât se cere (circa 4 dl). 


Se freacă drojdia cu o lingură de lapte călduţ. Se cerne în covată făina, se 
face loc la mijloc, se pune drojdia, gălbenușurile, uleiul, zahărul, o linguriţă 
de rom, sare, vanilie și lapte călduţ (se adaugă cu încetul pentru a nu se 
obține un aluat prea moale). Se amestecă întâi cu lingura, apoi cu mâna, 
turnând câte puţin lapte, dacă mai este necesar şi la urmă untul proaspăt, 
topit, fierbinte cât poate suferi degetul, turnat puţin câte puţin, în timp ce se 
frământă aluatul mai departe. Se lasă la cald să crească. Când aluatul a 
crescut, se răstoarnă pe masa de aluat presărată cu făină, se împarte în trei 
părți egale, se ia pe rând fiecare bucată, se întinde într-o foaie rotundă (cam 
cât o farfurie mare de masă) care se taie în raze, în opt bucăţi. Fiecare 
bucată se răsuceşte în formă de corn, din afară spre mijloc. Se lasă să 
crească, se ung cu ou și se coc la foc iute. Se pot face la fel umplute cu 
nucă, cu mac, cu magiun sau cu brânză. 


601. RULADĂ DE COZONAC 


300 g făină, 20 g drojdie, 2 ouă, 1⁄2 ceașcă lapte, 1 lingură unt proaspăt, 1 
lingură ulei, 2 linguri zahăr vanilat, 1 lingură rom, 12 linguriţă sare. 


Se cerne făina într-un castron mare și se face loc la mijloc. Separat se freacă 
drojdia cu două linguriţe de zahăr și puţin lapte, până se face ca o cremă. Se 
toarnă plămădeala în castronul cu făină, se adaugă ouăle, laptele, o lingură 
de unt proaspăt şi una de ulei, două linguri de zahăr vanilat, o lingură de 
rom și sare. Se frământă până ce aluatul face bășici şi se desprinde de pe 
mână. Aluatul trebuie să fie potrivit de moale. Se lasă la cald să crească, Pe 
masa de aluat presărată cu făină se întinde o foaie dreptunghiulară, deasupra 
se întinde marmeladă, se rulează și se unge cu ou. Se coace la foc potrivit. 
Marmelada poate fi înlocuită cu nucă (v. 592) sau cu mac (v. 594). 


602. CORNURI DIN ALUAT DOSPIT 
500 g făină, 250 g untură, 1 ou, 25 g drojdie, 3 linguriţe zahăr, 1 linguriţă 
rasă de sare, rom, vanilie şi lapte cât se cere. 


Se cerne făina într-un vas, se face loc la mijloc, se pune untura rece, bine 
sleită, nu lichidă, oul, drojdia muiată cu zahăr, sare, rom şi puţin lapte. Se 


frământă bine, se lasă să crească. Se împarte aluatul în cinci bucăţi, care se 
întind cât mai rotund. Se împarte fiecare bucată în raze, în opt bucăţi şi se 
fac cornuri care se umplu cu nucă, marmeladă, brânză. Se lasă să crească, se 
ung cu ou şi se coc la foc bun. 


603. CORNURI DOSPITE, FĂRĂ OU 


500 g făină, 1 pahar lapte, 1 păhărel de vin cu ulei, 30 g drojdie, 2 linguri 
zahăr, 1 linguriţă rasă de sare, rom, vanilie, marnieladă. 


Se cerne făina într-un vas, se face loc la mijloc, se toarnă laptele, uleiul, 
drojdia muiată mai înainte în puţin lapte, zahărul, sarea, rom, vanilie. Se 
frământă aluatul bine, se lasă să crească. Se împarte în cinci bucăţi şi fiecare 
bucată se întinde într-o foaie rotundă, cât mai mare, care la rândul ei se 
împarte în raze, în opt bucăţi, formând opt triunghiuri. Se pune pe fiecare 
puţină marmeladă şi se rulează cornul, de la bază spre vârf. Se lasă puţin să 
crească, se ung cu ou și se coc la foc iute. În loc de marmeladă se pot umple 
cu nuci sau cu mac. 


604. ALUAT DE TĂIŢEI 
300 g făină, 2 ouă, 2 linguri apă, sare. 


Se cerne făina pe masa de aluat. Se face loc la mijloc, se sparg ouăle 
adăugând şi două coji cu apă (două jumătăţi) și un vârf de linguriţă de sare. 
Se amestecă întâi ouăle cu o linguriţă, până cuprind puţină făină, se 
lucrează apoi cu mâna şi se frământă bine aluatul, până devine destul de 
îndesat, mai adăugând făină dacă se cere. Se împarte aluatul în două: 
jumătate se lasă la o parte acoperit cu o cratiţă, ca să nu se usuce, iar din 
cealaltă jumătate se întinde cu vergeaua o foaie cât se poate de subțire. Se 
așază pe un şervet şi se lasă să se zbicească. În acest timp se întinde a doua 
foaie. Când sunt potrivit de uscate, se face din fiecare foaie un sul, care se 
taie cât se poate de subțire. Se împrăștie tăițeii pe masa de aluat sau pe un 
şervet întins și se lasă până se usucă bine. Tăiţeii bine uscați se pot păstra 
mai mult timp într-un sac de pânză, la loc uscat. În acelaşi fel se face şi 
aluatul pentru cocă. 


605. ALUAT DE PLĂCINTĂ 


500 g făină, 3 linguri ulei, 1 linguriţă sare, 1 ceașcă apă caldă. 


Se cerne făina pe masa de aluat. Se face loc la mijloc, se pune uleiul, sarea 
şi o ceaşcă de apă caldă. Se amestecă întâi cu lingura, iar când începe 
aluatul să se prindă, se frământă cu mâna. Se face un aluat potrivit, mai 
mult moale, adăugând câte puţină apă caldă dacă mai trebuie. După ce a 
fost bine frământat şi bătut de masă, se lasă 10 minute la un loc cald (dar nu 
umed), acoperit cu un şervet tot cald (sau cu o cratiţă încălzită). Se întinde 
apoi o foaie cu vergeaua, se acoperă cu un șervet și se lasă să stea un sfert 
de oră. Pe masa de bucătărie se pune o faţă de masă curată, se presară făină, 
se pune foaia de aluat deasupra și cu multă răbdare se întinde de jur 
împrejur cu grijă să nu se rupă, până ce marginile aluatului trec de marginea 
mesei, iar foaia s-a făcut subţire ca o foiţă de ţigară. Marginea rămasă 
groasă împrejur se rupe, iar restul se lasă să se usuce câteva minute, apoi i 
se dă întrebuințarea dorită. 


606. ALUAT DE TARTE 
250 g făină, 125 g unt proaspăt, 1 linguriţă zahăr, 2 dl apă, sare. 


Se cerne făina pe masa de aluat. Se face loc la mijloc, se pune untul 
proaspăt, muiat puțin cu mâna, zahărul, un praf de sare și circa 2 dl de apă 
(această cantitate variază puţin după calitatea făinii). Se frământă repede ca 
să nu devină aluatul elastic. Se adună la un loc, se acoperă cu un șervet şi se 
ține două ore la rece. Poate fi lăsat fără grijă până a doua zi. Se 
întrebuințează la tarte sau ca fund pentru tort cu cremă de vanilie etc. La 
acelaşi aluat se pot adăuga și trei gălbenuşun. 


607. ALUAT DE FRIGĂNELE 


200 g făină, 2 linguri ulei, 3 dl apă caldă, 2 albuşuri, drojdie cât o alună, 
sare. 


Se încălzeşte un castron în care se pune făina cernută. Se face loc la mijloc, 
se adaugă uleiul, un vârf de linguriţă de sare, apă caldă (nu fierbinte) și o 
bucăţică de drojdie de bere cât o alună. Se freacă drojdia cu puţină apă, apoi 
se amestecă totul la un loc, astfel încât să se obțină un aluat subţire ca o 
smântână (cantitatea de apă depinde de calitatea făinii, uneori fiind mai 
mare, alteori mai mică decât 3 dl). Aluatul nu trebuie amestecat prea mult. 
Se adună în castron, se acoperă cu o farfurie și se lasă să crească la cald. 


Inainte de a-l întrebuința se adaugă două albușuri spumă. Acest aluat 
serveşte la prăjit peşte, brânză, mere etc. 


608. ALUAT CU CAIMAC 
1 ceaşcă caimac, 1 ceaşcă făină, unt proaspăt cât o nucă, sare. 


Se face un aluat dintr-o ceaşșcă de caimac (smântâna de pe lapte fiert), o 
ceaşcă de făină, unt proaspăt cât o nucă și un praf de sare. Se acoperă, se 
lasă 10 minute să se odihnească și se întrebuinţează la plăcinte cu vișine, cu 
prune, cu carne etc. Aluatul este mai fraged dacă este făcut din ajun și 
păstrat la rece până a doua zi. De asemenea nu trebuie frământat prea mult, 
deoarece devine elastic şi nu creşte la copt. 


609. ALUAT CU BRÂNZĂ 


Se frământă un aluat din brânză de vacă, făină și unt proaspăt în cantități 
egale. Se adaugă un praf de sare. Acest aluat poate servi la plăcinte, tarte 
etc. 


610. ALUAT CU ULEI 


Se face un aluat potrivit de moale din jumătate de ceaşcă ulei, jumătate 
ceaşcă apă, un praf de sare și făină cât cere. Se întrebuinţează la vărzări, 
plăcinte etc. 


611. ALUAT FRANŢUZESC 


500 g făină, 1 pahar apă, 1 linguriţă ulei, 1 linguriţă rasă de sare, 500 g unt 
proaspăt. 


Condiţiile necesare pentru obţinerea unui aluat franțuzesc reuşit sunt: 


e Făina să fie de calitate bună, bine cernută și uscată. 

e Untul să fie foarte proaspăt, fără zer și fără miros neplăcut. 

e Aluatul să fie lucrat la rece. Se iau totdeauna cantităţi egale de făină şi 
unt. 


Se cerne făina pe masa de aluat, se face la mijloc o gaură în care se toarnă 
un pahar bun de apă, o linguriţă de ulei și sare. Se amestecă întâi cu o mână, 
până ce sarea s-a topit, apoi se ia câte puţin din fâină ca să nu se facă 


cocoloși, şi se framântă bine. Se lucrează destul de repede; când aluatul este 
gata, dar mai mult moale, se adună la un loc în formă de minge și se lasă la 
rece circa 20 de minute, pentru a pierde din elasticitatea pe care o capătă în 
timpul frământatului. În acest scop se lasă aluatul descoperit, iar deasupra 
se fac câteva crestături cu cuțitul. Aluatul este bine lucrat atunci când 
apăsând cu un deget, urma nu revine la loc. Consistenţa lui trebuie să fie la 
fel cu a untului cu care va fi amestecat. Pe masa de aluat bine curăţită se 
presară puţină făină. Se pune aluatul şi cu vergeaua se întinde o foaie groasă 
de 1 cm, de preferință pătrată. Se turteşte untul într-un şervet, astfel încât să 
se obțină un pătrat mai mic decât foaia de aluat, dar de grosime egală. Se 
pune la mijlocul aluatului, întorcându-se marginile în formă de plic. Se 
acoperă și se lasă să se odihnească la rece, 10 minute. Se presară făină pe 
masă, și, cu ajutorul vergelei, se întinde o foaie de trei ori mai lungă decât 
lată, de grosime cât mai uniformă. Se observă ca untul să nu iasă din aluat, 
iar dacă aceasta se întâmplă, se presară puţină făină. Foaia întinsă în 
lungime se împătureşte în trei, astfel încât treimea din dreapta să vină peste 
cea din stânga. Operația se repetă apoi ţinând seama ca de fiecare dată, 
aluatul, după ce a fost împăturit, să fie întins în sens contrar de cum a fost 
rândul precedent. Se acoperă şi din nou se lasă 10 minute la rece. Se repetă 
operaţia întinsului și a împăturitului încă de patru ori, lăsând aluatul să se 
odihnească 10 minute, la fiecare două rânduri. Înainte de a fi întrebuințat, se 
mai ține 10 minute la rece. 


612. ALUAT DE UNT 
200 g făină, 125 g unt, 1 dl apă, un vârf de linguriţă sare. 


Se cerne făina într-un castron, se pune untul și se amestecă, dar nu se 
frământă. Se toarnă apa în care s-a dizolvat sarea, se amestecă totul repede 
cu mâna fără să căutăm a obţine un amestec desăvârşit. Se dă la rece să se 
odihnească 20 de minute. Se întinde foaia și se întrebuințează la fel ca 
aluatul franțuzesc. 


613. ALUAT DE UNT ȘI SMÂNTÂNĂ 
160 g făină, 125 g smântână, 149 g unt proaspăt, sare. 


Se ceme făina pe masa de aluat. Se pune la mijloc smântâna, untul proaspăt 
muiat puţin cu mâna și un vârf de cuţit de sare. Se amestecă totul repede 


împreună, se adună ca o minge, se acoperă cu un șervet și se lasă câteva ore 
la rece. Inainte de a-l întrebuința se împătureşte odată ca aluatul franțuzesc. 


Este un aluat uşor de făcut şi foarte asemănător cu aluatul franțuzesc, când 
este reuşit. 


614. ȘTRUDEL CU BRÂNZĂ DE VACĂ 


Pentru foaia de plăcintă: vezi pentru umplutură, aceleași cantităţi ca la 
“Plăcintă cu brânză” (v. 565) în plus 75 g zahăr, 25 g stafide, 2 linguri unt. 


Se întinde o foaie de plăcintă (vu. 605). Se lasă câteva minute să se 
zbicească. Se freacă brânza de vacă cu untul, se pun ouăle, laptele, făina, 
zahărul, câteva stafide fără sâmburi, alese şi spălate şi un praf de sare. Se 
amestecă totul bine și se pune cu lingura pe foaia bine unsă cu unt. Se 
întinde cu cuțitul, astfel încât stratul să fie de grosime egală. Se întorc pe 
masă părțile care atârnă în jos, ridicându-le cu marginea feţei de masă şi se 
stropesc cu unt. Se face un sul, cu ajutorul feţei de masă, care se ridică 
dinspre partea lungă a mesei. Se taie sulul în bucăţi de lungimea tăvii, astfel 
încât să încapă două sau trei bucăţi în tavă. Se unge tava cu unt, se așază 
plăcinta, se stropeşte deasupra cu unt și se coace la foc potrivit. Când este 
gata, se taie bucăţi, se așază pe o farfurie, se presară zahăr și se servește 
caldă. Se poate servi cu smântână. 


615. ȘTRUDEL CU SMÂNTÂNĂ 


Umplutura: 300 g smântână, 2 ouă, 1 lingură făină, 25 g stafide, 75 g zahăr, 
coajă de lămâie, sare, 2 linguri unt. Pentru foaia de plăcintă v. 605. 


Se întinde foaia de plăcintă. Se amestecă smântâna cu ouăle, zahăr după 
gust, făina și câteva stafide sau coajă rasă de lămâie și un praf de sare. Se 
face la fel ca ştrudelul cu brânză. 


616. ȘIRUDEL CU VIȘINE 


Pentru foaia de plăcintă, y. 605. Umplutura: 1 kg vișine, 150 g zahăr, 1 
lingură pesmet, 2 linguri unt. 


Se întinde foaia de plăcintă. Se scot sâmburii de la 1 kg de vişine spălate și 
se lasă să stea o oră cu zahărul pisat (dacă este tos, trebuie să fie foarte fin 
cernut). Se scurge bine de zeama pe care au lăsat-o, se împrăştie egal pe 


foaia de plăcintă stropită cu unt şi presărată cu pesmet fin şi se continuă 
apoi ca la ştrudelul cu brânză. Se coace la foc mic circa o oră. 


617. ȘIRUDEL CU NUCĂ 


Pentru foaia de plăcintă, v. 605. Umplutura: 400 g nuci măcinate, 250 g 
zahăr, 2 linguri unt. 


Se face la fel ca ştrudelul cu brânză. Umplutura se face din nuci trecute prin 
mașină, amestecate cu zahăr pisat. 


618. ȘIRUDEL CU GRIȘ 


Pentru foaia de plăcintă, v. 605. Umplutura: 3 cești apă, 1⁄2 ceașcă griș, 3 
linguri zahăr sau miere, vanilie, sare, 1 lingură unt, 1 linguriţă ulei. 


Se întinde o foaie de plăcintă. Separat se fierbe grișul în apă. Se îndulceşte 
după dorință cu zahăr sau cu miere. Se pune un praf de sare și vanilie. Se dă 
grișul la o parte, amestecând din când în când până se răcorește, astfel încât 
pasta să rămână mai moale, ca o cremă. Se stropeşte foaia de ștrudel cu o 
lingură de unt, se întinde grișul și se rulează. Se unge o tavă cu ulei. Se 
aşază ştrudelul şi se coace la foc potrivit. 


619. PLĂCINTĂ CU MERE 


Pentru foaia de plăcintă, v. 605. Umplutura: 1 kg mere, 1 linguriţă unt, 2 
linguri de zahăr, un vârf de linguriţă scorţişoară (facultativ), 2 linguri unt. 


Se întinde o foaie de plăcintă care se taie, după ce s-a uscat, în bucăţi de 
mărirnea tăvii. Se curăță merele, se taie în felii subţiri și se pun într-o cratiţă 
la foc, cu zahăr şi puţin unt. Se amestecă din când în când până se moaie 
merele. Se dă la o parte și se adaugă scorțișoara pisată. Se unge tava cu unt. 
Se pun în tavă 4-5 foi de plăcintă, unse cu unt între ele, se așază merele 
scurse de zeamă, împrăștiindu-le deopotrivă. Se pun deasupra din nou 4-5 
foi unse între ele cu unt şi se urmează așa până se termină. Se stropeşte 
deasupra cu unt. Se coace 34 de oră. Când este gata, se taie bucăţi potrivite, 
se presară zahăr pisat, se serveşte caldă sau rece. În lipsă de timp se poate 
face plăcinta cu foi cumpărate de la plăcintărie. La fel se poate face cu 
vișine, smântână etc. 


620. ÎNVÂRTITĂ 


2 linguri unt, 1 lingură zahăr. Siropul: 250 g zahăr, 4 dl apă, vanilie sau apă 
de flori. Pentru foaia de plăcintă (y. 605). 


Se face o foaie de plăcinta. Se stropește bine cu unt, se presară cu zahăr și 
se face sul, dinspre partea lungă a mesei. Se unge o tavă rotundă cu unt, se 
așază sulul în tavă, învârtindu-l în formă de melc. Se dă la cuptor. Se face 
un sirop potrivit de gros, cu puţină vanilie sau apă de flori și când plăcinta 
începe să se rumenească, se toarnă deasupra o parte din sirop şi se mai lasă 
la cuptor până se pătrunde bine aluatul cu zahăr și se rumeneşte. Se aşază pe 
o farfurie rotundă, se taie în raze, ca un tort, se serveşte fierbinte cu sirop de 
zahăr. 


621. TURTE MOLDOVENEŞTI 


500 g foi de plăcintă (v. 605), 500 g nuci, 150 g zahăr. Siropul: 250 g zahăr, 
1 l apă, 1 lingură apă de flori. 


Se întinde o foaie de plăcintă. Când s-a zbicit puțin, se taie rotocoale cu 
ajutorul unei farfurii mijlocii şi al unui cuţit nu prea ascuţit, ca să nu se taie 
şi faţa de masă. Se aşază într-o cratiţă, una peste alta, cu grijă să nu se 
sfărâme. Când toate foile sunt tăiate, se pun pe rând într-o tigaie la foc, sau 
direct pe mașină, să se coacă pe ambele părţi, fără să se rumenească. Se face 
un sirop de zahăr în care se toarnă o lingură de apă de flori, după dorinţă. Se 
trec nucile prin mașina de tocat şi se amestecă cu zahăr pisat. Se pune o 
foaie rotundă pe farfurie, se stropeşte cu sirop, cu o pană, se presară puţină 
nucă amestecată cu zahăr, deasupra se pune o altă foaie, care se stropeşte cu 
sirop, și aşa mai departe. Stratul de foi se face mai înalt deoarece după ce s- 
a muiat se lasă. Plăcinta astfel pregătită poate sta mai multe zile. Nu trebuie 
să fie prea uscată, nici prea umedă, iar când se serveşte, se mai poate 
adăuga puţin sirop. 


622. COLĂCEI MOLDOVENEŞTI 


500 g făină, 20 g drojdie, 250 g nuci, 1 linguriţă ulei, 1 linguriţă zahăr, 1 
linguriţă rasă de sare, 3 dl lapte îndoit cu apă. Siropul: 1 ceaşcă zahăr, 2 
ceşti apă, 1 lingură apă de flori, miere (facultativ). 

Se face un aluat ca de pâine (v. 822) cu puţin lapte și mai mult moale. După 


ce a crescut bine se fac colăcei în formă de 8. Se aşază în tava presărată cu 
făină, se lasă să crească, se ung cu ou și se coc la foc potnvit. Se pregătește 


un sirop dintr-o ceașcă de zahăr și două cești de apă. Se curăţă, nucile, se 
macină și se amestecă cu zahărul pisat. Când colăceii s-au răcorit, se moaie 
unul câte unul, numai o clipă, în apă fierbinte, se scurg, se așază într-un 
castron, se toamă deasupra siropul în care s-a adăugat o lingură de apă de 
flori şi se presară cu nucă după dorinţă. În loc de sirop se poate turna miere 
de albine. 


623. PLĂCINŢELE CU VIȘINE 


Aluatul: 1 ceașcă caimac, 1 ceașcă făină, sare. Umplutura: 1 kg vișine, 150 
g zahăr, 1 lingură pesmet. 


Se aleg vișine frumoase, se spală și se scot sâmburii. Se presară zahărul și 
se lasă astfel o oră. Se face un aluat cu caimac şi se întinde o foaie la fel ca 
pentru plăcinţelele cu came (4. 568). Se taie pătrate de 12-14 cm. Se pune 
pe fiecare pătrat o lingură de vişine scurse de zeamă, amestecate cu pesmet. 
Se întorc colţurile spre mijloc, în formă de plic, apăsând puţin mijlocul și 
marginile ca să rămână lipite. Se ung cu ou bătut, se așază pe o tavă și se 
coc la foc iute. Când sunt gata se presară zahăr. 


624. PLĂCINTĂ CU GRIȘ 


Aluatul: 200 g făină, 1 lingură untură, Y2 pahar caimac sau smântână, un 
praf de sare. Umplutura: 1 l lapte îndoit cu apă, 100 g zahăr vanilat, 109 g 
griş, 1 gălbenuș, sare. 


Se cerne făina pe masa de aluat. Se face loc la mijloc, se pune untura, 
caimacul şi un praf de sare. Se frământă aluatul și se lasă un sfert de oră la 
rece. 


În acest timp se face umplutura: se fierbe laptele amestecat cu apă şi cu 
zahărul vanilat. Când fierbe laptele, se toarnă grișul încet, să cadă în ploaie, 
amestecând mereu, să nu se formeze cocoloșşi. Se dă la o parte şi după ce s-a 
mai răcorit, se amestecă cu un gălbenuş. Se împarte aluatul în două. Se 
întinde o foaie de mărimea tăvii în care se coace plăcinta, se aşază în tavă, 
deasupra se pune grișul întins în strat de grosime cât mai egală, iar peste 
griş se așază a doua foaie de aluat. Se coace la foc potrivit. După ce s-a 
răcorit, se taie bucăţi şi se pudrează cu zahăr. 


625. PLĂCINTĂ CU PERE 


Pentru aluat, v. 612. Umplutura: 750 g pere, 1 linguriţă unt, zahăr, 
scorţişoară. 


Se curăţă perele, se îndepărtează sâmburii, se taie în sferturi, apoi în felii și 
se înăbușă în unt cu puţin zahăr și scorţişoară pisată, după gust. Se lasă să se 
răcească. Se face un aluat de unt, se întinde o foaie de circa 1% cm grosime, 
se taie un rond de 30 cm diametru. Se aşază perele pe jumătate de rond, se 
udă marginea cu puţină apă, se întoarce deasupra cealaltă jumătate şi se 
lipește apăsând ușor cu degetul. Se îndoaie apoi marginea, astfel încât să 
formeze o mică bordură, pentru ca perele să nu iasă afară. Se așază plăcinta 
pe tava stropită cu apă, se unge deasupra cu ou, se înțeapă în câteva locuri şi 
se coace la foc bun circa trei sferturi de oră. În loc de o singură plăcintă 
mare se pot face plăcinţele mici. 


626. PLĂCINŢELE CU MERE 


Pentru aluat, v. 613. Umplutura: 500 g mere, 1 linguriţă unt, zahăr, 
scorţişoară, 1 lingurită rom. 


Se face foaia din aluat de unt şi smântână, se taie mici ronduri de 7-8 cm 
diametru şi se procedează la fel ca pentru plăcinta cu pere, înlocuind perele 
cu mere. Pentru umplutură se curăță, se îndepărtează sâmburii şi se taie 
merele felii. Se încinge într-o cratiţă untul, se pun merele, ţinându-le numai 
până ce încep să se moaie. Se adaugă zahar, scorţişoară după dorinţă și rom. 
Se întrebuințează numai după ce s-au răcit de tot. 


627. MERE ÎN ALUAT 
Pentru aluat, v. 608. 12 mere nu prea mari, zahăr, unt proaspăt. 


Se curăță merele de coajă și, cu un cuţit subțire, se scot sâmburii din mijloc. 
În locul scobit se pune puţin zahăr și o bucăţică de unt. Se face o foaie din 
aluat cu caimac. Se taie pătrate destul de mari, astfel încât fiecare să poată 
îmbrăca un măr. Se pune câte un măr pe fiecare pătrat, se aduc colţurile spre 
mijloc, mărul închizându-se ca într-o pungă. Se ung cu ou, se așază într-o 
tavă şi se coc la foc potrivit. Când sunt gata, se presară zahăr pisat. 


628. COLŢUNAȘI CU MAGIUN 


Se fac la fel cu colţunașii cu brânză (v. 562). 


629. GĂLUŞTE CU PRUNE 


Aluatul: 400 g cartofi, 100 g făină, 1 linguriţă ulei, 1⁄2 linguriţă sare, 1⁄2 
linguriţă zahăr, prune câte se cer, 1 lingură pesmet, 1 lingură unt, zahăr. 


Se face un aluat din cartofi fierți, curăţiţi şi daţi prin mașină, cu făină, o 
linguriţă de ulei, sare și zahăr. Se pun toate pe masa de aluat și se frământă 
până se face un aluat ceva mai moale ca aluatul de tăiței.Din el se face un 
cârnat gros de 2-3 degete, din care se taie bucățele de 1 cm grosime. 
Acestea se întind cu mâna și în fiecare se îmbracă o prună. Se rotunjesc 
între palime; când sunt toate gata, se fierb în apă clocotită, puţin sărată, dar 
la foc mic ca să nu se terciuiască. Se scurg. Se rumenește pesmetul într-o 
tigaie, se pun găluştele, se dau în acest pesmet și se țin până se usucă de 
apă. Se aşază pe farfurie, se toarnă unt topit deasupra și se servesc cu zahăr 
pisat. După dorinţă, se poate scoate sâmburele, în locul lui punându-se o 
bucăţică mică de zahăr. 


630. ALTE GĂLUȘTE CU PRUNE 


100 g griș, 100 g măiai, 100 g făină, 1'4 l apă, un vârf de linguriţă de sare, 1 
linguriţă zahăr, prune sau marmeladă, 1 lingură pesmet, 1 lingură ulei sau 
ulei amestecat cu untură, zahăr. 


Se pune apa la fiert cu sare şi zahăr. Se toarnă în ploaie mălaiul amestecat 
cu griş, se lasă să fiarbă un sfert de orâ, se toarnă apoi făina amestecând și 
se lasă să rnai fiarbă circa 10 minute. Se dă la o parte. Când s-a răcorit, se ia 
câte puţin aluat în palmă, se întinde, se pune pruna sau puţină marmeladă și 
se rotunjeşte. Separat se rumenește pesmetul în ulei, se tăvălesc găluștele 
prin pesmet şi se aşază într-o tavă ce se dă la cuptor. Se ţin până ce se 
încălzesc. Se servesc cu zahăr sau cu miere. 


631. CLĂTITE 


1 ceașcă făină, 2 ouă, 1 pahar lapte, un praf de sare, 2 linguriţe zahăr, 2 
linguriţe unt sau ulei, dulceaţă sau magiun, 1 lingură unt topit pentru uns 
tigaia. 

Se pune într-un castron făina, se face loc la mijloc și se sparg ouăle, se 
adaugă sarea, zahărul și laptele. Se bate totul bine cu o furculiță până se 
desfac toţi cocoloșii; se mai adaugă două linguriţe de unt topit, amestecând 
continuu. Compoziţia trebuie să fie ca o smântână subțire. Se lasă să se 


odihnească o oră. Se pune o tigaie cu coadă să se înfierbânte pe foc potrivit. 
Se unge cu unt cu o pană, se toarnă o lingură plină din compoziţie, mişcând 
repede tigaia de coadă, ca să se acopere tot fundul. Când începe să se 
rumenească pe o parte, se întoarce clătita pe cealaltă parte, săltând cu o 
mișcare iute tigaia sau folosind un cuţit lat. Se fac pe rând toate clătitele şi 
se aşază într-o farfurie una peste alta. Din când în când se amestecă 
compoziţia ca să nu rămână prea groasă la fund. Dacă totuși se îngroaşe, se 
poate subţia cu puţin lapte. Clătitele trebuie să fie foarte subțiri, din două 
ouă obținându-se într-o tigaie mijlocie până la 20 de bucăţi. 


Când sunt toate gata, se umplu pe rând cu magiun sau cu dulceaţă, se întorc 
marginile laterale înăuntru și se fac sul. Se așază într-o formă și se dau 
câteva minute la cuptor, acoperite, să se înfierbânte. Înainte de a servi se 
presara cu zahăr. 


632. MINCIUNI 


2 gălbenuşuri, 3 ouă întregi, 2 linguriţe zahăr, 2 linguriţe rom, 2 linguriţe 
ulei, făină cât se cere (circa 250 g), sare. 


Se face un aluat mai îndesat din două gălbenușuri, trei ouă întregi, zahăr, 
ulei și făină cât se cere. Se frământă aluatul şi se lasă o jumătate de oră să se 
odihnească. Se întinde apoi o foaie subțire, se taie cu rotița dinţată fâșii de 
6-7 cm lungime pe 2 cm lățime (în lipsă de rotiță se pot tăia și cu cuțitul). 
Se face o crestătură în lung, la mijloc, prin care se trece unul din capetele 
fâşiei, astfel încât să pară înnodată. Se prăjesc într-o cratiţă cu untură multă, 
clocotită. Nu trebuie să fie prea rumene. Se scot cu lingura cu găuri, se 
scurg bine de untură și se presară calde cu zahăr vanilat. 


ALI FEL DE MINCIUNI 
3 gălbenușuri, 3 lingurite lapte, făină cât se cere, sare. 


Se face un aluat potrivit de tare din gălbenușuri, lapte, făină cât se cere şi un 
praf de sare. Se fac minciuni la fel ca mai sus. 


633. GOGOȘI DE CARTOFI 


200 g cartofi, 200 g făină, 1⁄2 ceaşcă apă caldă, 10 g drojdie, un praf de sare, 
1 ceaşcă ulei pentru prăjit. 


Se fierb cartofii, se curăță de coajă, se trec prin mașina de tocat carne şi se 
amestecă cu o cantitate egală de făină și puţină apă caldă, astfel încât să se 
obțină un aluat potrivit de tare. Se adaugă sare şi drojdia muiată cu o lingură 
de apă caldă. Se frământă bine, se acoperă şi se ţine la cald să crească. Se 
întinde o foaie de grosimea degetului. Se taie forme rotunde cu un pahar și 
se rumenesc în ulei fierbinte. Se scot când sunt frumos crescute și se presară 
cu zahăr vanilat. 


634. GOGOȘI DOSPITE 


500 g făină, 1 ceaşcă lapte, 1 lingură unt, 2 ouă, drojdie cât o nucă, 1 
lingură rom, 25 g stafide, 1 linguriţă rasă de sare, untură pentru prăjit, 1 
lingură zahăr vanilat. 


Se cerne făina într-un vas, se face loc la mijloc, se toarnă o ceașcă de lapte 
cald, untul topit, ouăle, drojdia muiată cu o lingură de lapte, romul, stafidele 
şi sare. Se bate totul buie cu o lingură, până se desfac toți cocoloșii și 
compoziţia are aspectul unei creme legate. Se lasă să crească o oră. Se ia cu 
lingura din aluat și se dă drumul în untură clocotită. Se rumenesc gogoșile 
pe ambele părţi. Se aşază pe o farfurie unele peste altele și se presară cu 
zahăr vanilat. 


635. GOGOȘI DIN ALUAT PRIPIT 


1 pahar apă, 100 g unt, 1 lingură rasă de zahăr, un praf de sare, 200 g făină, 
4 ouă, untură pentru prăjit, 1 lingură zahăr vanilat. 


Se pun într-o cratiţă să se înfierbânte un pahar de apă, untul, zahărul și 
sarea. Când apa începe să clocotească, se trage pe marginea mașinii şi se dă 
drumul, deodată, la toată făina. Se freacă repede ca să nu se facă cocoloși și 
se mai ţine pe mașină, frecând mereu, până se desprinde aluatul de pe 
cratiţă. Se dă cu totul la o parte şi după ce s-a mai răcorit, se pun pe rând 
ouăle. Nu se pune oul următor decât după ce primul a fost bine cuprins în 
pastă. Aluatul trebuie să fie potrivit de moale, dar să-şi păstreze forma acolo 
unde cade. Se ia cu o linguriţă din compoziţie, se introduce în untură 
fierbinte și se rumenesc gogoșile pe ambele părți. Se scot cu lingura cu 


găuri, se presară zahăr vanilat și se servesc calde, cu sirop de fructe sau cu 
sos de ciocolată (v. 756). 


636. MERE PRĂJITE ÎN ALUAT 


4 mere mijlocii, 2 linguri rom, 1 lingură zahăr. Aluatul: 1 ceașcă lapte sau 
apă, 1 ceaşcă făină, 2 ouă, 1 lingură ulei, în praf de sare, untură pentru 
prăjit. 

Se curăță mere tari de mărime mijlocie, se scobesc puţin cu un cuţit foarte 
subțire şi se scot sâmburii. Se taie felii groase de 1 cm. Se pun într-un 
castron, se toarnă două linguri de rachiu sau de rom, se presară zahăr și se 
țin astfel o jumătate de oră. Se pune o ceașcă de făină într-un castron. Se 
face loc la mijloc, se toarnă o ceașcă de lapte sau de apă, gălbenuşurile, 
uleiul, sare. Se amestecă bine pentru a nu se forma cocoloși. Se lasă apoi să 
se odihnească cel puţin o oră. Numai cu câteva minute înainte de a prăji 
merele, se adaugă în aluat cele două albușuri bătute spumă. Se scurg feliile 
de mere de zeama pe care au lăsat-o, se moaie în aluatul ce trebuie să fie 
potrivit de gros ca să le acopere bine. Se pun apoi la prăjit în untură multă şi 
foarte fierbinte. Se rumenesc pe ambele părți. Se servesc îndată ce sunt 
gata. Se presară cu zahăr vanilat. 


637. HALVA TURCEASCĂ 


2 linguri unt topit (sau ulei), 4 lingură făină, 1 1⁄2 pahare sirop. Siropul: 150 
g zahăr, 1 YW pahare apă, zahăr vanilat şi scortişoară. 


Se înfierbântă untul topit în care se prăjeşte făina, amestecând mereu să nu 
se ardă. Când făina este bine rumenită, se opăreşte cu siropul şi se amestecă 
mereu, lăsând să fiarbă până ce se îngroaşă. Se aşază caldă pe o farfurie, cu 
o lingură, în formă de cartofi, și se presară cu zahăr vanilat sau amestecat cu 
scorţişoară pisată. 


638. GRIȘ CU LAPTE 


4 ceşti lapte, 4 linguri zahăr, vanilie, 1 ceaşcă griş, unt proaspăt cât o nucă, 
sare, 3 linguri zahăr pentru glazură. 
Se pune laptele să fiarbă cu zahăr și 14 baton de vanilie sau puţină vanilină. 


Când laptele clocoteşte, se toarnă cu încetul, să cadă în ploaie, o ceaşcă nu 
prea plină de griș, amestecând mereu să nu se facă cocoloși. Când grișul 


începe din nou să fiarbă, se adaugă o bucăţică de unt proaspăt cât o nucă și 
un praf de sare. Se lasă să fiarbă încet, amestecând, circa 15 minute, până ce 
grişul a absorbit tot laptele. Se ţine seama că prin răcire compoziţia se 
întăreşte. Se scoate vanilia. Se udă bine un castron cu apă, se toarnă grișul, 
se lasă să se răcească. Se răstoarnă pe o farfurie. Separat, într-o tigaie mică, 
se ard trei linguri de zahăr. Cum s-a topit, fără să se înnegrească, se toarnă 
peste grișul din farfurie. Se servește. 


639. OREZ CU LAPTE 
4 ceşti lapte, 1 ceaşcă orez, vanilie, un praf de sare, 3 linguri zahăr. 


Se alege o ceașcă de orez, se spală și se pune la fiert într-o cratiţă cu patru 
ceşti de lapte rece și o bucăţică de vanilie sau puţină vanilină (de preferință 
lapte proaspăt nefiert). Se fierbe încet pe foc mic amestecând din când în 
când ca să nu se prindă de fund. Când este aproape fiert, se adaugă zahărul 
şi un praf de sare. Se fierbe până ce laptele a scăzut cât trebuie și bobul de 
orez strâns între degete se striveşte uşor. Se scoate vanilia şi se răstoarnă 
orezul într-o compotieră. Se serveşte cald sau rece, simplu, cu scorţişoară 
pisată sau cu dulceaţă de vișine. 


640. OREZ CU PRUNE 
250 g prune uscate, 3 linguri zahăr, 15 ceașcă orez, 1 lingură unt. 


Se spală bine prunele uscate și se fierb în apă. Separat într-o cratiţă mică, se 
ard, trei linguri de zahăr, nu prea tare, ca să nu prindă gust amar, și se sting 
cu zeama îri care au fiert prunele. Între timp se prăjeşte orezul ales şi spălat, 
cu o lingură de unt, se adaugă o ceaşcă de sirop de zahăr ars, se așază 
prunele și se fierb în cuptor până se moaie orezul. Se răstoarnă şi se servește 
puţin răcorit, cu restul de sirop de zahăr ars. 


641. BUDINCĂ DE OREZ 


Aceleași cantităţi ca pentru orez cu lapte în plus 1 lingură de zahăr, unt 
proaspăt cât o nucă, 4 ouă, unt pentru uns forma, 1 lingură pesmet, 25 g 
stafide (facultativ). 


Se fierbe orezul ca pentru orez cu lapte, adăugând în plus o lingură de 
zahăr, iar când este aproape gata, o bucată de unt proaspăt. Se scoate 
vanilia, iar după ce s-a răcorit, se adaugă gălbenușurile și la urmă albușurile 


spumă. Se unge bine cu unt o formă de tablă și se presară cu pesmet. Se 
toarnă compoziţia şi se coace la cuptor timp de o oră. Se încearcă dacă s-a 
copt cu un pai înfipt în mijloc. Dacă paiul iese curat, budinca este gata. Se 
scoate din cuptor, se ţine 10 minute la o parte pentru a se răsturna mai ușor. 
Se serveşte cu sirop de fructe sau cu sos de vanilie, de ciocolată etc. 


Budinca se poate face și cu fructe zaharisite tăiate mărunt sau cu stafide, 
care se adaugă în compoziţie înainte de a pune albușul. 


642. BUDINCĂ DE GRIŞ 


Aceleaşi cantități ca pentru griş cu lapte (v.638), în plus 4 ouă, 25 g stafide, 
unt pentru uns forma, 1 lingură pesmet. 


Se fierbe grişul ca pentru griș cu lapte adăugând ceva mai mult zahăr; se dă 
la o parte, se scoate vanilia şi se adaugă gălbenușurile puse pe rând și, după 
dorință, un pumn de stafide fără sâmburi, alese și spălate, iar la sfârșit 
albușurile bătute spumă. Se coace la cuptor, într-o formă unsă cu unt şi 
presărată cu pesmet, trei sferturi de oră. Se ţine la o parte 10 minute. Se 
răstoarnă şi se serveşte cu sirop de fructe sau cu un sos dulce, după plăcere. 


643. BUDINCĂ DE OREZ CU MERE 


500 g mere, 2 linguri unt topit, 4 linguri zahăr, 1 ceaşcă orez, 1 lingură 
pesmet, un praf de sare. 


Se curăță merele, se taie felii și se înăbușă într-o cratiţă cu puţin unt și 
zahăr, după gust. Nu se ţin să scadă prea tare. Cojile spălate se pun la fiert şi 
se strecoară zeama. Se alege o ceașcă de orez, se spală şi se fierbe cu două 
ceşti de zeamă strecurată. Când este aproape fiert, se pune un praf de sare şi 
două linguri de zahăr. Se dă la o parte. Se unge o cratiţă cu unt, se presară 
pesmet şi se aşază rânduri alternând de orez şi de mere. După dorinţă se 
poate pune şi puţină scorţişoară. Primul și ultimul rând trebuie să fie de 
orez. Se coace la cuptor, la foc potrivit, până se rumeneşte. Se dă la o parte 
pentru a se răci puţin, se răstoarnă şi se serveşte cu sos de vin sau cu orice 
sirop. 


644. BUDINCĂ DE CLĂTITE 


Pentru aluat de clătite, v. Umplutura: 200 g brânză de vacă, 2 ouă, 2 linguri 
smântână, 2 linguri zahăr, 1 linguriţă făină, 25 g stafide, coajă de lămâie, un 
praf de sare, unt pentru uns forma, 1 lingură pesmet. 


Se fac clătite din două ouă. Se pregătește o umplutură din brânză de vacă 
dată prin sită, amestecată cu ouă, smântână, făină, zahăr, coajă rasă de 
lămâie, stafide și sare. Se unge bine cu unt o cratiţă de mărimea clătitelor. 
Se presară pesmet. Se așază o clătită pe fund și 3-4 pe margini, astfel încât 
după ce s-a umplut cratiţa să poată fi întoarse deasupra pentru a înveli toată 
budinca. Se pune peste clătita din fund un strat subţire de umplutură, apoi 
din nou o clătită şi tot așa până se umple cratița. Se întorc deasupra clătitele 
de pe margini, se stropeşte cu unt, se dă la cuptor. Se coace trei sferturi de 
oră la foc potrivit. Se răstoarnă, şi se presară cu zahăr vanilat. 


645. BUDINCĂ DE ALBUȘ 


8 albușuri, 4 linguri zahăr, 3 linguri peltea sau zeamă de dulceaţă, 2 linguri 
zahăr pentru îmbrăcat forma. Pentru sos, v. 754. 


Se bat spumă albușurile. Se pun patru linguri de zahăr pisat şi trei linguri de 
peltea sau de zeamă de dulceaţă. Se mai bate până se întăreşte bine. Se 
toarnă compoziţia într-o formă îmbrăcată cu zahăr ars, se aşază în alt vas cu 
apă fierbinte şi se fierbe la cuptor trei sferturi de oră. Se lasă să se răcească, 
se răstoarnă şi se serveşte cu sos de vin (v. 754). 


646. OMLETĂ CU DULCEAŢĂ 


6 ouă, 4 linguri zahăr, 2 linguri făină, vanilie sau coajă de lămâie, unt pentru 
uns tava, marmeladă sau dulceaţă. 


Se freacă bine gălbenușurile cu zahăr pisat și cu o bucăţică de vanilie sau 
zahăr vanilat, până ce se face ca o cremă. Se adaugă încet făina şi la sfârșit 
cele şase albușuri bătute spumă. Se unge o tavă bine cu unt, se toamă 
compoziţia, după ce s-a scos vanilia, şi se coace la cuptor, la foc potrivit. 
Când este gata, se răstoamă pe un şervet ud, se pune dulceața sau 
marmelada, se face sul, se aşază pe farfurie, se presară cu zahăr. Se poate 
înlocui vanilia cu puţină coajă rasă de lămâie. 


647. OMLETĂ CU MERE 


4 mere mijlocii, 1 lingură unt, 4 linguri făină, 4 ouă, 2 linguri zahăr, 1 
ceaşcă lapte, 1 lingură rom, vanilie, un praf de sare. 


Se curăță merele, se taie felii subțiri şi se pun să se moaie pe mașină, cu o 
linguriţă de unt. Se pune într-un castron făina, se amestecă cu ouăle întregi, 
sare şi zahăr pisat vanilat. Se subție cu lapte și cu o lingură de rom, astfel 
încât aluatul să fie ca o smântână. Se topeşte puţin unt într-o tigaie, se 
toamă o parte din compoziţie, se presară merele şi deasupra se toamă restul 
compoziţiei. Se coace o jumătate de oră la cuptor. Se răstoarnă pe farfurie, 
se presară zahăr și se serveşte caldă. La fel se poate pregăti şi cu vișine. 


648. SUFLEU DE ALBUȘ 
8 albuşuri, 8 linguri zahăr, 1 linguriţă unt, 1 lingură marmeladă. 


Se bat spumă albușurile. Se adaugă încet zahărul pisat și se bate până se 
întăreşte bine. Se unge o formă cu unt, se întinde pe fund marmeladă de 
caise sau dulceaţă, se toarnă deasupra albușul, se netezeşte cu lama 
cuţitului, apoi se crestează deasupra și se dă la cuptor trei sferturi până la o 
oră, la foc potrivit, ca să crească frumos. Se serveşte însă îndată ce s-a scos 
de la cuptor, altfel se lasă. 


649. MERE PE CANAPEA 


12 mere mijlocii, 12 feliuţe de pâine, 50 g unt proaspăt, zahăr. Siropul: 150 
g zahăr, 1 pahar apă. 


Se curăță merele, se scobesc la mijloc şi pe măsură ce sunt curăţite, se pun 
în apă rece ca să nu se înnegrească. Se taie pâinea felii. Se unge cu unt o 
formă cu marginile joase, se pun feliile de pâine și deasupra merele bine 
scurse, umplute la mijloc cu zahăr. Deasupra, peste fiecare, se pune o 
bucăţică de unt. Se dă la cuptor, la foc potrivit, trei sferturi de oră. Se 
umezesc de câteva ori cu sirop de zahăr. Când sunt aproape gata, se toarnă 
deasupra câteva linguri de sirop legat și se mai lasă puţin la cuptor. Se 
servesc în formă. 


DIFERITE DULCIURI 
TORTURI ȘI PRĂJITURI 


650. TORI ECONOMIC 


3 ouă, 1 lingură unt proaspăt, 1 pahar zahăr, 1 pahar făină, 1 pahar lapte, 2 
linguri marmeladă. Crema de nuci: 200 g nuci, 100 g lapte, 50 g zahăr, 1 
gălbenuș, vanilie, rom. 


Se freacă o lingură de unt proaspăt cu un pahar de zahăr şi cu gălbenușurile 
puse pe rând. Se adaugă apoi încet, alternând, un pahar de făină și unul de 
lapte. La urmă se pun cele trei albușuri spumă. Se coace la cuptor într-o 
formă unsă cu unt. 


Când este gata, se taie în trei felii orizontale, se umezesc cu sirop cu rom, se 
unge o felie cu marmeladă de caise, se pune o felie de tort, apoi un strat de 
cremă de nuci, altă felie de tort, care se unge din nou cu marmeladă. 
Deasupra se presară nuci pralinate sau resturi de tort uscat, puţin sfărâmate. 


Crema de nuci: Se opăresc nucile măcinate cu laptele îndulcit cu zahăr. Se 
freacă bine, adăugând puţin rom, vanilie şi când s-a mai răcorit, un 
gălbenuş. Se freacă bine până devine spumoasă. 


ALT FEL: TORT IEFTIN 
3 ouă, 1 lingură unt proaspăt, 1 pahar zahăr, 1 pahar făină, 1 pahar lapte. 


Se freacă o lingură de unt proaspăt cu un pahar de zahăr și 3 gălbenușuri. Se 
adaugă apoi, cu încetul, un pahar de făină și unul de lapte. La urmă se pun 
cele 3 albuşuri spumă. Se coace la cuptor într-o formă unsă cu unt. Se 
glasează după plăcere. 


651. TORT DE NUCI 


5 ouă, 100 g zahăr vanilat, 1 lingură făină, 1 lingură pesmet, 100 g nuci 
măcinate. Pentru cremă, v. 736. 


Se freacă gălbenușurile cu zahărul vanilat până se fac ca o cremă. Se 
adaugă făina, pesmetul din cernut, nucile trecute prin mașina de tocat și la 
urmă albușurile spumă. Se unge forma de tort bine cu unt. Se toarnă 
compoziţia, se dă la cuptor circa o oră, la foc potrivit. 


După ce s-a răcit, se taie în două, se stropesc amândouă jumătăţile cu un 
sirop cu rom sau cu lichior și se umple cu cremă de nuci (v. 736), apoi se 
glasează. 


652. TORT DE FASOLE 


250 g fasole fiartă, 4 ouă, 200 g zahăr, 2 linguri unt proaspăt, 1 lingură 
cacao, 1 lingură pesmet, 2 linguri rom. 


Se freacă fasolea fiartă, scursă bine de apă și trecută prin sită, cu 
gălbenușurile, zahărul și untul proaspăt, făcut spumă. Când totul este bine 
amestecat ca o cremă, se adaugă o lingură de ciocolată rasă sau de cacao, 
sau o lingură de cafea concentrată, o lingură de pesmet, două linguri de rom 
şi albușurile bătute spumă. Se coace la cuptor într-o formă bine unsă cu unt, 
aproape o oră. La început focul trebuie să fie mai moale ca să crească tortul, 
iar la sfârşit mai iute. După ce s-a răcorit, se acoperă cu glazură de cafea sau 
de ciocolată, iar pe margine se toarnă cu cornetul frişcă bătută. 


653. TORT DE CASIANE 


50 castane, 250 g zahăr, 5 ouă, 150 g unt proaspăt, vanilie, 150 g frișcă 
bătută cu zahăr. Cremă de castane, (y. 749). 


Se crestează coaja castanelor și se fierb o oră într-o oală. Se curăță de coajă 
şi se pun într-o cratiţă cu apă cât să le cuprindă. Se lasă să fiarbă până se 
moaie complet. Se scurg bine de apa care a mai rămas și se trec prin mașina 
de tocat, apoi printr-o sită. Se amestecă cu zahărul pisat, vanilie şi 
gălbenuşurile puse pe rând. Se freacă bine până devine ca o cremă. Se 
amestecă apoi cu untul frecat spumă și la urmă cu albușurile bătute spumă. 
Se unge o formă cu unt, se toamă compoziţia și se coace la foc potrivit trei 
sferturi de oră. Când este gata tortul, trebuie să fie puţin moale la mijloc. 
Dacă se ţine prea mult la foc, devine aspru. Se lasă să se răcească în formă. 
Se răstoarnă, se glasează cu ciocolată sau cu cafea, iar deasupra se pune 
frişcă bătută. 


Dacă se umple cu cremă, atunci se coace compoziţia în două forme de 
mărime egală. Când sunt gata, se lasă să se răcească, se pun una peste alta şi 
între ele cremă de castane (v. 749). 


654. TORI DE PESMET 


6 ouă, 6 lingiiri zahăr, 6 linguri pesmet, 1⁄2 pahar nuci (facultativ), vanilie. 
Cremă de unt (v. 728). 


Se freacă spumă gălbenuşurile cu zahărul pisat şi o bucată de vanilie. Se 
adaugă pesmetul foarte fin și la urmă albușurile spumă. După dorință, se 
poate adăuga odată cu pesmetul şi 1⁄2 pahar de nuci pisate. Se coace într-o 
formă unsă cu unt și presărată cu făină, la cuptor, la foc potrivit, circa o oră. 
Când este gata, se taie în trei felii, se umple cu cremă de unt (v. 728) şi se 
glasează după plăcere. 


655. TORT DE CACAO 


6 ouă, 150 g zahăr, 75 g făină, 50 g cacao, unt pentru uns forma. Cremă de 
ciocolată (v. 729). 


Se bat într-un căzănel ouăle întregi cu zahărul până ce volumul lor creşte 
simţitor. Se bat apoi alternativ pe maşină și la rece, de trei ori. Se adaugă 
făina proaspăt cernută, amestecată cu cacao. Se coace la foc mic, într-o 
formă unsă cu unt și presărată cu făină. După ce s-a răcit, se taie în trei felii 
egal de groase. Se stropesc feliile cu sirop amestecat cu puţin rom. Între 
felii se pune cremă de ciocolată. Se glasează cu ciocolată, iar deasupra se 
decorează cu fructe zaharisite sau cu puţină cremă turnată prin cornet. 


656. TORT MOCA 


5 ouă, 160 g zahăr vanilat, 140 g făină, 1 lingură cafea concentrată (sau 
cicoare), unt pentru uns forma. Pentru cremă, v. 733. 


Se încălzește bine un castron, ţinându-l câteva minute cu apă clocotită pe 
marginea mașinii. Se şterge să fie perfect uscat. Se pun ouăle întregi, 
zahărul vanilat şi se freacă bine până se face ca o cremă. Se adaugă cafeaua 
şi făina proaspăt cernută şi se amestecă bine. Se toarnă compoziţia într-o 
formă unsă cu unt, se coace la foc potrivit circa o orâ. Se pregăteşte crema 
de cafea cu unt (v. 733). După ce s-a răcit perfect tortul, se taie cu un cuţit 
bun în trei felii, iar între ele se pune crema. Se oprește o lingură de cremă 
pentru garnitură. Tortul se glasează cu glazură de cafea (v. 740), iar 
deasupra se pune cu cornetul crema oprită. 


657. TORT INDIANĂ 


6 ouă, 150 g zahăr, 100 g făină, vanilie, unt pentru uns forma, 250 g frişcă. 
Pentru glazură, v. 738. 


Se pun într-un căzănel ouăle întregi cu zahăr şi cu vanilie. Se bat bine cu 
telul pe marginea mașinii până ce cantitatea crește simţitor. Se bate apoi 
altemativ, pe mașină și la rece, de trei ori. Se adaugă făina. Se coace 
compoziţia într-o formă bine unsă cu unt și presărată cu făină, la foc 
potrivit. După ce s-a răcit, se taie cu un cuţit ascuţit tortul în două. Se 
scobesc ambele părți la mijloc, cât mai mult, dar fără să se spargă fundul, 
astfel încât aşezate una peste alta, să rămână un gol la mijloc. Acest gol se 
umple cu frişcă bătută. Tortul se glasează cu ciocolată. Din aluatul scos din 
mijlocul tortului se poate pregăti umplutura pentru alt tort, la fel cu crema 
de cozonac (y. 734). 


658. TORT DOBOȘ 


5 ouă, 125 g zahăr, 5 linguri făină, unt pentru uns forma. Crema: 4 ouă, 150 
g zahăr, 2 batoane ciocolată sau 2 linguri cacao, 200 g unt proaspăt, 3 
linguri zahăr pentru glazură. 


Se freacă gălbenușurile cu zahărul până se fac ca o cremă. Se adaugă făina 
şi albuşurile bătute spumă. Se unge forma de tort cu unt, se presară făină și 
se toarnă astfel din compoziţie, încât foaia să nu fie mai groasă ca muchia 
cuţitului. Se coc pe rând 7-8 foi, se scot fierbinţi din tavă și se pun pe masa 
de aluat. Crema pentru tort: într-o oală mică pusâ în alt vas cu apa clocotită 
se bat ouăle întregi cu zahăr şi vanilie, pe foc. Se bate mereu până începe să 
se îngroașe. Se adaugă ciocolata muiată pe marginea mașinii cu o lingură de 
apă sau două linguri de cacao frecate cu puţin lapte. Când crema este gata, 
se dă la o parte, amestecând mereu până se răcorește. Se freacă spumă 
untul, apoi se amestecă încet cu crema, după ce aceasta s-a răcit complet. Se 
aşază foile unele peste altele, între ele punând cremă. Ultima foaie se lasă la 
o parte până se glasează cu zahăr ars. Se arde zahărul într-o cratiţă la foc 
iute. Când zahărul s-a topit complet și începe să se închidă la culoare, se 
toarnă pe foaia de tort şi se întinde repede cu ajutorul unui cuţit lung, 
înfierbântat, până nu se răceşte. Dacă totuși se răceşte, se introduce foaia de 
tort o clipă la cuptor, pentru ca muindu-se zahărul, să se poată întinde bine. 
Cât timp se glasează, se ţine foaia de tort pe o placă unsă cu ulei, pentru ca 
picăturile de zahăr care curg pe margini să nu se lipească pe masă. 


Tot cu ajutorul cuţitului, până nu se răceşte complet zahărul, se înseamnă 
feliile de tort, apăsând bine, pentru a se tăia uşor tortul. Foaia astfel glasată 
se aşază deasupra. 


659. TORT CU MARMELADĂ 


200 g făină, 2 linguri zahăr, 2 linguri miere, 1 ou, 1 lingură unt topit, 1 
pachet praf de copt, un praf de sare, 250 g marmeladă, 100 g nuci. 


Se cerne făina pe masa de aluat, se face loc la mijloc, se pune zahărul, 
mierea, oul, untul, un pacheţel de praf de copt şi sare. Se frământă un aluat, 
se fac şase foi care se coc în formă de tort. A doua zi se așază tortul, 
întinzând marmeladă printre foi. Deasupra și împrejur se unge cu 
marmeladă, se presară nuci tocate cu cuțitul și puțin rumenite într-o tigaie, 
pe maşină. 


660. TORT CU MARMELADĂ ȘI CU CREMĂ 


300 g făină, 1 gălbenuş, 5 linguri zahăr, 2 linguri oţet de vin (să nu fie prea 
acru), 2 linguri ulei, 1 lingură untură, 4 linguri lapte, 1 pachet praf de copt, 
un praf de sare. Crema: 14 | lapte, 1 ou, 1⁄2 lingură făină, 2 linguri zahăr, 
vanilie, 250 g marmeladă. 


Se ceme făina pe masa de aluat, se face loc la mijloc şi se pune gălbenușul, 
oţetul, uleiul, untura, laptele, un pacheţel de praf de copt și sare. Se 
frământă bine aluatul şi se împarte în șase părți egale. Se întind foile pe 
rând, de mărimea tăvii şi se coc la foc potrivit. Din timp se face o cremă de 
vanilie din lapte, un ou, făină, zahăr și puţină vanilie. Se amestecă toate 
împreună și se fierb pe mașină până se îngroașe crema. Se freacă bine să nu 
se facă cocoloşi. Se așază o foaie de tort pe farfurie, se unge cu marmeladă, 
deasupra se pune a doua foaie care se unge cu cremă și așa mai departe se 
aşază foile alternând un rând de marmeladă cu unul de cremă. Deasupra şi 
împrejur, se acoperă tortul cu cremă. 


661. TORT FĂRĂ OU 
140 g făină, 140 g nuci măcinate, 140 g zahăr pisat, 150 g unt proaspăt, 1 
lingură lapte, 1 praf de sare, 250 g marmeladă, 100 g nuci tocate. 


Se frământă pe masa de aluat făina cu nucile măcinate, zahărul pisat, untul 
proaspăt, laptele şi sarea. Se face un sul gros care se împarte în cinci părți, 


se acoperă cu un şervet și se lasă să stea o oră la răcoare. Fiecare bucată se 
întinde pe rând, pe fundul formei de tort, presărat cu făină, şi se coace la 
cuptor la foc potrivit. Foile coapte se desprind cu grijă pe margini, cu un 
cuţit ascuţit. Când toate foile sunt coapte, se pune între ele un strat subţire 
de marmeladă de caise. Deasupra, peste stratul de marmeladă, se presară 
nuci prăjite puţin şi tocate mărunt. În loc de marmeladă se poate glasa cu 
ciocolată (y. 658). 


662. TORI DE ALBUȘ 


8 albuşuri, 150 g unt proaspăt, 300 g zahăr pudră, 150 g făină, vanilie, unt 
pentru uns forma, 100 g nuci. 


Se freacă spumă untul proaspăt, se adaugă încet zahărul pudră și făina. 
Separat se bat opt albuşuri spumă cu un praf de sare şi se amestecă uşor cu 
crema de unt. Se toarnă compoziţia într-o formă de tort unsă cu unt şi 
presărată cu migdale sau cu nuci tăiate în lung. Se coace la foc potrivit. 


663. TORT DE BEZELE 


8 albușuri, 400 g zahăr pudră, unt pentru uns tava. Crema: 1 lingură cu vârf 
de cacao, 3 linguri făină, 4 linguri zahăr, % | lapte, 100 g unt proaspăt, rom 
sau esenţă de portocale. 


Se bat opt albușuri spumă și se adaugă, amestecând uşor, zahărul pisat. Se 
coc pe rând patru foi, întinzând albuşul potrivit de gros pe fundul tăvii de 
tort, bine uns cu unt şi presărat cu făină. Se scot foile numai după ce s-au 
răcorit complet, altfel se sfărâmă. Se fac separat câteva bezele mici, pentru 
garnitură. 


Între foi se pune următoarea cremă: se freacă cacao cu o lingură două de 
lapte, până se moaie complet Se adaugă zahărul, apoi făina, frecând 
continuu, și se toarnă laptele clocotit. Se pune cratița pe maşină şi se ţine 
până începe să fiarbă. Se amestecă mereu ca să nu se prindă de fund și să nu 
rămână nici un cocoloş. Când este destul de legată, se dă la o parte și după 
ce s-a răcorit, se pun pe rând bucățele mici de unt frecând mereu, până ce se 
introduce tot untul și crema a devenit spumoasă. Se adaugă rom sau esenţă 
de portocale. 


In loc de crema de mai sus, se poate pune între foile de bezele numai frişcă 
bătută cu zahăr. Tortul se așază cu o oră înainte de a fi servit; dacă aşteaptă 


mai mult, foile de bezele se moaie prea tare. 


664. TORI DE BISCUIŢI CU ZAHĂR ARS 


1 kg biscuiţi, 1 1 lapte, 8 linguri zahăr, 2 linguri făină, 1 lingură rom, 
vanilie, 100 g nuci sau frişcă. 


Se ard într-o cratiţă patru linguri de zahăr care se sting cu puţină apă 
fierbinte. Se lasă pe colțul mașinii până se dizolvă tot zahărul. Separat se 
rnoaie făina cu o ceașcă de lapte rece, amestecând bine, până se desface 
toată făina. Se mai toarnă lapte rece, completând până la un litru. Se 
amestecă cu siropul de zahăr ars, adăugând și patru linguri de zahăr, o 
lingură de rom și puţină vanilie. Se ţine pe foc până începe crema să se 
îngroaşe. Se dă la o parte și se adaugă biscuiţii sfărâmaţi în bucățele mici. 
Se amestecă uşor cu o lingură și se dau la rece până ce se pătrund bine cu 
cremă. A doua zi se aşază compoziția pe o farfurie rotundă sau 
dreptunghiulară, iar deasupra se presară nuci tocate, prăjiite puţin pe 
maşină, sau se acoperă tortul cu frişcă bătută. 


665. TORI DE BISCUIŢI CU CREMĂ DE VIN 


1 kg biscuiţi, 1 l lapte, 8 linguri zahăr, 2 linguri făină, 4 gălbenușuri, 1⁄2 
pahar vin. Cremă: 4 albuşuri, 4 linguri zahăr, 2 linguri marmeladă. 


Se freacă într-o cratiţă patru linguri de zahăr, făina şi gălbenușurile peste 
care se toarnă laptele clocotit. Se pune pe foc, se amestecă și când începe 
crema să se îngroașe, se adaugă 1! pahar cu vin. Se pun într-un castron 
biscuiţii rupți în bucăţi mici. Deasupra se toarnă crema de vin fierbinte. Se 
dă la rece. 


A doua zi se așază compoziţia pe o farfurie rotundă, în formă de tort, sau 
dreptunghiulară. Se bat albușurile spumă cu patru linguri de zahăr și 
marmeladă și se acoperă tortul complet cu această spumă. Se servește. 


666. GUGULUF 

4 ouă, 400 g făină, 2 linguri zahăr, 25 g drojdie, 175 g unt proaspăt, 2 
linguri lapte, vanilie, Y linguriţă sare; 50 g stafide, 1 lingură rom, unt 
pentru uns forma, 100 g migdale sau nuci. 


Este o prăjitură uşor de făcut, dar pentru ca să crească frumos trebuie ca 
materialul întrebuințat să fie puţin cald, adică nici untul, nici ouăle, nici 


făina să nu fie ţinute la răcitor sau într-o cameră rece. Se cerne făina într-un 
vas încăpător. Se face loc la mijloc şi se pun sarea și zahărul pisat. Separat 
se moaie drojdia cu puţin lapte (dacă este prea fierbinte, drojdia se opăreşte 
şi nu mai crește). Când s-a muiat, se toarnă în gaura făcută în făină. Se 
adaugă ouăle întregi și untul proaspăt, puţin bătut cu o lingură. 


Se frământă totul bine cu mâna și la sfârșit se adaugă stafidele fără sâmburi 
şi o lingură de rom. Aluatul trebuie să fie moale. Din când în când se dau 
mâinile în făină, pentru a se desprinde ușor de pe degete și pentru a putea fi 
așezat în formă. Se unge bine cu unt o formă cu gaură la mijloc, de 
preferință o formă specială de pământ, se presară atât pe fund cât și pe 
pereți cu migdale curăţite și tăiate în lung, se pune aluatul astfel încât să 
ocupe jumătate din formă. Se lasă să crească la loc cald și ferit de curent. Se 
unge deasupra cu ou şi se coace la foc potrivit. Spre sfârşit, focul trebuie să 
fie moale. Se ţine circa o oră, iar dacă se rumeneşte deasupra înainte de 
vreme, se acoperă cu o foaie de hârtie umezită. Se răstoarnă și se presară cu 
zahăr pisat. 


667. TURTĂ DULCE 


350 g miere, 350 g făină, 3 ouă, 3 linguri zahăr, 1⁄2 linguriţă bicarbonat, un 
vârf de linguriţă de scorţişoară, un vârf de linguriţă de cuișoare, 1 lingură 
rom, 1 lingură ulei, 34 pahar de nuci, unt sau ulei pentru uns tava. 


Se pune mierea în vasul în care se va pregăti compoziţia și se amestecă pe 
marginea maşinii până se moaie. Se dă la o parte, se pune zahărul, făina 
cernută, câte puţin odată. și după ce s-a mai răcorit, ouăle întregi, pe rând. 
Se freacă totul bine, se mai adaugă bicarbonatul proaspăt cernut, apoi 
cuișoare și scortișoară pisată, rom, ulei și nuci curăţite, nesfărâmate. Se 
unge o tavă cu unt, se toarnă compoziţia, se pun deasupra bucăţi de nucă şi 
se coace la foc potrivit. 


668. TURTĂ DULCE FĂRĂ OUĂ 

450 g făină, 250 g zahăr, 1⁄2 pahar apă, 1 linguriţă bicarbonat, un vârf de 
linguriţă de scorţişoară, 1 vârf de linguriţă de cuişoare, 1 pahar nuci, coajă 
de portocale, ulei pentru uns tava. 


Se ard într-o cratiţă 150 g zahăr și se sting cu Y pahar de apă. Se amestecă 
cu 100 g zahăr. Se cerne într-un castron făina, se toarnă încet siropul 


amestecând bine, se adaugă bicarbonatul proaspăt cernut, scorțișoara și 
cuişoarele pisate, iar la sfârşit nucile şi puţină coajă rasă de portocale sau 
coajă de portocale zaharisită (lisă de portocale). Se unge tava cu ulei, se 
toarnă compoziţia și se coace la foc potrivit. 


669. CHEC 


4 ouă, 1 14 ceașcă de făină, 1 ceaşcă de zahăr, 2 linguri apă caldă, un vârf de 
linguriţă scorţişoară, un vârf de linguriţă praf de copt, un praf de sare, coajă 
de lămâie, unt pentru uns forma. 


Se freacă gălbenușurile cu zahărul și scorțișoara pisată. Se adaugă încet 
făina, două linguri de apă călduţă, sarea, praful de copt, cele patru albuşuri 
spumă și puţină coajă rasă de lămâie. Se unge o formă dreptunghiulară cu 
unt, se presară cu făină, se pune compoziţia şi se coace la foc potrivit circa 
o oră. Se taie felii după ce s-a răcit. 


670. ALT FEL DE CHEC 


3 ouă, 50 g unt proaspăt, 225 g zahăr pudră, 125 g lapte, 225 g făină, 1 
pachet praf de copt, unt pentru uns forma. 


Se freacă spumă untul proaspăt, se adaugă zahărul pisat sau tos, fin cernut, 
şi gălbenușurile puse pe rând. Se pregăteşte laptele rece și făina cernută, în 
care s-a amestecat un pachet de praf de copt. Când untul a cuprins bine 
gălbenuşurile şi zahărul, se pune alternând lapte și făină, amestecând 
continuu. La sfârşit se adaugă cele trei albușuri bătute spumă. Se unge cu 
unt o formă rotundă de tort sau una dreptunghiulară, se toarnă compoziţia şi 
se coace la foc bun. Se taie după ce s-a răcorit. 


671. PANDIȘPAN 
6 ouă, 6 linguri zahăr vanilat, 6 linguri făină, unt pentru uns forma. 


Se bat ouăle întregi cu zahărul vanilat, bine de tot, până se fac ca o cremă, 
iar volumul lor a crescut de 2-3 ori. Se adaugă făina. Se mai amestecă puţin, 
se toarnă într-o formă unsă cu unt şi tapetată cu hârtie şi se coace la foc 
potrivit, o oră. 


ALI FEL DE PANDIȘPAN 


Aceleași cantități ca mai sus. 


Se bat albușurile spumă. Se adaugă zahărul vanilat şi se bate bine, astfel 
încât albuşul să se întărească ca pentru bezele. Separat se strivesc într-o 
farfurie gălbenușurile, se amestecă cu albușul, se adaugă făina, amestecând 
totul ușor. Se unge o formă bine cu unt, se presară făina, se toarnă 
compoziţia și se coace o oră la foc potrivit. Cantităţile se pot mări după 
dorinţă. 


672. PÂINE DE ALBUȘ 


12 albușuri, 1 pahar zahăr pisat, 1 pahar făină, 1 pahar nuci amestecate cu 
stafide, unt pentru uns forma. 


Se bat albușurile spumă, adăugând încet zahărul pisat. Se adaugă făina şi un 
pahar de nuci amestecate cu stafide. Se toamă compoziţia într-o formă 
dreptunghiulară, unsă cu unt şi presărată cu făină. Se coace la foc potrivit 
circa o oră. Când este gata se răstoarnă, și după ce s-a răcit, se taie felii 
subțiri. Este mai gustoasă a doua zi. 


673. PRĂJITURĂ CU NUCĂ 


3 ouă, 250 g zahăr, 150 g făină, 150 g nuci, coajă de lămâie sau de 
portocală, unt pentru uns tava. 


Se bat ouăle întregi cu zahărul, pe marginea maşinii. Se adaugă făina, nucile 
tăiate mărunt cu cuțitul (nu trecute prin mașină) și puţină coajă rasă de 
lămâie sau de portocală. Se unge cu unt tava, se presară făină, se toarnă 
compoziţia într-un strat subţire. Se coace la cuptor, la foc potrivit. 


674. CHEC CU STAFIDE 


5 ouă, zahăr cât cântăresc ouăle, aceeaşi cantitate de făină și de stafide 
amestecate cu nuci sau cu migdale, coajă de lămâie, unt pentru uns forma. 


Se bat bine cinci ouă întregi cu atât zahăr cât cântăresc ouăle. Se adaugă 
încet aceeaşi cantitate de făină cernută, aceeași cantitate de stafide 
amestecate cu migdale curăţite și taiate fin, cum și puţină coajă rasă de 
lămâie. Se unge o formă dreptunghiulară cu unt, se presară făină, se toarnă 
compoziţia, se pun câteva migdale tăiate deasupra şi se coace circa o oră la 
foc potrivit. 


675. CHEC CU RAHAT 


2 ouă, 280 g făină, 200 g zahăr, 150 g ulei, 150 g lapte, 14 linguriţă 
bicarbonat, 4-5 bucăţi rahat, 1⁄2 pahar nuci amestecate cu stafide, coajă de 
portocale din dulceaţă, unt pentru uns forma. 


Se freacă ouăle cu zahărul până ce volumul crește simţitor. Se adaugă 
treptat uleiul şi laptele, bicarbonatul proaspăt cernut și făina, iar la sfârşit 
nuca şi stafidele. Se unge forma cu unt și se presară făină. Se toarnă o parte 
din compoziţie, se aşază bucăţile de rahat (după ce au fost făcute mici suluri 
cu mâna), se toarnă restul de compoziţiie. Se coace circa o oră la foc 
potrivit. 


676. CHEC CU MARMELADĂ 


1 kg marmeladă, 2 linguri lapte sau apă, 2 linguri ulei, 220 g făină, 2 
linguriţe rase bicarbonat, 2 linguri rom, vanilie, 150 g nuci, 2 linguri fructe 
din dulceaţă (facultativ), ulei pentru uns forma. 


Se freacă marmelada cu două linguri de lapte (sau de apă) până se face ca o 
cremă. Se adaugă uleiul, făina, bicarbonatul, vanilia şi rom după gust. Când 
pasta este bine amestecată, se adaugă 150 g nuci tăiate în lung, precum și 1- 
2 linguri de fructe zaharisite (sau din dulceaţă) tăiate mărunt și puse mai 
întâi la macerat cu puţin rom. Se unge o formă de tablă, dreptunghiulară, cu 
unt sau cu ulei, se presară făina şi se toarnă compoziţia. Se coace la foc 
potrivit (mal mult moale) circa o oră. Se încearcă cu un pai (dacă s-a copt 
nu se lipeşte miezul) Și către sfârşit, dacă este necesar, se acoperă cu o 
hârtie. Când este coaptă se răstoarnă și după ce s-a răcit complet, de 
preferinţă a doua zi, se taie felii. 


677. RULADĂ CU MARMELADĂ DE MERE 


150 g făină, 125 g unt, 2 gălbenușşuri, drojdie cât o nucă, 1 lingură zahăr, un 
praf de sare, 3 lin-guri marmeladă de mere. 


Se amestecă pe masa de aluat făina cu untul, se face loc la mijloc, se pun 
gălbenuşurile, sarea și drojdia muiată cu o lingură de zahăr. Se frământă 
aluatul. Se lasă să se odihnească o jumătate de oră. Se întinde o foaie destul 
de subtire, deasupra se pune marmeladă de mere în strat de asemenea foarte 
subțire, se rulează, se dă la cuptor la foc potrivit. După ce s-a răcit, se taie 
felii groase de un deget. 


678. RULADĂ CU CREMĂ 


4 gălbenuşuri, 3 albușuri, 75 g zahăr, 75 g făină, 1 lingură unt topit pentru 
cremă, v. 728. 


Se freacă bine într-un castron gălbenușurile cu zahărul, până se albesc. Se 
adaugă făina, albuşurile bătute spumă și la sfârșit untul topit. Se aşterne 
într-o tavă o hârtie albă, se toarnă compoziţia cât mai subţire și egal întinsă. 
Se coace la foc bun. Se întoarce împreună cu tava pe masa de aluat și se 
lasă aşa până se răceşte, pentru a nu se usca. Când s-a răcorit, se umple cu o 
cremă de unt (y. 728), se face sul şi se taie felii. Se poate servi și întreagă. 
În acest caz se glasează cu o glazură potrivită cu umplutura. 


679. PRĂJITURĂ CU ULEI 


2 linguri miere, 1 vârf de linguriţă bicarbonat, 200 g făină, 4 linguri ulei, 20 
g drojdie, un praf de sare, 3 linguri marmeladă, 3 linguri nuci, 1 lingură 
zahăr. 


Se freacă într-o cratiţă mică pe mașină mierea cu bicarbonatul, ţinându-se 
până ce mierea a devenit lichidă. 


Se cerne făina pe masa de aluat, se face loc la mijloc, se pune mierea, 
uleiul, drojdia muiată cu puţină apă și un praf de sare. Se frământă aluatul şi 
se lasă să se odihnească o jumătate de oră. Se împarte apoi în două, se 
întind pe rând două foi, se ung cu un strat subtire de marmeladă și se 
presară cu nuci măcinate, amestecate cu puţin zahăr. Se rulează fiecare foaie 
nu prea strâns, se aşază amândouă ruladele în tavă, se taie în felii groase de 
două degete şi se coc la foc potrivit. 


680. PRĂJITURĂ CU CAISE 


150 g făină, 100 g unt, 100 g zahăr, 1 ou, un praf de sare, caise cât se cer, 
zahăr tos pentru caise. Compoziţia a doua: 3 ouă, 3 linguri zahăr, 3 linguri 
făină. 

Se cerne făina pe masa de aluat. Se face loc la mijloc și se pune untul, 
zahărul, un ou, sare. Se întinde o foaie de mărimea tăvii de copt, se dă la 
cuptor și se coace pe jumătate. Se pregătesc dinainte caisele tăiate în două, 
necojite. Se aşază cu partea în care a stat sâmburele în sus și se umple golul 
cu puţin zahăr. Se dă din nou la cuptor până ce s-a topit zahărul şi fructele 
încep să se moaie. Între timp se freacă cele trei gălbenuşuri cu zahăr, se 


adaugă făina și la urmă cele trei albuşuri bătute spumă. Se toarnă 
compoziţia peste fructe, se coace la foc potnvit. Se taie calde în romburi sau 
în dreptunghiuri. In loc de caise se pot pune prune, vișine, fragi etc. 


681. PRĂJITURĂ CU VIȘINE 


5 ouă, 150 g zahăr, % linguriţă bicarbonat, 100 g pesmet, % kg vișine, unt 
pentru uns forma. 


Se spală şi se scot sâmburii la 1⁄2 kg vișine. Se pun în sita de macaroane și se 
lasă să se scurgă de zeamă. Se freacă gălbenușurile cu zahărul până ce cresc 
ca o spumă. Se pune bicarbonatul, cele cinci albușuri bătute spumă, 
pesmetul fin cemut și la urmă vișinile. Se pregătește din vreme o formă 
unsă cu unt și presărată cu făină. Se toarnă compoziţia şi se coace la foc 
mic. După ce s-a mai răcorit, se taie şi se scoate din formă. În loc de 100 g 
de pesmet se pot întrebuința 50 g pesmet şi 50 g făină, sau 25 g pesmet, 50 
g nuci pisate și 25 g făină. 


682. SCOARȚĂ DE NUCĂ 
3 ouă, 1 pahar zahăr, 34 pahar făină, 1 pahar nuci. 


Se freacă gălbenușurile cu zahărul până se albesc, se adaugă făina, nuca 
tăiată în lung cât mai subţire și la sfârşit cele trei albuşuri bătute spumă. 
Compoziţia se toarnă într-o tavă unsă cu unt şi presărată cu făină. Se coace 
la foc potnvit. Când este gata se presară cu zahăr tos, apoi se taie caldă, în 
romburi. 


683. BISCUIŢI CU STAFIDE 


2 ouă, 125 g unt proaspăt, 125 g zahăr, 125 g făină, 125 g stafide, 3 linguri 
rom, unt pentru uns tava. 


Se aleg stafidele, se spală și se pun într-o ceașcă cu trei linguri de rom. Se 
lasă să stea cel puţin o jumătate de oră. Se freacă separat untul cu zahărul 
pisat până se face ca o cremă. Se adaugă pe rând două ouă, apoi 125 g de 
făină şi la sfârşit stafidele cu romul. Se unge cu unt o tavă de tablă groasă şi 
se pun cu lingurița mici grămăjoare, la distanță de 2-3 cm unele de altele, 
deoarece se lățesc mult la foc. Se dau la cuptor, la foc potrivit. Imediat ce 
încep să se rumenească, se scot cu ajutorul unui cuţit. 


684. BISCUIŢI CU VANILIE 
3 ouă, 1⁄2 pahar zahăr vanilat, 1⁄2 pahar făină. 


Se freacă gălbenușunle cu zahărul vanilat până se albesc. Se adaugă făina și 
cele trei albuşuri spumă. Se unge cu unt o tavă de tablă groasă. Se pune câte 
o linguriţă din compoziţie la distanţa de 2-3 cm unele de altele și se ţin 
foarte puţin la foc iute, până încep să se rumenească pe margini. Pe măsură 
ce sunt gata, se scot cu un cuţit și se sucesc cât sunt fierbinţi, fie în formă de 
cornet, fie sul. Se pot umple cu cremă de nuci, de ciocolată sau de cafea. 


ALT FEL DE BISCUIŢI CU VANILIE 
4 ouă, 125 g unt proaspăt, 200 g zahăr vanilat, 210 g făină. 


Se freacă untul până se face spumă. Se adaugă pe rând patru gălbenușuri, 
apoi 200 g zahăr vanilat, frecând continuu, până se face ca o cremă. Se mai 
adaugă 210 g făină fină, spuma de la cele patru albuşuri, amestecând uşor. 
Se unge o tavă cu unt, se pune câte puţin din compoziţie cu linguriţa sau cu 
cornetul, se dau la cuptor să se coacă la foc potrivit. 


685. LIMBI DE PISICĂ 
160 g făină, 140 g zahăr vanilat, 125 g unt, o linguriţă lapte, 2 albușuri. 


Se amestecă făina cu zahărul vanilat. Se cern împreună pe o hârtie. Se 
freacă untul cu laptele până se face spumă. Se adaugă făina şi zahărul, 
amestecând cu lingura de lemn, la sfârşit două albuşuri bătute spumă. Cu 
această compoziţie se umple cornetul de hârtie, sau un cornet special de 
pânză care are la vârf o deschizătură de jumătate centimetru diametru. Se 
pun pe o tavă cu fundul gros, beţişoare lungi de 10 cm, lăsând o distanţă de 
3 cm între ele (deoarece se întind mult la copt). Se coc la foc potrivit şi se 
scot din tavă cu un cuţit, pe măsură ce sunt gata. 


ALT FEL DE LIMBI DE PISICĂ 
150 g făină, 150 g zahăr vanilat, 150 g frişcă sau, smântână, 3 albuşuri. 


Se amestecă făina cernută cu zahăr vanilat şi cu frișca sau cu smântâna 
subţiată cu puţin lapte. Se adaugă albușurile bătute spumă și se procedează 
ca mai sus. 


686. BEZELE 


4 albuşuri, 200 g zahăr, unt pentru uns tava. 


Se bat albuşurile într-un căzanel sau într-o oală, pe marginea mașinii, se 
amestecă cu zahărul vanilat şi se bat din nou până se ţine albușul bine. 
Compoziţia trebuie să fie destul de tare, astfel încât bezelele așezate pe tavă 
să nu se întindă. Se unge o tavă cu unt, se presară cu făină, se pun bezelele, 
fie cu cornetul, fie cu o linguriţă, potrivit de mari, ţinând seamă că ele cresc 
la copt. Se coc la foc foarte moale, circa o jumătate de oră, având grijă să nu 
se îngălbenească. După ce s-au răcorit puţin, se scot cu un cuţit din tavă și 
se servesc fie simple, fie lipite câte două, cu frişcă bătută sau cu îngheţată la 
mijloc. Pentru aceasta, pe măsură ce se scot, se apasă uşor fundul cu degetul 
cel mare, ca să formeze un fel de scobitură, în care să intre mai multă frişcă. 
Aceasta se pune cu lingurița. Bezelele pentru servit cu îngheţată se fac 
ovale. 


687. CUIBURI DE RÂNDUNELE 
4 albuşuri, 200 g zahăr, 200 g migdale sau nuci, unt pentru uns tava. 


Se bat albuşurile pe marginea mașinii. Când sunt gata, se pune zahărul pisat 
şi se bat din nou împreună. Se adaugă migdale curăţite de coajă și tăiate 
felii subțiri, sau nuci tăiate în lung. Se unge o tavă cu unt, se presară făină şi 
se pun mici moviliţe cu linguriţa. Se coc o jumătate de oră, la foc mic. Se 
scot calde, cu un cuţit. 


688. MACAROANE 
300 g migdale sau nuci, 4 albușuri, 350 g zahăr, 50 g smântână. 


Se dau prin mașină migdale curățite de coajă sau nuci şi se freacă bine cu 
două albușuri nebătute. Se adaugă zahărul, smântâna proaspătă și la sfârșit 
spuma de la două albuşuri. Compoziţia trebuie să fie potrivit de moale, dar 
să nu se întindă. Se toarnă cu cornetul pe o foaie de hârtie albă, turtiţe de 3- 
4 cm diametru. Se umezesc cu o pensulă cu apă, se presară zahăr pudră, se 
aşază cu hârtia în tavă şi se coc la foc slab. Se scot cât sunt calde, umezind 
ușor hârtia pe dos. Când sunt gata, aceste prăjituri rămân puţin cleioase la 
mijloc. Înainte de a se introduce în cuptor, pe fiecare turtită se poate pune 
un bob de vişină sau de cireaşă, din dulceaţă. 


689. PESMEȚŢI ECONOMICI 


350 g făină, 3 linguri ulei, 100 g zahăr vanilat, 2 ouă, 2 linguriţe oţet, 1⁄2 
pachet praf de copt, un praf de sare. 


Se cerne făina pe masa de aluat. Se face loc la mijloc şi se pune uleiul, 
zahărul vanilat, două ouă, două linguriţe de oţet, praful de copt şi sarea. 


Se face un aluat destul de îndesat; se întinde foaia ca de tăiţei, se taie 
diferite forme şi se coc la foc potrivit. 


690. PESMEȚŢI FLORINA 


250 g făină, 1 ou, 3 linguri caimac, 75 g zahăr pisat, un vârf de linguriţă de 
bicarbonat, 65 g unt proaspăt, un praf de sare, vanilie. 


Se cerne făina pe masa de aluat, se face loc la mijloc şi se pun: caimacul, 
oul, zahărul pisat, bicarbonatul proasput cernut, sare, vanilie. Se amestecă 
întâi cu o lingură, se mai adaugă unt proaspăt tăiat bucățele şi se frământă 
apoi bine aluatul cu mâna. Se lasă o oră la rece să se odihnească. Se întinde 
o foaie ca de tăiței, se taie forme pătrate de mărimea biscuiților din comerţ, 
se înțeapă deasupra cu o furculiță și se coc la foc potrivit. 


691. PESMEȚŢI DELICIOȘI 


560 g făină, 250 g unt proaspăt, 150 g zahăr pudră, 1 ou, 1 lingură lapte, 1 
pachet praf de copt, un praf de sare, vanilie. 


Se cerne făina pe masa de aluat. Se face loc la mijloc și se pune untul, care 
se frământă cu o parte din făină. Când untul s-a muiat se adaugă zahărul 
vanilat, o lingură de lapte, oul, un praf de sare și un pachet de praf de copt. 


Se frământă totul la un loc şi se dă la rece să se întărească. După o oră, se ia 
jumătate din aluat, se întinde foarte subţire şi se taie pesmeţi de diferite 
forme (nu se lucrează toată foaia odată deoarece aluatul se întinde greu). Se 
coc la foc potrivit și se scot din tavă pe măsură ce sunt gata. Din cantităţile 
de mai sus ies foarte mulți pesmeţi, care se păstrează la rece câteva 
săptămâni, fără să piardă din gust şi din frăgezime. 


692. PESMEŢI CU IAURT 


1 pahar iaurt sau lapte bătut, 2 linguri ulei, 1 lingură zahăr, vanilie, 1 
linguriţă de bicarbonat, un praf de sare, făină cât se cere. 


Se bate un pahar de lapte bătut sau de iaurt, cu ulei și zahăr până se face ca 
o cremă. Se adaugă bicarbonatul proaspăt cernut, sare, vanilie și făină cât se 
cere. Se frământă și se face un aluat potrivit de moale. Se întinde pe masa 
de aluat presărată cu făină, o foaie groasă de 1⁄2 cm, se taie forme rotunde, se 
aşază pe tavă, se coc la foc bun. 


693. PESMEŢI CU SCORŢIȘOARĂ 


1 ceaşcă caimac, 2 ouă, 3 linguri unt topit, 3 linguri zahăr vanilat, 1⁄2 
linguriţă scorţişoară, Y linguriţă bicarbonat, 12 linguriţă sare, făină cât se 
cere (circa 500 g). 


Se freacă o ceașcă de caimac cu două ouă, unt topit, zahăr vanilat, 
scorţişoară, bicarbonat proaspăt cernut şi sare. Se pune pe masă făină, se 
face loc la mijloc și se toamă compoziţia de mai sus. Se frământă cu mâna, 
făcând un aluat potrivit de tare. Se adună la un loc, se acoperă cu un şervet 
şi se lasă o jumătate de oră la rece să se odihnească. Se întinde o foaie 
groasă de 1⁄2 cm, se taie forme mici, se presară zahăr şi se coc la foc potrivit. 


694. PESMEŢI CU NUCI 


200 g făină, 200 g nuci, 200 g zahăr, 2 ouă întregi, 1 gălbenuș, coaja rasă și 
zeama de la Y lămâie, un praf de sare. 


Se face un aluat din făină, nuci trecute prin mașină, zahăr, sare, două ouă 
întregi și un gălbenuș, coaja rasă şi zeama de lămâie. Se frământă bine, Se 
întinde o foaie groasă de 15 cm, se taie forme mici și se așază într-o tavă 
unsă cu unt. Se presară cu zahăr, se coc la foc potrivit. 


695. PESMEŢI DE NURENBERG 


250 g zahăr, 250 g miere, 500 g făină, 2 ouă, 100 g nuci, 1 linguriţă rasă 
cuișoare, 1 linguriţă rasă scorţişoară, 2 linguriţe bicarbonat. 


Se opărește zahărul pisat cu 250 g miere clocotită. Se amestecă şi după ce s- 
a mai răcorit, se adaugă făina, ouăle, nuci sau migdale măcinate, cuișoare 
pisate, scorţişoară şi bicarbonat proaspăt cernut. Se frământă bine. Se lasă 
aluatul să se odihnească cel puţin două ore. Se întinde o foaie potrivit de 


subțire, se taie diferite forme, care se coc în tavă unsă cu unt și presărată cu 
făină. 


696. RULOURI CU MARMELADĂ 


150 g brânză de vacă, 150 g ulit, 150 g făină, 2 linguri rase zahăr, un praf de 
sare, un vârf de linguriţă bicarbonat, 2 linguri marmeladă și ou pentru uns 
deasupra. 


Se face un aluat din brânză de vacă, unt, făină, zahăr, sare și bicarbonat. Se 
frământă bine, se întinde o foaie groasă ca de tăiţei, se taie dreptunghiuri 
potrivit de mari, se ung cu marmeladă, se fac sul, se ung cu ou, se presară 
zahăr și se coc la foc potrivit. 


697. CORĂBIOARE 


250 g făină, 120 g zahăr vanilat, 2 gălbenușuri, 2 linguriţe apă rece, 200 g 
unt proaspăt, un praf de sare. 


Se cerne pe masa de aluat făina amestecată cu zahăr pisat şi vanilat. Se face 
loc la mijloc şi se pun gălbenușurile, două lingurite de apă rece, untul 
proaspăt tăiat în bucăţi şi un praf de sare. Se frământă repede un aluat care 
se lasă o jumătate de oră să se odihnească la rece. Se întinde pe masa de 
aluat presărată cu puţină făină, o foaie groasă de 14 cm. Se taie forme 
rotunde sau romburi care se coc pe o tavă, la foc potrivit, mai mult slab. Nu 
trebuie să se rumenească. Aluatul de corăbioare trebuie frământat repede la 
loc rece, pentru ca untul să nu se moaie de căldura mâini. 


ALT FEL DE CORĂBIOARE 


250 g făină, 125 g zahăr vanilat, 125 g unt proaspăt, 1 gălbenuș, un praf de 
sare. 


Se frământă aluatul şi se pregătesc la fel ca mai sus. 


698. SĂRĂŢELE 


150 g unt proaspăt, 150 g făină, 150 g cartofi fierţi, un praf de sare, 1 ou 
pentru uns deasupra și o linguriţă de mac sau de susan. 
Se face un aluat din unt proaspăt, făină, cartofi fierți trecuţi prin maşina de 


carne şi sare. Se frământă un aluat potrivit de tare, se întinde o foaie groasă 
de 1⁄2 se unge cu ou, se taie fâșii de 15 cm lăţime și 12 cm lungime, se 


presară deasupra, după gust, chimen, mac sau susan și sare grunzoasă, se 
aşază unele lângă altele pe tava presărată cu făină și se coc la foc potrivit. 


ALT FEL DE SĂRĂŢELE 


150 g făină, 150 g cartofi fierţi, 1⁄2 pachet praf de copt, un praf de sare, lapte 
sau apă. 


Se cerne pe masa de aluat făina, se face loc la mijloc, se pun cartofii fierți şi 
daţi prin mașină, sarea, praful de copt şi puţin lapte sau apă, cât se cere la 
frământat pentru ca aluatul să iasă potrivit de tare. Se procedează apoi la fel 
ca mai sus. 


699. SĂRĂŢELE CU CHIMEN 


250 g făină, 100 g unt, 2 ouă, 1 lingură lapte, 1 lingură smântână, 1⁄2 
linguriţă sare, 1 lingură chimen. 


Se cerne pe masa de aluat făina şi se amestecă cu untul proaspăt. Se face loc 
la mijloc şi se pune un ou, o lingură de lapte, o lingură de smântână și sare. 
Se frământă, apoi se lasă la rece să se întărească. Se fac beţişoare cât se 
poate de subțiri, care se dau prin ou, sare şi chimen și se coc la cuptor, la 
foc potrivit. 


700. SĂRĂŢELE DIN ALUAT FRANŢUZESC 


Pentru aluat franțuzesc, v. 611, 1 ou, 2 linguri parmezan sau orice brânză 
rasă. 


Se face un aluat franțuzesc care se întinde într-o foaie groasă de 3-4mm. Se 
taie cu cuțitul fâșii late de 10-12 cm. Se ung cu ou, se presară parmezan ras. 
Aceste fâşii se taie în lățime în benzi de 2 cm. Se apucă fiecare de 
amândouă capetele, se răsucesc odată și se aşază pe tava umezită cu apă. Se 
coc la foc bun. 


701. OCHELARI 


Un rest de aluat franțuzesc (y. 611). Pentru 200 g aluat: 3 linguri zahăr 
pudră, un sirop din % dl apă, 150 g zahăr și o linguriţă glucoză. 


Aluatul franțuzesc rămas nefolosit de la altă prăjitură se adună la un loc. Se 
întinde o foaie potrivit de subţire și cât mai pătrată. Se presară cu zahăr, se 
păturește în trei, aşa cum s-a arătat la aluatul franțuzesc. Se repetă încă o 


dată această operaţie presărând şi de data aceasta foaia cu zahăr. Se întinde 
din nou foaia pătrată, se întorc de două ori înăuntru marginile, astfel încât 
îndoiturile să se atingă pe mijlocul foaiei. Cele două părţi se întorc apoi una 
peste cealaltă, ca şi sum s-ar închide o carte. Aluatul astfel împăturit se taie 
în fâşii late de 1 cm, care se așază pe tavă cu tăietura în sus. Între ele se lasă 
loc, ca să aibă unde creşte. Când încep să se rumenească pe o parte, se 
întorc pe cealaltă, ca să nu se ardă zahărul. Între timp se face un sirop 
potrivit de legat, din apă, zahăr și glucoză. Când pesmeţii sunt gata, se 
introduc pe rând în siropul fierbinte şi se scot imediat. 


702. PIŞCOTURI 


120 g zahăr, 80 g făină, 5 albușuri, 3 gălbenușuri, 1 pachet vanilie, 2 linguri 
zahăr fin pentru pudrat deasupra. 


Pentru ca pișcoturile să reușească, ouăle trebuie să fie foarte proaspete și 
zahărul fin cernut. De la început se pregăteşte pe o hârtie zahărul pisat, iar 
pe altă hârtie, făina proaspăt cernută. Se bat albușurile spumă într-un 
căzănel, se toarnă încet din 14 zahăr, se mai bate cu telul până se întăreşte 
bine albușul. Se scoate telul, se pune restul de zahăr amestecând uşor cu o 
lingură, apoi pe rând trei gălbenușuri, făina cernută şi vanilată. 


Se pregăteşte din timp o hârtie albă, mai groasă, de mărimea tăvii în care se 
vor coace pișcoturile. Se recomandă folosirea unei tăvi speciale; fără pereţi 
laterali. Se face un cornet de hârtie care se taie la vârf, astfel încât să aibă o 
gaură cu un diametru de 1⁄2 cm. Se umple pe trei sferturi cu compoziţia de 
mai sus şi se toarnă pe hârtia dinainte pregătită pişcoturi de 10-12 cm 
lungime. Se lasă între ele un interval de 5-6 cm, deoarece cresc la copt. 
Printr-un tifon rar, se presară deasupra puţin zahăr pudră. Se apucă hârtia de 
un capăt şi se scutură, aplecând-o, pentru ca zahărul căzut pe hârtie să 
alunece afară şi se aşază încet pe tava neunsă. Se coc la foc potrivit, mai 
mult moale. Se ţin circa 25 de minute, în care timp trebuie să crească 
frumos, fără să se rumenească. Când sunt gata, se scot imediat de pe hârtie 
cu ajutorul unui cuţitaş și se așază pe farfurie, lipiţi câte doi, cu partea de pe 
tavă înăuntru. 


703. COVRIGEI CU SCORŢIȘOARĂ 


500 g făină, 250 g unt proaspăt, 50 g zahăr, 40 g drojdie, 1⁄2 ceaşcă lapte, 
coajă rasă de lămâie, 1⁄2 linguriţă sare, 1 linguriţă scorţişoară, zahăr și 
migdale pentru presărat deasupra. 


Se moaie drojdia cu lapte călduţ. Se cerne făina pe masa de aluat sau într-un 
castron, se face loc la mijloc, se pune plămădeala, untul proaspăt moale, 
zahărul, sarea, puţină coajă rasă de lămâie. Se frământă bine şi se lasă la 
cald să crească. Se presară masa cu făină amestecată cu puţină scorţişoară și 
se fac din aluat covrigei rotunzi. Se coc la foc bun. Când sunt aproape gata, 
se ung cu unt și se presară cu zahăr și cu migdale pisate. 


704. COVRIGEI DE PLĂMĂDEALĂ 


500 g făină, 125 g unt, 2 ouă întregi, 1 gălbenuș, 3 linguri zahăr, 30 g 
drojdie, 15 ceașcă lapte, 15 linguriţă sare, zahăr și migdale pentru presărat 
deasupra. 


Se face ca mai sus un aluat din drojdie muiată cu jumătate ceașcă de lapte 
cald, făină, imt, două ouă întregi, un gălbenuş, zahărul şi sare. Se fac 
covrigei rotunzi, se coc la foc iute şi când sunt aproape gata, se ung cu unt 
şi se presară cu zahăr şi cu migdale pisate. 


705. MADELENE 


3 ouă, 125 g unt proaspăt, 125 g zahăr pisat, 125 g făină, 1 linguriţă apă de 
flori, unt pentru uns formele. 


Se pune într-o cratiţă untul proaspăt ca să se topească, fără să fiarbă. Se 
freacă într-un castron ouăle întregi cu zahărul pisat, până se albesc. Se 
adaugă apa de flori și făina cernută, iar la urmă se toarnă încet, amestecând 
ușor, untul topit, observând să nu curgă și zerul rămas în fundul cratiţei. Se 
ung cu unt forme mici de tablă, speciale pentru madelene, şi se toarnă din 
compoziţie, dar numai pe trei sferturi, deoarece cresc la copt. Se așază toate 
pe o tavă de tablă şi se coc la foc potrivit. Se scot calde din forme şi se pun 
pe sită să se răcească. 


706. TARTĂ CU FRUCTE CRUDE 


150 g făină, 90 g unt, 1 linguriţă zahăr, 1 ou, 1 lingură apă rece, un praf de 
sare. 


Se cerne făina pe masa de aluat, se face loc la mijloc şi se pune o linguriţă 
rasă de zahăr, sare, o lingură de apă foarte rece, oul şi untul (muiat puţin cu 
o lingură de lemn, fără să fie frecat spumă). Se frământă repede, se adună la 
un loc în formă de minge și se lasă să se odihnească la rece cel puţin două 
ore. Se poate lăsa din ajun până a doua zi, aluatul va fi cu atât mai fraged. 
Se întinde o foaie de 15 cm grosime. Se taie un rond ceva mai mare decât 
forma în care se va coace aluatul. Se unge această fonnă, care trebuie să 
aibă marginile foarte scunde, cu puţin unt. Se pune foaia de aluat apăsând 
cu degetul pe margini, ca să formeze o mică bordură în sus, iar restul de 
aluat care iese afară se taie. Se fac 4-5 înțepături cu vârful unui cuţit, pentru 
ca aerul de dedesubt să nu umfle aluatut. În același scop se pune deasupra o 
hârtie unsă cu unt, iar pe ea boabe crude de mazăre, de fasole sau de 
porumb, pentru ca să apese aluatul. Se coace la foc potrivit; după 25 de 
minute, se scot hârtia şi boabele, se unge înăuntru și pe margini cu ou bătut 
şi se mai dă câteva minute la cuptor ca să capete față. Se lasă să se răcească, 
și se scoate din tavă. În loc de o singură tartă mare, se pot face la fel mai 
multe tarte mici, așezând aluatul în forme mici de tablă. După ce este gata, 
se umple tarta cu fructe. 


1. Cu căpşuni sau cu fragi. Se spală uşor fructele într-o apă, se curăță de 
codițe şi se pun pe hârtie albă să se scurgă. Se așază apoi unele lângă altele 
pe fundul tartei, iar pe deasupra se toarnă un sirop gros de zahăr sau un 
jeleu de fructe. 


2. Cu caise. Se spală şi se taie caisele în două, se scot sâmburii, se aşază pe 
tartă, se toarnă sirop. Pot fi întrebuințate și caisele din compot scurse de 
zeamă. 


3. Cu struguri. Se spală strugurii, se desfac boabele de pe ciorchine, se 
scurg, se așază în formă și se toarnă sirop foarte legat. 


La fel se pregătesc cu vişine, cireşe, coacăze etc. Aluatul este mai fraged 
dacă, după ce a fost copt, este lăsat până a doua zi. In cutii de tablă se 
păstrează 10-12 zile. 


ALT FEL DE TARTĂ CU FRUCTE CRUDE 


300 g făină, 200 g unt proaspăt, 100 g zahar, 3 gălbenușuri sau 1 ou întreg 
şi un gălbenuș, un praf de sare. 


Se face un aluat ca mai sus, din făină, unt, zahăr şi trei gălbenuşuri sau un 
ou întreg şi un gălbenuș. Se fac tartele la fel ca mai sus, sau se pune foaia de 
aluat într-o tavă dreptunghiulară. Aluatul se așază foarte subțire în formă, 
deoarece se mai îngroașă la copt. Se coace la cuptor la foc potrivit. Când 
este gata, se umple cu fructe ca mai sus. Acest aluat este mai fraged decât 
cel precedent. 


707. TARTĂ CU MARMELADĂ 


250 g făină, 125 g unt, 125 g zahăr, 2 ouă, 1⁄2 pachet praf de copt, un praf de 
sare, 250 g marmeladă. 


Se face o cocă din făină, unt, zahăr, ouă, praf de copt şi sare, se frământă și 
se lasă o oră la rece. O treime din cantitatea de aluat se lasă la o parte, iar 
din rest se întinde o foaie mai groasă, de mărimea tăvii de copt, se așază în 
tavă iar deasupra se întinde un strat subţire de marmeladă. Din aluatul lăsat 
la o parte, se fac beţișoare subţiri, care se așază peste marmeladă în formă 
de grilaj. Se coace la foc potrivit. 


708. TARTĂ CU PRUNE NECOJITE 


1 ceașcă caimac, 1 ceașcă făină, un praf sare, 1⁄2 kg prune, zahăr pentru pus 
deasupra. 


Se face un aluat dintr-o ceașcă de caimac, o ceașcă de făină și sare. Se 
întinde foaia potrivit de groasă și se așază într-o tavă dreptunghiulară pentru 
copt plăcinte, umezită cu apă. Din rămășițele de aluat se taie câteva benzi 
subțiri care se așază pe aluat de jur împrejur apăsându-le ușor cu degetul 
muiat în făină, ca să formeze ca o margine. Înainte de a se așeza benzile, se 
va umezi uşor marginea aluatului cu o pensulă cu apă, pentru a nu se 
desprinde la copt. 


Se spală % kg de prune, sau mai multe, după mărimea tăvii, se rup în două 
în lungime, fără să se desprindă de tot, se scoate sâmburele și se așază 
regulat pe aluat, cu partea dinăuntru în sus. Se pune cu linguriţa câte puţin 
zahăr peste fiecare prună. Se coace la foc potrivit. Când este gata, se presară 
cu zahăr și după ce s-a mai răcorit, se taie bucăţi. 


709. TARTĂ CU CREMĂ 


125 g făină, 1 on, 60 g unt, 1 lingură apă rece, 1 linguriţă zahăr, un praf de 
sare. Crema: 3 ouă, 125 g zahăr, 40 g făină (2 linguri nu prea pline), 4 dl 
lapte, 1 lingură unt topit, 1 lingură apă de flori, un praf de sare. 


Se face un aluat ca pentru tartele cu fructe (v. 706) din făină, ou, unt, apă 
rece, zahăr şi sare. Se așază la fel într-o formă rotundă și se înțeapă fundul. 
Pentru cremă, se freacă într-un castron zahărul cu ouăle, până se albesc. Se 
amestecă cu făina cerută şi totul se subțiază cu laptele scăzut sau 
amestecat cu puțină smântână. Se mai pune o lingură de unt topit, fără să fie 
fierbinte, apa de flori şi sarea. Se toarnă crema în forma îmbrăcată în aluat, 
astfel încât să rămână cu jumătate de deget sub marginea de sus a aluatului. 
Se dă la cuptor la foc potrivit. Dacă în timpul coptului aluatul din fund se 
umflă, se înțeapă cu un ac. Se ţine circa trei sferturi de oră și dacă crema 
începe să se rumenească deasupra, se acoperă cu o hârtie umezită. Nu se 
scoate îndată din formă, ci după ce s-a răcit puţin. 


710. SAVARINA CU PESMET 


5 ouă, 5 linguri zahăr, 5 linguri pesmet, 1 lingură rasă de făină, unt pentru 
uns forma. Pentro sirop: 1 pahar cu apă, 150 g zahăr, 2 linguri rom. Frișcă, 
1 lingură marmeladă de caise. 


Se freacă gălbenușurile cu zahăr și vanilie până se albesc și cresc ca o 
cremă. Se adaugă pesmetul fin cernut, făina și la urmă spuma de la cinci 
albuşuri. Se unge forma de savarină cu unt, se presară cu făină, se toarnă 
compoziţia şi se coace la foc potrivit. În acest timp se face un sirop potrivit 
de legat dintr-un pahar de apă şi 150 g zahăr, la care se adaugă, după ce 
siropul s-a mai răcorit, şi rom după gust. Când savarina este coaptă, se 
scoate din formă, se stropește cu siropul cu rom, repetând această operație 
de 2-3 ori, până ce savarina este bine îmbibată. Se mai dă câteva minute la 
cuptor. După ce s-a răcit, se întinde deasupra un strat subțire de marmeladă 
de caise, iar golul din mijloc se umple cu frişcă bătută. Savarina se poate 
coace în forme mici, după numărul persoanelor. 


711. SAVARINĂ DIN ALUAT DOSPIT 


250 g făină, 10 g drojdie, 1 dl lapte, 3 ouă, 75 g unt topit, 1 lingură zahăr, 
un praf de sare, unt peutru uns forma. Pentru sirop: 1 pahar cu apă, 150 g 
zahăr, 2 linguri rom. Frișcă, 1 lingură marmeladă de caise. 


Se cerne făina într-un vas mai mare. Se face loc la mijloc, se pune drojdia, 
1 dl lapte abia cald şi un praf de sare. Se amestecă laptele cu drojdia, ca să 
se moaie, adăugând încă puţină făină, până se face ca o cremă subțire. Se 
presară deasupra un strat subţire de făină (din vas) şi se lasă astfel circa 10 
minute. Se pun apoi ouăle întregi și încă 1⁄2 dl lapte, turnat câte puţin. Se 
frământă totul bine, se acoperă și se lasă să crească la căldură și la un loc 
ferit de curent. După o jumătate de oră, trebuie să crească încă o dată pe cât 
era. Se adaugă untul topit, cald cât poate suferi degetul, o lingură rasă de 
zahăr şi se frământă din nou. Compoziţia trebuie să fie destul de moale. Se 
unge forma de savarină cu unt, se pune aluatul numai o treime din formă, ca 
să aibă loc la crescut. Se lasă astfel să crească o jumătate de oră până la o 
oră şi se dă la cuptor la foc potrivit. Se coace trei sferturi de oră. Se 
însiropează şi se serveşte ca şi savarina de pesmet. În aluat se pot adăuga și 
stafide mici, fără sâmburi. 


712. PRĂJITURI CU CREMĂ DE VANILIE 


2 1% dl apă, 100 g unt proaspăt (sau 80 g untură), 1 linguriţă zahăr, un praf 
de sare, 125 g făină, 4 ouă. Pentru cremă, v. 728. 


Se pune să fiarbă într-o cratiţă apa cu untul, sarea şi zahărul. Se cerne făina 
pe o hârtie (trebuie totdeauna proaspăt cernută, ca să nu aibă cocoloşi). 
Când apa cu untul începe să fiarbă, se trage cratita pe marginea maşinii, se 
toamă toată făina odată şi se amestecă repede cu o lingură de lemn. Când 
pasta nu mai are nici un cocoloș, se împinge din nou cratita pe foc 
amestecând mereu, până ce aluatul se desprinde de pe cratiţă. Se dă atunci 
la o parte, se mai amestecă și când începe să se răcorească (nu trebuie să fie 
rece de tot), se adaugă ouăle puse pe rând. Nu se pune oul următor până 
când cel dinainte nu s-a amestecat bine cu aluatul. Pasta trebuie să fie 
potrivit de moale, astfel încât să curgă din lingură, dar să-și păstreze forma, 
acolo unde cade. Se toamă compoziţia într-un cornet de hârtie umplut pe 
trei sferturi, sau în cornetul special de pânză, și se pun pe tava de copt (nu 
se unge și nu se presară făină) mici turtiţe de 3-4 cm diametru, lăsând tot 
atâta distanţă între ele, ca să aibă loc de crescut. În lipsă de cornet, se pot 
pune şi cu lingurița. Se dau la cuptor, la foc bun. Se ţin circa 25-30 minute. 


Nu trebuie deschis cuptorul prea des, în special când încep gogoșşile să 
crească, deoarece se lasă şi nu mai cresc. Când sunt gata, trebuie să fie bine 
crescute şi destul de uscate. Se scot calde cu un cuţit. După ce s-au răcit, se 
taie deasupra un căpăcel, se umplu cu cremă de vanilie (v. 726) (dacă sunt 
crescute bine sunt goale înăuntru), peste cremă se pune o linguriţă de frişcă 
bătută, iar deasupra căpăcelul. Peste acesta se pune, după dorinţă, o glazură 
de zahăr sau se presară zahăr pudră. 


713. ECLER 


Aceleaşi cantități ca mai sus. Pentru cremă şi glazură, v. 726, 729, 732, şi 
737, 739, 740. 


Se face aluatul la fel ca mai sus, se pune în cornet și se toarnă în formă de 
bastonașe, ca pişcoturile. După ce sunt coapte și s-au răcit, se taie un capac, 
în lungime, pe o parte și la capete, lăsându-l prins în cealaltă parte ca la 
tabacheră. Se umple cu cremă de vanilie, de cicolată sau de cafea și se 
glasează cu glazura corespunzătoare. 


714. GOGOȘELE CU FRIȘCĂ 


Aceleași cantități ca pentru “Prăjituri cu cremă de vanilie” (y. 712), 500 g 
frişcă. Glazura: 50 g cacao, 200 g zahăr, 1 % dl apă, 1 linguriţă glucoză sau 
feculă. 


Se face un aluat ca pentru “Prăjituri cu cremă de vanilie”. Se pun, fie cu 
cornetul, fie cu linguriţa, turtiţe foarte mici, cât un ban, pe tava neunsă. Se 
coc la foc iute. Se lasă să se răcească. Se așază cu lingura pe o farfurie 
rotundă frişcă bătută cu puţin zahăr. Peste frişcă se aşază gogoşelele, unele 
lângă altele, iar deasupra se toarnă cu lingura glazură de ciocolată. Nu 
trebuie să fie acoperite complet. Gogoşelele se pot păstra într-o cutie de 
tablă şi se pot aşeza cu frişcă atunci când trebuie servite. De asemenea, în 
loc de a fi aşezate toate pe o farfurie mare, se pot pregăti porţii mici, după 
numărul persoanelor. Glazura: într-o cratiţă mică, pe marginea mașinii, se 
pun 150 g ciocolată tăiată mărunt cu trei linguri de apă caldă. Se amestecă 
fără să fiarbă, până se face ca o cremă. Separat se pun la fiert 150 g zahăr cu 
1 dl apă şi jumătate linguriţă de glucoză. Se fierbe şi când siropul este 
potrivit de gros, se toarnă peste ciocolată, câte puţin, amestecând ca la 
maioneză. Glazura se poate face şi cu cacao în loc de ciocolată, amestecând 
50 g cacao cu puţină apă până se moaie bine și se face ca o cremă. Se 


amestecă apoi cu siropul făcut din 200 g zahăr şi 1 dl apă și puţină glucoză. 
Se lasă să se răcorească și se toarnă peste gogoșele. 


715. GOGOŞELE CU CREMĂ 


Aceleaşi cantități ca pentru “Prăjituri cu cremă de vanilie” (v. 712). Pentru 
crema de vanilie, v. 726, iar glazura, v. 738. 


Se face un aluat ca pentru “Prăjituri cu cremă de vanilie”. Se pun fie cu 
cornetul, fie cu lingura, turtiţe de mărimea unei nuci, pe tava neunsă. Se coc 
la foc iute. Se lasă să se răcească. Se face o cremă de vanilie. Se umple un 
cornet și se pune câte puţină cremă în fiecare gogoaşă, introducând vârful 
cornetului printr-o parte. Gogoșelele astfel umplute cu cremă se aşază pe 
farfurie unele peste altele, iar deasupra se toarnă o glazură de ciocolată (v. 
738), care să le acopere complet. 


716. CATAIF CU FRIȘCĂ 


Pentru tăiței, v. 604. 2 linguri unt topit. Siropul: 1 % pahar cu apă, 150 g 
zahăr, vanilie, Frişcă bătută. 


Se face o foaie la fel ca pentru tăiţei. Ca să fie mai fină se face fără apă, se 
întinde subțire și se taie foarte fin. Pentru șase persoane se fac două foi, 
fiecare dintr-un ou. Se recomandă ca tăiţeii să fie pregătiți cu o zi mai 
înainte, ca să aibă timp să se usuce. Se pot cumpăra gata de la plăcintării. 


Se pune o lingură plină de unt într-o tigaie mare cu coadă. Când untul este 
fierbinte, se pun tăiţeii să se rumenească, întorcându-i ușor cu furculița, ca 
să nu se sfărâme. Dacă nu încap toţi odată, se rumenesc pe rând. Se pun 
apoi toţi într-o tavă dreptunghiulară şi se aşază cu furculiţa, astfel încât să 
formeze un strat egal. Se toarnă deasupra un sirop clocotit, nu prea legat, 
făcut din apă, zahăr și vanilie. Se dau la cuptor şi se ţin până ce tot siropul a 
fost absorbit, iar cataiful este bine prins. După ce s-a răcit, se taie în pătrate 
de 5-6 cm, se scot cu grijă cu un cuţit lat, ca să nu se sfărâme. Se opresc 
bucăţile frumoase pentru pus deasupra. Celelalte se așază unele lângă altele 
pe o farfurie dreptunghiulară, se întinde frişca, bătută cu zahăr și bine 
scursă de zer, într-un strat gros, peste care se pun bucăţile oprite, îndreptând 
frişca pe margini cu cuțitul. 


717. CATAIF TURCESC 


Aceleași cantități ca mai sus. 


Se fac tăiței foarte fini din două ouă. Se pun într-o tavă, se dau la cuptor la 
foc potrivit și se țin până încep să se rumenească. Amestecându-i ușor cu 
furculița, dacă este necesar. Se opăresc cu două linguri de unt topit și se mai 
dau câteva minute la cuptor. Se toarnă deasupra un sirop potrivit de legat, 
făcut din zahăr cu apă, se ţin la cuptor până ce tăiţeii au supt tot siropul şi se 
aşază într-o cratiţă rotundă, apăsându-i ușor cu dosul furcuhţei. Se lasă să se 
răcească pentru a se lega între ei, se răstoamă, iar deasupra se pune frişcă 
bătută. 


718. CATAIF CU MERE 


Pentru tăiţei, aceleași cantități ca mai sus. 1 kg mere, 1 lingură zahăr, 2 
linguri rom. Siropul: 2 pahare apă, 250 g zahăr, vanilie. 


Se curăță merele, se taie felii foarte fine şi se pun să se macereze cu zahăr și 
cu rom. Se ţin astfel o oră. Se fac tăiței din două ouă, se prăjesc în unt (v. 
716). Se pun apoi jumătate din tăiţei într-o tavă dreptunghiulară, aşezându-i 
ca să formeze un strat potrivit de gros. Deasupra se aşază merele, iar peste 
mere alt strat de tăiţei. Se toarnă un sirop fierbinte făcut din apă, zahăr și 
vanilie. Se dă la cuptor să se rumenească frumos. Când siropul a scăzut 
complet, se dă la o parte, se taie după dorinţă şi se scot cu grijă ca să nu se 
sfărâme. După ce s-au răcit, se poate pune peste fiecare bucată câte puţină 
frişcă bătută, turnată frumos cu cornetul. 


719. PLĂCINTĂ CU CREMA DE VANILIE 


Pentru aluat: 250 g unt, 250 g făină, Y% pahar apă, 1 linguriţă ulei, un praf de 
sare. Pentru cremă, v. 726. 


Se face un aluat franțuzesc din unt, făină, apă, sare şi o linguriţă de ulei. Se 
întinde o foaie subțire de 1% cm și se așază într-o tavă dreptunghiulară cu 
marginile joase, stropită cu apă. Se înțeapă în mai multe locuri cu o 
furculiță ca să nu se umfle la copt. Se dă la cuptor la foc bun. După ce s-a 
copt, se taie foaia drept în două. Se așază pe una din jumătăţi crema de 
vanilie în strat de 2-3 cm; deasupra se pune cealaltă foaie. Se îndreaptă 
marginea cu cuțitul, astfel încât crema să nu iasă de loc afară dintre cele 
două foi de aluat. Cu un cuţit foarte bine ascuţit se taie plăcinta în pătrate 


egale, fără să se apese, ci cu o mișcare de tăiat cu ferăstrăul. Se presară 
zahăr pudră și cu o spatulă se aşază prăjiturile pe farfurie, unele lângă altele. 


720. BACLAVA 


500 g foi de plăcintă (y. 605), 150 g unt topit, 500 g nuci curăţite. Siropul: 2 
pahare cu apă, 400 g zahăr, vanilie. 


Se face un aluat de plăcintă şi se întinde foaia foarte subțire. După ce s-a 
uscat, se taie în bucăţi de mărimea tăvii în care le vom coace. Se unge tava 
cu unt şi se aşază 2-3 foi, stropite între ele cu unt. Se presară un strat subţire 
de nuci tocate, se pune o foaie de aluat, se stropeşte cu unt și iarăși. Se 
presară nuci. Se repetă până se termină toate foile, oprind pentru așezat 
deasupra 3-4 foi frumoase, care se ung între ele cu unt. Se moaie un cuţit în 
unt fierbinte şi se taie plăcinta în lung şi în lat, formând romburi sau 
dreptunghiuri de circa 5 cm pe 7 cm. În lungul tăieturilor, cum şi pe 
margini, se toarnă câteva linguri de unt topit care să pătrundă până la fund. 
Se dă la cuptor la foc foarte moale, ţinându-se circa o oră; când începe să se 
rumenească, se toarnă deasupra un sirop făcut din zahăr, apă şi vanilie. Se 
mai lasă la cuptor câteva minute, până ce a pătruns tot siropul. Se scot 
baclavalele pe o farfurie şi se mai toamă deasupra puţin sirop. Sunt mai 
gustoase când sunt pregătite cu o zi sau două înainte de a fi servite. 


721. SARAILIE 
Aceleași cantități ca mai sus. 


Se întinde o foaie foarte subțire de aluat de plăcintă (în lipsă de timp, se pot 
cumpăra foi de la placintăne). Se taie în bucăţi ceva mai mari decât tava în 
care se vor coace. Se pregăteşte dinainte nuca trebuitoare, nu însă trecută 
prin mașină, ci tocată cu cuțitul, astfel încât să nu fie prea măruntă. Se 
întind două foi una peste alta stropite între ele cu unt şi se presară nucă. Se 
mai pun două foi se stropesc cu unt și se presară din nou un strat de nucă. 
Se întoarce dintr-o parte, înăuntru, o margine de 3 cm şi se unge cu unt. Cu 
ajutorul unui băț ceva mai lung decât lățimea foilor, şi de grosimea unui 
creion, se fac sul foile de plăcintă, nu însă strâns, lăsând partea întoarsă să 
formeze marginea exterioară a sulului. Se strâng apoi uşor pe băț capetele 
spre mijloc ca o armonica, de lățimea tăvii în care se va așeza sulul după ce 
se scoate băţul. Se procedează la fel cu restul foilor de plăcintă. Când 
sulurile sunt toate așezate în tavă, se taie la rând cu un cuţit, în bucăţi 


potrivite. Se toarnă câteva linguri de unt topit și se dă la cuptor la foc foarte 
mic, astfel încât să se usuce încet mjlocul şi să nu se rumenească numai 
deasupra. Se ţin la cuptor circa o oră și jumătate. Se procedează apoi la fel 
ca la baclavale. 


722. CARTOFI DIN BISCUIŢI (fără foc) 


20 biscuiţi, 1 pahar lapte îndulcit, 1 pahar nuci măcinate, 1 lingură cacao, 
rom şi vanilie. 


Se moaie biscuiţii cu laptele îndulcit. Se adaugă nucile măcinate, cacao, 
rom și vanilie după gust. Se amestecă, toate împreună și se lasă până a doua 
zi la rece să se pătrundă. Se fac perişoare de mărimea unei nuci, se dau prin 
praf de cacao și se aşază în mici coşuleţe de hârtie. În loc de lapte îndulcit 
se poate întrebuința un sirop subțire, deoarece dacă se păstrează prăjitura 
mai mult timp, laptele fermentează. 


723. NUGA 


6 albușuri, 350 g miere, 350 g zahăr, zeama de la Y lămâie, 1 pachet 
vanilie, 350 g nuci, 2 foi de tort. 


Se freacă bine într-un căzănel albușurile cu mierea şi zahărul, până creşte 
compoziţia ca o spumă (se freacă cel puţin o jumătate de oră). 


Se adaugă zeama de lămâie, puţină vanilie, se pune căzănelul pe foc moale 
şi se mai bat aproape o oră (pentru a nu se arde la fund, se pune căzănelul 
pe mașină într-o cratiţă cu apă). 


Când compoziţia este destul de legată, astfel încât se desprinde de pe fund 
când se dă cu lingura, se pun înăuntru nucile amestecate cu alune prăjite și 
neprăjite (dacă se pun numai nuci, acestea au un gust mai bun dacă sunt 
prăjite întâi puţin la cuptor). Se răstoamă pe un fund, peste o foaie de tort 
(se găsesc în comerţ), se întinde cu un cuţit udat cu apă, se aşază deasupra 
altă foaie de tort, iar peste aceasta se pune un fund cu greutate. După ce s-a 
răcit, se taie bucăți. 


724. CASTANE IMITATE 


300 g miez de cartofi copţi, 150 g zahăr, 150 g nuci măcinate, vanilie, 3 
linguri rom. 


Se pun la copt 4-5 cartofi de mărime potrivită, astfel încât după ce s-au copt 
să se obțină circa 300 g miez de cartofi. Se scoate din coajă miezul 
fierbinte, se sfărâmă într-un castron cu o lingură de lemn și se freacă bine 
adăugând zahărul, până se face ca o cremă. Se mai adaugă nuca trecută prin 
mașina de tocat, vanilie și rom după gust. Se fac cu mâna mici perișoare de 
mărimea unei castane, se dau prin zahăr tos şi se aşază fiecare în coșuleţe 
mci de hârtie. 


CREME ȘI GLAZURI 
(PENTRU TORTURI ȘI PRĂJITURI) 


725. CREMĂ CU OU (A LA MINUT) 
Un gălbenuş, 1 linguriţă zahăr, 1 linguriţă rom. 


Se freacă un gălbenuș cu o linguriţă de zahăr și o linguriţă de rom. Separat 
se bate un albuş spumă și se amestecă încet cu gălbenușul. Proporţiile se pot 
mări după numărul persoanelor. Crema este ușor de făcut şi foarte gustoasă. 


726. CREMĂ DE VANILIE 


15 | lapte, 1⁄2 baton vanilie sau 2 pacheţele de zahăr vanilat, 4 ouă, 175 g 
zahăr, 80 g făină. 


Se pune o bucată de vanilie într-o cratiţă cu laptele clocotit. Se acoperă și se 
lasă să stea astfel un sfert de oră, ca să se parfumeze laptele. Se freacă bine 
într-un castron ouăle întregi cu zahărul şi făina şi se toarnă laptele fierbinte, 
câte puţin, amestecând continuu cu lingura de lemn. Se pune apoi pe maşină 
la foc potrivit, amestecând mereu, pentru a nu se prinde crema pe fund. 
Când începe să fiarbă, se freacă repede și viguros, ca să se desfacă toți 
cocoloşii şi se dă la o parte bătând încă câtva timp crema cu o furculiță. 


Se întrebuințează la plăcintă cu cremă, prăjituri cu cremă etc. Dacă atunci 
când este pe foc se observă că crema devine grunzuroasă, se dă repede la o 
parte şi se aşază cratiţa cu fundul în apă rece, adăugând și înăuntru o lingură 
de apă rece. Se bate apoi bine cu lingura sau cu telul, până ce dispar grunjii. 
Se poate înlocui vanilia cu coajă rasă de lămâie sau de portocală. Aceasta se 
pune la început în lapte, care apoi se strecoară înainte de întrebuințare. 


727. CREMĂ DE VANILIE CU SPUMĂ DE ALBUȘ 
Aceleași cantități ca mai sus, în plus patru albușuri. 


Când dorim să fie crema mai cu spor și în același timp mai spumoasă, se 
adaugă la urmă albuș bătut spumă astfel: se face crema cu cantităţile de mai 
sus. Când este gata, se ia de la foc şi cât este încă fierbinte, se adaugă patru 
albușuri bătute spumă. Se amestecă repede şi se lasă să se răcorească înainte 
de a fi folosită. 


728. CREMĂ DE UNT 
1 dl apă, 120 g zahăr, vanilie, 4 gălbenușuri, 200 g unt proaspăt. 


Se pune să fiarbă într-o cratiţă, 3-4 minute, apa cu zahărul. Se adaugă în 
siropul pregătit, după dorinţă, vanilie sau puţină coajă de lămâie. Se acoperă 
şi se lasă astfel să stea un sfert de oră. Se freacă într-un castron 
gălbenuşurile, turnând încetul cu încetul siropul. Se pune pe foc moale 
amestecând continuu cu o lingură de lemn. Trebuie să se observe să nu se 
formeze cocoloşi; dacă totuși s-au format, se procedează ca pentru crema de 
vanilie sau se trece prin sită fină. 


Se frământă puţin ca să se moaie 200 g unt foarte proaspăt, cu o lingură de 
lemn (aceasta trebuie să fie neîntrebuinţată, deoarece untul ia repede orice 
miros) sau se pune într-o cârpă şi se apasă de câteva ori cu mâna. Se 
împarte în bucăți mai mici care se amestecă bine cu crema pe jumătate 
caldă. Se freacă până devine spumoasă. Crema trebuie întrebuințată îndată 
ce este gata, deoarece se întărește la rece şi se întinde greu. 


729. CREMĂ DE CIOCOLATĂ 


Aceleaşi cantități ca pentru “Crema de vanilie”, în plus 1 lingură de cacao 
sau 100 g ciocolată rasă. 


Se procedează la fel ca pentru crema de vanilie (v. 726) adăugând în laptele 
clocotit 100 g ciocolată rasă sau 1 lingură de cacao. 


730. CREMĂ DE CIOCOLATĂ CU UNT 


Aceleaşi cantităţi ca pentru “Crema de unt”, în plus 1 lingură cacao sau 100 
g ciocolată. 

Se pregăteşte crema de unt ca mai sus. Se moaie ciocolata tăiată bucăţi sau 
cacao, cu două linguri de apă, într-o cratiţă pe marginea mașinii, 
amestecând până ce se face ca o cremă. Se amestecă cu restul compoziţiei 
odată cu untul. 


731. CREMĂ DE CACAO FĂRĂ OU 


1 l] lapte, 1 lingură cacao, 3 linguri făină, 4 linguri zahăr, 100 g unt 
proaspăt, 2 linguri rom. 


Se dizolvă cacao, făina şi zahărul cu puţin lapte rece. Se freacă bine până nu 
mai rămâne nici un cocoloş, se toarnă cu încetul 1 | de lapte, se pune crema 
pe foc și se amestecă până se leagă. Se dă la o parte și când este aproape 
rece, se pune untul proaspăt, tăiat în bucățele mici şi două linguri de rom. 
Se freacă până ce untul s-a amestecat cu crema. 


732. CREMĂ DE CAFEA 


Aceleaşi cantități ca pentru “Cremă de vanilie”, în plus 1 dl cafea 
concentrată. 


Se pregătește la fel cu crema de vanilie (v. 726) adăugând la început în lapte 
un decilitru de cafea concentrată, astfel încât să se obţină în total jumătate 
de litru de lichid. Se întrebuinţează la prăjituri cu cremă, cornete etc. 


733. CREMĂ DE CAFEA CU UNI 


Aceleaşi cantităţi ca pentru “Crema de unt”, în plus 2 linguri de cafea 
concentrată. 


Se face la fel cu crema de unt, adăugând în apa pentru sirop cafeaua 
concentrată. 


734. CREMĂ DE COZONAC 


300 g cozonac, sirop de zahăr, cafea, cacao sau marmeladă. Siropul: 112 
pahar apă, 100 g zahăr, rom după gust. 


Se moaie o felie de cozonac uscat cu câteva linguri de sirop făcut din apă și 
zahăr. Se freacă bine, adăugând rom şi sirop cât se cere, până se face ca o 
cremă potrivit de groasă. După ce este bine amestecată, se adaugă, după 
dorință, puţină esenţă de cafea, cacao, sau 2-2 linguri de marmeladă. La fel 
se poate face din pișcoturi uscate sau chiar din tortul pe care vrem să-l 
umplem cu cremă. Pentru aceasta se taie tortul în trei felii transversale, cea 
din mijloc ceva mai subțire. Aceasta se scoate, se moaie cu sirop şi se 
procedează la fel ca mai sus. 


735. CREMĂ DE BISCUIŢI 


Se face la fel cu crema de cozonac, înlocuind cozonacul cu 250 g de biscuiţi 
din comerţ. 


736. CREMĂ DE NUCI 


400 g nuci, 2 dl lapte, 100 g zahăr, 1 lingură rom, 2 gălbenușuri, un praf de 
sare, puţin zahăr vanilat. 


Se opăresc nucile măcinate cu laptele îndulcit cu zahăr. Se amestecă 
adăugând puţin rom și când s-a mai răcorit, două gălbenușuri. Se freacă 
bine până devine spumoasă. 


737. GLAZURĂ ALBA DE ALBUȘ 
1 albuș, zahăr cât cere. 


Se freacă cu o lingură curată de lemn (nu se bate cu telul), un albuş cu zahăr 
pisat, trecut printr-o sită foarte fină, adăugat cu încetul (cantitatea de zahăr 
variază după mărimea albuşului). Se freacă viguros şi continuu până se face 
o pastă uniformă, potrivit de groasă. Se adaugă câteva picături de lămâie. Se 
întrebuinţează la glazat tortul şi la decoraţiuni. În acest din urmă caz, se 
adaugă ceva mai mult zahăr şi se toarnă cu un cornet de hârtie umplut pe 
trei sferturi. Se taie o deschizătură foarte mică la vârf şi se plimbă cornetul 
deasupra tortului, strângându-l ușor cu mâna ca să iasă un fir egal de 
glazură. Se fac diferite linii şi figuri. 


738. GLAZURĂ DE CIOCOLATA (FARĂ FOC) 
100 g ciocolată, 100 g zahăr, 2 linguri apă rece. 


Se pune într-o cratiţă mică ciocolată tăiată mărunt cu o lingură de apă; se 
ține la cald în alt vas cu apă clocotită, până se topește. Se amestecă cu 
lingura până ce devine ca o cremă. Separat se freacă într-un castron zahăr 
foarte fin cu două linguri de apă rece. Se freacă mult şi viguros, până se 
face ca un şerbet. Se amestecă cu ciocolata topită. Se pune cu totul într-un 
vas cu apă clocotită, dar nu pe foc. Când este destul de moale, se toarnă 
dintr-o dată peste tort (nu se pune câte puţin cu lingura, deoarece suprafaţa 
nu ar ieşi egală) şi se întinde repede cu un cuţit. 


739. GLAZURĂ DE CIOCOLATĂ CU UNT 


100 g ciocolată, 150 g zahăr (sau 50 g cacao și 200 g zahăr), 1 dl lapte, unt 
proaspăt cât o nucă. 


Se pune într-un vas, pe marginea mașinii, amestecând continuu ciocolata 
tăiată în bucăţi mici, zahărul şi ceva mai puţin ca un decilitru de lapte. După 
ce s-a topit, se împinge vasul pe foc mai bun și se lasă să dea câteva 
clocote. Când este destul de legată, se adaugă unt proaspăt cât o nucă. Se 
mai freacă puţin, se amestecă untul şi se toarnă caldă peste tort. 


740. GLAZURĂ DE CAFEA (FĂRĂ FOC) 
200 g zahăr, 4 linguri cafea. 


Se freacă bine zahărul foarte fin cu cafea concentrată, până se face ca un 
şerbet. Se pune cu totul într-un vas cu apă fierbinte amestecând mereu și 
după ce s-ă încălzit puţin, se toarnă peste tort. Atât timp cât glazura nu este 
încă uscată, nu se va ţine tortul în curent, deoarece glazura formează ape și 
pierde din lustru. 


CREME ŞI JELEURI 


741. CREMĂ LA CEȘTI 
1 l lapte, 4 ouă, 200 g zahăr, 1 baton vanilie sau zahăr vanilat. 


Cremă de vanilie. Se pune laptele să fiarbă cu vanilie şi zahăr. Se bat într- 
un castron ouăle întregi, peste care se toarnă cu încetul laptele cu zahărul. 
Se strecoară. Se aşază ceştile ce trebuie umplute într-o tavă destul de 
încăpătoare ca să circule apa printre ele. Se umplu ceştile cu o lingură cât 
mai mult, deoarece crema scade la fiert. Se toarnă apoi apă clocotită în tavă, 
cu grijă ca să nu intre apă și în cești. Se dă la cuptor. Focul trebuie să fie 
potrivit, astfel încât apa, deşi foarte fierbinte, să nu fiarbă în clocote mari. 
Crema în cești de mărime obișnuită se ţine la cuptor cam 40 de minute. 
Când ceştile sunt mai mici, se țin ceva mai puţin. Se încearcă dacă este gata, 
scoțând o ceașcă din apă şi aplecând-o puţin într-o parte. Crema trebuie să 
se ţină, fără să fie prea întărită. Se scot din cuptor Cu tava şi se lasă să se 
răcească, ţinându-le încă 10 minute în apă. Se scot din apă, se şterg ceștile 
cu un şervet și se dau la rece. Se servesc cu frişcă bătută sau cu biscuiţi. 


Cremă de zahăr ars. Se face la fel ca mai sus, punând să se ardă jumătate 
din cantitatea de zahăr într-o cratiţă. Se stinge cu două linguri de apă 
fierbinte şi se amestecă cu laptele şi cu restul de zahăr. Cremă de cafea. Se 
adaugă în lapte, după ce acesta a fiert, trei linguri de cafea concentrată, 
micșorând cu tot atâta, de la început, cantitatea de lapte. 


Cemă de ciocolată. Se moaie într-o cratiţă 100 g de ciocolată tăiată bucăţi 
sau 50 g cacao, cu 2-3 linguri de apă, pe marginea mașinii. Se freacă până 
se face ca o cremă. Se adaugă încet laptele cu zahăr şi se amestecă apoi cu 
ouăle. 


742. CREMĂ DE VANILIE CARAMELIZATĂ 


(CREMĂ CARAMEL) % | lapte, 4 linguri zahăr, 4 ouă, vanilie, 5 linguri 
zahăr pentru îmbrăcat forma. 


Se pun într-o cratiţă laptele, vanilia şi zahărul. Se ţine la început pe 
margmea maşinii până se topește zahărul, apoi se împinge pe foc bun și se 
lasă să dea în clocot. Se bat într-un castron ouăle atât ca să se amestece bine 
albușul cu gălbenușul. Peste acestea se toarnă încet, amestecând 


continuu, laptele cu zahărul. Se pun trei linguri de zahăr într-o formă de 
tablă cu gaură la mijloc şi cu pereţii drepţi sau, la nevoie, într-o oală de 
mărime potrivită pentru cantitatea de mai sus. Se ţine pe foc bun până se 
arde zahărul, fără să se înnegrească, de-oarece ar da un gust amar cremei. 
Se pleacă forma pe toate părțile pentru ca pereţii să se acopere cu zahărul 
ars până la înălțimea la care va ajunge crema. Se strecoară compoziţia și se 
toarnă în forma îmbrăcată cu zahărul ars. Se acoperă şi se aşază forma într- 
un vas cu apă clocotită. Se dă la cuptor, se ţine să fiarbă la foc mic 45 
minute. Se încearcă cu un pai. Dacă paiul iese curat, se poate da crema la o 
parte. Se lasă să se răcească în vasul cu apă, iar când este rece, se desprinde 
crema de pe marginea de sus cu un cuţit şi se răstoarnă pe farfurie. 


743. CREMĂ DE ZAHAR ARS 
125 g zahăr, 3 foi gelatină, 6 linguri apă, 4 albușuri, 250 g frişcă, vanilie. 


Se arde într-o cratiţă zahărul până capătă o culoare potrivită, nu prea 
închisă. Se stinge cu patru linguri de apă fierbinte şi se lasă să mai fiarbă 
până scade cantitatea pe jumătate. Între timp se topesc foile de gelatină cu 
două linguri de apă clocotită şi se amestecă cu siropul de zahăr lars; se ţin 
pe marginea maşinii, la cald. Se bat spumă albuşurile, se amestecă cu 
compoziţia de mai sus, cât este foarte fierbinte, se bat din nou împreună și 
se lasă să se răcească. După ce s-a răcit, se adaugă, amestecând ușor, frișca 
bătută cu puţin zahăr vanilat. Se toarnă compoziţia într-o formă udată cu 
apă, se lasă câteva ore la gheaţă şi se răstoarnă. Se serveşte cu frişcă bătută 
şi cu biscuiţi. 


744. CREMĂ DE CAFEA 


4 ouă, 120 g zahăr, 2 linguri de cafea, 1 lingură de rom, 3 foi de gelatină, 2 
linguri apă, 250 g frişcă. 


Se freacă gălbenuşurile cu zahărul, până se fac ca o spumă. Se adaugă două 
linguri de esență de cafea, o lingură de rom şi gelatina muiată cu două 
linguri de apă fierbinte. Se pune cu totul pe marginea mașinii amestecând 
mereu până se încălzește. 


Se bat cele patru albușuri spumă, se amestecă cu crema de mai sus, la care 
se adaugă 250 g frişcă bătută, se toarnă compoziţia într-o formă udată cu 
apă şi se dă la gheață. După ce s-a răsturnat, se decorează cu frişcă bătută. 


745. SPUMĂ DE ALBUŞ CU CĂPȘUNI 
2 albuşuri, 1 pahar cu vârf de zahăr pisat, 1 pahar cu vârf de căpşuni. 


Se pun într-un castron albuşurile, zahărul pisat şi căpșunile. Se bate totul cu 
telul, cel puţin 20 minute. La început crema se lichefiază, încetul cu încetul 
se leagă şi devine spumoasă și tare ca orice albuș când este bine bătut. Se 
aşază într-o compotieră, se dă o oră-două la gheaţă. Înainte de a fi servită, 
se aşază deasupra câteva căpşuni frumoase. 


Aceeași cremă se face cu fragi sau cu vişine fără sâmburi. 


746. CREMĂ DE GRIŞ 


1 l apă, 150 g zahăr, zeama de la o lămâie, 100 g griș. Pentru crema de 
vanilie, v. 726. 


Se pune la foc într-o cratiţă apa cu zahărul şi zeama de la o lămâie. Se lasă 
să fiarbă cinci minute în clocote. Se toarnă grișul în ploaie şi se mai fierbe 
cinci minute, amestecând ca să nu aibă cocoloşi sau să se prindă pe fund. 


Se răstoarnă într-un castron şi se bate fierbihte cu telul, cel puţin 20 minute, 
până se răceşte complet și creşte ca o spumă. Se toarnă într-o formă udată 
cu apă şi se dă la rece, de preferință pe gheaţă, cel puţin 3-4 ore (preferabil 
din ajun până a doua zi). Se desface ușor pe margine cu un cuţitaș, se 
răstoarnă şi se serveşte cu cremă de vanilie (v. 726). Lămâia poate fi 
înlocuită cu puţină sare de lămâie dizolvată în apă în care se adaugă vanilie 
sau o lingură de apă de flori. 


747. LAPTE DE PASĂRE 


11 lapte, 6 ouă, 200 g zahăr, vanilie, 1 linguriţă feculă (sau făină), 1 lingură 
rom. 


Se pune la foc într-o cratiţă potrivit de mare, laptele cu vanilia. Se bat într- 
un castron albuşurile la care se adaugă, după ce s-au făcut spumă, 100 g de 
zahăr pisat, bătându-se din nou până se ţine albușul tare. Când laptele 
începe să fiarbă, se trage cratița pe foc mai mic, astfel încât laptele abia să 
mai dea în clocote. Cu o lingură mare de masă, se ia din albușul spumă, se 
netezeşte suprafaţa lăsând-o să fie puţin bombată, apoi se împinge albușul 
din lingură în cratiţa cu lapte, cu ajutorul unei linguriţe. Se formează astfel 
4-5 ouă din albuş, nu mai multe, ca să aibă loc în cratiţă. Se ţin mai puţin de 


două minute pe o parte, se întorc pe cealaltă parte și se ţin încă pe atâta. Se 
scot cu lingura cu găuri şi se așază pe o sită, ca să se scurgă. Se continuă 
apoi în același fel până se fierbe tot albușul. Pentru ca albușul să rămână 
frumos crescut, trebuie să se ţină seamă de două lucruri: laptele să nu fiarbă 
în clocote mari când se pune albușul şi acesta să nu stea prea mult la foc. 


Se freacă gălbenușurile cu 100 g zahăr și o linguriţă de feculă (aceasta poate 
fi înlocuită cu puţină făină). Se toarnă cu încetul laptele strecurat, se dă cu 
totul pe foc moale, amestecând până când începe să se lege. Când crema s-a 
răcorit, se adaugă o lingură de rom, se toarnă în farfuria cu care va fi servită 
la masă, iar deasupra se aşază ouăle de albuș. 


748. OUĂ DE ALBUȘ CU CIOCOLATĂ 


4 albușuri, 100 g zahăr. Pentru sos: 2 gălbenușuri, 75 g zahăr, 1 vârf de 
linguriţă de feculă (sau făină), 3 dl lapte, 2 linguri cacao, migdale prăjite. 


Se pregătește pe maşină o cratiţă cu apă fierbinte. Se bat albușurile spumă 
cu 100 g zahăr. Se iau cu lingura ouă din albuș și li se dă drumul în apă la 
fel ca la “Lapte de pasăre”. Nu se fierb, ci se ţin 2-3 minute pe marginea 
maşinii, întorcându-le pe ambele părți. Se scurg pe o sită. Se face un sos din 
două gălbenuşuri care se freacă cu zahăr și feculă. Se toarnă încet laptele 
amestecat cu cacao. Se ţine pe mașină câteva minute, până se leagă. Se 
aşază ouăle de albuş pe farfurie, deasupra se toarnă sosul de ciocolată și se 
presară migdale prăjite cu zahăr şi măcinate. 


749. CREMĂ DE CASTANE 


40 castane. Sirop din 400 g zahăr şi 1 Y pahar apă, vanilie, 150 g unt, 2 
linguri rom, 10-12 biscuiţi. 


Se curăţă castanele (y. 653). Se fierb apoi cu apă cât să le cuprindă, până se 
moaie. Se scurg bine de apă. Se trec prin mașina de tocat și pe urmă prin 
sită. Se face un sirop gros din zahăr şi apă. Când este bine legat, se toarnă 
încet peste castane, se amestecă, apoi se pune cu totul la foc, împreună cu 
vanilia, frecând mereu ca să nu se prindă pe fund. Se ţine până se îngroașă. 
Se freacă unt foare proaspăt, se amestecă cu castanele răcorite și se adaugă 
romul. 


Se îmbibă câţiva biscuiţi cu sirop cu rom și se așază pe o farfurie, astfel 
încât să formeze un fund peste care se va pune crema, cu cornetul de pânză 


sau de hârtie, în rânduri unele peste altele, în formă de cuib. In golul de la 
mijloc se aşază frişcă bătută cu zahăr. 


750. BAVAREZ DE VANILIE 


1 ] lapte, 6 ouă, 200 g zahăr, 6 foi gelatină, 1 linguriţă feculă, vanilie, 350 g 
frişcă, 1 lingură de fructe zaharate (facultativ). 


Se pun într-o cratiţă smălțuită, laptele, ouăle, zahărul, vanilia, gelatina 
spălată în apă rece şi o linguriţă de feculă, dizolvată cu puţină apă rece. Se 
bat puţin cu furculita, apoi se amestecă mereu cu lingura până începe 
compoziţia să fiarbă. Se ţine pe foc potrivit, având grijă să nu se taie. Se 
amestecă mereu, iar când crema începe să se prindă pe lingură, se dă la o 
parte, se strecoară într-un castron și se mai vântură de câteva ori, ca să nu 
prindă pieliță deasupra. Când s-a răcorit, se amestecă ușor cu frișca bătută 
fără zahăr. Se toarnă compoziţia într-o formă de tablă cu o gaură la mijloc, 
udată cu apa. Se dă la gheaţă cel puţin două ore. Se răstoarnă și se umple 
golul din mijloc cu frişcă bătută cu zahăr vanilat. În compoziţie se pot pune 
fructe zaharate, tăiate mărunt, stropite cu rom și ţinute astfel o jumătate de 
oră. 


751. BAVAREZ DE ZAHĂR ARS 
1 ] lapte, 250 g zahăr, 6 ouă, 6 foi gelatină, 1 linguriţă feculă, vanilie. 


Se ard într-o cratiţă mică 150 g zahăr, astfel încât să nu se închidă prea tare 
la culoare şi se sting cu o lingură, două de apă fierbinte. Se pun într-o cratiţă 
smălțuită laptele, ouăle, 100 g zahăr, vanilie, o linguriţă de feculă (sau de 
făină), zahărul ars şi gelatina spălată cu apă rece. Se procedează apoi ca 
pentru “Bavarez de vanilie”. 


752. JELEU DIN DOUĂ CULORI 
1 l lapte, 120 g zahăr, 8 foi gelatină, 1 lingură cacao. 


Se pune pe foc laptele, zahărul, gelatina muiată cu puţină apă fierbinte și 
vanilie. Se ţine până când se înfierbântă și zahărul se moaie bine. Când 
zahărul s-a topit se vântură compoziţia puţin ca să se mai răcorească, apoi 
se desparte exact în două. Jumătate din compoziţie se toarnă în forma de 
tablă şi se pune la gheaţă ca să se prindă. Cealaltă jumătate se ţine pe 
marginea mașinii, adăugând în ea, după dorinţă, o lingură de caao dizolvată 


în apă cu puţin zahăr sau câteva picături de carmin care să o coloreze în 
roșu. Când compoziţia din formă a început să se prindă, se toarnă deasupra 
cealaltă jumătate, bine răcorită. Se dă din nou la gheaţă, și se lasă până se 
întărește complet. Când se răstoarnă, se introduce o clipă forma în apă 
fierbinte. 


SOSURI PENTRU DULCIURI 


753. SOS DE ROM 
3 gălbenușuri, 100 g zahăr, 1 linguriţă feculă, 2 ceşti lapte, 2 linguri rom. 


Se freacă într-un castron gălbenușurile cu zahărul şi cu o linguriţă de feculă 
muiată în puţină apă rece, bine de tot, până se albesc și se fac ca o cremă. 
Se adaugă laptele fierbinte, câte puţin, amestecând mereu pe marginea 
mașinii, până se mai leagă. După ce s-a dat la o parte, se adaugă romul. 


754. SOS DE VIN 
4 gălbenuşuri, 100 g zahăr, 1 linguriţă feculă, 14 1 vin alb. 


Se freacă gălbenușurile cu zahărul și cu fecula muiată cu puţină apă rece. Se 
toarnă încet Y | vin cald, se pune cu totul pe maşină la foc potrivit, 
amestecând, fără a lăsa totuşi să fiarbă. Când începe să se îngroașe, se dă la 
o parte și se amestecă până se răcorește. 


755. SOS DE VANILIE 
1 1 lapte, 4 gălbenușuri, 100 g zahăr, 1 linguriţă feculă sau făină, vanilie. 


Se fierbe laptele, când clocoteşte se adaugă vanilia, se acoperă și se lasă să 
stea un sfert de oră. Se freacă gălbenușurile cu zahărul şi cu o linguriţă de 
feculă, sau în lipsă, făină. Când crema a crescut, se toarnă încet laptele cald, 
amestecându-se contmuu. Se pune totul la foc, fără să mai fiarbă, ţinându-se 
până se mai îngroaşă. Se servește cald sau rece. 


756. SOS DE CACAO FĂRĂ OU 
150 g zahăr, Y pahar apă, 2 linguri cacao, 1 linguriţă feculă. 


Se face un sirop potrivit de legat din zahăr şi apă. Se freacă două linguri de 
cacao şi o linguriţă de feculă cu puţină apă rece până se desfac toţi 
cocoloşii. Se toarnă câte puţin sirop, amestecând continuu și se pune pe 
mașină să dea câteva clocote, până începe sosul să se îngroașe. 


757. SOS DE ZAHĂR ARS 


150 g zahăr, 1⁄2 ceaşcă apă, 1 linguriţă feculă, 1 dl lapte. 


Se arde într-o cratiţă zahărul, nu însă prea închis, și se stinge cu 1⁄2 ceașcă de 
apă fierbinte. Se moaie o linguriţă de feculă cu puţină apa rece, se amestecă 
cu siropul de zahăr ars şi se mai toarnă 112 ceașcă de lapte. Se pune cu totul 
pe foc, amestecând până începe să se îngroașe. Se dă la o parte, amestecând 
din când în când, până se răcoreşte. 


ÎNGHEŢATE 


758. ÎNGHEȚATĂ DE VANILIE 
6 ouă, 250 g zahăr, vanilie, 1 l lapte. 


Se freacă ouăle cu zahărul. Se pune să fiarbă laptele și când clocoteşte, se 
adaugă vanilia. Se dă la o parte, se acoperă şi se lasă așa un sfert de oră. Se 
toarnă laptele încet peste ouă, amestecând continuu. Se strecoară pnntr-o 
sită deasă. Se pune cratita cu compoziţia pe foc potrivit, amestecând până se 
îngroașă, astfel încât scoțând lingura, pe ea să rămână un strat subţire de 
cremă. Se dă la o parte, amestecând din când în când până se răcoreşte, se 
toarnă în șerbetieră și se îngheaţă. 


După dorinţă, când este aproape gata, se adaugă 2-3 linguri de frişcă bătută, 
şi se mai învârteşte până se întăreşte complet. 


759. ÎNGHEȚATĂ DE ZAHĂR ARS 
6 ouă întregi sau 8 gălbenușuri, 250 g zahăr, 1 l lapte. 


Se freacă într-un castron şase ouă întregi sau opt gălbenușuri cu 100 g 
zahăr. Se ard, potrivit de rumen, 150 g zahăr şi se sting cu puţină apă 
fierbinte, se amestecă cu laptele cald și se continuă apoi la fel ca înghețata 
de vanilie. 


760. ÎNGHEȚATĂ DE CAFEA 
6 ouă, 250 g zahăr, 9 dl lapte, 1 dl cafea concen trată. 


Se freacă ouăle cu zahărul. Se amestecă cu laptele la care s-a adăugat 
cafeaua foarte concentrată. Se face ca şi îngheţata de vanilie. 


761. ÎNGHEȚATĂ DE CIOCOLATĂ 
6 ouă, 250 g zahăr, 1 l lapte, 125 g ciocolată sau 50 g cacao, vanilie. 


Se freacă ouăle cu zahărul. Se pun să fiarbă laptele cu vanilia, se moaie pe 
marginea mașinii ciocolata tăiată bucăţi mici, cu puţină apă. Se amestecă 
încet cu laptele şi apoi cu ouăle. Se face ca şi îngheţata de vanilie. Ciocolata 
poate fi înlocuită cu 50 g cacao care se freacă cu puţină apă şi se amestecă 
cu laptele. 


Când îngheţata este aproape gata, se poate adăuga, odată cu frișca bătută (v. 
758), şi puţină ciocolată sfărâmată nu prea mărunt. Se învârteşte până se 
întăreşte cât trebuie. 


762. ÎNGHEȚATĂ PRALINATĂ 


Aceleaşi cantități ca pentru îngheţată de vanilie; în plus 100 g migdale sau 
nuci. 


Se pregătește crema la fel ca pentru îngheţata de vanilie. Se ard rumen 
deschis 100 g de zahăr, în care se adaugă migdale sau nuci. Când s-a 
amestecat zahărul cu migdalele, se toarnă cu totul pe masa de aluat udată cu 
apă şi după ce s-a răcit, se pisează mărunt şi se amestecă cu crema. Se 
toarnă în șerbetieră și se pregătește la fel ca îngheţata de vanilie. 


763. ÎNGHEȚATĂ DE LĂMÂIE 
500 g apă, 300 g zahăr, coaja de la 1 lămâie, zeama de la 3 lămâi. 


Se pun într-o tingire apa şi zahărul. Când zahărul s-a topit, se împinge 
tingirea pe foc iute și se lasă să fiarbă două minute. Se pune coaja de la o 
lămâie (partea galbenă fără cea albă care are gust amărui). Se acoperă, se dă 
la o parte și se lasă astfel o jumătate de oră. Se adaugă zeama de Ia trei 
lămâi rnijlocii, se strecoară printr-un tifon, se toarnă în șerbetieră şi se 
îngheaţă. 


764. ÎNGHEȚATĂ DE PORTOCALE 
500 g apă, 300 g zahăr, coaja de la 2 portocale, zeama de la 3 portocale și 1 
lămâie. 


Se face la fel ca îngheţata de lămâie. 


765. ÎNGHEȚATĂ DE FRAGI 


500 g fragi aleşi, 300 g zahăr, 3 dl apă, zeama de la 1 lămâie, 3 linguri frişcă 
bătută (facultativ). 


Se spală fragii și se scurg bine. Se trec prin sită, astfel încât să se obțină 1⁄2 
kg de piure. Se face separat un sirop de zahăr cu apă, care se fierbe două 
minute pe foc iute. Se amestecă cu fragii, fără să se mai ţină pe foc, și după 
ce s-a răcorit, se adaugă, după dorinţă, zeama de la o lămâie și puţină frişcă 


bătută. Aceasta se combină foarte bine cu aroma fragilor, dând înghețatei un 
gust plăcut. Se toarnă compoziţia în şerbetieră şi se îngheață. 


766. ÎNGHEȚATĂ DE ZMEURA 


Aceleaşi cantități ca pentru înghețata de fragi. Se pregătește la fel cu 
aceasta. 


767. ÎNGHEȚATĂ DE VIŞINE 
500 g zeamă de vişine, 300 g zahăr, 3 dl apă, zeama de la o lămâie. 


Se face un sirop din zahăr și apă care se fierbe două minute. Se spală 
vișinile şi se storc printr-un tifon, astfel încât să se obțină 1⁄2 | zeamă. Se lasă 
să se limpezească, se adaugă zeama de la o lămâie, se amestecă cu siropul 
de zahăr şi se îngheaţă. 


768. ÎNGHEȚATĂ DE FRUCTE, CU LAPTE 


1 pahar de zeamă de fructe, 1 pahar de lapte crud (sau lapte amestecat cu 
frişcă nebatută), 175 g zahăr. 


Se amestecă totul fără să se pună la foc și când zahărul s-a dizolvat, se 
toarnă compoziţia în șerbetiera pregătită cu gheaţă şi sare şi se îngheaţă. 


769. CAFE GLACE 
34 l lapte, 3 dl cafea concentrată, 300 g zahăr, 300 g frişcă, vanilie. 


Spre deosebire de îngheţata de cafea, aceasta nu este decât o cafea cu lapte 
obișnuită, pusă în șerbetieră să îngheţe și servită mult mai moale decât 
celelalte îngheţate. Se fac la filtru trei decilitri de cafea concentrată. Se 
fierbe laptele cu puţină vanilie (după dorință). Se dă la o parte. Se adaugă 
cafeaua şi zahărul şi se amestecă până ce se topeşte zahărul. După ce s-a 
răcit bine, se adaugă frișca proaspătă, nebătută. Se pune compoziţia în 
şerbetieră şi se învârteşte. Se serveşte îndată ce este gata, în cești sau în 
pahare, punând deasupra puţină frişcă bătută cu zahăr. 


770. CASATĂ DE CREMĂ 


Se pregăteşte compoziţia ca pentru orice îngheţată de vanilie, cafea, zahăr 
ars etc., la care se adaugă, după ce s-a răcorit complet, 300 g frișcă bătută. 


Apoi, în loc să se întărească în șerbetieră care trebuie învârtită, se toarnă 
compoziţia într-o formă specială de îngheţată, se acoperă ermetic cu 
capacul, se pune într-o găleată cu gheaţă și sare și se lasă 3-4 ore, până se 
întăreşte cât trebuie. La nevoie se mai adaugă gheaţă și sare. Nu se mișcă în 
timpul cât este pusă la gheață. Nu trebuie lăsată să îngheţe prea mult, 
deoarece pierde din aromă. 


771. CASATA DE FRUCTE 


Se pregăteşte compoziţia ca pentru orice înghețată de fructe ca: îngheţată de 
caise, fragi, zmeură etc. şi se amestecă cu 300 g frişcă bătută. Se pune în 
formă şi se îngheaţă ca mai sus. 


MARMELADE 


772. MARMELADĂ DE CĂPȘUNI 
La 1 kg căpșuni, 500 g zahăr. 


Se spală căpşunile, se rup codiţele şi se scurg bine pe o sită. Se pun într-un 
castron, un strat de căpşuni, unul de zahăr tos sau pisat şi aşa mai departe. 
Se lasă să stea la loc răcoros până a doua zi. Se pune cu totul în tingirea de 
dulceaţă bine cositorită sau într-o cratiţă smălțuită, se ţine puţin pe foc 
moale până se topește tot zahărul, se dă apoi pe foc mai iute și se lasă să 
fiarbă, amestecând mereu cu o lopăţică de lemn, ca să nu se prindă de fund. 
Se încearcă dacă este gata punând puţin pe o farfurioară. Dacă nu lasă 
zeamă împrejur, este destul de legată. Se dă la o parte, se acoperă cu un 
şervet ud și se lasă să se mai răcorească puţin, dar nu de tot. Borcanele, fie 
de pământ, fie de sticlă, bine spălate cu apă fierbinte și cu sodă, se 
limpezesc, se şterg, se mai usucă în gura cuptorului și cât sunt calde încă, se 
toarnă marmelada în ele. Se lasă să se răcorească complet şi se leagă bine 
cu hârtie pergament. 


773. MARMELADĂ DE FRAGI 


Se face la fel cu marmelada de căpşuni. 


774. MARMELADĂ DE ZMEURĂ 


Se face la fel cu marmelada de căpşuni. 


775. MARMELADĂ DE CAISE 
La 1 kg caise, 600 g zahăr. 


Se spală caisele, se scurg şi se curăţă de pielițe şi de sâmburi. Se pun într-un 
castron împreună cu zahărul. Se amestecă bine cu o lingură de lemn până ce 
se topeşte zahărul. Se toarnă în tingirea de dulceaţă sau într-o cratiţă 
smălțuită şi se continuă apoi ca la marmelada de căpşuni. 


776. MARMELADĂ DE CAISE CU COAJĂ 


La 1 kg caise, 500 g zahăr. 


Se aleg caise bine coapte, se spală, se scurg şi se rup în două îndepărtând 
sâmburele. Se pun împreună cu zahărul în tingirea de dulceaţă sau într-o 
cratiţă smălțuită. Se fierb amestecând mereu, până se leagă cât trebuie, se 
toarnă caldă în borcane şi se leagă cu hârtie pergament numai după ce s-a 
răcorit marmelada. 


777. MARMELADĂ DE PRUNE 
La 1 kg prune, 250 g zahăr. 


Se curăță prunele de coajă şi se scot sâmburii, v. Dulceaţă de prune (795). 
Se pun în tingirea de dulceaţă împreună cu zahărul. Se ţin la început pe foc 
mic, până încep să lase zeamă și se topeşte zahărul. Se adaugă puţină 
vanilie, se dă la foc bun şi se lasă să se lege, amestecând mereu, la fel ca la 
marmelada de căpşuni. 


778. MAGIUN (POVIDLA) 


Se spală prune bine coapte, se scurg de apă şi se scot sâmburii. Se pun în 
tingirea de dulceată sau, dacă sunt multe, într-un cazan mai mare. Se ţin pe 
foc domol până încep să fiarbă şi se moaie. Se trec printr-o sită mai rară 
(ciur), se pun din nou pe foc amestecând mereu, până se leagă cât trebuie. 
Dacă prunele nu sunt prea coapte şi magiunul pare acru, se adaugă, după ce 
au fost trecute prin sită, puţin zahăr, în proporţie de 100 g zahăr la un 
kilogram de prune. Magiunul trebuie să fie bine legat ca să nu mucegaiascâ 
în timpul iernii. Se toarnă cald în borcane bine spălate, punând deasupra, 
după ce s-a răcit, o cârpă muiată în rom. Se leagă cu hârtie pergament. 


779. MARMELADĂ DE MERE 
La 1 kg mere fierte, 600 g zahăr. 


Se aleg mere tari, nu făinoase. Se taie în sferturi, se curăța de coajă și de 
sâmburi. Se pun la fiert cu apă cât să le cuprindă, într-o cratiţă acoperită. Nu 
se amestecă. Când sunt moi, se trec prin sită şi se pun din nou la fiert, 
adăugând zahărul. Se leagă bine, continuând apoi ca la marmelada de 
căpşuni. 


780. MARMELADĂ DE PERE 


La 1 kg de pere fierte, 300 g zahăr. 


Se face la fel ca marmelada de mere. Se poate face și amestecată din pere și 
mere. 


781. MARMELADĂ DE PORTOCALE 
La 1 kg portocale fierte, 1 kg zahăr, 2 pahare de apă. 


Se aleg portocale mari cu coaja groasă, se spală şi se şterg. Se pune o oală 
cu apă pe foc în care să poată încăpea portocalele în voie. Când apa 
clocoteşte bine, se dă drumul portocalelor şi se lasă să fiarbă în clocote 
mari, până se moaie coaja. Se ţin să fiarbă bine (cel puţin două ore) 
deoarece după ce se pun din nou la fiert împreună cu zahărul, coaja se mai 
întăreşte. Se scot și se pun într-un vas cu apă rece. Se lasă să stea 24 ore. Se 
taie apoi în patru, se îndepărtează sâmburii și filamentul alb din mijloc și 
fiecare sfert se taie transversal, în felii subțiri ca fideaua, cu coajă cu tot. Se 
pune în tingirea de dulceaţă zahăr în cantitate egală cu greutatea 
portocalelor fierte, turnând la 1 kg de zahăr două pahare de apă. După ce s-a 
topit zahărul, se mai lasă să dea câteva clocote, se ia spuma și se pun în 
acest sirop portocalele. Se lasă să fiarbă pe foc potrivit, până se leagă. Se 
încearcă punând puţină marmeladă pe o farfurioară. Se desparte cu lingura 
în două, formând o cărare. Dacă cele două părți nu se unesc la loc, 
marmelada este destul de legată. Se pune caldă în borcan și după ce s-a 
răcit, se leagă cu hârtie pergament. 


782. PASTĂ DE GUTUI (CHITONOAGĂ) 
La 1 kg de gutui fierte, 400 g zahăr şi zeama de la 1 lămâie. 


Se spală gutuile, de preferință mici, se taie în patru, se scoate căsuţa cu 
sâmburi și se pun să fiarbă în apă cât să le cuprindă. Se adaugă și câteva 
mere crețeşti tăiate în sferturi. Se lasă să fiarbă până se moaie, astfel încât 
să le pătrundă uşor furculița. Când sunt bine fierte, se trec prin sită şi se 
adaugă câte 400 g de zahăr la fiecare kg de gutui fierte, precum şi zeama de 
la o lămâie mică. Se pun din nou să fiarbă, amestecând până se leagă. Când 
pasta este bine legată, se răstoamă pe un fund udat cu apă, se întinde cu un 
cuţit lung, udat meren, în strat gros de 1 cm. Se acoperă cu un tifon și se 
lasă la loc uscat și bine ventilat să se usuce, o zi sau două. Când s-a uscat, 


se taie romburi, se dau prin zahăr și se păstrează în cutii de tablă mai multă 
vreme. 


DULCEŢURI, ȘERBETURI, PELIELE 
DULCEŢURI 


Dulceţile se pregătesc în tingire specială, care nu se întrebuinţează la 
altceva. Trebuie observat cu multă grijă ca borcanele în care se toarnă 
dulceaţa să nu aibă nici o urmă de grăsime, aceasta pricinuind sigur 
zaharisirea dulceţilor. De aceea borcanele trebuie spălate cu apă cu sodă, 
bine limpezite cu apă caldă şi şterse cu un şervet curat, neîntrebuințat. 


Dulceaţa fierbinte se toarnă întâi într-un castron şters, în care se ţine până se 
răcește, acoperită cu un şervet ud. Se toarnă apoi în borcane și se leagă bine 
cu hârtie pergament. Dacă s-ar turna direct în borcane, fructele s-ar ridica 
deasupra, zeama rămând limpede la fund. Borcanele trebuie păstrate la loc 
uscat și la temperatură puţin variabilă. 


783. DULCEAŢĂ DE CĂPȘUNI 


O farfurie adâncă, plină cu vârf, de căpşuni, 1 kg zahăr, zeama de la 1 
lămâie, 1 1 de apă de var limpede. 


Se aleg căpşuni mijlocii, frumoase şi proaspete. Se spală şi se ţin circa o oră 
în apă de var (vezi detalii). Se scot cu lingura cu găuri, se pun într-o sită şi 
se moaie cu totul, de câteva ori, într-un castron cu apă rece, schimbată de 
două, trei ori. Se lasă câteva minute pe sită sau se pun pe un şervet uscat ca 
să se scurgă bine de apă. Se rup codiţele. Trebuie să se lucreze tot timpul 
uşor cu căpșunile, ca să nu se sfărâme. Se pun apoi într-un castron, un rând 
de căpşuni, unul de zahăr (tos, dar cernut fin), repetând până se termină 
căpșunile. Se acoperă cu un strat gros de zahăr. Deasupra se stoarce zeama 
de la o jumătate de lămâie. Se lasă să stea totul la loc răcoros, din alun până 
dimineaţa (10-12 ore). 


Se toarnă cu totul în tingirea de dulceaţă. Se lasă întâi la foc mic până se 
topeşte tot zahărul, apoi pe foc mai iute. Se amestecă ușor, din când în când, 
cu dosul lingurii, sau se clatină puţin tingirea şi când dă în clocot, se ia 
spuma. Se adaugă zeama de la încă o jumătate de lămâie și se lasă să fiarbă 
până se leagă. 


Nu trebuie să ne îndepărtăm nici o clipă de la foc, deoarece dulceţile se ard 
ușor pe fund şi dau repede în foc. Se încearcă punând câteva picături de 
zeamă pe o farfurioară. Dacă zeama, după ce s-a răcorit, este destul de 


legată, se ridică tingirea de pe foc. Se toamă într-un castron foarte curat şi 
se acoperă cu o cârpă udă și bine stoarsă. Din timp se spală borcanele și se 
pun să se usuce bine în gura cuptorului. Când dulceaţa s-a răcorit, se toarnă 
în borcane şi se leagă bine cu hârtie pergament. 


784. DULCEAŢĂ DE CĂPȘUNI (reţetă din Ardeal) 
1 kg căpşuni, 1 kg zahăr, 1⁄2 linguriţă sare de lămâie pisată. 


Se aleg căpşuni mijlocii, frumoase și proaspete, având şi codiţele. Se spală 
câte puţine odată, în apă multă. Se pun pe o sită să se scurgă, apoi se 
îndepărtează codiţele, punând fructele pe o farfurie, direct pe cântar. Se pun 
într-un căzănel smălţuit, un strat de zahăr, unul de fructe, peste care se 
presară un praf de sare de lămâie. Se continuă aşa până se pun toate fructele 
şi tot zahărul, ultimul rând find de zahăr. Să nu se uite sarea de lămâie, 
deoarece aceasta întăreşte fructele și le păstrează culoarea. Se lasă astfel o 
jumătate de zi, până încep fructele să lase zeamă. Se pun la fiert întâi la foc 
mai mic, apoi pe foc mai iute, 15 minute, în care timp nu se amestecă cu 
lingura, ci numai se scutură vasul. Se iau de pe foc şi se lasă până a doua zi 
când se fierbe dulceaţa din nou 10 minute. După ce se răcorește, se pune în 
borcane, care se leagă cu hârtie pergament şi se fierb 15 minute într-un vas 
cu apă. La fel se pot face dulceţile de zmeură, cireși, și vişine, caise și prune 
coapte. Atragem atenţia că nu trebuie fierte mai mult de 2 kg de fructe 
odată, ca să nu fie strivite de zahăr. De asemenea, căzănelul trebuie să fie 
smălțuit ca să nu coclească stând de pe o zi pe alta. 


785. DULCEAŢĂ DE FRAGI 


O farfurie adâncă, plină cu vârf, de fragi, 1 kg zahăr, 3 pahare apă, zeama 
de la 1 lămâie. 


Se aleg fragii unul câte unul, să fie toți întregi și frumoși. Nu se spală decât 
dacă este neapărat necesar şi în acest caz se pun pe o sită sau pe un şervet 
curat, uscat, să se scurgă bine de apă. Trebuie o farfurie adâncă plină de 
fragi. Se pune la foc zahărul cu trei pahare de apă. Se ţine tingirea la foc 
mic, până se topeşte tot zahărul. Se împinge apoi pe foc iute și se lasă să 
fiarbă până se leagă zahărul, astfel încât dând drumul la o picătură de sirop 
într-o ceșcuţă cu apă foarte rece, picătura să nu se dizolve imediat, ci să se 
întărească, putând fi luată între degete. Se ia de câteva ori spuma ce se 
ridică la suprafaţă. Se pun fragii. Se lasă să dea un clocot şi se ia tingirea cu 


totul de pe foc, lăsând-o la o parte un sfert de oră, ca să-și lase fragii toată 
zeama lor în sirop. Se pune din nou tingirea la foc. Se ia spuma când dă în 
clocot. Se adaugă zeama de la o lămâie şi se procedează pentru rest ca la 
dulceaţa de căpşuni. 


786. DULCEAŢĂ DE ZMEURĂ 


Se face la fel cu dulceaţa de fragi. 


787. DULCEAŢĂ DE MURE 


Se face la fel cu dulceaţa de fragi, se adaugă la fiert puţină vanilie. 


788. DULCEAŢĂ DE TRANDAFIR 
250 g foi de trandafir, 1 14 kg zahăr, Y linguriţă sare de lămâie. 


Se aleg trandafiri frumoși care să nu fie veştezi. Se aleg foile una câte una, 
rupând capătul alb, apoi se vântură uşor sau se cern, ca să nu rămână de loc 
praf galben printre ele. Se freacă cu mâna 150 g frunze alese, cu jumătate 
linguriţă sare de lămâie pisată, uşor, până se fac roşii şi cu grijă să nu se 
rupă foile. Se ţin la rece. Frunzele rămase (se pot întrebuința și cele mai 
veştede sau pătate) se fierb câteva minute cu 1 l apă, se lasă să se răcească. 
Se strecoară printr-o pânză. Se pun în tingirea de dulceaţă trei pahare de 
zeamă bine limpezită, cu 1 14 kg zahăr. După ce s-a topit zahărul, se pun 
frunzele frecate cu sare de lămâie, se împinge tingirea pe foc iute, se lasă să 
fiarbă bine, până se leagă cât trebuie. Se adaugă puţină zeamă de lămâie, se 
ia spuma şi se încearcă pe o farfurioară; când sunt gata, se toarnă într-un 
castron foarte curat să se răcească şi se procedează apoi ca pentru dulceaţa 
de căpşuni. 


789. DULCEAŢĂ DE CIREŞE ALBE 


O farfurie adâncă, plină cu vârf, de cireşe fără sâmburi, 1 kg zahăr, vanilie, 
zeama de la % lămâie. 


Se spală, se aleg şi se curăţă cireşele de sâmburi. Această operaţie se face cu 
un ac de cap neîntrebuinţat, ceva mai subţire, ale cărui capete se înfig întrun 
dop mic de plută. Se scoate sâmburele afară cu partea îndoită a acului, 
având grijă să nu se sfărâme fructul. Se pun în tingirie un rând de cireşe, 
unul de zahăr, tos sau pisat, până se termină întreaga cantitate cerută de 


zahăr şi de cireşe. Se pune tingirea pe marginea mașinii şi se ţine la foc mic, 
să se topească zahărul în zeama lăsată de fructe. Se mișcă din timp în timp 
tingirea, ca să nu se prindă de fund. Se dă apoi la foc iute, luând spuma 
când se ridică și amestecând din când în când ușor cu dosul lingurii. Când 
începe să se lege, se dă 10 minute la o parte, apoi se adaugă o bucată de 
vanilie şi zeama de lămâie. Se pune din nou să fiarbă, până ce zeama este 
bine legată. Se ia de la foc şi se răstoamă întâi într-un castron care se 
acoperă cu un şervet ud. Se toarnă în borcane numai după ce s-a răcit, altfel 
boabele se ridică la suprafață şi zeama rămâne limpede pe fund. Această 
dulceaţă, ca şi cea de vişine și de cireşe amare, se mai poate face punând 
fructele să fiarbă în sirop de zahăr. În acest scop se pune la fiert 1 kg de 
zahăr cu trei pahare de apă. Se ține pe marginea mașinii până se topeşte 
zahărul încet, se dă apoi tingirea la foc iute, ţinându-se până se leagă bine 
siropul. Se pun fructele şi se dă tingirea cu totul la o parte circa un sfert de 
oră, ca să-şi lase fructele toată zeama. Se pune din nou pe foc şi se 
procedează mai departe la fel ca mai sus. 


790. DULCEAŢĂ DE CIREȘE AMARE 


Se face la fel ca dulceaţa de cireşe albe. 


791. DULCEAŢĂ DE VIŞINE 


Se face la fel ca dulceaţa de cireşe albe. 


792, DULCEAŢĂ DE CAISE VERZI 


O farfurie adâncă plină cu vârf, de caise verzi, 1 kg zahăr, 3 pahare apă, 
zeama de la o lămâie. 


Se alege o farfurie adâncă plină de caise verzi, tinere, care nu au încă 
sâmburele format. Se înțeapă cu un ac mai gros, în lungime, astfel încât 
acul să le străpungă dintr-un capăt în celălalt. Se înțeapă apoi și lateral. Pe 
măsură ce se înțeapă, se aruncă într-un castron cu apă rece. Se pune la foc 
un vas cu apă în care s-a dizolvat piatră vânătă cât o alună mică. Se pun 
caisele într-un tifon și se bagă în vasul cu apă care clocoteşte. Se ține până 
ce apa, care a încetat să fiarbă în clipa în care am introdus caisele, începe 
din nou să clocotească. Se scot, se limpezesc repede în mai multe ape reci și 
se pun pe o sită de păr, să se scurgă de apă. În acest timp se pune zahărul să 
se topească cu trei pahare de apă, în tingire, pe marginea mașinii. După ce 


s-a topit, se împinge tingirea pe foc iute. Când zahărul începe să se lege, se 
pun caisele și zeama de la jumătate de lămâie şi se dă tingirea cu totul la o 
parte un sfert de oră, ca să lase caisele toată zeama. Se pune apoi pe foc bun 
şi se lasă să fiarbă. Se ia spuma și se încearcă dacă este legată punând 
puţină zeamă pe o farfurioară. Se procedează apoi ca pentru dulceața de 
căpşuni (v. 783). 


793. DULCEAŢĂ DE CAISE COAPTE 
Aceleaşi cantităţi ca pentru dulceaţa de caise verzi, 1 1 apă de var, limpede. 


La 1 kg de zahăr, se pune o farfune adâncă plină de caise curăţite. Se aleg 
caise frumoase, dar nu prea coapte, potrivit de mari, se curăță de coajă cu 
un cuţitaş bine ascuţit şi se țin 2-3 ore în apă limpede de var, după care se 
limpezesc în câteva ape reci. Se scot sâmburii, ţinând caisa uşor în mâna 
stângă și împingând sâmburele cu un beţişor ascuţit, din partea dinspre 
codiţă, cu grijă să nu se spargă caisa. Se pun pe o sită să se scurgă. Se leagă 
zahărul cu trei pahare de apă, se pun caisele, se lasă să dea 2-3 clocote, se 
iau de pe foc ţinându-se la o parte circa un sfert de oră ca să lase apa, apoi 
se pun din nou la foc să fiarbă până se leagă cât trebuie. Se ia spuma. La 
ultimele clocote se adaugă vanilie, zeama de la o % de lămâie şi câţiva 
sâmburi de caise curăţiți de pielițe, dar întregi. Se procedează apoi ca la 
dulceaţa de căpşuni (v. 783). 


794. DULCEAŢĂ DE PRUNE VERZI 


Se face la fel ca și dulceaţa de caise verzi. 


795. DULCEAŢĂ DE PRUNE COAPTE 


O farfurie adâncă, plină cu vârf, de prune coapte, 1 kg zahăr, 3 pahare apă, 
zeama de la Y lămâie. 1 | apă de var, limpede. 


Se curăţă de pielițe o farfurie adâncă plină de prune nu prea coapte. Prunele 
se curăţă uşor dacă sunt puse într-un tifon sau într-o sită şi introduse cu totul 
într-un vas cu apă care clocoteşe. Se țin până ce apa dă din nou în clocote. 
Se scot şi se introduc imediat în alt vas cu apă rece. Prin trecerea bruscă de 
la cald la rece, pielita se încreţește şi iese uşor de pe prune. După ce sunt 
toate curăţite, se pun în apă limpede de var şi se procedează la fel ca pentru 
dulceaţa de caise coapte. 


796. DULCEAŢĂ DE GUTUI 


O farfurie adâncă, plină cu gutui rase, 1 kg zahăr, 3 pahare apă, zeama de la 
1 lămâie, vanilie. 


Se curăţă gutuile de coajă și se rad pe răzătoarea cu găuri mari, astfel încât 
să se obţină o farfurie adâncă plină cu gutui rase. Se pun într-un tifon şi se 
fierb cu totul, până încep să se moaie. Se scurg, în timp ce fierbe zahărul. 
Gutuile rase nu se ţin nefierte la aer, deoarece se înnegresc. Se pun să fiarbă 
în tingirea de dulceaţă zahărul cu trei pahare de apă. Se ia spuma şi când 
este aproape legat, se pun gutuile adăugându-se vanilie și după ce a mai 
fiert, zeama de la Y lămâie. Se lasă să fiarbă până ce se leagă cât trebuie, 
continuând ca pentru celelalte dulceți. 


797. DULCEAŢĂ DE PORTOCALE 
3 portocale cu coaja groasă, 1 kg zahăr, 3 pahare apă, zeama de la 1% lămâie. 


Se aleg portocale anume de dulceaţă, cu coaja groasă şi potrivit de mari. Se 
rade coaja galbenă, dar nu de tot, ci numai cât să se ia partea lucioasă de 
deasupra. Se lasă să stea 24 ore în apă rece, la loc răcoros. Se pun apoi la 
fiert în apă, până se moaie de tot şi pot fi străpunse de dinţii furculiţei. Se 
dau la o parte şi se pun o oră în apă rece. Se scot, se scurg de apă, se taie 
felii transversale, apoi în bucăţi potrivit de mari, îndepărtându-se sâmburii. 
Se pun pe foc moale, în tingirea de dulceaţă, zahărul și trei pahare de apă. 
Se ţin până se topeşte zahărul, se dă apoi la foc iute, se ia spuma la primele 
clocote şi se lasă să fiarbă până se leagă bine. Se dă tingirea la o parte, se 
pun bucăţile de portocale, se lasă să stea circa 10 minute, se pune din nou 
pe foc iute să fiarbă până se leagă cât trebuie. Se ia spuma din timp în timp. 
La ultimele clocote, se adaugă şi zeama de la 1⁄2 de lămâie. Se dă la o parte 
şi se se toarnă în borcan. 


ȘERBETURI 


798. ŞERBET DE CĂPȘUNI 
1 pahar de zeamă de căpşuni, 1 kg zahăr. 


Se storc printr-un tifon des căpşuni coapte și parfumate. Se lasă să se 
limpezească şi se pune în tingirea de dulceaţă zahărul cu un pahar de zeamă 
de căpşuni. Se pune tingirea întâi la foc foarte moale, până se topeşte 
zahărul, apoi pe un foc iute. Se ia spuma neagră care se ridică la suprafaţă şi 
se şterg marginile tingirii cu o cârpă curată, muiată în apă rece. Se încearcă 
dacă este legat dând drumul la câteva picături într-o ceașcă cu apă foarte 
rece. Dacă picăturile nu se dizolvă îndată și se pot lua între degete, șerbetul 
este gata şi se dă imediat jos de pe foc. Dacă nu este gata, se lasă să mai 
fiarbă, încercând din nou. Se va încerca de 2-3 ori, ca să iasă șerbetul 
potrivit de legat. 


Se acoperă tingirea cu o cârpă udă și se lasă numai puţin să se răcorească, 
luându-se fierbinte la frecat. Se aşază tingirea pe un scăunel întors cu 
picioarele în sus astfel încât să nu se miște la amestecat, şi cu o vergea de 
lemn sau cu făcălețul de mămăligă, se amestecă şerbetul numai într-o parte 
până își schimbă culoarea, devenind ca un aluat potrivit de tare. Când 
începe să-și schimbe culoarea, se adaugă, amestecând mereu, o linguriţă de 
zeamă de lămâie. Se poate pune direct cu lingura în borcan, sau se mai 
frământă cu mâna și se pune în borcan, apăsându-l cu pumnul ca să nu 
rămână goluri de aer printre bucăţile de șerbet. 


799. ŞERBET DE ZMEURĂ 
34 pahar de zeamă de zmeură, 1 kg zahăr. 


Se trece printr-un tifon de zmeură coaptă, astfel încât să se obţină 34 de 
pahar de zeamă limpede. Se adaugă apă atât cât să se umple paharul. Se 
toarnă în tingire peste zahăr, se dă pe foc foarte moale până se topeşte încet 
zahărul, apoi se pune tingirea pe foc iute şi se procedează mai departe ca 
pentru şerbetul de căpşuni. 


800. ŞERBET DE TRANDAFIR 


250 g foi de trandafir, 1 l apă, 1 kg zahăr, 1 vârf linguriţă sare de lămâie. 


Se vântură sau se dau prin ciur 250 g de foi alese de trandafir, ca să se 
îndepărteze praful galben ce cade din flori. Se pun la fiert cu 1 1 de apă, 
ținându-se să fiarbă până scade apa aproape la jumătate. Se dau la o parte şi 
se lasă să se răcească. Se strecoară printr-un tifon des. Se pun în tingire 
două pahare din această zeamă, bine limpezită, cu zahărul. Se ţine pe 
marginea maşinii până se topeşte. În timpul fiertului, se iau două linguriţe 
din acest sirop, se pun într-o ceașcă, cu un vârf de linguriţă de sare de 
lămâie, amestecând până se dizolvă. Se încearcă șerbetul dacă este legat, la 
fel ca şi cel de căpşuni. Se dă la o parte, se acoperă cu o cârpă udă, iar când 
s-a răcorit atât cât poate suferi degetul, se ia la frecat cu făcăleţul. În 
momentul când începe să-și schimbe culoarea, se pune câte puţin din 
siropul în care am dizolvat sarea de lămâie. Aceasta colorează frumos 
şerbetul, dar în același timp îl acrește, de aceea nu trebuie pusă prea multă. 
Se pune după gust. Când șerbetul este gata, se frământă cu mâna, sau se 
pune direct în borcane. 


801. ŞERBET DE VIŞINE 
34 pahar zeamă de vişine, 1 kg zahăr. 


Se storc bine vişinile până se obţin 34 pahar de zeamă limpezită, care se 
completează cu apă, astfel încât paharul să fie plin. Se pune în tingire cu 
zahărul şi se procedează ca la şerbetul de căpşuni, luându-se fierbinte la 
frecat. 


802. ŞERBET DE LĂMÂIE 
114 kg zahăr, 4 pahare apă, 1 lămâie, vanilie. 


Se pun la topit, în tingirea de dulceaţă, la foc foarte mic, zahărul cu patru 
pahare de apă. Când zahărul s-a topit, se împinge tingirea pe foc iute, la 
fiert. Se ia spuma şi se leagă ceva mai tare ca pentru șerbetul obişnuit, 
încercând dacă s-a legat la fel ca la şerbetul de căpşuni (v. 798). 


Cât fierbe, se şterg marginile tingirii cu o cârpă curată, muiată în apă rece, 
ca să se curețe zahărul întărit pe margini, deoarece acesta provoacă 
zaharisirea șerbetului. Se adaugă puţină vanilie. Se dă jos de pe foc, şi când 
s-a răcorit cât poate suferi degetul, se ia la frecat cu făcăleţul. Când începe 
să se albească, se toarnă câte puţin din zeama strecurată de la o lămâie 


întreagă, adăugând, după gust, și puţină coajă rasă de lămâie. Se lucrează la 
fel ca şerbetul de căpşuni. 


803. ŞERBET DE CIOCOLATĂ 
1 14 kg zahăr, 4 pahare apă, 3 batoane ciocolată sau 50 g cacao, vanilie. 


Se pun în tingirea de dulceaţă să se moaie zahărul cu patru pahare de apă. 
Se lasă pe marginea mașinii până se topeşte tot zahărul. Se fierbe apoi pe 
foc iute şi când siropul este aproape legat, se adaugă ciocolată vanilată rasă. 
Se ia spuma, din când în când, până se leagă bine. Se încearcă dacă este 
gata, punând câteva picături într-o ceaşcă cu apă rece. Dacă picăturile nu se 
dizolvă imediat şi se pot lua între degete, atuncea șerbetul este gata. 


Se va încerca de 2-3 ori, pentru ca şerbetul să iasă potrivit de legat. Se dă la 
o parte, şi când s-a răcorit cât suferă degetul, se ia la frecat, până se taie 
coarda şi îşi schimbă culoarea. Dacă este necesar, se frământă și cu mâna ca 
să devină ca alifia și se pune în borcan. În loc de ciocolată se pot pune 50 g 
de cacao, dizolvate separat cu câteva linguri de apă şi tumate în tingire când 
siropul este aproape legat. 


804. ŞERBET DE ZAHĂR ARS 
1 14 kg zahăr, 4 pahare apă. 


Se pun în tingirea de dulceaţă, la foc foarte mic, 1 kg de zahăr cu trei pahare 
de apă. Când zahărul s-a topit, se împinge tingirea pe foc iute, la fiert. într-o 
tigaie foarte Curată, preferabil de aluminiu, se ard 250 g zahăr și se sting cu 
un pahar de apă fierbinte. Se amestecă pe colțul mașinii și se toarnă în 
tingire, când siropul pentru şerbet este aproape legat. Se fierbe din nou și se 
încearcă la fel ca şerbetul de ciocolată. Dacă este gata, se ia de pe foc, se 
acoperă cu o cârpă udă și când s-a răcorit cât suferă degetul, se ia la frecat. 


805. ŞERBET DE CAFEA 


1 14 kg zahăr, 3 paharte apă, 1 pahar cafea concentrată (amestecată cu 
cicoare). 


Se pun în tingirea de dulceaţă zahărul cu trei pahare de apă, și se 
procedează la fel ca la şerbetul de ciocolată, adăugând la fiert, în loc de 
ciocolată, un pahar de cafea concentrată și bine limpezită. Dacă pare prea 


deschis când îşi schimbă culoarea, se mai poate adăuga o lingură de cafea în 
timp cât se freacă. 


PELIELE 


806. PELTEA DE ZMEURĂ 
1 | zeamă de zmeură, 1 kg zahăr. 


Se alege zmeura şi se stoarce câte puţină odată, printr-o pânză. Se lasă să se 
limpezească. Se pun în tingirea de dulceaţă cantităţi egale de zeamă de 
zmeură și zahăr şi se fierb la foc mic, până ce pelteaua este destul de legată. 


Se va observa cu atenţie momentul când trebuie ridicată de pe foc, deoarece 
dacă se trece din fiert, pelteaua nu se mai leagă. Se toarnă fierbinte în 
borcane. 


807. PELTEA DE MERE 
1 l| zeamă în care au fiert merele, 1 kg zahăr. 


Pentru peltea se aleg mere Renete, sau mere creţești, roșii şi cu miezul mai 
tare. Cele făinoase se sfărâmă la fiert şi dau o peltea tulbure. Se spală 
merele, se taie în patru și fiecare sfert încă în două, fără să se curețe de 
coajă şi fără să se scoată sâmburii. Se pun într-o cratiţă, în apă, pe măsură 
ce sunt tăiate, ca să nu se înnegrească. La 1 kg mere trebuie 1 1 de apă. Se 
fierb cu totul, la foc potrivit, se acoperă cu un capac şi nu se ating merele în 
timpul fiertului, ca să nu se sfărâme. După ce au clocotit un sfert de oră şi 
merele s-au muiat, se toamă cu totul, intr-o sită de păr pusă peste un 
castron, şi se lasă fără să se apese merele, circa 20 de minute, până se 
scurge bine zeama. Se mai lasă să se limpezească încă o jumătate de oră, şi 
se trec printr-un tifon des. 


La un litru din această zeamă limpezită, se pune 1 kg de zahăr. Se lasă întâi 
pe marginea maşinii până se topeşte zahărul, apoi se fierbe la foc bun, luând 
spuma de câte ori este necesar şi se continuă la fel ca pentru pelteaua de 
zmeură. Din merele fierte se poate face marmeladă, adăugând zahărul 
necesar. 


808. PELTEA DE GUTUI 
1 lzeamă în care au fiert gutuile, 1 kg zahăr. 


Se aleg gutui frumoase, de preferință mici, galbene, coapte și fără pete. Se 
spală, se şterg cu o cârpă de puful de deasupra, se taie în patru şi fiecare 


sfert încă în două. Nu se curăţă de coajă și nu se scoate mjlocul care conţine 
o cantitate mare de materie gelatinoasă (pectină). Se pun într-o cratiţă cu 
apă, pe măsură ce sunt tăiate, socotind 2 | de apă la 1 kg de gutui. Se adaugă 
şi câteva mere creţeşti roşii, tăiate în sferturi. Se lasă să fiarbă circa o oră, la 
foc mic, până ce gutuile sunt atât de moi, încât pot fi străpunse ușor cu 
coada unui chibrit. Se lasă să se limpezească zeama aşa cum s-a arătat la 
pelteaua de mere. Se pun la fiert zeama limpezită şi zahărul și se continuă 
ca pentru pelteaua de zmeură. Ceea ce rămâne după ce se strecoară zeama, 
se poate întrebuința pentru a face marmeladă sau pastă de gutui. 


SIROPURI ȘI BĂUTURI 
SIROPURI 


809. SIROP DE FRAGI 
1 l zeamă de fragi, 1 kg zahăr, 1 linguriţă zeamă de lămâie. 


Se strivesc cu mâna, într-un castron, fragi bine copţi. La 1 kg de fragi se 
poate adăuga 14 de litru de apă. Se storc pnntr-un tifon des şi se toarnă în 
tingirea de dulceaţă, adăugând la 1 1 de zeamă, 1 kg de zahăr. Se ţine pe foc 
moale până se topește zahărul, se fierbe apoi la foc iute circa 20 de minute. 
Nu se face prea gros, ca să se poată turna ușor din sticle. La fiert se adaugă 
puţină zeamă de lămâie. Când este destul de legat, se dă la o parte și se 
toarnă cald în sticle care se astupă bine. Sa să nu pleznească sticla, se 
înfăşoară într-o cârpă umedă, cât se toarnă siropul. 


810. SIROP DE ZMEURĂ 


Se face la fel ca siropul de fragi. 


811. SIROP DE COACĂZE 


Se face la fel ca siropul de fragi, adăugând la 1 1 de zeamă, 1,5 kg de zahăr. 


812. SIROP DE VIȘINE 
1 | zeamă de vișine, 1 kg zahăr. 


Se curăţă de codițe, 1,5 kg de vişine şi se pun să fiarbă cu 14 de litru de apă. 
Când vișinile au început să pleznească, se pun într-un tifon ca să se scurgă 
zeama. După ce s-au scurs bine, se lasă zeama câtva timp să se limpezească. 
Se pun apoi la fiert în tingire cantităţi egale de zeamă și de zahăr şi puţină 
zeamă de lămâie. După ce s-a topit zahărul, se fierbe la foc iute și se leagă, 
luând spuma de câte ori este necesar. Se toarnă cald în sticle. Zeama pentru 
sirop se poate pregăti de asemenea la fel ca pentru siropul de fragi (v. 809). 


BĂUTURI 


813. LICHIOR DE PORTOCALE 
1 l alcool de 90°, 1 l lapte crud, 1 kg zahăr tos, 4 portocale, 1 lămâie. 


Într-un borcan de 4 kg se pun alcoolul, laptele crud, zahărul, 4 portocale 
tăiate bucăţi potrivite, cu coajă şi cu sâmburi, și o lămâie tăiată bucăţi. Se 
leagă borcanul și se pune într-un loc ferit, unde se lasă să stea o lună 
întreagă. La fiecare 2-3 zile se amestecă bine conţinutul cu o lingură mare 
de lemn. După acest timp, se strecoară totul printr-un tifon, storcând bine să 
iasă toată zeama din portocale. Lichidul obţinut se filtrează astfel: într-o 
pâlnie obișnuită de metal sau de sticlă se pune o altă pâlnie de hârtie de 
filtru prin care se toarnă încet în sticle lichidul de mai sus. Filtrarea se face 
în câteva ore, iar lichiorul trebuie să iasă perfect limpede. Cât are încă 
lichid, pâlnia de hârtie nu trebuie atinsă, deoarece s-ar rupe imediat. Când s- 
a depus prea mult reziduu pe ea, se înlocuiește cu altă hârtie de filtru. 
Lichiorul astfel obţinut se toarnă în sticle, se astupă și se păstrează oricât 
timp. 


814. LICHIOR DE CAFEA 


250 g cafea (pentru 1 l cafea lichidă), 1 1 alcool 90°, sirop dintr-un kg zahăr 
şi 34 l apă, vanilie. 


Se face la filtru o cafea aromată din 250 g cafea prăjită şi măcinată mai 
mare. Se trece prin filtru atâta apă clocotită, încât să se obțină 1 | cafea 
lichidă. Se face un sirop din zahăr și apă. După ce s-a răcorit, se amestecă 
cu cafeaua, alcoolul și un praf de vanilie. Se păstrează în sticle bine 
astupate. 


815. LICHIOR DE ANASON 


1 l alcool de 90°, 40 g anason stelat, 5 boabe de coriandru, o bucăţică cât un 
ban de scorţişoară, sirop din 400 g zahăr şi % l apă. 


Se pun într-un borcan cu gâtul strâmt alcoolul, anasonul și celelalte 
aromate. Se astupă şi se lasă să stea astfel două luni încheiate. După acest 
timp se adaugă siropul de zahăr. Se amestecă la fiecare două zile, timp de o 
săptămână. Se filtrează apoi la fel ca lichiorul de portocale. 


816. LICHIOR DE CASSIS 


1 l alcool de 90°, 2 kg boabe de cassis (coacăze negre), sirop din 750 g 
zahăr şi 1⁄2 l apă. 


Se pun într-un borcan cu gâtul strâmt boabele de cassis, alese şi spălate, cu 
1 l de alcool. 


Se astupă bine şi se lasă să stea două luni. După acest timp se amestecă cu 
siropul de zahăr. Se continuă apoi ca la lichiorul de portocale. 


817. VIŞINATĂ 
La 1 kg de vișine, 400 g zahăr, alcool cât să cuprindă vişinile. 


Se spală vișine frumoase, coapte și întregi. Se rup codiţele. Se umplu cu ele 
sticle mari, speciale pentru vişinată, de 3-4 kg, cu gâtul larg. Se pun un rând 
de vişini, unul de zahăr tos sau pisat. Se leagă borcanul şi se lasă câteva zile 
la soare, până își lasă vişinile zeama și zahărul începe să se dizolve. Din 
când în când se scutură uşor borcanul ca să se aşeze vişinile. Se toarnă apoi 
alcool de 90° cât să acopere vișinile, se leagă borcanul cu hârtie pergament, 
se aşază din nou într-un loc la soare și se lasă câteva săptămâni. Vișinile 
capătă un gust aromat, foarte plăcut, dacă printre ele se pun câteva boabe de 
cireşe amare și câțiva sâmburi de vişine, zdrobiţi. După dorinţă, se poate 
servi vişinata împreună cu vișinile sau numai lichiorul, iar vișinile separat, 
presărate cu zahăr pisat. De asemenea se pot fierbe vișinile într-un sirop 
slab de zahăr şi apă, servindu-le ca un compot.Dacă vișinata pare prea tare, 
se poate slăbi cu sirop de zahăr. 


818. VIN FIERT 

1 1 vin, 250 g zahăr, 4 ciişoare, o bucăţică scorţişoară, o bucăţică coajă de 
lămâie. 

Se pun la fiert într-un vas curat, fără miros de mâncare, vin alb sau roșu, 
zahăr, cuişoare, scortişoară şi puţină coajă de lămâie. Se amestecă până se 
dizolvă zahărul şi se lasă apoi să dea un singur clocot. Vinul fiert prea mult 
pierde din aromă. Se strecoară şi se serveşte fierbinte în ceşti sau în pahare. 


819. ŞȘODOU 


Pentru 6 persoane: 6 gălbenușuri, 12 linguriţe cu vârf de zahăr, 1 l lapte, 6 
linguriţe rom. 


Se freacă într-un castron gălbenușurile cu zahărul pisat, până se umflă și 
devin o cremă spumoasă. Se toarnă încet laptele clocotit, se adaugă rom și 
se serveşte la cești imediat, cât este fierbinte. 


820. LIMONADĂ 
Pentru 6 persoane: 150 g zahăr, 2 lămâi mijlocii, 6 pahare apă. 


Se pune zahărul într-un vas foarte curat. Se toarnă apa rece deasupra, 
amestecând până se dizolvă zahărul. Se adaugă puţină coajă de lămâie, 
tăiată numai din partea galbenă şi zeama de lămâie. Se acoperă și se pune la 
gheaţă câteva ore. Înainte de a servi se strecoară, adăugând în pahare şi câte 
o felie subţire de lămâie. 


821. CVAS 


15 l apă, 800 g zahăr, 2 lămâi, 200 g stafide, 25 g drojdie, 1⁄2 linguriţă 
bicarbonat. 


Se pun într-o oală sau în alt vas mare, zahărul, lămâile tăiate bucăţi și 
stafidele. Se opăresc cu apă clocotită. Se acoperă vasul cu un şervet. Când 
s-a răcorit apa cât suferă degetul, se pun drojdia muiată cu puţină apă și 1⁄2 
linguriţă de bicarbonat. 


Se lasă să fermenteze 12 ore, apoi se strecoară și se toarnă în sticle, după ce 
s-a pus în fiecare 2-3 stafide. Se închid sticlele cu dop fiert, se leagă fiecare 
bine cu sfoară, ca să nu sară dopul, şi se mai țin două ore la cald, apoi se 
duc în pivniţă. După 2-3 zile cvasul este bun de băut. 


CÂTEVA REȚETE CASNICE 


822. PREPARAREA PÂINII 


1 kg făină, 30 g drojdie, circa % l apă, 1 linguriţă zahăr, 1 lingură ulei, 2 
linguriţe rase de sare. 


Se cerne făina în covată. Se moaie drojdia cu o linguriţă de zahăr și puţină 
apă caldă (nu fierbinte, deoarece plămădeala nu mai creşte). Într-un vas de 
mărime potrivită se pune un pumn din făina cernută. Se face loc la mijloc, 
se toarnă drojdia muiată, se amestecă adăugând încă puţină apă până se face 
o plămădeală potrivit de moale. Se bate până începe să se facă băşici. Se 
presară puţină făină deasupra, se acoperă cu un. şervet şi se lasă să crească 
la căldură. Când a crescut, se pune în covata cu făina cernută mai înainte, se 
adaugă sarea, uleiul şi se toarnă câte puţină apă caldă, frământând bine, 
până nu se mai lipeşte de mâini. Aluatul trebuie să fie potrivit de tare, nu 
prea moale. Se presară făină, se acoperă şi se lasă în covată, la loc cald, să 
crească. Când aluatul a crescut, se iau bucăţi din el, se pun pe masa de aluat 
presărată cu făină şi li se dă formă rotundă sau lungă, după dorinţă. Se lasă 
sâ crească și se coc la cuptor, la foc potrivit, aproape o oră. 


823. PÂINE CU LAPTE 


1 kg făină, 40 g drojdie, 6-7 dl lapte, 1 lingură ulei, 20 g zahăr, 2 linguriţe 
rase de sare. 


Se cerne făina în copaie. Se face loc la mijloc. Se pune drojdia frecată cu 
zahărul, apoi uleiul, sarea și laptele rece. Se frământă totul bine, până ce 
aluatul face băşici şi se desprinde de pe mâini. Se pune la cald să crească, se 
fac pâini care se aşază pe tavă sau se pun în forme presărate cu făină. Se 
lasă din nou să crească. Se ung cu ou amestecat cu apă sau cu lapte, se coc 
la cuptor circa o oră la foc potrivit. 


824. PÂINE CU CARTOFI 

1 kg făină, 400 g cartofi fierţi, 50 g drojdie, 2 linguriţe rase de sare, 3 
linguriţe zahăr, 5-6 dl apă caldă. 

Se fierb cartofii. Se curăţă de coaja înainte de a se răci de tot și se trec prin 


mașina de carne sau prin presa de cartofi. Se cerne făina în copaie, se face 
loc la mijloc, se pun cartofii călduţi, drojdia muiată cu puţină apă, sarea, 


zahărul şi apa caldă, cât suferă mâna (să nu fie prea fierbinte). Se amestecă 
totul împreună și se frământă bine aluatul care trebuie să fie de preferință 
îndesat. Se presară cu făină și se lasă la cald să crească. Se răstoarnă aluatul 
pe masa de aluat presărată cu făină, se fac pâini lungi sau rotunde şi se 
aşază pe tava de asemenea presărată cu făină. Se mai lasă să crească şi se 
coc la cuptor, la foc potrivit, circa o oră. 


825. CHIFLE 
Se folosesc aceleași cantități ca pentru pâinea cu lapte. 


Se face un aluat la rece ca pentru pâinea cu lapte. După ce a crescut, nu însă 
complet, se răstoarnă coca pe masa de aluat presărată cu făină, se împarte în 
pâiniţe mici de circa 50-60 g fiecare, se rotunjesc în mână şi se aşază pe 
tava presărată cu făină. De îndată ce sunt aşezate pe tavă, înainte de a 
creşte, se crestează deasupra, în două sau în patru, cu un cuţit foarte bine 
ascuţit, cu o mişcare iute şi destul de adânc. Se lasă să crească și, înainte de 
le da la cuptor, se ung cu ou amestecat cu puţin lapte. Se coc la foc iute 
circa 20 de minute. 


826. PREPARAREA ȘUNCII 
La 10 kg de carne, 500 g sare, 25 g silitră. 


Se scoate frumos pulpa, fără să se rupă carnea şi se taie câte puţin din 
margini ca să capete formă rotundă. Se amestecă sarea cu silitra. Cu un cuţit 
îngust şi bine ascuţit se fac în şuncă mai multe înțepături până la os, în ele 
introducându-se cu degetul amestecul de sare și silitră. De asemenea se 
presară sare şi silitră şi pe deasupra, frecând cu mâna ca să pătrundă bine în 
carne, în special pe lângă os. Şuncile astfel pregătite sunt aşezate într-o 
putină sau într-o covată de lemn, împreună cu costițele și slăninile de 
asemenea sărate. Se pune putina la loc răcoros, la o temperatură medie de 3- 
6° C. Slăninile şi costiţele se ţin 5-6 zile, iar şuncile până la 10 zile. În 
fiecare zi se întorc, astfel încât bucăţile de deasupra să vină, pe rând 
dedesubt şi să stea în zeama pe care au lăsat-o. După acest timp se scot, se 
leagă cu sfoară, făcând la pulpă o tăietură între tendon și capătul osului, iar 
la slănină o mică înţepătură la un capăt, prin care se introduce sfoara. Se 
atârnă într-un loc aerisit şi răcoros, unde se ţin 3-4 zile să se zvânte. Se dau 
apoi la fum, şunca 4-5 zile, iar slăninile și costițele 2-3 zile. Durata 
afumatului depinde de tăria fumului şi de mărimea bucăţilor. O şuncă bine 


afumată are culoare aurie şi miros plăcut. Dacă se ţine prea mult se 
amăreşte, iar dacă nu se ţine suficient, nu are gust şi nu se păstrează bine. 
Această metodă experimentată de a pregăti în casă carnea pentru afumat 
este cea mai ușoară şi dă rezultate foarte bune, cu următoarele condiţii: 1) 
cărnurile ce se pun la saramură să fie proaspete; 2) cantitatea de sare să fie 
suficientă, mai bine ceva mai multă decât prea puţină; 3) putina cu saramură 
să se ţină la loc răcoros ca să nu prindă carnea miros. 


827. PREPARAREA SLĂNINILOR 


După ce s-au scos muschii şi pulpele, se taie slănina de la burtă în fâșii de 
un lat de palmă şi de lungime potrivită. Se îndreaptă la capete. Se dau prin 
sare şi prin silitră și se urmează apoi cu saramura şi afumatul, așa cum s-a 
arătat mai sus, la prepararea şuncii. La fel se prepară mușchiul afumat, 
costiţele și picioarele de purcel. 


828. FIERBEREA ȘUNCII 


Într-un vas destul de încăpător se pune să se înfierbânte apă. Înainte de a 
începe să fiarbă, se introduce şunca și se lasă să fiarbă în clocote mici 2-3 
ore, după mărimea șuncii. Dacă șunca nu este prea sărată, se mai poate 
adăuga puţină sare la fiert, pentru ca apa să nu tragă toată sarea din came. 
Șunca este gata când este ușor străpunsă de furculiță. Nu trebuie fiartă prea 
mult, deoarece carnea devine aţoasă. Se lasă să se răcorească în apa în care 
a fiert. Se păstrează la rece. 


829. PREPARAREA CÂRNAȚILOR 


Se trece carnea macră de porc prin maşina de tocat şi se amestecă cu 
bucățele mici de slănină crudă. Se adaugă, după gust, sare, piper, enibahar şi 
zeamă de mujdei de usturoi. Se frământă totul bine la un loc, adăugând și 
puţină zeamă de carne. 'Tocătura trebuie să fie moale și destul de sărată. Se 
aşază la mașina de tocat carne tubul de tablă pentru umplut maţele. Dinainte 
se pregătesc mațele subțiri, bine spălate, întoarse pe dos și ţinute în apă 
rece, în timpul cât se prepară tocătura. Se trage maţul peste tubul de tablă, 
adunându-l pe tot la un loc, apoi se introduce tocătura cu ajutorul mașinii, 
încet ca să nu se spargă maţul. Se fac mai moi. Se lasă să se svânte câteva 
zile într-un loc răcoros şi se dau la fum, pentru păstrat, sau se consumă 
proaspeţi, neafumaţi. Cârnaţii care se dau la fum se fac ceva mai îndesaţi. În 


tocătura lor nu se mai adaugă zeamă de carne și se fac ceva mai săraţi și 
mai piperați decât cei care se mănâncă proaspeți. 


830. TOBA 


Se pun la fiert, într-un vas cu apă rece, fălcile şi bucăţile grase de la cap, 
urechile bine curăţite, bucăţi de şorici, limba, inima, rinichiul, împreună cu 
2-3 foi de dafin şi puţină sare. Se fierb numai pe jumătate. După ce s-au 
răcorit, se taie toate în feliuţe lungi și subțiri, iar limba și rinichii în bucăţi 
ceva mai mari. Se amestecă într-un vas, turnând și câteva ceşti din zeama în 
care au fiert. Se adaugă sare, piper pisat, enibahar, coriandru, potrivindu-le 
după gust. 


Dinainte se pregăteşte stomacul porcului, bine curăţit și spălat înăuntru; se 
umple, aşezând bucăţile mai mari în lungul tobei, spre a obţine felii 
frumoase, când se taie. Se coase la capete şi se fierbe în clocote mici, circa 
trei sferturi de oră, în zeama care a rămas de la început. Când toba este 
fiartă, se pune pe un fund, cu un teasc ușor deasupra și se ţine până se 
răcorește complet. Se poate da apoi câteva ore la fum. 


831. TOBĂ CU SÂNGE 


Se fierb carnea şi măruntaiele ca mai sus. După ce s-au tăiat bucăţi, se 
adaugă în loc de zeamă, sânge păstrat de la tăierea porcului, în care s-a 
amestecat o lingură de sare, ca să nu se închege. Se pregăteşte apoi la fel ca 
toba fără sânge. 


832. CARTABOȘI 


Se fierb inima, plămânul, splina şi carnea mai sângeroasă de la gât şi, după 
ce s-au răcorit, se trec prin maşina de carne sau se toacă cu satârul. La 1 kg 
de măruntaie se adaugă aproape 1⁄2 kg de orez potrivit de fiert (să nu fie 
trecut din fiert), scurs și spălat în apă rece, sare, piper, enibahar, maghiran și 
ceapă prăjită, după gust. Se amestecă totul bine şi se umple cartaboșul. Se 
pune să fiarbă 10-15 minute în clocote mici, în zeama în care au fiert 
măruntaiele. Se servesc calzi sau se scot din zeamă și după ce s-au răcorit, 
se prăjesc în untură. La fel se pot face şi cu sânge, ca la tobă. De asemenea 
se pot pregăti și cu măruntaiele nefierte la început. 


833. CÂRNAŢI DE FICAT (LEBĂRVURȘTI) 


Se fierbe ficatul nu prea tare, în clocote mici, împreună cu tot atâta carne 
grasă de la gât. După ce s-au răcorit, se trec de 2-3 ori prin maşina de carne 
şi se freacă bine într-un castron, până devin ca o pastă. Separat se taie 
slănina mai tare, foarte puţin fiartă, în pătrăţele mici, se amestecă cu ficatul, 
adăugând puţină zeamă în care a fiert la început ficatul. Se mai adaugă sare, 
piper şi nucşoară pisată. Se umplu maţele groase, care au fost bine curăţite 
şi spălate. Ca să nu pleznească la fiert, se înțeapă mai înainte cu un ac, în 
câteva locuri. Se pun în apă fierbinte să dea câteva clocote, dar la foc mic, 
altfel plesnesc. Se lasă să se răcorească în apă. Se păstrează la rece. 


834. TOPIREA UNIURII 


Se poate topi pentru păstrat, atât slănina din afară, cât și osânza dinăuntrul 
porcului. Slănina se curăţă bine de pe şorici, înlăturând și bucăţile de carne 
pe care le-ar mai avea. Atât slănina, cât şi osânza se spală, se taie bucăţi şi 
se pun într-un vas încăpător să stea două ore cu apă rece. La pivniţă sau în 
alt loc răcoros se pot lăsa şi până a doua zi. Se scot apoi din apă și se taie 
foarte mărunt sau se dau prin mașina de tocat carne şi se pun într-o cratiţă 
sau într-o oală pe foc să se topească. Focul nu trebuie să fie prea mare, ca să 
nu se prăjească untura, și din timp în timp, trebuie amestecate, ca să nu se 
prindă pe fund. După ce au fiert, untura topită se ia cu lingura mare de supă 
şi se strecoară într-alt vas, care se afla pe marginea mașinii. Când toată 
untura este bine topită și scursă, se mai lasă câtva timp la cald să se 
limpezească de rămășițele de jumări care au trecut prin strecurătoare şi după 
ce s-a limpezit bine, se toarnă, tot prin sită, peste care se pune însă o bucată 
de pânză, în borcanele sau în cutiile de tablă în care va fi păstrată. Nu se 
pune de la început direct în borcane, deoarece fărâmăturile de jumări care se 
depun la fund râncezesc cu timpul, dând unturii un gust neplăcut. Untura 
răcită trebuie să fie albă ca zăpada. Jumările rămase de la topit se sărează 
puţin, se pun de asemenea în borcan și la loc rece și uscat, unde se pot 
păstra câtva timp. Se pot adăuga la carnea de tocătură pentru sarmale, 
chiftele etc. 


Untura se păstrează bine în loc răcoros şi uscat, în vase smălţuite sau în 
cutii de tablă cu capac perforat, de asemenea în borcane legate cu hârtie 
pergament, înțepată în mai multe locuri cu un ac. Niciodată nu trebuie să se 
toamne untura fierbinte peste alta deja răcită și sleită, doarece se produce 
sigur râncezirea unturii. 


835. TOPIREA UNIULUI 


Pentru topit se alege unt presat. Să nu fie zeros. Se pune într-o cratiţă sau 
într-o oală pe maşină, la foc potrivit. Se păzeşte de aproape, deoarece untul 
dă foarte ușor în foc. După ce s-a topit, fără să fiarbă, se dă la o parte la 
rece, iar după ce s-a întărit, se curăță spuma de deasupra, iar untul sleit se 
scoate cu o lingură în alt vas, cu grijă să nu se ia din zerul depus la fund. Se 
pune oala cu untul sleit din nou la foc moale să se topească dându-se cu 
totul la o parte după câteva clocote. Se strecoară și se pune fierbinte în sticle 
sau în borcane de sticlă, care se înfăşșoară într-o cârpă udă ca să nu 
plesnească. Untul topit și pus în borcane sau în sticle trebuie să fie limpede 
ca uleiul, fără urmă de zer, care ar provoca cu timpul râncezirea. 


Spuma luată şi zerul rămas se pun din nou la foc să dea câteva clocote, apoi 
se scurge cât se poate untul din ele. Untul se păstrează bine în sticle sau în 
borcane de sticlă. Borcanele se leagă cu hârtie pergament și se păstrează la 
loc uscat. Zerul rămas poate fi întrebuințat, în loc de smântână, la pregătirea 
unor feluri de legume ca: praz cu smântână, cartofi cu smântână etc. 


836. UMPLEREA BORȘULUI 


Borşul se pregăteşte de obicei în putini de stejar (butoaie mici, mai largi în 
fund decât în partea de sus) de 8-10 litri. Se spală bine putina şi, dacă este 
necesar, se opăreşte. Se poate însă înlocui cu un borcan mare de pământ. Se 
umplu pe un sfert cu tărâțe de grâu, amestecate cu o mână bună de mălai. 
Acestea se umezesc bine cu apă rece, apoi se toamă peste ele apă clocotită, 
atât cât să se umple putina cam pe trei sferturi. Se amestecă bine cu un 
făcăleţ şi, după ce s-a răcorit, se adaugă circa ! kg huști (tărâţa înăcrită de 
la borş, care se poate cumpâra dacă nu s-a păstrat). În lipsă de huşti, se 
umezește la început tărâța cu borş în loc de apă. Se poate adăuga și o 
creangă de vişin. Se amestecă totul bine, se acoperă cu o cârpă curată și se 
lasă să stea la loc cald, de obicei în bucătărie lângă maşină. După 24 de ore, 
borşul este gata. Înainte de întrebuințare se strecoară. 


MURĂTURI ȘI CONSERVE PENTRU IARNĂ 


837. BULION DE ROȘII ÎN STICLE 


Se aleg roşii coape, de preferință rotunde, deoarece sunt cărnoase şi au mai 
puţine seminţe. Se spală, se rup în două, iar jumătăţile se strâng între 
degete, astfel încât să se scurgă tot miezul apos din ele (având mai puţină 
zeamă, se vor lega mult mai uşor la fiert). Se pun într-o oală mare, 
smălțuită, pe foc, ţinându-se până dau câteva clocote şi se răsucesc pielițele. 
Se dau la o parte, se trec prin ciur, frecând cu o lingură de lemn, până rămân 
numai seminţele și pielițele. Se pun din nou pe maşină, în oala spălată curat. 
Se amestecă mereu, cât fierbe, până se îngroașă atât, încât să se poată turna 
ușor în sticle. Nu se lasă o clipă neamestecat, deoarece bulionul se prinde 
ușor de fund și se arde. Bulionul se toarnă cald prin pâlnie, în sticle. Pentru 
ca să nu plesnească, se înfăşoară sticla într-o cârpă umedă. Se umplu sticlele 
până la gât, se toarnă o lingură de ulei şi se astupă cu dopuri noi, care au 
fost fierte, sau se leagă cu hârtie celofan pusă în două. Pe măsură ce se 
astupă, se aşază la un loc ferit, în picioare, se acoperă bine cu pături și se ţin 
astfel până se răcoresc complet; a doua zi, la cele astupate cu dopuri se pune 
smoală și se păstrează la loc răcoros și uscat. 


Dacă nu există un loc bun de păstrare, ca să nu fermenteze bulionul, este 
prudent să se fiarbă sticlele, după ce au fost asupate numai cu dopul de 
plută, în alt vas cu apă. Ca să nu sară dopul la fiert, se leagă cu sfoară şi 
după ce au fost ţinute în pături, să se răcorească încet, se pune deasupra 
smoală. 


838. ROȘII CONSERVATE ÎN BORCAN 


Se aleg roşii coapte, dar nu stricate. Se spală, se introduc o clipă cu ajutorul 
unei site în apă clocotită, se curăță de pielițe, se taie în patru și se 
îndepărtează seminţele. 

Se pun într-un castron adăugând la 1 kg de roșii 2 g de acid salicilic şi sare 
după gust (se fac sărate ca pentru mâncare, nu mai mult). Se amestecă ușor 


cu mâna sau cu o lingură şi se aşază în borcane mici, fără zeama pe care au 
lăsat-o. Se leagă cu hârtie pergament sau cu celofan şi se păstrează la rece. 


839. ROȘII ŞI ARDEI PENTRU CIORBĂ 


Se aleg roşii coapte și sănătoase, se taie în două, apoi în felii subțiri. De 
asemenea se taie ca fideaua câţiva ardei grași, precum și frunză verde de 
mărar și de pătrunjel. Se face un amestec în proporţiile dorite, într-un vas, 
adăugând sare după gust (ca pentru orice mâncare). La fiecare kilogram de 
roşii şi ardei se adaugă câte 2 g de acid salicilic. Se amestecă împreună și se 
pun în sticle. Se astupă bine cu dopuri fierte (cu ajutorul mașinii de dopuri), 
se acoperă cu smoală sau cu ceară și se păstrează sticlele la rece. 


840. ESENŢĂ PENTRU SUPĂ 


Se curăţă și se spală: 2 kg de morcovi, 1 kg de ceapă, 1 kg de roşii, Y2 kg de 
păstârnac, 4 ţeline, 4 ardei grași, o varză mică, o conopidă mică și 10 g 
usturoi. Se taie tot zarzavatul bucăţi şi se trece apoi prin maşina de carne. 
Se amestecă cu 14 kg de sare şi se pune în borcane, apăsând cu lingura, ca să 
nu rămână goluri, iar deasupra se toamă ulei de un deget. Se leagă cu hârtie 
pergament sau cu celofan şi se păstrează la rece. 


Se poate întrebuința la supe, la ciorbe, punând câte o lingură din acest 
amestec la 1 1 de apă. De asemenea dă gust bun la unele mâncări ca: ardei 
umuluţi cu orez, sarmale de post etc. 


841. CASTRAVEŢI ÎN SARAMURĂ (DE CONSUMAT VARA) 


Se aleg castraveți tineri și foarte proaspeţi. Se spală în apă rece şi se taie 
puţin din capete. Dacă sunt castraveți mai groși care trebuie să se mureze 
repede, se despică puţin la mijloc în lungime, cu un cuţit. Se pune apa la 
fiert cu sare, în proporţie de 50 g de sare la 1 1 de apă. După ce a dat câteva 
clocote, se dă la o parte să se limpezească. 


Se aşază castraveţii în borcan, se pun printre ei căţei de usturoi, iar deasupra 
se acoperă cu crengi de mărar. Se toarnă saramura fierbinte şi se leagă cu 
hârtie pergament. Dacă borcanul este de sticlă, pentru a nu plesni, se 
înfăşoară într-o cârpă udă. Se pune la soare şi se lasă 2-3 zile. Între timp se 
vântură zeama de două, trei ori. După ce sunt bine muraţi, se ţin la rece şi se 
consumă după trebuinţă. 


842. MURĂTURI ÎN SARE PENTRU IARNĂ 


Murăturile de iarnă se fac în butoiașe de stejar, a căror mărime depinde de 
nevoile casei. Butoiul se spală şi se opărește bine (butoiul întrebuințat 


numai pentru murături devine cu atât mai bun, cu cât se învecheșşte). Dacă 
are miros de mucegai, se stinge în el o mână de var. După ce s-a stins varul, 
se spală butoiul cu mai multe ape, frecându-l cu o perie, şi se lasă să se 
svânte. Se freacă apoi înăuntru cu usturoi pisat. Separat se spală în două, 
trei ape castraveți, pepeni verzi mici, ardei lungi, gogonele (pătlăgele roşii 
crude), mere tari, ţelină, pătrunjel, morcov. Tot zarzavatul întrebuințat 
trebuie să fie proaspăt și nevătămat, altfel se moaie în timpul iernii. Se 
aşază toate în butoi, în proporţiile dorite, se adaugă câteva fire de mărar 
uscat și frunze de vișin care țin murăturile tari, iar deasupra se toarnă 
saramura clocotită, făcută din 500 g de sare la 10 l de apă. Pentru ca 
murăturile să fie gustoase şi să ţină mai bine, se adaugă câte 1 1 de oțet la 
fiecare 10 1 de apă. Se astupă bine cu dopul de lemn și în fiecare zi, timp de 
10 zile, se rostogolește puţin butoiul prin curte, ca să se amestece bine 
murăturile și saramura să le cuprindă pe toate. Se așază apoi butoiul într-o 
pivniţă uscată şi se desfundă atunci când începe consumul de murături. 


843. MURĂTURI PENTRU IARNĂ (ÎN BORCAN) 


Într-o oală mare, se pun la fiert 9 1 de apă cu 14 kg sare şi 14 1 oţet. Se aşază 
în borcane de sticlă, de 5-6 l, bucăţi de varză roșie, bucăţi de conopidă, 
alternând cu morcovi și ţelină tăiate felii mai groase, gogonele şi ardei 
lungi. Se înfășoară borcanul cu o cârpă groasă bine umezită și se toarnă 
fierbinte soluţia de apă cu sare şi oțet (dacă este bine înfășurat cu cârpă udă, 
borcanul nu plesneşte). Se pun deasupra câteva boabe de piper, câţiva căţei 
de usturoi, 2-3 frunze de dafin și o creangă de mărar uscat. Se leagă 
borcanul cu hârtie celofan pusă în două și se ţine la căldură până se 
limpezeşte apa. Se pune spre păstrare la un loc răcoros. 


844. VARZĂ ACRĂ ÎN BORCAN 


Se taie varza ca fideaua, se pune într-un vas, presărând sare ca pentru 
mâncare. Se amestecă ușor cu mâna, până începe să se moaie. Se aşază 
îndesat în borcan, punând între straturile de varză tocată și foi întregi, care 
se pot folosi la sarmale. Deasupra se apasă cu două scândurele așezate 
cruciş. După câteva ore, când varza din borcan s-a lăsat, se mai adaugă alte 
câteva rânduri de varză cu sare. Se pun din nou scândurelele, apăsând bine, 
astfel încât toată varza să fie cuprinsă de zeama pe care o lasă. Dacă este 


necesar, se mai adaugă puţină apă sărată (30 g sare la 1 | apă). Se leagă cu 
hârtie pergament sau cu celofan şi se lasă la soare, să se mureze. 


845. VARZĂ ACRA IN BUTOI 


Butoiul trebuie să fie de stejar. Se spală bine, se opăreşte şi se lasă să se 
zvânte. Se aşază într-o pivniță uscată, pe doi butuci, pentru ca vasul în care 
se scoate zeama să poată încăpea uşor sub canea (robinet). Se controlează 
dacă funcţionează bine caneaua. Se aleg verze îndesate și sănătoase, dar nu 
prea mari. Se îndepărtează frunzele veştede, se crestează în formă de cruce 
în partea cotorului, scobindu-l puţin cu cuțitul. În fiecare scobitură se pune 
puţină sare. Se aşază varza rânduri în butoi. La 100 de verze se adaugă circa 
doi pumni de boabe de porumb, două, trei fire de hrean și trei, patru gutui 
frumoase. Separat se pregăteşte o saramură din 500 g de sare mare de 
bucătăie la 10 1 de apă. Se toarnă peste varză, punând deasupra un teasc 
făcut din scânduri şi o piatră mare bine spălată. Dupa două, trei zile, varza 
se lasă, de aceea se mai adaugă câteva verze, până se umple din nou butoiul. 
După două zile începe pritocirea, care continuă până începe să se mureze 
varza, la fiecare 2-3 zile. Prin canea se lasă să curgă zeamă într-o oală mare. 
Când aceasta este plină, se toarnă zeama peste varză în butoi. Se repetă 
operația de câteva ori până ce toată zeama a fost vânturată. După patru, 
cinci spătămâni varza este murată. Dacă se formează cu timpul floare 
deasupra, aceasta trebuie curăţită regulat, iar teascul bine spălat. Varza se va 
păstra astfel tare. 


846. CASTRAVEŢI MICI ÎN OȚET 


Se aleg castraveți mici şi foarte proaspeţi. Se spală, se taie puţin la capete și 
se scurg bine de apă. De asemenea se pregătesc câţiva morcovi tăiaţi cu 
cuțitul special, în rondele crestate, câteva frunze de ţelină şi după gust, 
câţiva căţei de usturoi. În acest timp se fierbe oţetul cu sare, astfel încât să 
fie bine sărat la gust (circa 50 g la 1 l de oțet) şi cu câteva boabe de piper. 
Oţetul de vin este mai bun, dar se poate întrebuința și oţet obișnuit, de 9°. 
Se lasă separat să se răcorească. Se așează castraveţii în borcan, iar printre 
ei felii de morcov, frunze de ţelină și căţei de usturoi. Se toarnă oţetul 
răcorit, împreună cu boabele de piper. Deasupra se pun boabe de muştar sau 
frunze de vişin bine spălate, care menţin castraveţii tari. Se leagă borcanul 


cu hârtie pergament. Se pun la cămară, iar după circa 10 zile se pot 
întrebuința. 


847. GOGOȘARI ÎN OȚET 


Se aleg gogoşari frumoşi, nevătămaţi și proaspeţi. Se spală și se lasă pe un 
şervet să se zvânte, sau se şterg cu o cârpă moale. Se înţeapă fiecare cu un 
ac, de 2-3 ori. Se aşază în borcane. Se fierbe oţetul, adăugând la fiecare litru 
60 g de sare, două linguri de zahăr, o foaie de dafin. După ce s-a răcorit 
bine, se toarnă peste gogoșşari, punând deasupra câteva boabe de muștar sau 
frunze de vişin. Se pun apoi cruciş două scândurele mici, care trebuie să 
țină gogoşarii în oțet. Se leagă cu hârtie pergament și se țin la cămară până 
se murează. 


848. VINETE ÎMPĂNATE, ÎN OȚET 


Se aleg vinete tinere şi nu prea mari. Se taie codiţa şi se despică în lung pe 
ambele părți, dar nu de tot. Se pun în apă fierbinte şi se lasă să clocotească 
până încep să se moaie. Se scot şi se așază pe masă unele lângă altele, iar 
peste ele se pune un fund cu greutăți deasupra. Separat se pregăteşte 
zarzavatul, tăind ca fideaua morcovi, pătrunjel, ţelină, varză, ardei verzi, în 
proporţiile dorite. Se freacă toate zarzavaturile uşor cu puţină sare, 
adăugându-se, după gust, şi câţiva căţei de usturoi. Umplutura aceasta se 
introduce în despicături, apoi se leagă pătlăgelele cu cozi de ţelină opărite şi 
se aşază rânduri în borcan. Deasupra se toarnă oțet fiert cu sare și răcorit, în 
proporţie de 50 g la 1 1 de oţet. Se leagă borcanele și se păstrează la un loc 
răcoros. 


849. CIUPERCI MARINATE 


Se aleg ciuperci mărunte și închise. Se spală în câteva ape. Se pun la foc 
într-o cratiţă cu ulei, în proporţie de 100 g ulei la 1 kg de ciuperci, și puţină 
sare. După ce au dat în clocot, se mai ţin 10 minute. Se adaugă câteva 
linguri de oţet, o linguriţă de piper pisat, sare după gust, precum și o foaie 
de dafin. Se aşază în borcane şi se fierb o oră pe baie de apă. 


850. CONOPIDĂ ȘI MORCOVI ÎN SARAMURĂ 


Se curăță conopida şi se desface în buchete. De asemenea se curăță morcovi 
în lungime cu cuțitul special, crestat, şi se taie rondele ceva mai groase. Se 


așază la fundul borcanului: foi de viță, foi de ţelină și puţin mărar. Apoi se 
aşază conopida și morcovii, iar deasupra se mai pune puţină foaie de ţelină 
şi mărar. Se fierbe cantitatea necesară de apă cu sare (50 g sare la 1 1 de 
apă), se pun câteva boabe de piper la fiert şi se lasă să se răcorească, nu însă 
complet. Se toarnă în borcan, se leagă cu hârtie pergament şi se ţine la 
căldură până când se limpezeşte zeama. Se pune spre păstrare la un loc 
răcoros. 


851. ARDEI CONSERVAŢI ÎN SARE 


Se aleg ardei grași frumoși. Se spală într-o apă, se taie în jurul codiţei un 
căpăcel şi se curăță de seminţe. Se presară fiecare cu puţină sare înăuntru şi 
se lasă să stea într-un vas mare sau într-o oală, până a doua zi, ca să se 
moaie. La 100 ardei grași, intră 3-400 g sare. După ce s-au muiat se aşază în 
borcan, unul în altul, ca să încapă cât mai mulţi turnând și apa pe care au 
lăsat-o. După câteva ore, dacă s-au lăsat, se mai adaugă câţiva ardei, până se 
umple complet borcanul, se apasă cu o scândurică atât, cât să-i cuprindă 
zeama care a ieşit din ei. Dacă aceasta nu ajunge până sus, se poate turna 
puţină apă cu sare. Se pune un praf de acid salicilic muiat cu puţină apă 
caldă ca să nu facă floare, se apasă cu o scândurică, se leagă cu hârtie 
pergament şi se ţin la loc răcoros. Înainte de întrebuințare se desărează, 
punându-i din ajun în apă. Într-un borcan de 6 kg intră 100-120 ardei 
frumoși. 


852. TARHON CONSERVAT ÎN OTET 


Se aleg frunze de tarhon proaspăt. Se pun într-un castron şi se presară bine 
cu sare. A doua zi se aşază într-un borcan mic, se apasă deasupra cu două 
scândurele aşezate cruciș, apoi se toarnă oţet cât să le cuprindă. Se leagă cu 
hârtie pergament și se păstrează la rece. 


853. MĂRAR VERDE CONSERVAT PENTRU IARNĂ 


1. În sare. Se alege mărarul ca pentru mâncare şi se așază într-un borcan de 
14 de kilogram, presărând sare între rândurile de mărar. Până a doua zi 
mărarul lăsându-se, se adaugă alt mărar, de asemenea presărat cu sare, până 
se umple borcanul. Se pun deasupra cruciș două scândurele, apăsând uşor, 
astfel încât zeama lăsată de mărar să-l acopere complet. Se leagă cu hârtie 
pergament și se păstrează la rece. Iarna se scoate câte puţin, pe măsura 


necesităţii, se ţine o oră în apă rece și se întrebuințează la mâncare, ciorbă 
etc. 


2. Uscat. Se alege mărarul ca pentru mâncare şi se întinde pe hârtie, la un 
loc uscat (dar nu în soare) unde se ţine câteva zile până se usucă. Se 
păstrează în cămară, în săculeț de pânză. Se spală înainte de întrebuințare. 


854. PĂTRUNJEL VERDE CONSERVAT PENTRU IARNĂ 


Se pregăteşte la fel ca mărarul uscat (v. 853). 


855. ZARZAVAT USCAT PENTRU CIORBĂ 


În cantități mari, zarzavatul se usucă în cuptoare anume de uscat. Pentru 
trebuințele casei se poate, cu oarecare grijă, usca și pe grătare în cuptorul 
mașinii. 

Morcovii se aleg din varietățile cu rădăcina mică, care sunt mai fragezi și 
mai dulci. Se rad, se spală și se taie felii subțiri. Se opăresc cu apă clocotită, 
fără să mai stea pe mașină, se scurg şi se aşazâ pe grătare de sârmă, anume 
împletită. Se introduc în cuptor când focul este aproape stins (temperatura 
cuptorului să nu fie mai mare de 60-70* C) şi se țin până s-a răcit cuptorul. 
A doua zi se mai bagă la cuptor, la aceeași temperatură, iar între timp se ţin 
într-un loc curat şi bine aerisit. Morcovii uscați se păstrează în săculeţe de 
pânză. Ţelina, pătrunjelul și păstârnacul se usucă la fel cu morcovul. 


CÂTEVA LISTE DE BUCATE 
IANUARIE 


Supă de găină cu orez 

Rasol de găină cu sos de hrean 
Papanași prăjiți cu smântână și zahăr 
* 

Supă cu gogoşele de aluat 
Rasol de găină cu sos de hrean 
Cremă la cești 

* 

Mămăligă cu brânză la cuptor 
Muşchiuleţ la frigare cu cartofi și salată 
Salată de fructe 

(Alternativ - Compot de mere) 
* 

Ciorbă de cartofi şi sfeclă 
(Alternativ - Ciorbă de sfeclă) 
Tocană de purcel cu mămăligă 
Budincă de griș 

* 

Crap prăjit 

Risoto cu limbă 

Blanc-manget cu ciocolată 

* 

Crap prăjit 


Spaghete cu ouă și sos de roşii 


Cornuri cu nucă 

* 

Ciorbă de crap cu cap 

Ciulama de vițel 

Halva turcească 

* 

Ouă umplute cu ciuperci 
Ciulama de vițel sau de ciuperci 
Savarină 

* 

Ouă umplute cu ficat 
(Alternativ - Salată de cherci cu ceapă şi cartofi) 
Pilaf de pasăre 

Mere pe canapea 

* 

Vinegretă 

Perișoare cu smântână 

Clătite cu dulceaţă 

* 

Supă de zarzavat 

Friptură înăbușită 

Tartă cu cremă 

* 

Ouă cu sos picant 

Friptură de pasăre cu cartofi înăbușiţi şi murături 
Cremă de vanilie 


* 


Ochiuri cu slănină 


Chiftele de praz 

Gogoşi pripite 

* 

Supă de zarzavat 

Friptură înăbuşită cu salată de sfeclă 
Tartă cu cremă 

* 

Piftii de vițel 

Papricaş de găină 

Sufle de cafea 

* 

Ochiuri românești cu slănină 
Mâncare de praz 

Gogoși din aluat pripit 

* 

Supă de linte 

Raţă pe varză 

Gelee de portocale 

* 

Piftii de porc 

Friptură la cuptor cu zarzavat 
Halva turcească 

* 

Plachie de crap 

Plăcintă de macaroane 
Compot de caise uscate 


* 


Supă de linte 


Raţă pe cartofi 

Jeleu de portocale 

* 

Ciorbă de fasole boabe 
Iahnie de cartofi cu murături 
Mere coapte 

* 

Plachie de crap 

Budincă de macaroane 
Compot de prune uscate 

* 

Cap de vițel cu maioneză 
Andive la gratin 

Budincă de orez cu ciocolată 
* 

Ciorbă de fasole boabe 
Iahnie de cartofi cu murături 
Ruladă cu marmeladă 

* 

Pate de ficat 

Friptură de curcan cu salată 
Cremă la cești 

* 

Picioare de vițel cu sos 
Andive la cuptor cu smântână 
Budincă de orez 


* 


Ciorbă de potroace 


Limbă umplută 
Colţunași cu magiun 

* 

Ciorbă de pasăre 

Limbă umplută, gogoşari 


Castane imitate 


FEBRUARIE 


Ouă umplute cu sardele 

Şniţel de vițel cu cartofi şi murături 
Bezele cu frișcă 

* 

Supă de mazăre uscată 

Şniţel cu cartofi și murături 
Bezele de zahăr ars 

* 

Supă de came 

Ostropel de rață 

Bavarois de vanilie 

* 

Morcovi cu unt și crochete de griş 
Ostropel de rață şi cartofi 
Bavarez de vanilie 

* 

Crap pe varză 

Frigărui de mușchi cu cartofi 
Lapte de pasăre 

* 

Cartofi cu smântână și frigănele 
Mititei, murături 

Ștrudel cu brânză 

* 

Supă de ceapă (sau de roşii conservate) 


Pârjoale moldovenești cu piure de cartofi 


Alivancă 

* 

Peşte rasol 

Sarmale de purcel cu varză acră 
Mere prăjite în aluat 

* 

Salată rusească 

Praz umplut cu carne 
Tort de nuci 

* 

Sufleu de cartofi 

Chiftele marinate, garnitură de orez 
Compot 

* 

Supă Parmentier 
Mâncare de rinichi 
Ruladă cu marmeladă 

* 

Ouă umplute cu brânză 
Varză cu carne, mămăligă 
Budincă de orez 

* 

Midii pescărești 

Tocană meridională 

Pain d'Epagne 

* 

Salată de pireu de fasole 


Praz cu carne 


Tort cu nuci 

* 

Chiftele de zarzavat 
Rulade cu castraveți 
Cremă de vanilie caramelizată 
* 

Supă de cartofi (cremă) 
Mâncare de rinichi 
Fructe 

* 

Ciorbă de vițel 

Musaca de cartofi 
Savarină 

* 

Supă de chimen 

Cârnaţi cu fasole uscată 
Pandişpan 

* 

Melci umpluţi 

Friptură de miel cu cartofi 
Griş în formă de compot 
* 

Chiftele de zarzavat 
Rulade cu castraveți 
Lapte de pasăre 

* 

Sufle de cartofi 


Cârnaţi de purcel pe varză călită 


Cremă de castane 

* 

Ciorbă de perişoare 
Mâncare de ţelină cu came 
Chec cu stafide 

* 

Ouă umplute cu ficaţi 
Varză cu carne 

Budincă de curmale 

* 

Borș de miel 

Friptură de miel cu cartofi 
Griş cu lapte 

* 

Ciorbă de miel cu cap 
Antricoate cu ceapă prăjită 
Charlotă de mere 

* 

Ciorbă de cartofi 
Antricoate cu ceapă prăjită 
Cremă de castane 

* 

Peşte la cuptor cu macaroane 
Creier pane cu morcovi înăbușiţi 
Salată de ciocolată 


(Alternativ - Tort moca) 


MARTIE 


Salată de măsline 

Purcel de lapte la tavă 

Cataif cu frişcă 

* 

Ouă umplute cu sos de muştar 
Friptură de iepure 

Cataif cu frişcă 

* 

Drob de miel 

Angemaht de pasăre 

Compot de castane 

* 

Ciorbă de urzici 

Găluşte de cartofi cu sos de roșii 
Plăcinţele cu brânză 

* 

Ochiuri cu spanac 

Miel pane cu salată 

Budincă de clătite 

(Alternativ - Tort cu marmeladă) 
* 

Sufle de parmezan 

Ficat cu sos de ceapă 

Ștrudel de clătite 


* 


Sufleu de brânză, cu albuş 


Ficat cu sos de vin, salată 
Cornuri cu nucă 

* 

Supă cu tăiţei 

Creier prăjit în aluat și legume 
Cremă de cafea 

* 

Budincă de parmezan 
Mâncare de rinichi cu creier 
Orez a l'imperatrice 

* 

Budincă de cartofi 

Mâncare de rinichi 

Compot 

* 

Raţă cu măsline 

Ciulama de miel 

Plăcintă cu poalele în brâu 

* 

Chiftele de praz 

Raţă cu măsline şi pireu de cartofi 
Plăcinte poale în brâu 

* 

Pilaf de praz 

Gâscă cu castraveți 

Ouă de albuş cu sos de ciocolată 


* 


Cartofi umpluţi cu brânză 


Miel la grătar 

Ouă de albuş cu ciocolată 
* 

Supă de cartofi cu praz 
Creier cu sos matelote 
Budincă de portocale 

* 

Omletă cu verdeţuri 
Friptură înăbuşită cu sos 
Budincă de griș 

* 

Omletă cu şuncă 

Chiftele marinate 
Papanași fierți 

* 

Supă câmpenească 
Cotlete de berbec la tigaie 
Papanași fierți 

* 

Cartofi umpluţi cu brânză 
Limbă cu sos de roșii 
Tort ieftin 

* 

Pilaf de urzici 

Limbă rasol cu sos de roşii și cartofi 
Tort economic 


* 


Jumări moldoveneşti 


Miel cu spanac 

Gelee de Punch 

(Alternativ - Tartă cu marmeladă) 
* 

Ciorbă rusească 

Gâscă umplută cu castane 
(Alternativ - Musaca de cartofi) 
Sufleu de albuș 

* 

Galantină de pasăre 
Friptură de vițel 

Minciuni 

* 

Balmuș cu smântână 
Friptură de pasăre cu salată 
Compot amestecat 

* 

Scrumbii marinate 

Rostbif cu cartofi şi salată 
Colţunașşi cu brânză 

* 

Pilaf de urzici 

Ruladă umplută cu carne 
Profiterolles 

* 

Supă de fasole boabe 
Ruladă de carne, murături 


Gogoşi de vin 


Ciorbă de ștevie cu smântână 
(Alternativ - Ciorbă de pui) 
Drob de miel în aluat 

Orez în formă cu fructe (cald) 
* 

Budincă de iofca cu șuncă 
Momiţe de vițel pane 

Blac manger de migdale 
(Alternativ - Jeleu de cacao) 
* 

Risoto milanez 

Pulpă de purcel la tavă 

Tort Doboş 

* 

Supă cu găluşte de griș 
Limbă pane, sote mazăre 
Tort Doboş 


x 


Risoto cu sos de roşii (bulion) 


Friptură de porc la tavă (salată) 


Prune fierte în vin 

* 

Balmuș cu smântână 
Uger pane cu cartofi 


Prune fierte în vin 


* 


APRILIE 


Supă cu găluști de griș 
Porumbei umpluţi 

Cremă de fructe zaharisite 
* 

Ciuperci în aluat 

Friptură înăbuşită în sos 
Bavarez de ciocolată 

* 

Marinată de crap 

Pulpă de berbec la tavă cu fasole boabe 
Compot de prune uscate 

* 

Ciorbă de urzici 
Zbârciogi umpluţi cu came 
Sufleu de lămâie 

* 

Măcriș cu ouă răscoapte 
Gâscă cu caise 

Cremă de fisticuri 

* 

Budincă de spanac 

Limbă cu sos de smântână 
Gogoșşi din aluat dospit 

* 

Supă cu găluşti de brânză 
Musaca de cartofi 


Omletă — sufle 


* 


Chiftele de cartofi 

Ostropel de pasăre 

Jeleu de rom 

* 

Biban în saramură 

Miel cu ciuperci 

Învârtită 

* 

Peşte la cuptor 

Miel cu măcriş 

Învârtită 

* 

Sufle de brânză 

Frigărui de rinichi cu cartofi şi salată 
Tarte cu marmeladă 

* 

Salată de cartofi cu tarhon 

Rinichi prăjiţi 

Compot de caise verzi 

* 

Sparanghel la cuptor 

Sarmale de miel cu frunze de ştevie 
Sufleu de vanilie 

* 

Omletă cu verdeţuri 

(Alternativ - Omletă cu ficaţi de pasăre) 
Musaca de tăieţei 


Jeleu de vin 


* 


Vol-au-vent cu ciuperci 
Friptură înăbuşită italienească 
Bavarois de ciocolată 

* 

Supă de ciuperci 

Pulpă de berbec la tavă, cu fasole boabe 
Cremă de fragi 

* 

Ciorbă de nisetru 

Sbârciogi umpluţi cu came de miel 
Sufle de lămâie 

* 

Macriș cu ou 

Papricaş de vițel sau pui 
Corăbioare 

* 

Piftii de pasăre 

Limbă cu sos de smântână 
Gogoşi de aluat de cozonac 

* 

Supă de salată 

Şniţel natur cu legume asortate 
Rulouri cu marmeladă 

* 

Chiftele de sparanghel 
Friptură de miel cu ciuperci 


Gelee de fragi 


* 
Zacuscă de peşte 


Budincă de ficat 


Spumă de fructe 


MAI 


Scrumbii de Dunăre la tavă (sau la tigaie) 
Pui cu smântână 

Compot de căpşuni 

* 

Supă de verdeţuri 

Mâncare de rinichi cu ciuperci 
Clătite cu rom 

* 

Supă de sparanghel 

Ciulama de ciuperci 

Clătite cu dulceaţă 

* 

Sufle de spanac 

Fricassee de pui 

Tarte cu fragi 

* 

Sufleu de spanac 
Anghemabht de pui cu cartofi 
Tarte cu marmeladă 

* 

Ştiucă umplută la cuptor 
Cotlete de purcel la grătar 
Bezele de zahăr ars cu frişcă 
* 

Mâncare de crap 


Cotlete de porc la grătar 


Bezele de zahăr ars 

* 

Budincă de creier 

Rulade mici cu sardele 

Choux a la creme 

* 

Budincă de creier 

Mâncare de morcovi cu carne 
Gogoși cu cremă de vanilie 

* 

Supă de sparanghel 

Pui la frigare cu cartofi și salată verde 
Savarină de aluat crescut 

* 

Supă de gulii 

Varză cu tăiţei 

Cartofi din biscuiţi 

* 

Scrumbii albastre rasol 

(Alternativ - Peşte rasol cu cartofi) 
Ficat cu sos de ciuperci 

Tarte cu căpşuni 

* 

Salată de ţâri 

Mâncare de porumbei cu mămăligă 
Ile flottante 


* 


Clătite cu brânză la cuptor 


Miel la grătar 

Tort de nuci 

* 

Ochiuri pe salată 
Șniţel milanez 
Compot de fragi 

* 

Ochiuri pe salată 
Gulaş cu găluşte 
Madelene 

* 

Cap de vițel cu aspic 
Mazăre verde cu frigănele de creier 
Tort de curmale 

* 

Mămăligă la cuptor 
Mazăre cu frigănele 
Melci de cozonac 

* 

Supă de ciuperci 

Pui cu sparanghel 
Budincă de pișcoturi 
* 

Ciorbă de perişoare 
Budincă de brânză de vaci 
Frigănele cu zahăr 


* 


Clătite la gratin 


Chiftele cu sos de roșii 

Tarte cu migdale 

* 

Salată de ţâri 

Chiftele cu sos de roșii 

Budincă de smântână 

* 

Salată de icre de ştiucă 

Mazăre păstăi cu clătite cu creier 
Budincă de smântână 

* 

Supă cu orez 

Mâncare de pui cu mazăre păstăi 
Spumă de albuş cu căpşuni 

* 

Supă limpede de zarzavat cu plăcinţele cu came 
Pui cu ciuperci 

Sufle de căpşuni 

* 

Spanac cu brânză la cuptor 
Anghemaht de miel 

Cireșe 

* 

Nisetru la grătar 

Gulaş de găluşte 

Rulouri cu frișcă 


x 


Salată de cherci cu cartofi 


Pilaf de pui 

Omletă cu dulceaţă 

* 

Ouă umplute cu ciuperci 
Antricoate cu sos de muștar 
Papară de pâine 

* 

Ciorbă de bureţi 

Carote şi crochete de griș 


Ștrudel cu smântână 


IUNIE 


Ciorbă de zarzavat 

Risoto cu ficat 

Baclava 

* 

Mazăre cu crochete de carne 
Alivancă cu smântână 
Cireșe 

* 

Supă cu turnăţei 

Rasol cu sos de smântână 
Cornuleţe din plămădeală 

* 

Cartofi noi înăbușiţi, cu salată 
Macaroane cu brânză 
Compot de cireşe 

* 

Borş de lobodă dres cu smântână 
Morcovi cu crochete de griș 
Prăjitură cu cremă de vanilie 
* 

Spanac cu brânză la cuptor 
Ciulama de miel 

Biscuiţi cu marmeladă 

* 

Supă de mazăre 


Cartofi noi cu smântână 


Corn cu mac 

* 

Mămăligă cu brânză 
Chifteluţe marinate 

Tartă cu căpşuni 

* 

Ciorbă de gulii 

Mâncare de carne cu spanac 
Ștrudel cu brânză 

* 

Salată de cartofi cu verdeţuri 
Orez cu mazăre 

Piroști cu marmeladă 

* 

Supă de zarzavat 

Tocană cu găluști 

Gogoşi 

* 

Şniţel de legume cu salată 
Macaroane cu sos de roșii şi ciuperci 
Compot de vişine 

* 

Ciorbă de peşte 

Pârjoale moldoveneşti cu cartofi 
Brânzoaice 

* 

Salată de verdeţuri cu ouă tari 


Mâncare de carne cu cartofi 


Orez cu lapte 


IULIE 


Spanac la gratin 

Pui cu dovlecel în floare 
Omletă cu vișine 

* 

Dovleci la cuptor 

Pui cu fasole verde 
Brânzoaice 

* 

Peşte rasol cu sos picant 
Piept de vițel umplut 

Caise pe orez 

* 

Spanac cu brânză la cuptor 
Pui cu roşii 

Prăjitură cu vișine 

* 

Mazăre verde gătită franţuzeşte 
Pui pane cu salată de cozi de spanac 
Îngheţată de zmeură 

* 

Peşte rasol cu sos picant 
Piept de vițel umplut, salată 
Caise 

* 

Dovlecei prăjiţi 


Papricaş de vițel (sau de purcel) 


Compot de caise 

(Alternativ - Piersici) 

* 

Fasole verde cu unt proaspăt 

Pui pane cu salată 

Fructe 

* 

Ciorbă de cartofi şi fasole verde 
Raţă cu mazăre verde 

(Alternativ - Chiftele de varză cu sos de roșii) 
Budincă de vişine 

* 

Omletă cu verdeţuri 

Dovlecei cu smântână cu crochete de creier 
Tort de pişcoturi 

* 

Macaroane milaneze 

Ficat la grătar cu salată de castraveți 
Îngheţată de caise 

* 

Ochiuri cu spanac 

Dovlecei umpluţi cu carne 

Spumă de albuş cu căpşuni 

* 

Anghinare fierte cu sos de muștar 
Pui cu mazăre boabe 


Jeleu de fructe 


* 


Budincă de cartofi cu smântână 
Mititei 

Cremă de zahăr ars 

* 

Dovlecei la gratin 

Antricoate la grătar cu salată de fasole verde 
Mere în albuș 

* 

Supă de morcovi 

Rinichi fripţi, cu sos de muştar 
Tartă de fructe 

* 

Raci fierţi 

Gâscă umplută cu macaroane 
Tort de ciocolată 

* 

Musaca de dovlecei 

Antricoate la grătar cu sote mazăre 
Jeleu de fructe 

* 

Supă italienească (minestrone) 
Pulpă de vițel împănată 

Orez cu lapte 

* 

Raci fierţi 

Pui umplut 


Rulouri cu marmeladă 


* 


Scrumbii de Dunăre la grătar 
Mâncare de dovlecei 

Sufle de caise 

* 

Supă de conopidă 

Pulpă de vițel împănată 

Orez cu lapte 

* 

Ouă răscoapte portugheze 
Pui cu fasole verde 

Ștrudel cu smântână 

* 

Scrumbii de Dunăre la grătar 
Mâncare de vinete cu roşii 
Sufleu de griș cu mere 

* 

Morcovi tineri cu smântână și frigănele de pâine 
Cotlete de vițel cu cartofi 
Îngheţată de vanilie 

* 

Ouă umplute cu brânză 
Mâncare de fasole verde cu came 
Fructe 

* 

Pilaf de raci 

Dovlecei umpluţi cu carne 
Piersici prăjite în aluat 


* 


Morcovi tineri cu smântână și frigănele de pâine 
Cotlete de vițel cu cartofi 

Îngheţată 

* 

Conopidă cu unt și pesmet 

Limbă prăjită cu piure de spanac 

Jeleu de coacăze cu zmeură 

* 

Pilaf de raci 

Dovlecei umpluţi cu carne 


Jeleu de cacao 


AUGUST 


Supă de roşii 

Ghiveci cu carne 
Plăcinţele cu prune 

* 

Salată bulgărească 

Pulpă de căprioară la tavă 
Tartă cu mere 

* 

Vinete împănate 

Viţel cu dovlecei 

Mere coapte 

* 

Legume asortate 
Prepeliţe la frigare 
Budincă de orez cu mere 
(Alternativ - Fructe) 

* 

Varză de Bruxelles cu brânză 
Biftec cu ou 

Compot de piersici 

* 

Varză de Bruxelles cu brânză 
Ardei umpluţi cu carne 
Budincă de orez cu mere 


* 


Supă de raci 


Vinete portugheze 

Prăjitură cu marmeladă 

* 

Sârbuşcă 

Vinete umplute la cuptor 
Prăjitură cu marmeladă 

* 

Jumări cu şuncă 

Pui cu roşii 

Sufleu cu mere 

* 

Conopidă cu maioneză 
Dovlecei umpluţi cu miezul lor 
Pepene 

* 

Porcușori prăjiți 

Ardei umpluţi 

Turtă dulce 

* 

Ghiveci fără carne 

Budincă de macaroane 
Spumă de mere 

* 

Salată de vinete şi ardei copți 
Friptură de vițel cu macaroane 
Îngheţată de cafea 


* 


Salată de vinete 


Friptură înăbușită, pe macaroane 
Cremă de zahăr ars 

* 

Ochiuri în tomate 

Boboc de rață pe varză 
Compot de prune sau mere 
* 

Supă de conopidă 

Sarmale cu varză dulce 
Pere la gratin 

* 

Ciorbă de dovlecei umpluţi 
Chiftele de griș la cuptor 
Spumă de prune 

* 

Cegă rasol 

Roşii umplute 

Cremă de zahăr ars 

* 

Crap rasol cu cartofi 

Roșii umplute cu carne 
Cremă de cafea 

* 

Budincă de varză 

Rinichi fripţi cu sos de muştar 
Tartă cu prune 


* 


Salată de creier 


Budincă de varză cu brânză 

Tartă cu prune 

* 

Ouă umplute cu ciuperci 

Pui umplut 

(Alternativ - Musaca de dovlecei) 
Bavarez de alune 

* 

Ouă cu gâturi de raci 

(Alternativ - Mămăligă cu lapte la cuptor) 
Vinete cu carne 

Plăcintă cu mere 

* 

Ghiveci de post 

Budincă de macaroane 

Spumă de vin 

* 

Supă cu turnăţei 

Varză clujască 


Porumb fiert 


SEPTEMBRIE 


Salată de creier 

Pilaf de porumbei 

Tort — Indiană 

* 

Roşii umplute cu ciuperci 
Cotlete de porc pane 

Pepene verde 

* 

Scordolea de raci 

Cotlete de vițel pane cu salată de roşii 
Îngheţată de zahăr ars 

* 

Şniţel de legume și salată 
Mâncare de pasăre cu conopidă 
Fructe 

* 

Supă de roșii cu usturoi 
Friptură de rață sălbatică 
Cataif cu mere 

* 

Zacuscă de ardei și gogoşari 
Dovlecei cu sos alb, la cuptor 
Tartă cu fructe 

* 

Păstrăvi rasol 


Musaca de vinete 


Budincă de cafea 

* 

Salată de fasole cu usturoi 
Roşii umplute cu orez 
Cataif cu mere 

* 

Ciuperci umplute 

Pui cu pere 

Prăjitură cu ciocolată 

* 

Varză de Bruxelles cu brânză 
Musaca de vinete 

Prăjitură cu cremă de vanilie 
* 

Ochiuri cu sos de roşii 
Topitură cu brânză de vacă şi mămăligă 
Mere în aluat 

* 

Dovlecei cu mazăre verde 
Pârjoale cu pireu de cartofi 
Compot de pere 

* 

Ardei umpluţi cu orez 
Rinichi prăjiţi 

Colţunaşi cu brânză 

* 

Ciorbă de dovlecei 


Biftec în făină cu cartofi prăjiți 


Omletă cu mere 

* 

Creier cu roșii la gratin 
Mâncare de gulii 

Rulouri cu nucă 

* 

Supă cu găluşte de ficat 
Chiftele de vinete cu sos de roșii 
Chec cu rahat 

* 

Ciorbă țărănească 
Mâncare de fasole boabe cu slănină 
Budincă de pâine 

* 

Budincă de brânză de vaci 
Mâncare de ţelină 

Griş cu mere 

* 

Mazăre bătută 

Praz cu carne 

Compot de pere 

* 

Ciuperci umplute 

Pui la cuptor cu cartofi 
Gogoși din aluat pripit 

* 

Guvizi prăjiți 


Vinete umplute cu carne 


Tarte cu mac 

* 

Ochiuri cu sos de roşii 

Vinete coapte cu brânză 
Budincă de pâine 

* 

Napi cu smântână 

Biftec în făină cu cartofi prăjiţi 
Omletă cu mere 

* 

Ardei umpluţi cu orez 

Rinichi prăjiţi, cu salată 

Pere 

* 

Ouă umplute cu sardele de Lissa 
Fasole verde cu carne 

Budincă de cozonac 

* 

Ciorbă țărănească 

Mâncare de fasole boabe cu slănină 
Budincă de mere 

* 

Supă franţuzească cu zarzavat 
Musaca de dovlecei 

Tort de fasole 

* 

Creier cu roşii la cuptor 


Mâncare de ţelină 


Rulouri cu nucă 

* 

Chiftele de praz 

Friptură vânătorească 

Prăjitură cu migdale 

* 

Roșii umplute cu brânză şi franzelă 
Musaca de conopidă 

Griş cu lapte 

* 

Varză de Bruxelles cu unt 
Cotlete de purcel cu varză roşie 
Cremă de ciocolată 

* 

Plătică la cuptor 

Pilaf de dovlecei 


Pepene 


OCTOMBRIE 


Salată rusească 

Cartofi umpluţi cu came 
Plăcintă cu brânză 

* 

Raci prăjiți 

Gulii umplute 

Plăcintă cu brânză 

* 

Scrumbii la tigaie 
(Alternativ - Ouă cu praz) 
Ţelină cu came 

Tarte cu struguri 

* 

Supă de legume 

Rasol de vacă cu sos de hrean 
Tort de biscuiţi cu zahăr ars 
* 

Salată de icre de crap 
Musaca de conopidă 
Sufle de ciocolată 

* 

Șalău pane 

Ciulama de rinichi 

Mere 


* 


Risoto cu sos de roşii 


Porumbei cu măsline 
Compot de mere 

* 

Chiftele de varză 

Mâncare de porumbei, cartofi sote 
Struguri 

* 

Chiftele de varză 

Fazan înăbușit 

Bavarois de cafea 

* 

Salată de conopidă cu roşii 
Budincă de creier 

Prăjitură cu cremă de vanilie 
* 

Budincă de creier 

Tocană de vițel 

Gelee cu marmeladă 

* 

Cartofi cu macaroane la cuptor 
Tocană de vițel 

Jeleu de vin 

* 

Ciorbă de cartofi 

Mere umplute cu carne 
Kugelhupf vienez 


* 


Peşte în aluat 


Mușchi umplut cu salată de varză 
Cornuleţe cu plămădeală 

* 

Nisetru Colbert 

Muşchi umplut, cu salată verde 
Gutui coapte 

* 

Ochiuri în capac cu smântână 
Ardei umpluţi cu smântână 
Budincă de macaroane 

* 

Ochiuri la capac cu smântână 
Ceapă umplută cu carne 
Budincă de macaroane 

* 

Salată de icre de crap 

Pulpă de porc la cuptor 
Cremă de cafea 

* 

Salată de raci 

Morcovi cu carne 

Tort de pesmet 

* 

Sufleu de dovlecei 

Şniţel de cartofi 

Mere coapte 


* 


Cartofi la gratin 


Potârniche la frigare 

Cremă de cafea 

* 

Ciorbă de burtă 

Ruladă de carne cu sos de roșii 
Brânzoaice 

* 

Supă de legume (Solferino) 
Rulade de vițel cu slănină afumată 
Mere în gelee 

* 

Zacuscă de vinete și gogoșari 
Cârnaţi pe varză călită 
Struguri 

* 

Salată de cartofi şi fasole boabe 
Boboc de rață pe varză 

Blanc — manger pestriță 

* 

Macaroane cu sos de roșii 
Picioare de vițel rasol 

Pere 

* 

Picioare de vițel rasol 
Macaroane cu sos de roșii 
Cozonac cu magiun 


* 


Sarmale cu orez 


Biftec la tavă cu ceapă prăjită 
Tort de pesmet 

* 

Sarmale cu orez 

Biftec la tavă cu piure de conopidă 
Tort Zizi 

* 

Dovlecei cu brânză 

Linte cu costiță afumată 
Sarailie 

* 

Vinete coapte cu brânză 
Linte cu costiță afumată 


Sarailie 


NOIEMBRIE 


Sufle de conopidă 

Cartofi umpluţi cu carne 
Plăcintă cu cremă de vanilie 
(Alternativ - Tartă cu fructe) 
* 

Supă de dovleac 

Sarmale de crupe de porumb 
Cornuleţe cu marmeladă 

* 

Supă de cartofi 

Mâncare de carne cu gutui 
Brânzoaice 

* 

Mâncare de iepure cu măsline 
Praz umplut 

Pâine cu albuș 

* 

Budincă de peşte 

Sarmale cu crupe de porumb 
Cataif turcesc 

* 

Piftii de crap 

Cotlete de porc la cuptor 
Tort de smochine 


x 


Omletă cu cartofi 


Tuslama de burtă 

Gutui coapte 

* 

Ciorbă de perişoare 

Budincă de creier cu sos de roşii 
Trigoane 

* 

Ciorbă de fasole boabe 
Şniţel cu pireu de cartofi 
Bezele 

* 

Salată de cartofi cu măsline 
Friptură de iepure cu măsline 
Cornete cu frişcă 

* 

Salată de cartofi cu ceapă 
Perișoare cu smântână 
Chitonag 

* 

Jumări cu brânză 

Mâncare de pasăre cu untdelemn 
Pilaf de griş cu zahăr 

* 

Ciorbă de crap 

Budincă de carne cu cartofi 
Fructe 


* 


Șalău rasol 


Cotlete de purcel cu sos picant 
Budincă de mere 

* 

Ouă umplute în coaja lor 
Mâncare de iepure cu zarzavat 
Portocale 

* 

Supă de piure de praz 

Mușchi la tavă 

Prăjitură cu stafide 

* 

Jumări cu brânză 

Gâscă pe varză 

Budincă de orez cu cacao 

* 

Varză la gratin 

Ostropel de prepeliță 

Indiane 

* 

Colţunași cu carne la cuptor 
Cotlet de porc cu sos picant 
Chiseliţă de prune 

* 

Ouă umplute cu sos de muştar 
Gutui cu carne 

Plăcinţele cu brânză 


* 


Ciorbă de hribi 


Mușchi la tavă 

Prăjitură cu stafide 

* 

Cartofi în coajă 

Mâncare de iepure cu zarzavat 
Tort de ciocolată fără unt 

* 

Supă cu puf de ou 

Rasol de vacă cu sos de ciuperci 
Tartă cu cremă 

* 

Limbă rece cu măsline 
Macaroane cu brânză 

Sufle de portocale 

* 

Cartofi copţi 

Praz cu carne 

Spumă de griș cu mere 

* 

Papricaş de crap 

Piept de vițel umplut 
Studentenbrot 

* 

Morcovi cu smântână 
Friptură de iepure şi cartofi 
Cornete cu frişcă 


* 


Supă de carne cu gogoșele de aluat 


Rasol de vacă cu sos de hrean 
Budincă de pâine neagră 

* 

Limbă rece cu măsline 
Budincă de clătite cu spanac 
Pere în sirop 

* 

Sufle cu ouă 

Tuslama de burtă 

Compot de gutui 

* 

Varză la cuptor 

Ostropel de prepeliță 


Orez cu lapte 


DECEMBRIE 


Salată de sardele de Lissa 
Cartofi umpluţi cu came 
Budincă de griș cu ciocolată 
* 

Chiftele de praz 

Iahnie de fasole cu murături 
Compot de prune uscate 

* 

Ouă cu brânză 

Fasole boabe cu carne 

Tort de portocale 

* 

Pilaf de hribi 

Ruladă cu came 

Papanași prăjiți 

* 

Ciorbă de burtă 

Raţă cu castane 

Melci de cozonac 

* 

Supă de spanac 

Chiftele umplute cu brânză 
Pere 

* 

Pilaf de hribi 


Fazan cu cartofi prăjiţi 


Felii de portocale în aluat 

* 

Brânză cu smântână 

Mâncare de fasole cu slănină 
Dovleac copt 

* 

Maioneză de pasăre cu andive 
Varză umplută cu carne 
Budincă de castane 

* 

Conopidă cu unt 

Raţă cu măsline și cartofi 
Colţunași cu marmeladă sau magiun 
* 

Melci cu sardele şi capere 
Carne de purcel cu varză 

Tort de alune 

* 

Supă de chimen 

Mâncare de prune uscate cu came 
Tăiţei cu nuci 

* 

Omletă cu slănină 

Ficat la cuptor cu cartofi prăjiți 
Bavarois de portocale 

* 

Salată de icre imitate 


Mâncare de cartofi cu carne 


Ruladă cu cremă 

* 

Midii fierte 

Gâscă friptă la cuptor, murături 
Cremă de banane 

* 

Mămăligă cu ochiuri 

Carne de purcel cu varză 
Plăcinţele cu mere 

* 

Supă de carne cu găluști de creier 
Varză acră cu costițe afumate 
Covrigei de plămădeală 

* 

Macaroane cu sos de roșii 
Ficat de vițel înăbușit 

Pâine de albuș 

* 

Șalău umplut cu ceapă prăjită 
Sarmale de carne de purcel 
Turte moldovenești 

* 

Ciorbă de potroace 

Budincă de brânză de vaci 
Ecleruri 

* 

Supă groasă de fasole 


Ţelină umplută cu carne 


Cartofi de ciocolată 

Æ 

Salată de creier 

Musaca de cartofi cu zarzavat 
Ștrudel cu griș 

Æ 

Ficat în aspic 

Friptură nemțească 

Cremă Bibescu 

Æ 

Ciorbă de peşte cu zeamă de varză 
Spaghete în formă 

Tort economic 

Æ 

Crap la cuptor 

Frigărui de purcel cu piure de fasole 
Eclairs 

Æ 

Fasole bătută cu usturoi 
Papricaş de iepure 

Fructe 

Æ 

Pilaf de midii 

Prune uscate cu carne 
Linzertort 

Æ 

Risoto cu limbă 


Friptură la tavă cu sote de mazăre 


Jeleu de lămâie 

* 

Ciorbă de peşte cu zeamă de varză 
Sitari umpluţi 

Tartă cu ananas 

* 

Supă de carne cu găluşte de ficat 
Varză acră cu costiță afumată 
Prune uscate fierte în vin 

* 

Melci prăjiți în aluat 

Antricoate la tavă cu piure de ceapă 
Sufle de castane 

* 

Piftii 

Curcan fript 


Turte moldovenești 


CÂTEVA NOȚIUNI DE NUTRIȚIE 


Gradul de civilizaţie al unui popor este fără îndoială în directă legătură și cu 
felul său de a se hrăni. Se ştie că omul primitiv se hrănea fie cu vânaturi, 
carne sau peşte, fie cu fructe, ierburi şi rădăcini şi toate aceste alimente erau 
consumate în starea în care erau procurate sau erau pregătite într-un mod cu 
totul rudimentar. În decursul secolelor, cu cât omul a ajuns la o treaptă mai 
avansată de civilizaţie, cu atât hrana lui a devenit mai variată şi mai 
completă, iar felul de pregătire şi de păstrare a alimentelor, mai diferit şi 
mai complicat. 


Se ştie că durata medie a vieții omenești depinde în mare măsură de felul de 
alimentaţie. Durata medie a vieţii omului primitiv era foare mică, pe câtă 
vreme astăzi longevitatea sau durata vieţii la popoarele civilizate este de 
două sau de trei ori mai mare. 


De asemenea, se poate spune că nu există un mijloc mai bun pentru 
păstrarea sănătății - prin sănătate înțelegându-se perfectul echilibru 
morfologic şi funcţional al organismului - decât o hrană echilibrată. 


Dacă sănătatea este păstrată de o hrană echlibrată, dimpotrivă, cele mai 
multe dintre boli apar la oamenii sau, la popoarele care nu folosesc o astfel 
de hrană. Se cunosc nenumărate boli de nutriție provocate, unele de 
abuzurile, sau de excesele alimentare, altele de lipsurile alimentare și, în 
sfârşit, altele, de dezechilibrele alimentare. Pe de o parte păstrarea sanătății 
unui individ, iar pe de altă parte existenţa acestor boli numite de nutriţie, au 
o foarte mare importanţă socială. 


Modul de a pregăti hrana și alimentele are o mare importanță economică. 
Folosirea raţională a alimentelor, pregătirea lor fără risipă, cunoaşterea 
mijloacelor de a le prezenta cu o înfăţişare cât mai atrăgătoare, mai gustoase 
şi mai bune în ce privește pregătirea pentru digestie, înseamnă o nemăsurată 
economie. 


Aspectul, pregătirea și gustul plăcut al mâncărilor fac ca alimentele să nu 
fie risipite. Ele sunt consumate cu plăcere şi sunt utilizate de organism în 
întregime, iar digestia și absorbţia principiilor nutritive conţinute în ele se 
fac la maximum. 


Cunoaşterea mijloacelor pentru pregătirea unor mâncări cât mai gustoase 
este, deci, o problemă esențială, extrem de importantă pentru fiecare 


gospodărie. 


Pentru a înţelege mai bine însemnătatea hranei și rolul ei în păstrarea 
echilibrului morfologic şi funcţional al organismului, deci a sănătăţii, pentru 
a înțelege de ce și cum trebuie să ne hrănim, ce înseamnă hrana normală, 
aşa-numita rație de întreţinere, care sunt elementele ce alcătuiesc nutriția - 
așa-numitele elemente nutritive - şi ce sunt alimentele în general, trebuie să 
fie cunoscute principiile esenţiale de nutriție şi de dietă. Cu cât aceste 
noțiuni vor fi mai bine cunoscute şi mai limpezi pentru fiecare gospodină, 
cu atât ele vor înțelege mai uşor ce înseamnă o alimentaţie rațională şi 
echilibrată şi ce importanţă are pregătirea alimentelor. 


Organismul uman poate funcţiona numai dacă i se dau alimentele necesare, 
tot astfel cum o mașină are nevoie de combustibil. Deci, din punct de 
vedere energetic, organismul poate fi asemuit cu o maşină termică, deoarece 
energia dezvoltată de organism rezultă din oxidarea substanţelor alimentare, 
care pot fi comparate cu combustibilul necesar mașinii. Dar, spre deosebire 
de maşina termică, organismul poate funcţiona un timp limitat chiar în lipsa 
alimentelor, consumând propriile sale substanţe pentru producerea energiei 
necesare funcţionării sale normale. 


Pentru a nu arde însă rezervele sale, organismul viu trebuie să primească 
mereu alimente care, prin oxidare să-i procure energia necesară. Energia 
conținută în alimente, pusă în libertate prin oxidare, este apoi folosită pentru 
îndeplinirea nevoilor mecanice şi calorice ale organismului. 


Energia eliberată de alimente se măsoară în calorii, o calorie reprezentând 
cantitatea de căldură necesară pentru ridicarea cu un grad a temperaturii 
unui gram de apă. 


Nu toate alimentele dau însă aceeași cantitate de energie când sunt arse în 
organism. Ţinând seama şi de pierderile suferite de alimente în timpul 
digestiei, valoarea energetică a părţilor componente ale alimentelor este 
următoarea: proteinele 4 calorii pe gram, zaharurile 4 calorii pe gram, iar 
grăsimile 9 calorii pe gram. 

Cu ajutorul acestor cifre se poate afla ușor valoarea energetică a 
alimentelor, dacă se cunoaște compoziţia lor. 


De exemplu, considerând că 100 g lapte conţin 3 g proteine, 4 g grăsime și 
5 g zaharuri, această cantitate de lapte va degaja aproximativ 68 calorii. In 
mod asemănător se poate socoti valoarea energetică a tuturor alimentelor. 


Organismul uman, după activitatea pe care o desfăşoară, are nevoie zilnic 
de o anumită cantitate de alimente. De exemplu, pentru o muncă foarte 
ușoară, sunt necesare 30 calorii pentru kilogramul de greutate corporală, 
adică un bărbat de 70 kg necesită 2 100 calorii, iar o femeie de 60 kg, 1 800 
calorii. Pentru o muncă ușoară sunt necesare 40 calorii pentru kilogramul 
de greutate corporală, adică respectiv 2 800 calorii pentru un bărbat de 70 
kg și 2 400 calorii pentru o femeie de 60 kg. La fel, pentru o muncă mijlocie 
sunt necesare 45 calorii pentru kilogramul de greutate corporală, pentru o 
muncă grea 50 calorii, iar pentru o muncă foarte grea 60 calorii ceea ce 
revine, respectiv, la 4 200 calorii pentru un bărbat de 70 kg şi la 3 600 
calorii pentru o femeie de 60 kg, în medie. 


Trebuie să se ştie însă, că în afară de energia mecanică sau calorică, 
organismul uman şi, în general, orice organism viu are nevoie şi de alte 
elemente, mult mai complexe. Pentru refacerea ţesuturilor uzate, el are 
nevoie de elemente nutritive numite plastice. Organismul are nevoie, de 
asemenea, de aşa-numitele elemente regulatorii, indispensabile unei bune 
funcţionări. 


Alimentaţia care procură organismului uman atât elementele energetice şi 
elementele plastice necesare refacerii ţesuturilor uzate, cât și elementele 
regulatorii, necesare bunei funcţionări a organismului, constituie ceea ce se 
numeşte regimul alimentar complet sau raţia de întreținere. 


Prin regim alimentar complet sau raţie de întreţinere se înţelege, deci, 
hrana care, ţinând seamă de greutatea individului, de vârsta și de activitatea 
sa, îi acoperă toate nevoile sale organice, menţinându-l în perfectă stare de 
sănătate, sau, cu alte cuvinte, regimul alimentar care aduce organismului 
toate elementele necesare, nu numai energetice, dar şi plastice şi regulatorii, 
şi pentru menţinerea permanentă a stării de sănătate. 


Când regimul alimentar nu aduce, vreme mai mult sau mai puţin 
îndelungată, toate elementele necesare, se produce un dezechilibru în 
organism şi apar tulburări de nutriţie. 


Așadar, regimul alimentar, pentru a fi complet, adică pentru a aduce raţia de 
întreținere indispensabilă în raport cu vârsta, cu sexul, cu starea individului 
sau cu munca sa, trebuie să conţină: elemente plastice (proteine), elemente 
energetice (zaharuri sau grăsimi) şi elemente regulatorii (vitamine, săruri 
minerale şi apă) şi să îndeplinească următoarele condiţii: 


e să cuprindă alimente care să procure energia necesară, mecanică şi 
calorică, în raport cu activitatea individului; 

e să procure cantitatea de proteine necesară menţinerii și reparării 
țesuturilor; 

e să procure cantitatea de vitamine necesară bunei funcționări a 
organismului; 

e să procure sărurile minerale necesare rolului regulator și structural; 

e să furnizeze cantitatea de apă necesară menţinerii echilibrului hidric, 
structural şi vector. 


S-a arătat mai sus că această raţie alimentară variază după vârsta 
individului, după starea sa fiziologică şi după intensitatea muncii efectuate. 


Astfel, pentru un bărbat de 70 kg, sunt necesare cel puţin 70 g proteine pe zi 
(1 g de proteine pentru 1 kg de greutate corporală), din care aproximativ 74 
să provină din lapte, ouă și carne, iar 14 din cereale, legume și fructe; 350 g 
zaharuri (5 g de zaharuri pentru 1 kg de greutate corporală, sau 45-65% 
din totalul zilnic de calorii), care să provină din fructe, pâine şi făinoase și 
aproximativ 70-140 g grăsimi (1 - 2 g de grăsimi pentru 1 kg de greutate 
corporală, sau 20-35% din totalul de calorii) din care 1⁄2 să fie de origine 
animală (unt, untură), şi Y2 uleiuri vegetale. 


Necesităţile de vitamine, săruri minerale și apă pot fi, de asemenea, 
precizate pentru fiecare vârstă sau sex. 


Aceste necesități sunt mai mari la femei în cursul sarcinii, când cantitatea 
de proteine trebuie să fie mărită la 1,5 g pentru kilogramul de greutate 
corporală, astfel încât să contribuie prin această mărire la repararea și 
menţinerea ţesuturilor mamei, cum și la creşterea și formarea ţesuturilor 
speciale şi a ţesuturilor fătului. De asemenea, femeia însărcinată are nevoie 
de mai multe vitamine și săruri minerale. 


Regimul alimentar din timpul alăptării trebuie să fie mai bogat, astfel încât 
să acopere atât nevoile mamei, cât şi ale copilului. Cantitatea de proteine 
trebuie să atingă 2 g pentru kilogramul de greutate corporală, iar cantitatea 
de vitamine și de săruri minerale, în special săruri de calciu, trebuie de 
asemenea mărită. 


Alimentaţia sugarului sau a copilului este diferită după vârsta sa; ea 
variază la sugari de la o lună la alta, iar la copil, nevoile sunt proporțional 


mult mai mari decât la adultul normal. De exemplu, față de adultul normal, 
copilul până la 18 ani are nevoie de o cantitate mult mai mare de proteine, 
până la 3,5 g pentru kilogramul de greutate corporală; de asemenea, 
necesitățile de zaharuri pot să atingă până la 10 g pentru kilogramul de 
greutate corporală. 


Dimpotrivă, nevoile alimentare sau rația de întreţinere a bătrânilor este 
mult mai redusă; ea trebuie potrivită după activitatea pe care o desfăşoară 
care, în general, este mai scăzută. De exemplu, cantitatea de proteine 
consumată zilnic trebuie micşorată până la 1⁄2 din nevoile adultului. 


Proteinele se găsesc atât în alimentele de origine animală, cât şi în cele de 
origine vegetală. Carnea, peştele, ouăle, laptele și brânzeturile sunt sursele 
principale de origine animală, iar legumele uscate (fasolea, mazărea, lintea, 
bobul), cerealele, pastele făinoase și mai puţin fructele și legumele verzi 
sunt sursele de origine vegetală. 


In organism, proteinele intră în alcătuirea tuturor celulelor, proporţia lor 
fiind mai ridicată în muşchi, în inimă şi în sânge. 


Ele sunt substanţe care prin hidroliză dau naştere la corpi mai simpli, numiţi 
amino-acizi. Parte din aceşti amino-acizi, conţinuţi în molecula de proteină, 
sunt indispensabili din punct de vedere nutritiv, deoarece ei nu pot fi 
sintetizați sau produși în organism, ci trebuie neapărat să fie introduși de 
alimente, pentru a putea fi folosiți Ia creşterea, refacerea și păstrarea 
țesuturilor. 


După cum conţin sau nu amino-acizii indispensabilii organismului, 
proteinele se împart în proteine complete, parțial complete și incomplete. 


Proteinele complete conțin toţi amino-acizii necesari creşterii, menţinerii 
vieţii și reparării ţesuturilor, Ele sunt cazeina şi lactoalbumina din lapte, 
ovalbumina din ouă și altele din cereale. Prin urmare, laptele, brânza, ouăle, 
carnea de vită, de peşte și de pasăre și, în foarte mică măsură, cerealele 
conțin proteine complete. 


Proteinele parţial complete menţin viaţa, dar nu pot ajuta la creşterea 
normală a ţesuturilor. Ele se găsesc în grâu, în orz şi în orez; de asemenea în 
legumele uscate (fasole, linte, mazăre, bob). 


Proteinele incomplete nu pot menţine viaţa și nu pot ajuta la creșterea 
organismului atunci când sunt folosite ca unic izvor de proteine. 


Hidraţii de carbon sau zaharurile sunt substanţe foarte răspândite în 
alimentele de origine vegetală și mai puţin în cele de origine animală. 


Cerealele (grâul, porumbul, secara și produsele obţinute din ele, ca pastele 
făinoase și pâinea), fructele (strugurii, merele, perele, prunele, caisele etc.), 
legumele verzi (morcovii, sfecla, mazărea verde, fasolea verde, ceapa, 
dovleceii, bamele, spanacul), legumele uscate boabe (fasolea, mazărea, 
lintea, bobul), cum și nucile, castanele și cartofii, constituie surse foarte 
bogate de zaharuri de origine vegetală; iar zahărul, mierea, dulceţile și 
marmeladele sunt extrem de bogate în hidraţi de carbon, zahărul conținând 
100%. 


Alimentele de origine animală care conţin zaharuri sub formă de glicogen 
sunt mai ales carnea, mușchii, ficatul; sângele conţine glucoză, iar laptele, 
lactoză. 


Fibrele sunt carbohidrați, dar cu toate acestea nu produc calorii și nu se 
convertesc în glucoză. Ele sunt necesare pentru sănătatea și regularitatea 
intestinului. Ajută la împrăștierea resturilor digestive şi permit absorbţia 
nutrienților prin pereţii intestinali. Recomandările pentru un consum 
adecvat de fibre sunt de 14 grame la fiecare 1000 de calorii. De exemplu, 
într-o dietă de 2500 cal trebuiesc consumate 35 grame. Fibrele provin 
numai din alimente pe bază de plante, ceea ce înseamnă că trebuie 
consumate mai multe fructe proaspete, legume, fasole și linte pentru a 
creşte consumul de fibre. 


Grăsimile sau lipoidele se găsesc atât în alimentele de origine animală, cât 
şi în cele de origine vegetală. Cele de origine animală sunt mai ales untul, 
frișca, smântâna, brânzeturile grase, laptele, gălbenușul de ou, untura, 
slănina, seul și cărnurile grase. Grăsimile de origine vegetală se găsesc în 
unele fructe (măsline, nuci, alune, migdale), cum și în semințele 
oleaginoaselor (floarea soarelui, dovleac etc.) din care se scot uleiurile 
vegetale comestibile. 


Vitaminele sunt elemente regulatorii ale nutriţiei, indispensabile vieţii 
animale. Alimentaţia sau raţia de întreţinere trebuie să le conţină pe toate, 
fiecare dintre ele având un rol specific și indispensabil. Ele trebuie să fie 
cuprinse în alimente, deoarece organismul uman nu le noate sintetiza. Lipsa 
lor din alimentaţie produce tulburări caracteristice pentru fiecare dm ele, 
tulburări care dispar îndată ce sunt din nou introduse în organism împreună 


cu alimentele. Aceste tulburări provocate de lipsa de vitamine se numesc 
avitaminoze. 


Vitaminele sunt produse aproape numai de plante. Compoziţia lor chimică 
nefiind cunoscută la început, ele au fost notate cu literele alfabetului, în 
ordinea descoperirii lor. 


Trebuie să se ştie, de asemenea, că vitaminele sunt în general substanţe pe 
care căldura și agenţii fizici le distrug uşor. 


Vitaminele pot fi împărţite schematic în două mari categorii: vitaminele 
liposolubile sau solubile în grăsimi, aduse deci în special de alimentele 
grase, şi vitaminele hidrosolubile sau solubile în apă, aduse de celelalte 
alimente. 


In prima categorie sunt cuprinse vitaminele A, D, E şi K, iar în a doua 
categorie, vitaminele din grupa B și din grupa C. 


Vitamina A se găseşte răspândită atât în alimentele de origine animală, cât 
şi în cele de origine vegetală. Untul, frișca, smântâna, laptele, brânza grasă, 
gălbenușul de ou, ficatul sunt izvoarele cele mai bogate în vitamina A de 
origine animală, pe când zarzavaturile (spanacul, păpădia, roşiile, ştevia, 
morcovii, urzicile), fructele (caisele, piersicile, dovleacul) sunt izvoarele 
cele mai importante de provitamină A, sau caroten. Necesarul de vitamină A 
pentru un adult este acoperit prin ingerarea unei cantități de 500 g lapte, 40 
g unt, un ou, zarzavaturi și fructe. Lipsa de vitamină A din alimentaţie 
provoacă tulburări vizuale, tulburări digestive și tulburări ale pielii. 


Vitamina D se găseşte mai ales în unt, în lapte și în gălbenuşul de ou. În 
cantitate mai mare se găseşte în untura de peşte. Tulburările care apar din 
cauza lipsei vitaminei D provoacă rahitismul infantil sau cel tardiv, tulburări 
de calcificare a oaselor și a dinţilor. 


Vitamina E se găseşte în embrionul cerealelor necojite, în zarzavaturile 
verzi, în uleiurile vegetale, în lapte, unt și gălbenușul de ou. Vitamina E este 
necesară reproducerii; lipsa ei provoacă lipsa de fecunditate, avort spontan 
la femei, iar la bărbaţi, sterilitate. 


Vitamina K se găseşte în toate părţile verzi ale plantelor, în frunzele ofilite, 
în bacterii, în ficat și este elaborată de flora intestinală. Ea este 
indispensabilă pentru coagularea sângelui, lipsa ei provocând tulburări 
hemoragice de coagulare. 


Vitamina B, se găsește răspândită atât în regnul vegetal, cât şi în cel 
animal, dar mai ales în tărâţele cerealelor și în embrionul lor. Cantități mai 
mici de vitamină B, se găsesc în cereale necojite, în pâine neagră, legume 
uscate, nuci, ciuperci, zarzavaturi şi fructe proaspete. Drojdia de bere este 
însă foarte bogată în vitamina B4. Ea se găseşte, de asemenea, în rinichi, în 


ficat şi în carnea slabă de porc. S-a dovedit că vitamina B, păstrează buna 


funcţionare a sistemului nervos și a aparatului digestiv, lipsa ei ducând în 
special la tulburări nervoase şi tulburări în nutriţie. 


Vitamina B, sau riboflavina este foarte răspândită în natură. Alimentele de 


origine animală care conţin această vitamină sunt în special rinichii, ficatul, 
inima, creierul, mușchii, albușul de ou, brânza şi laptele. Culoarea uşor 
gălbuie a zerului de lapte se datorește lactoflavinei sau riboflavinei. 
Spanacul, lăptucile, varza, mazărea verde, fasolea verde şi fructele contin 
de asemenea vitamina B». Acţiunea vitaminei B, este extrem de importantă, 


atât în dezvoltarea organismului, cât și în nutriție sau metabolism, 
favorizând procesele de oxidare celulară. În lipsa ei din alimentaţie, apar 
tulburări generale, tulburări gastro-intestinale și tulburări ale unghiilor și ale 
părului. 


Vitamina PP se găsește în alimentele de origine animală şi vegetală, sub 
formă de acid nicotinic. Alimentele de origine animală bogate în aceasta 
vitamină sunt ficatul, rinichii, glandele suprarenale și peştii. Ouăle şi laptele 
sunt foarte sărace în vitamina PP. Dimpotrivă, grâul, orzul, meiul şi, într-o 
oarecare măsură cartofii, sunt alimente bogate în vitamina PP. Ea lipsește 
însă aproape complet din porumb, mălai, slănină, ceapă uscată și fructe 
(mere, struguri, pere și prune, proaspete și uscate). În drojdia de bere se 
gaseşte în cantitate foarte mare. Vitamina PP este extrem de importantă, 
deoarece previne apariţia pelagrei și vindecă această boală. Vitamina PP 
este indicată de asemenea în tulburările de nutriție (diabet zaharat și gută) și 
în tulburările vasculare (degerături și tulburări hepatice). 


Tot din grupa vitaminei B face parte și acidul folic, izolat la început din 
foile verzi, și apoi din drojdia de bere, ficat și rinichi. El are o acţiune 
primordială asupra elaborării globulelor din sânge, lipsa lui din alimentaţie 
provocând anemii foarte grave. 


Vitamina B}, se găseşte în special în ficat. Preparatele purificate au o 


culoare roză datorită sărurilor de cobalt. Ca și acidul folic, ea poate fi în 
parte sintetizată și de flora intestinală. Vitamina B,» are un rol principal în 


producerea globulelor roșii în sânge, lipsa ei din alimentaţie putând duce la 
anemii, mai ales la anemie permicioasă şi tulburări nervoase. 


Din grupa vitaminei C fac parte vitaminele C şi P. Vitamina C, 
antiscorbutică, se găseşte în cantitate foarte mare în fructele de măceș, în 
ardeiul gras, roşu şi verde, în pătlăgelele roșii şi în lămâi, portocale, 
mandarine; celelalte fructe (căpşuni, fragi, smeură, coacăze) conţin cantităţi 
mai mici de vitamină C. Dintre zarzavaturi, varza și cartofii conțin cele mai 
importante cantități de vitamină C. Ea se găsește, de asemenea, în 
alimentele de origine animală: ficat, inimă, mușchi. Trebuie să se ştie, că 
alimentele, chiar cele mai bogate în vitamină C, fierte, vreme îndelungată, 
pierd în întregime vitamina. Vitamina C previne şi vindecă scorbutul. În 
lipsa sa din alimentaţie apar nu numai scorbutul şi tulburările osoase, 
dentare și pigmentare, dar și tulburări în stare generală, manifestate prin 
oboseală. 


Vitamina P se găseşte în coaja de lămâi, în mandarine şi în ardeii grași, 
roşii şi verzi. Acţiunea sa este legată de permeabilitatea peretelui 
capilarelor. Lipsa sa din alimentaţie duce la scăderea rezistenţei capilarelor 
şi apariţia tulburărilor hemoragice. 


Sărurile minerale sunt substanţe tot atât de necesare vieţii ca și vitaminele. 
Ele se găsesc atât în alimentele de origine vegetală, cât şi în cele de origine 
animală. Ele au o anumită specificitate pentru diferitele ţesuturi ale 
organismului, calciul şi fosforul pentru oase, fierul şi cuprul pentru sânge, 
sulful pentru cartilaje. Cele mai importante săruri minerale necesare unei 
bune nutriţii sunt calciul, fosforul, clorul, sodiul și fierul. 


Calciul se găseşte în cantitate mare în lapte dulce, în laptele bătut, în iaurt şi 
în brânzeturi, care formează sursele cele mai bogate și mai bune de calciu, 
pentru necesităţile organismului. Legumele uscate, nucile, zarzavaturile şi 
fructele sunt surse mai puţin importante. În organism, calciul ia parte la 
alcătuirea scheletului și a dinţilor. Iar în sânge se găseşte sub formă liberă 
sau legat de proteine. La copii, cantitatea indispensabilă pentru creșterea 
oaselor și a dinţilor este de 1 g pe zi; această cantitate este procurată de 1 
litru de lapte. Mama, în cursul sarcinii şi în cursul alăptării, trebuie să 


primească o cantitate dublă, deoarece altfel fătul își ia calciul necesar din 
rezervele mamei, producând decalcificarea organismului acesteia. Lipsa 
îndelungată de calciu din alimentaţie produce apariţia, în special la copii, de 
decalcificări, rahitism şi carii dentare. 


Fosforul se găseşte în mai multe alimente decât calciul. Laptele și 
derivatele sale, gălbenușul de ou și carnea sunt izvoarele animale cele mai 
bogate în fosfor; iar legumele uscate, nucile și zarzavaturile, sunt izvoarele 
vegetale. Fosforul este indispensabil vieţii, găsindu-se în toate țesuturile din 
organism. El ia parte în special la formarea scheletului, sub formă de fosfat 
de calciu şi se găseşte sub formă de fosfolipide în sistemul nervos. Lipsa 
fosforului, din alimentaţie duce pe de o parte la decalcificarea oaselor, şi 
dinţilor, iar pe de altă parte, la importante tulburări de nutriţie şi la tulburări 
de astenie nervoasă și musculară. 


Clorul, ca și sodiul, se găsesc în cantităţi variabile în alimentele de origine 
vegetală și animală, însă sunt procurate organismului mai ales de sarea de 
bucătărie. 


Lipsa lor din alimentaţie duce la tulburări diferite, în special la oboseală, 
scăderea tensiunii arteriale, lipsă de poftă de mâncare și uneori la tulburări 
şi mai grave. 


Fierul se găsește atât în alimentele de origine animală, cât şi în cele de 
origine vegetală. Alimentele de origine animală care conţin fier în cantităţi 
mai mari sunt sângele şi organele bogate în sânge (ficatul, splina, măduva 
roşie a oaselor, rinichii, inima, muşchii, precum şi gălbenușul de ou). 
Laptele, deşi este sărac în fier, îl conţine sub o formă complet asimilabilă și 
constituie pentru sugari singurul izvor de fier. Alimentele de origine 
vegetală care conţin fier sunt, în ordinea bogăției lor, zarzavaturile 
(spanacul, păpădia, urzicile, ştevia, lăptucile, varza) legumele uscate 
(fasolea, mazărea, lintea, bobul), şi fructele uscate (caisele, prunele, 
smochinele, stafidele, şi curmalele), cerealele necojite și pâinea neagră. În 
organism fierul se găsește mai ales în sânge, ficat, măduva roșie a oaselor, 
splină şi muşchi. În general, un regim alimentar care cuprinde ouă, ficat sau 
carne, verdeţuri, lapte, fructe şi pâine neagră, aduce zilnic cantitatea 
necesară de fier. Dimpotrivă, când regimul alimentar este sărac în fier, apar 
anemii speciale, numite anemii prin lipsă de fier. Aceste anemii apar de 
asemenea la fete în epoca pubertăţii (anemii clorotice) și la bătrâni. Ele mai 


apar adeseori la bolnavii cu tulburări digestive care nu pot să utilizeze 
fierul. 


Nu trebuie uitat, însă că și apa este un element nutritiv important, fiind 
absolut indispensabilă vieţii. Apa intră în compoziţia tuturor ţesuturilor 
formând 75% din greutatea corpului uman și suprimarea ei din alimentaţie 
provoacă apariţia rapidă a unor tulburări grave. Apa este introdusă în 
organism fie ca atare, fie împreună cu alimentele. Astfel, laptele conţine 
87% apă, zarzavaturile, 70 - 95%, iar carnea, 75% apă. 


Apa este indispensabilă vieţii organismului, deoarece fără ea schimburile 
chimice nu pot avea loc. Ea transportă elementele nutritive, produşii 
hormonali și produsele de excreţie. Ea reglează temperatura corpului prin 
evaporare la nivelul plămânului și pielii. Cantitatea necesară de apă variază 


între 1 000 şi 1 500 cm? pe zi. 


Toate elementele nutritive menţionate mai sus (proteine, zaharuri, grăsimi, 
vitamine, săruri minerale și apă) sunt aduse organismului prin alimente, 
care, în majoritatea cazurilor, nu pot fi consumate ca atare. Ele trebuie 
pregătite pentru a fi mai plăcute la vedere, mai gustoase, mai hrănitoare și 
mai ușor digestibile. 


Cunoașterea pregătirii alimentelor este deci tot atât de importantă ca și 
cunoașterea noţiunilor de nutriție date mai sus. Acest rol revine bunei 
gospodine, care va găsi în Cartea de bucate a cunoscutei autoare Sanda 
Marin cea mai bună călăuză pentru pregătirea unor cât mai variate feluri de 
mâncări. 


Dr. Mircea Petrescu 


VALOAREA CALORICĂ A PRINCIPALELOR ALIMENTE 
Pentru informaţii despre necesarul zilnic de calorii citiţi aici. 


Tabelele următoare sunt doar de ordin informativ, datele prezentate 
depinzând de factori geo-climatici, de producătorii agricoli, de capacitatea 
de absorbţie a organismului, precum şi de modalitatea de preparare a 
alimentului. Toate valorile tabelate se referă la 100 g de produs. 


Produse derivate din cereale 


Apă Proteine! Grăsimi* Carbohidraţi* Calorii 


(%) (g) (g) (g) (cal) 
Pâine de grâu albă 42,0 7,5 0,4 52 247 
Pame ce grau 43,0 7,5 0,7 48 234 
intermediară 
Paine ce grau 44,4 8,4 1,2 48 242 
neagră 
Pâine de secară 40,2 12,4 1,7 67,7 344 
Pâine graham 0 9,1 1,0 51,0 256 
ommeMie ae ga 0,4 57,1 271 
simple 
Chifle cu material 32,0 8,2 4,4 61,6 327 
Rain de grou 85 14,5 1,12 Al 349 
extracţie 
Faină de secară 14 9,5 1,5 72 343 
Faină de porumb 14 9,6 1,5 72,1 351 
Fasole boabe 63 23 1 61 340 
uscate 
Griş 4 9,4 0,9 75,9 358 
Orez alb 14 8,9 0 77,8 356 
Linte 83 9 0,4 20 116 
Paste AMOS Jgs Si 1 75,9 335 
obişnuite 
Paste făinoase cu 11,8 102 22 79,1 366 


ou 


Biscuiţi 6 8,2 9,5 74 427 


1) 1 g proteine produce 4 calorii. 2 1 g grăsimi produce 9 calorii. % 1 
8 
zaharuri produce 4 calorii. 


Peşte şi preparate din peşte 


Apă (%) Proteine (g) Grăsimi (g) Carbohidraţi (g) Calorii (cal) 


Crap 77 18,9 2,8 0 104 
Șalău 78,4 19,5 0,4 0 83 
Ştiucă 79,4 19,1 0,4 0 82 
Somon 63,5 16,8 18,8 0 244 
Morun 76,2 17,5 4,7 0 115 
Nisetru 67,7 18,5 17,3 0 237 
Hering 70 18 10 0 167 
Macrou 73 22 10 0 183 


Produsele din carne şi derivate din carne 


Apă Proteine  Grăsimi  Carbohidraţi  Calorii 


(%) (8) (g) (g) (cal) 
Carne de vacă slabă 74 22 3 0 118 
Carne de vacă grasă 74 22 16 0 226 
Carne de porc slabă 72 20,4 6,3 0 143 
Carne de porc grasă 49 15 35 0 388 
Carne de oaie slabă 72 20 6,5 0 144 
Carne de oaie grasă 54 17 28 0 331 
Carne de miel 62 18 20 0 260 
Carne de găina slabă 73 20 5 0 128 
a degana: zy 49 9,5 0 167 
a depulde ou: 201 10,2 0 127 
Carne de curcan 65,8 245 8,5 0 179 


Carne de rață 75 19,6 6 0 136 


Carne de caprioară 76 


Carne de iepure 75 
Carne de mistreţ 74 
Ficat de bovine 72 
Ficat de porc 72 


Limbă de bovine 68,4 


Rinichi de bovine şi 
de porc 

Creier de bovine 78 
Parizer, crenvurşt, 


61 
polonez 
Salam de Sibiu 24,1 
Salam de vară 27 
Mușchi ţigănesc 50,5 
Șuncă presată 52 
Pate de ficat 76,1 
Ouă 

Apă 
(%) 

Ou de găină 72 
integral 
Gălbenuş de ou de 52 
găină 
Albuș de ou de 86 
găină 
Produse lactate 

Apă 

(%) 
Lapte de vacă 87 


integral 


20 
22 
22 
20 
19 
16 


18 
10,5 
10,1 


26,5 
20 
21,6 
18,4 
8,7 


Proteine 


(8) 
14 


16 


13 


Proteine 


(8) 
3,5 


Grăsimi 


(8) 
12 


32 


0,2 


Grăsimi 


(8) 
3,6 


w O O 9 9 9 O O PP yw Po 99 
D 


Carbohidrați 
(8) 


0,6 
0,3 


0,5 


Carbohidrați 
(g8) 


4,8 


100 
98 

114 
146 
146 
207 


122 
127 
289 


312 
239 
333 
324 
160 


Calorii 
(cal) 


171 
364 


57 


Calorii 
(cal) 


67 


Lapte de vacă parţial 
degresat 


Lapte de vacă bătut 88 


88 


Lapte de mamă 87 
Iaurt gras 90 
Iaurt slab 92 


Brânză grasă de vacă 90 
Brânză slabă de vacă 75 
Telemea de vacă 57 
Telemea de oaie 55 
Brânză topită grasă 55 
Caşcaval 50 


Grăsimi animale și vegetale, uleiuri 


Apă 
(%) 
Smântână 
preambalată Eau 


Smântână vărsată 65 
Unt 15 
Untură de porc 0,2 
Untură de gâscă 0,3 
Ulei floarea- 


soarelui goo 
Ulei măsline 0 
Ulei soia 0 
Margarină 0 


Legume proaspete 
Apă 
(%) 

Ardei gras verde 93,5 


3,5 


3,5 
3,5 
3,2 
3,3 
13 
17 
20 
20 
20 
25 


Proteine 


(8) 
2,5 


2,5 
6 

0,2 
0,5 


1,65 


Proteine 


(8) 
1,1 


Grăsimi 
(g) 
30 


29,5 
74,1 
99,6 
99 


100 


100 
100 
82,5 


Grăsimi 
(g) 
0,2 


Carbohidrați 
(8) 


3,1 
3 


O O O O OON 


Carbohidraţi 


(8) 
2,5 


53 


64 
67 
55 
30 
156 
87 
243 
270 
271 
283 


Calorii 
(cal) 


302 


297 
721 
927 
923 


930 


930 
930 
767 


Calorii 
(cal) 
17 


Ardei gras roșu 
Cartofi noi 
Cartofi maturi 
Castraveţi 
Ceapă verde 
Ceapă uscată 
Ciuperci 
Conopidă 
Dovlecei 


Fasole verde 
boabe 


Mazăre verde 
boabe 


Morcovi 
Păstârnac 


90,2 
82,5 
76,4 
94,3 
95,3 
89,5 
88,4 
91,6 
93,7 


89 


71 


87,5 
80 


Pătrunjel rădăcini 78 


Pătlăgele roşii 
Praz 
Ridichii de lună 


Ridichii de iarnă 


Salată verde 
Salată roşie 
Spanac 

Urzici 

Usturoi 

Varză albă 
Varză roşie 
Varză Bruxells 


94 
88 
94,8 
94 
94,2 
87 
90,1 
87 
80 
61,9 
91,7 
90,5 
84 


Legume conservate 


3,5 


0,4 
0,2 
0,2 
0,15 
0,2 
0,2 
0,2 
0,5 
0,3 


0,1 


0,1 


0,5 
0,3 
0,5 
0,3 
0,4 
0,1 
0,1 
0,3 
0,1 
0,3 
0,3 
0,7 
0,2 
0,2 
0,2 
0,5 


39 
80 
83 
19 
20 
40 
35 
30 
18 


33 


41 


45 
72 
50 
25 
54 
19 
26 
22 
43 
25 
33 
63 
137 
33 
32 
50 


Apă Proteine Grăsimi Carbohidrați Calorii 


(%) (8) (g) (g) (cal) 
Conopida mapa 95 09 0 1,5 10 
(conserve sterilizate) 
Dovipeei imapa 94 18 0,5 2,5 22 
(conserve sterilizate) 
Fasole verde obişnuită 94 1 0,4 25 18 
(conserve sterilizate) 
Fasole verde (conserve %5 1 0,4 2 16 
sterilizate) 
Fasole verde fină 84 1 0,4 2 16 
(conserve sterilizate) 
Mazăre verde boabe 81 3,25 0,25 5 36 
(conserve sterilizate) 
Mazăre fină (conserve 83 6,5 0,4 8 62 
sterilizate) 
Ghiveci în bulion 84 1,4 0,5 3,7 26 
Ghiveci în ulei 93 2,0 8,0 4,2 100 
Vinete coapte 95 0 0 8 33 
Vinete în bulion 95 1,0 0,5 1,5 15 
Vinete în ulei 80,5 1,8 8,0 2,4 92 
Tocană de legume 88 1,0 6,0 3,1 73 
Spanac cu orez 85 2,0 8,0 2,0 91 
Tomate în apă 93 1,7 0,4 3,1 23 
Bulion de tomate 80 3,6 0 11,6 62 
Pastă de tomate 70 5,4 0 15,4 85 
Tomate umplute cu orez 82 1,5 8,0 7,0 109 


Legume murate 


Apă Proteine Grăsimi Carbohidrați Calorii 


(%) (8) (g) (g) (cal) 
Castraveti în oțet 95,5 0,6 0 1,5 8 


Gogoşari întregi în 


oțet 92,5 
ri tăiaţi 
omdele > 925 
e de sfeclă 88,5 
ep de varză 93 
Varză acră 20,1 
Fructe proaspete 
Apă 
(%) 
Banane 75 
Caise 85 
Căpşuni 90 
Cireșe 80 
Coacăze 92 
Fragi de 
Eee a7 
Grape-fruit 89 
Gutui 82 
Lămâi 86 
Mandarine 88 
Măceşe 71 
Mere 81 
Mure 81 
Pepene verde 91 
Pepene galben 94 
Pere 83 
Piersici 89 
Portocale 87 


Proteine 


(8) 
1,3 


1,0 
1,0 


0,7 


0,8 


1,0 


1,0 
1,2 


Grăsimi 
(g) 
0,6 


3,0 
2,6 
8,2 


3,0 
3,3 


Carbohidrați 
(8) 

13,4 

13 


15 
14 
38 


16 
17 


Calorii 
(cal) 
66 

57 

50 

81 

54 


54 


30 
63 
36 
40 
107 
67 
77 
25 
26 
79 
45 
47 


Prune 79 0,6 0,1 
Struguri 81 2,1 1,7 
Vişine 83 1,1 0,6 
Zmeură 84 1,0 1,0 
Fructe uscate 

Apă Proteine Grăsimi 

(%) (8) (g) 
d 20 5,2 0,4 
Curmale cu 
sâmburi 1 iA 0 
Mere 13 1,0 1 
Pere 24 2,4 0,4 
Piersici 24 3 0,6 
Prune cu sâmburi 20 25 0,5 
Smochine 26 4,3 1,3 
Stafide 17 2,5 0,5 
Fructe oleaginoase 

Apă Proteine Grăsimi 
(%) (8) (g) 

Arahide 8 25,5 44,5 
Alune curățate 6 12 63 
Alune în coajă 4 8,7 33,8 
Castane 8 10,7 33,5 
Mäsline negre 52 20 35 
Măsline verzi 41 12,5 10 
Nuci 5 21 59 
Nuci de cocos 8 8,4 48,8 
Seminţe de dovleac 7 28 47,4 


21 
18 
14 
14 


Carbohidrați 
(8) 


68 


74 


55 
70 
69,4 
71 
58 
71 


Carbohidrați 


(8) 
15,7 
17 
17,1 
17 
ee 
8,1 
37 
29,9 
5,1 


89 
98 
69 
71 


Calorii 
(cal) 


304 


310 


239 
300 
302 
306 
267 
306 


Calorii 
(cal) 
584 
705 
408 
400 
437 
177 
655 
598 
572 


Seminţe de floarea- 
soarelui 


Fistic 4 


8 


14,7 


22,3 


Sucuri de fructe și legume 


Suc natural de mere 
Suc natural de mere 
concentrat 
Suc de pere 
Suc de prune 
Suc de zmeură 
Suc de struguri 
Suc de tomate 
Compoturi 
Apă 
(%) 
Compot de caise 85 
Compot de 82 
cireşe 
Compot de gutui 82 
Compot de mere 82 
Compot de pere 79 
Compot de 84 
piersici 
Compot de 82 
prune 
Compot de 82 
vişine 


Gemuri 


Apă 
(%) 
82,2 


29,5 


83,6 
85,9 
87,2 
79,5 
93 


32,3 


54 


Proteine 


(8) 
0,09 


0,5 


0,02 
0,09 
0,16 
0,13 
1,0 


Proteine 


(8) 
0,5 


0,4 


0,1 
0,3 
0,2 


0,6 
0,4 


0,4 


Grăsimi 
(g) 
0 


0 
0 
0 
0 
0 
0 


Grăsimi 


(8) 
0 


0 
0 
0 
0 
0 


14,5 
13,8 


Carbohidrați 
(8) 


17,4 
64,4 


14,1 
13,7 
12,3 
20,0 
5,0 


Carbohidrați 


(8) 
14,1 


15,5 


17,2 
17,5 
20,5 


16,1 
15,3 


15,5 


420 
650 


Calorii 
(cal) 
72 


266 


57 
56 
51 
83 
24 


Calorii 
(cal) 
59 


65 


70 
73 
85 


66 
64 


65 


Apă 

(%) 
Gem de caise 25 
Gem de piersici 21 
Gem de prune 25 
Gem de zmeură 20 
Gem de vişine 24,1 
Gem de căpşuni 23 
Gem de gutui 22 
Dulceaţă de 
trandafiri 10,6 
Dulceaţă de caise 29,5 
DR 
Produse zaharoase 

Apă 
(%) 

Zahăr 0,1 
Glucoză 23 
Amidon 0 
Lactoză 0 
Miere de albine 18 
Caramele cu lapte 0 
Caramele cu fructe 3 
Caramele cu miere 6,2 
Caramele cu rom 7 
Dropsuri 5,4 
Dropsuri cu lapte 1,3 
Drajeuri 1,3 
Bomboane 1,2 


Proteine 


(g) 
0,65 
0,64 
0,62 
0 
0,88 
0,34 
0,35 


Proteine 


(g) 


Grăsimi 


(g) 

Grăsimi 
(g) 

Carbohidraţi 


(8) 
58 


58 
39 
60 
60 
38 
38 


68 
70 
68 


Carbohidraţi 


(g) 
100 


73 
83 
99 
81 
83 
96 
82 
84 
81 
98,5 
95 
99 


Calorii 
(cal) 
240 
240 
154 
246 
250 
150 
150 


278 
290 
282 


Calorii 
(cal) 
410 
302 
340 
407 
336 
340 
394 
360 
406 
422 
403 
417 
405 


Bomboane de 
ciocolată 


Praline 


0,9 
8 


Batoane ciocolată cu 


căpşuni 
Sirop de vișine 
Sirop de zmeură 


16,8 


34 
28 


Ciocolată de menaj 1 
Ciocolată cu lapte 1,3 
Ciocolată cu vanilie 1 
Halva din floarea- 


soarelui 
Cacao praf 
Nuga 
Marţipan 


w . r * 
Băuturi alcoolice 


Apă 

(%) 
Bere 92 
Vinalb 88 
Vin roşu 88 
Şampanie 88 
Coniac 66 
Vodkă 66 
Ţuică 65 
Gin 59 
Whisky 58 
Rom 56 


Proteine 


(g) 
0.3 


0.1 
0.2 
0.3 
0 

0 

0 

0 
0.01 
0 


Grăsimi 


(g) 


O O O O O 2 O oO © 

31 62 

15 73 

14,6 46,8 

0 64 

0 70 

27,5 62 

40 51 

33,1 58,9 

31,5 45 

20,2 40,2 

35 54 

28,5 46,7 
Carbohidrați 
(8) (8) 
3.1 3.8 
2 9.2 
1.5 9.5 
1.4 9.9 
0 33.9 
0 34.4 
0 35 
0.1 40.5 
0.1 42.2 
0.1 43.9 


Alcool” 


547 
450 
320 


264 
288 
536 
609 
570 


546 


449 
575 
496 


Calorii 
(cal) 
40 
73 
73 
76 
237 
240 
245 
284 
301 
312 


“) Toate valorile tabelate se referă la 100 g de băutură și nu la 100 ml. 


=) 1 ø alcool produce 7 calorii. 


CONŢINUIUL ÎN PRINCIPII NUTRITIVE AL 
PRINCIPALELOR ALIMENIE 


Pentru informaţii despre necesarul zilnic citiți aici. 


Tabelul următor este doar de ordin informativ, datele prezentate depinzând 
de factori geo-climatici și de producători. Valorile tabelate se referă la 100 g 
de produs. Valoarea procentuală a fiecărei substanţe nutritive per 100 g de 
aliment a fost raportată la necesarul zilnic (DV%) al unei persoane de 70 
kg greutate corporală.. DV este prescurtarea în engleză pentru daily value 


- valoare zilnică. 


Proteine 
DV = 1 g per 1kg 
greutate corporală 


Fibre 
DV = 14 g la fiecare 
1000 cal 


Amino-acizi esenţiali 


Triptofan 
(aminoacid de bază) 


somon (50%), sardine (45%), alune (45%), cod 
(50%), soia (30%), ouă (20%), seminţe de 
dovleac (45%), grâu spelta (30%), linte (17%), 
fasole uscată (16%), năut (17%), drojdia inactivă, 
lămâie 

seminţe de in (100%), secară (60%), seminţe de 
susan (45%), năut (30%), zmeură (30%), linte 
(30%), grâu spelta (30%), avocado (26%), fasole 
uscată (25%), orz (25%), soia (23%), mazăre 
(20%), grâu integral (17%), sfeclă roşie (15%), 
cartofi dulci (15%), morcovi (14%), nap (13%), 
fasole verde (12%), pară (12%), porumb (12%), 
afine (12%), banane (12%), mere (10%), varză 
(10%), hrișcă (10%), vânătă (10%), rubarbă 
(8%), o prună (4%), smochine, mango 

seminţe de in (1000%), nuci (376%), sardine 
(90%), somon (50%), soia (23%), cod (10%), 
seminţe de dovleac, floarea soarelui și susan şi 
uleiurile presate la rece extrase din aceste 
seminţe, cătină, smochine 

seminţe de dovleac (150%), seminţe de susan 
(105%), seminţe de in (90%), somon (90%), 
alune (90%), seminţe de floarea soarelui (90%), 
sardine (80%), cod (80%), caju (75%), soia 
(70%), migdale (60%), ouă (50%), secară (40%), 


quinoa (40%), fasole uscată (32%), năut (27%), 
inte (25%), usturoi (24%), orz (17%), l cartofi 
dulci (15%), alge (15%), hrișcă (14%), mei 
(12%), cartofi (10%) 
avocado, sfeclă roșie, fructe de pădure, broccoli, 
varză, morcovi, pește, usturoi, struguri, ceai 
Antioxidanţi verde, nuci, ceapă, ardei iute, prune, stafide, 
seminţe, cartofi dulci, roșie, măcriş, germeni de 
grâu, lămâie, afine 


CONŢINUIUL ÎN VITAMINE AL PRINCIPALELOR 
ALIMENIE 


Tabelul următor este doar de ordin informativ, datele prezentate depinzând 
de factori geo-climatici, de producătorii agricoli, de prepararea alimentelor, 
de greutatea individuală, de metabolismul specific fiecărei persoane, etc. 
Valorile tabelate se referă la 100 g de produs. Cantitatea de vitamină din 
100 g de aliment a fost raportată în procente la necesarul zilnic (DV%) al 
unei persoane de 70 kg greutate corporală. DV este prescurtarea în 
engleză pentru daily value - valoare zilnică. 


Datele din tabel nu se aplică copiilor, bătrânilor, femeilor gravide şi celor 
care alăptează, necesarele zilnice în aceste cazuri putând fi mult diferite. 


Nu trebuie uitat că vitaminele sunt în general substanţe pe care căldura şi 
agenţii fizici le distrug uşor. 


cartofi dulci (400%), morcovi (330%), spanac 
(209%), salată verde (170%), nap (152%), 


Vitamina A varză (150%), dovleac (104%), pepene galben 
(axeroftol, retinol) (70%), ardei (60%), caise (40%), praz (34%), 
DV = prune uscate (25%), papaya (20%), roșie 


700 pg (2300 UI) femei (17%), fasole verde (15%), sparanghel (15%), 
900 pg (3000 UI) bărbaţi grapefruit (15%), pătrunjel (13% 2 linguri), 
broccoli (12%), pepene (11%), rubarbă (4%), 
cătină, smochine, mango 
Seminţe de floarea soarelui (105%), seminţe de 
Vitamina B, (aneurină, in (100%), sparanghel (60%), migdale (45%), 


orizanină, tiamină) seminţe de susan (45%), usturoi (16%), linte 
DV =1,1 - 1,5 mg adulţi (10%), fasole uscată (10%), cătină, smochine, 
mango 


Vitamina B» 


(aetotlavină, ribotlavină) ouă (30%), ciuperci (15%), soia (14%), 


ZA SASE dovlecel (9%), cătină, smochine, mango 


1,3 mg bărbaţi 


Vitamina B» 
(niacină) 
DV = 14 - 18 mg adulţi 


Vitamina B5 
DV = 5 mg adulţi 


Vitamina Bg 
(adermină, piridoxină) 
DV = 1,3 mg adulţi 

1,7 mg bărbaţi peste 51 


Vitamina Bg 
(Acid folic) 
DV = 
400-600 pg femei 
400 pg bărbaţi 


Vitamina B42 
(ciancobalamină, 
cobalamină) 
DV = 2,4 ug adulţi 
Vitamina B47 
100 mg 


Vitamina C 
(acid ascorbic) 
DV = 
75 mg femei 
90 mg bărbaţi 


alune (60%), ciuperci (22%), porumb (10%), 
peşte, mango 


ciuperci (19%), avocado (15%), ouă (10%), 
porumb (10%), soia, seminţe de floarea 
soarelui, cereale integrale, germeni de grâu, 
mazăre, alune, mango 


usturoi (68%), seminţe de floarea soarelui 
(60%), cod (20%), cartofi dulci (15%), cartofi 
(15%), ardei (15%), avocado (13%), dovlecel 
(11%), praz (10%), cătină, mango 

alune (60%), seminţe de floarea soarelui 
(60%), alge (45%), linte (45%), năut (42%), 
quinoa (40%), spanac (36%), fasole uscată 
(32%), salată verde (31%), sfeclă roșie (30%), 
nap (28%), avocado (20%), conopidă (15%), 
praz (15%), broccoli (14%), sparanghel (12%), 
ardei (10%), pătrunjel (3% 2 linguri) 


sardine (290%), somon (90%), ouă (20%), cod 
(15%), scoici, borş de casă, murături, rejuvelac 


sâmburi de caisă, caise, mei, hrişcă, fasole, 
măcriș, mure, migdale, seminţe de dovleac 


ardei (200%), varză de Bruxelles (140%), 
broccoli (135%), kiwi (130%), papaya (100%), 
căpşune (100%), portocală (88%), conopidă 
(85%), ananas (80%), lămâie (76%), grapefruit 
(64%), pepene galben (60%), usturoi (60%), 
varză (57%), zmeură (50%), salată verde 
(37%), cartofi dulci (35%), nap (30%), 
dovlecel (28%), mazăre (23%), praz (20%), 
roşie (20%), afine (20%), fasole verde (20%), 
prune (18%), pătrunjel (17% 2 linguri), 
avocado (16%), dovleac (16%), caise (15%), 


Vitamina D 

DV = 

600 UI adulți 

800 UI adulţi peste 70 


Vitamina E 
(tocoferol) 
DV = 15 mg 


Vitamina K 
DV = 

90 pg femei 
120 pg bărbaţi 


Vitamina P 
(citrină) 
DV = 10-20 mg 


ceapă (15%), cartofi (15%), banane (15%), 
rubarbă (15%), sfeclă roşie (12%), mere 
(12%), pepene (10%), cătină 


somon (120%), sardine (110%), ouă (10%), 
ciuperci (6%), ulei de peşte 


seminţe de floarea soarelui (180%), migdale 
(135%), germeni de grâu, cătină 


spanac (616%), nap (460%), varză de 
Bruxelles (210%), pătrunjel (155% 2 linguri), 
salată verde (120%), varză (85%), alge (80%), 
sparanghel (60%), praz (60%), ţelină (35%), 
mazăre (32%), afine (30%), avocado (26%), 
soia (23%), conopidă (20%), castravete (20%), 
morcovi (17%), fasole verde (17%), struguri 
(16%), fasole uscată (10%), prune (10%), 
zmeură (10%), cătină 


lămâi, măceșe, cătină, fructele şi legumele 
proaspete 


CONŢINUIUL ÎN MINERALE AL PRINCIPALELOR 


ALIMENIE 


Tabelul următor este doar de ordin informativ, datele prezentate depinzând 
de factori geo-climatici, de producătorii agricoli, de prepararea alimentelor, 
de greutatea individuală, de metabolismul specific fiecărei persoane, etc. 
Valorile tabelate se referă la 100 g de produs. Cantitatea de substanță 
minerală din 100 g de aliment a fost raportată în procente la necesarul zilnic 
(DV%) al unei persoane de 70 kg greutate corporală. DV este 
prescurtarea în engleză pentru daily value - valoare zilnică. 


Datele din tabel nu se aplică copiilor, bătrânilor, femeilor gravide şi celor 
care alăptează, necesarele zilnice în aceste cazuri putând fi mult diferite. 


Calciu (Ca) 
DV=1g 


Crom (Cr) 
DV = 120 pg 


Cupru (Cu) 
DV = 2 mg 


Fier (Fe) 
DV = 
10 mg adulţi 
15 mg femei la ciclu 


seminţe de susan (100%), usturoi (25%), alge 
(16%),nap (13%), nap (13%), rubarbă (10%), 
scorţişoară (5% 2 linguri), somon, sardine, 
creveţi, semințe de mac, prune uscate, cartofi, 
pudră de roşcove, soia, migdale, ciuperci, 
morcovi, creson, seminţe de in, peşte, ouă, 
legume verzi și alte plante cu frunze verzi, 
fasole, mazăre, quinoa, seminţe de susan, 
citrice, cătină, prune, smochine 


afine 


seminţe de susan (219%), caju (105%), 
seminţe de floarea soarelui (90%), nuci (80%), 
migdale (60%), alune (60%), seminţe de in 
(50%), grâu spelta (35%), năut (17%), orz 
(15%), nap (13%), linte (12%), fasole uscată 
(10%), afine, mango 

seminţe de susan (80%), seminţe de dovleac 
(45%), soia (29%), măsline (18%), linte (17%), 
alge (15%), seminţe de chimion (15% o 
lingură), năut (13%), sparanghel (12%), fasole 
uscată (12%), praz (10%), pătrunjel (3% 2 
linguri), gălbenuș de ou, scoici, alge, toate 


Fluor (F) 
DV=1 mg 


Fosfor (P) 
DV = 700 mg 


Iod (I>) 
DV = 150 pg 


Magneziu (Mg) 
DV = 
320 mg femei 
420 mg bărbați 


Mangan (Mn) 
DV = 

1,7 mg femei 

2,2 mg bărbați 


plantele cu frunze verzi, broccoli, mazăre, 
sfeclă roşie, fructe uscate, cereale, mei, orez, 
peşte, lămâie, afine, cătină, rubarbă, prune, 
mango 

ceai, cafea, soia, 1 litru de apă tratată cu fluor 1 
parte pe milion (100%) 

dovleac (120%), seminţe de susan (60%), caju 
(60%), seminţe de floarea soarelui (60%), 
seminţe de in (50%), migdale (45%), seminţe 
de quinoa (40%), ouă (30%), soia (23%), linte 
(17%), usturoi (16%), năut (15%), fasole 
uscată (13%), mei (10%), orz (10%), lămâie, 
afine, cătină, rubarbă, smochine 

alge (1380%), ouă (30%), ulei de pește, peşte, 
seminţe de floarea soarelui 

dovleac (150%), seminţe de in (100%), 
seminţe de susan (90%), seminţe de floarea 
soarelui (80%), migdale (75%), caju (75%), 
seminţe de quinoa (40%), alge (30%), secară 
(30%), soia (20%), hrişcă (12%), mei (10%), 
orez brun (10%), fasole uscată (10%), ciuperci 
(6%), lămâie, cătină, prune 

seminţe de in (250%), seminţe de dovleac 
(220%), nuci (160%), migdale (135%), 
seminţe de susan (135%), grâu spelta (115%), 
seminţe de floarea soarelui (105%), alune 
(105%), quinoa (100%), usturoi (90%), caju 
(75%), năut (51%), spanac (46%), ananas 
(46%), orez brun (45%), zmeură (40%), soia 
(40%), struguri (35%), grâu integral (30%), 
mazăre (28%), cartofi dulci (25%), ovăz 
(25%), praz (24%), fasole uscată (21%), hrişcă 
(20%), sfeclă roşie (20%), afine (20%), 
căpşune (20%), linte (17%), banane (15%), orz 
(15%), mei (13%), ciuperci (13%), fasole 
verde (12%), smochine 


Molibden (Mo) 
DV = 45 ug 


Potasiu (K) 
DV = 4,7 g adulţi 


Seleniu (Se) 
DV = 55 pg adulţi 


Sodiu (Na) 
DV = 2,4g 
Sulf (S) 
DV = 900 mg 
Zinc (Zn) 
DV = 
8 mg femei 
11 mg bărbați 


soia (100%), ouă (20%), castravete (7%), 
vânătă (6%), praz (6%), roşie (6%), fasole 
uscată (100%), năut (100%), linte (90%), 
dovlecel (16%) 

smochine (20%), cartofi dulci (15%), cartofi 
(15%), avocado (15%), banane (12%), sfeclă 
roşie (12%), fasole uscată (12%), ciuperci 
(10%), dovlecel (8%), vânătă (6%), lămâie, 
afine, cătină, rubarbă, prune, mango 

secară (150%), semințe de floarea soarelui 
(80%), cod (70%), somon (60%), seminţe de 
susan (45%), ouă (40%), orz (25%), usturoi 
(20%), orez brun (12%), ciuperci (10%), ovăz 
(7%), rubarbă 


cătină, smochine 


afine 


semințe de susan (45%), semințe de dovleac 
(45%), grâu spelta (25%), lămâie, afine 


POSTFAŢĂ 


Adevăratul nume al Sandei Marin a fost Cecilia Maria Zapan, născută fiind 
Simionescu. A venit pe lume în decembrie 1900 într-o familie din elita 
intelectualității Iaşului. Tatăl ei, cărturarul Ion Simionescu, a fost un reputat 
naturalist, paleontolog şi geograf, devenit profesor universitar la nici 30 de 
ani, iar mai apoi director la editura Cartea Românească. În 1944, chiar în 
anul morţii sale, acesta a fost numit preşedinte al Academiei Române. 


Cecilia Maria Simionescu a avut parte de o educaţie aleasă, urmând liceul la 
lași, iar apoi pensionul din Dresda. În continuare a studiat pianul la 
Conservatorul din Paris şi apoi în ţară cu renumita Florica Muzicescu. 
Stăpânea la perfecţie germana, franceza și engleza. 


A învăţat să gătească în casa părintească, unde a avut prilejul să asiste la 
discuţiile celor mai luminaţi oameni ai vremii, cărturari, scriitori, muzicieni, 
actori, pictori, care erau invitaţi constanţi în casa familiei sale. 


Tânăra s-a căsătorit cu Mihai Zapan, un doctor în chimie. După căsătorie, 
şi-a transformat căminul într-o casă primitoare în care cei care veneau în 
vizită erau delectaţi exclusiv cu creaţii gastronomice proprii, pentru care 
folosea produsele de la o mică fermă a familiei de la Pipera. Ferma avea, pe 
lângă casă, o bucăţică de vie, straturi de căpşuni, pe urmă zonă cu araci de 
fasole, zonă cu cartofi, din toate câte puţin. Un personaj foarte important era 
vaca Steluţa, de la care apăreau brânză şi smântână - care se făceau tot 
acolo. 


„Nana era un om direct cu care știai de la început cum stai. Când era 
solicitată pentru o informare culinară, sau de gospodărie, o făcea simplu și 
precis, cu evidentă plăcere de a-și împărţi cunoștințele așa încât aveai 
impresia la sfârșitul discuţiei că te puteai apuca imediat de pregătirea 
retetei în chestiune. Nu a avut copii și de aceea a nutrit pentru noi, nepoți 
de după frate, o afecţiune părintească, fiind gata oricând să ne facă pe 
plac, deși punea o limită la ştrengării. 

... Era o fire activă, casnică, nu se limita la treburile propriei gospodării. Îi 
plăcea viaţa în aer liber, mergea în excursii pe munte, juca tenis, conducea 
mașina, schia, patina, fără să neglijeze vizitele la concerte, fiind mare 
amatoare de muzică. Îmi amintesc cu multă plăcere unele veri petrecute 
seara la fermă, când se așeza la pian și ne cânta studii de Chopin”, îşi 
aminteşte loana-Maria Isac, nepoata Sandei Marin. 


„Era o femeie plăcută, severă, totul trebuia să fie ordonat și organizat. Era 
o foarte bună sportivă, conducea bine mașina, la data aceea când foarte 
puţine femei conduceau. Și la ţară unde avea ferma punea mâna şi lucra”, 
povesteşte Ștefana Dăscălescu, o altă nepoată. 


„O femeie frumoasă, cochetă, întotdeauna era pusă la punct. Fie că era în 
casa ei și făcea gospodărie, fie că se ducea undeva la un concert sau într-o 
vizită”, spune Irina Patrulis, fina ei, completând portretul Ceciliei 
Simionescu-Zapan. 


La începutul anilor 30, nemulțumită de ceea ce exista pe piaţa din România 
în materie de cărți de reţete culinare, tânăra pasionată de gătit s-a gândit să 
scrie ea însăși o astfel de carte de reţete. I-a fost teamă că lucrarea sa nu va 
avea succes şi că îşi va face tatăl de râs şi atunci a ales să semneze cartea de 
bucate cu un pseudonim ales la întâmplare: Sanda Marin. 


Prima ediţie a cărții de bucate a Sandei Marin a apărut în 1936 în editura 
Cartea Românească, fiind prefațată de Păstorel Teodoreanu, un împătimit 
gurmand. Cartea conţinea nu mai puţin de 10.000 de reţete culinare 
cunoscute în bucătăria românească, autohtone, şi altele împrumutate sau 
inspirate din alte tradiţii gastronomice. În afară de reţetele propriu-zise, 
cartea mai conţinea capitole destinate vitaminelor din alimente, meniuri 
pentru diferite perioade ale anului, rețete pentru diabetici, informaţii despre 
valoarea calorică a alimentelor, etc. Cartea a fost primul manual complet de 
gastronomie apărut pe piaţa din România și a avut un mare succes. 


Începând cu ediţia a Il-a a cărţii din anul 1938, numărul reţetelor a fost 
redus la aproximativ 1300 pentru a-i micşora prețul şi a o face accessibilă şi 
publicului larg. 


Cartea a fost reeditată după Al Doilea Război Mondial, într-o nouă ediție 
prescurtată şi de atunci, periodic, au apărut alte ediţii. În anul 1954, pe 
vremea ocupaţiei sovietice, volumul Sandei Marin a fost retipărit şi scurtat, 
din 1300 de rețete rămânând 850. Din cauza cenzurii, rețetele originale ale 
Sandei Marin au suferit modificări: unele, considerate burgheze, au fost 
scoase, iar altele au fost simplificate. Au fost modificate și numele unor 
preparate: Sosul Bechamel a devenit astfel Sos Alb, iar tortul Napoleon s-a 
transformat în tort Marmorat. Ca să fie în ton cu regimul auster de viaţă din 
România sub comuniști, până și „găina“ a fost înlocuită în reţete cu 
„jumătate de pui“. În ciuda tuturor acestor accidente istorice, cartea Sandei 


Marin a supravieţuit trecerii timpului şi numele autoarei a devenit cel mai 
cunoscut brand culinar din România. 


Cartea de bucate a Sandei Marin a devenit celebră și în afara granițelor țării, 
fiind tradusă în limbile engleză și germană. Ediţia americană “Traditional 
Romanian Cooking” din 1996 conţine 1296 reţete. 


Sanda Marin a murit în anul 1961. 


